
IZ HRVATSKE KNJIŽEVNOSTI. 


I. 
Putovanja Gajeva po Rusiji. 


Ono, što je ,,Hrvatsko Kolo“ u edicijama ,,Matice Hrvatske“, 
to je , Gradja za povijest književnosti hrvatske“ u publikacijama 
»Jugoslavenske Akademije“. Benjamin, koji je srcu roditeljskom 
omilio. To je — da oprostite — mamak, što ima da ugodi onim čita- 
lačkim krugovima, koji nisu skloni debelim romanima i raspravama. 
U ,,Kolu“ će naime svaki obrazovani Hrvat naći nešto za se, imao on 
četvrt ili cijeli sat vremena, da utroši u ,,opće narodne stvari“, a u 
»Oradji“ opet svaki onaj, koji je ponio sa sobom iz gimnazije ili sa 
Sveučilišta trunak smisla za historiju domaće literature. 

U prošlogodišnjoj ,,Gradji“ donosi ruski pisac Vl. Francev — na 
tri lista — pod natpisom : ,Za biografiju Ljudevita Gaja“ 
osam sitnih službenih akata iz varšavskog arkiva, kojima se donekle 
osvjetljuje putovanje Gajevo god. 1840. po Rusiji. Velimo ,,donekle“, 
jer je njima samo malo popunjena slika o tom putu, kako nam ju je 
donio Platon Kulakovskij još prije četrnaest EE SEMI SpiS Mana 
iznio je već i Kulakovskij. — 

Evo, kako danas stoje rezultati ovoga pitanja. 

Kad je Gaj god. 1839. primio od kralja Ferdinanda zlatni prsten 
za književne zasluge“, počelo se s jedne strane pogledavati na njega 
kao na orudje austrijske politike proti Magjarima, dok su opet drugi 
(kao Kopitar) uzeli sumnjičiti Gaja radi nepotpune odanosti njegove 


. prema Austriji. Jedan dio ruskih naučenjaka s Hilferdingom na čelu 


takodjer je držao Gaja orudjem austrijske politike, kao što su držali 
i Magjari, medju kojima je zastupnik Kubinyi u parlamentu čak po- 
zvao palatina na odgovornost radi onog prstena. Da je politici kneza 
Metternicha u to doba dobro dolazilo osvješćivanje Gajevih Iliraca 
već iz taktičkih razloga prema Magjarima, o tom ne može biti sumnje. 
Da li je iz Beča u to doba bio kulturni rad Gajev materijalno potpo- 
magan, o tom se ne da ništa reći, ali je pouzdano, da petnaest godina 
sk 

kasnije, iza revolucije, na direktnu molbu za pomoć, nije Gaj dobio 

ni novčića. A sudeći po spisu Gajevu ,,Secreta arcana“, nije on od Beča 
nikada ništa primao, premda mu se, veli, — ,,nudilo“. Onaj prsten 

dakle, bilo je sve. Ć 


Da materijalne prilike Ljudevita Gaja nisu ni u početku bile sjajne 
i da su postajale od godine do godine sve nepovoljnije, to nam je do- 
voljno poznato. Kopitar je dapače proricao, da će izdavanje ,, Novina“ 
i Danice“ radi pomanjkanja novaca.prestati prije, nego što se moglo 
i nadati. I zaista, već tri godine iza otpočimanja, odlučio je Gaj obratiti 
se na Rusiju, da dodje do novaca. S tom namjerom pošao je koncem | 
četvrtoga decenija u Berlin, gdje se je predstavio grofu Benkendorfu, 
generalnom adjutantu cara Nikole Pavlovića, koji se je tamo bio nalazio 
na prolazu ,,za granicu“. Tu je imao Gaj da preda Benkendorfu jedan 
Važni državni spis“, kako sam veli u molbi (sada objelodanjenoj u 
»Gradji“), kojom moli od varšavskog carskog namjesnika, grofa Pa- 
skevića, putricu za Peterburg i sve običajne pogodnosti, jer njegovo 
putovanje, veli, ,,trebujet vsevozmožnoj pospješnosti“ radi ,,važnago 
poručenija“... : 


Ove ,,važne poruke“ sastojale su u tom, da se je nadao od Rusije 
što izdašnijoj pomoći, jer je bio odlučio svoj tipografski zavod pro- 
širiti i nadopuniti ga ćirilovskim pismenima, da i ,,Novine“ i ,, Danicu“ 
uzmogne štampati dvostruko,, t. j. latinskim i ćirilovskim (on veli 
»ruskim“) tipovima. Ako ne dobije nikakove pomoći, morat će, veli, 
napustiti i ovo, što je dosad držao u rukama, a time će ne samo Sla- 
venstvo nego i ,,Rusija štetovati“, jer bi Gajevi listovi mogli doći u 
ruke slavenskih neprijatelja. 

Medjutim Gaj je primio samo 200 dukata, da se uzmogne — po- 
vratiti u Zagreb. 

Godinu dana kasnije odaslao je Gaj u Petrograd svoga ,,opuno- 
moćenika“', Stefana Herkalovića, tadašnjeg direktora vojničke aka- 
demije u Požarevcu, s misijom, da isposluje za ilirske edicije 52.000 
forinti. Medjutim ni ovaj nije bio bolje sreće, osim što je dobio sto 
dukata više nego Gaj — za povratak u domovinu. | 

Sada odluči Gaj poći na sjever, da lično zainteresuje tadašnje 
najvidjenije ličnosti za ilirski pokret na slavenskom jugu. U svibnju 








o: Broj ,,Narodnih Novina““ od 20. srpnja 1849. zaista je izašao ćirilovskim 
pismenima štampan. 

god. 1840. dodje Gaj u Varšavu s preporukama Pavla Šafačika, koji 
je u to doba bio već vrlo ugledan u Rusiji, dok se za Gaja i ilirski pokret 
jedva nešto malo saznalo. Tu dodje Gaj u doticaj s Maciejowskim, 
slavnim poljskim naučenjakom i historikom slavenskoga prava, zatim 
s P. P. Dubrovskim, koji je po uzoru Gajeve ,,Danice“ osnovao 
list na ruskom i poljskom jeziku pod imenom ,,Denica“ (Jutrzenka). 
Dokumenti, što ih je prof. Francev sada izdao u ,,Gradji“, tiču se ovog 
boravka Gajevog u Rusiji... 

Prije nego što je namjesnik Paskević uručio Gaju putnicu za 
Peterburg, obratio se je on na glavara varšavske policije, general- * 
majora Storoženka, za informaciju o ličnosti Gajevoj. Ovaj mu odgo- 
vara Službenim spisom od 15. lipnja, da Gaj -u Varšavi ,,opći samo 
s učenim ljudima i da svojim ponašanjem iskazuje ljubav prema Ru- 
sima i prema ruskoj vladi, pa da prema tome nije ni u kojem pogledu 
sumnjiv i da mu se zato slobodno može uručiti putnica za prijestol- 
nicu. imperije“. ' 

Naredna četiri Službena akta, koja iznosi prof. Francev, vrlo 
zanimivo objašnjavaju, kako je Gaj došao do novih 100 dukata putnog 
troška od Varšave do Peterburga. Ovo su sve dakako ,tajni“ spisi;' 
pa su i označeni u originalnim aktima sa ,,sekretno“, ali sedam deće- 
nija iza samog dogadjaja nema za literarnu historiju nikakovih ,,se- 
kretnosti“ i sve se to prima i objašnjava otvoreno i s uživanjem, 
jer razjašnjuje našu prošlost, kojoj svi želimo svjetlost. 

Dakle, Gaj je trebao putni trošak i zaista je primio 100 dukata 
od historiografa Maciejowskoga, što potvrdjuje Gajeva — ovdje štam- 
pana — njemačka namira. Ali jedan drugi spis veli, da je taj novac 
posudio Gaju zapravo bankir Josip Epstein po dopuštenju carskog 
namjesnika Paskevića. Bit će dakle, da je Maciejowski bio samo po- 
srednik izmedju Epsteina i Gaja. Sada dolazi ono, što je najljepše. U 
oktobru god. 1840. traži uprava varšavske namjesničke kancelarije od 
carskog general-adjutanta grofa Benkendorfa iz Peterburga te novce 
natrag, jer se, veli: ,,taj rashod ne odnosi na upravu carstva 
poljskoga“... Zaista čovjek ne može da se odupre slatkom smi - 
ješku ! Ali čast tadašnjoj kulantnosti peterburške državne pjeneznice, 
za šest dana povraćeno je odande Gajevih 100 dukata ,,carstvu polj- 
skom“, a iz ruku carstva poljskoga došli su novci u blagajnu Josipa 
Epsteina, kako svjedoči namira upravitelja namjesničke varšavske 
kancelarije P. F. Elijaševića (takodjer Židova)_od 18. oktobra 1840. 


Ovo je ujedno i glavni novi prilog Francevljevih dokumenata, 
koji su objelodanjeni u prošlogodišnjoj ,,Gradji“. 

Od ruske države dakle nije Gaj upravo kao ni od austrijske 
dobio ništa za nastavljanje svojih kulturnih ciljeva, čemu je naj- 
bolja potvrda Benkendorfovo pismo grofu Paskeviću iz imperatorske 
kancelarije u Carskom selu od 12. listopada 1840. Tu veli B nkendorf, 
da mu se Gaj iza Varšave poklonio po drugi put u Peterburgu ,,iz- 
javljujući svoju odanost i odanost ilirskih Slavena _ prema ruskom 
prijestolju, koju je odanost obećavao podržavati književnim 
izdanjima“, no ja — završava grof _Benkendorf svoje pismo 
— ,nisam nalazio mogućim (nahodil nevozmožnim) ulaziti s njim u 
ikakav snošaj i zato sam odbio njegove predloge“. 

Dalnji tok Gajeva putovanji po Rusiji saznajemo od Kula- 
kovskoga. ' 

Kao državnik nije se dakle grof Benkendorf mogao upuštati 
S Gajem ni u kakove pregovore. Njemu jamačno ni Gaj ni Iliri 
nisu obilježavali nikakovu olinu, s kojom bi se moglo ozbiljno ra- 
čunati. On je za njih jedva i slušao. A onda: ni tražena svota 
nije bila premalena za svrhu, koja se njemu morala činiti čudna i 
nerazumljiva, a u praktično-politički cilj slavenske ideje na jugu 
austrijske monarkije nije mogao vjerovati, kad mu dolazi u njeno 
ime čovjek, koji nije imao ni prebijene pare u džepu. Da ga skine 
s ledja, preporuči ga Benkendorf ministru prosvjete grofu Uvarovu, 
koji je za vodju ilirskog pokreta nalazio već nešto više srca i smisla. 
On ga je uveo na jednu sjednicu Ruske Akademije, koja je Gaju 
na prijedlog predsjednika Šiškova doznačila 5000 rubalja pripomoći. 
Tajnik: Jazykov preporučio je Gaja osobito toplim riječima, s tim 
više, veli, što je Akademija već više puta potpomogla ,,jednorodne 
nam naučenjake u češkoj i srpskoj zemlji“. Pa sada da se jedanput 
evo potpomogne i jedan — ,Ilirac“ ! Radilo se naime o ,,spasavanju 
slavenskoga jezika i književnosti u Iliriji, koju nastavaju nekoliki 
milijuni Slavena“. — 

Osim Šafarikove i Maciejowskove preporuke imao je Gaj sa sobom 
još dva preporučna pisma i to jedno od bečkog protojereja Meglic- 
koga, a drugo od I. Pavliščeva, pomoćnika sekretarskog u varšavskom 
namjesništvu. 

Sr 5000 rubalja peterburških nije se dakako mogao Gaj zado- 
voljiti, pa je odavde pošao u Moskvu direktno M. P. Pogodinu, 

profesoru historije na tamošnjoj universi. Ovomu je donio od Ma- 
ciejowskoga vrlo toplu preporuku, u kojoj se Gaj prikazuje kao ,,sla- 
venski regenerator ilirskih provincija“, te izriče želja, da Pogodin 
medju bogatim Moskvićanima nadje za Gaja što izdašniju pripomoć. 
Za nas bi Slavene, veli Maciejowski, bila prava ,,prostitucija““, a za 
Ilire potpun poraz, kad bi se Gaj morao povratiti kući bez novaca, 
pa napustit svoj dalnji rad. 

Iza predavanja, koje je Gaj držao razlažući opći položaj ilirskoga 
pitanja i njegove konačne ciljeve, odlučio je Pogodin, da se u Moskvi 
sakupi ,časnim putem“ za znamenitog ilirskog trudbenika barem 
15.080 rubalja. U Moskvi je Gaj uopće bio primljen mnogo usrdnije 
nego li u Peterburgu. Misao o zbližavanju Slavenstva bila je u to doba 
za.moskovsko društvo upravo razbudjena, te su slavenofili bili spremni 
poduprijeti svaki dobri početak u tom pravcu. To je naime bilo doba 
zajedničke djelatnosti Homjakova, Konstantina Aksakova, Jurja 
Samarina, Pogodina i Ševyreva. Romantika epohe zaogrtala je uje- 
dinjenje Slavenstva pjesničkim oblicima, pa su se moskovski slaveno- 
fili nadali, da je onaj čas na domaku, koji se činio još vrlo daleko. 
Eto ćirilovska azbuka, a možda i ,,stara slavenska vjeroispovijest“ 
postat će u Iliriji općenitom, a što je bio kadar učiniti ,,jedan jedini 
čovjek“ (Gaj !), to će s tim prije moći izvršiti stotine oduševljenih 
naučenjaka ... 

I Moskvićani ponesoše Gaja na rukama. Upoznaše ga s tamošnjim 
običajima, sa starinom, kazalištem i uglednim ljudima. Zainteresovala 
se za njega i aristokracija i administracija. I tako skupiše do dvade- 
setak tisuća rubalja. Ali Gaj nije dočekao u Moskvi konac sabiranja, 
nego se još jedared povratio — s novim preporukama ! — u Peterburg. 
Ali mu se prijestolnica ni ovaj put nije smilovala. e su mu na- 
tuknuli, da im se poduzeće čini malo ,,nesmotreno“ . 

Početkom rujna krenuo je Gaj iz Rusije preko dbrša i Praga 
natrag u Zagreb. Javljajući Pogodinu iz Hamburga o rezultatima 
svoga drugoga putovanja u Peterburg; napisao je, da je u Rusiji dobio 
samo ,,polovicu najnužnijega““. : 

Što se je Gaj nadao pomoći od Rus4, imalo je svoje realno oprav- 
danje. Rusi su u to doba podupirali sve vidjenije slavenske književne 
radnike i pojave. Kopitar je za izdanje svoga ,,Glagolite Clozianovog“ 
bio nagradjen zlatnom akademičkom medaljom, a da te nagrade nije 

tražio.! Neki su opet dobivali novčane potpore i penzije. Tako su 
Šafarik i Hanka dobili svaki po 5000 rubalja, da dovrše neke svoje 
radnje, a Vuk Karadžić uživao je još od'god. 1825. godišnju penziju 
. od 100 dukata. God. 1836. dobio je srpski publicista Teodor Pavlović 
takodjer zlatnu medalju. Nagradjujući sama Akademija rad i trud 
slavenskih naučenjaka, pošla je i dalje, pa je dapače izražavala svoju 
zahvalu onim ličnostima, koje su se povodile za njom u podupiranju 
nauke. Tako je god. 1837. zahvalila Milošu Obrenoviću, kad je odredio 
mirovinu Vuku Karadžiću za njegove književne zasluge. 

Ništa dakle nije bilo bliže Gajevu shvaćanju, nego da se i on obrati 
na onu stranu, odakle su i drugi suradnici na prosvjetnom polju, sla- 
venstva dobivali materijalne pomoći. Pogreška je njegova bila jedino 
u tom, što se je obraćao i na ruske državnike. Tu je malko poetizirao. 
Ali u doba ondašnjeg općenitog pjesničkoga gledanja, može se i tu 
— jedno oko zatvoriti. 

Kad je Gaj god. 1867. posljednji put polazio u Rusiju na svesla- 
venski sjezd prigodom moskovske etnografijske izložbe, bila je njegova 
zvijezda već sasvim zašla. Poznata historija materijalnog iznudji- 
vanja Miloša Obrenovića na račun ,spasavanja narodnog“, zbri- 
sala je — uz ostale preokrete Gajeve kulturne i političke osobnosti 
— s glave ovog nekadašnjeg prvaka narodnog velik dio nekadašnjeg 
zlatnog nimbusa. Misao, kojoj je Sreznjevskij dao izraza u pismu 
na Vraza, kao da je dominirala po cijelom slavenstvu : ,,Bog je Gaja 
učinio dobrim čovjekom, al su ga prilike pokvarile“. — Isto je tako 
i Palacky zamjeravao Gaju, što je bio spreman ,,za dobru stvar ko- 
ristiti se i rdjavim sredstvima“. — Sad, bilo, kako mu drago, Gaj 
je bio u jeku svog kulturnog rada jedna od najkrupnijih ličnosti hrvat- 
skog narodnog preporoda, pa će njegove stvarne zasluge za razvitak 
našeg prosvjetnog i političkog života u prvoj polovici XIX. vijeka 
ostati za uvijek neizbrisive. | 


II. 
Novi prilozi Lenorinoj bajci iz naše tradicionalne poezije. 


Prije neko osamnaest godina držao sam ja kao Jagićev djak 
u Slavenskom seminaru bečke universe predavanje o Lenorinoj bajci, 
1 Kako je poznato, Kopitar je prodao i ovu medalju kao i dragocjenu ta- 


batieru, koju je dobio na dar od austrijskog imperatora, a novac podijelio dvo- 
jici osirotjelih slavenskih naučenjaka. 

koju sam kasnije štampao u ,,Viencu“ (god. 1893.). Tri godine iza 
moje rasprave objelodanio je ruski naučenjak i profesor varšavskog 
universiteta I. Sozonović o istom sujetu ogromnu monografiju,! 
koja je svojim širokim osnovom, kritičkom hladnošću i naučenjačkom ' 
sigurnošću kruna svih dojakošnjih studija o ovom interesnom medju- 
narodnom pitanju. Prof. Sozonović poslao mi je jedan primjerak 
svoje rasprave s posvetom. 

Hrvatskom općinstvu poznata je Biirgerova ,,Lenora“ u Pre- 
radovićevu i Vukelićevu prijevodu, a srpskom općinstvu u Nena- 
dovićevu. Od doba (god. 1773.), kada je Birger štampom predao 
javnosti svoju baladu, pa kroz cijelo. vrijeme dugog romantičkog 
perioda evropskih književnosti, bila je njegova balada svojinom inter- 
nacionalnom ; prevodila se u sve jezike i medju svim narodima do- 
čekivala se kao neki neobičan i znamenit literarni pojav. Žukovskij 
ju je preveo na ruski i štampao u svom ,,Bberauky EsBpounsi“ god. 
1808. pod natpisom ,,liwamuaa“. Uspjeh tog slobodnog prijevoda 
bio je u Rusiji tolik, da su ga isporedjivali s Karamzinovom ,,Bijed- 
nom Lizom“. U engleski ju je preveo sam Walter Scott, kad i Goe- 
* theova ,,Gčtz von Berlichingen“. Osobito u Engleskoj bila je ,,Le- 
nora“ mnogo uvažavana, pa je bila zato i prevodjena u nekoliko 
mahova. To se lako razumije, jer je medju Englezima bila volja za 
sablasne priče i pjesme probudjena još god. 1723. Percy-evim ,, Reliques 
of Ancient english Poetry“, koje je Biirger i suviše studirao, a kas- 
nije engleskim baladama ,,Old ballads“ (god. 1777.). — Poetsko srce 
Shelleyevo razbudilo se tek, kad je pročitao Biirgerovu baladu. Mi- 
ckiewicz je svoju ,,Ucieczku“ spjevao pod dojmom iste balade. 

Nekoliko godina iza dana, kad je ,,Lenora“ štampom objelo- 
danjena u njemačkom originalu, pojaviše se s engleske strane gla- 
sovi, da je Biirgerova balada — plagijat engleske ,,The Suffolk mi- 
racle“. Bajka se engleska potpuno podudarala s Biirgerovom. Mladić 
Suffolk diže se mjesec dana iza smrti iz groba i dolazi svojoj vjere- 
nici; uzima je sa sobom na konja i odvodi do groba.. — Od ono 
doba, pa sve do dana današnjega dižu se ovda-onda glasovi s en- 
gleske i njemačke strane, lomeći koplja o originalnost ,,Lenorinu““. 
Spor je ovaj, kako pokazuju noviji rezultati, bio zališan, jer se je 
pričanje ove svesvjetske bajke moglo sačuvati u kojem kraju nje- 


1 »»xZlemopa Bioprepa u po,cTBednile efi ciokeTni B'b_mapognoli noseiu 
eBponeiickožt u pyceckoii,“ Bapuasa 1898, 8% VIL, 251. 

mačkom upravo tako kao i u Rusiji, Engleskoj ili Italiji. Burger 
je sam priznavao, da se je prva ideja za baladu porodila u njegovoj 
fantaziji, kad je čuo narodne stihove: 
Der Mond der scheint so helle, 
Die Toten reiten schnelle. 

Interesno je upozoriti, da su već u prvi kraj spora medju en- 
 ogleskim i njemačkim naučenjacima i slavenski upletali svoje glose 
i upozoravali na fakat, da se medju slavenskim narodima nalazi 
ista bajka o mrtvom vjereniku. Tako Ljah Širma još god. 1819. svojom 
studijom ,,Uwagi nad ballada Biirgera, Lenora“. On je ujedno donio 
odmah i poljsku varijantu. Iza njega dizali su se folkloristi raznih 
naroda, donoseći svoje verzije. Za nas je bila najvažnija studija mladog 
slavenskog naučenjaka W. Wollnera, koji je god. 1882. u Jagićevom 
»Archiv fir slavische Philologie“, Band VI., str. 239—269., štampao 
svoj članak ,,Der Lenorenstoff in der slavischen Volkspoesie“. Ovom 
se radnjom u Slavenstvu podmladilo Lenorino pitanje novim ži- 
votom. Naučenjaci, u prvom redu : grčki, stali iznositi svoje dokaze ; 
drugi opet razbistrivali sliku kritičkom svjetlošću, dok nismo dobili 
u ruke Sozonovićevu iscrpnu studiju. | 

U prvom dijelu svoje knjige došao je Sozonović do istih glavnih 
rezultata, do kojih sam došao i ja tri godine prije njega, a koliko se 
razilazimo shvaćanjem u drugom dijelu, to ću ovdje opširnije razložiti 
i potvrditi novom verzijom, za koju još nisam ni ja znao, kad sam 
referirao o Soazonovićevim rezultatima u Živaljevićevom »Javoru“ 
(Zemun, god. 1893.). 

Wollnerova je glavna sjebao što je velikim trudom skupio po 
slavenskim ljetopisima slavenske verzije o istoj Lenorinoj bajci ; 
razbistrio ih je kritičkom sistematičnošću i tako slavenskim istraživa- 
čima otvorio širi horizonat, da komparativnom metodom obuhvate ovo 
literarno pitanje. On je slavenske priče razredio u dvije vrste. Prvu, u 
kojoj su poljske, ruske, češke i litavske, nazvao je sjevernom, a drugu: 
južnu slavensku s grčkom i albanskom — južnom. U sjevernoj se raza- 
biru sve glavne crte Lenorine bajke, kako se javljaju u pričama zapad- 
njačkim i u Biirgerovoj baladi. Za južnu je, po Wollneru, čisti prototip 
i izvor srpska narodna pjesma, što ju je Vuk štampao na 40. strani II. 
SIE svojih pjesama (od god. 1875.) pod natpisom ,Braćaisestra“: 


»Hrani majka devet milih sina, 
I desetu šćercu mljezinicu““. 

Wollner je samo naslućivao, da su bugarske, grčke i albanske ver- 
zije potekle od srpske narodne pjesme, a Sozonović već direktno tvrdi, 
da su južni proizvodi omrtvom bratu, koji dolazi posestru 
AOAZKHBI ĆBIAM BOBHMKHYTB FAB amn6o cpesu cepćekoii HApoaHOCTH 
Npu yCAoBigxX'b, He NOAAatOmjuxca 6ausašinieMy oupexv'Baeniro, 4 TO 
oHu ysge ox'b Cep6ćosE Hepennua KB BOArapam', a BaTEME KB Aa- 
ćannamp u HoBo-rpekaMB, CA6erka H8MRHBIIHMB HX'B AYX'B CBOGH 
napoAsnož mossiu“, str. VII. 

Po mom shvaćanju, Wollner je pogriješio, što je Vukovu pjesmu 
uopće ubrojao medju verzije o Lenorinoj bajci. Medju pravim bajkama 
o Lenori igra glavnu ulogu vjerenik, kojemu u grobu ne daju mira 
suze vjereničine, pa se on diže, da jeupropasti, i da je 
sa sobom silom povuče u grob. A u srpskoj pjesmi (kasnije ćemo 
vidjeti, da i ovo ,,srpsko“ znači i srpsko i hrvatsko) ustaje brat, da 
obidje udatu sestru u tudjini, pa je odvodi sa sobom na njenu 
m olb u kući k.majci, koja je ostala samohrana, pošto joj je poumiralo 
svih devet sinova. U pravoj Lenorinoj bajci raste užas klimaksom sve 
više prema koncu priče, dok napokon — prema nekim verzijama — 
vjerenik s drugim mrtvacima ne razdere vjerenicu. U Vukovoj pjesmi 
naprotiv odlazi brat kradom za crkvu (u svoj grob), da tobože nadje 
prsten, što ga je tamo izgubio ,,kad su srednjeg brata oženili“, i ne 
vraća se, a sestra ostaje napolju, čekajući ga i ne sanjajući, da je on već 
odavna umro. | 

Sozonović je ustvrdio, da je ciklus o ,,mrtvom bratu“ samostalan, 
pa da nema ni spoljašnjih ni nutrašnjih vezova s mrtvim vjerenikom 
ili s bajkom o Lenori. Što je medju oba ciklusa zajedničko vjerovanje, 
da suze ne daju mrtvacu mira u grobu i da se on može povratiti u 
zemlju, to su crte, s kojima se sastajemo u svim vijekovima i kod svih 
naroda, jer su ostaci daleke neznabožačke prošlosti. Ovi povukodlačeni 
pokojnici stari su indijski ,,pitaras“ i perzijski ,,fravashis“. Možda se 
i stari slavenski običaj ,,trizne“ smije tumačiti vjerovanjem naših pra- 
otaca, da suze ne daju pokojnicima mira, pa su zato nad njihovim 
otvorenim grobovima pjevali, igrali i veselili se. I naša narodna pjesma 
znade, da su suze (djevojačke) teže od dasaka javorovih. Kad uzdahne 
ostavljena draga, onda se do boga čuje, kad zakune, sva se zemlja 
trese, a kad zaplače — i bogu je žao. 

Meni je danas sasvim jasno, zašto je Wollner ubrojao Vukovu 
»Braću i sestru“ medju bajke o Lenori. Wollner nije znao, da se 

medju štokavskim Hrvatima i Srbima priča i sta priča o Lenori, koja 
i medju ostalim evropskim narodima, pa je faute de mieux uzeo ,,Braću 
i sestru“ kao neku varijantu Lenorine bajke. 
| = Za južne Slavene znao je Wollner, da se čista ,,Lenora“ nalazi 
samo medju Slovencima i Hrvatima. Znao je za Valjavčevu zbirku 
hrvatskih narodnih pripovijedaka, što su skupljene još god. 1858. u 
varaždinskom kraju. Sozonović je već saznao za hrvatsku verziju po 
narodnom pričanju iz sela Stativa u izdanju Strohalovu od god. 1885. 
i iz kraja vrbovskoga u izdanju Plohl-Herdvigovu od god. 1868. Ni 
 Malorus Bugiel, koji je osobitom marljivošću skupljao varijante, za 
koje se je prije njega slabo znalo, i štampao ih na str. 148. Jagićeva 
Archiva od god. 1892., ne zna za čistu verziju Lenorine bajke medju 
štokavskim Hrvatima i Srbima. On napominje, gdje se mogu naći 
bretanjske, indijske, danske, švedske, korzikanske, litavske i ciganske 
verzije, ali za srpsku nije znao ni da postoji. Ja sam ga godinu dana 
kasnije upozorio na čistu našu ,,Lenoru““, kako ju je god. 1884. štampao 
Damjan Preradović u 137. knjizi ,,Ljetopisa Matice Srpske“ na strani 
118., a glasi ovako: 


Djevojka i dva mrtvaca.: 


Tako zavoljela djevojka momka iz drugog carstva, ali se nisu mogli vjenčati, 
jer momak nije imao krsnog pisma. Jedanput ode momak po kršteno pismo, ali se, 
više ne vrati ; — umre kod kuće, a djevojka ostade, čekajući ga. A, kad joj se već 
dosadi čekati, otide vračari, pa je zapita, šta će da radi. Vračara joj kaže, da ode na 
groblje, pa da iz nepoznatog groba iskopa glavu, pa da tu glavu i još malo zemlje 
iz tog groba kuha, pa će joj doći momak, bio živ ili mrtav. Djevojka ode, pa tako 
uradi. Iskopa glavu iz nepoznatog groba i uzme malo zemlje iz tog istog groba, pa 
stane kuhati. Kad najedanput, al eto ti joj momka, jaši na bijelcu. Al to je bio njegov 
sanduk ; samo se njoj činilo, da je konj. — Kako dodje, a on joj kaže, da se odmah 
spremi, pa da ide s njim. Ona pokupi platno i svoje haljine, sjedne pred njega na 
konja, pa hajd! Kad budu na kraj sela, al momak zapjeva : 

Mjesečina sja, 
Je | te, diko, stra? ? 
A ona mu odgovori : 
> Kako bi me bilo stra', 
Kod tebe sam živa ja ? | 

Kad budu nasred puta, a momak zapjeva opet onako isto, a ona mu opet od- 
govara kao prije. 

Kad dodju na kraj momkovoga sela, a on opet zapjeva : 

Mjesečina sja, 
Je ? te, diko, stra? ? 

A ona mu odgovori : 
Kako bi me bilo stra', 
Kod tebeka živoga ? 


AP jest! On ne svrće u selo, već oko sela, pa u groblje. Kad ona to vidje, sva 
se ukoči od straha, ali ne imade kuda. Kad dodju do njegove rake, stanu. 

— ,,Ovo je — kaže momak — ,,moja kuća, pa sad ulazi unutra, pa slaži 
stvari 1" 

— ,,Nemoj tako!" — odgovori mu ona — ,,nego ti udji unutra, pa slaži, a ja 
ću ti dodavati, jer ti ne znaš po redu dodavati". 

Momak se prevari, pa udje u grobnicu, a djevojka uzme torbu platna, pa mu 
da kraj, da slaže u grob, a ona će odmotavati. Ali ona, odmotavajući platno, sve je 
natraške bjegala iz groblja. Dok je on kupio platno,. dotle ona pobjegne iz groblja, 
pa kuda će, nego pobjegne u krajnju kuću u selu tome. Kad tamo, a! i tu leži mr- 
tvac na astalu!, a kod njega nikog živog. Ali ona već nije smjela više napolje, nego 
se. sakrije za vurunu.? 

Nije dugo potrajalo, al eto ti njenoga mladoženje, pa kucne u pendžer i po- 
viče : ,, Ustaj, brate, otvori mi vrata, da platim toj kuji, što mi je kosti iz groba 
kretala !'? 

A mrtvac sa astala odgovori : ,,Čekaj, brate, dok podignem nogu !' pa stane 
nogom micati. 

Malko postoji, a onaj sa pendžera opet vikne : ,, Ustaj, brate, otvori mi vrata, 
da platim toj kuji, što mi je kosti iz groba kretala 1? 

A ovaj odgovori : ,,Čekaj, brate, dok podignem drugu nogu !'' — Malo, malo, 
pa onaj spolja opet onako poviče, a ovaj mu iznutra sve odgovarao, da pričeka, dok 
podigne jednu ruku, pa drugu ruku, pa glavu, pa dok sjedne, — medjutim i pijetao 
zapjeva... Kako pijetao zapjeva, al onaj mrtvac u sobi pade opet ukočen na astal, 
a onog s pendžera nestane. 

Sutradan, kad su došli da onog mrtvaca sahrane, nadju djevojku mrtvu pod 
vurunom. Umrla je od straha. E, al nije trebala kretati mrtve iz grobova. 


Kako se vidi, čista bajka o Lenori ! I refrain je isti, s kojim se 
sastajemo u svim bajkama o Lenori od skandinavskoga sjevera do 
romanske Bretanje : 

La lune t'&claire, la mort t' accompagne, 
N'as-tu pas peur ? 

Mjesečina sja, 

Je | te, diko, stra? ? 

Što ovdje u pripovijesti momka ne dižu iz groba suze djevojčine 
nego njeno vračanje i kuhanje mrtve glave, to lako shvaćamo, jer je 
za naš sujeverni hrvatski i srpski narod razumljivije, da se ustaje 
iz groba na vračanje nego na plakanje. Isto kuhanje nalazimo u Stro- 


1 na stolu, * furunu, peć. - 

halovoj zbirci na str. 144. i Valjavčevoj na str. 239. — I medju Če- 
Sima ima jedna verzija (,Kytice z basni“ od Jaroslava Erbena, god. 
1874.), gdje djevojka kuha glave u kaši i tako dovodi svoga dragoga. 
& 
* #* 

Kao jedan od najglavnijih rezultata prvoga dijela svoje studije 
drži prof. Sozonović tvrdnju, da priča o ,,Mrtvom vjereniku“ ili ,,Le- 
nori“, kako se pripovijeda medju evropskim narodima, potječe iz starog 
grčkog izvora, a da joj je prototip klasički mitos o ,,Protezilaju i Lao- 
damiji““. Ta se grčka priča, po mišljenju Sozonovićevu, putem kompli- 
kovane literarne prerade nametnula srednjevjekovnim zapadnim- 
evropskim književnostima. Iz njih se spuštala u narodnu sredinu, 
tu se odbijala — a do nekoga stepena —i zastranila od klasičkog izvora, 
i takva se zadržala sve do danas u tradicionim našim književnostima. 

Kao najstariju srednjevjekovnu književnu preradu grčke priče 
nalazi Sozonović u staroj skandinavskoj priči o ,,Kralju Helgu i wal- 
kiri Sigruni“. Tu priču imamo zapisanu u ,,Eddi“, zbirci narodnih 
pripovijedaka, za koju misle, da ju je sabrao neki Semund u XI. vijeku 
naše ere. Iz Skandinavije se isti sujet prenio u Dansku (Der Ritter 
Aage und Jungfrau Else), pa Holandiju. Odavde se raširile — po mi- 
šljenju Sozonovićevu — na jednu stranu zapadne (germanske i ro- 
manske), a na drugu: istočne-slavenske. 

Što prof. Sozonović hoće da dovede priču o kralju Helgu u di- 
rektnu svezu sa klasičnom pričom o Protezilaju kao pravim izvorom 
evropskih verzija istoga sujeta, to mislim, da se ne bi moglo primiti 
kao gotov posao. Stara priča o ,,Protezilaju i Laodamiji“, kakva nam 
je poznata iz klasičnih grčkih, pa i latinskih pisaca, nema ni izdaleka 
glavnih crta, koje smo naučni tražiti u pravim pričama o ,,Mrtvom 
vjereniku“ ili ,,Lenori“. Prvi put se sastajemo s imenom Protezila- 
jevim u Homerovoj ,,Ilijadi“, al se tu jedva i razabira i jedna crta prave 
,»Lenore““. Protezilaj je — to se kaže — predvodio svoje pleme protiv 
Trojanaca, al je prvi pao medju Argivcima, skočivši iz korablje na 
brijeg. 1za njega ostaje supruga tugujući u Filaci. To je sve, što Omir 
znade o Protezilaju. Homerski pjevači znadu već nešto više, ali ni oni 
mnogo. Tako na pr. pjesnik Stasin pripovijeda samo još to, da se Lao- 
damija ubila, ne hoteći živjeti bez Protezilaja. — U Evripidovu ,,Pro- 
tezilaju“ nalazi se nešto više podrobnosti, koje su kasniji pisci i vajari 
obradjivali. Tu muče Laodamiju zli snovi i ona moli bogove, da joj 

dovedu muža, makar samo na trenutak. Hermes joj ga zaista dovodi, 
a kad je proveo s njom tri potpuna sata, mora Protezilaj da se vrati 
u Had, a ona se ubija. Ta je scena ovjekovječena u basreliefima dvaju 
starinskih sarkofoga, neapolitanskom i vatikanskom, gdje se u plastičnoj 
kompoziciji vidi s jedne strane očajna žena, kako pred malim žrtve- 
nikom prinosi žrtvu, da joj se muž povrati, a s druge, kako muž do. 
lazi s Hermesom, a ona pada od užasa u naručje materino. 

Ne mogu s prof. Sozonovićem da dovedem staru skandinavsku 
priču o ,Kralju Helgu i walkiiri Sigruni“ (Simrock ,,Die Edda, die 
iltere und jingere“ Stuttgart 1882.) u potpunu genetsku svezu sa 
starom klasičkom pričom, jer nam se skandinavska svojom epskom 
punoćom i originalnom snagom čini odviše samostalna. Ne mislim 
time reći, da klasička priča o Protezilaju nije možda bila u usmenoj 
tradiciji raširena u svojim potankostima do istoga stepena kao i stara 
Skandinavska, al nam nije pismeno sačuvana ni jedna takva grčka 
ni rimska verzija, pa zato nemamo potpunog prava, da s ikakvom 
sigurnošću izvodimo takve hipoteze. 

Uopće mi se čini, da je velika pogreška Sozonovićeve studije, 
što on polazi na posao s gotovim uvjerenjem, da se kod svih na- 
rodnih pripovijedaka o Lenori trebaju najprije tražiti crte ,,klasičke“ 
i ,Skanđinavske“, da se prema tome uzmogne odrediti, koliko si 
je koja keltska, litavska, islandska, maloruska itd. verzija ,,odaljila““ 
od svog ,pravog izvora“ i kojim je putem išla. Mi dobro razumi- 
jemo težnju Sozonovićevu za naučnom sistematičnošću, al bi i on 
trebao da razumije, da se u tradicionalnoj literaturi ne mora 
uvijek. doći do geneze koje priče, naprosto samo zato, što se ne 
može doći. Razlog tome može biti razan, a najobičniji je, da ne 
nalazimo uvijek pismenih dokaza. Ali i Studije bez tog najvišeg 
— historijskog i genetskog — rezultata uza sve .to mogu imati 
svoju visoku naučnu vrijednost. j 

Prof. Sozonoviću nedostaje pismeni spomenik, kojim bi mogao 
dokazati kao nekim prijelazom, da je priča o Protezilaju osnov 
Skandinavskoj o ,,Kralju Helgu“ i kasnijim pričama o Lenori. Ali, 
po mom mišljenju, nije potrebno čekati, dok se nadje taj prijelazni 
spomenik, jer će po svoj prilici biti konačno riješeno pitanje o toj 
narodnoj priči kao što je bilo riješeno kod mnogih priča, kojima se 
u historiji nije mogao naći pismen izvor. Priča o ,,Mrtvom vjereniku“ 
ili ,,Lenori“ imat će jamačno svoj početak u prethistorijskoj 

tradicionoj književnosti čovječanstva. Što joj 
se nije sačuvao pismeni spomenik ni u staroj indijskoj knjizi, bit će 
samo Slučaj. Grčka priča o ,,Protezilaju i Laodamiji“ samo je naj- 
starija zapisana verzija Lenorine bajke, koja se je jamačno u isto doba 
pričala i medju ostalim narodima, a mi danas ne možemo da joj 
razjasnimo tok i seobu upravo kao što ne možemo sebi da razjas- 
nimo lijetanje nebeskih ptica, za koje ne znamo ni odakle dolaze 
ni kuda idu. — Glavne crte cijele priče o Lenori vidimo: u snagi 
suza i vraćanju pokojnika. Vjerovanje u povratak mrtvaca, koje 
je poznato u svim vijekovima, skriveno je u slaboj i mističkoj prirodi 
čovjekovoj. Snaga suza, koje padaju na ohladnjele grudi pokojni- 
kove i uznemiruju ga, poznata je svima plemenima, a nalazi vječite 
potpore u sujevjernoj duši prostoga i neukoga naroda. 


* 
* * 


Pjesme o ,Mrtvom bratu“ imaju epski osnov sasvim dia- 
metralan prema pričama o ,Mrtvom vjereniku“. U Vukovoj 
pjesmi ,,Braća i sestra“ razabira se ljubav bratinska u svoj njenoj 
plemenitosti, kakova se pokazuje u stotinama naših narodnih pro- 
izvoda. Ali osim toga ima u istoj pjesmi jedna osobita i karakterna 
scena, koja daje cijeloj varijanti markantnu boju. Brat se Jovan 
diže iz groba, da dovede sestru ,,spreko mora“ njenoj samohranoj 
majci. Kad su bili blizu njegova groba, Jovan ode za crkvu, da 
tobože nadje prsten, što ga je izgubio, ,,kad su srednjeg brata ože- 
nili““. Osta sestra Jelica, čekajući nejačka Jovana. Al ga ne dočeka, 
jer je on ušao u svoj grob tajom, da mu se sestra ne bi osjetila i upla- 
šila. Ta scena ima u sebi nešto reljefno, veliko, umjetničko, pa do- 
lazi u one znamenite scene, koje daju našim narodnim pjesmama 
važnost i zanimljivost, da ih i stranci proučavaju s psihičkog pogleda, 
a toj sceni nema u verzijama drug'h naroda ni spomena. Da je Wollner 
znao za pravu srpsku i hrvatsku Lenoru, ne bi nikad doveo Vu- 
kovu ,,Braću i sestru“ medju priče o Lenori. U ,,Mrtvom vjereniku“ 
ili ,,Leneri“, kako rekosmo, raste čuvstvo užasa prema kraju pjesme 
crescendo, dok se u ,Braći i sestri“ slijeva cijela pjesma u harmo- 
nijski, pjesnički sklop. Al je Wollner mislio : kad svi narodi imaju 
svoju ,,Lenoru“, kako da je ne bi imali Srbi? Pa, budući da nije 
znao za pravu varijantu naše ,,Lenore“, uzeo je onu Vukovu 
pjesmu, koja ima barem neke zajedničke crte s ,,Lenorom“, pa ga 

je to zavelo na nekorektne zaključke. Nije razabrao, da se te crte 
nalaze i u stotinama drugih priča, koje nemaju inače ništa zajed- 
ničko s ,,Lenorom““. 

Da je Wollner znao, da medju Srbima i štokavskim Hrvatima 
ima pored Vukove još nekoliko čistih verzija o ,,Mrtvom bratu“ (a 
ne vjereniku), možda bi se svratio s krivoga puta, na koji je zašao. 
U ostalom, u ono doba, kad sam ja pisao svoju studiju o Lenorinoj 
bajci, nisu ni meni bile poznate druge verzije. Naišao sam na njih 
tek mnogo kasnije, pa me je ova inačica još jače utvrdila u mom 
već objavljenom mišljenju. 

Na strani 25. ,, Srpskih narodnih pjesama iz Like i Banije“, koje 
je izdao god. 1885. Nikola Begović, nalazim vrlo krasan 
i opsežan pendant Vukovoj ,,Braći i sestri“ pod natpisom : ,Devet 
Posavaca i sestrica Dunjica“ iz sela Dabašnice u Lici. 
Pjesma je triput veća i punija od Vukove. 

Na prvi pogled razabira se, da ,,devet Posavaca“ ima zapravo 
da znače ,devetposobaca“, kako se to vidi iz same pjesme, a i 
izdavač Begović je odmah posumnjao u korektnost naziva. 

U ovoj ličkoj verziji o ,,Mrtvom bratu“ hrani majka kao i u Vu- 
kovoj pjesmi devet milih Sina i kćerku jedinicu, kojoj su braća od milja 


. nadjela ime ,,Dunjica“. Kad je sestra dorasla do udaje, hoće majka, da 


je dade za prvog komšiju, a sinovi : ,,tri dni hoda preko polja ravna i 
četiri preko gore crne“. Braća opravdavaju pred sestrom svoj naum 
tako, da će ostarjela majka i tako brzo umrijeti, a braća će onda sestru 
oblaziti vrlo često. Tu je sestra braću poslušala i udala se preko polja 
ravna. — Medjutim ,,pasala“ već i treća godinica, a braća ne pohadjaju 
sestru. Plemenita Dunja ne može čudom da se načudi, što su je tako 
sasvim zaboravili, pa je suze prolijevala i braću klela, kudgod je išla. 
Kad su bogu suze dodijale, pozove dva angjela, da sadju Jablanuši 
crkvi, otvore grob ,,Posavca“ Jovana, dignu ga iz zemlje, sagrade 
konja javorova (t. j. učine konja od mrtvačkog sanduka) i pošalju 
Dunji u pohode. — Kako je bog naredio, tako se sve i izvršilo. Dunja 
grli brata objema rukama, a ljubi ga medju oči crne, raspitujući se za 
majku i ostalu braću. Jovan joj javlja, da je kod kuće sve u dobrom 
redu ; zdrava im je na odžaku majka, braća su sva poženjena, snašice 
se već s djecom zabavljaju, a majku nose na rukama. — Dunja na to 
odvodi Jovanova konja u donje podrume, dajući mu ječam i sijeno, 
a Jovana vodi u gornje čardake, služeći ga vincem i rakijom i koje- 

kakovim slatkarijama, koje su se baš nalazile u dvoru. Ali, gle čuda ! 
Ni Jovan, a ni konjic ne će ništa ni da okuse. Brat se izgovara, da ne 
može, jer je napunio svoje srce svakojakim ,,srdačnim radostima“, 
dok je braću oženio, pa sad ne može, veli, ni jesti ni piti. — Nego on bi 
odmah da se povrati kući, da mu se ne zastara majka, a snaše ne slome 
prozore, izgledajući najmladjega djevera. Ciknu sestra kano zmija 
ljuta, a zadrhta poput gorskog pruta. I sada tek razabira, da joj je brat 
potavnio ,,kao da je u zemljici bio“, a konjic omršavio, kao da nije ni 
vidio zobi. Brat se pravda, da je potamnio, dok je toliku braću poženio, 
a konjic da je omršavio radi čestoga putovanja, tražeći i dovodeći 
snahe iz dalekoga svijeta. — Kad je brat tako sve rekao, što je znao, 
usjedne na konja, te pojezdi preko polja ravna kao zvijezda preko 
neba sjajna. Za njim potrči sestrica Dunjica, a on je stane opominjati, 
neka se povrati domu svome, jer će za njom plakati nejako čedo, a 
svekar i svekrva će je pokarati. Ali Dunja za to hajeine haje, jer voli 
iglavuizgubiti, negsesvojim bratomrastaviti. 
Ona silom hoće da vidi ostarjelu majku, braću, snaše i njihovih devet 
paunića. Brat je još jedared zamoli, da se povrati doma, ali ona ne će 
ni da čuje o povratku. — Kad su došli do Jablanuše crkve, ne okreće 
brat svom bijelom dvoru, već okreće prema crkvi, ,,da pročita knjige 
bogoslovne“, a ona neka sama krene k majci. Ali sestra se ni tu ne htjede 
rastati s bratom, nego podje uzastopce za njim. Brat joj medjutim ne 
polazi pred crkvena vrata, već pod bijelu Jablanušu crkvu. Tu u redu 
bilo do devet krstova, a pod njima do devet grobova. Na grob prvi 
konjic nastupio ; zemlja puče, a on ode skupa s konjem u abes (pro- 
valiju). Osta Dunja kukajući sama ! Onda ode dvoru materinu, te je 
nadje usred vinograda, gdje kuka i plače. Svom tijelu majka ne daje 
pokoja ; kosu reže, njom vinograd veže ; suze roni, pa ga zalijeva, a 
noktima njega okopava. Majka ne prepoznaje kćeri svoje, dok joj se 
ona ne kaže (ne ,,predstavi“), a onda joj starica ispriča, kako joj je svih 
devet sinova poumiralo, čim se Dunja udala, a da se nisu ni ženili. — Kad 
to čula Dunja plemenita, uze majku za bijelu ruku, pa je vodi dvoru 
bijelome. Tu je majku do smrti dohranila, a onda pokopala. 

Dakle konac Begovićeve verzije još je umirniji od Vukove, a iz svega 
se vidi, da ovdje imamo posla s posve drugim sujetom, nego što je ,Le- 
nora“. Stvar postaje još interesantnija i jasnija, kad se uzmu na oko 
Silne verzije o ,,Mrtvom bratu“ (a ne vjereniku), kakovu eto nala. 
zimo u Vuka i Begovića, — kod današnjih Bugara, Arbanasa i Grka. 

Prvu bugarsku varijantu zapisaše braća Miladinovci u svojim 
»Bugarskim nar. pjesmama“ štampanim u Zagrebu s pripomoću Stross- 
mayerovom god. 1861. (str. 145.) , Jlasapb u IIerkaga“. Sadržaj je 
isti, koji i u Vukovoj pjesmi. Tako je i s pjesmom ,,Eaunm Aonna“' 
(str. 317.), u kojoj se mrtvi brat zove Konstantin. U jednoj i u drugoj 
igra već ulogu materina kletva, koja osobito u grčkim verzijama po- 
kreće cijelu radnju. Mati nije htjela da uda kćerku na daleko od kuće, 
a braća su htjela, pa ih mati zato proklinje i oni umiru svih devet jedan 
za drugim. Osobito se najmladji isticao, kako će sestru pohadjati što 
češće. Mati je dolazila svaki dan, da im prelije grobove, samo za naj- 
mladjega nije htjela da znade, dok nije iskupio svoju riječ. — Pored 
ovih dviju varijanata ima još-nekoliko bugarskih, koje su dosad skup- 
ljene i štampane. Zanimljiva je ona, što ju je N. Popov štampao god. 
1882. u ,,Periodičeskom spisaniju““ bugarskog književnog društva u 
Sredcu pod natpisom ,,EamaE Aounma“. Tu je najmladji brat — sam 
car Konstantin. Naučenjak Popov drži, da se pod tim Konstantinom 
misli historijsko lice, a Dojna da je kći cara Sracimira- vidinskog, Do- 
roteja, koja je pošla za bosanskog bana (,spreko mora bana“), ka- 
snijega kralja Tvrtka (11391.) Car Konstantin je zaista bio brat te Do- 
roteje. I takve historijske kombinacije nisu nemoguće. 

Prve arbanaske varijante bile su Evropi pružene u prijevo- 
dima god. 1866. Dora d? Istria (pod kojim se imenom krije ime spisa- 
teljice Helene Gike), prevela je te godine u francuski prvu arbanasku 
varijantu i odštampala je u ,, Revue des deux Mondes““ (str. 407.) — 
Sestra se zove u arbanaskim pričama ,,Dojin-Garentina“, a brat kao i 
u većini bugarskih verzija : Kostantin. Kao u bugarskoj priči, tako ni 
ovdje ne dižu brata iz groba sestrine suze, nego zaklinjanje i prokletstvo 
materino. Bugarske se i arbanaske varijante još osobito razlikuju od 
Vukove pjesme, što u većini bugarskih i arbanaskih mati pali svijeće 
na grobovima, samo da skloni sinove, da idu sestri u pohođe. 

Novo-grčka priča o ,,Bratu-mrtvacu“ bila je publikovana 
za široko općinstvo još god. 1825., kad je Fauriel izdavao ,,Chants po- 
pulaires de la Grčce Moderne“ str. 405. u knjizi II. — Od onda je štam- 
pano do četrdeset verzija iz sviju krajeva grčkih, od ostrva Krite, ispod 
Olimpa, pa do Kapadokije. Varijante su prilično slične. — Najviše ih 
je publikovao grčki naučenjak Politis u svojoj studiji, koju je štampao 
na grčkom jeziku (Vidi moju raspravu u ,,Viencu““) god. 1885. I naš 
Tommaseo štampao je jednu god. 1842. na str. 347.—348. treće knjige 

svojih ,,Canti popolari toscani, corsi, illirici, greci“ u Veneciji. — Ako 
u kratkim crtama ispišemo sadržaj jedne od grčkih varijanata, iz Atine, 
imat ćemo priličnu crtu i svih ostalih. — U matere bilo devet sinova i 
jedna kći Areta za udaju. Bogati trgovac se javi i zaište djevojčinu 
ruku. Mati je ne bi rada dala na stranu. Kad sinovi podju u vojsku, tko 
će joj kćer dovesti, da je razgovori? Najmladji sin Konstantin diže se 
i obeća, da će ju on, živ ili mrtav, dovesti, kad je bude mati zaželjela. 
I Areta se uda. U tom digne car vojnu i svih devet sinova popada. Mati 
stane kukati : A gdje si sada, sine Konstantine, da iskupiš zadanu riječ ? 
Nato Konstantin zadršće u grobu i — ode po sestru. Kad su se vraćali ' 
k materi, začuje Areta, gdje ptice pjevaju : ,,Tko je još ikad vidio, da 
živi smrtvima idu ?“ Ona se trgne, a brat je brzo umiri. — ,,A, što tako 
po zemlji i tamjanu zaudaraš ?“ — zapitat će sestra. — ,, Uhvatila me 
. kiša na putu, pa sam se skrio u jednoj crkvi.“ — Kad je sestra na to 
došla u materinu kuću, zapita je mati, tko je dovede. A ona : ,,Naš Kon- 
stantin.“ — ,,Konstantin je odavna ubijen“ — rekne mati. One se 
zagrle i obje mrtve padaju na zemlju. 

Dakle isti svršetak kao u Vukovoj pjesmi, dok je 
Begovićeva već više nacionalizovana. 

U prvoj knjizi ,,Matičinih“ hrv. nar. pjesama štampane su dvije 
u cjelini (,,Braća i sestra“ i ,,Mrtvi pohodjani“), a tri u izvacima. U 
* prvoj pjesmi, koja se u glavnom podudara s Vukovom, ima ono zna- 
čajno mjesto grčkih varijanata, gdje ptice pjevaju : 

Ah moj bože, na daru ti hvala! 
Mrtav braco živu seku vodi. 


Neizvornost ove pjesme, koja je zapravo vampirskog karaktera, 
razabira se kao i u Vukovoj po znakovima kršćanskog teološkog utje- 
caja s angjelima, jer se pomoć angjeoska teškom mukom utiskuje u 
sklop pjesme. Isto je to i s Banićevom dalmatinskom i Markovićevom 
hercegovačkom varijantom. — Pavlinovićevi ,,Mrtvi  pohodjani“ 
odvajaju se od svih poznatih pjesama u glavnom time, što ne pola 1 
samo jedan brat po sestru, nego sva devetorica, a i u njoj ptice pjevaj. : 


Bože mili, na svemu ti hvala, 
Gli živ isan s mrtvim hodijaše ! 


I time se hrvatske pjesme još više približuju grčkom 


tipu nego srpske. U Markovićevoj se dapače najmladji brat zove 
Kostakaougrčkima. 

Sad se pita, gdje treba da tražimo izvor ovim južnim 
pričama? Kod Grka, Arbanasa, Bugara ili Srba i Hrvata ? 
Wollner i Sozonović su za nas. Budući da sam ja drugoga mi- 
šljenja, to svoje nazore izlažem u ovo 7 tačaka. 


4. Medju Srbima i štokavskim Hrvatima poznate su samo neko- 
like verzije o ,,Mrtvom bratu“, koji dovodi sestru k materi, dok ih 
je medju Grcima, Bugarima i Arbanasima na stotinu. 


2. Brat se u nekim bugarskim, u većini arbanaskih, a u svim 
grčkim verzijama zove Konstantin, dok se u našima zove Jovan, Trator 
i u jednoj Kosta kao i u grčkima. 


3. Sestra se zove u arbanaskoj : Dojin-Garentina, u bugarskoj 
Elin-Dojna, a u grčkoj Areta (Apzrri). U prvom se dijelu arba- 
naskog imena :,Dojin“ krije bugarska ,,Dojna“, a u drugom (Ga- 
rentina) pokvareno grčko: Areta. U Vukovoj se čini ,,Jelica“ kao 
nacionalizovani oblik strane fabule, a u Begovićevoj i nema krsnog 
imena nego samo od milja ,,Dunjica“, što dokazuje, da se pravo 
ime dalekim putovanjem istrlo i zaboravilo. U hrvatskim pako : Jelina, 
Mara, Angja i Milica. 

4. Pticama, koje za cijeloga puta upozoravaju sestru, neka 
bolje pogleda brata, jer je mrtav, nema u srpskim primjercima ni spo- 
mena, dok u svim arbanaskim, bugarskim i grčkim igraju zanimljivu 
ulogu. Ona dva naša stiha : 

Što si tako, brate potavnio, 

Baš kanda si pod zemljicom bio ? 
dolaze nam kao slabi ostaci opširnijega i jačega originala. Hrvatske 
su sve pjesme za čudo i u tom bliže grčkima. 

5. U grčkoj, arbanaskoj i bugarskoj varijanti diže brata iz groba 
kletva ili zazivanje materino, dok kod nas Jovan ustaje na 
plač sestrin, koju je već bila sramota pred Jetrvama, što je 
baš nitko ne će da obidje od kuće. U tome su dvijehrvatske vari- 
jante i opet bliže Grcima nego srpske. U Alačevićevoj i Markovićevoj 
pjesmi mati proklinje sina i moli boga, da bi joj podigao iz groba 
sina i doveo kćer upravo kao u grčkima. 

6. U arbanaskim i grčkim varijantama umiru braća od nepri- 
jateljskog mača, a kod Vuka (kao i u većini hrvatskih) ,,bog gustio od 
sebe moriju, te pomori devet milih brata“. Kod Begovića se i ne spo- 
minje, kako su poumirali, upravo kao i u nekim hrvatskim pjesmama. 

7. U verzijama svih triju onih balkanskih naroda dolazi brat 
k sestri upravo, kad je ova igrala u kolu, a u našima ne pada tužnoj 
i zaboravljenoj sestri igra ni na pamet. 

Izvor je dakle neosporivo grčki, pri čemu su hrvatske 
pjesmebližeizvoruodsrpskih. Pored toga bi još zajed- 
nički grčki izvor o ,,Mrtvom bratu“ mogao imati i historijskog osnova 
u bizantinskom periodu grčke prošlosti, dok ga ni naš ni bugarski, a 
ni arbanaski nema.! 

Francuski izdavači Digenis Akrite (C. Sathas et E. Legrand: 
,Les exploits de Digćnis Akritas“, Paris 1875.) bizantske epopeje 
iz XII. vijeka tvrde, da priča o ,,Mrtvom bratu“, koju donose u 
korkirskoj verziji, pada u krug priča o Digenisu. Konstantin je, vele, 
historijski Konstantin Dukas, a Evdokija, žena Digenisova, u pjesmi 
nije prikazana sestričnom — kako je u istinu bila — nego sestrom 
Konstantinovom. Pjesma o Digenisu pjeva, da je žena Andronika 
Duke nerado davala svoju kćer Emiru Musuru — dakle pravom 
,spreko mora _ banu“! — jer se bojala, da joj s njim ne će biti 
dobro. A tu je bojazan onda grčka narodna priča slila u baladu 
o ,Mrtvom bratu“. Mati Vasilija Digenisa zvala se — Areta. 
Pa, tako bismo mogli — ako nam ustreba na onih sedam tačaka 
još 1 historijskih kombinacija — dovesti do razumljivosti, što se u 
grčkim verzijama imena Arete i Evdokije ukrstiše i ispremiješaše. 

Ponovno dakle dolazim do zaključka, da se ni bajci o ,,Mrtvom 
bratu“ kao ni bajci o ,,Mrtvom vjereniku“, koje se imaju smatrati 
kao dva sasvim raznorodna ciklusa, nema tražiti izvor na našim 
poljanama. 


II. 
Kompietiranje narodnih pjesama. 


Spremajući se za redigiranje ,,Matičinih“ hrvatskih narodnih 
pjesama, bila mi je prva dužnost, da po mogućnosti proučim sav .ma- 
terijal, koji je dosada na tom polju kod nas štampom izdan na svijet. 
Silno blago, da čovjek ne zna, s koje bi ga se strane latio ! I što ga više 


1 Tri godine iza moje prve rasprave u ,,Viencu“* izašla je velika i temeljita 
studija bugarskog slaviste i kasnijega ministra Šišmanova u sofijskom ,,Zbor- 
niku za nar. umotvorenija“ (svezak 13. od god. 1896. i Sv. 15. od god. 1898., 
Str. 449.) o istoj temi, u kojoj se rezultati bugarskoga mA enjaka potpuno po- 
dudaraju S prvobitnim mojima. 

proučavaš, sve više dolaziš do uvjerenja, da još uvijek ima cijelih 
krajeva narodnog našeg teritorija, koji nisu eksploatirani u ovom 
pogledu. Vuk Stefanović Karadžić skupio je čudo božje, ali — gdje > 
je to još od svršetka? Osim Vuka ima i takovih edicija, koje po- 
jedinim primjercima po svojoj estetskoj, historijskoj i pripovjedaćoj 
vrijedosti dapače i naikriljuju Vuka, a nitko im ne odaje ono po- 
štovanje, koje zavredjuju. Naše narodno bogatstvo u tom je ne- 
iscrpivo i jače od kaplandskih zlatnih rudnika. Svako naše brdo 
krije u sebi alem-kamenja. I gotovo svaki kutić ima svoju osobitu 
fiziognomiju. Od Skadra do Šopronja ! Da se tko dade na dolično 
izučavanje svih tih pjesama, mogao bi — ne samo po jeziku — 
nego po unutrašnjem duhu svake pjesmice odrediti kraj, iz kojega 
je nikla. Svaki pedalj naše zemlje ima svoj osobiti način osjećanja 
i izražavanja ; ima horizonat zasebnog narodnog gledanja. Užičani 
gledaju drugačije, Timočani drugačije, Istrani drugačije, ugarski Hr- 
vati drugačije, a Bačvani opet drugačije. 

Uzmimo samo ,,Hrvatske narodne pjesme“, što ih je po gornjoj 
Krajini i po Turskoj Hrvatskoj sakupio Luka Marjanović god. 1864. 
— | onoga čitaoca, koji je skroz naskroz prožet najboljom Vukovom 
zbirkom, doimlje se Marjanovićeva zbirka zasebnim mirisom. Na 
jednoj strani jedan, a na drugoj drugi. Kao da gledaš lica dvojice 
braće. Prezimena su im doduše ista, ali su krsna imena druga. Jedno 
ih spaja, a drugo odvaja. Čim se približiš jednom ili drugom, osjećaš, 
da nisu isti. I gotovo te zazebe u srcu, što Marjanović nije bio — 
razgovorniji, nego je izdao samo jednu knjigu. Ali zato u njoj ima 
vrlo mnogo bisera. Kao u Vuka. Vidiš doduše, da je to ,,isto, ali 
je ipak — drugačije“. Gusle su i jednom i drugom u rukama, ali su 
drugi tonovi, koji im se izvijaju ispod ruku. Da nam je bog dao daro- 
vitih isretnih sakupljača narodnoga blaga više, nego što nam ih 
je u istinu dao, bila bi nam tradicionalna literatura kud i kamo sabra- 
nija i omašnija unutrašnjom vrlinom, nego što jest. U na- 
stavku edicija ,, Hrvatskih narodnih pjesama“, što ih još sprema naša 
,,Matica““, nadamo se dobiti ono, što nam još nedostaje. Da ,,Matičino“ 
izdanje bude na početku X X. vijeka ono, što je Vukovo bilo na početku 
XIX-oga ! Dosadašnje ,,Matičino“ izdanje upravo je uzorno, po gotovo 
pojedine knjige, za koje mi piše jedan ođ prvih slavista austrijskih uni- 
versiteta, da je komentar tim knjigama ,,najbolja studija o našim na- 
rodnim pjesmama, koja je napisana poslije Vuka“. Čast našim izdavačima! 


24 


a 


Što se tiče hrvatstva i srpstva naših narodnih pjesama, tu je 
nauka kao i u nazivanju književnog našeg jezika prilično jednodušna. 
Jedno i drugo plemensko ime daje se istim pravom i jeziku i pjesmama. 
U nauci: ,hrvatsko-srpsko“ ili ,,srpsko-hrvatsko“, a medju nama 
kad pišemo, nazivljemo mi jezik i pjesme ,,hrvatskima“, a Srbi ,,Srp- 
skima““, ne poričući ni mi njima ni oni nama prava, da nazivljemo 
jezik i pjesme onim imenom, koje nam je bliže. Pa ipak ima stranih 
pisaca i naučenjaka, koji radije našim narodnim pjesmama daju 
ime srpsko, nego li hrvatsko. Jezik gotovo svi nazivlju ,,srpsko- 
hrvatskim“, a pjesme samo srpskima. Mnogo je tome doprinijela 
edicija Vukova, koja je izlazila u jeku romantičkoga vremena, pa 
su i Grimm i Kopitar i Talvy-eva i mnogi drugi nazivali pjesme 
onako, kako ih je nazvao izdavač. Da ih je Vuk odmah nazvao 
onako, kako je trebalo: srpskim i hrvatskim, bila bi uštedjena silna 
vedra crnila, koja su se utrošila u razbistrivanje ovoga pitanja. Do- 
sadašnje mnogobrojne edicije, pa i sama Vukova, dokazuju, da se 
prvobitna ljepota i izvornost tradicionalne naše književnosti ima 
podijeliti podjednako na oba plemena. Šta više, 
najljepšim Vukovim pjesmama možeš naći u čistim hrvatskim kra- 
jevima i u pjesmama s jezičnim osobinama per excellentiam hr- 
vatskim jasnije motive i originalnije provedenu logičnost osnovne 
misli nego u Vukovim primjercima, premda je Vuk i od Hrvata i 
od Srba kupio pjesme, nazivljući ih bez skrupule sve srpskima. Ta- 
kovih Slučajeva ima u hrvatskim krajevima upravo toliko, koliko 
opet u hrvatskim pjesmama nalazimo tragove čistih srpskih originala. 
Po gdjekojemu na oko čistom srpskom motivu nalaziš pravo raz- 
jašnjenje na Istri ili u Zagorju, a u ,Jačkaru“ Kurelčevom, negdje 
u šopronjskoj županiji, nailaziš opet na nejasan motiv, koji ti se ob- 
jašnjava opet kakovom srpskom ,inačicom“ iz Ristićeve, Boškovi- 
ćeve, Rajkovićeve ili Krasićeve zbirke. Pa onda: reci, čije je što? 
Mi smo cijelim bićem kao i narodnim blagom ušli jedni u druge to- 
liko, da se ne zna, gdje prestaju Hrvati, a gdje počinju Srbi. Zato 
bi bilo i pogrešno nazvati tradicionalnu našu književnost-i jedino 
srpskom i jedino hrvatskom. 

Pa kad uzmeš pred sebe pet istih pjesama iz pet raznolikih 
krajeva, i vidiš u jednoj ovu, u drugoj onu krasnu niansu, koja ti 
fali i u onoj, koju si obilježio kao ,,najbolju““, onda ti se stegne 
srce , pa uzdahneš : ah, kad bi se mogao naći onaj pravi izvor i saznati 

pokretni Slučaj, kad je koja pjesma nastala i gdje joj je prava ko- 
lijevka! Ili: da nam je iz ovih pet pjesama napraviti onu, koja bi 
sebi krila vrline svih tih pjesama ! 

Kao što je bila pogrešna misao onog našeg literarnog historika, 
koji je ustvrdio, da su sve naše epske pjesme, koje rade o kosovskim 
junacima, morale poteći iz jedne oveće epopeje, tako držim opet, da 
bi se za mnogu lirsku pjesmicu, koju nalazimo u nekoliko krajeva, 
moralo naći jedno jedino vrelo, bilo ono sad na 
jugu ili na Sjeveru, na zapadu ili istoku. Odande je onda pjesma 
krenula iz usta u usta, iz plemena u pleme, iz dialekta u dialekat. 

Što se tiče naše junačke pjesme, to je danas prilično utvrdjeno, 
da mi čistih historijskih pjesama — t. j. takovih, koje bi obra- 
djivale istiniti povjesni dogadjaj — imamo medju starijim pjes- 
mama dosta malo. U većini najljepših naših starijih pjesama razabira 
se u slabijim ili jačim konturama ostatak indoevropske ju- 
načke skaske, koja nalazi svoje razjašnjenje i najstarijoj pripo- 
vijesti. Mnogi naši junaci na -ić i -vić nisu ništa drugo nego općeniti 
heroji, kojima se trag zameo, a potraga za originalom čini danas glavni 
trud komparativnih istraživača. Kao što se prije sedamdeset godina 
glavna ljepota narodnih naših junačkih pjesama tražila u estetičkim 
znakovima, a prije trideset u historijskim i filologijskim, tako je danas 
glavni rad naučenjački obraćen na razlaganje zamućenoga pripovje- 
daćeg materijala. Svi dakle junaci naših junačkih pjesama nisu apso- 
lutno ,naši“, a dokazi, da su tudji, čine naše pjesme upravo tako 
važnima u komparativnoj nauci i pred Evropom, kao da su naši. 

Potpuno ocjenjivanje naše narodne pjesme ima dakle da obu- 
hvati svestranom iscrpnošću i historijsku, pripovjedaću, estetičku i 
filologijsku, a donekle i mitologijsku stranu. ' 

Nema sumnje, da smo u lirskoj pjesmi samostalniji, nego li u 
epskoj. To nam dokazuju tisuće varijacija jedne te iste emocije. Medju 
našim ženskim pjesmama i baladama imamo tako divnih primjeraka, 
da se upravo moraš čudom čuditi, odakle narodnom pjesniku tolika 
snaga, kojoj se najknjiževniji pjesnici.najvećih naroda jedva mogu do- 
vinuti. Pa kad tu nedostižnu ljepotu uočiš, onda te srce zaboli razabi- 
rući, kamo su neki naši modernisti zalutali i kamo su -se sve obraćali 
za misaonu pripomoć, tražeći kruha nad pogačom, kad im je prava 
savršenost ležala na dohvat ruke. Sve badava ! Iza tolikih edicija 
naših narodnih pjesama ja sam uvjeren, da mnogi vidjeniji mladac na 

današnjem našem pjesničkom Parnasu nije — nijedne proučio. Al još 
je vrijeme popravku. U životu jedne književnosti ne znači podrug 
decenija izgubljenog naprezanja gotovo ništa. 

Za ovaj put uzeo sam sebi zadaćom, da pokažem, kako i najbolji 
sabirač našeg narodnog blaga — Vuk ! — nije uvijek nailazio na mnaj- 
bolje primjerke narodnih pjesama, pa da je u tom poslu relativno 
mnogo slabiji trudbenik nalazio boljih varijacija. To dakako ne treba 
da bude ni prvomu prigovor, ni drugomu pohvala. Tu je odlučivao 
samo slučaj ili sreća. 

U prvoj knjizi državnog izdanja Vukovih ,,Srpskih narodnih pje- 
sama“ od god. 1891., na str., 322., nalazi se pjesmica od 19 stihova pod 
natpisom ,Zao svekar, a svekrva još gora.“ U toj 
se pjesmi govori, kako je jedna mlada nevjesta pošla na vodu, pa se 
tamo malo duže zadržala ili se barem svekru i svekrvi pričinilo, da je 
predugo izostala. Svekar pita : gdje je tako dugo, a svekrva je odmah 
proklinje : da se i ne povrati! Samo ju mužev brat, djever, ispričava, da 
je voda daleko, vedra teška, a ruke nejake. Kad se mlada povratila i 
razabrala raspoloženje porodice, uzme proklinjati svekra i svekrvu, 
što su je ni krivu ni dužnu toliko prekorili. Svekru želi, da mu od njene 
vode ne bude bolje, a svekrvi : da bude dugovječna od nedjelje do pone- 
djeljka ! Djeverima želi, da se skoro ižene, i da izrode rane kćeri, a pozne 
sinove ; da zaove snahe ne zastaju ; da se dva zla u dvor ne sastaju ! 

Na prvi pogled razabira se ovdje, da nešto nije dobro ili da je nešto ' 
izostalo. Zašto da snaha — dapače u pointi pjesme ! — zaovama želi, 
da se ne nadju u kući, kad se po ovoj pjesmi zaove i ne spominju, a kamo 
li da bi i one snahi nešto prigovorile ? 

Potrebno razjašnjenje ovoj nejasnoći nalazim u ,,Pučkim pri- 
povijetkama i pjesmama“ našega Mijata Stojanovića od god. 1867. 
na str. 275. Tu je naštampana sa 39 stihova pjesma ,Mlada ne- 
vjesta“, kako se pjevala u bivšoj brodskoj pukovniji. Pjesma je 
Ova za 20 stihova veća od Vukove, a za 80 postotaka jasnija. U njoj 
dolaze do riječi osim svekra i svekrve, jošdvije zaovei dva djevera. 
Zaove su ovdje takodjer proklinjale snahu : ,,Da bog dade, te se utopila!“ 
— Sad je odjedared sve jasno. Odnos snahe i zaova u narodnoj pjesmi 
vrlo je izrazit. Zaove (muževe sestre) dosta su često u neprijaznom 
raspoloženju prema snahi (bratovoj ženi), pa žive snjom u vječitom boju, 
podstičući i brata na neprijaznost prema ženi. Zato kod Stojanovića 
mlada nevjesta i želi, da joj se djeveri ožene i izrode rane kćeri, a pozne 

sinove ; da snahe ne zastaju u kući zaove, pa da se tako u istom dvoru 
ne sastaju dva zla ; i da se tako jednoj velikoj nevolji narodne poro- 
dice izbjegne. 

Stojanović ima još tri stiha, kojima snaha proklinje zaovice, i to, 
da se jedna uda i ode ,,gdje izlazi sunce“, a druga ,,gdje zalazi sunce“. 
— Osim toga kod Stojanovića dočekuju od nje djeverovi, koji su se 
zauzeli za snahu, jedan od najkrasnijih blagoslova, što ih bilježi 
naša narodna pjesma : 

Djeverovi, daleko vam dvori ! 

Oba dvora u mojim njedrima ; 

Jedna metla oba dvora mela, 

Medju njima prsten medjabila! 

Ovaj svršetak Stojanovićeve pjesme mnogo je opravdaniji od 
Vukova. Mlada nevjesta šalje zaove na kraj svijeta, a ona će da živi 
s jetrvama, ženama ovako dobrodušnih djeverova, pa će im dapače 
i dom mesti na izmjenu s jetrvama. O samom ovom ,,prstenu“ dala 
bi se napisati rasprava. 

Što ćemo sada s Vukovom i sa Stojanovićevom pjesmom ? Nema 
sumnje, da je Stojanovićeva logičnija, potpunija i bolja. Ali je meni 
Stojanović nepouzdan, jer je mnoge pjesme zapisivao — od inteli- 
gentnijih ljudi, a dobivam dojam, da ih nije točno ni zapisivao, nego 
pogdjekad stihove izradjivao onako od oka. Kako je sabirao, vidi se 
* po bilješki, kojom je popratio priču o ,,Prosjacima““. Veli, da ju je čuo 
u Zemunu na koncertu pjevačke zadruge od jednoga učitelja. Kako 
je ta priča mogla biti zapisana, to možemo lako sebi zamisliti. U 
ostalom, sam Stojanović veli u predgovoru ove svoje zbirke, da je sa- 
držaj njegovih pripovijesti ,,izvoran, samo sam ponešto ispravio 
jezik i slog, nu nipošto na uštrb izvornika“ (?). 
= Kad hi se izdavao kakav ,,Izbor narodne lirike, pita se, koja bi 
se pjesma imala štampati ? 

< Sad dolazi ono, što čovjek jedva ima smionosti da izrekne. Pjesma 
bi se odlučno morala spasiti i štampati je u antologiji najljepših ženskih 
pjesama. Ali kako ? Kompletiranjem, ili sažimanjem od dvije pjesme 
u jednu ? Ta to se, za boga, po nauci ne smije. Što ćemo dakle ? 
Možda bi se ipak mogao naći način, koji bi zadovoljio i nauku i lijepu 
književnost ? Da čujemo ! 

Da se, recimo, preštampa Vukov primjerak, a pet najpotrebnjih 
stihova, da se poleglim pismenima umetne iz Stojanovićeve 

zbirke i da se točno kaže, odakle su uzeti i zašto. Ne bi li time bio i 
naučenjak i pjesnik zadovoljen ? Naučenjaku bi pod crtom u takovoj 
ediciji bilo točno označeno, gdje ima da potraži utjehu u originalnom 
zapisku, a pjesnika ne smiju iritirati ona polegla slova i bilješke pod 
crtom, jer njemu i tako nije stalo do toga, gdje je pjesma prvi put za- 
pisana i tko ju je zapisao. On traži ljepotu u estetičkom i logičkom 
pogledu, a za drugo se ne brine. Slažemo li se dakle ? 

Natpis pjesmi morao bi se odlučno uzeti od Stojanovića : ,,Mlada 
nevjesta“, jer Vukov natpis ,,Zao svekar, a svekrva još gora“ nipošto 
ne odgovara izvornoj i potpunoj provedenoj osnovnoj zamisli. Da je 
Vukova pjesma slabija od Stojanovićeve, vidi se i po tom, što se Vu- 
kova snaha u posljednjim stihovima obraća na djevere, dakle 
najmanje na dvojicu, dok u prvoj polovici pjesme govori samo o j ed- 
nom. Dokaz dakle, da je Vukova samo izvadak iz opsežnijeg pri- 
mjerka. Pjesma bi dakle mogla glasiti ovako : 


Mlada nevjesta. 


Sinoć malu momu dovedoše, »Naj ti vode, ne bilo ti bolje ! 
A jutros je na vodu poslaše. Ni od vode, ni od moje ruke ! 
Svekar veli: ,,Ne bi snahe s vode", Svekrva mi dugovječna bila : 
A svekrva: ,Da ti i ne dodje !" Od nedjelje do ponedjeljnika ! 
Dv'je zaove opet govorile : Zaovice blizu se udale ; 
»Da bog dade, te se utopila !' Jedna ošla, gdje izlazi sunce ; 
Djever sjedi, te je ogovara :! Druga o'šla, gdje zalazi sunce ! 
»Dugo polje, a voda daleko ; A djeveri skoro s* iženili, 
Teška vedra, a nejake ruke". I lijepi porod izrodili : 

Al to snaša sluša ispred dvora, Rane kćeri, a pozne sinove, 
Pa ulazi u bijele dvore ; Da zaove snahe ne zastaju, 
Daje svekru stuđene vodice : Da se dva zla u dvor ne sastaju !? 


U ovom stilu dale bi se vrlo mnoge narodne pjesme kompletirati, 
pa bi se i oni primjerci, koji su samo na polak dobri, mogli spasiti i 
učiniti izvrsnima. Nauka se tome ne bi mogla oduprijeti, s tim manje, jer 
bi i njoj ovaj trud vrlo dobro dolazio, pogotovo, kad bi se djelo naučno 
opremilo, a kompletiralo samo one pjesme, koje su već u čistom 
naučnom ruhu izdane. Prvobitne edicije dakako da moraju biti vjerne. 
U ostalom, kompletiranije bi se i u ovim zbornicima, koji bi u prvom 
redu bili opredijeljeni za pjesnike i pripovjedače, smjelo dopustiti samo 
u onim slučajevima, u kojima se apsolutno ne bi nalazio potpuno 
dobar primjerak istoga motiva. 


1 |spričava. 

Spomenut ću još samo jednu Vukovu pjesmu, kojoj nalazim 
najizdašniju dopunu u drugim izdanjima narodnog našeg blaga. I to 
onu, koja je pod natpisom ,Pavlovica i njezin djever 
Petar“ štampana na str. 630. u I. knjizi državnog srpskog izdanja. 

Mlada Pavlovica čini se kao da je nerotkinja, pa je djever Petar 
pita za razloge. Ona odbija od sebe krivnju, jer od kako je mlada do- 
vedena, ne zna jadna ni gdje joj muž spava, ni gdje se raspasuje. Na to 
joj djever Petar savjetuje, da pošalje Pavla u tazbinu, a on će da do- 
čeka Ružicu djevojku u Pavlovu dvoru. I zaista, djevojka dodje, a 
Petar je uhvati za bijelu ruku, odvede je gore na drumove i rastrže 
konjma na repove. 

Luka Marjanović donosi isti sujet na str. 178. svoje zbirke pod 
imenom ,Djever pomaže snahi“. Iza karakteristične intro- 
dukcije, ulazi — kao i kod Vuka — djever odmah in medias res, 
pozivajući snahu na odgovornost. Milosnica Pavlova zove se kod 
Marjanovića vrlo značajno Stojla Uzvijojla. Pavla otpravljaju preko 
noći konjma na livadu, a djever dočeka u ložnici Stojlu, popadne je 
za bijelo grlo i udavi, žalosna joj majka! 

Ali i Vuka i Marjanovića nadbija bogatstvom i ljepotom svojih 
varijanata krasni naš Mato Topalović, koji je u ,,Tamburašima ilir- 
skim“ (od god. 1842.) na str. 18—27. donio pod natpisom ,Djever 
i snašica“ tri prekrasne pjesme s istim motivom. Jednu je dobio 
u Vinkovcima, drugu od Franje Fergetića, župnika brestovačkog 
iza Požege, a treću od Saverije Galovića, ,,isluženog sk 2 iz sela 
Andrijaševaca. 

U neizdanim rukopisnim zbornicima ,,Matice_ Hrvatske“ ima 
cijela rukovet pjesama s ovim motivom. Sam Pavlinović ima šest 
varijanata, pa onda Anibal Ivančić s otoka Hvara, Mate Ostojić s Brača, 
Klotilda Kučera iz vinkovačke okolice, Jakov Čuka s Debeloga otoka, 
Vinko Palunko iz Popova polja u Hercegovini itd. Čini se dakle, kao 
da je ovaj ljubavni motiv jedan od najomiljelijih u svim krajevima . 
hrvatskoga naroda. 

Introdukcija svih ovih varijanata — za čudo — zadahnuta je istim 
paysage-skim koloritom, premda se inače sastav svih ovih pjesama 
dobrano razlikuje jedan od drugog. Dokaz dakle, da u narodnoj duši 
miruje pri izvadjanju sličnih senzacija jedno te isto prvobitno nastro- 
jenje (Stimmung), kojim ima da se otpočne fabula pojedinih pjesama. 
Kod Vuka ,,Petar_ kosi pored Save travu; Joka bjeli na bjelilu 

platno“. Kod Marjanovića — slično kao u Fergićevoj inačici — 
» Golub guče, golubica ne će: gukni-de mi, moja golubice, da idemo 
za goru na vodu ; za gorom je bjelica pšenica, žanje mi je bratac 
i sestrica, čuvar joj je djever i snašica“. — U prvoj Topalovićevoj 
pjesmi ,,Žito žanje djever i snašica ; djever žanje, a snašica veže“ 
kao u trećoj, gdje snašica pita kao i u prvoj svoga djevera : ,,Oj 
djevere, zlaćeni prstene, je li kruto snoplje djevojačko?“ — 
Djever se dakako trgne na ovo pitanje udate žene, i onda dolazi 
tužba snahina i krvnička presuda djeverova. 

Da u narodu spava neko odredjeno nastrojenje u odredjenim 
momentima i da se bidi u pojedinim okretima pjesničke fabule, to se 
najjasnije razabira baš u različnim pjesmama ovoga kola. Dolazak 
milosničin opisuje se u svim poznatim varijantama makar kakovom 
zvekom i pompoznošću, tako da ne može biti sumnje, da narod upravo 
osjeća kao prema nekoj nepoznatoj shemi potrebu da nešto u istom 
momentu svagdje zvekne i zaklepće. Kod Marjanovića : 

Gendar! zveči, a papuče klepću, 

Kad-li eto Stojle Uzvijojle. 
Kod Topalovića (II.) : 

Na ruci joj devet prstenova, 

Pa Sve devet udara o vrata. 

U Pavlinovićevoj skopljanskoj : 

Stade Škripa nestav' i papuča ; 
Stade zveka na grlu gjerdana. 


U mostarskoj : 
Stade huka gjamfezli dimlija, 
Stade zveka biser' i dukata. 
U varijanti iz Rakitna: 


Stade jeka od istoka s inca. 


U Vukovoj ,,zakuca alkom na vratima“, a u Ivaniševićevoj (iz 
Svinjara u Slavoniji) udara Stojla ,,pačmagom o vrata“. 

Kako se vidi, gotovo je svagdje drugi zveket, škripa, jeka, kucanje 
i udaranje, ali je sve po nekom dosada neistaknutom propisu i formuli. 
Prema ovom en miniature prikazu jednog pjesničkog momenta u našoj 
narodnoj poeziji možemo sebi predočiti, u kojemu stilu narod obradjuje 
istu temu, pa i cijele pjesme. U duši pjevačevoj drijema neka harmonija, 


1 Gjerdan. 

koja mora izbiti iz nje ili ovom ili onom najrazličnijom arijom, ali 
osnovna fabulaostajeredovno ista,a vrijednost i lje- 
pota pjesme zavisi o individualnoj vrsnoći pjevačevoj. 

Inače u većini napomenutih štampanih i neštampanih varijanata 
zapodijeva tugaljivo i intimno porodično pitanje svagdje djever. U 


 Topalovićevoj (Fergićevoj) pogotovo je ovaj uvod vrlo lijep : 


Bora tebi, moja snašo draga ! 
Koja snaša s tobom dovedena, 
Svaka j* čedo na konja popela, 
A ti, snašo, ni na b'jelo krilo. 
IH je s tebe, il je s brata moga ? 


I tu onda snaša izjada svoje boli vrlo oštro i vrlo jasno. Kako 
je u svim tim pjesmama krasno izložen odnos snahe prema svom dje- 
veru! Ono, što mlada nevjesta ,,od stida“ (po Hasanaginici) ne bi 
«mogla reći ni ocu ni majci ni bratu ni sestri, a kamo li zaovama ili 
,»zlom svekru, a svekrvi još goroj“, eto može bez zazora sasvim na 
tenani ispričati ručnome djeveru. 

Prema tome imamo obilje izvrsnih narodnih pjesama s ovim mo- 
tivom, da se bespotrebno kompletiranje ne bi moglo ničim opravdati. 
U petoj knjizi ,,Matičinih““ pjesama bit će ova tema obradjena pod 
natpisom ,,Djever osvećuje snahu“. 


DR. NIKOLA ANDRIĆ. 


ZADNJA NOĆ U DOMU. 


Tiesnim gradskim ulicama 
Pala zimska noćna tama. 
Sjever bielca svoga goni, 

Da sve dahće, hripa, zvoni... 
Za njim gusti snieg se mota 
Kao paščad usred lova — 


“Sad će zamest trag života 


Od prizemlja pa do krova. 


Ali ne će! Ondje eno 

Tik do druma prozor mali 
Sja u noć ko oko sneno, 
Što ga suza biede zali.. 

Tu na tvrdom, gledaj, logu 
Kršan momak jošte bdije 
I razgovor živi vije 

Sa staricom, što do nogu 
Uprav mu je milo sjela — 
Ko do gore crkva biela. 


Je | to tvoja zadnja, sine * — 
Sad će ona da ga pita — 

A upit joj ko s gorčine 

Po izbici vlažnoj hita. 


Moja zadnja — momak na to 
Prkosito majci vrne — 

Ja si moram skupit zlato, 
Ove sit sam bijede crne... 


Starica se uspravila 

Kao s groze, strašna 1 s čuda: 
Vriedi li ti ova gruda 

Manje lažna blještavila ? 

Sveti grobak oca tvoga 
Manje kletih zlatnih brda ? 
Ljubav meka srca moga 
Manje strana svieta tvrda ? 


Sin se trže... Nemoj tako — 
Reče kao da bi plako — 

Ja ću se sa blagom vratit, 
Zadnje dane ti pozlatit... 

Redit grobak ocu vriednom, 

Sam se u njem smirit jednom... 


Puste riječi ! sinko zlati — 
Kroz smieh gorak ona vrati — 
Daleki su tvoji puti, 

Moja duša na zlo sluti... 


Man' se slutnja! — on će žurno 
Pasti u rieč staroj majci — 

Život i tu teče burno 

Noseć smrt u svojoj šajci. 

K tomu me i vjera dana 
Drugovima brojnim veže, 

Koji svi za onih strana 
Čarobnijim suncem teže... 

Zato mi se i ti složi 

S mišlju punom nada zlatih — — 
Malo vatre još naloži, 
Da mi studen sna ne skrati. 


I starica brisuć suze 

K pećci niskoj, gle, pristupi 
I goriva crnog uze 

Pa ga oko žere skupi. 

I opet se k sinu vije, 

U drveni stolac sjeda ; 

S priegorom mu lica gleda 
Kroza krupne suze dvije. 


On se poput kipa niema 
Smirio već usred driema... 

Al i stare vjedje njene 
Sklapaju se teške, snene... 
A pećca se poput sunca 
Žari od dna do vrhunca ; 
Od žara joj zrak se zgusno 
I po izbi pline težak — 
Ah. tko ne bi od njeg usno 
Kružio ga baš i sniežak ? 


I starica eto snije, 

Da na morskoj stoji hridi 

I već dalko ladju vidi, 

Što joj dragog sina krije. 
Nu nije 1 se sada stala 

Sva pučina ljuljat jače ? 
Ladja sad je uvrh vala, 

Sad, gle, moru na dno skače. 
A starica nešto trza — 
Hoće 1 možda da pobrza ? 
Sad joj blieda mrknu lica — 
Ne hvata | ju zamaglica ? 
Sad se, aoh, grbi, svija 

I sa stolca klone s tija... 


A Sinu se čini na snu, 

Da čarobnim krajem luta 
Zgrće grude zlata žuta 

U gomilu gorostasnu. 

Tek sunce ga previš žeže 

I za vrelom zato seže. 

Ali, vajmeh, voda pitka 
Tu je sva od zlata žitka ; 
Ko vatra mu grlo suši, 
Hoće da ga, gle, uguši. 

I zato se logom grči, 
Nešto mljeska, stenje, cvrči ; 
Sad prevrće mutne oči, 
Sad se pruži i — ukoči... 

A vani po ulicama 

Gine s tija noćna tama. 
Sjever jošte biesni, vije 

Kao da je sišo s uma 

I najjače, gledaj, bije 

O prozorak tik do druma — 
Al se stalno zahman trudi, 
Dva mrtvika da probudi ! 


GJURO ARNOLD. 


STARI KONJIK. 


Mjesec svoj je svietli tisno čun 
U široko tamno more zviezda ; 
Dravskim krajem svak miriši žbun, 
Slavulj s čeznje plače uvrh gniezda. 


A u selu tamo konjik star 
Iza prvog sanka već se budi, 
Iz oka mu čudan bije žar — 
Još čudniji obuzima grudi. 


Ustaj — viče — ustaj, sine moj, 
Osedlaj mi žurno mog zelenka ' 
S onkraj Drave potiče se boj, 

S ovkraj Jose obilazi sjenka... 


Sin se trgne i u oca svog 

Upre pogled plah sa sluta kobna. 
Kud ćeš — lane — bio s tobom Bog, 
Vani noć je i tišina grobna ! 


Znadem, sine — vrne junak star — 
Ali tako baš je onda bilo... 

Ili misliš, od pogibli zar 

Da nas štiti puste noći krilo ? 


O ne, oče — blago sin će sad — 
Mislim tek, da drugih briga to je... 
Ti s junaštva vjenčo si se mlad, 
Sada čuvaj lovorike svoje. 


Mani me se! — plane konjik sied — 
Moja veće da je prošla hora ? 

Srca mog se nije hvato led 

Kod Mošonja, pamti, ni kod Mora... 

A sad nekud teži više još 

Na junačko živovanje burno ; 
Vragu želi spremit Vilagoš — 
Osedlaj mi mog zelenka žurno ! 


I starac je opasao mač 

I za sinom jurnuo na vrata... 
Ne mareći za pridušen plač 
Vinuo se eto na svog hata. 


Noći tije kasni već je sat, 
Zviezde trnu kao smrtne svieće ; 
Prema Dravi jezdi znojan hat 
Sipljuć pjenu bielu kao cvieće. 


Koliko je puta, Bože moj, 

Svog gospara tako nosit znao ? 
Koliko ga put i krvav znoj 

Kao pramen kiše pri tom prao ? 


Sad se čuje već i Dravin šum, 
Vidi njeno blistavo se lice... 
Preko dašto da ne vodi drum — 
Ali on će preko poput ptice ! 


I ko gose svog da shvata hir 
S briega ravno hat u vale gjika — 
Sad je eno dubok, lakom vir 
Progutao konja i konjika... 


GJURO ARNOLD. 


ĆAĆA. 


Visoko nad Šestinama, 

Kud se krije put na Sljeme, 
Sred stoljeća šume nieme 

S bukom sad se kamen lama. 
Seljak stoji do seljaka 
Vitlajući žurno batom — 

Ko da im se gruda svaka 
Plaća dnevno suhim zlatom. 


Studen potok podno klisu 

Ne hladi ih ni u znoju — 

S teška posla sagnuli su 
Preduboko šiju svoju. 

A od šumskih čara sviju 

Da b' im draško jedan oko — 
S teška posla svoju: šiju | 
Sagnuli su preduboko. 


Samo eno onaj stari, 

Što ga ćaćom zovu drugi, > 
Na kamen je lego dugi 

Ko za poso da ne mari. 
Obraz mu se blied ukoči 
Uprav ko od suhobolje ; 
Upale mu rone oči 
Prodolicom tamo dolje... 


Na što 1 misli * Na što ? pitaš ? 
Reci, kud ti mišlju hitaš, 

Kad te izda sve u svietu?... 
Na očinski misli domak, 

Gdje je kao snažan momak 
Snivo tek o sreće cvietu... 

Bila kuća, trsje, njiva, 

Svake ruke blaga bilo ; 

A za oca su se živa 

Pazila i djeca milo. 

Ali poslje njegve smrti : 
Djeci glavom bies zavrti — 

Namršte se kao gromi : 

Pa se kavgaj, pa se dieli... 

Očev trud su sav raznieli —: 

A on sada kamen lomi. 


I s gorka je spominjanja 
Starac drhtno poput granja, 
Kad Sljemenu s kitne krune 
Prvi mrazni vjetar dune. 
Sad je stao stenjat čudno 
Kao da ga nešto guši — 
Tako stenje hrid, kad u dno 
Dubokom se dolu ruši. 


Što je, ćaćo ? — brza tiela 
Momak starcu, gle, pristupi — 
[ za čas se družba ciela 

Oko njega brojna skupi. 

Što je. ćaćo ? 


Ništa, djeco — 
Starac bolno je zajeco — 
Dugo već taj kamen kršim, 
Jednom treba da i svršim. 
Nemojte me samo tudi 
Ostaviti, dobri ljudi, 
Već me u mom selu dolje 
Sahranite medju cviećem — 
Duhom bar da viek obliećem 
Domak nekoć moj i polje... 


I starini glava sieda 
Klonula je nauznako — 
A očima ko da gleda, 


bd 

Za čim živ je udilj plako... 
Družba sva se oko njega 
Sakrušila ko da moli ; 
Mnogom od nje s teške boli 
Licem vrela suza biega. 

I ni jedan više ne će 

Da se bata maši tupa : 

Svi: tetoše oko trupa 


Mećuć lišće na nji cvieće... 


Četiri ga momka sada 

Na ramena dižu mlada 

I s cielom se družbom viju 
Niza gorsku cestu tiju... 
Sad će, gle, i sunce zaći, 
Krajem pasti noći velo — 
A mrtvom će pjevat ćaći 
Samo potok još opielo. 


GJURO ARNOLD. 





USPOMENE NA DRA. FRANJA LISZTA. 


Uvod. 


Ove sam uspomene napisao s tri razloga : 1. što hoću da rekla- 
miram Franja Liszta za našu kulturnu povjest, te da dokažem, koliko 
su Hrvati doprinieli za opći napredak glazbe ; 2. što ovdje u Zagrebu 
živi pranećakinja Franja Liszta, gospodja Hedviga List, udata za vried- 
noga našeg sugradjanina gosp. Ivana Draganca, pekarskog maj- 
stora u Marovskoj ulici, koja mi je mnogo priopćila iz Lisztovog. ži- 
vota i Lisztove porodice, što se u Lisztovim biografijama ne nalazi, 
te mi je uz to i pomagala sabrati takvih podataka o glasovitoj toj po- 
rodici, Kojih u drugim knjigama nema ; a 3. što sam ja, pisac ovih us- 
pomena, bio neko vrieme Lisztov učenik u Weimaru, te znadem o 
njemu neke pojedinosti, koje nisu nigdje zabilježene. 


Tko samo malo pozna opću glazbenu povjest novije dobe, znati 
“će za nenatkriljivog glasovirskog virtuoza i genijalnoga komponistu 
FranjaLiszta, ali malo tko će znati i u nas i u tudjem svietu, 
da je taj glazbeni gigant bio hrvatskoga porietla. 

Po mojim informacijama potječu Lisztovi predji iz gorskoga ko- 
tara Hrvatske, kamo su došli po svoj prilici iz Dalmacije, jer blizu 
Stona (kod Dubrovnika) nalazi se još i danas selo Lise (Lisac), a 
u Hercegovini selo Listac. 

Iz gorskoga kotara iselili su se Listi početkom XVI. vieka u strani 
svijet. N&kiKrištofList bio je već god. 1526. u Sibinju (Hermann- 
stadt) u Sedmogradskoj, a bio je upravitelj rudnika vlastnika Fuggera. 
Taj Krištof List bio je pradjed onih Lista, koji su kašnje svoje prezime 
latinizirali u Listhius.! 


"Tomi je priopćio dne 6. ožujka 1907. veleučeni gosp. Dr. Mavro Wertner 
(doktor medicine), koji obitava u Muzslu u Ostrogonskoj županiji u Ugarskoj, te na 
koga sam se pismeno obratio, pitajuć ga, da li on što pobliže znade o porietlu poro- 
dice Lista, jer sam doznao, da se on mnogo bavi magjarskom i hrvatskom historijom, 
da imade za tu studiju obilan materijal i da je u nauci posve objektivan. 

Godine 1532. iselili su se drugi Listi iz gorskoga kotara i to u Hr- 
vatsko Zagorje, u Medjumurje, u Štajersku, pa i u neke ugarske župa- 
nije sve do dolnje Austrije. To se pako zbilo tada, kada je hrvatski junak 
Nikola barun Jurišić potukao hametom Turke kod Kisega (u Ugarskoj). 
Naši su Hrvati zato pobjegli u ove zemlje, jer je tuj bilo malo naroda 
i da budu zaštićeni od turskog barbarstva. U ove krajeve nisu naime 
Turci mogli niti Smjeli provaliti, jer su te zemlje bile pod zaštitom Au- 
strije.! t 

Prije sto i više godina bilo je u požunskoj županiji (u iatei 
mnogo više hrvatskih žitelja, nego što ih sada tamo ima, ali tri su se 
hrvatska sela ipak jošte uzdržala, od kojih je najznatnijeselo Hrvat 
Gura.2 | u drugim krajevima Ugarske uzdržale su se hrvatske na- 
selbine. Tako primjerice na Čepelskom otoku blizu Budimpešte, gdje 
se nalazi veliko i bogato hrvatsko selo Tukalje (magjarski: T61I6k).? 
— U dolnjoj Austriji na medji Ugarskoj nalaze se ova čisto hrvatska 
sela: Cvendro.v (Zwerndorf), Bratise j (Breitensee), Limišdrov 
(Limensdorf). Sa Niemcima i Slovacima pomiešana sela jesu ova: 
Hlohovec (Bischoiswart), Cimov (Hof), Mandrov (Man- 
nersdorf), Poturn (Engelhards-Stetten), Guštatin(Kopf-Stetten), 
Horisej (Haringsdorf), Stran do v (Strandor), Selce (Manns- 
dorf), Razvratnjak (Adlersdorf), Ogran hrvatski (Kroa- 
tisch-Haslern) i još mnoga druga sela, u kojima obitavaju Hrvati.“ 
— I u Moravskoj nalaze se tri hrvatska sela, naime: Vreliho v (F6l- 
lersdorf), Dobro-Polje(Gutfeld), Nova Prerava (Neu'Prerau), 
u kojima su hrvatski doseljenici prilično sačuvali materinji svoj jezik, 
te uzdržale i hrvatske pjesme.? 

Ovo, premda je već prilično poznato, istakao sam ovdje zato, da 
mogu upozoriti čitatelja, da su i Listi sačuvali svoj hrvatski jezik i 
hrvatski svoj tip. 

Rieč List znači u hrvatskom jeziku, upotrebljen za obiteljsko 
ime, ,,Jedan od našega roda“, ,,Naše gore list.“ Inače znači rieč List 
čovjeka košćatoga (knochig, breitschulterig), a takvi su bili svi Listi 
pa i Franjo Lizst i svi naši Hrvati gorskoga kotara prije i sada. 


1 Vidi ,,Vienac" br. 14 od god. 1901. 

š Vidi ,,Obzor' od 17. studenoga 1902. 

8 Vidi ,,Narodne Novine" od 29. listopada 1906. 

“Vidi Kuhač ,Josip Haydn" štamp. god. 1880. u posebnom otisku na str. 8. 
5 Vidi ,,Vienac" od god. 1887. i ,,Prosvjetu'' od god. 1898. 


.-r 

Od onih Lista, koji su se preselili u Medjumurje, zvao se jedan 
AndrijaList, te je bio god. 1809. gospodarstveni činovnik baruna 
Sine, koji je imao u Medjumurju mnoge i liepe vinograde. Andrijin 
sin zvao se je Alojzija, a sin Alojzije: Antun. Potonji je bio 
otac gospodje Hedvige Dragančeve, tejeimaouŠtrigovu 
u Medjumurju manufakturnu trgovinu u vlastitoj jednokatnoj kući, 
koja kuća skupa s trgovinom još i danas postoji. Kada je naime god. 
1873. Antun umro, preuzela je trgovinu majka Hedvigina i starija joj 
kći Irma, te vode trgovinu još i danas. 

Jedna Listova loza preselila se u Štajersku na medji Hrvatske. 
Potomak tih Listova zove se Aleksa List, te je sada župnik u Humu 


Sv. Martina kod Varaždina. Roditelji Aleksini preseliše se iz Štajerske u 


Jelkovac kraj Varaždina, pa tako došao Aleksa, svršivši gimnaziju 
u Varaždinu, u zagrebačko nadbiskupsko sjeminište, ovdje bio redjen 
za svećenika god. 1894., a kašnje postao hrvatskim župnikom. 

Razumieva se po sebi, da sam se i na župnika Lista pismeno ob- > 
ratio, te ga molio, da mi sve ono priopći, što znade o porietlu i o pre- 
bivalištu starih Lista. Na moj upit odgovorio mi je velečastni gospodin 
dne 16. ožujka 1907. slijeđeće : ,,Moj pokojni stric Alojzija, nadšumar 
u Csurgu u Magjarskoj, pripoviedao mi je, da je on u Beču čuo, da su 
stari Listi iz Hannovera amo došli, što u ostalom stric ne vjeruje, jer 
Listi za stalno nisu njemačkog nego hrvatskog porietla, što je donekle 
i sam Franjo Liszt potvrdio, veleći stricu Alojziji: ,,Wir haben 
einen und denselben Stammbaum.“ Iz toga pako sliedi, dometne župnik, 
da je Franju Lisztu poznata bila naša loza i od kuda potječe. 
Ja bih se — piše župnik u tom svom pismu — rado sam bacio na istra- 
živanje našeg porietla, da bih znao gdje početi, i da imam. dosta de- 
narja (novaca) da putujem u razne zemlje, gdje bih možda mogao šta 
pozitivna saznati o našoj lozi.“ . 

Odgovor župnika Lista, — koji se ne potpisuje po magjarskoj 
ortografiji Liszt, nego po hrvatskoj List — nije mi bio za moje 
svrhe dostatan, te sam se zato pismeno obratio na sve one Liste, 
za koje sam čuo i znao, da se zovu i pišu List. 

Prvi, na koga sam se od ovih obratio, bio je pukovnik Emil 
List u Budapešti. Mjesto njega odgovorila mi je njegova supruga 
Matilda List-Friess i to iz Pillis-Csaba. Ona piše : ,,Mein 
Mann hat mich ersucht, da er verreist ist, Ihnen, Herr Professor statt 
seiner zu antworten. Unserem Papa Ferdinand List, der bereits 

85 Jahre zihlt und in Wien als Privatier lebt, ist es unbekannt, woher 
seine Urahnen* stammen, er glaubt jedoch aus Ungarn, da unser 
Name friiher mit ,,sz“ (Liszt) geschrieben wurde. Papas Urgrossvater,: 
Grossvater und Vater hiessen Ferdinand. Letzterer wurde in Mailand 
geboren. und lebte spater in Wien als Goldratzieher. Der Grossvater 
war Hofbeamte beim Erzherzog Ferdinand d' Este. — Ob mit un- 
serem Papa der Abbe Liszt verwandt ist, weiss er nicht“. dk 
Csaba am 5. Juli 1907.) 

Drugi, koji mi je na moje upite odgovorio, bio je c. i kr. čipee 
Viktor List u Puli (Pola). On piše: ,,Bedaure, dass ich Ihnen 
iber die Abstammung des Abbć_ Franz Liszt nichts Naheres 
mitteilen kann. Mein Vater, mein Grossvater und auch die weiteren 
Ahnen waren gleich mir oesterr.-ung. Offiziere und schrieben sich 
von jeher(!) mit ,,s“ (List). Der Name List ist in Oesterreich, 
Dinemark(?), insbesonders aber im Deutschen Reich: weit verbreitet““. 


* (Pola 23. Juni 1907.) 


Treći, koji mi je odgovorio, bio je Maks List; nadmjernik u 
Krakovu. Ovaj mi piše: ,,Einen Stammbaum habe ich nicht. Mein 
Vater glaubt, dass unser Urgrossvater aus Ungarn stammt, weil unser 
Name friiher mit ,,sz“ (Liszt) geschrieben wurde. Indess sind mir zwei 
Herm bekannt, die sich List schreiben, mit uns aber nicht verwandt 
sind, nimlich der Custos des Hofmuseums in Wien dr. Kamillo 
L ist! und der ReichsratseAbgeordnete N. List“. (Krakau 8. Juli 1907.) 

Iz ovih pisama, upravljenih na me, proizlazi, da su neki Listi 
djeca austrijskih častnika, te se rodili u Italiji, no da ni jedan od 
sada živućih pravo ne zna, od kuda im potječu pradjedovi. Neki 
Listi misle, da im predji potječu iz Ugarske, jer su stariji Listi pisali 
svoje ime po magjarskoj ortografiji (Liszt), drugi opet tvrde, da su 
se njihovi predji od vajkada pisali po hrvatskoj ortografiji (1.ist), 
te da imade u Austriji, u Njemačkoj, pa čak i u Danskoj ljudi, koji 
se zovu i pišu List. | 

Svakako je važno značenje obiteljskog imena Lista, i da su 
svi Listi sve do danas sačuvali svoju tjelesnu vanjštinu (habitus) 


1 Dr.-a Kamila Lista spomenuo je i Mostarski ,,Osvit'* u broju od 6. srpnja 
1907., pišuć ovo: ,,Odobrenjem nadvojvode Franje Ferdinanda (u Beču) otvoren 
je u Brugesu u Belgiji izložba. Poimence bio je prisutan čuvar zbirke oružja kra- 
ljevske kuće (u Beču) dr. Kamilo List. On je sobom donio i redove zlatnoga 
runa, koje vriede do tri miljuna kruna". 

stas i struk ; a važno je i ono, što je tvrdio stric (Alojzija) župnika 
Alekse Lista, da Listi nipošto nisu njemačkoga, nego za stalno 


hrvatskoga porietla. 


. Potomci Listove porodice vazda su se odlikovali ne samo priro- 
djenim glazbenim darom, što imadu svi Hrvati, nego su se odlikovali 
i umnošću, znanošću i bogoljubnošću. U shematizmu Gjurske 
biskupije (u Ugarskoj) spominju se tri Lista, naime Sebastian 
Listhius, kanonik god. 1560, Johannes Listhius, biskup 
Gjurski god. 1573., i Josip Liszt, kanonik god. 1737., koji je 
pisao svoje ime magjarskom ortografijom. 

Od austrijskih Lista potječe bečki dragulja Matija List, 
po svoj prilici sin onoga Lista, koji je bio u Beču ,,Gold-Dratzieher““. 
Sin Matije Lista zvao se je Franjo List, koji je kašnje postao 
glasovitim kriminalistom. .On je učio pravne nauke u Beču, tada u 


.Gčttingu i u Heidelbergu, gdje je bio promoviran za doktora prava. 


Jedan ogranak starih hrvatskih Lista preselio se u kralje- 
vinu Hannover, i to u gradić Lingen. Potomci ovih Lista 
iskazali su se kao njemački učenjaci tako, da su Listi i u Hanno- 
veru dobili plemstvo. Otuda potječe zabluda nekih Lista, da po- 


. tječu iz Hannovera, te da su iz Hannovera došli u Ugarsku i u naše 


hrvatske krajeve. Nije čudo, što razne zemlje svojataju tu glasovitu 
porodicu. Njemački pjesnik Heinrich Heine pisao je s poznatom 
svojom satirom : ,,Franz Liszt .reklamiren drei grosse Lander fiir 
sich : Ungarn, Deutschland und Frankreich, wihrend den Dichter 
der Iliade (Homera) blos sieben Provinzstidte fir sich reklamirten“. 

Kako kapetan Viktor List tvrdi, bili su Listi u Njemačkoj 
jako razgranjeni. Mi znademo za nekog Friedricha Lista, 
koji se je rodio god. 1789. u Neutlingu u Wirtembergu, te se 
posvetio nauci o narodnom gospodarstvu, da je za tu struku mnogo 
napisao, i da je uživao veliki glas. God. 1817. postao je u Tibingu 
(u Wirtembergu) profesorom državnog gospodarstva, ali je samo 


dvie godine obnašao tu službu, jer je volio pisati rasprave nego 


predavati. God. 1819. bude izabran narodnim zastupnikom wiirtem- 
berške komore. Kao narodni zastupnik oštro je navalio ustmeno i. 
pismeno na wiirtemberšku vladu, te je zbog toga bio osudjen na 
desetmjesečni zatvor. Da ne dodje u tamnicu, pobježe u Ameriku, 
te se naseli u Pensilvaniji (u sjevernoj Americi). Tuj je ostao više 
od dvadeset godina, a misleći da su u Evropi na njega već zaboravili, 

vrati se amo, te se nastani u Parizu. Ovdje se je god. 1849. iz nepo- 
znatog uzroka ustrijelio pištoljem.! 

Od sviju Lista najvažniji su za nas oni Listi, koji su se preselili 
iz stare svoje postojbine u željeznu županiju u Ugarskoj, i to u 
mjesto Suha (Diirnbach, magj. Inczćd). U matrikulama 
župe Suha spominje se god. 1750. neki Gjuro List, koji je tamo 
obitavao, ali malo za tim ostavio to mjesto, te se preselio sa svojom 
porodicom u V4ros-Hoda4sz, koje su selo takodjer Hrvati 
osnovali, i koje se prije zvalo Dabrov-grad. U magjarskom 
. jeziku znači naime riječ hodasz: dabra (Biber), te su Magjari 
hrvatsku riječ dabar preveli u hod4sz. 

Tuj su se hrvatski Listi malo po malo germanizirali, te su danas 
čisto švapski seljaci. Od ovih švapskih Lista potječe 
pradjed abbća Franj» Liszta, naime Gjuro 
List. Kuća pradjeda Franje Liszta postoji još i danas u Dabrov: 
građu (V4ros-Hod4sz), svojina je njemačkoga seljaka Josefa Lista, 
te ima kućni broj 19.2 

Gjuro List, pradjed Franja Liszta, imao je iri sina, od kojih su 
najmladjega uzeli k vojsci. To se je pako zbilo ovako, kako je to 
seljak Josef List pripoviedao doktorandu gosp. Alfredu Fisenstidteru. 
U vrieme franceskih ratova pohvatale su u Ugarskoj mlade ljude, spo- 
sobne za vojničku službu, austrijske vojničke patrole. Da ne bi ona tri 
sina Gjure Lista pohvatani bili, umakoše u svoje vinograde. U toj 
zabiti živjeli su puna tri mjeseca, dobivajuć potajno hranu od roditelja. 
Poslie tri mjeseca razglasili su austrijski vojnici, da je rat s Francezima 
svršen, te da sada Austrija više ne treba novaka. Na tu viest ostavili 
su sinovi Gjurini svoje skrovište u vinograđu, te pošli kući. Ali jedva 
što su prispjeli u roditeljski dom, opkoli c. i kr. vojnička patrola 
kuću i zahtevaše odlučno, da jedan od ta mlada tri Lista mora caru 
služiti. Roditelji nisu htjeli ni jednoga od svojih sinova patroli predati, 
ali kad su vidjeli, da tuj ne koristi otpor, rekli su vodji ophoda, neka 
si uzme najmladjega od njihovih sinova. Na to pograbi patrola naj- 
mladjega toga Lista, te ga odvedoše sobom. Kod te prilike reče mladi 
taj novak svojim roditeljima : ,,Pošto ste me na takav način od sebe 


1 Vidi Brockhausov ,,Convers. Lexicon'* od god. 1853. 

* Sve ove podatke dobio sam od doktoranda medicine gosp. AlfredaEi-. 
senstidtera, koji je na nalog svoga otca Josipa, mojega prijatelja, putovao u 
ferijama god. 1907. u te krajeve, da sabire podatke za obitelj Lista. 

odrinuli, to Vam evo prisižem, da se nikada više k Vam povratiti ne ću 
ma da i od Vas tko umre, ili da se dogodi ma kakova nesreća u Vašoj 
kući“. Tu svoju riječ zaisto je i održao, jer kada je odslužio svoje godine 
u vojsci, nije se kući povratio, nego je stupio u službu kneza Eszter- 
hizya u Doborjanu (Reiding) u šopronskoj županiji u Ugarskoj kao 
prosti ovčar. Uslied svog uzornog ponašanja i uslied svoje inteligencije, 
jer je kod vojske dotjerao do podčasnika, imenovao ga je knez 'Eszter- 
h4zy vlastelinskim nadovčarom (Schafmeister), koji je kao takav imao 
ne samo nadzor na ovčarsko gospodarstvo, nego i povlasticu prodavati 
na račun vlastelinstva ovce, ovčje runo, ovčji sir isve, što amo spada. . 
U toj službi bio je taj bivši podčasnik Gjuro List dobro opskrbljen, te 
Si je mogao koješta priuštiti, što drugi nisu mogli. Tako je dao on, koji 
je sada spadao u red vlastelinskih činovnika, svoga sina Adama 
školovati, te ga od znamenitih majstora podučavali i u glazbi. 

Prije, nego što priedjem na samu biografiju Franja Liszta, 
spomenuti mi je, da je porodica hrvatskih Lista dobila god. 1749. dne 
23. rujna magjarsko plemstvo. K toj su porodici tada spadali: Andrija, | 
Ivan, Josip, Eva-Rozina i Marija, kako je to zabilježeno u ,,Liber 
regi“ u XXXIII. poglavlju na str. 24., koja se kraljevska knjiga 
(liber regis) nalazi u Beču." : 

Franjo Liszt rodio se god. 1811. dne 24. listopada u hrvatskom 
selu Doborjan (Reiding) nedaleko Šopruna u Ugarskoj. Iste godine 
pokazala se na nebu velika zvijezda-repača, što su ljudi onamo 1u- 
mačili, da će i novorodjenče Franjo danas sutra postati zvijezdom 
ljudskoga društva. ' 

Adam List, otac Franjin, koga je dao Gjuro List podučavati i u 
glazbi, bio je vješt flautista, vješt kitarista i takav izvrstan glasoviraš, 
da bi mogao i javno koncertirati. 

Adam List često je sudjelovao u Hajdinovom orkestru u Železnom 
(Eisenstadt) u Ugarskoj, koji je orkestar uzdržavao na svoj tiošak 
knez Nikola Eszterh4zy.! 


1 Da se je glasoviti Josip Haydn, rodom Hrvat, zaisto zvao Hajdin, po- 
svjedočuje medju ostalim i grobni kamen u crkvi u Rohrau (u dolnjoj Austriji) po- 
stavljen za majku Josipa Haydna od njegovog otca. Na tom kamenu uklesan je taj 
natpis: ,,Alihier ruhet meine liebe Ehewirtin (supruga) Anna Maria Haidin ; ist 
gestorben den 23. Februar 1754 ihres Alters 45." (Vidi C. F. Pohl ,,Joseph Haydn", 
I. sveska na str. 305, štampana god. 1878. u Leipcigu.) 

Majka Franja Liszta, rodom Njemica, zvala se Anna La ger, 
bila je kći obrtnika Lagera, koji je obitavao u Kremsu kod Beča, te je 
bila veoma nabožna ženska, koja je u religioznom pogledu jako uplivala 
na svoga sina Franja Liszta. S tom Anom oženio se Adam Liszt god. 
1810. u Doborjanu, gdje je bio računarski činovnik kneza Eszterhizya, 
a gođ. 1844. rodio mu se jedinac Franjo. 

Adam Liszt bio je vješt i hrvatskomu jeziku, jer je imao stamošnjim 
hrvatskim, pukom općiti zvanično. Vjerojatno je, da je i Franjo Liszt 
u svojoj mladosti umio hrvatski govoriti. Magjarski nije umio Franjo ni 
prije ni poslje. La Mara piše u svojoj knjizi ,,Classisches und Roman- 
tisches aus der Tonwelt“? na str. 273. : ,,Der ungarischen Sprache war 
Franz Liszt, der sonst Sprachgewandte, nicht miichtig ; scherzend sagte 
er oftmals: ,,Das Wort €1 jen! ist das einzige Wort das ich verstehe“. 

Adam Liszt, olac Franjin, opazivši za rano vanredni glazbeni dar 
svoga sinčića, podučavao ga je još kao majušno diete u glasoviranju. 
Franjo je u tom umieću tako silno napredovao, da je već god. 1820. 
— kad mu je bilo istom devet godina — u Šoprunu javno koncertirao, 
glasovirajuć ,,Es-dur-koncert“* od Ferdinanda Riessa. Na svršetku 
produkcije ode mali Franjo još jednom ka glasoviru, te molio slušatelje, 
da mu tko označi kakvu temu, jer bi on htio o toj temi fantazirati. 
Netko mu napiše temu, koju je mali Franjo s mjesta varirao, te kod te 
zgode upotriebio takve neobične ritme i tako smjele modulacije, da su 
slušatelji bili gotovo osupnuti. Knez Nikola Eszterh4zy, koji je takodjer 
prisustvovao tomu koncertu, uručio je malomu Franju pedeset zlatnih 
dukata. Kad je mali Franjo malo zatim koncertirao u Požunu; stupiše 
k njemu grofovi Amadeo i Szavđri, te se obvezaše, da će dati malomu 
glasovirašu godišnjih šest sto forinti, da se može u Beču dalje i stručno 
naobraziti. 

Uslied te potpore odoše god. 1821. Adam i Franjo u Beč, gdje su 
molili glasovitoga učitelja Karla Czern ya (rodom Čeha), da primi 
maloga toga Hrvata u nauke. Czerny ga primi, te ga podučavao u gla- 
soviranju i u kompoziciji ; u kontrapunktu i u strogom crkvenom stilu 
podučavao je Franja talijanski komponista i ravnatelj bečke opere 
maestro Antun Salieri. 

Uz to dobio je Adam od kneza Eszterh4zya ne samo dopust i re- 
dovitu svoju plaću, nego još i takve obilne potpore, da je mogao 
ostati u Beču uz svoga sina Franja i nauke mu nadzirati. 


1 Naklada Breitkopf i Hirtela u Leipcigu god. 1892. 

Po tom se može reći, da je Franjo Liszt postao ono, što je kašnje 
bio na umjetničkom polju, samo potporom magjarske aristo- 
kracije. Ovo posljednje je doduše refleksija, ali takova, koja spada na 
Lisztov život i na njegov umjetnički razvitak, dočim su njemački 
biografi Franja. Liszta! upleli i takve refleksije, koje ni malo ne spa- 
daju na samoga Liszta. No meni se sve čini, da su oni zato iznieli 
takve refleksije, da im knjiga postane opsežnijom. O onom, što je naj- 
važnije znati, naročito o Lisztovom porietlu i o nekim dogadjajima 
u njegovom životu, nisu čisto ništa spomenuli ili samo nuzgredno. 
Taj njihov nemar ne posvjedočuje ni malo hvaljeni njemački ,,Griind- 
lichkeit““. | 

Ja sa svoje strane trsio sam se, da samo ono istaknem, što strogo 
spada na Liszta, a svaki suvišni balast da izostavim. 

Godine 1823. upriličio je Liszt koncert u Beču, kojemu je koncertu 
prisustvovao i glazbeni prvak svih vremena Ludwig van Bee- 
thoven, koji.je mladoga virtuoza u velike hvalio, te ga pred općin- 
stvom grlio i u lice poljubio. 

Još iste godine ode Adam i Franjo Liszt u Paris. s nakanom, da 
Franjo nastavi svoje nauke u pariškom konzervatoriju. Liszt medjutim 
nije bio primljen, jer se po tadašnjim pravilima konzervatorija nije 
smio primiti stranac u taj zavod. | | 

Kada su Liszti doznali, da je konzervatorij odbio Franja, reče 
otac Adam sinu: ,Ništa za to; mi ćemo sami nastaviti nauke i 
sami si prokrčiti put, samo ti nastoj, da što bolje naučiš franceski 
jezik ; pisat ću još danas majstoru Karlu Czernyu u Beč, te ga moliti, 


1 Od Niemaca, koji su pisali životopis Franja Liszta, te ga štampali u formi 
knjiga, poznata su mi ova djela: Christern Karl, ,,Franz Liszt" (Hamburg 
1841); Noh1 Ludwig: ,Beethoven, Liszt und Wagner" (Wien 1874); Noh1 
Ludwig: ,,Franz Liszt" (Leipzig 1882, u 4. sv. Reclamove ,,Univ.-Bibliothek) ; 
Gotllerich Aug.: ,Liszt" (Leipzig 1888 u 8. sv. Reclam. ,,Univ.-Biblio- 
thek); Wohl Janka: ,Franz Liszt", Erinnerungen einer Landsminnin' 
(Jena 1888) ;La Mara (Maria Lipsius) : ,,Liszt's Erinnerungen'' (Leipzig 1892) ; 
La Mara: ,,Franz Liszt auf seinem ersten Weltflug" (Leipzig 1892); La 
Mara: ,Classisches unđ Romantisches aus der Tonwelt" (Leipzig Breitkopf et 
Hirtl 18992); Pohi Richard: ,,Franz Liszt? (Leipzig 18993); Raman Lina: 
» Franz Liszt als Kiinstler und Mensch?* (zwei Binde, Leipzig 1880—1899) ; Reuss 
Eduard: ,,Franz Liszt'' (Leipzig 1898). — Osim ovih biografija F. Liszta izašlo 
ih je još i u raznim novinama od Magjara, Niemaca i Franceza, koje sam sve 
pročitao, i djelomice ekscerpirao. 


»Hrvatsko Kolo“ 1908. 4 

neka nam dade upute za dalnje tvoje studije“. — Toj molbi odazvao 
se Czerny već za koji dan, te je svomu ljubimcu Franju svjetovao, 
šta da uči, i kako da se vježba u glasoviranju. Franjo je polušao 
starog svoga majstora, te se vježbao dan i noć u glasoviranju. Uspjeh 
toga vježbanja bio je taj, da je Franjo koncertirao god. 1825. u Palais 
royal (u Parizu) pred orleanskim vojvodom, koji ga je obasuo hvalom. 

No uslied prevelikog napora obolio je Franjo na živcima, te su 
mu liečnici svjetovali, da upotriebi morske kupke. U tu svrhu odoše 
Adam i Franjo u Boulogne-sur-Mer, koji leži na obali atlantskoga 
oceana u Franceskoj. U toj morskoj kupelji, koja je zaštićena od vje- 
trova visokim bregovima, a «ipak imade jutrom i večerom dovoljno 
sunca i pješčanog morskog tla, ostao je Franjo dvije godine, te se po- 
svema oporaviq. No u Boulogni stiže Franja velika nesreća : otac mu 
tuj umre naglom smrću, te je ovdje i pokopan. Za Franja je to bio teški “ 
udarac, jer je izgubio u svom ocu ujedno i najboljeg prijatelja i zaštit- 
nika, koji je na Franja pazio kao na zjenicu svoga oka. Namah poslje 
sprovoda očeva vratio se Franjo u Pariz, ali da ne bude sam, pozvao 
je svoju majku Anu k sebi. | 

S početka živleli su oboje : majka i sin, u Parizu dosta oskudno, te 
je Franjo prisiljen bio,- da podučava u glasoviranju i da piše članke 
za razne franceske novine, najviše za pariški ,,Gazetta musicale“. 
Njihova oskudica nije medjutim dugo trajala, jer je Franjo izašao 
na glas kao vrstni glazbeni učitelj, te je bio pozivan za učitelja u naj- 
otmjenije i najbogatije kuće u Parizu. 

U to vrieme počeo se Liszt baviti i filozofskim naukama, čitajući 
razna filozofska djela franceskih autora. Majci njegovoj, kojoj je tu- 
mačio ta filozofska načela, nije bio taj smjer po ćudi, te je tako 
đugo .na njega uplivala, dok nije Franjo napustio čitanje tih knjiga, 
te je malo po malo postao religioznom zanešenjakom. Franceski no- 
vinari opazili su taj njegov preokret, te nisu više primali od njega 
nikakvih članaka, ma bili i glazbenoga sadržaja. 

Tuj moram opaziti, da je Franjo još u djetinjstvu, kad je bio 
pod uplivom majke, želio poći u svećenike, ali otac mu Adam to 
zapriečio, jer je htio, da Franjo postane. umjetnikom. 

Na jednom eto nastade u Franjinom životu opet veliki preokret. 
Upoznao se naime god. 1834. (kad su mu bile 23 godine) s franceskom 
groficom D' Agoultom, koja ga je tako k sebi prikovala, da nije 
Franjo na drugo ni mislio nego samo na to, da se s njom vjenča. 

S tom groficom imao je Franjo Liszt troje djece: dvie kćeri, 
Blanku i Cosimu, i sina Danijela. Kći Blanka udala se god. 1857. 
za franceskog ministra Emila Olliviera,a Cosima za njemačkog 
komponistu Hans von Biilova, a kašnje za njemačkog gla- 
zbenog reformatora Rikarda Wagnera; Lisztov sn Daniel 
svršio je u Parizu licej, a tada je učio u Beču pravne nauke, gdje je 
obolio i malo zatim umro, i to kod svoje sestre Cosime (Biilov) u 
Berlinu. 

Hans von Biilov, opazivši, da Cosima ima intimni odnošaj s Rikar- 
dom Wagnerom, dao se je god. 1869. od Cosime sudbeno raspitati. 
Za nekoliko mjeseci, naime 6. lipnja 1869., rodila je Cosima sina Sieg- 
frieda (Wagnera), koji doduše nije kao komponista ni sjena svoga 
oca, ali je valjani dirigent orkestra. Biilov je umro god. 1894. u Kairu 
u Egiptu, kamo je pošao, da se lieči od nervozne svojebolesti. | 

» Obzor“ piše u jutarnjem listu od 29. prosinca 1907. ovo : ,,Dne 
25. prosinca (1907.) proslavila je Cosima Wagner svoj sedam- 
deseti rodjendan. Cosima Wagner je vladarica u kraljevstvu, što ga 
je osnovao Rikard Wagner, a koje se zove Beyreuth,i kojim ona 
vlada čvrstom rukom, a sasvim u duhu pokojnoga svoga bračnoga i 
životnoga druga. Za nas je Cosima Wagner tim znatnija kulturna 
pojava, što u njoj teče slavenska (hrvatska !) krv. Ona je kći abkća 
Franje Liszta i grofice D' Agoult rodjene de Florigny. Cosima Wagner 
jedna je od najznatnijih žena savremenosti. Hans von Biilov bio je 
njezin prvi suprug. U 34 . svojoj godini sastade se ona sa Rikardom 
Wagnerom u Švicarskoj. Tu se upozna sa ciljevima i osnovama velikog 
komponiste, koji se onda još morao boriti sa neshvaćanjem svojega 
doba. Iz duševne veze postade izmedju Cosime i Rikarda Wagnera 
veza života. Cosima Wagner nije bila tek drugarica ljubavi i života 
Rikarda Wagnera, već mu je bila upravo ono biće, kojemu je mogao 
veliki Wagner povjeriti sve osnove. I samo zato može ona da vodi 
zavod u Beyreuthu sasvim u duhu Wagnerovom i poslije njegove smrti““. 

Kada je Liszt još u Parizu živ'o, koncertirao je ne samo u Parizu 
i u drugim gradovima Franceske, nego i u Londonu i drugdje, a svagdje 
je ubrao lovorike i liep novac. Dok je Franjo Liszt izbivao u drugim 
gradovima, nije htjela njegova majka, da sama ostaje u Parizu, te 
se je zato povratila kući u Austriju (gdje je god. 1866. i umrla). 

Godine 1838. pošao je Liszt na odmor u Italiju. Boraveći u Mi- 
lanu sazna, da je glavni grad Magjarske ,,Pešta“ nastradao od poplave 

Dunava, koja se je izlila na grad i okolicu. Čuvši Liszt za tu elementarnu 
nesreću, napustio je svoj ,,dolce far niente“, te pohrlio u Peštu s na- 
kanom, da tamo upriliči u nepoplavljenim lokalama koncerte, a prinoc 
od njih da pokloni nastradalima. 

Sve, što je moglo iz bliza i daleka, došlo je u Peštu, da pohodi 
Lisztove koncerte, koji su odbacili znamenite svote, te koje je Liszt 
porazdielio. Tom zgodom upriličio je još pet koncerata za dobrotvorne 
svrhe, i to dne 2. siečnja 1839. u korist peštanskoga glazbenoga zavoda ; 
dne 4. siečnja u korist magjarskog narodnog kazališta ; dne 8. siečnja 
u korist nekog siromašnog -violiniste ; dne 9. siečnja u korist sljepačkog 
zavoda u Budirnu a dne 11. siečnja za osnutak magjarskog konzervatorija. 

X Kada je Liszt tom prilikom izvodio na glasoviru magjarske na- 
rodne melodije. u sjajnoj rhapsodičkoj formi, bili šu Magjari zaneseni 
do paroksizma, a slavili ga kao triumfatora. Gradovi Pešta i Šoprun 
imenovali su. ga začastnim gradjaninom, a magjarski velikaši ishodili 
su.od austrijskog cara i magjarskog kralja Ferdinanda V., da 
ga imenuje vitezom i da mu obnovi staro njegovo plemstvo (od god. 
1749.). Car i kralj Ferdinand zadovoljio je toj želji, te mu podieli vi- 
teštvo i red željezne krune. Uz velike svečanosti predali su Lisztu 
u peštanskom kazalištu prvi magjarski plemenitaši i aristokrati 
sablju magjarskog viteza. 

Poslje godinu dana 1. j. god. 1839. proputovao je Liszt cilu Evropu, 
koncertujuć u svim znamenitim građovima sve do god. 1847. Prošao 
je Austriju, Njemačku, Belgiju, Francesku, Englesku, Španiju, Tursku 
(Cafigrad), Rumunjsku, Poljsku, Rusiju, Magjarsku paiHrvatsku 
i Zagreb). Svagdje je slavio neprispodobivo slavlje, te si ujedno stekao 
i veliki imetak. Od raznih: vladara dobio je velikih redova i naslova, 

a filozofski fakultet u Kčnigsbergu (u Pruskoj) poslao mu je di- 
= plomu začastnog doktora filozofije, a istu takvu diplomu dobio je i 
od universe u Jeni (u velikoj.vojvodini Weimar). Englesko pak 
sveučilište u Smo imenovalo ga jedoktorom g laz be €! 


_————- 


Tr . 





! Naslov doktor glazbe (doctoris musices) podjeljivala su prije samo en- 
gleska sveučilišta u Oxforđuiu Campbridgu, a uvjeti su bili za doktorski 
naslov glazbe, da je dotičnik imao položiti pred povjerenstvom ispit iz glazbene 
znanosti s dobrim uspjehom, ili da je povjerenstvo proglasilo (in absentia) gla- 
zbene radnje kompetenta izvrstnimi. Prije sto godina dobivali su doktorski naslov 
glazbe samo rodjeni Englezi, nu kašnje su dobili taj naslov i inostrani glazbeni uče- 
njaci i umjetnici. Medju tim doktorima glazbe nalazio se i rodjeni Hrvat Josip 

Lisztova koncertna turneja kroz po Evropi doniela mu toliku ma- 
terijalnu dobit, da je uložio u štedionicu za svoju majkustohiljada 
franaka a isto toliko za svoju djecu. Osim toga darivao je mnogo 
za humanitarne i umjetničke svrhe. Tako je primjerice dao za Beetho- 
venov spomenik osamnaest hiljada talira, za .Liszt- 
Verein u Leipcigu deset do dvadeset hiljada talira i t. d. 

Evo Lisztove slike, kada mu je bilo trideset godina. 





Slika ova. izvadjena je iz Christerove knjige ,,Franz Liszt“, 
štampana god. 1844. u Hamburgu (naklada Schubertha i Comp.), 
Ta je knjiga danas velika rietkost, a ja sam ju kupio još prije jedno 
50 godina. 


Hajdin (Haydn) i Niemac Andreas Romberg. — Od god. 1829. podje- 
ljivale su doktorski naslov glazbe i njemačka sveučilišta u Leipcigu, u Jeni 
iuHalleu. Sveučilište u Leipcigu imenovalo je doktorom glazbe Friedricha 
Schreibera (god. 1830.), i Heinricha Marschenera (god..1834.), 
Bartholda Mendelsa (1834.); sveučilište u Jeni imenovalo je .doktorom 
glazbe: Roberta Schumanna, (1839), . Franju Liszta (1840.) i 
Hansa von Billova (1863.) ; sveučilište u Halleu imenovalo jes Ga. 
spara Spentinia (1844.), Franza Roberta (1864.) it.d. it.d. 

Od Adama Liszta, Franjina otca, nemamo slike, ali svi 
biografi Franja Liszta tvrde, da je Franjo bio svojemu otcu na dlaku 
spodoban, da su oba imala izrazito lice i viteško držanje. — Ja bih 
tome jošte dodao, da lice Franja, uzrast njegov i plećasta njegova 
okostnica odaje tip ,,listatoga““ (košćatoga) Hrvata gorskoga kotara. Taj 
hrvatski tip uzdržao se u Listovim potomcima sve do dana današnjega. 
Tako tvrdi prije spomenuti doktorand gosp. Alfred Eisenstidter, 
da je njemački seljak Josip List u Dabar-gradu (V4ros-Hod4sz) 
posve sličan abću Franju Lisztu, kojega je sliku gosp. Alfred FEisen- 
stidter često vidio u raznim novinama. | o 

Još kada su Lisztova djeca mala bila, riešio se Liszt god. 1844. 
grofice D? Agoultove. Ova se je kašnje udala, ali Liszt ostao samac. 

Vriedno je spomenuti, da njemački pjesnik Heinrich Heine 
nije mogao podnieti Lisztovu slavu, te bi ga zato svojom satirom ugrizao 
kod svake prilike. Tako je Heine nazvao Liszta : Atilom, bičem božjim 
svih Erardovih glasovira,! koji pod njegovom rukom drhću, krvare 
i ciče tako, da bi trebalo pozvati društvo za zaštitu životinja u pomoć. 
— Bečki kritik dr. Eduard Hanslick pišuć uspomene na Liszta, u 
,Neue Freie Presse“ od 27. prosinca 1895. veli o Heineu, da se ovaj 
zato htio osvetiti Lisztu, što mu Liszt nije poslao besplatnu ulaznicu 
za koncert priredjen god. 1844. u Parizu. Hanslick piše još i to : ,,Solche 
Zige kleinlicher Rachsucht sind bei Heine leider nicht selten ; sein 
Talent und seine Lust zu verletzen erprobte er sogar auch gegen 
Freunde. Blittern wir nach den grossen Namen des damaligen Frank- 
reichs, so stossen wir gleich auf Lamartin. Er bittet Liszt nach 
Monceau zu Tische. Wir speisen (piše Heine Lisztu) zu welcher Stunde 
Sie wollen ; es steht kein Clavier da, wir wollen Sie und nicht Ihre 
Hande.“... I kašnje rugao se je Heine često Lisztu. U jednoj pjesmi 
pod naslovom : ,,Im Oktober 1849“ pjeva Heine : ,,Auch Liszt taucht 
. wieder auf, Der Franz er lebt und liegt nicht blutgerčtet Auf einem 
Schlachtfeld Ungarlands, Kein Russ noch Kroate hat ihn getčdtet. 
Ja unversehrt blieb Ritter Franz, Sein Sabel auch: er liegt in der 
Komode. Er lebt der Franz, und wird als Greis Vom Ungarn kriege 
Wunderdinge erzihlen im Enkelkreis: So lag ich, und so fiihrt ich 
meine Klinge.“ m 

Kako sam već prije spomenuo, koncertirao je Liszt u vriem 
svoje velike ophodnje po Evropi i u Zagrebu, i to 27. kolovoza 


Y Erard je bio glasoviti fabrikant glasovira u Parizu. 


55 


1846. Nije Liszt zato amo došao, što je to bilo u njegovom ophodnom 
planu, nego zato, što su ga u Zagreb zvali članovi ovdješnjeg magja- 
ronskog kazina. Htjeli su naime, da Liszt oslabi zanos tadašnjih Ilira 
za hrvatsku glazbu, naročito pako, da bi Liszt izrekao vještački svoj 
sud oLisinskovoj operi ,,Ljubav i zloba“, koja se je prvi put 
pjevala 4. travnja 1846. Naši su se magjaroni nadali, da će Lisztov 
sud biti uništujući. Odbor za taj Lisztov koncert odredio je, da naš 
glazbeni zavod ima Lisztu upriličiti serenadu pred hotelom ,,K caru 
austrijanskomu“, u kojem je hotelu Liszt bio odsio, te da se na toj 
serenadi izvede i ouvertura k operi ,,Ljubav i zloba“. Medjutim je Li- 
sinski našim magjaronima pokvario račun, pošto je par dana prije 
otputovao u Mariju Bistricu (u hrv. Zagorju) i ponesao sa sobom parti- 
turu rečen& ouverture. 

Lisztov zagrebački koncert bio je u umjetničkom pogledu sjajan, 
a drukčije se nije moglo ni očekivati, ali magjarske njegove rhapso- 
dije nisu našle u Zagrebu žudjena efekta od cielog.koncertnog sluša- 
teljstva, nego samo.od jednog diela tog općinstva. Pa tako nisu ma- 
gjaronski naši kazinaši postigli ono, čemu su se nadali.! 

. Godinu dana kašnje t. j. god. 1847. koncertirao je Liszt u Rusiji. 
Kod te prilike upoznao se u Odessi s knjeginjom Karolinom 
Wittgensteinovom, koja je bila poljskoga porijetla, rodjena 
princesa Janovska, i bogata vlastelinka. Princesu Janovsku nekako je 
primorao ruski dvor, da se uda za kneza Wittgensteina, tada znamenitu 
ličnost u Rusiji. No princesa Janovska dala se je za neko vrieme sud- 
beno raspitasi od kneza Wittgensteina, koga nije nikada pravo ljubila. 

I ova se otmjena dama tako objesila Lisztu na vrat, da se je ovaj 
htio s njome god. 1854. čak i vjenčati. Ljubili su se iskreno i vatreno, 
ali njihovo.vjenčanje imalo je raznih zaprieka. Princesa Janovska bila 
je naime katolikinja, što je ostala i kad se je udala za kneza Wittgen- 
steina, a katolička crkva ne dozvoljava, da se raspitana žena uda po 
drugi put, dok joj je prvi suprug još na životu. 

Vidjevši Liszt, da je ženidba s knjeginjom Wittgensteinovom ne- 
moguća, napusti tu misao i ode u svećenike. La Mara piše : ,,Die Hand, 
welche Liszt der Fiirstin nicht reichen konnte und durfte, sollte auch 
. keiner anderen angehčren“.* Godine 1856. stupi Liszt u red Franjevaca 


1 Vidi opširniji izvještaj o Lisztovom koncertu u Zagrebu u Kuhačevoj knjizi 
»Lisinski i njegova doba" (Zagreb 1887. na str. 73—75). 
š Vidi La Mara ,,Classisches und Romantisches aus der Tonwelt"'; str. 287. 

trećega stepena (Tertiari), odrekavsi se framazonstva, kojoj je družbi 
prije pripadao. ' 

Novom tom franjevcu naložio je ostrogonski kardinal i primas 
cijele Ugarske (ekscelencija Szitovsky), da komponira veliku misu za 
posvetu nove katedrale u Ostrogonu. Liszt se namah latio posla, te se 
sa njegova misa izvela u ostrogonskoj katedrali dne 34. kolovoza 1856. 

O toj misi piše Eduard Reuss u svom djelu ,,Franz Liszt, ein 
Lebensbild“ (Verlag von H. Seemanns Nachfolger in Leipzig) ovo: 
,,Bach hatte in seiner Kirchenmusik die ganze Herbe der protestan- 
tischen Kirchlichkeit festgehalten. Beethoven war in seiner Missa so- 
lemnis einen Schritt weiter gegangen, und hatte die weltgeschichtliche 
.Bedeutung der Messworte von seiner Anschauung aus veraligemeinert. 
Liszt offenbarte in seiner Graner Messe die tiefe und leiden- 
schaftliche Empfindung des gladubigen Katholiken. Riihrender ist darum 
noch von keinem anderen Meister das ,,Christe eleison“ zum Ausdruck 
gebracht worden. Das Werk wurde zum kiinstlerischen und christ- 
lichen Glaubensbekenntnisse seines Autors“ (str. 296—297). 

Kada se je Liszt vratio (god. 1847.) iz Rusije, postao je g. 1849. 
u Weimaru dvorskim kapelnikom, što je ostao sve do godine 1861. Tuj 
u Weimaru priključio se Liszt smjeru Rikarda Wagnera, te je i djelo- 
tvorno pomagao novom tom glazbenom pokretu do pobjede. Da nije 
Liszta bilo, nikada ne bi Wagner izašao svojom glazbom na takav 
veliki glas. K toj pobjedi došla je pako Wagnerova glazba time, što 
je Liszt popularizirao tu glazbu, transkribirajuć za. glasovir mnoge 
Wagnerove komade i pišuć članke u njemačkom jeziku (do onda pisao 
je Liszt članke samo u franceskom jeziku) u slavu Wagneru. U Berns- 
dorferovom ,,Neues Universal Lexikon der Tonkunst“ (od god. 1861.) 
stoji u III. svesku na str. 838. : ,,Eigentlich war es Franz Liszt, der 
Wagner auf den Schild erhoben und eine Partei fir ihn in Weimar 
organisirt hat.“ 

U Weimaru imao je Liszt i privatnu glasovirsku školu, koju su 
polazili mladi ljudi iz raznih zemalja Evrope i Amerike. Ti su mladići 
bili još od prije vješti glasoviraši, pa i inače glazbeno naobraženi, te 
su obično samo zato polazili Lisztovu školu, da mogu reći, e su bili 
Lisztovi učenici, te da dobiju posljednju glazbenu polituru i od Liszta. 
svjedočbu. U tu svoju školu primao je Liszt samo takve učenike, koji 
su bili preporučeni od kojeg konzervatorija, ili od koje znamenite 
ličnosti. | 

=. Tuješkolupolazio god. 1857. i pisacovihuspo- 
men a Mene je preporučio Lisztu magjarski gofLeoFestetits, 
intendant magj. narodnog kazališta i bivši moj protektor u peštanskom 
konzervatoriju, koji je tada za me i školarinu psp na preporuka pro- 
 fesora Karla Therna. 

No tu sam školu polazio samo nekoliko mjeseci, jer je Liszt vazdi 
bio na putu, te se zadržavao sad u Parizu, sad u Londonu, sad u Rimu, 
imajuć neograničen dopust od strane dvorske kapele. 

U odsutnosti Liszta podučavali smo u školi jedan drugoga, to jest 
danas nadomjestio je Liszta jedan, sutra drugi. Nismo plaćali nikakve 
Školarine, ali za to mi je ipak bio boravak u Weimaru i takvo školo- 
vanje preskupo, te sam se stoga vratio kući u Osiek, ne čekajuć na Liszta, 
su je tada, čini mi se, bio u Rimu, da mi dade kakvu svjedočbu. 

Istom godine 1873., kad sam već u Zagrebu obitavao, te neki naši 
glazbenici dvojili o tom, da sam ja pohadjao Lisztovu školu u Weimaru, 
obratio sam se na njega, moleći ga, da mi naknadno potvrdi, da sam bio 
ma i samo kratko vrieme njegov učenik. Na tu moju molbu odgovorio 
mi je Liszt slijedeće : ,Ich erinnere mich zwar nur im Dunkeln an 
Ihren Namen Kuhač-Koch, aber da mich Ihre einstigen Collegen ver- 
sicherten, dass Sie meine Anstalt besucht haben, so bestitige-ich hiemit 
recht gerne, dass auch Sie mein Schiller waren. Weimar, Hofgirtnerei 
am 16. Juli 1873. F. Liszt.! 

U Nohlovoj knjizi ,,Franz Liszt“ (naklada Filipa Reclama u 
Leipcigu) nabrojeni su mal ne svi učenici i sve učenice Lisztove, ali 
mene Kuhač-Kocha nema u tom popisu, jamačno zato ne,. što: nisam 
ostao u Weimaru do kraja nauke, kako su ostali Lisztovi učenici, 
primjerice Englez Klindworth (sada profesor u Moskvi), Nijemac 
Winterber ger (sada profesor u Petrogradu, Magjar Sipos-Antal 
(sada vlasnik i predstojnik privatnog glazbenog zavoda u Budimpešti), 
Amerikanci: Maron i Pinner (oba iz Newyorka) i drugi. 

Kada nam je učenicima u Weimaru sreća poslužila, te je Liszt 
došao u školu, pokazivao nam je po koju glasovirsku Masi ju (Kunst- 


. Ovo sam Lisztovo pismo priložio u originalu uz više drugih svjedočaba 
mojoj molbi na visoki hrvatski sabor god. 1877., u kojoj sam molbenici molio pot- 
poru . za šizdavanje -moje zbirke ,,Južnoslovjenskih narodnih popievaka". S rje- 
šidbom moje molbenice, kojoj .se je protivio tadašnji narodni zastupnik dr. Ma- 
rjan Derenčin, nije mi se povratilo Lisztovo pismo. Možda se negdje nalazi u 
saborskimi “aktima. Sreća je, da sam imao prepis tog Lisztovog pisma: 

griff), ili nam je tumačio staru, novu, a najradje Wagnerovu glazbu. 
Od majstorija spomenut ću ovdje samo neke, jer inače bih morao 
napisati, cijeli niz Lisztovih glasovirskih tajna.! Tako nam je Liszt 
nekako automatski pokazao, kako se mogu sa sigurnošću pogoditi blize 
i udaljene tipke glasovira. Raširio je naime u zraku dva prsta (obično 
palac i četvrti prst), te rekao: Ovaj razmak dviju prsta vriedi za 
kvartu, ovaj za malu septimu i t. d., položiv svakiput raširena dva 
prsta na tipke glasovira, da vidimo, kako je on pogodio dotični 
razmak. Na slični način, reče Liszt, možete pogoditi i daleku koju 
tipku u trećoj ili u četvrtoj oktavi, samo treba da prije izmjerite, 
koliko se ima lakat (Arm) pružiti do one tipke. Pokazao nam to i 
praktički, te je svaki put pogodio skok na dotičnu tipku, čak i zatvo- 
renim očima. Svjetovao nam je Liszt i to, da kada se kod kuće vježbamo 
u glasoviranju ili u čitanju partiture, da si zapalimo svieće i stavimo 
ih na pladnje za svjećnjake, koji se nalaze na pultu glasovira, ,,jer 
ako ćete“ — nadoveže Liszt, — ,,javno glasovirati ili dirigirati, što 
obično biva na večer, treba da se oko priuči na svjetlo svieće“. 
Kadikad sjeo je Liszt ka glasoviru, te je pred nama slobodno 
fantazirao, paleć jednu cigaru za drugom. Jednoć je tako dugo im- 
provizirao o jednoj temi iz Gounodove opere Faust (Margareta), 
koju je operu već tada poznao, jer mu je Gounod sam partituru po- 
kazao, da smo mi učenici već do skrajnosti ogladnjeli bili. Neki od 
“nas odšuljali su se neopazice u gostionu, da brže bolje šta pojedu, 
a kad su se ovi vratili, odšuljali su se drugi na ,,Gabelfruihstuck“, 
premda je već davno podne prošlo, a Liszt još uviek glasovirao. 
Liszt je umio, kad je dobre volje bio, pripoviedati mnogo liepih 
pričica iz svoga života. A kad smo ga pitali, da li je on to sve i 
bilježio, odgovorio je smiešeći se : Dosta je, što sam to sve doživio i 
da mogu neke dogadjaje zaboraviti. | 
Tako nam je pripoviedao, kada je god. 1842. u Petrogradu 
bio, da nije uživao sklonost cara Nikole I., jer se caru nisu svidjali 
Lisztovi dugi vlasi i njegovi politički, osobito pako njegovi religiozni 
nazori. Ali unatoč tome pohadjao je car Lisztove koncerte, te se nije 
ni tomu opirao, da Liszt koncertira na samom dvoru, što su članovi 
carske obitelji živo željeli. Kod takvog dvorskog koncerta stupi u dvo- 
ranu neki strani diplomata, s kojim je car dosta glasno razgovarao. 


1 Od tih tajna upotrijebio sam neke u II. dijelu moje ,, Upute u glasoviranju 
te bih i više njih iznio u III. djelu, da mogu taj dio štampati. 

Na jednom ostavi Liszt naglo glasovir, te podje u bližu sobu, gdje 
si je cigaru zapalio. Opazivši car, da je Liszt u sred komada prestao 
glasovirati, te se udaljio iz dvorane, dade ga k sebi zvati, te ga 
upita nekim sarkazmom: ,,Zašto ste prestali glasovirati?“ Liszt 
se nakloni caru te reče : , Kada govori ruski car Nikola I., moraju svi | 
šutjeti pa... i Liszt“. 

Godine 1843. pozvala je Liszta knjeginja Meternichova, supruga 
tadašnjega svemožnoga ministra u Beču, da glasovira na njezinoj 
soireji. Liszt se odazvao tomu pozivu, te došao, da u knjegininom 
salonu koncertira. Poslje nekog komada stupi knjeginja k Lisztu, 
te ga upita: ,,Doktore, pravite li dobre poslove?“ Na taj neobični 
upit odgovori Liszt očito uvriedjen : ,,Knjeginjo! Dobre poslove 
prave samo bankiri i diplomati, a ne umjetnici“. — Medjutim 
je Liszt zaista napravio dobre poslove svojim umiećem, te si je 
stekao takav veliki imetak, kakav se rietko stekao koji od tadašnjih 
umjetnika, samo violinski velikan prije njega Paganini pribrao 
i sačuvao si više milijuna forinti. 

Ne znam više, koje je godine bio Liszt po drugi ili treći put 
u Petrogradu, ali zapamtio sam, da nam je pripoviedao, kako ga 
je neki ruski general upitao: ,,Maestro, jeste li vi već bili u kojoj 
bitci?“, a Liszt da je mjesto odgovora upitao generala : ,,A jeste 
li vi, ekselencijo; ikada koncertirali na glasoviru?“ 

Već sam prije spomenuo, da je Liszt god. 1861. ostavio Weimar: 
i pošao u Rim, želeći tamo dobiti svećeničku halju abbća.. 

Boraveći Liszt u Rimu uglazbio je god. 1863. hrvatsku pjesmu 
kneza Meda Pucića Dubrovčanina : ,,U slavu sv. apoštola Čirila i Me- 
toda“ i to za muški zbor (četveropjev) uz pratnju orgulja, te je taj zbor 
i štampom objelodanio (da li on sam ili knez Pucić, ne znam). Taj su 
zbor prvi put pjevali dne 5. srpnja 1863. u hramu Sv. Jerolima u Rimu.! 

Za abbća redio je Liszta kardinal Hohenlohe u Rimu dne 25. 
travnja 41865, Isti dan primio je Liszta u audijenciju sveti otac 
papa Pio IX., te mu je dozvolio, da se nastani u vatikanu u onim 
prostorijama, u kojima je nekoć stanovao glasoviti slikar Rafael. 

Poslje posvete za abbća težio je Liszt za tim, da postane pravim 
svećenikom. U tu svrhu učio je latinski jezik i teologiju nadajući 
se, da će biti koncem godine 1867. posvećen subdiakonom. 


1 U Zagrebu pjevalo je tu pjesmu pjevačko društvo ,,Kolo' u crkvi Sv. Ma- 
rije dne 5. srpnja 1881. i to kao Offertorium u Kuhačevoj ,,Hrvatskoj misi". 

Premda je Liszt položio ispite iz jednog i drugog predmeta s veoma 
dobrim uspjehom, ipak je kašnje napustio nakanu, da postane sve- 
ćenikom, nego je ostao i nadalje abbćom. “ 


Evo Lisztove slike.u-odmakloj dobi kao abbć: 


u. 





Godine 1867., kada je premilostivi naš kralj Franjo Josip I. pro- 
putovao Ugarsku, bio je i Franjo Liszt u toj povorci kao abbć. U Su. 
.botištu (Steinamanger) predstavi se. Lisztu neki njegov rodjak iz 
Rohonca (Rechnitz), tvrdeći, da je s abbćam u veoma blizom 


osta a ralaa. ud 


61 


srodstvu. Da se Liszt rieši toga u onim prilikama ana kg 
darovao mu je sto forinti. : 

I drugi neki njegov rodjak + obratio se na Liszta, naime onaj A osi p 
List iz Dabrovgrada (Hodasz-varos), kojega sam već prije spomenuo 
(na str. 46.) pitajuć ga pismeno (god. 1880.) bili se on (Josip) kao njegov 
bliži fodjak mogao danas sutra nadati, da što od njega baštini. Liszt 
mu je na to pismo odgovorio iz Weimara, da velikog imetka nema, 
ob onom pako, što još posjeduje, da je već oporukom naredio, koliko 
i komu da ima šta pripasti. Ovo Lisztovo pismo čuva još i danas spo- 
menuti seljak Josip List, te je to pismo i pokazao doktorandu gosp. 
Alfredu Eisenstadteru. 

Ovdje mi je još istaknuti one časti, koje su Lisztu iskazali osim 
onih, već prije spomenutih (na str. 50, 52, 59 i 61). 

Boraveći Liszt god. 1843. u austrijskoj SleskojugraduGratz, 
gdje je imao knez FeliksLichnowsky veliki posjed, dao je 
knez izvjesiti u svom parku tablu s natpisom ,Liszt-Platz“, 
jer je tuj Liszt običavao otpočivati. — U Be ču nadjenuli su jednoj 
ulici ime ,Lišzt-Gasse“. — U Budimpešti u predgradju 
,,Jozsef-v4ros“, nazvali su jednu ulicu ,Liszt-utcza“, pošto 
su se prije tuj nalazile tri starinske kuće, u kojima su mlinari prodavali 
brašno. Valja naime znati, da u magjarskom jeziku znači rieč liszt : 
brašno. Ovaj se naziv te ulice ne proteže po tom na samoga Franja 
Liszta, nego samo na rieč brašno (liszt). Tu nespretnost popravili su 
medjutim Magjari time, što su god. 1907. nazvali u Budimpešti jedan 
trg: Liszt Ferencz-ter.i 

Na kraju tih uspomena hoću da još jednom istaknem razne znakove, 
koje odaju hrvatsko porietlo Franja Liszta. Prvi je znak Lisztov 
habitus, njegov visoki stas, košćat i plećast, što nedvojbeno odaje 
Hrvata. Drugi je znak (karaktera), da nije bio ni u čem stalan, 
da je često mienjao svoje nazore, priključio se sad jednoj sad drugoj 
struji ili družbi. Treći je znak (intelekta), da nije imao samo 
prirodjeni glazbeni dar nego i dar naučiti lako i brzo tudje jezike. 


1 Zenelap (glazbeni list) piše u broju od 2. ožujka 1907., da su u Budimpešti 
nazvali jednu ulicu ,,Erkel Ferenez utcza'', koja se je prije zvala ,,Pipa-utcza" 
(lulina ulica), te koja vodi k tržnici sajmišta. Pisac te notice u Zenelap-u veli dosta 
ironično, da su tu ulicu po svoj prilici krstili Erkelovom ulicom (Erkel je bio naj- 
veći komponista magjarskihnarodnihopera), što će biti u drugoj tisuć 
godišnjici tamo zidana zgrada magjarske velike opere. 

(On je umio hrvatski — u djetinjstvu — njemački, franceski, taljanski, 
latinski i engleski (samo ne magjarski). Četvrti je znak, da je za 
svaku novotariju usplamtio kano slama, no da je ta vatra i brzo uga- 
sila. Peti,.da je za druge više radio i više se brinuo nego za sebe 
samoga. Šesti, da je bio darežljiv. Ta poznato je, kako je hrvatski 
narod gostoljubiv, i da rado dieli s drugima ono, što ima. Sedmi, 
da je drugima, koji su bili ma u kakvoj nevolji, vazda priskočio u 
pomoć. Osmi, da je temeljni ton njegovog bića bio religiozan. D e- 
veti, da je još u mladosti naginjao svećeničkom stališu. Deseti 
je znak bio, što se je dao često zavesti od ljubavi prema žen- 
skomu spolu, te dati toku svojega života drugi pravac. Sama je kne- ' 
ginja Wittgesteinova rekla : ,,Le malheur de sa vie (Liszta) c'est son 
gout pour les femmes.“ 


FR. X. KUHAČ. 


REPUBLIKA U MAGARAŠEVCU 
LAKRDIJA U JEDNOM ČINU S PROMJENOM, S PJEVANJEM I IGRANJEM: 
NAPISAO ADALBERT KUZMANOVIĆ. 
(Ovo je djelo nagradilo Hrvatsko zem. kazališie god. 1903.) 


Sva prava pridržana. 


OSOBE: 
Maksim, zvani kaplar. Jedno djevojče. 
Lazar, birtaš. Stana, žena Jevremova. 
Aca, bogat seljak, ,,princ republike“. Persa, žena Acina. 
Jevrem, seoski kmet, ,minister““. Ovrhovoditelj. 
Čiča Mladen. Glasnik. 
Čiča Vuksan, ' Veliki župan. 
Čiča Uroš, Kotarski predstojnik. 
Čiča Živko, Načelnik. 
Čiča Stojan, »vrancuske vojvode“. Gospodjica (kćerka vel. župana). 
Čiča Gojko, ' Miško, lakaj vel. župana. 
Čiča Nenad, Deda Vejin. 
Čiča Gavran, Narod. 
Jedan dječak. Gajdaš. 

Dogadja se u Magaraševcu godina devedesetih. 
ČIN. 


( Bašla uza seosku birtiju. U pozadini plot od razmaknutib lelava. Za 
Dlotom seoski drum. Desna strana pozornice birtija, kraj nje stolovi 
sa klupama.) 


PRIZOR 1. 
Maksim ,,kaplar“ i ,,birtaš“ Lazar. 
(Za stolom, što je najbliži gledaleljima, sjedi Maksim. Pred njim je 
»Jrakl“ rakije. Lazar stoji kraj njega.) 

Maksim : ... Ko što reko": svi su prepravili novaca. A šta će 
jim valili, ako baš danas ne platidu ostatak porcije, što dugujedu ? 
Ništa jim ne će valiti. Platićedu je drugi put. Ti ćeš danas dobro da pa- 
zariš, a krom toga deli' ćemo, što zaradimo u gotovom. A ja ću ondak 

doma da kidam preko Save, jer 'gzekutor dolazi već danas posle podne. 
Dakle pristaješ li ? 

Lazar : E, slave mi, baš si stvoren za velikog gospodina !... Pri- 
stajem, brate ! Ne toliko zbog kakva, kasti, dobitka, koliko da ti po- 
mognem, da jedared odeš onamo, di ćedu znati da te cenidu (za se) : bu- 
džom po ledjima. (Glasno): A što zaradimo gotovi', nek je baš.na pola ; 
al od mog ti je tala krom toga jabuka i vraj ti je sve, što poplješ. Al, 
kaži, kako izmisli, gosino mu tane ! 

Maksim : Stalo je to muke, brate Lazare. Al 'vala Bogu, koji mi 
je davo pamet! Pamet, brajko, to ti je ono najveće blago, što ti se 
nikad ne potroši. Nego... ovaj — 

Lazar (koji je bogledao preko tarabe): Evo već dolazi nekoli- 
cina. 

Maksim : Dakle ruka ruku pere... ? 

Lazar : Razume se ! 


PRIZOR 2.: 

Kmet Jevrem, Aca i seljaci: Uroš, Stojan. Živko, Gojko i Gavran te 
| | predjašnji. | 

Jevrem i Aca (s ulice) : "Bro j'tro, ljudi ! (Jevrem sjedne:kraj Ma- 
ksima. Dok Lazar 1 Maksim otpozdravljaju, Aca se okrene. k ua le 
ugleda, kako seljaci boće da mimoidju krčmu.) 

Aca : Ta kuda ste navalili > Zar ne ćemo " vamo ?- 

Uroš : 'Teli bi, znaš, za poslom: . 

Lazar (seljacima): O maj! Pa nije ij da se mora piti, tek posedite 
malo. 

Aca: Ta kakav poso ! Valjađa i pavor imade dušu: prvo sebi, 
p' ondak drugome. (Sjedne za Maksimov stol.) 

Stojan (drugovima): Aca ne divani baš loše... (Seljaci neod- 
lučm.) 

Jevrem : Ulaz'te, braćo ! Znate, da danas dolazi *vr a pa 
kad će nam on da isprazni kesu, ondak da barem i mi koju. . 

Živko : Ta da! (Podje k drugomu stolu, gdje sjedne.) 

Aca (onima, što su neodlučni) : . . . Ne samo kesu, već da nam od- 
nesu i crno ispod oja | 

Lazar : | dušu. 


Gavran : Ta da — i mi smo ljudi. (Sjedne za sma slol ; Slojan 
1 Uroš sjednu takodjer za isti stol.) 

Gojko: *Bro j'tro, Maksime ! Pomoz Bog, gazda Lazare ! Pa dc- 
nesider nam po fraklić. ' 

Aca : A nama 'vamo tri! (Lazar ode po naručeno.) 

Aca fMaksimu) : A šta si se ti zamislio?... Tebi barem nije 
život dozlogrdio ?... Barem ti umeš da svakom otkrešeš ; barem se 
umeš poinaditi s gospodom, p' ondak ti bidne odma? lakše... 

Maksim : Ta razmišljam o Jevremovim rečima, što jv izlan'o oto- 
jičke. Da — baš su udarili porciju na porciju !... Pa kad eto divani | 
jedna oblas' i amt, ko što je kmet, da je porcija jedno zlo, ondak mi 
pavori moramo reći: Amin! Je |P "vako, ljudi ? 

(Svi prisuini u isli čas, i lo): 

Aca : Dabome ! 

Uroš : Dakako ! 

Stojan : Da, da! 

Živko : Tako je! 

Gojko : Pa nego ? ! 

Gavran : Aferim, Maksime ! | 

Jevrem (Maksimu): O maj! Divaniš, ko da si svršio trinajstu 
školu. (Kucue se s Maksimom, bije ; Maksim ne: bije.) 

Maksim (važno): Pa znaš, Bogu vala, da bi bio posto kaplar, da 
ne ukinuše granicu... 

Jevrem : Ta kako ne bi znavo ! Sećam se, ko da je onomadne bilo : 
kad meni odrapiše deset, a tebi dvades't zbog onog laćmanovog ću- 
rana ; pa da je barem bio masan ! Pantiš li ? 

Maksim (u neprilici) : Ta da, — bio sam vrajt, a šarže su dobivali 
dupli štrof. 

Jevrem : Uvek, kad su duplo skrivili. . . 

Maksim : Ne! već što su bili pismeni i učevni. A, najposle, samo 
na tvoju sreću meni otparaše onu jednu (pokazuje na svoj vrat ispod 
brade), umesto da mi prešijedu i drugu ; jer ko bi ti čito pozivnice i 
naloge, da sam ja danas 'digod s regementom stramešter ili čak kapetan? 

Jevrem : Ta priznajem, i ?vala ti! A nemoj da se žestiš : ako ti ne 
priznaše kaplariju u militaru, priznadosmo ti je mi, usprkos oni ba- 
tina... 

Aca : Man'te se toga! Bilo, pa prošlo, a ostalo slatko spominjanje, 
— to jes na granicu... Nego *di smo ono zastali ?... Da, — baš se ne 
da živiti, baš je došlo do crkavanja ! 

Nekoji : Baš se ne da! 


»Hrvatsko Kolo“ 1908 5 


o. PRIZOR 8. “> 
Dječak i predjašnji. 
> Dječak (s- uliće ; bitno, Aci) : Ajde, bato, zove nena ; ušli Dabićevi 
volovi u kupus, pa ne možemo da ji isteramo ; ajde, žuri se ! 
Aca (ljutito): A čemu imam nenu i tebe, aj? 
Dječak (plabo) : Ali kad su besni... 
> Aea(još ljuće) : Budite i vi besni ! Sevaj napolje ! ( Dječak se udalji 
bokunjen.) <. ; 

| PRIZOR 4. 

., Predjašnji bez dječaka. 

Acea : Eto — onamo porcija na porciju, amo tudja marva ne da 
oka otvoriti, pa kako da se živi... ? 

Nekoji : Sasvim pravo divani | ' 

Gavran : Da — kako da se živi ? (Pije, lako £ ostali.) 

Maksim : Ono, znaš, Aco, ako ćemo pravo — tebi još nije došlo 
do crkavanja ; ni pola tvoje sermije nije pod tabulacijom .-.. Ali ja, 
na priliku, koji nenram šta da založim osim svoje učevnosti!... A 
nju ne mogu : ostalo bi selo bez učevna čoveka, pondakštabivi?... 
Nego, srećom, trevio se eto ti: Bogu 'vala imaš; a i gazda Lazar ve- 
ruje ti, ko jednom, kasti, spa'iji. 

Lazar : Verujem, Boga mi ! Evo sad, ako: oće da otidem odavde, 
a da i ne pogledim, šta sam ostavio. (Podje.) 

Aca (Lazaru): Ta kuda ?... "Vala ti ko bratu! Već daj natoči 
nam jednu 'olbu, a onima (pokazuje na seljake) po satljik. 

Lazar (odilazeći u krčmu): Samo ti zapovedaj ko nemeš.. 

Maksim : Ta jedan je Aca u becirku!... (Prisutni povladjuju.) 

Lazar (donese naručeno) : Evo, pa služite se. (Kod Uroševa siola 
nalije i sebi u čašu. Svi se kucaju, biju.) 

Aca (Maksimu) : Čast tebi ko jednom, što u mal? te ne posta kap- 
lar ! Ali ja ću opet reći : od kud će se već nadavati ? 

Maksim : Kažeš, aj ?... A šta bi tek bilo, da ja, ko učevan čovek, 
ne branim ovo naše selo! ?... Dodjem vam tu neki dan u našu op- 
štinu u Pupince — 

| PRIZOR ,5. 
Djevojče i predjašnji. 

Djevojče (dotrčavši s ulice, Jevremu) : *Odi, ćaća, provalili svinji 

seoski obor, pa se raštrkali kud koje po komšinskim baštama ! 

Jevrem (ljutito) : A zar sam ja kriv, što je obor truvo?... Eto 
toliko selo, pa neka ga opravi i svinje utera. 

Djevojče (molećim glasom): Ali ljudi zovedu tebe, — vičedu : 
»Kakav je to kmet! ?“ 

Jevrem : E nije neg još nešta ! Ko da su mi ocigurali kaku plaću ? 
Imam ja sad prečeg posla. Ispadaj ! 

Djevojče : Ne smem, ćaća — 

Lazar ( djevojčetu) : Čisti se odma? ! Ko je to vidio: protiviti se 
ocu, pa još kmetu, u našem "vako važnom razgovoru ! ? ([sljera dje- 
vojče.) 

PRIZOR 6. 
Predjašnji bez djevojčeta. 

Lazar (Maksimu) : De — nastavi ! 
> Maksim: ... Dodjem u opštinu. Pa šta mislite, o čem divanidu 
načelnik i beležnik ?... Divanidu oni nemecki. Mislidu : ja ji ne ra- 
zumem. A ja već ništ većma i ne volem, već kad mogu da se s kim za- 


kačim nemecki!... Divanidu oni, da uvededu novu porciju. 
Svi (ko ošinuti, nekoji dižući se sa sjedala) : Porciju ! ? ! 
Aea (jarosno) : Ne damo ništa ! ) 


Jevrem (sto tako) : Ne plaćamo ! 
Uroš (1. £.): Ajak — ni krajcare ! 
Stojan (1. £.): Nek je plaćadu sami ! 





(U tsti čas) 


Živko (i. 1.): Ne pristajemo ! | 
Gojko (1. £.): Ne ćemo da znamo! 
Gavran (1. £.): Nikada, nikada ! J 


Aca : Bi? će rusvaja, slave mi ! 
Svi (osim Maksima): Br će, bi? će! (Prijete.) 


PRIZOR 17. 
Mladen, Vuksan, Nenad i predjašnji. 
( Pridošlice dolaze s ulice ; jedan nosi preko ramena motiku, drugi ašov, 
treći sjekiru.) 
Mladen : Kakva je to graja ko o crkvenoj slavi ? ! 
Aca : Bome i gore! De — sedajte ! 
Mladen : Ta pošli smo u polje, — 'iti nam se. 
Aca : Ima vremena, — tek ako je devet sati... Radi se o našoj 


glavi, a vi ništ? i ne znađete... Lazare, tri frakla pred ovu braću ! 
: * 

Lazar (udvorno oko pridošlica, koji stoje neodlušno) : Ta sedajte ! 
Ima? ćete se kada i umoriti... A 'vamo, man'te se, da Bog sokrani i 
pomiluje !... (Ode u krčmu.) 

Vuksan : E — kad je tako, da SIJENO (Ostaloj dvojici) : A uradi 
će se... (Sjedne za treći stol.) 

Nenad (sjeda kraj Vuksana): Tako je: ,,Više dana nego koba- 
sica.“ 

Mladen : Ta kad je važno, a radi se o našoj koži... (Sjedne za 
Vuksanov stol.) A kao šta je to...? 

Aca : Eto se već crkava s porcije, a oni u opštini zaintačili, da 
udaridu novu, i to na opanke. 

Mladen : Ta ne damo je, — prije ćemo svi izginuti ! ( Društvo nje- 
govo povladjuje mu žestoko.) 

Nenad : A ko to dokaza ? bez sumnje prić, Maksim... E — go- 
vorio sam ja uvek : Da nam nije njegove pismenosti, po nama ostalima. 

Jevrem (Nenadu, uvrijedjen): E viš ti njega!... A ja sam ko 
bajagi ništa, aj ?... Istina, ja nisam pismen, al da sam se ja onde trevio, 
ja bi' jim. Pio A mi ćemo bosi ! i 

Mladen : Priznajem, da je Maksim učevan čovek ; al i ja bi" jim 
bio reko, što i kmet. 

Maksim (Jevremu): Ej, bukvane, ko te zakmeti!... Ko da oni 
ne znadu, da je kod nas zimi sneg, a leti trnje po putevima... Reko 
sam ja njima drugo nešta, pa ji udarilo ko grom. 

Svi : Šta, slave ti ? 


PRIZOR 8. 
Stana i predjašnji. 

Stana (s ulice ; razjareno, Jevremu) : A šta si se tu prelepio ko na- 
molovan, nesrećo ? ... A ja sa detetom da vijam seoske svinje, aj ? 

Lazar: Ta časni te, ženo, ne znaš: U opštinu udarilo ko grom ! 

Nekoji : Grom, Stano, grom ! 

Stana (brzopleino, bez oduška): A kada — a koga — je P našu 
opštinu ? Juf — a ja ništ? i ne znadem ! 

Svi : Da kuda već u našu! ? | 

Stana : Pa je IP izgorela, puši 1 se još ? 

Jevrem (dodaje joj frakl) : De sedi, pa slušaj! Tome je... ovaj.. 
i.prevezalo, pa moram, ko jedan bejamter, da ispitujem. De — Mak- 
sime ! 


Maksim : Da — ko grom ! 

Svi : A šta jim reče ? 

Maksim (važno, zatežući) : Samo što sam jim 'nako na tenane spo- 
menuo, a načelnik cec na debelo meso, — 

Svi : O maj! ' 

Maksim : ... a beležnik se stropošto na pod, — 

Svi : Ta izlani već! : 

Maksim :... a pandura udario šlog. 

Svi (skrajnje radoznalo) : Šta si jim spomen'o ? 

Maksim (digne se, — s patosom) : Vran—cu—sku. 

Svi (osim Mladena kucaju se s Maksimom) : Živio Maksim kaplar ! 
(Zadovoljni sjedaju na svoja mjesta, klimaju glavom, kao da su sve ra- 
zumjeli. Mladen bije takodjer, nu maše glavom, kao da ne sbvaća.) 
| Lazar (donese pred Maksima bolbu vina): Ovo ti od mene. ?Vala 

ti, što obrani selo ispred jedne, kasti, pogibije. 

Mladen : Verujem, da su teli novu porciju ; al kako to, da jedna 
reč pokvari sve ?... (Njegovo društvo ga miri i prisili da šuti.) 

Maksim (Lazaru): A zar ćemo... ovaj... vina ? 

Lazar (udaljujući se u krčmu, zastane na vratima): The, kad bi 
ja imo samo pola Acine sermije, davo bi' ja za Maksimovo ljuctvo i celo 
bure šlajpanjca, kad bi! ga imo. 

Aca : Ajak — ne trpim, da drusi plaća, "di sam ja: Lazare, toči 
na sve astale ! I ova (pokazuje na donesenu bolbu) je moja. 

Lazar: Ta... ovaj... nisam *teo vredjati, nisam — sunca mi ! 
(Udalji se u krčmu.) 

Aca (Maksimu) : Samo ti nas brani, a za drugo se ne brini ! 

Uroš : Baš nek znadu gospoda, šta je opanak ! 

Svi (osim Mladena) : Pokaza' ćemo mi njima ! 

(Lazar donese naručeno vino 1 čaše 1 stavi na stolove. ) 

Nekoji (laćaju se čaša): "Vala, Aco! 

Svi ostali : U tvoje zdravlje, Maksime ! (Piju.) 

Maksim : "Vala Aci, ne meni. 

Pauza. | 
(Maksim pripali lulu, zadovoljno posmatra društvo.) 

Vuksan ( Tanasiji, jedva čujno) : Jes — Vrancuska. 

Uroš (nešto glasnije): Bome Vrancuska. 

Nenad (običnim glasom): Da šta, već Vrancuska ! ? 

Stojan (oštrije) : Vrancuska, dakako ! 

Živko (ljutito): Nikako drukčije, već Vrancuska ! 
Gojko (lupi nogom o pod): Sasvim Vrancuska, duka mi ! ! 
Gavran (udari se pesmicom u prsa, jarosno) : Slave mi, Vrancuska ! 
Aea i Jevrem (jedan drugomu u isti čas bijesno 1 lupivši pesnicom 
o stol) : Tako treba onoj gospodi ! 
Pauza. 
(Maksim pušla guste dimove, — zamišljen je.) 
(Tišinu prekida — ) 
Mladen (bojažljivo) : A, Boga ti, Maksime, ovaj... a šta je to 
Vrancuska ? 
Svi (ne gledeć u Maksima, zlovoljni, što su se žestili u tutanj) : Da- 
kako — šta je to Vrancuska ? 
Maksim (mirno) : Pa republika. 
Svi (osim Mladena, kao da im je odlanulo, laćaju se žaša): Živio 
Maksim !... (Piju, 1 što dalje leče radnja, sve su. pijaniji.) 
Pauza. 
Vuksan (kao prije): Parepublika... 
U.oš (kao prije): Dakako — parepublika. 
Nenad (kao prije): Da šta, već parepublika ? 
. Stojan (kao prije): Jes baš parepublika ! 
Gojko (kao prije): Parepublika, sunca mi ! 
Gavran (kao prije): Parepublika, slave mi !! 
Jevrem (prijeteći) : Da? ćemo mi onoj gospodi ! ! 
Aea (Maksimu): E, brate, baš si jedna, kasti, glava ; baš. 
ovaj... znaš, pa umeš! 
šani (uvrijedjen, lupi se u prsa): Znam, duka mi, i ja (izdere 
se, udarivši pesnicom 0.stol) : parepublika ! 
Stana (blažena) : "Nako je ! 
Pauza. 
Lazar : Čuješ, Maksime, kad.već eto kmet znade, šta je parepub- 
lika, 'teli bi, prosti ćeš, i mi da znademo, šta je to. 
Mladen : V'Š — to sam i ja 'teo da upitam. 
Svi ostali (osim Jevrema, gledajući preda se i srditi, što im se to 
nije reklo) : Da — šta je to ? 
Jevrem (brzo, kiselo i prijezirno, seljacima) : Ih — pa Vrancuska ! 
Stana (radosno) : Aha! 
Maksim (Za slijedećega razlaganja rasle u slušalaca udivljenje do za- 
nesenosti, pa neki se dižu i prilaze Maksimovu stolu. Mladen postaje 

sve začudjeniji, i vidi se, da se muči, kako da sebi sve to protumači. ): To 
je jedna carevina, 'di vlada pavor... Kad kuvadu kiseli kupus, ondak 
metnedu po pet vunti slanine na svaku šaku kupusa... Sve je tamo 
jednako... gospoda ne smedu ni da se pokažedu po šorovima, već 
samo onda, kad nosidu pavorima dukate na krsnu slavu, a slavu slavi 
svaki po dvanajs' puta u godini. Nema porcije, ni voršpana, ni nameta. 
Gospoda samo oredu i sijedu, a pavor gotovo požanje i, ako je rat, ide 
u rat. A kad uzmedu pavora u soldate, odma“ je ovincir i uzima vrajlu 
za švalerku ; tamo je uzduž i popreko sve sami švaler i švalerka. Vladar 
jim je jedan zjalo bogat vrancuski princ, — on plaća, 'di ustreba. Mi- 
nister samo kumuje pavorskoj deci... Kad se pavor ženi, prota sa- 
ziva svatove, a vladika plaća veselje. Kad ko umre, biskup daje daću. 

Mladen (hoće da progovori prolestujući) : Ma čoveče Boži — 

Svi ostali (ne obazirući se na Mladena) : lju! ljuju!! 

Gojko : Živila parepublika ! | 

Svi (osim Mladena i Stane): Živila ! 

Stana (koja se već s počeika razlaganja uzvrpoljila 1, što dj: -—- 
sve se leže savladavala, plane) : Hu — lopovi i bećari i bekrije pavorske-! 
Za sebe ste se pobrinuli, je 1! te 2 Samo za sebe! A mi, sirote pavor- 
kinje, da kosti glodamo, aj ?... (Hoće Maksimu za oči.) To je jedan 
pustajinski zdogovor, izdaja, prevara ! Crkla parepublika i vi s njom ! 

Maksim (braneći se): Ta mani se, ženo ! 

Stana : Šta mani, šta? ... Čekaj, gade pavorski (podje k izlazu), 
dok sazovem žene — 

Nekolicina (zaustavi je): Ne — za Boga! 

Stana: ... pa da se ondak razračunamo toljagama i sekitama, 
p' ondak ite svi u gospodu ! : 

Lazar : Ta čekaj, ženo, ima i za vas koješta.. 

Stana : Lažeš i lažete ! Šta ima, kad ste već sve za se sootinali sve 
sami požderali ?...(Plačno): To nam je "vala, što vas peremo i krpimo, 
pa sad 'oćete da nas se ratosiljate, kad smo se *vako izrintale i ostarile. 

Lazar : Ta šta tu blebećeš ko vodenica, — -ima i za žene, više neg 
za muškarce ! 

Stana (kroz plač se smije): E — dabome ?... 

Maksim : Zini, pa slušaj !... Vrajle ljuljadu pavorsk decu — 

(Mladen djibi, boće da prigovori, Lazar pritrči, povuče gu na stranu 
i uvjerava ga mimikom, te Mladen i ne čuje daljnje razlaganje Makst- 
movo, niti kasniji prizor izmedju Perse i onih, koji joj prebovijedaju.) 

Maksim :... a gospoje nižedu dukate za pavorkinje — 
Stana : Juf ! | 
Maksim : ... ovinciri radnjihn danom razgovaradu s pavorskim 


devojkama, svecem sa snašama — 

Stana : Juf! Juf!! 

Maksim :... mesto po dućanima obesili svilene pantljike po du- 
dovima. Kiše i snega nema nikako. Belilo i rumenilo je za badava za 
pavorkinje, pa nikako i ne stare. 

Stana (do ludila radosna) : Juf — poludi* ću ! (Jevremu) : Oh — 
Jevreme ! (Povuče ga na stranu, nešto gestikulira, pa i ne primijeti, 
kad se pojavi Persa.) 


PRIZOR 9. 
Perga i predjašnji. 

Persa (sva zajapurena, već s ulice, Aci) : Adi si ti, sundžeru i lenj- 
štino pavorska ?... Ločeš tu, a ja — 

Stana (ugledavši je, priskoči k njoj ; zaneseno, brzopletno i besmi- 
sleno) : Ta okani ga se, ženo ! Slušaj samo: ženi se vladika, biskup 
saziva svatove, a minister kumuje nji'ovoj deci ! Umrla parepublika, 
a Vrancuska daje daću ! Beležnik stropošto općinu, pa načelnika udario 
grom ! Gospoje ljuljadu pavorsku decu, a pavorkinje upale u dukate ! 
Snaše se — 

Vuksan (očito zavidno, što je Stana uzela pričati samo ženska bla- 
ženstva, Stani): Stoj ! (Makne je na stranu ; Persi :) Pavori uzimadu 
vrajle za švalerke — 

Stana (odmakne Vuksana) : Čekaj ti! (Persi): Snaše se udajedu 
za ovincire ! 

Stojan (makne Stanu na stranu) : Pavori postali ovinciri, pa samo 
žanjedu i tučedu gospodu, jerbot svi su jednaki i vlada sloboda — 

Stana (oturi Stojana): Pavorske devojke radjadu gospocku decu, 
a Svilene pantljike rastedu po dudovima — 

Uroš (oturi Stanu): ... i slavidu krsno ime dvanajs' puta u go- 
dini — | | 

Aca (oturi Uroša) : A princ plaća sve ! 

Stana (oturi Acu) : S neba pada belilo i rumenilo, pa se snaše svake 
godine za dve pomladjuju ! 

Persa (zanesena) :'Uh, uh — šta to divanite !! A "di je to? Jeli 
kod nas, Aco ? : 

Aca (sjedajući): Nije, ali može da bidne, — zna Maksim, šta 
radi. 

Jarić (lupi pesnicom o stol): Mora da bidne ! 

Svi (osim Maksima, Lazara i Mladena, Stane i Perse): Mora ! 
Mora ! 

Stana (Persi): Uf — draga! 

Persa (Stani): Uf — lepa! (Grle se.) 

Maksim : Ta ono, kasti, još ne će. 

Mladen (koji se malo prije povratio na svoje mjesto, Lazaru) : Eto 
vi'š, da ja imam pravo. (Lazar opet miri Mladena, naliva mu vina i 
prisili ga da pije; s Mladenom se prepiru mimikom Lazar, Vuksan i 
Stojan ; poštjednja dvojica pristaju uz Lazara i odbijaju sumnje Mla- 
denova. Medjutim — ) 

Uroš, Stojan, Živko, Gojko i Gavran (Maksimu): Šta — ne će? 

Acea (Maksimu): A zašto je ondak načelnik cecnuo ? 

Jevrem : A beležnik se stropošto ? 

Uroš: A pandura udario šlog ? 

Stana : A pantljike po dudovima ? 

(Mladenova se grupa umiri, sluša.) 

Maksim : Jerbot znadu, da ja znadem (tajanstvenim tonom), da 
su vrancuske princeze zaredale po Ciganima. 

(Mladen u znak prigovora odmabuje rukom srdito.) |. .,,.,. 

Svi ostali (osim Jevrema): O maj!!! ne 

gat Čas) 

Jevrem (sumnjajući): E — dabome...? 

Stana (Jevremu) : Pa nego! Kad snaše idedu za gospodu, ondak 
dabome da vrajle moradu gledati, šta ćedu sa sobom... 

Maksim (Jevremu) : Tako stoji u novinama. 

Svi (osim Jevrema) : U novinamaaa ! ? ! 

Maksim : Natrukovano. 

Jevrem : E — ako je u novinama, pa još natrukovano, moa 
Ama 'di su te novine, pa da ti verujemo ? 

Svi (osim Mladena) : Jes', *di su ? 

Mladen (pobjedonosno) : Aha ! 

Maksim (vadi iz njedara novine, važno) : Evo ji". 

(Svi se kupe oko Maksima, salijeću ga poklicima: ,,De čati !“, 
»Da čujemo !“, , Jes baš natrukovano !“* i sl.) 

Lazar: Stojte!... Prvo po jednu na iskap — vredno je! (Svi 
odobravaju, biju.) 

Maksim : Evo šta se kaže! (Čita): ,,Sumnjamo — ' 

Nekolicina : Aha — sumnjaju... 

Jevrem : Pst — ondak bi' će nešto ! 

Maksim : ,,... da je rabi ben Akiba istinu reko, da nema ništa 
nova pod suncem. Jer tu neki dan evo šta se dogodilo (Svir pritrče 
k Maksimu) : francuska princeza Chimay u nekom kupatilu zagledala 
se u ciganskog egedaša Rigu i venčala se s njime, ma da je oženjen. 
Sretni Cigo dobio lepu princezu i s njome milijone — 

Acea : Hu — slavu mu cigansku ! 

Lazar : Ta da mi je ovde, sveg bi ga isprebijo ! 

Jevrem : Mir, — to je moj poso ! 

Mladen : E — sve sam do sad i verovo i nisam, al to ne mogu da 
verujem . 

Maksim : )... ai Rigina čin bi* će zadovoljna jer joj je prin- 
ceza otkupila muža za deset hiljada franaka — 

Svi : Šta je dala? 

Maksim : Deset 'iljada Vran-cu-za. 

Stana i Persa : Zar Ciganki ? ! 

Mladen (Lazaru): Sunca ti — stoji P to unutri! ? 

Lazar : Oba mi ova oka ispala, ako ne stoji ! 

Svi (osim Mladena i Maksima) : Istina je ! | 

Jevrem (Mladenu): Pa kad Vrancuza imade ko u gori lista, te 
već ne znadedu, šta ćedu s -njima ! 

Stana : Pa nek ji' šaljedu ovamo... 

Persa : Bogu 'vala — veliko nam je selo... 

Aca (ženama) : Oho ! 

Jevrem (ženama): Rotkve ! 

Svi (osim Maksima 1 Mladena, ženama) : Ajak — ne pristajemo ! 
(Maksimu) Čati dalje. 

Maksim : ,,... govori se, da princeza Chimay ima još sestara — 

Acea : Ima, — dakako da ima! i 

Jevrem :. To ti mene pitaj : Vrancuzi, pa da nemadu dece ! Tamo 
S njima svinje 'ranidu, kažem vam ja! 

Maksim : ,,... pa ako je istina — 

ca : Istina, istina ! 

Nekoji : Ta kako ne bi bila istina ! ? 

Maksim ,,... da su i one zaredale da begenisavadu, sretnih li Ci- 
gana“ (s patosom, uzdignuvši kažiprst) i — | 

Svi: [?2?? 

Maksim : i sad dolazi ono, što je stropoštalo opštinu (čita) ,,...i 
Svih onih, koji su im nalik.“ 

(Svi osim Jevrema zabezeknuti.) | 

. Jevrem (djipi na noge, Maksimu) : Sad sve razumem. I "vala ti, 
Maksime, i ne ću ti zaboraviti, duka mi — ne ću! I... (Lazaru) toči 
na sve astale ! (Maksimu) 1, Boga mi, pozna se i na meni, da sam jim 
nalik, i, ako ćemo pravo : moja vajta i jes' nekad bila ciganska ! (Kru- 
žeći rukom) 1, braćo moja — 

Stana (ko bijesna, Jevremu) : Oho, pusta'ijo, da? ću ja tebi — 

Maksim (umirujući je): Ta čekajder, ženo ! | 

Stana : Šta da čekam ?... Zar dok postane princ ?... Ajak — 
ne dam ja njega ! 

. Persa : Ne daj, ženo ; koja bi još dala svoga druga drugoj ! ? 

Lazar (priskoči k Stani): Ali dobi' ćeš za njega — 

Stana dake: A šta? 

Lazar : Pa čula si : deset 'iljada Vran-cu-za. 

ana Juf — pa da? ću ga! 

Persa (Lazaru): A kao šta 'vali mome Aci, aj? (Stani) Veštico 
jedna, sevaj odavde ! 
= Stana (Persi): Sevaj ti!... Veštica ti bila mati, a otac vukodlak ! 
(Navali na Persu, da se s njome počupa, Lazar ib rastavlja.) 

Jevrem (važno): Mir!... Zapovedam — aptajk ! 

Aea (navali na Jevrema): Šta — aptajk ? Ko si ti? Šta si ti? 
(Osim Mladena svi se počmu kupili, neki za Acu, neki za Jevrema.) 

Maksim (goropadno) : Kuš svi, il! ću sve da pokvarim ! 

Svi (osim Mladena): Ne — za Boga! 

Maksim (razvadivši Jevrema i Acu): Ta okan'te se svadje, kad 
ste u pravu i jedan i drugi. Sedite tu, pa se izmirite ! De — kucnite se, 
— tako! (Kucaju' se 1 piju.) Sad slušajte !... Ja mislim, da bi naj- 
bolje bilo "vako : Ako one vrancuske princeze amo dodjedu da bege- 
nisavadu, mi jim moramo ponuditi mladjega čoveka, neg što je Jevrem- 

Svi (osim Jevrema i Mladena) : Tako je ! (Jevrem hoće da prigo- 
vori.) 

Maksim : Aca je, "vala Bogu, mlad i naočit. Je 1 *vako, Aco ? 

Aea : Mislim da sam ! 

Persa (Slam, jeiko) : Aha! 

Stana (Persi, isto tako): Da ti je Vrancuza... 

Maksim (ženama): U kraj! (Družini) P* ondak Aca, ko imućan 
čovek, ima ji* 'di i uvesti, da se ne postidimo. A i dobar je brat, i koji ' 
nas nije već iskusio njegovo ljuctvo ? ! On, na priliku, svi znademo: 
davo bi i košulju sa sebe — S 

Aea (Lazaru): Za svakog brata po satljik ! 

Lazar (udvorno) : Ta 'oću, brate, dok mi je tebe... 

Maksim : Da živi Aca! 

Svi (osim Mladena): Da živi brez kraja ! 


Mladen (govoreći za Lazarom): Za mene ne treba! (Društvu) 
Jer to meni ne će da ide u glavu : "di bi neko davo za jednog Ciganina 
deset 'iljada ljudi, pa još Vrancuza ? ! (Lazar donosi naručeno.) Ko 
bi... ovaj... to verovo, da gospoda oredu i sijedu. . 

Vuksan i Nenad (kolebaju) : Da, ko bi ? 

Lazar (briskoči k Mladenu i hoće da ga ušuika): Ta čika Mla- 
dene !. 

Mladen : Kobi, mA meto na šaku kupusa pet vunti slanine — 

Vuksan : Jes", i ja kažem ! 

Nenad : | ja! 

Jevrem : Al to su tamo Vrancuzi!... (Lupi pesnicom o stol.) 
Znadete li vi, šta su to Vrancuzi ? ! 

Vuksan (koleba na stranu a EVTEMOVU ; dai se na uba): E — 
opet... i Jevrem ma pravo. 

Nenad (kao Vuksan) : Ta kad su ono Vrancuzi...! 

Aca (Mladenu): Ondak — ti si izdajica ! 

Svi : Izdajica, izdajica ! (Neki prijete, neki boće da navale na 
Mladena, Lazar stane pred njega, da ga zaštii i mia daje mu 
bravo.) 

Mladen (odstupajući unatraške): Ondak ja idem i pita? ću deda 
Vejina... ovaj... može !P to da bidne. 

Maksim : Živili Aca i Jevrem ! 

Svi (osim Mladena i Lazara) : Živili! (Kupe se oko Ace, kucaju se, 
biju, odobravaju. Medjutim — ) | 

Lazar (ispraćujući Mladena, poluglasnoj: Ovaj... i ja 
sad baš mislim ko i ti. I pozdravi mi deda-Vejina i kaži mu, da sam i 
ja na tvojoj strani, i da ga i ja pitam koi ti... (Mladen se udalji ulicom 
desno.) 

PRIZOR 10. 
Predjašnji bez Mladena. 

Lazar (Maksimu) : Sad, kad nema onog izdajice, divahider dalje ! 

Maksim : Aca, braćo, kao naš princ, bio bi nam i otac i majka! 
(Jevrem čini kretnju, kao da protestuje.) Ali svi mi znademo i to, da 
je Jevrem jedan prebran čovek : znade numere, a znade i kako se di- 
vani s gospodom. Njega predlažem, da bidne minister. 

Aea : Pravo je! Čestitam, Jevreme !_ . 

Svi ostali (Maksimu, nezadovoljno) : A mi ? 

Maksim : Samo po redu... Od oni deset 'iljada Vrancuza, što 
ćemo ji' dobiti za Acu, načini ćemo vojsku (seljacima), a vi ćete biti 
vojvode. Je 1 pravo ? 

Svi (zadovoljno) : Pravo je ! 

Jevrem : I odma' ćemio voditi rat. 

Svi : Rat na Turčina ! 

Stana i Persa: Oho — a mi ? 

Maksim : Ta vi ste: jedna princ-Acina gospoja, a druga mini- 
sterka... ! 

Stana i Persa (jedna drugoj): Juf — seko! (Grle se.) 

Lazar : Pa u zdravlje Stane i Perse — na iskap ! (Svi seljaci pri- 
laze k Acinoj grupi, kucaju se, piju. Za to vrijeme — ) 

Persa (Stan1) : Ovinciri ! 

Stana (Persi): Pa još Vrancuzi ! ! 

Persa : ljuju! Ajmo da razglasimo ! 

Stana : Pa valja to sve i spevati ! (Ubvale se pod ruku i u trku iš- 
čeznu ulicom lijevo.) 


PRIZOR 11. 
Predjašnji bez Stane i Perse. 

Lazar : To je sve lepo. Al, brate Maksime, ti na sebe nikako i ne 
misliš... A zašto i ti ne bi bio minister, ta i ti si čovek ? ! 

Maksim : Baš zbog toga ne ću ništa za sebe, — jer čovek je čovek. 
Ja, ko minister, mogo bi se zaboraviti te početi s velikašima divaniti 
nemecki ; selo bi ondak moglo pomisliti, da sam izdajica, a to ne ću 
da sam. 
| Lazar (društvu, pokazujući na Maksima) : O, ljudi, što je nese“ 
bičan... (Svi povladjuju. Lazar Maksimu) A kad će to da bidne ? 

Svi : Da. — kada? 

Maksim : Čim napravimo molbenicu, te je pošaljemo po tele- 
grafu. ' 

Aca: Ja dakle zapovedam — piši! : | 

Maksim : Ta šta si navalio toliko! ... Valja to napisati vrancuskim 
mastilom na artiji, na kojoj se piše carevima (svi se čude i odobravaju), 
i mora se posuti zlatnim peskom, nek se tamo uveridu, da nismo trice, 
već prebrani ljudi... Koštalo je to doduše novaca, al mi nije žavo, 
kad je za naše selo. . . Ja odo kući prekim putem, tamo ću da iscivram 
molbenicu, pa eto me natrag, dok trenete okom. Vi se dotle zdogova- 
rajte, nek bidne sve složno i bracki. (Udalji se lijevo kroz baštu.) 


PRIZOR 12. 
Predjašnji bez Maksima. 

Aca (govori za Maksimom) : U dobri čas ! 

Svi (isto tako) : Sretno ! 

Aea (Lazaru): Kertajk, marš! Pa toči, 'digod šta imaš! (Lazar 
se ukruti, salutira zadovoljno 1 udalji se u krčmu.) A sada svi za moj 
astal, pa da činimo jedno ministersko savetovanje (svi prilaze njego- 
vomu slolu, ponesavši svoje pune čaše), a prije svega da se, ko dobri 
hristjani, setimo naši mili' pokojnika, — nekadašnje porcije i naše 
opštinske gospode (pjeva, ostali mu pomažu): ,,Vječnaja pamjat...“ 

Zastor pada. 


PROMJENA. 
Pozornica kao prije. 


PRIZOR 18. 
Predjašnji i Maksim. 

(Svi sjede za istim stolom. Molbenica od zelenog papira vrlo velikog 
formala, ispisana crvenim mastilom, ide od ruke do ruke. Posmatraju 
je s nekim strabopočitanjem, pri čemu se čuju poklici: ,,Baš carska ar- 
tija“! ,,Pravo vrancusko mastilo !“, ,,Sasvim vrancusko !“, ,,Pesak 
baš od suvoga zlata !“, ,,Ta šla ćedu lebo da se prebadnedu, kad vididu, 

ko smo m!) 


Lazar : Ta evo ji pre tri dana ovamo ! 
Svi : De čati, Maksime ! 

.* Maksim (digne se, lako i ostali ; iskašlje se, pljucne kroza zube, pa 
uzme čitati): Vrajli princezi u Vrancusku. Vaše blagorodno blagoro- 
dije ! Čuli smo već i znademo sve iz novina. Izvolte vi 'vamo medju 
nas. 'Vaki momaka, ko što je naš Aca, ne rodi više: Rigo mu nije ni 
do člankova, i vaša sestra Riginica bi" će besna na vas, zbog što je Aca 
lepši od Rige. A *vako selo, ko što je Magaraševac, samo je jedno pod 
kapom nebeskom. A što imademo kmeta Jevrema, e — ne pitaj ! On 
će da vam bidne minister. Čiča Uroš, čiča Stojan, čiča Živko, čiča Gojko, 
čiča Gavran, čiča Vuksan i čiča Nenad, — oni ćedu da bidnedu voj- 
vode. Mi smo sasvim prepravni i već smo otpočeli svatove, jerbo to je 
tako u Magaraševcu običaj : tri dana pred venčanje, i ondak to traje 
osam dana — 

Aea (Maksimu): Stoj ! (Gojku) Čiča Gojko, ajde odma* u selo, 
nek se prestane raditi. Sve malo i veliko nek poteče amo u kolo. Reci : 
Zapoved od princ-Ace! Otpočela, reci, parepublika! A _ moja Persa 
nek ponese pedesetarku, što sam je spremio za pokojnu porciju ! 

Gojko (mašući šeširom i udaljujući se ulicom desnoj) : Živila pa-. 


«republika ! 
PRIZOR 14. 
Pregjašnji bez Gojka. 
Maksim (nastavlja) : ... Mi smo spremni i u rat na Turčina. Por- 


Cije ne ćemo plaćati, ko što se ni kod vas ne plaća. Vaš otac, stari princ, 
nek plaća sve, jerbot mi oćemo da se vladamo sasvim po vašem obi- 
čaju. I ne ćemo više da spadamo pod Pupince, nego nek bidne opština 
kod nas; al ne trpimo pupinačkog načelnika i beležnika. I ponesite 
odma' vašu krunu i kola dukata, jerbot mi nije baš da trebamo, već 
zbog što su kod nas vorintače. I mi vas sad očekujemo do preksutra 
po telegrafu.. 

Aca : Piši geg: Al mi 'oćemo da ostanemo pod ovom carevinom, 
"di smo se naučili. 

Svi : Pa razume se ! 

Maksim (piše): Napiso sam. 

Jevrem : | piši: 'Oćemo, da se opet uvededu batine ; znaš, zbog 
gospode, nek i oni vididu, kako je bilo nekad nama. Reci : E 
de Jevrem ! 

: Batine, batine ! 
ka (pišući): Evo vam i batine!... A sad je sve gotovo. 

Lazar (Maksimu): O, brate, što se istroši! Tolike vorinte za 
selo — 

Aea : To sve plaćam ja, dok se ne obračunam s Vrancuskom. Ko- 
liko je ? 

Maksim (stavljajući molbenicu u džep) : Za artiju vorintu, p' ondak. 

Lazar (upada): Ja ću da sračunam. ( Brzoplelno) : Za artiju vo- 
rintu, za mastilo dve, to ji' je četiri ; za zlatni pesak pet, to je deset 
vorinti i trideset krajcara. (Vadi bilježnicu sa budjelarom) To ću ja 
od sebe — 

oAea: Ajak!... Zapovedam : plati, dok ne dodje pedesetarka ! 

Lazar: Dobro, — zapoved je zapoved!... A sad, da smo uzeli 
advokata, ne bi nam napiso ni za koje novce, a beležnik bi isko barem 
još jednog ćurana, i opet ne bi "nako ispalo... Mi ćemo Maksimu dati 
samo deset vorinti. P* ondak za telegraf, jerbot je velika molbenica, 
treba' će barem jedanajst vorinti — 

Aea : Podaj, Lazare ! 
| Lazar (brzobletno) : Dakle otojič dvanajst vorinti i pedeset kraj- 
Cara, pa za molbenicu deset, to ji' je dvadestipet; za telegraf jedanajst, 
čini trideset i sedam vorinti manje pet seksera. (Za se, upisujući u bi- 
lježnicu : ,,Aci gotov — četrdeset vorinti““.) Tako! (Maksimu, pru- 
žajući mu po strani deselicu) Evo ti. Pa sad brže samo, dok nisu u Pu- 
dA zatvorili telegraf ! 

: Žuri se! 

moda (udaljujući se ulicom lijevo) : Ja odo. I do vidjenja, i 
sretno vam veselje, braćo ! 

Svi : | sretno da se vratiš ! 


PRIZOR 15. 
Predjašnji bez Maksima. 

Aea (govoreći za Maksimom) : | reci onima u opštini, da jim je 
odzvonilo! (Lazaru) Tri mosvlaše ! (Društvu) Živila parepublika ! 
(Lazar se udalji u krčmu.) 

Nekolicina : ... | princ-Aca i minister Jevrem ! 

Svi : Živili ! 

Uroš : I živili svi mi, koji smo dočekali ovo naše prepovedanije ! 

Svi : Živili mi ! (Lazar nosi naručeno i stavi na stol. Svi za stolom ' 
ulivaju vino, kucaju se, piju te i ne primijete odmab ovrbovoditelja.) 


a e 

PRIZOR 16. 
Predjašnji i ovrhovoditelj, poslije bez Lazara. 

Ovrhovoditelj (dolazi ulicom s desna, zastane na ulazu) : Kakav je 
ovo vašar ?! (Lazaru, koji je pošao u krčmu) Lazare, da se to ne slavi 
tvoje krsno ime?... E — pa čestitam 

Lazar ( prestravljeno, za se) : Hu — anatema ga bila ! Zar već došo ? 
(Pritrči k ovrbovodilelju ; udvorno, poluglasno) Ta nije, gospodine, 
već eto celo jutro ne mogu da ji' oteram ! Ona nji*ova vika malo pre, 
to su mene 'teli da ubijedu, što jim uskraćujem da pijedu... Djavo 
ji Zznavo, šta jim je! Nego... ovaj... molim, izvol'te: s oproštenjem 
— baš ste mi došli ko naručeni... 

Vuksan (ugledav ovrbovođitelja): A... "vrovoditelj !! 

Ovrhovoditelj : Ča-Jevreme, dobro jutro ! (Lazar slrugne u krčmu.) 

Jevrem (podbočivši se o stol na lakat i okrenuvši ledja ovrhovo- 
ditelju) : Kad sa mnom divaniš, ondak — aptajk ! 

Ovrhovoditelj : Ma šta je to, kmete ?!... Kakvi su to poslovi ? ? 

Aea (kao i Jevreimn): Rekcum, marš! 

Svi ostali (pokazujući na izlaz) : Rekcum ! 

Ovrhovoditelj : Dobri ljudi! U vas je udarila neka bolest... ? 

Jevrem (kao prije): Kod nas vlada zdravlje ko drenovina : Ži- 
vila Vrancuska ! 

Aca : Živila parepublika ! 

Svi (jarosno) : Živila ! 

Ovrhovoditelj (za se): Ovo se sasvim »laže s onim tajanstvenim 
komešanjem kroz selo... fKoraknuvši u baštu, glasno) Kmete — 
dosta toga ! Pozivam te, da mi pomogneš u službenom poslu, da vršiš 
svoju dužnost, i opominjem tebe i ostale na zle posljedice — 

Aca : Gle ti njega ! > Ovde ja zapovedam : porcije više nema, — 
ispadaj ! 

Svi (dižući se): Tornjaj se! 

Ovrhovoditelj : Kmete, ja se ugibam sili. Medjutim pričeka" ću u 
deda-Vejinoj kući, dok se ne istrijeznite, jer ipak bi mi žao bilo, zna- 
jući — 

Aca: Kidaj odavde, slavu ti ćiftansku! (Poleti na ovrbovo- 
ditelja.) .. i 

Svi : Kidaj ! (Neki zapriječe izlaz, Vuksan # Nenad navale na ovr- 
bovoditelja, nu kako su pijani, ne uspije im da ga ubvale, i on pobjegne 
kroz baštu lijevo.) 


»Hrvatsko Kolo“ 1908. 6 

PRIZOR 17. 
Predjašnji bez ovrhovoditelja, poslije Lazar. 

Aea (viče za ovrbovođiteljem) : P* ondak sad idi u Pupince i prepo- 
vedaj, kakva ovde vlada sloboda, "di zapoveda princ-Aca ! (Lazar pro- 
viruje na vrata.) 

Jevrem (kao Aca): '[ reci jim : Minister vam Jevrem navešćuje 
rat, čim nam stignedu Vrancuzi ! 

Svi : Rat Pupincima ! 

Lazar (priskoči s ćulom u ruci, trči po pozornici, kao da traži ne- 
koga) : *Di je, dušmanin ?... "Di je, da ga umlatim ko kera...! 

Acea: 'Dije?... Već je na kraj sela!... Podbrusio pete, čim mu 
spomenusmo Vrancusku... 

Lazar (za se, previjajući se): Sveti Lazare ! spasi me samo danas 
od vraške Vrancuske, — uže' ću ti troduplu voštanicu !... 

(Čuje se iz daleka, pa sve bliže, skladno pjevanje muških i ženskib grla :) 
Grmljavina zaori! 
Daću daju pavori : 
Umrla je sva porcija 
I sva voršpanija — ej! 

(Svi osim Lazara, idu k vratima ; kad udaljeni pjevači dovrše kiticu» 
oni ponavljaju zadnja dva sliba, a Lazar se uzmuvao i mlata rukama.) 
(Opet pjevanje 17 daleka.) 

Došo petak u sredu, 
- Sad gospoda oredu, 
A pavori samo žanju 
I lumpuju danju — ej ! 
(Prisutni ponavljaju zadnja dva stiba kao prije.) 

| ( Pjevanje bliže.) 
Pantljike po dudovi', 
Propali su sudovi. | 
Pavorkinje nose modu, 
Da draže gospodu — ej! 

(Acino društvo opetuje zadnja dva stiba, Lazar buče i bvata se za glavu.) 

( Pjevanje posve blizu) : 
Lepo leto, rodan žir, 
Pavor posto ovincir 
I ne čuva više svinje, 
Ljubi Vrancuskinje ! 


(Ponavljanje kao brije, medjutim —) 





1 Pjeva se po onoj: ,Zelen, ora?, debo hlad...“ 

PRIZOR 18. 


Predjašnji, narod s gajdašem, Gojko, Stana i Persa. 


Narod (dolazi s desna ; čim Acino društvo dovrši, pjeva uz gajde): 


Grana pušta ogranak, 
Sada vlada opanak, 

A pred njime pun je Aca 
Vrancuski' novaca — ej! 

Svi (mašući šeširima i maramama): lju! Tjujuuu ! 

Gojko : Narode ! Ondak — kad smo otpočeli ovu našu vrancusku 
slavu, "di nema ni porcije ni nameta ; "di pavor zapoveda ; *di svaki 
slavi dvanajs* krsni' slava; "di princ plaća sve — ja kao velim: Nek 
živi naša parepublika i njen vladar, — naš princ-Aca ! 

Svi : Živio! (Klanjaju se Aci, čestitaju Persi.) . 

Lazar (za se): Uh — ta idem, da mi dade onu pedesetarku, dok 
još nije nastala ,,rasprd-igra“ ! (Podje k Aci, pa se sukobi sa glasnikom.) 


PRIZOR 19. 
Predjašnji i glasnik. 

Glasnik (koji dolazi prijekim bulem s lijeva kroz baštu, predaje La- 
zaru pismo uz značajne geste. Obojica se sklone k lijevim prednjim ku- 
lisama, gdje Lazar otvori 1 čila pismo. Medjutim — ) 

Aca (na poklik naroda) : "Vala, rodjena braćo i narode ! Ondak 
da počnemo, šta će da se prepoveda, dok god bidne Magaraševca. Ali 
najpre potkrepite se ! 

(Aca # vojvode /oče narodu, dočim Jevrem mimikom tumači narodu: 
bije se ; sve je veselo, komeša se i biboće. Tako to traje, dok Aea ne bo- 
viče: ,U kolo !“ Mediutim — ) 

Lazar (pročitavši pismo, kao da mu se razvedrilo) : A, slave ti, 
je | baš tako veliki gospodin ? 

Glasnik : Sasvim veliki ! "Nakovoga još niko u Pupincima nije 
vidio : odelo mu — 

Lazar (upada): Kako, kako ? 

Glasnik : ... ko u kakvog cara ili barem princa. 

Lazar (prijeteći u lijeve kulise) : Hu — vucibatino kaplarska, što 
ću da te isprebijam !... (Glasniku) Pa znaš li barem, kako se zove ? 

Glasnik : Ne znam. Znam jedino to, da načelnik i beležnik samo 
drkćedu pred njim. Pade najedared ko iz neba ! Beležnik samo što je 

hk 

ugrabio vremena, da napiše to pismo, p' ondak veli : ,,Grabi ka kmetu 
u Magaraševac, pa da ćeš noge polomiti !“ 

Lazar : Pa je li govorio s načelnikom ? m 

Glasnik : Nije ; divani samo s predstojnikom. .. 

Lazar : A jesi 1" čuo štogod ? 

Glasnik : Ta kobi ji? razumeo! ? Beležnik kaže, da govoridu vran- 
cuski... (U ovom času vikne Acea : Sad u kolo /!“. Narod se bvata u 
kolo i čeka na mig Acin, koji se još malo pozabavi sa Jevremom i voj- 
vodama.) 

Lazar (glasniku): Vrancuski!!!... A je li još ko uz toga go- 
spodina ? 

Glasnik : Jes' — jedna vrajla, lepa ko namolovana !... Ali ja 
ne mogu da se duže zadržavam : moram još da potražim 'gzekutora, 
da mu kažem, nek odma? bega odavde, — naredio načelnik . . . (Udalji 
se bilno za lijeve kulise.) 


PRIZOR 20. 
Predjašnji bez glasnika. 

Lazar (za se): Uh — ta sva ću mu rebra polomiti ! Znavo je — 
znavo je, "ulja, da dolazidu, pa samo 'tevo mukte da izvuče novaca ! 
... Pa koga da prevari ?... Mene!!... Al stani! Još mi nisi uteko : 
zna Lazar i preke, ,,švercerske“ puteve... ! 

Aca : Pa povedite ! (Gajdaš zasvira, kolo otpočme. Aea i njegovo 
Društvo — 0sim Gojka, koji je stupio u kolo kao kolovodja — okrenuvši 
se pozadini, posmatraju igranje.) 

Lazar (krišom povede Jevrema k lijevim prednjim kulisama, gdje 
mu čita pismo ; gestikuhraju začudjeno 1 žestoko. Medjutim — ) 

Gojko (govori poskočicu po taktu igranja): 

Opančići s kajšići — 

Ko će s, Magaraščići ? ! 

Šalaj — svaki vojvoda 

I gospockog od roda, 

A pavorke gospoje 

Samo svilu šiju — — 
Svi u kolu (odmab nadovežu po taktu): lju! 
Gojko (kao prije): 

Porcija se uklanja : 


Prestala je kuknjava. 
Pavor posto gospodar, 

Vuče ćiftu za ular, 
Utisn'o mu motiku, 
Da mu polje kopa — — 

Svi u kolu (kao prije): Hopa! (Kolo igra dalje, a dotle se za- 
melne izmedju Lazara i Jevrema ovaj dijalog): 

Lazar (predavajući pismo Jevremu): Nema sumnje — to je ko 
Sunce ! 

Jevrem (upiruć rukom u vis): Ko ono sunce ! ! 

Lazar: Ta kako da nije, kad su eto i 'gzekutoru zapovedili, da 
bega, da ga ne zatečedu ovde !... Znavo je, štranjgov, da su na putu 
i da ćedu doći i bez molbenice, pa 'tevo da nas oguli. Hu — kaplariju 
mu njegovu !... Zovi ča-Gavrana, da ga u"vatimo, pa da ga utučemo 
ko — 

Jevrem : Ko vola ćemo ga utući ! (Jevrem prizovne Gavrana, a 
Lazar krišom zabravi vrata od krčme, uzme ćulu, le on i Gavran, že- 
stoko prijeleći, bitno iščeznu za lijeve kulise.) 


PRIZOR 21. 
. Predjašnji bez Lazara i Gavrana, 

Jevrem (odazove Acu u kraj): Slušaj, pa se krsti ! (Pokazuje mu 
bismo i živabnom mimikom tumači situaciju.) 

Acea (sav blažen): Narode, zapovedam, da prestane kolo!... 
(Igranje prestane.) Ovaj čas došlo pismo od beležnika, da vrancuski 
princ i njegova vrajla već dolazidu ! 

Jevrem : Evo i pisma. 

Narod : Ijuju! Veselo !! 

Aea : U opštini sve obezglavljeno i srekinjedu nas, da ne vodimo 
rat na nji? ; ali, razume se, mi ne ćemo da čujemo nji'ovu kuknjavu. 

Svi : Ne ćemo ! Ne ćemo! ! 

Aca : Najpre ćedu da poginedu oni u opštini ; jerbot da nije nji 
bilo, mi ne bi plaćali nikake porcije . . 

Tvi: Tako je! 

Jevrem : Potvrdjujem ! 

Aca : Ondak — mi ćemo da potučemo sve Pupinčane, zbog što 
su trpili, da bidne kod nji opština i da vladadu gospoda, jerbot svi 
smo mi jednaki, i vlada sloboda, da isprebijamo, *digod kojeg sti- 
gnemo ! 

Svi (mabnito veselo) : Sloboda ! Sloboda ! 

Jevrem : Potvrdjujem ! 

Aca : Ondak — mi ćemo da ji" lepo dočekamo, to jes' naše vran- 
cuske prijatelje i goste. Čiča- Uroše, — ti imadeš pištolj. Otidi na drum, 
pa čim ji* ugledaš, a ti opali, znaš, "nako ko na Badnjak ! 

Uroš : Ta 'oću, — zemlja će da se potrese ! (Mašuć ,,bištoljem“, 
otrči ulicom desno.) 


PRIZOR 22. 
Predjašnji bez Uroša. 

Aca : A sad treba da smo svi sasvim veseli, nek uvididu, da nam 
je kuća masna. A, na posletku, i onako sve plaća princ. Dakle — 

Svi : Da pijemo ! 

Aca : Ondak, Lazare, toči do poslednje kapi ! 

Svi (neugodno iznenadjeni): A... nema ga! 

Aca: Kako to?... Šta se to radi, pitam ? 

Jevrem : Ta očo je; znaš, kuda je očo... 

Acea: A mi zar dotle da stojimo skršteni' ruku ?... Vina za narod, 
zapovedam ! 

Stojan (pokuša otvoriti vrata od krčme): Zatvoreno... ! 

Aca (jarosno) : To je vredjanje ! | 

Svi (osim Živka): Vredjanje ! Vredjanje!! 

Živko : A čemu ondak vlada sloboda ? 

Svi (žestoko) : Da — čemu ?! 

Aca : Ondak — obijajte ! 

Svi: Ura — sloboda ! (Obiju vrata, iznesu jedno bure desno sbri- 
jeda pozornice, drugo lijevo u dno pozornice ; iznašaju čaše, boce ; pije 
se kuca, ijuče se, — graja; u kojoj sudjeluju svi bez razlike. Neki momci 
i djevojke zapjevaju, ostali pribvate): 

Iždjikala loboda,. 

Sada vlada sloboda : 
Pavor više nema gose — 
Pogospodio se ! 

(Čuje se pucanj za desnim kulisama. Nastane komešanje uz poklike:: 
»Evo 7 1“, ,,Dolaze !“ Nekoji pojure na kapiju, pri čemu se blot obori, 
le ga bace za lijeve kulise. Istrčava se na ulicu i utrčava u baštu. Aea i 
Društvo mu uzmuvali se 1 žestoko gestikuliraju kod prednjega stola.) 

Acea (već podobro pijan, kao što mu jei društvo) : Sad mir, zapo- 
vedam ! Bure na astal, nek vididu, s kim imadu posla ! (Acina grupa 
digne svoje bure na stol.) 

PRIZOR 28. 
Predjašnji i Uroš. 

Uroš (dotrči zaduban ; govori gulajući, kao da hoće da iskaže sve 
od jednom) : Evo mu vrajle u karucama ! Došli u dvojim karucama ! 
Princ i još dvojica pred seoskim bunarom sašli s karuca, pa idedu peške, 
a vrajla tek što nije izbila ! 

Nekoji : Evo karuca ! (Čuje se, kako je zastala kočija.) 

Aca (narodu): Svatovca ! (Dok Narod pjeva ,,Odbi se biser grana 
od jorgovana... “, Aea, sprijeda pozornice, viče : ,,Aplajk ! Reke rik- 
tajk f* 1 reda Jevrema 1 vojvode te sam stane pred njih ; svi ovi, s napi- 
tosti, gegaju se i gurkaju.) 


PRIZOR 24. 
Predjašnji, gospodjica (kćerka vel. župana) i Miško. 


( Pridošlice pojavljuju se s desna, narod ib pozdravlja: ,,Dobro došli !“ 
i ,Živili 1.) 

Gospodjiea ( omjeno-vesela pojava, Mišku): Bleiben Sie in meiner 
Nahe, denn es duftet hier zu stark nach Vergniigen. (Narodu) Zdravo, 
narode ! U vas je veselo... ? 

Nekoji: O maj, — kako lepo divani ! 

Aca (skine šešir, tako 1 ostali): Vaše... vaše... (Jevremu, po- 
luglasnoj) : Ta kako ono stoji u molbenici. . . ? | 

Jevrem (poluglasno) : Blagorodije. 

Aca : Vaše slatkorodije, vrajla princeza ! Jes', kod nas je veselo, 
i imamo i zbog čega, a... ovaj... mislimo : i vi ćete da bidnete za- 
dovoljni sa našim selom, jerbot... dakako... p' ondak —(Jevremu, 
poluglasno) : Divani ti, mene je stid... 

Jevrem (iskoraknuvši): Mi vas pozdravljamo, i evo smo se već 
iskupili, i, verujte, evo ovo je naš Aca, i molimo, da se upoznate. (Aci) 
Šta si stavo ko drvena Marija ?... De pruži tu ručurdu vrajli ! 

Gospodjica (rukujući se s Acom) : Drago mi je upoznati se s prvim 
čovjekom ovoga sela. 

Persa (pridje ka gospodjičinoj grubi ; sa strabopočitanjem, nu ipak 
ljubomorno): ... s mojim čovekom. 

Gospodjica : O — krasnog imate muža, može vam se čestitati. 
(Pružajući ruku Persi) A i vi ste još krasnija žena, 

Persa (poljubivši gospodjicu u ruku, plačno) : "Vala vam, vrajla, 
kad tako divanite ! Znate, ondak mi je lakše, jer... verujte... nije 
to tako lako — f Počme jecati.) 

Vuksan, Nenad, # Stana : Za selo, Perso! (Odvedu je k lijevim 
stražnjim kulisama, gdje je mire 1 tješe.) 

Aca (gospodjici): E — baš vam vala, jerbot, znate, i jes joj po- 
teško... (Obori oči, smete se.) 

Jedna snaša (kao predjašnje) : Jerbot, znate, mi se još nismo nau- 
čile gospocki... 

Živko : Ta man'te se, žene ! 

Gospodjica (za se) : Ein Preisritbsel fir mich !... (Mišku) Gehen 
Sie unter das Volk und orientiren Sie sich, was diese Leute eigentlich 
vorhaben. (Miško se naklomi, ode medju narod u dnu pozornice, nu ne 
može da dodje do riječi, jer narod njega salijeće pitanjima.) 

Aca (gosbodjici, oborenih očiju i stidno) : Al mi ćemo se već priu- 
čiti vašim običajima ; minister Jevrem već ji' pomalo znade... 

Jevrem (gospodjici): Ta izvol'te sesti, nemojte da se stidite ko 
racka mlada... tako. A šta se tiče vaši" običaja, i kod nas idedu na šaku 
kupusa pet vunti slanine — 

Aca # vojvode : Pa to se razume ! 

Gospodjica : Mog će oca osobito veseliti, što vam je selo tako 
imućno. 

Jevrem : Ih — ne pitajte !... Dok smo još plaćali pokojnu por- 
ciju, plaćali smo je dragovoljno po tri godine unapred, i uvek nam je 
carevina dugovala. A istom Aca!... On pali lule s pedesetarkama ! 
.. . Ali izvol'te se kucnuti s njime ! (Pruži joj čašu.) Kažem vam : Rigo 
mu nije ni dovde ! ( Prevuče šakom ispod koljena.) 

Gospodjica (kucne se S Acom): Wahrhaft kčstliches Abenteuer ! 
(Ostavi čašu a da 1 ne bije.) 

Jevrem : Živili Aca i vrajla princeza ! 

Narod : Živili ! (Pjevaju ,,Mnogaja ljeta... “.) 

Gospodjica (za se): Da hast du die Kehrseite des Vergnigens ; 
indessen — mitgegangen, mitgehangen ! (Glasno) Hvala vam, i uz- 
vraćam : Živili veseli Magaraševčani ! 

Aca : Narode — u kolo !... Pa da vidiš, vrajla, kad ja povedem ! 
( Gajdaš zasvira, Aea povede kolo. Grupa Persina vraća se u sredinu 
pozornice grupi gospodjičinoj. Miško pridje gosbodjici le oboje 
bodju ka prednjim lijevim kulisama, gdje Miško uzme gospogjici ,,ob- 

jašnjavali“ stvar; nu odmab se odvajaju od svoga društva Persa i Stana, 
uzmu gospodjicu ispod ruke 1 odvedu je za lijeve kulise. Miško ostaje 
na mjestu.) 


PRIZOR 25. 
Predjašnji bez gospodjice, Perse i Stane. 


(Kolo se medjutim tako krelalo, da je došlo u sredinu pozornice. Jewre- 
mova grupa dospijeva ušljed toga sprijeda pozornice, le se i ne opaža iz 
pozadine, od kuda će se kasnije pojaviti veliki župan.) 

Aea (igrajući govori bo taktu poskočicu) : 

Sve selo veselo ! 

Što se nekad uzelo, 

Pa se ljuti, mrgodi, 

Sad nek ljubav provodi 

I nek tera kera 

Uz novog švalera ; 

To j' vrancuski običaj — —- 
Svi u kolu (bez pauze nastave po taktu): Haj — haj! 

Acea: Gleda snaša u gajdaša, 

Bela seka u meneka, 

Al je više ne ću, 

Princezu uze" ću, 

Neka puca moja dika, 

Dok može, nek dura — — 


Svi u kolu (kao prije): Ura! 


PRIZOR 26. 


Predjašnji, veliki župan, kotarski predstojnik, poslije načelnik, ovrho- 
voditelj, kasnije bez načelnika, 

> Veliki župan (u prvome mabu zadovoljan) : Pomoz Bog, narode ! 
(Kolo prestane.) | 

Aca : Dobro nam došo ! 

Svi : Dobro došo! Živio!! 

Veliki župan (predstojniku): Gospodine predstojniče, na ovako 
zadovoljnu selu ja vam čestitam ! 
(Predstojnik se nakloni, obrne se, kao da traži nekoga, ugleda načelnika 
— koji se u tom času bojavi u desnom uglu pozadine — pritrči k njemu 

1 rukovanjem izručuje mu sa svoje sirane čestitanje.) 

Jevrem (odmab poslije riječi vel. župana): Razmaknite se, ap- 
tajk ! Aco i vi vojvode, ovamo ! ( Brzo se postave u red, pred njih stane 
Aca, Aci): Divani, Aco ! 

(Predstojnik se vraća k vel. županu, a s desna u pozadim, za ledjima 
načelnikovim bojavi se ovrbovodilelj, te živabnom mimikom uzme 
razjašnjavati situaciju načelniku.) 

Predstojnik (prilazeći k županu i pokazujući na narod): Quelles 
bonnes et naifes gens...! (Narodu): Narode! Čini mi se, da se ovdje 
od nekuda već doznalo, za dolazak presvijetloga ; nu ja ću ipak da 
vam predstavim našeg novog — 

Aca (predstojniku) : Ne treba, — mi to znademo i bez vas, i zna- 
demo, da ste i vi morali s njime doći, zbog što ga se bojite. (Vel. žu- 
banu) Mi... ovaj... to je... mi smo već otpočeli... jerbot... 
dabome... (Smele se, Jevremu) Jevreme, ne umem ; divani ti. 

Jevrem (iskorakne) : Ondak vaše blagorodno blagorodije i naš prija- 
telju ! Mi vas pozdravljamo, i dobro nam došli, a imate i kome. I mi već 
sve znademo iz novina, jerbot... ovaj... svi smo pismeni. (Nakašlje se.) 

Aca : Razumemo se čak i u numere. 

Jevrem : | mi smo otpočeli svatove, jerbo to je tako kod nas običaj. 
(Nakašlja se.) Je Y vako, ljudi ? 

Narod : Tako je! 

Predstojnik (4 velikoj neprilici, vel. županu) : Monsieur, permettez- 
moi quelques mots. ..? 

Veliki župan (zvanično bladnim tonom): Merci, je n?en vois pas la 
necessitć, je voudrais entendre ce monde parler jusqu* au bout 13 
(Predstojnik korakne unatrag 1 ugleda u desnom uglu pozornice načel- 
nika 1 ovrbovođitelja prestravljenib lica 1 uputi se k njima, gdje mu na- 

čelnik u biinji mimikom išvješćuje.) 

Jevrem (vel. županu) : I evo ovo je onaj Aca, zbog kojeg smo vam 
pisali, i eno vaša vrajla je već uvidila, da mu Rigo nije ni do člankova, 
i evo — 

Vel. župan (strogo): Ti si po svoj prilici kmet, šta ? 

Jevrem : Do danaske bio, a od danaske vaša desna ruka i minister, 
ako Bog da! 1 ondak — mi ne ćemo da plaćamo porcije. Je 1 *vako, 
vojvode ? 

! Dobroćudnih li i bezazlenih ljudi... 


" Gospodine, dozvolite nekoliko riječi. 
3 Hvala ; nije nužno, hoću da saslušam do kraja. 

Vojvode i Aea: Tako je! 

Narod : Sasvim je tako t 

Veliki župan (užasno iznenadjen, kružeći bo narodu pogledom) : 
Ljudi — 

Jevrem : (upada): Molim, nismo još sve izđivanili!... I spremni 
smo i u rat na Turčina ; al prvo ćemo da udarimo na Pupinčane... 
I molimo, da se opet uvededu batine, zbog što narod još od granice 
uvek uzdiše za batinama, i zbog što se batinama može najbolje da 
vlada — 


Aea : I zbog gospode — 

Živko : Jerbot svi smo jednaki — 

Uroš : | vlada sloboda — 

Stojan : Da svakog isprebijamo ! 

Veliki župan (odlučno) : Ti, kmete, i vi ostali — 

Živko (opazivši načelnika; upada): A — eno onoga, što *oće da 
udari porciju na opanke ! 

Veliki župan (kao prije): Sad je dosta ! 

Jevrem (Živku): Koga ? (U išhi čas) 

Živko : Načelnika ! 

Aca: Udrite ga ! (Navali sa vojvodama, načelnik uieče.) 

Narod (komešajući se): Udrimo ! 

Veliki župan (slavi se pred narod, koji je stajao lijevo 
više u pozadini, odvojen od Acine grupe): Narode, umiri 
se, čuj me! (/ Miško pritrči 1 stane pred narod.) 

Predstojnik (raširivši ruke i tako zaustavljajući Acu 1 
njegovu grupu): Kmete Jevreme, vi ste svi prevareni ! J 


(U isti 
čas) 


PRIZOR 27. 
Gospodjica, Persa, Stana i predjašnji. 
Gospodjiea (dotrčavši s lijeva, cikne): Oče! Oče! 
(Pane ocu oko vrala.) (U isti 
Stana (1sto lako): Uh — Jevreme ! (Vuče ga natrag.) Čas ) 
Persa (isto tako): Za Boga, Aco! (Ne da Aci da prodre.) 

PRIZOR 28. 

Đeda-Vejin, Mladen, dvaestak seljaka i predjašnji. 
(Deda-Vejin, za njim njegovo društvo, dolaze s desna. Narod # Acino 
društvo, uz poklik: ,,A — deda-Vejin !“, postidjeni ustuknu unatrag. 
Iza Ace grupiše se njegovo društvo 1 ,,Njegov““ narod, s Vejinom do- 

šavši ljudi iza Vejina.) 

Predstojnik (došapne nešto deda-Vejinu, zatim ga predstavi vd. 
županu): Presvijetli ! Ovo je starina deda- -Vejin, najuglednija ličnost 
u deset općina unaokolo. 

Veliki župan (Vejinu) : Milo mi je, — a osobito što vidim, koliko 
vas narod poštiva. (Rukuje se S njini.) 

Deda-Vejin (skine šešir, tako i svi ostali iz obje grupe) : Čestiti go- 
spodine! Muka me velika natera, da se, 'vako nemoćan, dignem iz kuće. 
Gospodine ! Ovaj narod ovde (pokazuje na Acinu grupu), ovo je isto 
tako dobar i miran narod ko i ovi ljudi, što dodjoše "a mnom. ( Iz Acine 
grupe odbjegne jedan član naroda u grupu Vejinovu.) Samo oni tamo, 
ono su suviše lakomisleni ljudi, i to je nji'ova bolest, gospodine ! 

Acea (mekanički) : Tako je. 

Društvo Acino : Tako je! 

Deda-Vejin : Doduše skrivili su oni teško, al ne mislidu rdjavo. 

Acea : Tako je! 

Acina grupa : Pa nego ! 

Deda-Vejin : I ono su graničari, čiji su predci kao i ovih ovde (po- 
kazuje na svoju grupu) ginuli za cara po Turskoj, Italiji i Madžarskoj 
(dva člana naroda dezertiraju 17. Acine u Vejinovu grupu), pa i oni sami 
spremni su vazda na isto. 

Aca 1 Jevrem : Dabome da smo ! 

Acina grupa : Uvek, uvek !« 

Deda-Vejin : Oni mislidu, da imadu pravo, a odma* su dobri i po- 
korni, čim saznadu, da nemadu pravo... 

Acea: Ta to je, — što ne znademo ! 

Acina grupa : Istina ! 

Deda-Vejin : Dva bezdušna čoveka : neki bangaloz Maksim i birtaš 
Lazar napunili ljudima uši, da ima negdi 'leba bez motike — 

Acea: Ta "di bi bilo 'leba bez motike ! 

Acina grupa : Deda-Vejin pravo divani ! 

Deda-Vejin : I ondak ovi ljudi mogli su znati, da je sve ono laž, 
što jim ona dvojica divaniše. .. 

Aca : Ta od kud bi znali ? 

Deda-Vejin : ... da su pomislili samo na to: da nema nigdi dr- 
žave bez porcije i da i u 'vangjelju stoji : ,, Bogu božje, a caru carevo“. 
— (Jedno za drugim odbjegne sve u Vejinovu grupu, ostaju samo još 
Jevrem i vojvode uz Acu.) 

Aca : Sasvim je "nako! 

Jevrem # vojvode : Nikako drukčije ! 

Deda-Vejin : | ondak — kakva Vrancuska, pa da ona pošalje vojsku - 
i da ovde načini republiku !!... Ne znadu ovi ljudi, da je Vrancuska 
slabija od naše carevine... I "di je ta carevina, da bi mogla predobiti 
našu carevinu, dok je nas — graničara ! ? ! 

Aea (oduševljeno) : Slave mi — istinu divani ! 

Jevrem i vojvode (isto tako): Čistu istinu ! 

> Deda-Vejin : Gospodine ! dok smo imali granicu, imali smo cara, 
danaske imademo kralja ; al opet, Bog Ga poživio, On je osto onaj 
isti ! I ja sad pitam : "Di je taj graničar, pa da se ne bi davo iskasapiti 
za svoga kralja... ? | 

Svi seljaci # seljanke : Živio kralj ! (Mašu šeširima i rupcima.) 

Deda-Vejin : Vidite, gospodine, sav nji'ov greh poteko je od kle- 
toga pića, današnjega pića, gospodine ! Da nije bilo njega, odvratili 
bi ovi ljudi ovako: 'Di imade više blaga nego u našem Sremu 2... 
Pa jesmo li mi ikada metali ma samo i vuntu slanine na šaku 
kupusa ?. 

Jevrem ; vojvode : O maj! 

Aca (ljutito): Hu — šta nas izvaraše...! 

Deda-Vejin : Nego čestiti gospodine veliki župane ! — 

Acina grupa (iznenadjena uzvrpolji se; bojažljivo, boluglasno) : 
Veliki žu-pan...! (Vojvode dezertiraju u Vejinovu grupu.) 

Deda-Vejin : Ne zamerite, — ja sam već jednom nogom u grobu, 
pa ću da vam kažem, što ću da vam kažem. Pre je svako selo naše 
imalo ,kumpaniju“ : gospoda su nas poznavala u dušu ; oni nas, mi 
nji'. Ne dajte ni danas da se jauče : ,,Bog visoko — car daleko !“ — 
Ta daleko je, gospodine, becirk, još dalje županija ! Obadjite, gospo- 
dine, češće narod : a ne samo za saborski? izbora ; činite to, da narod 
uvidi, da ima i veće gospode, nego što su načelnik i beležnik, pa da — 

Narod (upada): *Nako je ! 

Veliki župan (u neprilici) : Deda Vejine, narode — 

Deda-Vejin (upada): Molim, nisam još sve izdivanio! Pa kad 
nam ono svakih pet, godina koješta obećavate, a, duša valja, korisni 
stvari obećavate, a Vi ji* i ispunite ! 

Narod : Da, ispunite ji?! 

Veliki župan (u još većoj neprilici): Ono, deda Vejine, sve sam 
razumio — (vadi rubac i briše znoj sa čela). 

Predstojnik (za se, zlorado ciljajući na vel. župana): Aha, došlo 
«je do ,,noli me tangere“... 

Deda-Vejin : Molim, dok izdivanim sve. Obilazite češće narod, 
da doznate za jade mu, pa da znate, kakovu travu da udarate, a ne 
šaljite nam samo beležnike i 'gzekutore. Drugo : maknite odavle Mak- 
sima i Lazara, koji i nisu iz našega sela. Treće : ne dajte, gospodine, 
bezdušnicima točarinskih dozvola, jer na svaku njegovu vorintu po- 
reza ode po sto vorinti našega znoja. Četvrto — 

Veliki župan (vrlo tjeskobno, otirući opet znoj): Dakle, deda Ve. 
jine — 

Deda-Vejin : Odma? ću završiti. Na koncu konca, ovde u nas ima 
oko sto vamilija, a dva put toliki broj dece, pa na ono sto vamilija imamo 
tri bircuza, a na ono dvesta dece nemamo nijedne škole ; pa dajte, go- 
spodine, narodu školu, nek bar naša deca učidu i naučidu, šta može 
da bidne, a šta ne može! 

Narod : Školu, školu, gospodine ! 

Acea: Ondak, narode — (obazre se, opaziv, da su ga svi ostavili, 
pokunji se, te se 1 sam, šuljajućim korakom, pridruži Vejinovoj grupi. 
Jevrem za njim.) 

Veliki župan : Deda Vejine ! uvažajući Vaše poštene riječi, ko- 
jima se u tren oka povinuše Vaši mještani, nastojat ću, da Vam učinim 
po želji ; pa pošto mi izgleda (značajno-prijekornim pogledom na pred- 
stojnika), da se ovdje do sada što-šta prepuštalo — 

Deda-Vejin (upada): Ta Vam valja, gospodine ! 

Predstojnik (u neprilici): Dozvolite, presvijetli, ta je općina — 

Deda-Vejin (upada, predstojniku) : Ona igra, kako joj Vi svirate... 
(Žubanu) : Molimo dalje, gospodine župane ! 

Veliki župan (naslavljajući): ... nastojat ću, da se tima propu- 
stima doskoči. Naročito ću voditi računa c potrebi škole. Najzad, što 
se tiče one dvojice — 


e  -————— 

Jevrem, Lazar i Gojko te predjašnji. 


(S lijeva dopire glas Maksimov : ,,A jao, ne mojte, dosta je !“ te La- 
zarev i Gojkov : ,,Lažeš, znavo siti !“i, Udri, ne žali !“ iu to se pojave 
sva trojica na pozornici, posljednja dvojica vukući Maksima i lupajući 
ga pesnicama. Čim se pojave na pozornici, viče Lazar seljacima : -,,Pa 
zov'te princa, da sudi ovome !“ nu u taj čas —) 

Deda-Vejin (županu) : Evo one dvojice ! 

Veliki župan : Lazare i Maksime, vi ste uhapšeni ! (Mabne rukom, 
dva seljaka pristupe i drže Maksima i Lazara.) 

Lazar (ugledavši tel. župana, brestravljeno): A... veliki župan ! 

Veliki župan (dvojici seljaka): Vodite ih kući deda Vejinovoj 
gdje će ih primiti oružnici. : 

Lazar : Ali, milostivi gospodine, zašto i ja? 

Maksim (Lazaru): Po pogodbi brate, sve po pola... 

Neki iz naroda : Gle, kako se bracki pogodili ! 

Narod : Hahaha ! 

Lazar : Onda dopustite, da bar sredim ono moje sirotinje . . . (Sad 
istom ugleda štetu.) A jao, ko će mi ovu štetu da naknadi ! ? 

Maksim : Bogme — vrancuski princ. Ali, ko će meni ledja da na- 
mesti ? 

Lazar fbijesno) : Namesti' će ti je republika, nesrećo ! 

Veliki župan (Vejinu) : Mi ćemo Vašoj kući. Drago će mi biti čuti 
još koju prostodušnu, ali korisnu. (Mladenu): Ti ćeš, čiča Mladene, 


ostati sa gosp. načelnikom ovdje, da se povjerenstveno zatvori ova 


krčma, jer ti si od danas kmet. 


Jevrem (preneraženo): A kuda ću ondak ja ?! 

Aca: U Vrancusku za ministra. . . 

Veliki župan (onoj dvojici, što čuvaju Maksima 1 Lazara): Vo- 
dite ih ! 

Acea: Nemojte, gospodine, dok im još jednu ne otpevamo ! 

Veliki župan : Neka bude! 

Aca (pjeva, Maksim 1 Lazar bijesno buču 1 prijete): 


Maksim zelen, Lazar. žut, 
Želimo jim sretan put, 
Samo da jim nije uska 
Buvara vrancuska... 

(Zadnja dva stiba opeluje vas narod. Župan daje znak, te Maksima i 

Lazara povedu ona dvojica lijevo, dok župan sa Vejinom, predstojnik 

sa gospodjicom, za ovima lakaj, mimikom se oprostivši od naroda, 
gube se desno.) 


Narod (dovršivši pjevanje, za odilazećima, mašući šeširima 1 rub- 
cima) : Sretno ! : 


PRIZOR 30. 
Predjašnji bez Maksima, Lazara, vel. žup., predst., gospodjice i lakaja. 


Aca : Pa da poigramo, kad je sve "vako lepo ispalo ! 
(Svi se hvataju u kolo, gajdaš svira; igra se 1 pri tome govore ove po- 
skočice) : 


Aca: Sviraj, svirče, da mi gode, 
Kupi' ću ti gajde nove 
I maramu na prdaljku,! 
Republici za tužaljku... 
Otpočelo, pa zaspalo, 
: Bilo pa se spominjalo, 
Osto samo sanak mio, 
Kad se Jevrem pomamio, 
Da postane minister 
| uvede batine... 
Jevrem : Osta samo spominjanje 
Na Acino princovanje. .. 
Narod : | njegove svatove, 
Karuce i 'atove 
I na vrajlu prinčevu. .. 
Aca: Ta marim ti za princeze 
Kod ovake moje Perse ! 
Persa : Ta na čast vam svi Vrancuzi, 
. Kad su uz nas naši druzi — 
Stana : Naši ljudi jaki, čili, 
Zdravi bili, živi bili ! 
Svi: | naš Vejin ,,Mnoga ljeta !“ 
Što gospodu izdeveta... 


1 Prdaljka je ona svirala, što je gajdaš stavi na rame te što svira onaj mo- 
notoni bas. 


O NEVIDLJIVIM ZVIJEZDAMA. 


Rad sam čitatelje časak zabaviti — ako mi to podje za rukom — 
sa zvijezdama, koje se ne vide. Reći će: očito protivurječje ! Ta mi 
znamo, da u beskrajnom — prema našim pojmovima — svemiru na 
jednom mjestu lebdi golema usjana kugla — našeSunce— kao što 
lebdi kuglica od ulja u zgodnoj smjesi vode i alkohola. Golema je samo 
relativno : naime spram veličina, s kojima se um ljudski u zemaljskim 
prilikama sastaje. Nije posve mirna. Vrti se majestetično polagano 
oko osovine i treba 26 dana, dok se jedanput okrene oko osovine. Iz 
nje izbija obilje svjetlosti i topline na sve strane svemira, a tek malen 
dio toga pada na onih 8 sitnih crnih kuglica, što se oko nje vrzu u 
kružnicama i sve gotovo točno u ravnini njezina ekvatora, na osam 
»svjetova“, medju kojima je treći po redu od Sunca — naša ,,do- 
linasuza“ — naša Zemlja. Ako se daljina Zemlje od Sunca, koju 
su nebeski inžiniri već prilično točno izmjerili, okrsti veoma zgodnim 
imenom ,4nebeskimetar“, onda je Suncu najbliži svijet ,,M e r- 
kur“ od njegova središta daleko samo 3 nebeska decimetra, a najdalji 
»Neptun“ 30 nebeskih metara. Sunce dakle zajedno sa svojom obi- 
telju tek je jedna oveća kaplja u prostoru svemirskom, a oko njega je 
velika svemirska pustinja. Više od 300.000 nebeskih metara daleko 
moraš od Sunca otići, da se opet namjeriš na takvu usjanu kaplju — 
nadrugo Sunce. A takvih je kapljica u svemiru bezbroj u naj- 
različnijim sve većim daljinama od nas. Na fotografskoj karti, što su 
ju koncem 19. stoljeća snimile zvjezdarnice čitavoga svijeta, ima ih 
zabilježenih oko 20 milijuna ! Kako su im daljine od našega Sunca 
nepojmljivo velike, nije čudo, što nam se sva ta sunca odaju tek kao 
svijetletočke na najveličanstvenijem svodu, što ga ima — na 
večernjem i noćnom nebu. Jedini glasnik njihov, kojim nam se odaju, 
. baš je ona drhtava svjetlost njihova. Zar nije dakle očito protivu- 
rječje govoriti o zvijezdama, koje sene vide? Ta da nema ono 
malo svjetlosti njihove, ne bismo ni znali, da postoje u svemiru ! Ta 
zraka svjetlosti jedini je ,svemirskiglasnik,“ koji nam donosi 
vijesti iz najdaljih dubljina svemira. . 

Pa ipak nije protivurječje ! U posljednjih je 50 godina.ljudskomu 
umu uspjelo, da ponovno otkrije nebeskih tjelesa, za koje se prije toga 
po zraci njihove svjetlosti u durbinu nije znalo, da postoje. Možda će se 
ova važna otkrića u dalekom svemiru, koja se broje u najveće triumfe 
astronomije i u najveće ljudskoga uma uopće, i nestručnjaku činiti 
toliko zanimljiva, da smijem u čitatelja moliti nekoliko Nui str- 
Puivoste i bih mu ih nekoliko ispripovjedio ! | 


Prvi ću primjer izabrati iz obitelji našega Sunca. Svjetovi našega 
Sunca putuju oko njega matematičnom pravilnošću, pak nam gibanja 
njihova oko Sunca daju sliku tako savršene harmonije, da su astronomi 
za svaki svijet mogli izračunati tablice, po kojima mogu za svako vri- 
jeme u budućnosti i prošlosti veoma točno kazati mjesto planeta na 
nebeskom svodu. Što planete u toj savršenoj harmoniji ravna, to je 
ona velika svemirska privlačna sila, koja djeluje izmedju Sunca 
i planet4, a zovu ju ,gravitacija“. Otkrio ju je veleum u pri- 
rodnoj nauci, slavni Englez Isaac Newton prije 230 godina i našao 
onaj glasoviti osnovni ,zakon gravitacije“, koji neumoljivo 
ravna sva gibanja u obitelji našega Sunca, pak je postao fundamenat 
astronomije. Obretniku se u čast i danas zove ,Newtono v (izgovori 
Njutnov) zakon gravitacije“. Taj nam zakon veli: Svaka se 
dva nebeska tijela, makar kako razdaleko bila, privlačesilom, 
koja je to jača, što su veće mase tih tjeles4, ali je ujedno to sla- 
bija, što su one dalj e jedna od druge. Čudno je na toj sili, da je u 
dvostrukoj daljini već četiri puta slabija, u trostrukoj 
daljini već de vet puta slabija itd. Sva divna harmonija u obitelji 
našega Sunca djelo je toga zakona za silu gravitaciju, pa da Newton 
čovječanstvu nije dao ništa drugo, nego taj zakon, kojim se je pred 
duševnim okom čovjeka razotkrila harmonija neba, zaslužio bi bio u 
punoj mjeri ponosne riječi, koje stoje na njegovu grobu u kraljevskoj 
grobnici Westminsterskoj : ,,Gratulentur sibi mortales, tale tantumque 
extitisse humani generis decus“. 

Ova privlačna sila izmedju Sunca i planeta odredjuje svakomu 
planetu matematički točno stazu, s koje ne može ni za dlaku da 
skrene, ako na njega ne djeluje još koja tre ća nebeska masa svojom 
privlačnom silom. No ako znadem, kolika je ta treća masai kako je 
daleko od planeta, mogu po istom Newtonovom zakonu izračunati, 

koliko će i kako matematičku stazu planeta pobrkati to ,treće 
tijelo“. A takvih ,perturbacija“ zaista ima u obitelji našega 
Sunca, jer na svaki planet djeluju privlačno osim Sunca i njegovi prvi 
susjedi. Baš s punim obzirom na sve te poznate perturbacije računane 
su spomenute tablice za planete, pak je i opet jedan od najvećih triumfa 
ljudskoga uma njihovo točno podudaranje s faktičnim gibanjem planeta 
na nebu. 

Stari su naši znali samo 6 planeta u obitelji Sunca: Merkur, 
Venus, Zemlja, Mars, Jupiteri Saturn. Godine 1781. 
otkrio je Herschel sedmi naš svijet Uranus. Kad je francuski 
astronom Bouvard i za taj novi planet izračunao bio tablice s pot- 
punim obzirom na perturbacije od strane susjednih velikih planeta, 
pokazalo se već godine 1844., da se izračunano mjesto Urana s njegovim 
faktičnim mjestom na nebu nije podudaralo. Razlika je bila čitava 
2 ili & 55 Stupnja — nečuvena upravo razlika izmedju računa i opa- 
žanja ji astronomiji Newtonovoj ! Svi su se tadanji astronomi bavili 
oko ove abnormalne pojave. 

Njemački je astronom Bessel1 bio možda prvi, kojemu je si- 
nula misao, da bi toj nepravilnosti“ u gibanju Urana mogla 
biti uzrokom privlačna sila još nepoznatoga svijeta u obitelji našega 
Sunca, koji još negdje daleko iza Urana kruži oko našega Sunca. Za- 
daća je sada ovako stajala: Poznajemo perturbacije, što ih izvodi 
taj nepoznati planet u gibanju Urana ; iz toga treba izračunati stazu 
toga nepoznatoga planeta i njegovo mjesto na nebu u odredjeno 
doba. To je zadaća baš obrnuta spram prije spomenute: iz poznatih 
staza dvaju planeta izračunati njihove medjusobne perturbacije, 
a ta je zadaća bila već mnogo puta uspješno riješena. Nije ovdje 
mjesto, da crtam, kakove se poteškoće javljaju kod riješavanja te 
zadaće, tek ću spomenuti, da ide u red najtežih problema 
astronomije. Engleski astronom Adams bio je prvi, koji se je g. 1843. 
odvažio da rješava taj problem i riješio ga je sretno. Godine naime 
1845. priopćio je on — tadašnji student u Cambridgeu — rezultate 
svoga računa ravnatelju zvjezdarnice Grenwichske Airyju, ali 
ovaj je radnju skeptički primio i — nisu tražili planeta na mjestu, 
što mu ga odredio račun Adamsov. — No iste godine 1845. dao 
se jena rješavanje istoga problema mladi pariski astronom Leverrier 
— o riješenju se Adamsovu tada u javnosti još ništa nije znalo. Svoje 
je riješenje štampao g. 1846. dne 31. kolovoza u ,,Comptes Rendus“ 

#* 





100 


francuske akademije. Neobično podudaranje izmedju računa Lever- 
rierova i Adamsova potaknulo je sada ravnatelja Cambrid- 
geske zvjezdarnice Challisa, da sistematički traži novi planet na 
izračunanu mjestu. Kako nije bilo tamo dobre karte onoga kraja 
neba, bilo je traženje planeta medju tolikim zvijezdama omučan 
posao, pak je trebalo opažanja odmah i reducirati. Taj je posao 
Challis odložio i poradi toga nije ni opazio, da je već 4. i 12. 
kolovoza 1846. novi planet zaista bio vidio. Leverrier je pak 
18. rujna 1846. pisao tadanjemu asistentu zvjezdarnice berlinske 
dru. Galleu i priopćio mu rezultate svoga računa, pa ga umolio, 
da on na označenom mjestu potraži novi planet. Ako je doista tamo, 
odat će se po tom, što se giba medju nekretnicama svoje okoline, 
a posudu Leverrierovu imala bi njegova pločica premjer od 3“, 
dosta velik, da seonkaopločica u dobru durbinu prepozna. Medju 
akademičkim novim kartama neba našla se baš malo prije doštampana 
karta onoga nebeskoga kraja, u kojem je trebao da bude po Leverrie- 
rovu računu taj ,novi planet“, pak su još iste večeri dne 23. 
rujna 1846., kad je Galle primio Leverrierov list, on i bArrest 
naskoro našli sumnjivu zvjezdicu 8. reda, koje na karti nije bilo. Do 
zore su motrili njih dvojica i E n ck e, ravnatelj zvjezdarnice, ali nisu 
mogli sigurno uglaviti, da li se ta zvjezdica pomiče medju nekret- 
nicama. No slijedeće večeri je to bilo posve sigurno, pak su mogli 
izjaviti, da je to zaista traženi »n ovi planet“ — kasnije 
je dobio ime Neptun. 

Čovjek ne zna, bi li se više divio vještini obaju astronoma, koji 
su ovako zamršen problem tolikim uspjehom riješili, ili zamjernoj 
logici matematičke analize, koja iz ispravnih podataka, uvedenih 
u zadaću, daje jedino prave rezuitate, sve ako su i sporedne pojedi- 
“nosti krivo uvedene. 

Na povijest otkrića Neptuna moći će se čovječanstvo svagda po- 
nosom osvrtati. To je bio prvi slučaj, gdje je čovjek otkrio, da postoji 
nebesko tijelo, kojega nitko prije toga nije vidio u durbinu. Doživio 
je pak neobi ni triumf, da ga je durbin naknadno odmah pokazao na 
izračunanome mjestu. 

Nije dakle bila zraka svjetlosti glasnik o eksistenciji Neptuna. 
Odao nam se perturbacijama, što ih izvodi u gibanju svoga susjeda 
Urana preko svoje privlačne sile ; odala nam ga dakle sila gr a- 
vitacija. 

11. 


Uran i Neptun dva su nebeska tijela, koja pripadaju obi- 
telji našega Sunca, dva su brata naše Zemlje. Poradi toga su nam . 
razmjerno blizu. Uran je od Zemlje daleko najviše 24, a najmanje | 
17 nebeskih metara; Neptun pak najviše 341/,, a najmanje 29 
nebeskih metara. 1 to su doduše prilične daljine spram daljina ze- 
maljskih, jer treba znati, da 1 nebeski metar ima 150 milijuna kilome- 
tara t. j. 150 milijuna ,,Gundulićevih ulica“ u Zagrebu daje 1 nebeski 
metar. Čovjek osupnut stoji pred činjenicom, da astronom u tolikoj 
daljini može tolikom točnošću mjeriti najmanje promjene u gibanju 
nebeskih tjelesa. 

Prijedjimo sada iz obitelji našega Sunca dalje u svemirski prostor. 
Na južnom nas nebu pozdravlja najljepše zviježdje našega neba — 
Orion, a kraj njega nešto na istok najsjajnije sunce neba 
— Sirius u zviježdju Velikoga Psa. On će nas posebice interesi- 


“rati. Daleko nam je od Sunca putovati, dok dodjemo do najbližega 


sunca. Na našem ga rebu ne vidimo ; vide ga stanovnici južnijih kra- 
jeva Zemlje ; zvijezda je to nekretnica 1. reda ; astronomi ju zovu 
a (alfa) Centauri. Više od 300.000 nebeskih metara treba prevaliti 
do njega, dakle je opravdano reći, da nam je Neptun sa svojih 30 ne- 
beskih metara pred nosom. « Centauri — naš prvi susjed u svemiru 
izvan naše sunčane obitelji — tako je daleko, da njegova svjetlost, 
koja juri brzinom od 300.000 kilometara u svakoj sekundi, treba do 
nas pune 4 i jednu trećinu godine ! Baš je zgodno godinar-:a svjetlosti 
izražavati daljine sunaca od nas, da ne budu brojevi prevetiki. Medju 
najbližim je našim susjedima i Siri us ; daleko je gotovo još jedanput 
kao a Centauri, naime 9 godina svjetlosti ili oko 650.000 nebeskih me- 
tara. U susjednom zviježdju Maloga Psa najsjajnija je zvijezda Pro- 
Cyon, takodjer zvijezda 1. reda ; on je od nas daleko 14 godina svje- 
tlosti, ili oko 770.000 nebeskih metara. Daljine su izmedju pojedinih 
sunaca?dakle.upravo goleme spram daljina izmedju Sunca i njegovih 
planeta. 

Do nedavna su držali, da su te zvijezde zaista nekretnice, t. j. stalne 
točke na nebeskom svodu, kako se i čine prostomu oku. Danas se zna 
za mnoge, da imaju i svoje vlastitogibanje u svemiru, da jure 
nekuda kroz svemir ; a uzima se, da takvo gibanje imaju Sve ne- 
kretnice,svasuncana nebu, ne izuzevši ni naše. I tako je tek 
u naše dane postala nova astronomija, stelarna astronomija, koja pri- 

bira gradju, na kojoj će daleka pozna pokoljenja čovjekova roda jednoć 
sagraditi divnu harmoniju gibanja u sustavu nekretnica, 
harmoniju, kakovu današnja astronomija poznaje tek u maloj obitelji 
našega Sunca. 

I nehotice nam niču pitanja : kakova su ta gibanja sunaca ? Vrijedi 
li i za njih Newtonov zakon gravitacije, na kojem je osnovana har- 
monija naše sunčane obitelji 2 Odaje li se u tim gibanjima sunaca 
kakov osobiti odnošaj spram kakvoga središnjega tijela, kao kod naših 
planeta ? 

. .Daleko je, veoma daleko današnja nauka od toga da odgovori na 
ta pitanja ! Ta vidjesmo čas prije, kako su nekretnice daleko od naše 
sunčane obitelji, pak je jasno, da nam se njihova gibanja moraju 
činiti vanredno sitna i polagana već poradi te užasne daljine. Trehat 
će stoljeća, da ih samo opazimo! | 

Ima medju nekreinicama ipak već i danas velik broj, ide u stotine, 
kod kojih su nebeski inžiniri već nešto više saznali o njihovu gibanju. 
To su tako zvane ,dvostruke zvijezde“. Kada durbinom 
šetaš po nebu, često ti zapne oko o parove zvijezda, koje su jedna tik 
druge, tako blizu, da prosto oko vidi samo jednu zvijezdu ; treba 
pače dobar durbin, da ih rastavi. Nisu tek slučajno optički jedna 
kraj druge, nego su i fizički bliske. Taki su parovi dakle u sličnom 
odnošaju kao Mjesec spram Zemlje ili kao Zemlja spram Sunca, pa ako 
i u onim dubljinama svemira vrijedi Newtonov zakon, moraju nam i 
ti parovi zvijezda pokazivati dvojako gibanje : 1. gibanje jedne zvi- 
jezde oko druge i 2. pomicanje para u svemirskom prostoru u 
nekom smjeru. Navlastito ovo pomicanje zajedničkoga težišta nji- 
hovoga daje nam ,vlastito gibanje“ para kroz svemir. I gle 
čuda: pomnjiva opažanja i mjerenja nesumnjivo odadoše najprije gi- 
banje jedne nekretnice oko druge, ali i to, da to gibanje biva po istim 
zakonima kao i valjanje planeta oko našega Sunca, u jednu 
riječ: ondje vrijedi Newtonov zakon gravitacije! Znamo 
danas već nekoliko dvostrukih zvijezda, koje su pred našim očima 
već ponovno svršile svoje ophode oko zajedničkoga svoga težišta ; 
na pr. 8 Equulei za 141% godina, B Delphini za 17 godina, 42 Comae 
Berenices za 26 godina, n.Coronae za 42 godine, £ Ursae majoris za 
61 godinu itd., a ima ih i s ophodnim vremenima od 200—300 godina. 
Veoma je dakle vjerojatno, da Newtonov zakon općeno vrijedi i 
u. Svijetu nekretnica. Ako je to istina, moraju se i posljedice 

toga univerzalnoga zakona odavati tečajem vremena na gibanjima ne- 
kretnica, moraju se pomalo odavati odnošaji privlačenja, kakove smo 
čas prije vidjeli u. obitelji našega Sunca kod Urana i Neptuna. 

No opažena vlastita gibanja sunaca ne odadoše do danas ni u jednom 
slučaju nikakva skretanja s pravoga puta: kod svih se nekretnica 
čini, da parovi jure kroz svemir jednolikoupravcimana naj- 
raznoličnije strane: jedne k našemu Suncu, druge od njega,. treće 
u stranu. To se pak ni malo ne podudara s velebnim zakonom Newto- 
novim : privlačne se sile baš u tom odaju, da zvijezda,, koja drugu 
privlači, nju skreće s upravne staze u konkavnu krivulju, na pr. u kru- 
žnicu. To nam protivurječje zadaje posla. Al promislimo stvar samo 
časak, pak će nam se i to protivurječje riješiti. Ni najoštrija opažanja 
nisu kadra na gibanju Merkura pokazati najmanju nejednolikost — 
ako ta opažanja ne traju duže od 2sata: gibanje se 
Merkura u tom kratkom vremenu čini posve jednolikoiuprav- 
n o, a ipak 2 sata daju već 1/49, njegovoga ophodnoga vremena. No 
mi znamo za Merkura posve pouzdano, da on ne ide ni pravcem 
ni jednoliko, nego da ide oko Sunca po elipsi, čas brže, čas sporije. 
Treba ga očito duže nego 2 sata opažati, treba više nego 1/99, Ophod- 
noga vremena njegovo gibanje motriti, ako hoćeš, da opaziš, kako 
pomalo skreće s pravca. No tolik dio ophodnoga vremena (1/,490) 
još ni kod jedne nekretnice ne obuhvaćaju naša opažanja i mje- 
renja. Je li dakle čudo, da mi do danas na nekretnicama ne vidimo ni-- 
kakvoga skretanja s upravnoga puta, nikakve nejedno-. 
ličnosti? Trebat će još nekoliko stoljeća opažanja, da to opazimo ! 
Dosadanji se rezultati opažanja dakle još ne kose sa smišljajem, da se 
nekretnice medjusobno privlače ; treba naprosto veće lukove 
njihovih golemih krivih staza motriti ; dosadanji su tako kratki, da se 
ni u čem ne razlikuju od pravca. | 

Posve je drukčije kad gledamo sa Zemlje medjusobno gibanje 
zvijezda u paru koje dvostruke zvijezde. Mi smo posve u prilici čo- 
vjeka, koji bi iz središta Sunca gledao par zvijezda ,,Zemlja-Mjesec“. 
Što bi vidio? Zajedničko se težište toga para pomiče u najvećem krugu 
pomalo po nebeskom svodu, no oko te točke okreće se i Zemlja i Mjesec 
istodobno za 27 i pol dana. Čas je Zemlja iznad, čas je ispod pravca, 
koji nam kazuje pomicanje težišta, čas zaostaje iza njega,.čas je opet 
pred njim. A Mjesec? On će stajati svagda na suprotnoj 
stranitežišta, ali 80 puta dalje od njega. nego Zemlja, jer mu 

je masa toliko puta manja od zemaljske mase. Da su im mase jednake, 


Stajali bi svagda na suprotnoj strani težišta u jednakoj daljini od 


njega, pak bi im gibanja oko zajedničkoga težišta bila posve jednaka, 
ovako su samo posve slična. Baš smo mi u takvoj prilici spram dvostru- 
kih zvijezda. Točna mjerenja njihovih mjesta u različno doba moraju 
odati, da obje idu oko zajedničkoga težišta, da se vrti jedna oko druge. 
a mora se i to pokazati, da su svagdabašna suprotnim 
stranamatežišta. Pak to opažanja i sjajno potvrdiše kod spo- 
menutih i kod mnogih drugih dvostrukih zvijezda. 

No iz toga izvodimo veoma znamenit zaključak : da saznam, 
gdje je u odredjenom času dr u ga zvijezda takova para, dosta je da 
opažam samo pr vu i da odredim njezinu stazu oko zajedničkoga 
težišta. Treba samo mjesto p r v e zvijezde spojiti s težištem i pravac 
preko njega produžiti ; on mora da prodje i kroz drugu zvijezdu; 
sama njezina daljina od težišta zavisi od veličine njezine mase spram 
prve : ako su mase jednake, jednake su i daljine od težišta, što manja 
masa druge zvijezde, to veća njezina daljina od težišta. 

Možemo dakle, znajući mjesto prve zvijezde, i ne pogledavši 


drugu, odrediti smjer, u kojem se druga mora pokazati. Kod svih 


se dvostrukih zvijezda račun po Newtonovu zakonu zaista slaže 
s opažanjima. | 

Ako dakle zvijezda nekretnica im a pratioca dosta velike mase, 
mora se nakon dosta dugoga i pomnjivoga motrenja odati njezino 
gibanje oko zajedničkoga težišta u Keplerovoj elipsi. Vlastito gi- 
banje zvijezde mora da se oda kaopromjenljivo, ali u toj pro- 
mjenljivosti mora biti taj r e d, da se ona nakon odredjenoga vremena 
vraća na isto mjesto; nauka kaže: gibanje mora biti periodično, 
kao što je na pr. gibanje njihala na uri. 

Ali u to su u četrdesetim godinama prošloga stoljeća na nebu 
oikrili novo čudo. Bessel je kod svojih radnja, koje su imale posve 
drugu svrhu, otkrio, da dvije zvijezde Sirius u Velikom. Psu i 
Procyon u Malom Psu odaju ovakova periodična kolebanja vla- 
stitoga gibanja, a ipak nisu dvostruke zvijezde. Kod. Siriusa je 
pače mogao odrediti i trajanje kolebanja na 50 godina od prilike i 
najveće promjene mjesta bijahu u tom vremenu 5“. i 

Što jeto? Riješenje je, nadam se, i za čitatelja gotovona dlanu. Uzrok 
tomu kolebanju Siriusa ne može da bude drugo, nego da je posve blizu 
njemu još jedna dosta velika m a S a, koja ga privlači, t. j. Sirius mora . 

da ima tamnoga pratioca, pak se oba gibaju oko zajedničkoga 
težišta ; ophodno je vrijeme od prilike 50 godina. 

Otkriće je pobudilo vanrednu senzaciju — dakako samo u ljudi, 
koji imaju smisla i za drugo, nego za obične slasti života i za mate- 
rijalna:dobra. U prvi ga mah ni stručnjaci općeno ne prihvatiše, premda 
“ga je iznio jedan od prvih matadora tadašnje nauke o nebu. Nije ni 
čudo ! Istraživanja ove ruke idu u praktički najteža, pak su o isprav- 
nosti os n'o ve mnogi stručnjaci dvojili. Ona najfinija mjerenja mjesta 
na nebu izložena su mnogim pogrješkama, kojima su uzroci što u 
instrumentima, što u osobi opažača ; sve te pogrješke treba otkriti, 
odrediti iu račun uzeti, kako bi izišao pravi rezultat. 

Bessel je umro 18 mjeseci poslije publikacije svojih rezultata. 
On svojih istraživanja već nije mogao nastaviti i kraju privesti ; 
problem je prešao na njegove nasljednike u nauci u stanju nedovr- 
šenom, pak je trebalo još mučnih istraživanja. Nastavio je rad oko 
Siriusa Besselov nasljednik na zvjezdarnici u Kčnigsbergu Peters. 
Kad je sva opažanja očistio od pogrješaka i u što potpunijem broju 
imao sve podatke o tom kolebanju Siriusa, morao je učiniti pokus, da 
opaženo gibanje Siriusa dovede u sklad s Newtonovim zakonom gra- 
vitacije, t. j. morao je kušati, da izvede elemente Keplerove elipse, u 
kojoj bi se Sirius gibao oko zajedničkoga težišta. Te su radnje P e- 
tersi Auwers s potpunim uspjehom izveli i rezultat je bio, da 
Sirius zaista i po računu treba od prilike 50 godina, dok jedanput 
Svrši svoj put oko težišta, pak ne može yiše biti sumnje o tom, da 
je Sirius zaista dvostruka zvijezda; tek živo oko nije 
nigda ni na najbolji durbin vidjelo toga pratioca njegova, premda 
je račun pokazao, da mu masa mora biti veoma velika. A pitanje je 
bilo, hoće li ga tjelesno oko ikada i vidjeti. 

Za gibanje naime para oko zajedničkoga težišta posve je svejedno, 
da li je površina pratioca takova, da ga nikada ne ćemo vidjeti 
ili-da sja istim sjajem kao Sirius : njihovo se privlačenje masa 
tim ni najmanje ne mijenja. Može dakle Sirius imati i tamnoga 
pratioca, koji se nikada ne će odati tjelesnomu oku našemu, dok 
ga duševno oko sveudilj gleda iz daljine od 9 godina svjetlosti, pak 
dapače zna odrediti smjer, gdje svaki čas mora da stoji onkraj za- 
jedničkoga težišta, zna pače i kolika mu mora da bude masa! 
Odao nam se i opet svojom privlačnom silom, što ju izvršuje 
na Siriusa, sileći ga, da skreće s upravnoga svoga puta ! 

No kako je račun za toga pratioca Siriusovoga dao veliku masu, 
nije bilo baš vjerojatno, da on nema nikakve svjetlosti. Sirius 
je najsjajnija zvijezda na nebu, a što veći sjaj, to je teže opaziti su- 
sjednu slabašnu zvjezdicu, koja se može odati tek kao svijetla točkica. 

Pak i nije prošlo puno godina i nauka je o nebu zabilježila novi 
veliki triumf, a doživjeli su ga Peters i Auwers; posljednji 
još danas živi u Berlinu. Amerikanski optik Alvan Clark ispi- 
tivao je zimi god. 1861.—1862. novu veliku staklenu leću, koju je 
bio baš izbrusio, i opazio je 10“ daleko od Siriusa zvjezdicu. Svi ju 
najveći durbini svijeta uzeše na oko i nakon nekoliko godina bilo je 
već nedvoumno, da je ta zvjezdica identična sa traženim pratiocem 
Siriusa ; pratilac je Siriusa za nas prešao iz reda nevidljivih 
zvijezda u red vidljivih, kako se to dogodilo i kod Neptuna! 

I zaProcyona u Malom Psu uspjeli su Auwers i Ludwig 
Struve, sada ravnatelj zvjezdarnice u Harkovu, da iz opažanja 
o. njegovu kolebanju izvedu definitivni dokaz, kako i kraj njega 
postoji nevidljiv pratilac. Procyon opisuje svoju stazu oko za- 
jedničkoga središta za 39—40 godina. 

Do danas medjutim nije uspjelo niti jednomu od orijaških dur- 
bina, koji su u to sagradjeni, da otkrije pratioca Procyonova i t j e- 
lesnom u oku našemu, pak je sada zaista opravdano pitanje, hoće 
li se ikada u ovom slučaju dati direktan dokaz, da on postoji. Za astro- 
noma je taj direktni dokaz i posve zališan; njegovo duševno 
oko sveudilj gleda nevidljivoga pratioca Procyonova iz daljine od 
14_ godina svjetlosti ; on u svako doba pokazuje na točno odredjeno 
mjesto tik kraj Procyona, na kojem se pozitivnom sigur- 
nošću nalazi zvijezda, koje čovjekovo oko još nije ugledalo, a pi- 
tanje je, hoće li ju ikada ugledati ! 


II. 


Svrnuo bih sada pažnju čitatelja na drugo zviježdje. U zviježdju 
je Raka slabašna zvjezdica 6. reda — oko ju jedva vidi — zovu 
ju astronomi C: Cancri t. j. zvijezda ,,Zeta u Raku“. U durbinu 
se odaje kao dvostruka, jedna je A šestoga, druga B sedmoga reda 
i daleko su samo 1“ kutnu. No ipak se za njih zna, da od prilike za 
60 godina svrše svoje putove oko zajedničkoga težišta. No jedva 
51/““ daleko od ovoga para stoji još treća zvjezdica C gotovo isto 
tako svijetla kao A i B. Otkrio je tu trostruku zvijezdu W. Her- 

schel g. 1781. Njemački je astronom Seeliger to trostruko 
sunce pobliže ispitivao i došao do veoma zanimljiva rezultata. Zvjez- 
dice A i B idu za 60 godina dosta pravilno u Keplerovim elipsama 
oko zajedničkoga svoga težišta. No i treća se zvjezdica giba oko 
sredine izmedju A i B, ali veoma polagano : od g. 1781. do danas 
izvršila je tek '/, svoga putovanja oko te točke, pak će čitavi ophod 
trajati nekih 600—700 godina. 

Ovdje su dakle pred nama u dalekom svemiru tri ojednaka 
sunca, koja svojim privlačnim silama djeluju jedno na drugo. 
Ako su u sustavu samo dva tijela, vidjesmo, da se gibaju oko 
zajedničkoga težišta točno po Keplerovim zakonima, kako im odre- 
djuje sila gravitacija i Newtonov zakon. Kod Urana utječe do- 
duše na njegovo gibanje više tjelesa : naime Sunce i susjedni veliki 
planeti, pak je prema tomu taj slučaj kud i kamo zamršeniji, ali 
je jedno od tih tjelesa — Sunce — spram ostalih tako ogromne mase, 
da zapravo ono samo posve uredjuje gibanja svih planeta ; privlačne 
su sile izmedju pojedinih planeta spram Sunčeve privlačne sile tako 
slabe, da izvode tek gibanja nižega reda, tako zvane pertur- | 
bacije; noi te sitne promjene u gibanju otkrile su nam Neptuna. 

Posve drukčije stoje stvari kod trostrukoga Sunca ć u Raku: 
tu se privlače tri tijela po Newtonovu zakonu, a sva su tri ojed- 
nake mase! Nije se još rodio matematičar, koji bi umio riješiti 
ovaj ,problem triju tjelesa“: niti približno ne zna reći, 
po kakvim se stazama moraju gibati ta tri tijela! A ipak je u pri- 
rodi taj problem već davno riješen : ta mi evo u trostrukom suncu 
Ć Cancri na svoje oči gledamo i mjerimo točno, kako se sva tri 
sunca gibaju. Još nekoliko stoljeća, pak ćemo imati pred očima bar 
jednu čitavu fazu njihovoga gibanja. Za sada se čini, da treća 
zvijezda C u gibanju prvih dviju A i B izvodi poradi svoje razmjerno 
velike daljine samo perturbacije, koje se mogu po običajnim 
metodama izračunati. No nema sumnie, da će doći vrijeme, kad se 
ne će moći tako govoriti, nego će se otkriti prave staze njihove 
prema problemu triju tjelesa. No mnogo je zanimljivije gibanje treće 
zvijezde C. Put joj je do sada uopće kružnica oko sredine od A i B. 
Ali je već Otto Struve, otac spomenutoga Ludwiga, opazio 
neka sitna kolebanja tamo i amo na gibanju te zvjezdice, 
pak je izjavio svoje mišljenje, da bi se ta kolebanja mogla rastu- 
mačiti, ako bi se uzelo, da C na svomu ophodu oko A i B opisuje 

za 18 godina malu kružnicu oko jedne točke, koja bi od nje bila daleko 
jedva nekoliko desetina jedne sekunde, drugim riječima: zvijezda C 
bi morala biti dvostruka zvijezda s nevidljivim pratiocem ! 
Istraživanja su Seeligerova ovo mišljenje nedvojbeno utvrdila, 
pak mi evo stojimo danas pred činjenicom, da se zvijezda C 
$ nevidljivim svojim pratiocem D u jednu ruku za 18 godina giba oko 
zajedničkoga težišta obaju tjelesa, a s njim zajedno ide jamačno 
u velikoj elipsi oko para A i B za nekih 720 godina. Osupnuti gledamo 
danas u jedva zamjetljivoj zvjezdici T Cancri četverostruko 
sunce, u kojemu nam se četvrto sunce tek indirektno odalo svojom 
privlačnom silom na treće sunce ; a gledamo to iz daljine, koju ni u 
godinama svjetlosti ne znam da kažem, jer je * Cancri od nas tako 
. daleko, da mu je daljina naprosto neizmjerljiva i za nebeskoga inži- 
nira. Hoće li ikada tjelesno oko čovjeka vidjeti to četvrto sunce? 

A ima takih mnogostrukih sunaca i u drugim krajevima neba. 
Zvjezdica € u Skorpionu i zvjezdica 12 u Risu takodjer se raspa- 
daju u durbinu u trostruka sunca : dva su jako blizu, a treće je dalje. 
Zvjezdica se pak e u Liri u durbinu razriješava baš u četverostruko 
Sunce, sastavljeno od 2 para e i Ć. 1 zvjezdica e i zvjezdica £ je dvo- 
Struko sunce ; pdsjetitelji naše zvjezdarnice u Zagrebu imali su već 
često prilike, da na svoje oči gledaju ovo četverostruko sunce, koje se 
od fu Raku razlikujetek po tom, što se iu drugom paru vide oba sunca. 

Kaki mora da bude život na planetima ovakih, dvostrukih, tro“ 
strukih i četverostrukih sunaca, ako ga uopće ima ? Tko bi znao opisati 
život na Zemlji, da uz naše zlatno Sunce imamo u obitelji još jedno 
Sunce na pr. modrikasto ? ' 


IV. 


Čitaoci će mi još dopustiti, da ih povedem u zviježdje Perzeja. 
U njemu nam se krije novo ,čudo neba“. Tamo je zvijezda 
drugoga reda ,,8 u Perzeju“ ili ,Algol.“ Pravo čudo od zvijezde: 2 
dana i 111/, sati nam sja kao zvijezda drugoga reda; onda joj 
se sjaj najednoč počne umanjivati i za 41/, sata pane do minimuma 
(od prilike do 4. reda), a za dalja 41), sata naraste ponovno do 
punoga sjaja, da na njem ostane opet 2 dana i 111), sati. I to se 
ovako neprekidno izvršuje vanrednom točnošću. 

Što je tomu uzrok ? Nije li možda Algol sunce, koje već umire, pak 
ima na nekom mjestu velikih tamnih pjega ? Kada kod vrtnje oko svoje 

osovine k nama obrne stranu s tamnim pjegama, slabijega ga vidimo. 
No spektroskop, ta sitna sprava, ali veliki čarobnjak u izučavanju svje- 
losti, što nam ju šalju zvijezde, pokazao je po crtama u spektru 
Algola, da je Algol sunce u prvim stupnjevima razvitka, da 
je sunce usjano do skrajnosti, pak da ne smijemo ni pomišljati 
na kakove tamne tvorbe poput pjega na našem Suncu. Amerikanski 
astronom Pickering obrazlagao je računima drugo mišljenje. 
Algol bi po tom bio dvostruka zvijezda s tamnim pratiocem, no taj bi 
mu morao biti izvanredno blizu. Ophodno bi naime vrijeme obaju 
oko zajedničkoga težišta bilo samo 2 danai 21 sat, a ravnina bi 
njihovih staza morala biti spram nas tako položena, da tamni pratilac 
kod svakoga ophoda dodje baš pred Algola, pak da ga nama na neko 
vrijeme djelomice zastre ; dakle bismo imali posve pravilno zastiranje 
Algola, kako na pr. Mjesec u našoj obitelji zna gdjekada zastirati 
Sunce (,, pomrčina Sunca“). Pickering je iz podataka opažanja pače i 
stazu te dvostruke zvijezde odredio ; no daljina je obih sunaca izišla 
tako malena, da se moralo u to sumnjati, može li taki par trajno 
postojati. Daljina bi obaju sunaca imala biti tek nekoliko stotaka 
jedne sekunde, a take se daljine ni u orijaškim durbinima ne dadu 
razriješiti, nije dakle bilo ni najmanje nade, da bi durbin ikada zago- 
netnu pojavu mogao odgonenuti. 

No u to je mali čudotvorac spektroskop pritekao nauci u 
pomoć. Svaka zvijezda, pak i Algol, ima svoj spektar, u kojem se raz- 
biraju na stalnim mjestima što svijetle što tamne crte. Dok izvor 
svjetlosti miruje, sve su crte na svom mjestu. No ako nam se 
izvor svjetlosti — u našem slučaju Algol — dosta brzo pribli- 
žava, pomaknu se te crte nešto malo prema ljubičastomu kraju 
spektra, ako se pak izvor svjetlosti od nasu dalju j e, pomiču se crte 
njegova spektra nešto prema crvenomu kraju. Iz veličine toga pomicanja 
može se pače odrediti i brzina, kojom izvor svjetlosti k nama leti 
ili od nas bježi. No treba istaknuti, da su ta pomicanja crta tako ne- 
znatna, da su se i spektroskopi i metode mjerenja morale tek usavršiti, 
kako bismo stotke jednoga milimetra mogli dovoljnom sigurnošću 
odrediti, trebalo je navlastito tek naučiti, kako se spektri fotogr a- 
firaju. | 

Evo nam dakle posve novi princip, da Sudimo o gibanju zvijezda 
k nama ili od nas (u doglednici), a baš o tom nam gibanju ne može 
ništa da o d a durbin : gibala se zvijezda ravno k nama ili od nas makar 

kolikom brzinom, durbin ju vidi svagda na istom mjestu 
neba. Na osnovi toga novoga načela (nauka ga zove ,Dopplerov 
princip“, jer ga je profesor Praške univerze Doppler oko polo- 
vine 19. stolj. našao) — danas zaista znamo za velik broj nekretnici 
brzinu, kojom lete k nama ili od nas, i to toliko točno, da ova 
mjerenja brzine idu u najsigurnije tekovine astronomije 
na desetinu kilometra točno. 

Ovaj su princip dva njemačka astronoma VogeliScheiner 
u Berlinu primijenili na problem Algola g. 1888.—1889., pak su već 
koncem g. 1889. mogli priopćiti akademiji u Berlinu, da su riješili za- 
gonetku : Algol je doista dvostruka zvijezda s tamnim pratiocem, i taj 
nam ga pravilno zastire. Algol se giba oko zajedničkoga težišta br- 
zinom od 44 kilometra u sekundi. Oni su nam pače iz svojih mjerenja | 
mogli o tom nebeskom paru i više pričati, a u najnovije je vrijeme 
Hartmann u Potsdamu mjerenja ponovio, pak po njima znamo: 

Tamni se pratilac giba oko težišta brzinom od 80 kilometara u 
sekundi ; premjer je Algola 2,130.000 kilometara (spram 1,391.080 kod 
našega Sunca), a premjer je pratioca 1,700.000 kilometara. Sre- 
dišta su obaju daleko samo 4,800.000 kilometara, tako da je najmanja 
daljina njihovih površina samo 2,800.000 kilometara (spram 150 mi- 
lijuna izmedju Sunca i Zemlje). Staze su im gotovokružnice. 

Ogriješio bih se o inteligenciju čitatelja, da mu ove brojeve na- 
prosto kažem na vjeru. Neka dopusti s toga, da ih njegovu razu- 
mijevanju nešto bliže primaknem. 

Ako Algol zaista ide oko tamnoga pratioca, on će se jedno vri- 
jeme nama približavati i onda opet od nas udaljivati. Brzina dakle, 
kojom on k nama ide ili se od nas odmiče, bit će svakako promjen- 
ljiva. Kad je naime Algoh u položaju 1, pred njim je za nas 
motritelje sa Zemlje tamni pratilac, i Algol nam slabo svijetli (mini- 
mum). No u tom času on se nama _ niti približuje niti se od nas 
udaljuje ; crte njegova spektra imat će odredjen položaj. 17 sati kas- 
nije bit će Algol u položaju 2; tu on k nama juri punom brzinom 
svojom od 42 kilometra u sekundi ; crte njegova spektra pomaknute 
su nešto k ljubičastomu kraju. Kada dodje u položaj 3, opet se 
niti približava niti se udaljuje; crte njegova spektra nisu ni na 
koju stranu pomaknute ; kada napokon dodje u položaj 4, Agol bježi 
od nas punom svojom brzinom : crte su njegova spektra najviše po- 
maknute na crvenu stranu. 

Sve su te pojave na spektru Algola zaista pokazale Vogelui 
Scheineru fotografije spektra u Postdamu i tim je bio izveden 
definitivni dokaz, da Algol u krivulji “obilazi oko jedne točke, t. j. on 
je doista dvostruka zvijezda ; pokazalo se još i to, da zajedno sa svo- 
jim tamnim pratiocem ide k na m a brzinom od 4 kilometra u sekundi. 
Ako se s ovima podacima spektroskopa spoje opažanja o promjenama 
Algolova sjaja, izlaze gore spomenuti elementi o stazi Algola i nje- 
gova pratioca. 

Na Algolovu nam slučaju udara u oči osobito neobična blizina 
obaju tjelesa. U oči te velike blizine ne možemo se ni u snu nadati, 
da bi se ikada mogao sagraditi tako golem durbin, koji bi mogao 
razriješiti ovako malenu daljinu, pak nam pokazati pratioca kao 
odjelitu svijetlu točkicu, s v e ako on i ima svoju vlastitu svjetlost. I 
tako stojimo u slučaju Algola prvi put pred nevidljivom zvi- 
jezdom, koja ćezauvijekiostati nevidljiva tjelesnom u oku. 

No taj slučaj nije ostao sam. Imamo čitav niz promjenljivih zvi- 
jezda Algolove vrste; za njih sve vrijedi naše tumačenje: kod svih 
gleda naše duševno oko tamnoga pratioca, ako i nisu ti drugi parovi 
danas još tako ispitani kao Algol. Čudotvorni spektroskop nam je osim 
toga još i kod mnogih drugih osamljenih sunaca, koja ništa 
ne mijenjaju svoga sjaja, odao slična pomicanja crta u nji- 
hovim spektrima. Amo idu na pr. « u Djevici ili Klas (Spica), B u Ko- 
čijašu, Ć u Velikom Medvjedu. To su sve dakle parovi dvostrukih 
sunaca. No u njih su oba sunca očito svijetla, ali su tako bliska, 
da ih durbin nikako ne može da rastavi ; to tek može da učini spe k- 
troskop s pomoću pomicanja crta u njihovu spektru. 

I tako prodire astronomija i na ovom drugom putu, što ga je 
V ogel sretno započeo s obretom Algolova tamnoga pratioca, s pomoću 
spektroskopa, sve dubije u tajne neizmjerno dalekih sunaca. Danas 
već poznajemo čitavu seriju ,,spektroskopskih dvostrukih zvijezda??. 


+ 
+ + 


Vogel se je prošle godine (1907.) preselio u vječncst. Još sam go- 
dine 1906. na astronomskom kongresu u Jeni imao sreću, da mogu 
s njime raspravljati o primjeni Dopplerova principa na zvijezde. Neka 
mi bude dozvoljeno, da završim ovaj naš mali izlet u dubljine svemira 
— s poklonom pred sjenom ovoga velikoga zastupnika nove astronomije. 


DR. OTON KUČERA. 


IZ ZBIRKE ,JESENČICE“. 


SPJEVAO JOVAN HRANILOVIĆ. 


PADA LIŠĆE... 


Pada lišće, — a vjetar mu 
Uspavanku pjesmu pjeva, 
Mjesečina zlato svoje 
Ložnicom mu razlijeva. 
Vene cvieće, — sanak sklapa 
Umorne mu trepavice, 
Zadnji miris kano suza 
Toči se niz bliedo lice. 


Odmak6 sam već daleko 
Teškomu na, putu tomu, 
Mnogi, što su sa mnom pošli, 
Već u grobu leže svomu. 
Sumorna se miso moja 
Spušta drage na grobove, 
Duša moja na domjenak 
Prijatelje stare zove. 


IP je tako, il se čini: — 

Sve je onda drukče bilo, 

Toplije su bile trake, 

Što ih na nas sunce lilo. 
Sve me nešto nekud goni, 
Da na prošle mislim dane 
Čarnim svjetlom mladenačkih 
Uspomena obasjane. 


Ah, odonda mnogi leže 
Pokopani ideali ; — 
Najteži mi bjehu dani, 
Kad su oni umirali. 

Još mi duša čuva spomen 
Na vremena zlatna ona, 
Kano odsjev zašlog sunca 
U dolini Ajalona. 


I jesenje mog života 
Spominjanje to mi zlati, 
I na kraju puta moga 
Uz mene će ono sjati. — 
Pada lišće, — vene cvieće, 
I dani su sve to kraći, — 
Put do groba sve je bliži, — 
— Skoro će i sunce zaći. 


BEZ VJERE. 


Nestade božanstva, i neba i pakla, 
Ljudska im premudrost učinila kraj ; — 
»Ivar i sila“, vele, prauzrok je svemu, 
Samom u čovjeku pako je i raj. 
Besmrtnost je duše: tlapnja, kažu, pusta, 
Utrne li život, duša urnre s njim, 
U rasulu i u sastanku atoma 
Obnavlja se život a i svemir s tim. 


AP na upit: otkud i ,pratvar i sila“ ? 
Tko P izvodi njena kretanje i sklad ? 
Viekovima čovjek odgovora traži, — 

Bez njeg bi po sebi ostao i sad. 
Otklanjajuć svjetlo objave božanstva, 
Upiruć se u svog umovanja slied, 

Što zaranja dublje u dubine tajni, 
Sve mu gušća tmina zatamnjuje gled. 


Kreševu u teškom borbe za opstanak, 
Na čas tek rasulu otet? bi se rad, 
Očaj svoje crne za njim pruža kandže, 
Nit ga kriepi vjerom obasjani nad. 


»,Hrvatsko Kolo““ 1908. 8 

Uzaludu zvuci zvona sa zvonika 
Zanose mu miso u nevidiv sviet, — 
Salomljenih krila tek se zemlje hvata, 
KO savenut biedni bez mirisa cviet. 


AP života kada gasnut stane svieća, 

Vječnost će kroz njezin zadnji sinut plam, 

Očajniku biednom onosvjetskog sunca 

Bliedo će na čelo prvi pasti pram. 
Ugledat će, pred čim zaklanj6 je oči, 
Bez čeg mu je život pust tek bio san — 
Sav taj prazni život bez vjere i nade , 
Vječnosti će svjetlom bit mu obasjan. 


IMA DANA ... 


Ima dana, — pa mi dodje, 

Da ne marim za sviet cieli, 

I počivat u samoći, 

Umorna mi duša želi: 
U samoći, u tišini, 
Gdje se cvieća disaj čuje, 
Gdje kroz duše slutnje slatke 
Besmrtnosti vali struje. 


Ima dana, — kad pred okom 

Prošlosti mi stoje dani, —- 

Pak se pitam : nije | bolje 

U nebiću, u Nirvani ? — 
Kolkoput sam gledat moro0, 
Gdje postaje čovjek zvjere, 
Gdje poštenju i dobroti 
Trnjem zloba pute stere ! 


Kolko puta digoh ruku, 

Da nepravdi na put stanem, 
I u borbi za istinu 

I" pobjedim ili panem. — 

I bilo je ljuta boja, 

I bilo je teških dana, — 
Sva je povjest mog života 
Teškom borbom ispretkana. 


I ako sam trpjet moro, — 
Vedra čela, mirne sviesti 
Mogao sam sve te patnje, 
Proganjanja sva podnesti, — 
Sve se tješeć, da uzalud 
Osvetom mi silnik prieti, — 
Za čim čeznem, — ne može mi, 
Niti dati ni uzeti. 


Dočeko sam vedar evo 
I jesenje svog života : 
Kolko mi je pregrmilo 
Preko glave teških ,slota ! 
Al nikada nije sjenka 
Na poštenje moje pala, 
Kroz sve bure, kroz. sve kušnje 
Vjera me je održala. 


ONAJ DAN. 


Ah doći će, — sigurno će doći 
Zadnji danak zemskog nam života : 
IP k6 blagi neprobudni sanak, 

I!" u pratnji samrtnih strahota, — 
I" ko sievak zvježdjanoga kriesa 
Kad u krilo svemiru uranja, 

IP ko žarko željeni svršetak 
Teške patnje duga bolovanja. 


Možda gdjegodj samac u tudjini, 
A bez ikog mila srcu tvomu, 
U čijem bi toplom zagrljaju 
Našo oslon srcu slomljenomu. 

Il ćeš klonut s barjakom u _.ruci 
Kano junak u krvavom boju, 
Zadnjom mišlju, zadnjim uzdisajem 
Blagosivljuć otačbinu svoju ! 


Ah doći će, — sigurno će doći, — 
Pravi čovjek spreman na nju čeka, 
Gotov predat čiste joj račune, 
IP mu bila bliza i! daleka. 
Pred našim će umirućim okom 
Uskrsnuti davne uspomene, 
Što smo ikad učinili dobra, — 
Sve nepravde davno počinjene. 


Ah doći će, — sigurno će doći, 
Nitko njojzi umaknuti ne će, 
Past? će velo sa tajne života 
Samrtničke 'u plamenu svieće. 
Krila duše bez okova tiela — 
Zaplivat će vječnosti u more, 
Vječnotrajni započet će život 
Onosvjetske u osvitu zore. 


SIPI KIŠA... 


Sipi kiša, — s&4m u sobi sjedim, 

Oko mene drage knjige moje, ' 

Tu su misli prijatelja dragih, 

Sve im drugo zemno propalo je. 
Mnogi od njih zaboravljen davno 
Vječni sanak u svom grobu sniva, 
Tek u duši prijatelja vjernih, 
Uspomena na njih još je živa. 


Kad mi sjete dušu taknu krila, 
I na knjige drage gledam svoje, 
Čini mi se, ko da vidim uz njih, 
Gdjeno vaše drage sjenke stoje. 

Zlatni natpis sije mi kroz tminu 
Kano odsjev vaših očt milih, 
Čini mi se, da se moja duša 

K vašim dušam u visinu krili. 


Listam knjige, vaše čitam misli, 
Duši mojoj nebo se otvara, — 
Čini mi se, — k6 da srce moje 
S dušama se vašim razgovara. 
Ante, druže mladovanja moga, 
Milivoju, pobratime mili, 
I toliki drugovi mi dragi, 
Što no ste nas mladi ostavili ! 


Nestade vas, kad je došlo doba, 
Da se uz vas, vodje prokušane, 
Okupimo u teškomu boju 
A za bolje našem rodu dane. 
Vidite li s onu stranu groba, 
Kakva | rodu sudba nam se sprema, 
Dal! ćemo se odrvati moći, 
Ili ćemo izginut posvema ? ! 


Sipi kiša, — sam u sobi sjedim, 

Oko mene drage knjige moje, 

To je cvieće poniklo iz duše 

Milih sjenka, što uz knjige stoje ; — 
Sunce moje zapadu se kloni, 
Sa zrenika što mi do sad sjaše, — 
Moje vas se zaželjelo srce, 
Duša traži milo društvo vaše ! 


KLONULA JE... 


. Klonula je, — sustala je, 
Kraj odra su djeca njena : — 
Povenulo gorsko cvieće 
I travica pokošena. 

Čini mi se, da sam čuo, 
Gdje je vjetar zajecao, 
IP je labud pjesmu svoju 
Predsmrtnicu zapjevao. 


Tamo gore vrh zvonika 
Skupile se ptic4 čete, 
Spremaju se, dok je doba, 
Na zimište da polete. 
Mnoga od njih tužna srca 
Daleki se na put kreće, — 
Da li sluti, u te kraje 
Da se više vratit ne će. 


Kano ptica zlokobnica 

Stade oblak navrh briega, 

Možda nosi pozdrav zime, 

Pahuljice prvog sniega. 
I? mu možda tamne grudi 
Kakvu kobnu tajnu kriju 2 — 
Čini mi se, da mu vidim 
Neku tugu iz očiju. 


Možda hoće, da nam javi, 
Na dogoru svieća da je, | 
I da ova jesen zlatna 
Našem žiću posljednja je. 
Pa nek bude, — ne plaši se: 
Od svoga je glasa bolja ; — 
Nek se miso na nju svikne, — 
Pa nek dodje, — kad joj volja ! — 


DRAGOMU ŽUMBERKU. 


Oj vi moje mile vrletne planine. 

Često P vaša slika u duši mi sine, 
Kada zlatno sunce za goru se sklanja 
Ko dosnivan sanak moga mladovanja ; 

Nikada mi duša zaboravit ne će ž 
Vaše gorskim miljem prodahnuto cvieće, - 
Ni tolike drage prijatelje moje, 

Što ih grobni mrak već davno pokrio je ; 
Ah! to bješe davno, — al? sve mi se čini, 
Da su opet negdje u mojoj blizini. 


Koliko li puta čeznja me savlada, 

Duša bi mi k vama poletjeti rada, 

Da na grudim vašim otpočinem dragim, 
Medju onim ljudma čeličnim i blagim, 
Daleko od svake raskoši i sjaja, 

Na visoku briegu, u blizini raja, 

Kud zavisti zlobne.ne dopiru krila, 
Gdje je ljubav svoje čadorje razvila, 
Gdje miriši duša kano gorsko cvieće, 
Kuda trulež svieta nikad dopriet? ne će, 


Oj vi moje mile vrletne planine, 

Za vama mi srce uzdiše i gine, 

I nikada dosta prežaliii ne ću, 

Što ostavih s vama i svu svoju sreću ; 
I u vama luga pohodit" me znala, 

Al se nekud lakše pretrpjeti dala, 

U tišini slatkoj, daleko od ljudi, 
Kojima je zloba otrovala grudi, 

I ne mogu tudje osjetiti boli, 

Nit* im osim sebe ikog srce voli. 


Često k vama mašta povede me sjetna, 
U slobode zlatne boravišta cvjetna, 

I s visoka briega gledam u daljinu, 
Mladosti gdje danci u nepovrat ginu - 
Oko mene groblje sahranjenih nada, 
Isplakanih suza, pretrpljenih jada; — 


.Nada mnom se sfinga budućnosti vije, 


Kakvu 1?, bože, tajnu u grudima krije ? ! 
— K0 da je od nekud hladni vjetrić pirn'o, — 
AP u tamne oči ja joj gledam mirno. 


2 aL LL. 

Oj vi» moje mile žumberske planine, 
Često P vaša slika u duši mi sine, 

I često mi dušu slatka sanja svlada, 
Još bi barem jednom ugledat vas rada, 
I pohcdit mjesta suzom pokapana, | 
Gdje u grobu leže nade mladih dana ; 
Još bih rado dahn'o miris vašeg cvieća, 
Grij6 se na suncu vašeg premaljeća ; — 
I kad jednom dodje mog života zima, 
Rado bih na vašim počinut grudima. 


POBRATIMU. 


Pobratime ! — blago tebi, 


Doček6 si jesen svoju 
Neslomljenih kril4 duše, 
U vedrini, u pokoju. 
Nikad nije crna sjenka. 
Na vedro ti čelo pala, 
Tvrda vjera u srcu ti 
Nikad nije smalaksala. 


Zlato tvoje duše sjajne 
Zasjalo je medju nama 
Na bojištu za slobodu 
U narodnim nevoljama ; 
Ali nikad ti se nisi 
Tisk6 prve u redove, — 


Sav ti život bješe pjesma 


Tihe harfe Eolove. 


Crna bieda u pohode 

I k tebi je dolazila 

I kušnja je mreže svoje 
Oko tebe namjestila ; 

I tebi je ljudska zloba 
Trnjem pute posut htjela, 
AP ti si je dočekivo 
Mirne sviesti, vedra čela. 


Pa dokle si marom svojim 
Prednjakovo drugim svima, 
Gledao si, gdje no pada 
Plod u ruke nevrjednima ; 
AP nijedan one slasti 
Osjetio nikad nije, 

Što no dušu tvoju blaži 
Poput rajske harmonije. 


S površine, gdje su danas, 
Nestat'. će ih kano pjene, — 
Sve će s njima izginuti 

U :valovlju vječne: miene ; 

. A tvoje će svietlo ime 

'" S uzhitom se spominjati, 
I tvoja će mila slika 
Kano zviezda rodu sjati. 

Zvoni zvono na pozdravlje Gospi, 
Sa visokog gotskoga zvonika 
Razlieva se melodija slatka 

Na postelju biednog bolesnika. 
Na dušu mu meki pali zvuci 
Kano rosa na usnice žedne, 
Nehotice sklapaju se ruke, — 

Al već ne zna molitve nijedne. 


Već odavna molio se nije, 
Utrnulo svjetilo mu vjere, 
Nestalo je ljubavi i nade, — 
Crni očaj krila nad njim stere. 
Al se sjeća dobre svoje majke, 
I sjeća se na molitvu njenu, — 
Čini mu se, ko da zvona zvuci 
Oživljuju davnu uspomenu. 


A to zvono uzdiše i jeca 

Kano majka nad bolesnim čedom, 
Kano da je meki cjelov njezin 

. Osjetio na čelu si bliedom. 

Tihan sanak na oči mu pao, 

A u sanku majku svoju gleda, 
Na molitvu gdje mu sklapa ruke, 
I o nebu gdje mu pripovieda. 


Trgnuo se iz sladjanog sanka, — 
Zvuci zvona još mu dušom struje, 
AP pred crkvom kroz jecanje zvona, 
Divlju. buku, smieh i kletvu čuje. — 
Objesni to njegovi drugari 

Tiskaju se kroz gomile ljudi ; — 
Oni su mu i vjeru i nadu 

Još iz mladih iščupali grudi. 

Usnule su i zviezde i ljudi, 

A kroz tminu meko svjetlo sije, — 

»» Vječno svjetlo“ gori pred oltarom, — 
To nad djecom dobra majka bdije. 
Čujete li slatke rieči njene: — 

»K meni hajte, da vas na grud vinem, 
Da sa oči obrišem vam suze, 

Teško breme sa srca vam skinem !“ 


PRAVO NAGONA. 


Sigurno ste već čuli o njem, a sigurno ste i utjecaje njegove opazili 
u životu i školi, u umjetnosti pa i u samoj nauci. A jeste li kada mirno 
razmislili, koliko ima opravdanosti u njem, ili je i vama kao mnogima 
danas to krilata riječ, kojom biste rado uvjerili sebe i okolinu, da ste 
ljudi modernih nazora ? Ako je tako, ne bih vam porekao, đa ste vrlo 
praktični : sa svakom strujom u umjetnosti i književnosti bez otpora 
znati zapiivati po prilici je isto kao sa svakom vladom držati. To sva- 
kako donosi sa sobom neke pogodnosti. K tome je to i vrlo udobno, jer 
čovjek prepušta drugima, da misle za nj, a on se svemu pokorava, 
što vlast odredjuje kao pravo ; sam pak ne razbija svoje glave, niti će 
gdje njome udariti već zbog toga, što im je ponajviše prilično gibiva, 
pa i najmanjemu vjetru popušta. No ima ih, k.jima je glava nešto 
čvršće namještena. Takovima se ponajviše dogadja, da bivaju neugodni, 
kao kad ima u kolu, tko ne igra jednako s drugima, nego im po no- 
gama gazi. 

I kako je ovaj u pogibelji, da ga izbace iz kola, makar najbolje i 
najpravilnije igrao, tako i oni dolaze u sumnju, da su protiv vlasti ili 
vlađajućega smjera, i ako su samo protiv toga, da se njime drugi krivo 
služe. A vjerujte, vladajući smjer — bio on politički, književni, 
umjetnički, znanstveni — svagda je nesnošljiv i nasilan prema opo- 
ziciji ; nikad se naime ne vidi rado na ,,najvišem mjestu“, da tko o 
pojedinim stvarima ima svoje mišljenje, ako se ovo udaljuje od. 
onoga ,,službeno“ držanoga. Mnogi za čudo imadu sreću, da je ,,njihovo“ 
mišljenje uvijek skladno s mnijenjem onih, koji su ,,gore“, zato su u 
svako doba u vladajućem smjeru, uvijek savremeni, moderni. Ipak 
mislim, da bi Nietzsche ovakove dobrovoljne pristaše nazvao — krdom 
(Heerdentiere), koje nema svoje volje, svojega suda, nego slijepo ide 
za predvoditeljem. Takovi su svi, koji naprosto i bez ozbiljna i zrela 
razmišljanja prihvaćaju ma koju krilatu riječ i klanjaju joj se od straha, 
da ne bi bili okrivljeni — s natražnjaštva. Kome je do istine, i ne za- 
dovoljava se ni s najmodernijom frazom, taj će se dati na nezahvalni 
posao, da svakoj krilatici odredi opravdani smisao. Nezahvalni posao 

— rekoh — jer ne će zadovoljiti ,,konzervativne“, ako joj istakne | 
opravdanu stranu, a ne će biti pravo ni ,,slobodoumnima“, ako joj 
slaboće ne pregleda. Kraj takovih prilika, kojima je izvrgnut — po 
gotovo u nas — svaki iole samostalni mislilac, čini se sumnjiv već onaj, 
koji bi o nekoj modernoj krilaloj riječi raspravljao : na jednoj je strani 
sumnjiv, da je pristaša ,,modernizma“, na drugoj strani je u sumnji, 
da goji ,,reakcijonarne misli“. Medju ovakove krilatice, o kojima je 
pogibeljno raspravljati, spada i pravo nagona, pa mi dopustite, 
da o njoj koju riječ kažem. 

Obično se veli, da životinje rade po nagonu, a čovjek po ra- 
zumu. Tim se razum kao svijesna sila stavlja u opreku s nagonom, 
koji se drži ,,slijepim“, te se zove tako svaka nejasna, mutna slika, 
koja nas — ne znajući i preko naše ,,volje““ — nagoni na teženje, koje je 
takodjer nejasno ili na djelovanje, kojemu se ne možemo oteti, sve 
ako i ne znamo, čemu je. Tako se stavljaju nagoni uoprekusra- 
zumom i svijesnom voljom. Govori se doduše o svakojakim 
nagonima (za životom, održanjem sama sebe, za hranom, disanjem, 
spolnom nagonu, za igrom, oponašanjem, društvom, znanjem i t. d.) 
i svagda se pod tim misli ona podsvijesna dispozicija, koja u našoj 
svijesti izaziva djelovanje, a u užem značenju misle se napose one, 
koje nastaju u povodu tjelesnih potreba. Kraj toga odredjenja 
nije čudo, ako se nagoni smatraju silama nižega reda; pridruži 
li se k tome pomisao, da su oni zajednički čovjeku i životinjama, još 
je manje čudo, ako se teženje i djelovanje u njihovom povodu smatra 
čovjeka gotovo nedostojno i ako se drži, da je čovjek 
dužan što više ih susprezati i ne pustiti, da utječu na njegov život ; 
neki su pače tako daleko išli, te su tražili od čovjeka, da ih posve uništi, 
upravo iskorijeni. Tako biva naime u nauci — u teoriji, a u praksi ? — 
Tko pozna svagdašnji život ljudi, zna, da nikome ne pada na um oz- 
biljno se povoditi za onim radikalnim zahtjevima, a i pogledom na one 
nešto umjerenije obično se svaki s razumom cjenka. A koji najviše 
govore o svladavanju i umjerenosti i razboritosti — ili su bili, ili su i 
sad često najgori. | 

Pa ipak je od početka kulture nagonski život u pogibelji, da 
bude potisnut od sustava funkcija, koje su se nad njim razvile, a 
zovu se jednim imenom radnje u m a. Izmedju uma i nagona se na neki 
način vodi raspra, tko ima veće pravo, da utječe na život ljudski, 
da ga upravlja i oblikuje. A općeno se drži još od najstarijih vre- 


-— 

mena, da su oni medjusobno u zavadi i da ne mogu zajedno raditi. 
Prepustiš li nagonu, da upravlja životom, stradat će viši duševni 
život; prepustiš li umu, da ga on vodi, stradat će tijelo i materijalne 
prilike života. Naš je život kao vaga, kako veli Shakespeare u ,,Otelu““, 
gdje je jedna tezulja puna osjetnosti, druga puna uma, te izmedju njih 
valja držati ravnovjesje. 

Kad bismo gledali na starinu, nema sumnje o tom, da je pravo 
nagona starije. Primitivan čovjek živi više od nas nagonskim životom. 
On radi pod neposrednim utjecajem prirode, neposredno reagira na 
osjetne dojmove, i što čini, čini većinom impulzivno, gotovo polusvijesno. 
Budući da se ovako sam od sebe (— upravo automatski —) zadovoljuje 
sav nagonski život, nema u primitivnih ljudi nezadovoljenih želja, 
neutišanih strasti, obuzdanih požuda i nagona, nego je zadovoljenje 
u svakom času prema prilikama najveće : otud dolazi poznata vedrina 


. i bezbrižnost divljih naroda. Na istome stupnju stoje još i danas 


neka plemena ljudska, pa onda djeca, kojih životom pretežno uprav- 
ljaju i čuvstva i nagoni. S vremenom razvija se u čovjeka sustav sila, 
koje obično zovemo višima, njihov je posao, da kao nekim stanicama . 
razmaknu podražaj, kao ishodište od reakcije, kao konačne postaje,“ 
da automatsku polusvijesnu provalu požuda i nagona zadrže, dok 
im se odredi način i oblik ; tako se sve neugladjeno i oporo ugladi, 
surovo ublaži, nesredjeno uredi, pa ako se i tad još dogodi, da se 
život očicuje polusvijesno, mehanički ili impulzivno (kao kod umjet- 
ničkoga genija), onda je on već prožet umnošću. Svuda 
se na višem stupnju razvoja kulturnoga sve više opaža utjecaj ovoga 
nad nagonskim životom razgranjenoga sustava psihičkih sila, koje 
u život ljudski unose red i svrhu i čine ga upravo sposobnim za kul- 
turni rad. Po tom je njihovo pravo — veli se — preče, akoprem je ono 
— pravo nagona — starije. ' 

Stari su Grci na glasu, da im je kao nijednome drugom narodu 
uspjelo održati ravnovjesje izmedju nagona i osjetnosti na jednoj i 
uma na drugoj strani : nijesu zazirali od osjetne naslade ni prezirali 
zemaljskih užitaka, brižno su njegovali tijelo, imali zdravo oko i 
smisao za ljepotu prirode, djetinjskom naivnosti su primali sve pri- 
rodno, ništa ljudsko nijesu držali za pogubno, zlo — i što se već sve 
u njihovu pohvalu govori, a pored toga nijesu zanemarili duh, i 
stvorili način života, koji je i kasnijim vremenima ostao idealom 
pravoga ljudskoga življenja. Njihovi mislioci i pjesnici, umjetnici i 

uzgajatelji uvijek su imali PI€d sobom cijeloga čovjeka kao jedno 
biće ; od njegova su duha tražili svježinu i bistroću, od tijela zdravlje 
i krepkoću: i ako su svi bili uvjereni o vrijednosti uma za život, 
nikome nije palo na um poreći pravo osjetnosti i nagonima. U toj 
hvali helenskoga nazora ne valja pregledati, da je pravo nagona bilo 
odredjeno granicama zdravlja i koristi, a najobičniji izraz 
za to odredjenje, a tim ujedno i omedjenje, nagonskoga i osjetnoga 
života je riječ mudraca Tala: drži mjeru. Kad naime Grk slavi 
uživanje dobara, što ih priroda pruža čovjeku, uvijek mu se uz 
veselje pridružuje i neki uzdah sažaljenja, što je tako tijesno vezana 
bol s radošću; tim si doziva u svijest pravilo, da je u svem — 
mjera najbolja. Neka ne traži čovjek previše — tako se čuje: 
iz usta trijezna Grka, — jer mir duševni stječe se umjerenošću 
užitka, dok velike naslade vuku za sobom i velike neugodnosti, preko- 
mjerni užitak kvari tijelo i čini ga nesposobnim za rad, velike po- 
žude zasljepljuju dušu i nagone čovjeka na nerazborita djela, za 
koja se kaje kasnije, kad oćuti posljedice njihove na rastrovanome 
* tijelu ili uništenoj imovini ; sve neugode, boli i štete, sva zla donosi 
čovjeku život bez mjere, ili što je isto život bez zapta ili bez 
obrazovanosti, jer — ,neobrazovanost je zla“ (Tal). Zato 
neka se nitko ne da od strasti zavesti ni od objesti ni od častoljublja. 
Sasvim je u duhu grčkome, kad Fokilid pjeva : ,,Mnogo je najpovolj- 
nije za srednje, srednji hoću da i ja u gradu budem“. Načelo mjere 
odredilo je tako ćudorednu i političku krepost grčku i ujedno od- 
mjerilo opseg nagonskome životu: sav nazor zajednički je smjerao 
k idejalu ,umjerena“ čovjeka, koji znajući prirodne požude 
držati na uzdi tim postaje sposoban za rad, koristan sebi i društvu. 
Na pitanje pak, tko će odrediti pravu mjeru u pojedinom slučaju 
odgovorio bi Grk: razbor. Tako postaje spoznaja najodlučniji 
faktor u životu, kako je to grčka mudrost izrazila u natpisu na hramu 
delfskoga boga : ,,Spoznaj sebe sama !“ I kasnije mišljenje ostalo je 
uvijek pri ovome osnovnom odredjenju, po kojemu nagonski 
život mora doći pod vodstvo uma: kao da sam za 
sebe nije dosta pouzdan upravljač života ljudskoga, te mu treba 
pomoći i svijetla razumova. O većim nekim pravima nagona, o druk- 
čijoj slobodi, nego li je, da čovjek ne stoji pod neposrednim impulzom 
srca (— veli se: vladaj srcem! —), ne može u Grka biti govora, 
i tko bi drukčije prikazivao grčki nazor, lako bi došao u sumnju, 

“da hoće na račun ugleda starine da svojim nazorima pribavi vrijednost. 
To treba istaknuti tim više, što Svaki naturalizami indivi- 
dualizam misli, da se za opravdanje svoje smije pozivati na 
Grke: prečesto se zaboravlja, da naturalizam grčki nije nigdje na- 
gonski život ni uporedio (koordinirao) s umnim, a nekmo li ga stavio 
nad njega. Isto se tako previdi lako, da je individualizam 
grčki bio svagda etički osnovan, da se u njem nagoni kao elementi 
sile podredjuju umnim svrhama ; taj idejalistički karakter 
ima njihova umjetnost i znanost, pa i život, koliko je stajao pod nje- 
govim utjecajem. ' 
Bez sumnje je ovakovo shvaćanje trijezno i ozbiljno, a zadovo- 
ljava idejalnim kao i materijalnim zahtjevima pojedinca i društva. 
Pa ipak kao da ni ono nije bez nekih slabih strana, koje mogu, ako 
i ne moraju, iz njega nastati. Od svih čini se najslabija je ta, što 
se njim lako život i previše stegne u stalne oblike, te u prilikama nestaje 
samostalnosti i slobodna kretanja i nastupi neko općeno nive- 
liranje; sav se životni red utvrdi odredbama i pravilima, kodifi- 
cira se, u njemu prevlada formalizam nalik birokratskome, život se 
ne uzdiže nad malogradski utilitarizam, koji se čvrsto drži utrtih pu- 
teva, te se bojazljivo uklanja svakome smionijem, poduzetnijem 
činu. Gdje se to dogodi, tamo nestaje životu gibivosti i hitrine, nestaje 
napretka ; život će teći tromo i uvijek istim ritmom, sutra kao i 
danas, kako je bilo od — starine. No da je i najljepši red životni, 
s vremenom izgubi svoj čar, ideje — vodilje izgube sugestivnu snagu, 
a što je negda izviralo iz jakosti duha, kojim je surove provale: nagona 
ublaživao podredjujući ih razboru, to na kraju velikih kultura biva 
iz samoga običaja, neodlučnosti i malena duha. 
Nova vremena trebaju novih ciljeva i donose nove potrebe, za koje. 
nije svagda dosta mjesta unutar konvencijonalnoga reda životnoga. 
Ali u takovo doba se lako dogodi i to, da se važnost nagon. 
skoga, impulzivnoga života za napredak kul. 
ture precijeni, kao da on jedini donosi novih sokova stablu kul- 
ture, da nanovo i ljepše procvjeta i razgrana se. Tako je razumjeti, 
zašto se na kraju velikih odsjeka kulture i na početku novih javlja 
redovito naturalizam: doba sofista, vrijeme renesanse i huma- 
nizma, doba francuske prosvjete (napose Rousseau) primjeri su za to, 
kako pojedini ljudi — dajući manje ili više izražaja općenome mišljenju 
i teženju — čeznu za slobodom prirode, koja ne poznaje stege uredbi 

ljudskih ni prisilja zakona i propisa njihovih, gdje život ključa iz obil- 
noga vrela, te ne sahne i bujno — ali i divlje! — se razvija. To 
je doba, gdje se nagoni dižu protiv uma i ne će njegova tutorstva. 
Tko će sumnjati, da u cijelome tome naturalizmu ima snage? Ona 
mu dolazi od rasputane elementarne sile prirodnih poriva, kojim će 
da razbije omrtvjele oblike društvene i umornome životu nove hrane 
da poda. Ali ne valja pregledati ni to, da nije sve snaga, što se u 
takovom naturalizmu kao snaga ukazuje: energija je njegova često po- 
sljedica nužde, u koju mnogi dolazi nemogući udovoljavati zahtjevima 
ozbiljnaživotna reda. Naturalizam je kao Jan sa dva lica, 
kojima gleda na kraj jedne kulture i na početak druge. | dok je u onoj 
bio znak jačine, ovdje pokazuje, da je čovjek postao nemoćan i slab, 
da se zasitio kulture, da mu je rastrovano živčevlje, te ga ni dražila 
ne mogu dosta da pokrenu. Od pokvarena želuca dolazi nezadovolj- 
stvo i razdražljivost, žučljivom se kritikom obara sve, jer. rafiniranome 
ukusu već ništa ne može pravo da udovolji, ne zna se čovjek zanijeti 
i nije kadar moćno htjeti, pa da tu slaboću pokrije, cinizmom se nekim 
obara na sve, što subjektivnim pohotama njegovim stoji na putu, 
ustaje protiv uredbi društvenih, nezadovoljan je sa stegom ćudo- 
rednih nazora i običaja, ali ne zato, jer bi upoznao njihovu nevrijed- 
nost, nego jer — stoje na putu njegovom prekomjernom egoizmu. 
Na tu je slaboću nišanio Voltaire, kad je Rousseauu, tom: 
najodličnijem branitelju prava nagona doviknuo: ,Nitko nije toliko 
duha upotrijehio, da nas učini zvijerima ; tko Vašu knjigu (— misli 
»Emila“ —) čita, dobiva želju, da četveronoške ide“. 

Ne valja misliti, da je tim prelomljen štap nad cijelim Rousseauovim 
mišljenjem, ali toliko stoji, da je Voltaire duhovito pogodio slabu 
stranu, koja je ne rijetko uz naturalizam, da naime nesposob- 
nost za disciplinu, koja izvire iz kulturnih 
oblika, prekriva izlikom prirodnoga života 
Od tih oblika, koji kac da najviše stežu nagonski život, stoje u 
prvome redu moralne norme, koje podredjuju nagone vodstvu 
uma. Tim se težište života stavlja na stranu uma, a lako se dogodi, 
da se uopće samo umni život smatra čovjeka dostojnim. Gdje 
se ovo potonje dogodi, tamo se osjetnost i nagoni drže za zlo, izmedju 
tijela i duše stavlja se neprijateljstvo, a čovjek se odvraća od prirode, 
prezirući u sebi baš ono, što ga veže s njom i priklanja se nevidljivome 
carstvu duha. Naturalizam prigovara ovim i sličnim nazorima, da im 

nedostaje smisao za materijalne interese života ; oni sti — veli se — 
unijeli grijeh u svijet, oni sile ljudstvo, da pesimistično sudi o svijetu 
i da ga se odreče, oni su svijet ogradili granicama kreposti i stavili 
zabranu na darove prirode. Svemu tome kriv je — um, koji je čovjeka 
udaljio od prirode, pokvario smisao za užitak, i ubio životno veselje. 

Ovakovi se i slični argumenti u naturalističkim smjerovima svake 
ruke razno variraju, a ide se njima često u susret nekome libertinizmu 
(slobodnjaštvu), kojemu je najbolji izražaj dao Montesquieu, 
kad veli : ,,Neka ljudi budu, kakovi jesu“. To je stanovište naime vrlo 
udobno, jer nitko nije onda odgovoran za to,-kakav je, te može svaki 
čin svoj, ako i ne opravdati, a one ispričati, što ga je učinio — jer je on 
“već , takav“. O nekom upravljanju sama sebe, o uzgoju vlastitome ne 
može .dakako biti ni govora : nagnuće je preče od dužnosti, samovolja 
i grubi egoizam upravljaju čovjekom i dovode ga na svakom koraku 
do toga, da sve druge ljude, koliko im prilike dopuštaju, smatra — 
svojim sredstvom. I um im nije drugo nego neke vrsti subjektivnim 
pohotama dodijeljeni tajnik. 

U drugome redu diže se nagonski život u obliku izvjesnoga indi- 
vidualizma protiv socijalne ovisnosti. I društvena organizacija se 
naime drži kao neko nasilje na prirodnome načinu života. Već je 
Hipija rekao, da je zakon tiranin ljudi, jer ih sili na mnogo protiv 
prirode, a što bi tek rekao o svim drugim društvenim obzirima, 
koji čovjeka stežu u očitovanju njegovih nagona ? I Nietzsche se opire 
državnome ograničenju : u njem vidi samo nasilje na prirodnim stra- 
slima i instinktima, kojima se svuda uzde stavljaju. Zato kudi i demo- 
kratsko shvaćanje jednakosti pred zakonom i otpor svjetine protiv 
svih posebnih pravica. Čovjek za nj počinje tek ondje, gdje država 
prestaje. Budući da država stvara samo sve srednje, a uništuje sve 
veliko, jako, traži Nietzsche da bude — ,,so wenig Staat ale mčglich“, 
što manje državne discipline. 

Svi ovakovi nazori dakako pregledavaju, da baš uredjeni državni 
život odmjenjuje ograničenje na jednoj strani slobodom na drugoj, 
pa zato sasvim krivo odredjuju opseg prava nagona. Kad naime spo- 
menutoga ograničenja ne bi bilo, ni najpotrebnijim nagonima se ne bi 
udovoljilo, a i da im se udovolji, izgubile bi se pored toga najidejalnije 
vrijednosti za ljudski rod,. te svaki mora osjećati kao blagodat nad 
sobom socijalnu disciplinu, — osim ako je ona, što biva samo u zlo 
uredjenim državama, protivna najbitnijim interesima životnim i do- 

stejanstvu čovjeka. Komu je dakako najvažnija zadaća, da zadovolji 
subjektivnim nagonima svojim, komu su svi drugi samo sredstvo vla- 
Stita užitka, te ih prema ovome utilitarističkom i egoističkom stanovištu 
prosudjuje — tome će pod svakom socijalnom. disciplinom piti neugodno, 
jer će mu ona prečesto spriječiti ili bar zadržati nagone. Uslijed toga će 
se u njegovoj svijesti sakupiti mnogi ostatci ovako neispunjenih strasti, 
težnja i želja i slegnuti se na podsvjesnu podlogu duševnoga života, 
te odonud izbijati na površinu u obliku nezadovoljstva, razdražljivosti, 
mrzovolje.. Moguće je pače, da se u obliku bijesa približe i granici — 
abnormalnoga života i svrše u anarhijskom obaranju:svega, što smeta 
egoističkim težnjama. | Nietzsche-ova riječ: ,,So wenig Staat als 
moglich“ izraz je takova stanja, a anarhija, koju on traži, posljedak 
njegove egoistične ,,volje k moći“. Na to sve reći je dvoje. Prvo : krivo 
je ako socijalna disciplina toliki opseg zauzme, da unutar nje nestaje 
mjesta za razvoj pojedinca. Krivo je dakle, ako se na strani protivnika 
kaže : So viel Staat als moglich — koliko moguće više države. Ali ako 
nam državni život pruža bezbrojnih probilaka, onda ih valja otkupiti 
jednim dijelom prirodne slobode. Drugo : ako već hoće tko ,,anarhiju“, 
ako hoće da bude.država bez zakona, bez vlade i redarstva, onda neka 
pomišlja na to, da je takovo što moguće samo ili u nekulturnome stanju 
prirode — ili na vrhuncu ćudorednoga života. Ondje naime nema za- 
kona, jer još nema države, ovdje ih ne treba, jer ih svaki čovjek nosi 
u svojoj svijesti ; ondje nema vlade, jer se nagonskim načinom (kao u 
društvima životinja) svi zajedno vežu i slažu, ovdje je ne treba, jer je 
za ćudoredna čovjeka najviša oblast njegova. savjest; i ako ondje 
nema prisilja socijalne discipline, ovdje se ne ćuti, budući da je druš- 
tveno uredjenje odraz volje pojedinaca. Tako biva na vrhuncu kulture 
— gdje čovjek radi u zakonima, i ako ne radi po njima i čini dobro 
Jednako, kad su tu, kao da ih nema. — Ovakav je individualizam . 
doista anarhičan (bez vlade), ali on postavljajući čovjeka na naj- 
veću mjeru slobode traži od njega, da je u najvećoj mjeri gospodar 
svojih nagona —- kako bi i drugi kraj njega mogli jednako slobodni biti. 
Je li.takovo stanje dostižno, drugo je pitanje, do onda pak vrijedit će 
bar načelo: So viel Staat als notwendig — koliko je 
nužno, morat će država obuzdavati prirodne nagodne i to ne sebe radi, 
nego pojedinca čovjeka radi, da ga pomalo. privede k vrhuncu moralne 
slobode. | ' 


134 


Mnogo naturalističkih u istaknutome smislu i indiviđualističkih 
elemenata ima u sebi romantika (mislim ovdje poglavito na onaj 
smjer, koji je izašao iz Schellingove škole) — i to posve prirodno. Ona 
naime na svoj način steže djelokrug uma, te tim raspustava mnoge na- 
gonske elemente, koji bi inače ostali svezani ; ona tek posredno radi o 
proširenju prava nagona. U tom pogledu nije ovdje najvažnije, da se 
istakne romantički zanos za prirodu, koji znade prijeći već i u mistično 
obožavanje, ni bujna mašta, ni samosvijest pojedinih romantika, koju 
im uvjerenje, da iz njih i preko njih djeluje genije, podaje u tolikoj mjeri, 
te se najposlije sebi klanjaju i dive. Sve to i drugo mnogo nije toliko 
važno, kao baš ovo : romantika precijenju jući nesvijesni utjecaj genija i 
časovito nadahnuće postaje antiracijonalna, kad kao vrhunac dušev- 
noga stanja slavi — stanje slično, kako sami romantici ističu, opojenosti 
i ludilu. U tome stanju nije ni čudo, ako si umišljaju, da ih ništa ne veže 
-— te izvode posljedke, do kojih u skrajnosti dolazi i spomenuti natu- 
ralizam i individualizam. Neki bi rado, da je ovaj romantički misti- 
cizam bolesno stanje, u jednom slučaju znak starosti za pojedince i 
za narode, da se javlja na kraju velikih kultura, te vodi nužno k propasti, 
ako se novim svježim silama narod iznova ne pridigne ; u drugom slu- 
čaju da je mladenačka bolest, koju će zdrava priroda preboljeti. 

Od spomenutih načina, kako se hoće proširiti pravo nagona, 
prvi se tiče etičkoga, drugi poliličkoga, treći umjer- 
ničkoga života i djelovanja. Tu naime nastaje sukob izmedju 
nagnuća i dužnosti, egoizma i altruizma, individualnih težnja sa soci- 
jalnim krugom, jednom riječi susreće se subjektivni elemenat, što ga 
pretpostavlja nagon s objektivnim, kojemu je zastupnik u m. Čini 
se, kao da granice njihova djelokruga nijesu odredjene — i otud 
nastaju sukobi ; kao da su to dva kruga, koji se sijeku, te nastaje 
nepravda, ako bilo koji od njih — središte svoje pomakne bliže, 
i otud vječna parnica izmedju nagona i uma. 

Promotrimo li nastojanje prvoga parničara, nagona, kako ga 
odvjetnici naturalizam, individualizam, pa i romanticizam zastupaju, 
i pokušamo li odrediti u produženome pravcu cilj, kojemu 
nas vode, mislim, da nije teško upoznati: ne ukazuje se lijepa 
perspektiva. Na jednoj naime strani vodi put do blizu granica n e- 
kulture, a na drugoj ća do ludila. Promotrimo li pak djelo- 
vanje drugoga parničara, uma kao zastupnika svega, što: je objek- 
tivno, superindividualno, opazit ćemo, da nijesu posve neopravdani 

ni prigovori -njegova “protivnik. U produženome pravcu m 


ukazuje se i njegov cilj neprijatan : čini se, kao da odbija čovjeka 
od svijeta i na jednoj strani svršava u asketskomodricanju; 
ne mari dosta za materijalne potrebe čovjeka i društva i čini čovjeka | 
gotovo nesposobnim za ovaj život,. zanoseći ga u maglovit kraj 
ideja, te tako ubija u njem životno veselje. 'Na drugoj strani otima 


proračunanim i odmjerenim djelovanjem. životu. šav čar, toplinu, . . 


plemeniti zanos, racijonaliziralživot i čovjeka, koji 
se najposlije promeće u neke vrsti stroj za mišljenje bez srca i 
bez duha, naposlije, koliko je nosilac 'superindividualnih sustava, 
steže život, da bi se ukočio i skamenio u šabloni,, birokratizmu i 
formalizmu konvencijonalnoga društvenoga saobraćaja. 

Tako evo stoji stvar, kad se motri svaki od tih faktora napose 
i takova se ukazuje sika života pod vlašću pojedinoga: njih ; um 
poriče pravo nagonima, rasputani nagoni u naturalizmu potiču pravo 
uma. Hoćemo li da odredimo pravedno djelokrug njihov, trebat će 
uzeti u obzir psihologijsko stanje stvari, kako je nastalo i kako je 
sada, a onda prema svrsi života odmjeriti im područje. 

S obzirom na psihologijsko stanje, valja istaknuti, da je osjet- 
nost, koje su dio i nagoni, ishodište svih sposobnosti duševnih: 
Sve više činidbe ukazuju se kao nadmetak, što počiva na stupo- 
vima osjetnoga i nagonskoga života. Ovaj je duševnome životu, što 
je stabljici korijen: ako je ovaj zdrav i cijelo će drvo uspijevati, 
ako je on oštećen, otkud će doći stablu sokovi, koji ga re hrane 
samo, nego i unapredjuju i razvijaju? Tako je i sa osjetnim i na- 
gonskim životom. Zdravlja mu treba, da uzmogne donijeti višem 
duševnom životu poticaja i sila i neoštećen mora da hude, ako će 
da na duševni život povoljno djeluje : koji smjer ni ovoliko prava 
ne podaje, čini se, nije opravdan. To vrijedi istaknuti napose protiv 
onih idejalističnih sustava, koji opreku izmedju uma i nagona za- 
oštruju toliko, da zadovoljujući jednome ne' mogu nikako zadovoljiti 
drugome. Platon, pozivajući se' na to, da osjećala varaju, a provale 
elementarne nagonske sile često otimaju i razboritu čovjeku mirnu 
rasudu, kaže,, da je osjetnosf najveći neprijatelj uma ; ona zavodi 
um na krivu spoznaju i zlo djelovanje i dogod se duh druži s osje- 
ćalima i dopušta, da ga ona svjetuju, dok i na čas samo popušta 
nagonima, i ne razmišlja i ne odlučuje sam za sebe — dotle 
ne će postići savršenstva. Platon dakle posve rastavlja umnost od 

osjetnosti,. nikakovi putevi ne vode od jedne do druge, čovjek bi se 


po toj nauci morao povući posve u sebe, živjeli samo umnim ži. 
votom, a budući da to nije moguće u našem životu, gdje je duh 
vezan uz tijelo — nužno dolazi do zaglavka, da se čovjeku, ako 


hoće da živi pravim životom, valja odreći svijeta.i željeti, da što 


prije umre. — Pa. još Kako tako" da to mišljenje traži samo odricanje 
od svijeta i zaklon u nadzemaljskome (transcenderithome) svijetu, 
ali što je gore, ono ide upravo na to, da osjetnost naprosto izbriše 
iz duševnoga života, da je .posve uništi. Tako oduzima čovjeku 
smisao za potrebe svakidašnjega života, iskida ga iz sveze s dru- 


štvom i čini ga živim mrtvacem. Čini se dakle, da je nagonski život. 


tako važni sastavni đio ljudskoga bića, da nestaje i života ljudskoga; 
gdje njega nestaje. Po njem se podržaju dobri odnošaji izmedju duha > 
i tijela, zadovoljava se realnim potrebama ljudskim. Kraj toga se 
ne mora“ nipošto izgubiti smisao za idejalna nastojanja duha. Da, 
što više : idejalna nastojarija duha ne mogu sama od sebe poprimiti 
konkretne oblike, dok mu ih osjetna mašta ne poda, ni prijeći u 
čin, dok mu ne privedu čuvstva i afekti skrovite energije iz carstva 
nagona : tek onda zahvaćaju ideje cijeloga čovjeka i pokreću njime. 


«U nesvijesnoj podlozi osjetnosti dobivaju blijede ideje život poput 


sjena u podzemnome svijetu, koje ne mogu doći u dodir sa živim lju- 
dima, dok ne piju krvi. Ali sve to biva tek onda, ako se goni 
život podredi višim funkcijama. 

Opravdava se pak to podredjenje razvojem ljudstva, 
koji pokazuje, kako su se one više funkcije postupno razvile nad 
osjetnošću, očite zato, jer su se u borbi za opstanak ukazale kao 
korisne. Na-nižim stupnjevima kulture područje im je vrlo ograničeno, 
čovjeka vode pretežito nagoni i osjetne požede. Slično stanje opaža 
se u dosta velikoj mjeri i kod priprosta čovjeka već kulturnih za- 
jednica, pa kod djece. Sve se to mijenja u razvoju kulture tako, 
da se impulzivna snaga nagona navraća u neke oblike, te tim umje- 
rava, ugladjuje, oplemenjuje. Tako nastaju psihičke energije višega 
reda, kojima.se stvaraju velika kulturna djela. Uzmemo li pak na 


um, da se s takovim prilikama promijenila i svrha života, ne će 


biti teško razabrati, da pravo nagona, makar je starije, prirodnim raz- 
vojem ustupa mjesto važnijemu za život ljudski pravu uma. 

Sa svim tim nijesmo još odredili područje njihova djelovanja. Za 
sada bi slijedilo samo to, da se život čovjeka na višem stupnju kulture 

orijentira na višim funkcijama, ali kako prema tome stoje nagoni, nije 
kazano. S promijenjenim prilikama životnim došlo je do toga, da pre- 
staje negdašnje pravo nagona, da odredjuje smjer životu ; ovu 
zadaću moraju da na kulturnome stupnju prepuste umu. Nije potrebno, 
da zato ijedan od nagona bude izbrisan iz inventara duševnoga života 
ili da se uništi ; jedino je potrebno, da se modificira, kako to 
prema promijenjenim prilikama traže životne svrhe, ili što je isto, da 
se upravi smjerom umnih svrha. I kad te sposobnosti ne bi bilo u čo- 
vjeka, ne bi se bio mogao snaći u prilikama i neprilikama, koje su ga 
u njegovu životu tako raznovrsno okružile. Samo njoj ima da zahvali 
svoje održanje i svoj napredak. U nagonima su na neki način pohranjene 
sile, kojima je priroda opremila čovjeka, poslavši ga u život ; oni ču- 
vaju baštinu prirode. Um je pak promišljeni gospodar, koji s tim si- 
lama barata, stavlja ih u promet i nove stječe na njih. Njemu pristaje 
pravo da odluči, gdje će ih i kada i u kolikoj mjeri uložiti. Ne ćemo li, 
da konačna bilanca zlo ispadne, onda ne ćemo ni dopustiti, da se sile 
u ludo troše i medjusobno uništavaju : na svaku i najmanju trebat će 
paziti, ali se ne će moći dopustiti, da joj se više vrijednosti poda, nego 
li po sposobnostima svojim doprinosi životu. Prema tome: prirosu 
pripada joj veći i manji djelokrug. Ako dakle um u tom pogledu stavi. 
granice cijelome nagonskome životu, onda mu je podao, što mu po 
pravu pripada. Nitko ne smije da traži više, nego vrijedi životu, kakav 
je u razvoju prilika nastao. Ta baš bi nepravo bilo, da mu se više utje- 
caja dopusti, nego ga ide. Shvati li se odnošaj uma i nagona tako, ne će 
biti potrebno, da se nagoni unište, kad se njihovo očitovanje svodi na 
pravu mjeru. No ako je tako, onda um i nagon ne treba da su oprečne 
sile, nijesu dva kruga, koji se sijeku, te bi nastalo prijeporno područje, 
o koje se pru. Život je jedan i jedan je krug, na kojem obadva rade : 
jedan, koji gradju nosi, drugi, koji toj gradji prema prilikama životnim 
i prema svrsi života podaje oblik. Zajedno se mogu razvijati oba : sila 
nagonska — ili ako je hoćete zvati i ,,volja k moći“ — upravlja se na 
umne staze; a bude li to, onda se na jednoj točki sastaje subjektivno 
s objektivnim, nagnuće s dužnosti, egoizam s altruizmom, indiviđua- 
lizam i druževnost. I to bi se moglo zvati naturalizmom, budući da se 
odnošaj uma i nagona odredjuje prema razvitoj prirodi ljudskoj.. U. 
njoj ne vlada ni formalni princip, um, ni materijalni, nagon, nego 
obadva zajedno. A to je i u prirodi, koja po riječima Goetheovima 
nema ni jezgre ni ljuske, nego oboje u isti mah. Taj je naturalizam da: 

. Teko od slobodnjačkoga ugadjanja hiru i subjektivnim požudama, nego 
je postignuti sklad izmedju svih sposobnosti duše, do kakova ne dolazi 


naturalizam, ako snagu svoju traži u — opreci s umom. Ni svijesti o 
prisilju društvenih. oblika i ćudorednih i objektivnih spletova intelek- 
tualnih nema ondje:: čovjek srednjega soja dakako, koji nije prevladao | 
naturalističku opreku nagona i uma, osjeća na sebi to prisilje.; njegova 
su nagnuća primjerice gotovo uvijek drukčija, nego je ono, što traži um, 
i zato obično podliježe um, a prevladava nagnuće, u koliko nije strah 
ili koji slični motiy odlučio o protivnome. A gdje to biva, tamo nema 
govora o slobodi, dakle niomoralitetu. Takav je život neprestana 
borba nagnuća protiv dužnosti, subjektivnih, egoističnih požuda protiv 


objektivnih umnih uredbi i svrha. Pravo shvaćeni natura 


lizam,t. j. smjer, koji odgovara razvitoj prirodi ljudskoj, vodi k toj 
slobodi, ali držeći, da život nije laka igra, ne vjeruje, da se dade postići 
u neobuzdanoj raspuštenosti nagonskoga života, nego baš naprotiv u 
tom, da se ovaj i Onako, kako je gore izloženo, podredi umu. Kako 
nijesu u svih ljudi u jednakoj mjeri opsegu i vrijednosti podijeljena 
duševna stanja, može tako nastati u svakom slučaju posebna 
individualna, ali uz to i harmonična «lika, koja će 
pored individualnih crta nositi objektivni biljeg uma, te će doista 
biti moguće, da svaka od njih i u Svakom času prikazuje indivi. 
dualizovanu sliku općeno ljudskoga života. Ta slika nije čovjeku 
dar prirode, nego uzgojena (po drugima i po sebi) i obrazovanošću 
stečena nagrada : samo onaj je postiže, koji si je steče ozbiljnošću ži- 
votna shvaćanja, a to nema ništa zajedničkoga s naturalističkim liber- 
tinizmom i individualističkim anarhizmom. Ni u tom pogledu priroda 
ne postupa s ljudima jednako: jednima je od poroda dano, da se 
skladno razviju, u njih se nagnuća kao sama od sebe podredjuju duž- 
nostima ; drugima nijesu od poroda upravljene sposobnosti u tom 
smjeru, ali im je priroda podala ozbiljnost životnu, kojom su umjeli 
i obilniju množinu nagonskih sila urediti i sastaviti u skladnu cijelost ; 
treći — kao da su još na nižem stupnju kulture, žive pretežito nagonskim 
životom, kojega granica im nije umnost, nego vlastiti interes ili pro- 
računani utilitarizam, a sve nastojanje ljudi mjere mjerom svoga — 
egoizma. Nije dakako nikakove razlike u tom, da li je taj egoizam 
priprost — kao u obična čovjeka ili rafiniran kao u — kulturna go- 
spodina. Na stvari ostaje isto: nagon se protivi umu, ili ga priznaje 


samo dotle, dok mu služi. Da je ovo upravo obrnuti odnošaj, koji se ni 

razvojem ni današnjim kulturnim zadacima čovjeka ne da opravdati, 
na dlanu je. Do toga pak, da se uzgojem i pojedinca i društva, pa naj- 
poslije i umnim obirom broj ovakovih pojedinaca umanji tako, da ne 
.bude samo jedan dio društva, nego po mogućnosti cijelo društvo na 
= visini harmonična razvoja — do toga stoji moralni napredak 
ljudstva. 


DR. A. BAZALA. 


ROBOVI. 


DRAMA U JEDNOM ČINU. 


LICA : 
Lizije, atenski gradjanin. Didimej, \ robovi Lizijevi 
Aristip. njegov sinovac. Laida, / iko 
Partenije, kipar. Getulska pjevačica. 
Harejas, Mauretanac, rob Lizijev. | Dječaci. Svirači. 


Dogadja se za vrijeme Satumalija u zaselku kod Atene, -sedamdesete g. pr. K 


PRIPOMENA. 
Za vrijeme Saturnalija robovi su smjeli jesti za stolom svoga gospodara, a 
sam bi ih gospodar dvorio. — Kad je rob ubio gospodara, onda su svi robovi 


istoga gospodara bili smaknuti: robovi mačem, a ropkinje bi razapinjali na krst. 





Isključivo pravo prikazivanja pripada hrv. zem. kazalištu u Zagrebu. 


PRIZOR I. | 
(Otvorena sala u Lizijevoj kući. Izvana široki bodnih s tankim stupo- 
vima, po kojima se penje loza 1 lovor. Ispod balustrade proviruju jake 
agave. Prospekt je pogled na more, u daljini visoka brda. Obzor je visok. 
Jedan kut sale zaprema cvijeće, a posred njega plastična figura Friniba. 
Pod stupovima s jedne i s druge strane visoki svjećnjaci s plamenicima. 
U srijedi kamena klupa, s niskim posiranim naslonom, dvije sele, mali 
stolić sa kamenim vrčem i nekoliko prozirnih čaša. Sve je lo na desnoj 
strani, tako, da je široki ulaz na terasu posve slobodan. Desno i lijevo 
izlazi. Lijevo u kulu dvije velike amfore na gvozdenim tronozima. U 
sali je nešto pridušeno svjello, a na terasi potpuno, tako, da pergole 
bacaju jake sjene. 
Četiri dječaka na terasi. Šareno odjeveni, imaju u rukama grane pao- 
mine 1 maslinove. Oko pasa ima svaki od njib kožnu torbicu. Jedan stoji 
naslonjen na balustradu, drugi siedi na njezinom rubu, treći sjedi na 
zemlji ispred prve dvojice, pa kocka s četortim, koji leži na trbubu.) 
( Izlazi Didimej u sivom kratkom baljeiku, s crvenom frigijskom kapom, 
ima korbač u ruci, a na nogama sandale s visokim podvezama.) 

Dječaci : Hej, Didimeje, Saturnalia ! 
Didimej : Hej, momci moji, bit će batina ! 
Hajd' kupite se, jer ću tim korbačem 
Poijubit ledja vaša. Slušajte 
I ne čekajte, dok. Harejas dodje ; 
On ne će ljubit, on će lupati ! 
Prvi dječak : Nek crn mu bude obraz... 
Drugi dječak : Već je crn! 
Didimej : Tu nema šale, tornjajte se sada : 
Obdarismo vas voskom i pečenjem, 
A sad je svega dost. Harejas ide. 
| Vi vaše torbe, — korbač spremam ja. 
Dječaci : Heu ! Io bona Saturnalia. | 
( Dječaci odlaze kličući i domabujući Didimeju.) 


PRIZOR II. 


(Didimej na jednoj seli, baci korbač na klupu. Ulazi Harejas, smedje 
kože, kosa mu se ne vidi, jer ima na glavi bijeli, crveno isbrugani rubac. 
Nosi bijeli baljetak kraikib rukava.) 

Didimej : Heu ! Io bona, gladne nesreće ! ( Stanka.) 

Harejas ide. Vidi, kako tužno 

I mračno mu je lice! O Harejas ! 
Harejas : Što Didimeje, smiješ: se ? 
Didimej : Da smijem ! 
| Ta sada će gospodar da te dvori, 

. Jer danas dan je Saturnalija, 

| A ti se mrčiš poput starog vuka. 
Harejas : Pa što je u tom smiješno ? Što se smiješ ? 

Ta to je kod vas stari običaj ! 

I što se sjećam, davno ti je tome, 

Što boravim med vama ovdje ja, 

* Na taj dan da me časti Lizije. 

Didimej : A ipak tako tužno gledaš, druže, 

Prebrojit ko da želiš morske kapi, 

Do svijetlog horizonta što se nižu ! 
Harejas (gleda na more): | dalje druže, dalje brojim kapi 

Do onih pustih, suhih, obala, 


_———- —— a —_ - —-- 
— 

Gdje mati me je moja rodila, 
Gdje nekad snivah sanke mladih dana, 
Gdje sreća moja leži zakopana. 


-Didimej : I ti si bio sretan ? 
. Harejas : Jesam, druže. 


Al čemu da ti pričam stvari a 
Kad pojmit ne ćeš nigda, ni do vijeka 
Što već po vijeka tu me, druže, mori. 
Didimej : Zar za slobodom ? 
Harejas : Ne, za domom mojim. 
Još katkad sanjam, da se kući vratih, 
I vidim jadni, kameni moj dom, 
Pod orijaškim, gordim Atlasom. 
I vidim, kako majka, dijete budi, . 
Kol nježno svoje tamne pruža grudi 
I goni sanak toplim cjelovom. 
I opet vidim, kako mladić snažan 
Na strmoj hridi stojeć, lukom svojim 
Na divljeg ovna vreba. Vidim ga, 
Gdje orlovo je gnijezdo otkrio, 
Gdje smjelom rukom poput Herakla, 
Tog silnog kralja zračnih stvorova 
Obara u prah. Vidim kako stepom : 
Kroz korov i drač poput munje brze, 
Na vranu hatu tjera antilopu. 
I opet vidim povrh doma moga, 
Gdje rimski oro stade širit krila, 
Kad Marijeve sirašne legije..... 
Didimej : Čuj ! 
Glasovi iz vana : [o bona Saturnalia ! 
Didimej (na Masi Hoj ! Io bona ! (Vraća se.) 


Harejas : Raduj se i viči ! 


Daj ! Io bona! Tako klicahu, | 
Kad silni Marij u svom me triumfu, - 
Mladića sputanoga vodio 

Uz slavnoga Jugurtu, Didimeje ! 

PRIZOR III. 


( Harejas na klupi, Didimej prema njemu naslonjen na seli. Na terasi se javi 
lagano Laida u potpunom svjetlu. Bijelo usko dugo odijelo obrubljeno je 
tananim zlatnim rubom, fini tanki zlatni diadem u kosi, antikne naušnice. 
Gleda najprije preko balustrade, onda se okrene i sluša neopažena Hareja.) 


Harejas : 


Didimej : 
Harejas : 


Ti ne znaš i ne pojmiš, što to znači, 
Kad zavičaj ti otmu rodjeni, 
Kad otrgnu te grudi ljubljenoj, 
Kad vezana te vuku, kad te kažu 
Ko bijesnog tigra rulji pijanoj ! 
I ja se onda zakleh dušem svojom, 
Da tu sramotu platit će životom, 
Ma bio tko od ovih naših ljudi..... 
A zakletva, je 1? 
Ostade tek riječ ! 
U roblje onda prodaše me jadna, 
A kupio me otac Lizijev 
Za skupe novce. Ostavismo Rim 
I u Ateni živjet stadosmo. 
Koješta onda trebalo je učit 
| pripravit se, kako ćemo sina, 
Što rodi se, odgojit dostojno, 
A taj je mali Lizije, moj druže, 
Uz mene raso, sa mnom živio 
I učio. Zaboravih ti ja 
Na domovinu i na zakletvu, 
Jer bijah sretan uz mog Lizija. 
Al danas neka spopala me slutnja, 
A ja toj slutnji ne znam razloga. 
Tol teško mi je, Didimeje moj ! 
Ko da se opet vratiše vremena, 
U Rimu kad sam ležo medju robljem 
I čekao, dok kupi me gospodar, 
Koj* s takim će mi bičem zapovijedat ! 
Oh sretan, sretan bijah, druže moj ! 


Laida ( Primakla se za posljednjega pripovijedanja. Zadnje riječi sluša 


sasma blizu, neopažena) : 
A sad već nisi sretan, reci, starče ? 


. 441 


Harejas (uslaie u neprilici) : Oh, jesam, gospo, jesam, posve sretan. 


Laida : 


. Harejas : 


Laida : 
Harejas : 
Dimidej : 


Laida : 


Dimiđdej : 
Laida : 


Harejas : 


Laida : 
Harejas : 


Laida 


Harejas : 


Harejas : 


Jer sretan sam, kad Lizija je sretan ; 
U meni samom za me sreće nema. 
Al tužan si. Gle eto, tvoje oči 
Još i sad to svjedoče. Daj mi reci, 
Po duši reci, što te mori, starče ? 
Ma ništa, sasma ništa, gospo. Vjeruj ! 
Gospodar moj mi reče, da ti kažem, 
Da srca svoga gospodaricu 
U četir sata želi ovdje naći. 
U četir sata ? Gdje je ? 

Dolje, gospo ! 


U svečanoj ga vidjeh povorci, 


Sa drugovima kako prolazi. 
I s družicama... 
Ne znam, gospo. 
Starče ! 
Ti skrenuo si govor bojeći se ; 
Ti tajnu neku skrivaš preda mnom. 
Ne, ne boj se, govori, reci sve. 
Ti znaš, da volim te. 
O gospo mlada, 
To, što bi reć ti htio, ne bi bilo 
Za gospodara moga laskavo. 
Govori ! 
Eto, boli me, što on 
Svog starog druga, svoga branitelja 
Zaboravlja sad svakim danom više. 
Ah, negda, dok dječakom bješe on, 
Eleuzinskim dok poljima je ravnim, 
Skakutat znao kao mladi Eros, 
Ah negda... da, da bilo je... pa nije. 
A sad ? 
Sad, otkad mu je umro otac 

I otkad živi posred svoga zlata 
I posred kruga, prijatelja svojih... 
I mene misliš, je 1? 

Ne tebe, gospo ! 

Laida : 
Harejas : 


Laida : 
Harejas : 


Ta srce ti je samo suho zlato, 


Dragocjeni je alem duša tvoja, 
Dobrota lice, blagost riječ ti švaka... 
Da na njem nešto dobra jošte ima, 
To zasluga je tvoja, gospo mlada ! 
Ja više nemam riječi, ja sam sluga, 
Koj? služi samo mu na porugu. 
»Flej kozja brado“, ,,crni jarče“, viče, 
Bjelozubim me zove jazavcem, 
Pastirom Kerberovim, kad mu kažem, > 
Života nek se kani raskošna. 
Gle toga, starče, nigda ne čuh ja! 
Hipokrit on je pred tobom, jer ne će 
Da surovim se kaže. 

Samo za to ? 
Da, samo za to, al oprosti, gospo, 
Što pred tobom ja tako govorim ; 
Ja znam, da vaša srca mladjana 
Neslomivom su vezom vezana. | 
Al neka bude. Ove riječi rekoh ; 
Ublažit će ga možda ljubav tvoja, 
Ublažit kad ga vjernost ne može. 


Didimej (lagano odlazi na terasu i gleda na balustradi.) 


Laida : 


Oh, starče moj, i ta je njegva ljubav 
Ohladnjela. Ja vidim posve dobro, 
Da Laida je bila ljubljena. 

Da, sjećam se još danas njegvih riječi, 
Kad prvi put se sretni sastasmo : 
Privinuo me strastveno na grudi, 
Govorio mi tiho, zamamno : 

»Ii, Laido, ta ti si stvorena, 

»Da ljubiš i da budeš ljubljena, 

»1i boginjom ćeš dovijek biti mojom, 
»A Sluga tvoj ću dovijek biti ja. 

I grleć i cjelivajuć me, stade 
Nabrajati sve moje dražesti, 

Al tako, da bi same boginje 

Rad toga mene morale zamrzit. 


Da sjajna mi se kosa, reče, ljeska, 
Ko zlato prekriveno tamnim velom, 
Da jagode na usnama mi zriju. 
Božanskim tada nazvao me djelom 

I savršenstvom božjega umjeća : 

Sve, što je lijepo, što je dobro, sve . 
U meni višnji ujediniše..... 

| podrug ljeta bjesmo sretni mi, 

Al treći put je došlo proljeće, 

Moj starče, vjeruj, za me vrlo tužno, 
Jer ljubavi te nježne nestade. 
Ne, nisu naša srca mladjana 
Neslomivom ti vezom vezana 


Glasovi iz daleka : Heu! [ o! bona Saturnalia ! 


Didimej : 
Laida : 
Didimej : 


Laida : 


Harejas : 
Laida : 
Harejas : 
Laida : 


Harejas : 
Laida : 


Gospodar naš je! Gle! 

A tko je s njime ? 
Targelija i Thija, ropkinje, 
Što tu u našoj kući služahu. 
Ta danas naš je svetak ! Bilo sretno. 
Kraj mene sjedi, hajde ne boj se. 
Ti Didimeju, prazni amfore, 
U časti nek su stari običaji, 
Nek zlatna kap na zlatnom suncu sjaji ! 
On časti Thiju i Targeliju, 
A ja ću častit vas obojicu. 
Ne, gospo lijepa... .. 

Sjedi amo, starče ! 
Ne mogu, gospo. .... | 
To zapovijedam. 
Kad srcu tvoga gospodara, starče, 
Ja gospodaricom sam, ti si tako reko, 
Tad dvostruko se pokoravat moraš 
Kad zapovijedat sama stanem ja! 
Pa ja ću sjesti ! 

Čuješ, momče, toči ! 


Didimej (Pumi 17 amfora vrčeve, pa nalače čaše.) 


Laida : 


Nek amiori se ovoj duša širi, 

Didimej : 
Harejas : 


Laida : 
Harejas : 


.A čaša nek je za čas bezdušna, 


Dok u nama se zlatna kap ne smiri. 
Heu ! Io! bona Saturnalia ! 
Heu! Io! bona, krasna Laido, 
Al vina, gospo, ne smijem piti ja. 
Zar ne smiješ il ne ćeš ? 

Lijepa gospo, 
Jer ne ću, ne smijem. 


Laida (uslaje 1 diže čašu): Gledaj druže : 


Kol krasna kap se cakli tu u čaši, 
Kol divno sunce kroz nju prozire, 
Kol sjajniji i ljepši, stoput ljepši... 
I blažen nama svijet taj čini se, 
Kad zlatom tim si oči prekriješ, 

Pa kad ti rujna kap kroz žile prodje, 
Razblažujuć po tjelu teći stane 

I putujući do srca ti dodje..... 
Razgaliti ćeš grudi, starče moj, 
Privinut k sebi sav taj dobri svijet, 
Od milja tog će suza da poteče, 

A miso k nebu upravit će let, 
Raskrilit se po modrom svemiru ; 
Blaženstvo to će, druže, dignut te 
U jasne sfere vedroga Olimpa, 

U zlatnog doba dane blažene. 

I umom svojim postat ćeš gospodar 
Svim jadnim ljudskim stvorovima ti, 
Kristalom tijem vladati ćeš svijetom 
I bogovima ravan postati ! 


( Ispija čašu i pruža je Didimeju nek toči.) 


Harejas : 
Laida : 


Daj primi, druže, čašu, primi je, 
Pa usnama je svojim dirni ti 
I hit ćeš mlad i krepak, bit ćeš jak 
I žedan vina, žedan ljubavi, 
A minut će te jad i briga sva! 
Je P? Ti ćeš pit, kad zamolim te ja ? 
Ne, niti kapi..... 
Skini s lica jade, 

Jer samo zlatna kap ih liječit znade. 
U tebi ću utopit jade sve, 
Oh, zdravo da si zlatna kapljice ! (Prje.) 
Didimej (na terasi): Targelija i Thija dolje plešu, 
A naš gospodar u kolu je snjima... 
Harejas (ljut): I opet one..... 
Laida (savladava se): Neka, neka plešu, 
I ja ću plesat ovdje, pred vama, 
Dok mrki drug se srknut odluči 
Tek jednu kap. 
Harejas : Ne mogu, gospo zlatna. 
Ta zlatna kap, što cakli se u čaši, 
Tek varavi na suncu kaže sjaj 
I prividnu ljepotu toga svijeta 
I slijepe strasti kobni zagrljaj. 
Zahoravit ćeš stid, o gospo lijepa, 
Kad žarka ta ti kap kroz žile prodje, 
Privinuti ćeš k sebi svakoga, 
Kad njezin čar do tvoga srca dodje. 
Od očaja će suza da poteče 
Niz lice ti, a bijesna vatra ta 
Razoriti će mir i sreću tvoju 
I survati te na dno Tartara. 
Didimej (sa terase): Oh, kaki Tartar, druže ! Gledaj dolje, 
Targeliju i Thiju ljubi on... 
Laida (naglo) : Daj jezik za zube, ti derane ; 
| Nek ljubi ih, ta bit će plaćene. 
Harejas : Ne ljuti se, o gospo ! 
 Laida (ljuta): Prestani ! 
(mirno) Pa čemu gospom mene zoveš ti ? 
Gle! Ti si kupljen, kupljena sam ja, 
Ti dušu svu, ja cijelo srce dadoh, 
I ja sam, druže, samo ropkinja. 
Ti, Didimeju, što si tužan ? Reci ! 
Zar zapuštena tu da sjedim sama-? 
Ta to bje prvi jed ! Daj, sjedi k nama 
I ogrli me svojim ručicama ! 
Didimej (dolazi lagano blize 1 sjedne uz Laidu). 

Harejas : 


Harejas :, 
Laida : 


Harejas : 


Laida : 


Harejas : 


: Daj cjelov jedan amo, tu na usne. 


(Cjeliva Didimeja.) To mladji su i ljepši cjelovi 
Od Lizijevih. Ili moje usne 
Zar premca nać će u Targeliji ? 
Daj reci ! 

. Laido!! . 

Oh, starče moj ! . 

I tebi bi se htjelo cjelova ? 
Gle, ti si ljubomoran, čekaj časak, 
I tvoje ću pomladit usne ja. 
Ja znam, razumijem, što ćeš sad mi reći: 
Nek srknem vina, nek se s tobom bratim, 
Jer ti si, veliš, ropkinja ko i mi. 
Da. Istina je. Pogadjaš li misli ? 
Ja vidim povod tužnom tvom veselju 
Kroz ove tvoje oči prekrasne, 
Ja na tvom sjajnom licu vidim laž. 
U dušu tvoju vidim, družice ! 
A tvoje lice eto, malo prije 
Tol sjajnu laž je reklo: Da si sretan ! 
Nas dvoje, dragi, jednaki smo posve 
U našim bolima — a isti povod 
Rastužuje nam srca: Lizije ! 
Ne tuži, starče, eto, bol se ta 
Utopiti u kapi vina da! 
Đaj slušaj, gospo ! Nema četir ljeta, 
Na zaselku smo bili iliskom, | 
Što otac ga je namro Liziju. 
Dozrijevala je loza, bila jesen, 
A Lizije i njegovi drugari 
Ponapiše se ljudski ljuta vina. 
Hetere tri bijahu s njima pijuć 
I pjevajući došle iz Atene. 
Tad jedna od njih, znam je još i danas, 
Pokazav na me prstom reče : ,,Čujte, 
Što ovaj ovdje stoji poput Herme ?“ 
Ja stojah nujan. Bilo mi je žao, 
Što Lizije me opet stao grdit..... 

I onda netko od njih smisli se, 
Da zbilja glupo gledam, da sam trijezan... 
I predloži nek s njima pijem ja. 


Laida (u smijebuj: Za pjano društvo, miso pametna... 


Harejas : 


Laida : 
Harejas : 


Laida : 
Harejas : 


Ja nigda nisam pio, nisam vičan : 
To rekoh im, a oni — sve u smijehu 
Uručiše mi čašu oštra vina, 
U Lizijevo zdravlje neka pijem. 
Kad odbih, onda mirno rekoše : 
Da nisam, vrijedan svoga gospodara, 
Gospodar moj da preblag još je sa mnom... 
Sam Lizije ti onda ustane 
I ljupkim riječima me molit stade, 
Nek pijem, ma bar kap, u njegvo zdravlje. 
Govorio mi riječi nježne, blage — 
Pa što da kažem ? Jednake ko i ti, 
Kad čas si prije vina nudila. .... | 
I ti si onda pio, sada ne ćeš ? 
Da, ja se dadoh sklonut. Ispih čašu. (Stanka.) 
Znaš, mi smo ljudi baš ko kuga kaka: 
Tek jednu čašu vina nek nam dadu, 
Već za drugom nam rastu zazubice ; 
Ljubomorna je druga čaša prvoj, 
A treća slijedi drugu kriomice. 
Zaredaše se. Ne znam, što je bilo 
Od glave moje ; samo to se sjećam, 
Da stali su se smijat licu mom 
I Liziju, koj! počeo me blažit. 
Tad jedna od njih, sjećam je se dobro, 
Paflagonka je bila, mirno reče, 
Da čudno joj je, što se Lizije, 
Toliko mnogo brine za me!... roba! 
Ko da sam otac njegov zakoniti... 
Il možda, reče, Lizijeva mati 
U ložnici mi svojoj mjesta dade, 
Nek anagnosta, rob, joj sina stvorim ! 
Prostota ! 

Slušaj, čut ćeš dalje ! 

Tek na po ts sam riječi čuo ja, 
A pest se moja bijesna brzo nadje 
Na čelu joj, med iijepim očima. 
Laida : A ona ? 
Harejas : Ona ? Našla se u prahu 
Sva krvlju, — a i vinom oblivena..... 
Laida : A Lizije ? 
Harejas : Ti znaš mu oštre oči ? 
Laida : Da, znam ih dobro... | 
Harejas : Bijesom dvostrukim 
Sve krvlju podlivene traže me 
I snažna mu se onda desnica 
Na jadno moje lice spustila 
I više ne znam ništa, što je bilo. . 
Probudih se u toru ja krmećem... 
Tek tad se svega sjetih. Bilo mi je, 
Da primim kaku čvrstu toljagu, 
Da gospodaru glavu rascijepim..... 
Didimej : Ne, to, Harejas, ne bi bilo dobro..... 
Harejas (ljut): A što bi ti? 
Didimej : Ne, ne bi bilo dobro 
. Za pretorski edikt zar ne znaš više: 
Kad rob svog gospodara ubije, 
Tad ubijenog robovi će svi 
Svog druga krivnju glavom platiti. 
Laida : Pa što su naš: glave onda vrijedne, 
Kad Lizija već nema na svijetu ? 
Didimej : Ha, moja meni vrijedi najviše..... | 
Laida (porugljivo) : Harejas, slušaj, štedi Lizija ! 
( Didimeju) : Pameti ove bilo bi mi žao, 
Pod krvničkim da mačem nestane ! 
 Didimej (porugljivo) : Harejas, slušaj, štedi Lizija ! 
(Laidi): Ljepote take nać već ne bi znao. 
Na krvničkom da krstu izdane ! 

(Na terasu dolaze iz vana dva momčića s kiibarama, dva s frulama i 
getulska pjevačica. Ona je tamno smedje kože, glaiko iščešljane crne kose, 
koja je sakupljena na šiji; u ušima joj veliki zlatni koluti, na rukama 
narukvice od slonovine. Odjevena je u tanano, prozirno, zlalom pro- 
thano velo, koje siže do iznad grudi i do pazuba, bez ramenica. U ruci 
lirsos s tananim vrvcama. Na tjemenu tanki kolut od slonovine. Drugi 


Harejas : 


Didimej : 
Laida : 


Su odjeveni kralkim šarenim bilonima.) 


Da, lako vam se sada šaliti, 

Do šale onda meni nije bilo. 

(Sbazi bjevače) Gle, divlja četa mladih mm 
Što umjetnošću služe krušac svoj. 

A nogama i grlom služe njoj... 
Gle ! Dobro došli, ondje stanite. 

Al umjetnost vam vaša ne valja, 
Jer vrijednosti vam nema nikake 
Sva umjetnost i ljubav — plaćena ! 
Anakreontsku jednu pjevajte 

O vinu i o slatkoj ljubavi, 

O krasnoj dobi našega blaženstva, 
O ružama, o sretnoj miadosti ! 
Hajd, Didimej, nek se vrč taj zrači, 
Nek grla svoja udese pjevači. 


Didimej f/oči vino Laidi i pjevačima). 
Laida (ispija): U neskladne te vaše svirale 


Vi čašu rujnog vina nalijte 

I zvukove će one dobit prave ! 
(Harejasu) I ti si, starče, taka svirala, 
A samo kap bi vina trebala, 

Veselja zvuci da se tebi jave! 

Hajd, počnite ! 


Getulska pjevačica (recitira melodram uz glazbu): 


Ko zorica rana, 

Što svakog se dana. 

Na zlaćenom istoku javljati stane, 
Ko u jutro bajno, 

Kad sunašce sjajno 

Na čistom i azurnom nebu vam svane : 
Baš kap je ta rujna, 

Što žalosna, nujna 

Vam srca blaženstvom, veseljem nadane ! 
Te kristalne čaše 

Na usnice vaše i 

Nek blažit vam kapljica srdašce stane ! 


Laida (grobotom se smijući) : 


Harejas : 
Laida : 


Harejas : 


Gle, starče, isto, što ti rekoh ja ! 
Da zanimaš se, oči tvoj+ kažu, 
Za pjesmu tu! 

. Ne. Drugo krenu -mi 
Pozornost svu ! 

Je |! možda djevojka, 

Što pjesmicu je ovu pjevala ? 
Nju, gospo, gledam, jer su njene oči 
U duši mojoj spomen dirnule, 
Što davno već je u njoj zakopana. 
Dozvoli, reci, lijepa djevojko, 
Gdje dom je tvoj i kog si roda ti ? 


Getulska pjevačića : Pod. kamenim se Atlasom ja rodih 


Harejas : 


U vrletnoj i žarkoj Africi, 


- Getulija je domovina moja, 


Faruzijskog sam, starče, roda kći. (Stanka. ) 
Al mrka tvoja put icme oči..... 

Daj prestani. Što misliš, istina je. 

I ja sam jednom o tom snivo san ! 

li bješe " java? Toga ne znam više..... 


Laida (sažalno) : Gle, opet vrele suze napuniše 


Harejas : 


Te tvoje oči, jadni druže moj! 
Zaboravi, ne spominji se toga 

I otmi se toj tuzi nesnosnoj !' 

Nek otmem se, ti veliš, Laido ? 

Već stoput kušah tome se oteti, 

Al nigda jače ne javi se spomen 

Ko danas, što se eto javio. 

U kraju mom se kaže, da se spomen 
Do najtanje tančine tačno javlja 


Kad smrt se bliži. Eto slutnja moja 
I pravi povod mojoj tuzi svoj. 

Laida (vrlo uznesena): Pjevačice ti crna, daj nam pjesmu 
Što tog će starca sjetit rodnog kraja. 

Didimej (Pije neopažen) : Probudit će se možda tad k veselju, 
Jer sada plače, nariče i zdvaja ! 

Laida (vesela od vina, zagrlivši na pola Harejasa pruža mu vino): 
Čuj kozja brado, crni jarče, slušaj, 
Bjelozubi ti dobri jazavče, | 
(u smijebu) Daj, stari druže moj, daj kap tu kušaj, 
I minut će te, vjeruj, boli sve. 

Didimej (za to vrijeme ide lagano do getulske pjevačice, ogrli je i da joj 
čašu vina, da je iskabi, pa je ljubi. Svirači se pridušeno 
smiju). | 

Laida (pripila, nadvije se nad Harejasa, pa mu prolije čašu vina 
na glavu, smijući se): 
Nek ohladi sad ovo vince vrelo, 
Moj druže, tvoje čelo neveselo. 

Harejas (mirno): Što činiš, grijeh je, nemoj Laido ! 

Laida (jako se smijući): Rad tog bi kajala se ja grijeha, 
Al ne znam i ne mogu — sve od smijeha ! 

Harejas (uslaje, a na njegovo mjesto sjedne Laida gledajući u strop). 

Pjevačica (sviračima) : Nek kithara me samo jedna Prati; 
Filostrate, ti tu ćeš pjesmu znati ! | 

(Govori uz glazbu): 
Znate li one, divotne stijene, : 
Što se pod modro uspinju .nebo, 
Znate 1 taj prekrasni kraj ? 
Znate 1, gdje ispod žarkoga sunca, 
Zlaćenih zraka, zeleni svježe | 
Paomin javlja se gaj ? 
Njihala tiho mati me ondje, 
Prvi put tamo ljubljena nadjoh 
Ja dragog zagrljaj ! | 
Sjećam se tebe, dome moj mili, 
Spomeni davna ! Zato i ljubim: 
Getulski krasni moj raj! 

Srce mi puca, duša mi plače, 
Što nigda više vidjeti ne će 
Mili moj zavičaj ! | 
Laida (za pjesme postaje sve tužnija. Suze joj naviru na oči): 
I nigda više, vidjeti ne ću | 
Mili moj zavičaj !( Brizne u plač.) 
Harejas : O, gospo zlatna, što te snašlo, reci, 
Na očima se suze javljaju“! 
Ta ne plači..... 
Laida (kroz plač): . Harejas, čuj.. 
Harejas : Što želiš ? 
Hej, Didimeje, čašu vina daj! 
Te kapi pijem za te, lijepa gospo, 
Da za te, a i za moj zavičaj." 
Za svaku biser-suzu sa tvog oka 
Iskapiti ću čašu vina ja, 
Jer stara pjesma, mila uspomena 
To staračko je srce dirnula. 
Ne, ne plači, osuši lice svoje :: 
Harejas pije, gle, u zdravlje tvoje ! (Pije.) 
Didimej (smijući se): Harejas, starče, dobri druže moj, 
Nek bogovi ti budu prijatni. 
Ja uvjeren sam tvrdo, druže, ti ćeš . 
I za me čašu vina ispiti. 
Harejas : Na njenom licu opet sunce sjaji, 
A ugodna mi spomen puni grudi. 
Hajd, vina amo ! o 
Didimej (10č1) : Evo, vrijedni brate ! : 
Harejas (pije): Pa ova čaša za te druže budi! 
( Pjevačici) : 1 u čast tvoju sada ću da pijem ; 
Sve tuge ja se riješih. Dodji amo, 
Ne, staračkog se ne boj zagrljaja : 
Cjelivat će te otac, brat i drug, 
Kad tvoje usne dirnu usne moje ; 
Ja sjećat ću se majke, sestre, drage, 
Promatrajući tamno tice tvoje, . 
Utopit ću u vinu p6 čeznuća, 
A po će spalit tvoja usta vruća ! 

(Laidi): Ti, gospo, što me gledaš tako čudno ? 
Pa je I to čudo, što sad radim ja ? 
A tko mi reče, neka plešem, pijem, 
Zaboravlja li na to Laida ? (Klekne.) 
Na koljenima sad te molim gospo, 
Oprosti, što sam... što sam htio reći ? 
Ne... neznam... ' 
Laida (u smijebu) : Ne znaš više, jadni starče ? 
Koliko ti si ono godina 
Proživio u nauci i.muci, 
Da skupljaš znanja ? | 
. Harejas (ustaje): Bit će valjda deset. .... 
Laida : I tri su čaše bile dovoljne, 
Da mudrosti te tvoje riješe. Gle ! 
Harejas : Tri čaše ? 
Didimej (rugajući se): a, u zdravlje naše ! ' 
Harejas : Čekaj. (Stanka.) 
A što se zbilo ? Čini mi se, vjeruj, 
Ko da sam sada neki viši stvor, 
Da dižem se do vedroga Olimpa..... 
Didimej (naglo, porugljivo): U krmeći da ideš možda tor ? 
Harejas (naglo se razbjesni): Ti kugo besramna... 
Laida : Ta čuj, Harejas, 
Ma to je samo šala. . 
Harejas (bježeći za Didimejem): Čekaj, momče, 
Pokazat ću ti put do tora toga 
( Pjevačici) : Daj, drž'ga, djevojko ! 
Laida : Ma stani ! 
Didimej (na balustradi) : Eto. .... 
Taj čovjek će me ubit. Nije li 
Čas prije spominjao toljagu, 
Da gospodaru glavu rascijepi ! ? 
A sad na mene eto tu se ruši. —, 
Harejas (bjan): Da, ubit ću vas sve, (Didimeju) a tebe dva Bude 
I Lizija ću ubit. 
Laida : “Stani, druže, 
Što jadna tebi skrivih, reci .mi:: 

Ti Lizija ćeš ubit, veliš, onda 
Sve troje ćemo poći s njime..... i 
Harejas : Nemoj, 
Ti znaš, da tebe volim, dobro znaš ; 
Ubijat ne ću, to bje samo šala. 
Oprosti ! Ne bi htio, da te vidim, 
Gdje zderali bi s tebe odijelo 
Ne... vjeruj, ne ću! Bičem tog ću momka 
Izlemati na mrtvo ime. Čuješ, 
Izlemat ću te — ako ne daš vina..... 
Ti bit ćeš sličan paunovu repu, 
Ne natočiš li odmah amo vina ! 
Laida (smiješeći se, bomirljivo) : Harejas, gle, to spretnije su riječi! 
(Didimeju) Što gledaš dolje, momče ? Vina daj! 
Didimej : Targeliju je eto ovjenčao 
Go.podar naš vijencem lovorovim. 
Laida (mrka): A što se za to brineš ? Vina amo. 
. Ovjenčat ćemo i mi naše glave. 
Didimej (dolazi na po strašljivo i loči Hareji). 
Harejas (bijući) : Još ovu čašu... mislim... ne, neg pijem 
U dobro zdravlje... da u tvoje zdravlje, 
Pak onda (Stanka)... neka. Budi zdrava, gospo, 
I čuvaj mi se njega... on je lopov, 
Da ovaj ovdje... a i onaj dolje ! 
 Lalda (mrko) : Oh, onaj dolje, ne sjećaj me njega, 
Jer izgubljene ljubavi me sjećaš. 
Harejas (prema koncu prizora sve više pjan i svadljiv) : 
I šteta je, što “<. ljubiš, gospo, * 
Ja velim šteta. 
Laida (mrko): Ne govori tako ! 
Harejas (uzrujan, brzo) : ,,Ne, ne govori“, — tako uvijek 1 kažeš, 
A ja ti velim, da je nevrijednik : 
Targeliju ti vjenča, Thiju ljubi 
Sve samo za to, da se tebe riješi ! 
> Jest. Prodat će te još... 
Laida (fuvrijedjena, naglo): = Harejas! 
Harejas (smiješeći se): ba hn 
Znaš... prodat će te kome prijatelju; < 


-“ = a . srao 

H drugu svome, jednom, kom' se svidjaš. 

(Dobroćudno) Al jediti se nemoj, Laido, 

Ja rekoh to tek tako, tek od šale. 

(Didimeju) Hej ti Pigmeju, dajder, puni čaše. 
Didimej (/0či): U dobro zdravlje naše pit ćemo..... 
Harejas (ljut, Didimeju): Ti drži jezik, ridji gade ti, 

Zar snama ti se hoće šaliti ? 

(Laidi) Daj mrva se nasmiješi, lijepa drugo... 

(Didimeju) A tebi, tepče, kožu ću oderat 

I mješinu ću od nje sašiti..... 

(Laidi) Daj budi dobra, stvore dražesni, 

Pa pij i dušu vinom osvježi... (Pije sam.) 

(Didimeju) A ti progutaj jezik, bezbožniče ! (Slanka.) 

(Laidi) Ovjenčat ćeš nas, čas si prije rekla 

Ti sama. (Didimeju) Gdje su vijenci, reci ? 
Didimej (porugljivo) : Na tvoju vrijednu glavu čekaju, 

Da počasno im mjesto na njoj dadeš..... 
Harejas (1za stanke Laidi): Filosofa ti naših ne razumijem. .. 

Za Deukaliona oni kažu 

| Pirhu ženu njegovu... (Didimeju) Ti šuti! 

Od kamena da ljude stvoriše, 

Prebaciv kamen preko ramena, - 

A sad ja tebe pitam, gdje je duša, 

Daj reci, gospo, otkud duša nama ? 

Laida (smije se): Tu odgovora ja ne mogu dati... 
Harejas (uvrijedjen): Ti misliš, da sam pjan, što tako pitam. 
Laida (dobroboino) : Harejas ! Nisi, toga ne mislim. 

Harejas (u 76 glasa): Al lopov onaj ipak mi se smije..:.. 

(Didimeju glasno) Daj, reci; otkle duša, derište ! 

= (Stanka. Laidi) Ja sam to znam, o draga Laido: 

(Važno) Dioniz bog je po kap svoga vina 

U svako ljudsko. tijelo ulio. 

I po tom vinu, po toj zlatnoj kapi; 

Sve dobro se u nama rodilo : 

Tu utjeha je, sreća, tu blaženstvo 

Ljepota tu je, pravednost i ljupkost, 

Tu zadovoljstvo, mir i ljubav prava..... 

Sve zloće ta ti zlatna kap svladava ! 


156 


(Didimeju) Ej prtljavče, daj vijence sad donesi, 
Da ovjenčaš mi moju božicu, 
A gledajuć mi oči, ti ćeš, gospo, 
Iskapit za me ovu čašicu ! (Klone za čas.) 
Didimej (donosi vijence i ovjenča Laidu i Harejasa). 
Laida (vrlo vesela) : Pa neka bude ! (Didimeju) Daj mi čašu amo! 
(Harejasu) Ja vjerujem sve, što si rekao, 
Da, fina kap je vina u te pala, 
Kad vinski bog je duše dijelio ! (Prje.) 
Didimej (odlazi na balustradu, gdje je naslonjena pjevačica, nudja joj 
čašu vina, dok ona pije on govori, a onda je ogrki i ljubi). 
I tebi, moja lijepa Arijadno, 
Dioniz bog će dati duše kap ! 
Harejas (Laidi, bjan): Gle, Laido, gle onog lopova... 
Laida (smije se i miri ga): Ta i on slavi Saturnalija ! 
Harejas (teško govoreći): Ej, svirče, primi svoju kitharu, 
Harejas sad će pjevat pjesmicu : 
(Pjeva vrlo lagano): Znate li one — divotne stijene, 
Što se pod modro uspinju nebo. . 
(Prekida) A što je to? Ti imaš četir ruke, 
Ko kaki stari egipatski bog. . 
Dvije ruke makni. Ne ću da ih vidim. 
I počni opet ; ja ću da te slijedim : 
( Pjeva još laganije) Znate 1, gdje ispod žarkoga sunca 
Zlaćenih zraka..... (mrmlje drijemajući). 
Laida (fibo): Daj, stari druže, legni, spavaj malo 
I za čas bit ćeš opet pametan. 
Harejas (mudro): To pogreška je naša, što smo svi 
Mi smrtni ljudi ođveć pametni !. | 
Didimej (približi se, porugljivo) : Nek lude i pijanci vladaju, 
Bez pameti su, ne će nigda griješit. . 
Harejas (klonuo) : Ti šuti, jer si lud... 
Didimej (u smijebu) : Bar griješit ne ću, 
Kad lud sam, je 1? | 
Harejas (podiže se malo): Sve dotle, dokgod šutiš ! | 
Laida (mireći): A što ćete se riječima nadmetat..... 
Harejas (smije. se glupo) : I sad si, vidiš, ti me | | 
Što previše si bila pametna !_. 

Laida : Pa ja ću šutjet. i 
Harejas (Didimeju) : Čuješ, onaj drugi 
Za ledjima što stoji ti, — nek ode. 
Mi Didimeja drugog ne trebamo ; * 
Daj, reci, nek se makne onaj tamo ! 
Didimej (Laidi u po glasa): On vidi dvostruko ! 
Harejas (zaltvorenib očiju maše rukama): Ded, stojte mirno ! 
Ta što se obraćate oko mene ? | | 
Ja hoću mira ! Ja sam tu gospodar ! 
Ti, Laido, si rekla, da ćeš plesat. 
* Pa dobro, pleši, al ne tako brzo... 
Sve vrti mi se... (Zasbi.) 
Didimej (u po glasa): Vrti mu se, gospo ! 
Baš kapljica ga ljudski primila 
I sad će doći, što je prorekao, 
Da survat će se na dno Tartara ! 
Laida (iza duge stanke, nadvinuvši se nad Harejasa) : 
Čuj, šapće nješto ! 
Didimej : Dioniz tu i Morfej biju boj 


U glavi njegovoj ..... 
Laida : Šuti, neka spava. .... 
Gle, nešto sanja, čuješ ? 
Harejas (u po glasa, sanja): Kako tiho 


Ta naša ladja mirnim morem plovi, 

Gle, kako nam za sjajnim horizontom 

Sad krajevi se javljat staše novi. 
Didimej (fibo) : I zbilja Morfej osta pobjednik... 
Harejas (sanjajući) : Kol svjež je zrak, sve bajno je i svijetlo. 

Gle kako mirno vali udaraju, i 

A posve drukče prozirno je nebo. 

Pa kako ona modra brda sjaju ! 
Laida (ibo): Sad u snu ona mu se pjesma javlja... 
Harejas (sanja): I bližamo se žalu ! Dobri bozi 

Sad šalju nama vjetar povoljan ; e 

Ja znam, ja poznam ovu zemlju 

Ne, — to je java, — ne — to nije san. 
Didimej (#ibo) : Još stara glava o svom domu sanja ! 
Harejas (sanja): I sve se više bliži mila zemlja, 

Moj nesretni, moj dragi rodni kraj! 
Gle majčina me sretna suza čeka — 
I nježne drage blagi zagrljaj ! (Stanka.) 
.(Pridigne se spavajući) Daj, napni jedra, kreni kormilom, 
U davno, davno ne vidjeni dom ! 
Laida (u p6 glasa): Kol milo mu se smiješi tamno lice ! 
Gle, sad je posve sretan. Kako sniva, 
Gle, kako blago pružajući usne 
U djetinjem veselju opet pliva ! 
Didimej (prema balustradi) : Ja čujem glasove na stubama... 
Laida : Daj, gledaj, tko je. Bit će Lizije, ' 
Didimej : Gospodar naš je, s njim još dvojica. 
Laida (naglo) : Targelija i Thija ? 
Didimej : Nisu, gospo. 
Aristip je i guravi Partenij. 
Laida (gledajući Harejasa): Čuj, budi se ! 
Harejas (na p6 još pijan, na b6 sanen ustaje. Pridušeno) : 
Gusari ! Ne đaj se! 


Još časak drži! Na kraju nas eto..... 
(Obidje klupu, pa se ondje izmoren sruši, držeći uvijek grčevito čašu 
. u ruci.) 
PRIZOR V. 


(Ulazi Lizije, čovjek od 36 godina, na rimsku odjeven kratkom bijelom 
tunikom s crvenim rubom, Partenij u 5o godini, gurav 1 bradat, omotan 
u šarenu logu. Aristip u dvadesetoj, odjeven kao Lizije. — Svi nose san- 
dale, stanu na balusiradi, pa gledaju Laidu, koja u neprilici gleda čas 
onu trojicu, čas Harejasa, koji iza nje leži, a čas Didimeja, koji stoji uza 
svirače.) 
Lizije (iza stanke): Talenta dva med braćom ti je vrijedna.... 
Partenij : Lijepa je, to valja reći, druže. 
Lizije: A ti si kipar... i 
Aristip : a Istina je! Vidiš! 
Lizije : Ta ti ćeš stvorit od nje drugu Frinu ! 
Aristip : Partenije, daj uzmi, — samo dvjesta drahma 
I šumicu na Kefisu što imaš, 
I bit će tvoja ! 

Partenij : Čuj, Aristipe, 
U trgovinu miješat tise nemoj, 
Dok Lizijev si baštinik ti sam. 
Il možda dijelak od te ucjene 
U tvoj će pasti žep 2? Jel"? ' 
Lizije : Mudra ti .je, 
Naučila je mnogo, radišna je 
I zabavna... 
Aristip : A uz to, brate, zdrava ! 

Laida (Didimeju, koji joj se približio) : Što govore ? Daj slušaj. 
Didimej (Laidi) : .Znam. O novcu. 
Partenij : A Laida se zove ? 

Didimej (Laidi) : lotebi..... 
Laida (Didimeju) : Gle nakaze, gle, kako gleda amo, 
Ko očima da pPeEinjek 1 me PAS 
Partenije : Nek bude ! 


Lizije : Ruku amo ! 
Partenije : Eto novac 
I moja bit će od sad. 
Laida ( Didimeju) : Čuj, što veli ? 


Lizije (La1di): Aj, Laido, što vidim, Vas je troje 
Pogostilo se — a na račun moj ? 
Laida (neprilično) : Oh, gospodaru... 
Lizije (kazuje Partenija): Ovdje se pokloni, 
Gospodar ja sad nisam više tvoj ! 
Laida (presirašeno) : Ne, ti me strašiš, ti se šališ sa mnom, 
Te riječi tvoje prati veseo smijeh ! (Stanka.) 
Daj reci, da su lažne riječi tvoje. . 
Lizije (naglo) : Ja ne šalim se, ne strašim ja tebe, 
A riječi su mi gola istina. 
Gospodar tvoj je sad Partenije, 
Ti pratit ćeš ga... 
Laida (moleći): Što sam skrivila ? 
Zar ne sjećaš se više... 
Lizije (hladno) : Sjećam svega. 
Laida (moleći): Oh, ne znaš li, da... 
Lizije (mrko): Znađem, znadem sve. 
Laida (moleći): Koliko sam te.. 

Lizije (nervozno): I to vjerujem. 
Laida (plačući): Daj smiluj mi se... 
Lizije (oštro): Dosadna si meni ! 


Ti tužaljkama svojim prestani : 
Partenija ćeš slijedit još večeras. 
Laida (uvrijedjena) : Zar to je hvala za svu moju ljubav ? 
Lizije (u smijebu) : Ti još bi meni hvalit morala, 
Što raskošno si ovdje živjela 
Kroz ljeta tri u besposlici sjajnoj, 
Ko gospodja — a ne ko ropkinja. 
Laida (zdvojna) : Gle klečeć molim, ne odbacuj me, 
Ta služit ću ti, radit, trudit se... 
Lizije (bijesan) : Tu nema riječi. Ti si prodana, 
Pa ako samo riječ još jednu rekneš, 
Ja iz kuće ću istjerat te bičem. 
(Didimeju) Harejas ! Čuješ, momče, gdje je starac ? 
(Opaziv Harejasa) Gle lupeža, tu leži... 
Laida (sažalno) : Gospodaru ! 
Lizije (Laidi) : Ni riječi ! (Harejasu) Miči se ! Bez svijesti leži 
“To pjano blago, eto, gledajte ! (Gurne ga nogom.) 
Daj ustani ! (Gurne ga opel.) 
Harejas (kroza san): A? Tko me zove ? 
Lizije (gurne ga opet): Ustaj ! 
Bezobrazniče stari, pijanica ! 
Istrusio je opet amforu ! 
Ta gledajte ga ! 
Partenije : Taj je mrtvo pijan ! 
Lizije (rugajući se): I ovo je filosof, anagnosta, 
Moj učitelj! O dobri oče moj, 
Ja Periklo il Solon sad bih bio, 
Da drugog si mi dao učitelja ! 
Laida (naglo): Ne griješi duše ! 
Lizije : Šuti ! Tko te pita ? 
Gle ! Što se brineš tako ti za starca ? 
Ha! To bi lijepo bilo! Možda ipak ? 
Da nije možda matori taj momak 
Za ledjima mi ljubio heteru ? 
Je P >? Reci — sada istinu govori ! 

Laida (ponosno) : Tek jednog muža ljubila sam ja, 
A ti to dobro znaš, o Lizije! 


Lizije : Što ne vidim, to ne znam, znam, što vidim. 
Na tjemenu da oči su mi moje — 
Ja rogove bih možda spazio. 
Laida : Sam u to vjere nemaš, što sad kažeš... 
Lizije (posprdno) : Ni u što, dušo — baš te zato prodan. . 
(Harejasu): Hajd, nevoljo, razbudi se i ustaj, 
Jer, duše mi, ta tvoja stara ledja 
Oćutiti će udarce mog biča. 
Partenije : Ja ne žalim, što dadoh dvjesta drahma 
Za tu ljepotu, — ali za tog starca 
Ni drahme dvije ne bih dao. 
Lizije : Eto! 
Ja dvjesta drahma dao bih ti natrag, 
Da skota toga riješiš me kakogod. 
Ko krme leži, gledajte ga, ljudi! 
Razdrijemat ću te za čas ovom zmijom ! 
(Udari Harejasa korbačem, on se budi.) 
Laida (naglo): A ne diraj ga, gospodaru. Stani 1 
Nezahvalnik si. Prijatelja tučeš. 
Pjevačica i svirači (lagano. odlaze). 
Aristip : Koliko ljubavi za starca ! 
Lizije : Gledaj! 
Iskazat ću mu ljubav, sinko moj ! (Bije Harejasa.) 
Laida (bijesna) : Ti podla huljo, prosta kukavice, 
Što starca tog... (Navali na Lizija, pa ga potegne od 
Harejasa, koji se budi i kleči gledajući Lizija.) 
Lizije (zamabne korbačem na Laidu, ona uzmakne, a obujmi je Par- 
tenije) : I tvoj ću jezik smirit ! 
Laida (izmakne se Parteniju, stupi pred Lizija): 
Pa udri, ali starca ostavi ! 
Harejas (skoči s ledja na Lizija, koji boće da udari Laidu): 
Ne, ne ćeš, nigda ne ćeš, velim ti! 
Lizije (istrgne se Harejasu, pa udari Laidu. Partenije je uhvati) : 
I tebe ću, a i nju u red spravit. 
Laida : Jao! ( Parteniju) Kani me se, gadna nakazo ! 

Harejas (obori Lizija na zemlju, bijesan) : 
Ne, ti je biti ne ćeš. Velim ti! (Lizije se brani, dok Ari- 
stib priskoči 1 udari Harejasa, Harejas zatjera Liziji nož 
u prsa.) 
Laida : Harejas ! 
Didimej : Čuj, Harejas, stani ! 
Partenije : n Nemoj... 
Aristip : Ta ubit ćeš ga... 
Harejas (otrijezniv se): = Tko? 
Didimej : Ma ti! 
. Harejas (ne snalazi se, onda se podiže od Lizija): Zar ja? 
Laida : Harejas, nemoj, stani za boga, 
Ne ubijaj ga, ubiti ćeš mene! 
Harejas (ustaje, baci nož): Ne — ne ću — ne ću, ja ti rekoh zak 
Didimej (nad Lizijem) : Jao, on je mrtav, čuj, Harejas, mrtav ! 
. Aristip : Na usnama mu nema više daha..... 
Didimej (plačući) : Harejas, čuj ! N. 
Harejas (sasma smelen) : Ja čujem, druže moj! 
Didimej (plačući): Ti četir si života ubio. 
Laida (nad Lizijem) : Ne, nije mrtav, gledaj oči njeg?ve, 
I lica su mu topla, tople ruke — 
Ja ćutim njegov dah — na usnama 
Daj, gospodaru, ustaj — ne šali se, 
Daj ustaj — ja ću poć k Parteniju, 
Kad tako hoćeš — al mi reci riječ, 
Pokorit ću se, tek da glas tvoj čujem..... 
Aristip : A što to sanjaš, jadna djevojko, | 
Zar lijepe su te oči izdale, 
Te ne vidiš na grudima mu ranu ? 
Laida : Da, krvav nož i rana krvava, 
Bez duše tijelo... (Harejasu) Čuješ, starče, reci, 
Gdje sad je duša moga gospodara ? 
Govori, reci, podla ubojice ! 
< Prokletstvo na te i na glavu ti... 
Gdje, reci, gdje je sada ljubav moja ? 
(Nad Lizijem) Preživjeti te ne ću, gospodaru, 
Gle, s tobom ide družica sad tvoja. 
(Pogtabi nož, al joj ga Parlenije istrgne.) 

Partenije : Ne žuri ti se! To je gvoždje hladno, 
A ti si vruće krvi ! 
Diđimej : Jadna mene. 
Laida ( Parteniju) : Ne, nakazo, ja ne ću poći s tobom : - 
Mog gospodara ubio je rob, 
Na, raspnite me, eto tijelo moje — 
I ja sam njemu bila ropkinja... 
Partenije (Porugljivo) : Tu pred svjedokom platih dvjesta drahma, 
Gospodar tvoj sam, dušo, sada ja. 
Harejas : I prodao te! Moja desnice, 
Kol tvrdo srce ti si rasjekla ! 
. Aristipe, ti baštinik si njegov, 
Mi sad smo tvoji, ti nam sada sudi. 
Moj Didimeje, red je na nama 
Heu Io, bona Saturnalia ! 
. Didimej (plačući) : Oh jadna mene, ma ja nisam kriv, 
Ta svemu tomu kriva je Laida. 
Laida : Da, ja i moja ljubav, bijedni druže..... 
Partenije (porugljivo) : Još danas bit će za to kažnjena ! 


KONAC. 


POGIBIJA SMAIL-AGE ČENGIĆA. 
(&. OKTOBRA 1840.)* 


Pročitavši naslov ovomu članku, ima li koga, koji se ne bi 
odmah sjetio one divotne pjesme Ivana Mažuranića? Zacijelo 
nema. Ta ona je prevedena gotovo na sve evropske jezike, a navlastice 
na sve slavenske, te se od svoga prvoga izdanja (1845.) do danas to- 
liko puta na novo štampala, da je odista teško naći obrazovanije če- 
ljade vješto pismu, a da je ne bi poznavalo. Premda je pod dojmom 
kršćanskim, a navlastice pak poradi evropskoga divljenja crnogor- 
skomu junaštvu sama ličnost Smail-age Čengića baš nepravedno, u 
oprjeci s istinom, prikazana, ipak s Mažuranićevom vječnom slavom 
živi i slava ovoga junaka, čiju ćemo tragičnu smrt ovdje vjerno i što 
istinitije prikazati. Dosada se slabo pazilo na historijski dogadjaj, 
jer je malo tko pročitavši jednom pomenutu. velebnu pjesmu za nj 
mario, ali mislim, da ne će biti izlišno, ako se i on upozna, jer tako 
će se svatko uvjeriti, da je Smail aga odista zaslužio onu najveću slavu, 
za kojom je i po Mažuranićevim stihovima žudio rekavši: Ja sam 
junak, to će pjesma rjeti“. 


* Izradjeno: na osnovu ovih izvora i radnja: 

Bašagić Safvet beg: Najstariji ferman begova Čengića. (Glasnik 
bos.-herc. muzeja Vol. IX. (1897). Sarajevo 1897. 

Isti: Kratka uputa u prošlost Bosne i Hercegovine. Sarajevo 1900. 

Dragović Marko: Borba Crnogoraca s Turcima oko prevlasti nad Gra- 
hovom. Starine XX. Zagreb 1888. 

Isti: Materijali za istoriju Crne Gore. (Glasnik srp. učen. društva vol. 63). 
Beograd 1885. 

Jukić (Slavoljub Bošnjak): Zemljopis i povjesnica Bosne. 
Zagreb 1851. 

I. T. T—D.: Boj na Mljetičku. ,,Naše Doba“ 1894. (Glavni izvor.) 

Karadžić Vuk: Srpske narodne pjesme. Knjiga IV. Beograd 1896. 

Magazin srpsko-dalmatinski za ljeto 1845. Zadar 1845. 

Martinović: Jakov Daković. Čupićeva godiš. 111. Beograd 1879. 

Tomanović: Petar lI. Petrović Njegoš. Cetinje 1896. 

Članak, što sam ga napisao pod istim naslovom u sarajevskoj ,,Nadi“ 
1898., znatno je ovim stranom dopunjen, a stranom popravljen. 

Kao što je teško naći medju nama pismeno čeljade, a da ne pozna 
Mažuranićeve pjesme o pogibiji Smail-age Čengića, tako je kud i kamo 
teže naći u Herceg-Bosni koga, a da ne bi znao za slavnu i bogatu 
porodicu begova Čengića. Koliko li je samo paša i alajbegova dala 
carstvu osmanlijskome, koliko ti je megdana održala, kolikoli ih je opje- 
vala narodna pjesma, pa eto još i danas živi u odličnim potomcima.* 

Porodica begova Čengića vrlo je stara, a čisto turskoga pod- 


rijetla. Za sada poznat nam je kao najstariji član njezmisfendijar > 


beg, koji je bio moćni vazal (melik = knez) za vlade Karamanovića 
u Pontu u Armeniji oko izvora Eufrata i Tigrisa, a naročito u po- 
krajini Egil. Njemu izdade vladar Ebul muzaffer Kasim 
dne 29. marta 1498. u Mardinu znamenitu povelju (koja nam se sa- 
čuvala), u kojoj ga odlikova raznim povlasticama. No kad je god. 
1518. sultan Selim ove krajeve pokorio osmanlijskomu carstvu, posta- 
doše Isfendijar “beg i njegovi potomci sultanovi podanici. Sada se 
oni stanu pomicati na zapad, te stekoše maloazijski (anatolski) grad 
Čangri (sjeverno od Angore), po kojem budu kasnije u Bosni pro- 
zvani najprije valjda Čangrlići, aonda Čengići. Prvi je došao 
u Bosnu, i to kao namjesnik sultanov, Kara-Osman beg (1553.— 
1556.) ; on steče posjeda u plemenitom herćegovačkom Zagorju na 
Borijama. Njegovi se sinovi tude stalno nastaniše, tako da ih doskora 
uzeše ubrajati medju d o m a ć e plemstvo. Sinovi Kara-Osman-begovi, 
i to njih trojica, rasipaše se ubrzo po Zagorju, i to tako, da je jedan 
ostao na Borijama, drugi se zakućio na Ustikolini, a treći na Rataljima. 
Od ova tri brata potječu svi Čengići, koji se danas dijele u više grana, 
naime : Čengići Rataljci, Čengići Trešnje, Čengići Hotovci, Čengići 
Mrežice, Čengići Prosjeničani, pa Čengići s Ustikoline i Jelešaca, a u 


* Rodoslovlje gatačkih Čengića. 
Kurt alajbeg 





Rustan beg 
Smail aga 
rodj. oko 1780., poginuo 1840. 
. Muhamed beg Derviš paša (Dedaga) Rustan beg Hajdar beg 
poginuo na Dugi umr'o u Konjicu 1875. umr'o u Presjenici —umr'o u Cari- 
1870. ' gradu. 
pomno ROO O DO O 
Ali paša Osman Mazhar paša Hasan beg 


umr'o u Sarajevu živi u Carigradu. živi u Carigradu. 
.1886. : 

zadnje vrijeme najviše se istakoše Čengići s polja Gatač. 
koga, od kojih potječe i čuveni Smail aga. 

Čengići dodjoše skoro po svom useljenju u Herceg-Bosnu do glasa 
i znamenitosti. Tako se istače hercegovački sandžak-beg Ali paša 
Čengić za kandijskoga rata (1645.—1669.) izmedju Venecije i 
Turske nekim provalama u današnju Dalmaciju. ,Čengićem ili 
Sokolovićem“ zove Petar Zrinski onog pašu bosanskoga, ko- 
jega je god. 1663. kod Jurjevih Stijena ametom potukao, dapače za- 
robio mu živa brata. Za tursko-ruskoga ratau doba Ane lvanovne 
(1730.—1740.) nalazimo u bojevima pod južno-ruskim Odžakovom 
(Ozijom) tri Čengića: Bećir-pašu, Ahmet-pašu i Kara 
Osman-bega, od kojih je prvi poginuo kao junak, dok su druga 
dvojica dopala ruskoga sužanjstva (1737.).! No sve je ove daleko 
natkrilio već pomenuti gatački Smail-aga. | 

Smail-aga rodio se od oca Rustan-bega oko god. 1780., i to po 
svoj prilici na Lipniku, kuli njegove porodice u polju gatačkom. Odgoj 
njegov bješe onaki, kao i svih onodobnih mladića muslimanskih : išlo 
se za tim, da Smail-aga bude junak od megdana i ponosan gospodar 
svoje raje. Spominjasmo, da su Čengići najprije dobili plemenito her- 
cegovačko Zagorje, od kuda se i dalje prošire po Hercegovini. Taj 
posjed poveća oko god. 1830. još i Smail aga Čengić. | 

U Drobnjacima, tamo sjevero-istočno od Nikšića, danas već 
u Crnoj Gori, gospodarili subezi Selmanovići ; oni su pleme 
drobnjačko prekupili od čuvenoga stolačkog Ali paše S toče- 
vića. Selmanovići bili su varošlije, koji su samo tražili zabave, 
da im vrijeme prodje, pa tako su redovno dolazili u Drobnjake na 
lov na Riblje jezero, po svoj prilici nekoć ljetovalište glasovitoga 
hercega Stjepana Vukčića Kosače, gdje bi razapeli bijele čadorove, 


1 Ahmet paša umr'o je u sužanjstvu, dok se Osman beg pokrstio i primio ime 
Petar, te postao general. Vazda se i u tom činu sjećao svoga roda, šiljajući mu no- 
vaca i pišući pisma s ovim početkom : 

»Prim'te selam, moja braćo draga ! 
Od staroga Kara-Osman-bega, 
Od novoga Petra generala“. | 

Tako se još i danas pripovijeda medju Čengići Rataljci (GL. Bašagić: 0. c. 
Glasnik IX. 1897., 445). 

* Drobnjacima ime je po pučkoj predaji postalo, što je medju njima po- 
ginuo oko 1540. slavni vezir bosanski Gazi Husrev-beg, te mu ondje sahran'en 
drob (Bašagić: Kratka uputa, pg. 33). 

te lovili. Dakako, Selmanovići nijesu nikad sami dolazili, već u društvu 
svojih najboljih drugova i prijatelja ; bivalo kadikad i do stotine ljudi 
u družini. Ovu gospodu nahraniti i poslužiti bila je prva dužnost raje, 
a kako je toj raji bila za ledjima Crna Gora, koja je i onako uvijek vre- 
bala na Drobnjake, lako jerazumjeti, da je ta ista raja odlučila, bilo kako 
mu drago, riješiti se svoje vlastele. Šta će, kud će, već jednoga se dana 
sastaše Drobnjaci, pošto se paša vratio iz lova kući u svoju Taslidžu 
(Plevlje), pa zatrpaju Riblje jezero, ne bi li tako prepriječili gospodi 
svojoj lov. Kad su Selmanovići to dočuli, razumjeli su dobro, što znači: 
budući bi lov mogao biti krvav ! Ne htijući se upuštati u to, jer su 
znali, da su Drobnjaci osobito junački ljudi, naumiše Drobnjake pro- 
dati. Kupio ih je muselim gatački, Smailaaga Čen- 
gić, zanekih petstotina dukata (40 ćesa), te time 
podjedno odlučio sudbinom svojom. | 

Smail aga bio je u to vrijeme već glasovit muž ; znala ga je sva 
turska Carevina. U prvim bojevima XIX. stoljeća, i to u srpskom 
ustanku i tursko-ruskom ratu, iskazao se ne jednom zgodom, no ime 
mu je osobito poznato bilo po Bosni, kad se godine 1832. pridružio 
već pomenutomi Ali-paši Rizvanbegoviću Stočeviću, 
pa se god. 1832. s njime zajedno odupirao slavnomu ,,zmaju i vitezu“ 
bosanskomu Husein kapetanu Gradaščeviću. Time je omilio 
i veziru i caru u Stambulu. Ali glavna ga slava dočekala na ETE: 


 vačkom polju Grahovu. 


Čim je Smail aga kupio Drobnjake, eto ga medju njih ; ubrzo 
umiri raju, obdari joj glavare i podigne ženski dukat (rubiju) na isplatu 
harača na sedam groša i p6.! Inače bješe Smail-aga veoma pravedan 
i čovjekoljubiv gospodar, zaštićujući na svakom koraku svoju raju, 
tako da je bilo dosta reći : ,,Ja sam iz Smail-aginog kadiluka“, pa te 
nitko nije smio dirnuti, sve da si imao uza se i vreću dukata. Jedan 
bezimeni pisac, inače starina Hercegovac iz onoga kraja (I.T.T.-D.) 
zabilježio je ovaj karakteristični dogadjaj, koji nam prikazuje do- 
brotu i pravednost Smail-aginu : 

», Godine 1838. bješe došao u Drobnjake Smail-agin- sin Ru- 
stan-beg, čuveni i oglašeni zulumčar i prvi izrod Čengića. Rustan- 
beg-bješe razapeo čadore na zelenu baru* Grbovića, pod bijelu kulu 


1 Sedam groša čini jednu rubiju (rupiju) ; dakle za p6 groša. | bara = 
livada, 

Bašovića, kraj plavijeh Pošćenskih jezera. Po bari jednoga dana igraše 
beg pomamnog labuda! sa nekoliko beskutnjika i bezobraznika. Baš 
u taj čas naljeći će onuda čuveni junak JoksimJaukovićJak- 
šić na svojem bijesnom alatu?. No Rustan-begu vrag nije dao miro- 
vati, nego nagna na Joksima labuda, pa ga poče začikivati, da se po- 
trče na konjima. Joksim pristane i uteče mu na svom bijesnom alatu. 
To se Turčinu učini ar, pa nabrekne na seize* te mu izvedu bedeviju. 
Pošto beg uzjaha kobilu, ponudi Joksimu, da preskaču naviljke sijena. 
No i tu Joksimov alat održi pobjedu. Tada će mu reći Rustan-beg : 
, Hajde, vlaše, da se trampimoš: evo ti bedevija za halata, i da mi 
daš kumbure* prida !“ Joksim na to plane i reče : ,,Beže, hoću, ali ti 
da mene daš kadu? za kumbure !“ Kad ovo Joksim izreče, beg planu 
i povika: ,, Umeti Muhamed?, Turci, drznu mi se vlah rza? i obraza !“, 
pa onda opali kuburu na Joksima, ali mu pusta ruka zadrhta, te po- 
turi!% konja i junaka. Tada Turčin (t.j. Rustan beg) nagne bježati, a 
ostali Turci juriše na Joksima, ali ovaj povadi plamenog handžara i 
dvojicu posiječe, a obrani!! Zvizdić-barjaktara i ode kući pjevajući. 
U jesen iste godine dodje Smail-aga u Drobnjake sa svojim Rustan- 
begom sinom, i tu bude pozvan i Joksim Jauković. Kad Smail aga 
sasluša obje strane, reče : ,,Ešedu bila,!? da je Joksim posjekao i Rusta 
i trista Turaka, ne bih mu ništa, jer mu je napast bila. A ti, Rusto, 
ne najauj!š na ma'nite vlahe!“ 

Pogledati Smail-agu dosta ti je bilo, pa si odmah znao, da gledaš 
junačinu i plemenita čovjeka. Bio je srednjega rasta, krut, smedj, 
a velikih i zelenih očiju, koje su ti pogledom svojim odavale svu nje- 
govu dušu. Nada sve resila ga mirnoća i trijeznost, a rijetko kad bi 
planuo gnjevom. U svome porodičnom životu bio je baš uzoran. Imao 
je jednu ženu, s kojom je izrodio tri sina: Rustan-bega, Muhamed- 
bega i Dedagu, kasnije prozvana još i Derviš-pašom. Živio je vazda 
skromno i umjereno, baveći se svojim sinovima, koji su mu bili veoma 
čestiti i valjani ljudi, osim onog siledžije Rustan-bega. Čengić obično 
stolovaše u Lipniku na svojoj kuli na lijepome polju gatačkome. Danas 
doduše toj kuli nema tako reći ni traga, ali opet svako dijete zna, gdje 
se nekoč kočila. ko 


a labud. = konj bijelac. * alat = crven konj (Fuchs).  # ar (turski) = 
sramota.  * seiz = sluga kod konja (konjušar). 5 trampiti = promijeniti (konje). 
* kumbure = kubure, pištolj. 7 kada = kaduma, gospodja, žena. * Umeti Mu- 
hamed, psovka turska. * rz = žensko poštenje. 1% poturiti == promašiti. 1! db. 
raniti = raniti. !* kletva turska, 15 ne najauj = ne najahuj. Ze 

Spominjasmo, kako je Smail aga došao do Drobnjaka, a sada 
ćemo prikazati sve posljedice toga kupa. 

Izmedju Crne Gore i Hercegovine prostiralo se nekoč G Ta- 
ho vo. Kako je već redovito bivalo, da ova granica nije nikad stalna 
bila, te se svaki čas mijenjala prema megdanima, to je i Grahovo bilo 
čas osmanlijsko, čas crnogorsko. Grahovljani su imali svojega voj- 
vodu, s kojim su sami sebi sudili. Veziru hercegovačkomu plaćali su 
po nešto u ime danka carskoga, a tako isto i Turcima korjeničkim 
u ime haka! od zemalja, dok su Crnogorci mogli medju njih dolaziti, 
kad je kome volja, i Turci ih ondje nijesu smjeli goniti. Kad zavlada 
u Crnoj Gori vladika Petar Il. Petrović Njegoš (1830.— 
1851.), pjesnik vazda zelenog ,Gorskog vijenca“, Grahovljani 
se pod svojim vojvodom Jakovom Dakovićem Vujači - 
ćem malo pomalo odmetnu sasvim od Turaka i prestanu im išta 
davati, te stanu javno četovati po Turskoj, kao i ostali Crnogorci. 

To dodija hercegovačkom Ali paši Stočeviću, te se riješi kazniti 
i pokoriti Grahovljane ; ali kako je znao, da su Grahovljanima na 
pomoći Crnogorci, to skupi svu vojsku hercegovačku. Tu se sada desi 
i naš Smail aga. Godine 1836. u augustu udari Ali paša Stočević na 
Grahovo, a kad vodje Grahovljana vidješe veliku silu pašinu, zatra- 
žiše brže bolje pomoći u vladike crnogorskoga. Petar Il. pošalje trista 
Katunjana i pred njima svog rodjenog brata Joka i Steva Stankova, 
brata munjevitoga kneza Danila, a strica današnjega crnogorskoga 
kneza. U toj vojsci bilo je jošte sila članova iz porodice Petrovića, 
jer ovi jedva čekahu, da se uzmognu, ogledati s Turcima, slušajući 
jednako kod kuće junačke pjesme o svome rodu. | 

Kad su Petrovići došli s vojskom na Grahovo, braća ih odušev- 
ljeno i radosno dočekaju i pogoste. Ali ne mogući više mirovati, u 
jedared nahrupe u po noći na Turke, i to nesrećom baš na onaj odio, 
kojim upravljaše Smail aga. Ova ih junačina za čas opkoli i od veće 
česti sasiječe. Od Petrovića tek je jedan umakao, šesnaestgodišnji Drago 
Jakovov. Taj je megdan bio odlučan, jer Grahovljani potom,ne mo- 
goše se odbraniti od turske sile i prije nego prispje veća vojska crno- 
gorska, predadu se sa svojim vojvodom Jakovom Turcima, a ovi vra- 
tivši se ponosno natrag, odvedu vojvodu s još nekoliko znatnijih gla- 
vara u Mostar i bace u tamnicu. Pošto ondje dugo odležaše, pusti ih 
paša Stočević na otkupe i obećanje, da se ne će više odmetati od Turaka. 


1 hak = zemljarina. 

Vidjesmo, da se u tom boju najvećma proslavio Smail aga ; on 
ga i jeste odlučio , njegova sablja i njegova desnica učini sve, šta više, 
još ga je za života opjevala narodna p jesma, u kojoj se kazivalo ovako : 

»Svjetla sablja age Čengijića, 
Sasiječe sedam Petrovića 

Na Grahovu polju širokome, 

Na sramotu knjazu Brdjanskome !“ 

Kaže se, da je ove riječi Smail-aga dao urezati u svoju sablju, a 
pamte stari ljuđi još u naše dane, da je sam često znao u svom zanosu 
govoriti, slaveći kao kaki narodni pjevač pobjedu svoju, ovako : 

,»Silnog pašu Bušatliju, 
Baš Mahmuta krvopiju, 
Osvetio nitko nije, 

Dogo mene seratlije! ; — 
Ja ispunih carsku volju, 
Na Grahovu bojnom polju 
.Ubih deset Petrovića, 
Sokolova i plemića !“ 

Slava Smail-agina u čas se pronese svom otomanskom carevinom. 

Na daleko i široko se o njoj govorilo i svaki je Turčih ponosom izgo- 
varao ime agino. Malo dana, eto i fermana iz Stambula od padišaha 
Mahmuda II. reformatota, gdje ga imenuje pašom. Gazi (= junak) 
Smail aga Čengić okiti se tako djedovskim naslovom. 

Lako je razumjeti, da je taj poraz najviše zabolio vladiku Petra. 
Izgubio je toliko braće, pa trista birane momčadi ; no sve bi još to 
pregorio, samo da nije bruke: i sramote ! Sada nema dru ge, 
negoosveta, prema onoj poznatoj narodnoj (koja za Crnogorca 
onog vremena nije bila tek fraza) : ,, Tko se ne osveti, taj se ne posveti“. 

Još iste godine 1836. izadje Smail aga u Drobnjake. Kod sela 
Dubrovske srete se sa glavarima, te opazivši Gjoku Malovića, 
potjera konja do njega, pa mu reče: ,,Vala, Marjane, ne rodi bula 
Turčina, da osveti Mahmud-pašu Bušatliju prije mene, 4 ja ga šućur 
ć= hvala) Bogu osvetih“. Na to se pozdravi s drugima, te reče : ,,Ja ' 
vas zvah u indat*“.* Sada mu pade u riječ knez Amza Tomić: 


* Mahmud paša Bušatlija bio. je arbanaški paša krajem XVIII. vijeka ; njega 
su Crnogorci ametom pobili god. 1789., 1790. i 1796. Te posljednje ga godine dapače 
živa uhvate i na Cetinju pogube, Pred smrt žalio se Mahmud paša, što nema sin a 
da ga osveti. — Seratlija = krajišnik (nalme crnogorski). 

ž indat == pomoć. 


“ 

,»Čestiti pašo, a mi smo bili na muku čuvajući OVO sirotinje od Br- 
djana i Moračana“. Smail aga smijući se dodade na to: ,,A ešedu bila, 
znao sam, da ne ćete doći ; krv nije voda.; vama je žao Petrovića !“ 

Prodjoše pune četiri godine, a da Smail age nije bilo medju Drob- 
njacima. Za to je vrijeme ovdje mogla dozrijeti misao, da Smail 
agaimazaosvetupoginuti. Velika slava njegova nije mno- 
gomu dala spavati. Znamo za vladiku, a sasvim je i prirodno, što je 
mrzio agu krvnika svoje porodice ; razumljiv je i za Drobnjake i Gra- 
hovljane, koji su vazda nastojali, da se oproste osmanlijskoga gos- 
podstva i pridruže Crnoj Gori, nego začudo je, što se u tom kolu za- 
vidnika Smail-aginih našao sam Ali-paša Stočević. On je tako 
daleko pošao, da je najmio nekog krvoločnog Ferhata Krvavca, da 
ubije agu ; no taj pokušaj nije uspio, kao što ni vladičin, koji je jednako 
tražio nekoga, da iz potaje smakne Smail-agu, a nije mogao naći. Toliki 
je strah vladao pred Gazi-Smail-agom Čengićem. 

Dok se ovo zgadjalo ,,iza kulisa“, razgovarali su jednako izmedju 
sebe Drobnjaci, kako bi agu k sebi domamili, pa ga onda ubili. Baš u 
tom razgovoru eto k njima pismo od vladike crnogorskoga, u kome ih 
pozivaše, neka se spreme, a on da će im dati pomoći. Sada se sastaše 
na ozbiljnije dogovore. Prvi se taki dogovor desio na kuli kneza A m ze 
Tomića na Previšu, drugi na kuli vojvode Šuje Karadžića 
u Petnjici, a treći na kuli vojvode Jokice Jakića u Dobrim Se- 
lima. Posljedica ovih tajnih dogovora bješe zavjera čitavog plemena 
drobnjačkoga, a glavni su joj članovi bili ovi narodni glavari i prvaci, 
dašto osim .već pomenute trojice : s Previša još i Milić Tomić ; 
iz Petnjice joši MitarKaradžić;sPošćenja: pop Mitar Go- 
lović i serdar Milutin Bašović; iz Komarnice: Kreško 
Jakov Gjurgjić; s Duži: Gjoko Malović, Mićo Me- 
međovići Radojica Vilotijević; iz Bijele: Jovo Ke: 
kinVulović;sMljetička: FilipŽugić;sKosarice: Milija. 
Šrdanović; iz Tušine: Mušo, Sekula i Novica Cero- 
vići; s Malinska: Mirko Aleksić Damjanović; iz Si- 
rovca: Petar Kršikapa; iz Šarenaca: pop Vid Bojović; 
iz Pridvorice: Joksim Jačiković. Glavari se ovi medju sobom 
zakleše, da ne će jedan drugoga izdati, te se podjedno sporazume, 
kako će Smail-agu domamiti u Drobnjake, jer na njegov Lipnik u polju 
gatačkome udariti nijesu smjeli; njima se mnogo sigurnije činilo agu 
domamiti u svoju sredinu, pa ga onda noću napasti i ubiti. U tu se svrhu 

dogovoriše, da će Gjoka Malović, koga je aga veoma cijenio i u koga se 
sasvim pouzdavao, poći do age, te ga budi pod kojom zgodnom izlikom 
domamiti medju Drobnjake..Da ih bude više, morao je Petar Kršikapa 
pozvati u pomoć jošte i Moračane, jedno hrabro crnogorsko pleme, 
dok su svi drugi trebali po svojim selima podići što više ljudi na oružje, 
te svaku važniju dojaviti drobnjačkomu knezu Amzi Tomiću i vojvodi 
Šuju -Karadžiću. | 

Kad je sve tako ugovoreno bilo, podjoše vojvoda Šujo, Mirko 
Aleksić Damjanović, Muša i Novica Cerovići kradom na Cetinje, gdje 
su svečano obećali vladici Petru, da će Smail-agu pogubiti. 
Mušo Cerović se dapače zakune, da će ga on glavom ubiti, što je vla- 
diku u tolikoj mjeri obradovalo, da mu je poklonio dvije srebrne le- 
denice,' no i ostaloj trojici takodjer je nešto dao. Sada izlane Novica 
Cerović vladici, da bi lasno bilo ubiti Smail-agu, ali to da priječi Gjoko 
Malović, jer da čitavu zavjeru izdaje. Ove se riječi Novičine nemilo 
kosnuše vladike. Iza nekog razmišljanja odluči se potom, da treba i 
Gjoku pogubiti, bio kriv ili ne, jer Smail-aga mora svakako pod zemlju. 
Ali kako će ubiti Gjoku, a da ne bude graje ?* Konačno odluči se vlađika 
ovako : on će pozvati k sebi JovuKekinaVulovića, kapetana 
drobnjačkoga, te će mu naložiti, da skupi nešto perjanika,? s kojima 
će poći medju Drobnjake, a podjedno dade mu pismo na kneza Amzu 
Tomića. Knezu pak poručit će vladika, neka skupi oko sebe sve Drob- 
njake, a kad to bude, onda ima Jovo Kekin Vulović zametnuti kavgu 
s Gjokom Malovićem (koji svakako treba da bude pozvan na skup), 
pa će onda Jovo u toj kavgi tobože iz inata ubiti izdajicu. 

I odista odmah po tom sastaše se vladika i Jovo Vulović te se 
sporazumješe. Po tom se vrati kapetan u Drobnjake i podje u svoje 
selo u Bijelu, a odavle onda u Tušinu, gdje prenoći kod Muša Cerovića 
i sjeti ga opet njegovih riječi, da će ubiti Smail-agu. Iz Tušine svrne 
< Jovo Vulović na Mljetičak, te dodje na konak Novičinom zetu Žugiću, 
koji je bio sestrić Gjoke Malovića, no toga Jovo nije znao, pa mu tako 
sve ispriča i njegov nalog, da ima Gjoku ubiti. Kad je Žugić sve saznao, 
čudom se začudio, no ipak nije ni slovca izrekao u obranu Gjokinu, 
već, pridržavši gosta kod sebe, s mjesta pošlje sina svoga Mihajla na 
Duže k Gjoki s porukom, što ga sve čeka. Čim je sjutradan kapetan 
Jovo Vulović stigao na Previš, potraži Amzu Tomića, predade mu 


: ledenica = mala puška srebrom okovana. * perjanici = momci crnogorskoga 
vladike. 

vladičino pismo, na što knez sazove skupštinu. Dakako Gjoke nije 
bilo, već sin mu Jakov, pa tako propade namjera vladike Petra. Poslije 
tobožnje skupštine Vulović odmah okrene na. Cetinje, gdje ga je vla- 
dika nestrpljivo iščekivao. Opazivši kapetana, upita ga žurno : ,,Jovo, 
jesi li ubio najboljega i najpametnijega Hercegovca ?““ Jovo, ljubeći 
vladiku u ruku, odgovori : ,, Gospodaru, nijesam, jer ne dodje na skup“, 
te mu ispriča, što je i kako je sve bilo. Vladika se većem pokajao za 
svoju namjeru, pa čuvši sve, reče : ,, Hvala Bogu, kad nijesi učinio zlo 
i slomio krajini krila“. Gjoko Malović u istinu nije ni mislio o kakoj 
izdaji, a to je vladika kasnije i čuo s više strana, većje Novica ono 
na njega natovario iz zavisti. 

Spomenusmo, da je Gjoko Malović imao namamiti Smail-agu 
medju Drobnjake. To je on i veoma vješto izveo, onako, kako su za- 
vjerenici od njega i očekivali. Ponajprije mu je pisao, da se Drobnjaci 
bune, pa da bi najbolje bilo, ako on sam s trista momaka dodje medju 
njih, da ih umiri ; više od trista ljudi neka sobom ne vodi, jer bi se narod 
mogao uplašiti. Uz to mu javi, da bi već trebao da dodje, da riješi 
nekolike pravde, a na koncu dometne, da ljudi izmedju sebe šapću, 
da Smail aga ne smije doći medju Drobnjake, jer da se boji, otkad je 
ono posmicao na Grahovu Petroviće. Valja priznati, da je pismo ovo 
majstorski smišljeno, jer ako aga možda i ne bi mario za one poslove, 
no njemu, čuvenomu junaku spočitnuti, da je kukavica, to ga je mo- 
ralo namamiti u zasjedu. Istodobno poslao je Gjoka Malović pismo i 
knezu Amzi Tomiću na Previš, te vojvodi Šuju Karadžiću u Petujicu 
javljajući im, što je pisao Smail-agi, pa onda im stavi na srce, da se 
spreme sasvim tajno na boj i da što prije otpreme prema dogovoru 
Petra. Kršikapu medju Moračane, da im dodju u pomoć. 

Kad je Smail aga proučio pismo Gjokino, plane kao ris ; on:da je 
kukavica, da se boji vlaha drobnjačkih ! S mjesta naloži slugama, da 
se spreme na odlazak u Drobnjake, a na to napiše pismo u Mostar 
Ali-paši Stočeviću, moleći ga, da mu pošalje sina Miralaj-bega s nešto 
ljudi, no podjedno mu obeća, da mu sina ne će voditi sobom medju 
Drobnjake, već ostaviti na Lipniku. Pored ovoga napiše još dva pisma 
kapetanu Mušoviću i pobratimu Ahmedu Bauku u Nikšiće ravne, 
moleći ih, da mu dodju u pomoć, te da se sastanu medju Drobnjacima. 
Sam Smail aga skupi trista Gačana, medju kojima bijahu gotovo svi 
bezi i age njegovoga pašaluka, pa onda krene put Drobnjaka. 

Prvoga dana pade u Pivu na konak, te prenoći prvu noć u mana- 
stiru zadužbine Gagovića, a drugu noć na Bezuju u kuli Gagovića. 
Na prvom se konaku Smail aga nešto naljutio i ošinuo kandžijom 
jednoga kalugjera, koji ga stade kleti i psovati, ali Čengić se na to 
nasmije i zapjeva : 

»Kuni mene, crni kalugjere ! 
Kad god su me kalugjeri kleli, 
Vazda mi je dobra sreća bila.“ 

Na Bezujima upita Smail aga Milisava: Gagovića, što mu se 
čini o njegovom putu u Drobnjake ? Milisav mu odgovori : ,,Pašo, 
ovuda je predje tebe prošlo sedam paša u Drobnjake ; dvojica za doba 
moga pradjeda, a trojica za doba moga djeda, za doba moga oca i za 
moga doba dvojica. Nijedan se nije vratio, pa i tebe što Bog da. Budi 
dobar raji, pa se ne boj !“ Smail aga reče na to iza kratke šutnje : ,,Zar 
mi ti ne bi rekao, da idem ?“ ,,Bože sačuvaj, pašo, odvrati Gagović, to 
bi ti rekao tvoj dušmanin. Zar da se uplašiš rajinih riječi ? Smrt i jeste 
za junake, a pogani umiru kod kuće. Tebe Drobnjaci ne će hile! uči- 
njeti, jer si im dobar“. Kolike li lukavštine i neiskrenosti u tih par 
riječi ! Često se zgadjalo, da čovjeka pred kaku nesreću neka tajna 
Slutnja obuzima, pa bit će da je taka slutnja i Smail-agu obuzela. Ali 
njegovo junačko srce nitko ne bi mogao natrag krenuti. Stoga Milislav 
Gagović, poznavajući svoga gospodara, i govori onako: laskajući mu 
proriče mu i crnu sudbinu, sudbinu one sedmorice paša, o kojima inače 
ne bih ništa izvjesna znao reći. i 

Medjutim saznade Gjoka Malović, da se aga nalazi na Bezuju, 
pa to odmah javi vojvodi Šuju Karadžiću, poručujući mu, da bi dobro 
bilo, kad bi Smail-agu dočekali glavari drobnjački na granici. Šujo 
Karadžić dojavi tu poruku knezu Amzi Tomiću, a sam potom. krene 
na put, te se na Pošćenju i u Komarnici udruži sa serdarom Milutinom 
Bašovićem i sKrečkom Gjurgjićem. Već sada su se prepirali ovi glavari, 
tko će ubiti Smail-agu, jer se za tu slavu natjecahu putem Šujo i Krečko. 
Kad su došli na Duži, pridruže se Gjoki Maloviću, pa onda svi zajedno 
podju Smail-agi u susret, dogovarajući se, šta da rade za slučaj, ako je 
aga štogod načuo o njihovoj namjeri. Medjutim javi knez Amza Tomić 
svim glavarima drobnjačkim, da se primiče Smail aga, te podjedno 
poruči Mušu Ceroviću, neka javi Petru Kršikapi, da pozove Moračane. 


. hila == lukava prijevara. 

I odista, glas se za čas posvuda raširi, tako da je sve vio spremno, pa 
i Moračani. 

 U.tom pošli su Gjoka Malović i Šujo Karadžić u susret. Smailagi, 
pa ga onda pozdravivši se lijepo s njime, otprate sve do Duži, gdje je 
Čengić udario tabor. Na Đužima spočitne Smail aga vojvodi Šuju : 
,Kamo ti knez Amza ? Jesu li se vratili iz Morače poslanici, koji su 
otišli k bratu vladičinu i dar ponijeli ; a šta im je obećao ?“ 

Za bolje razumijevanje ovog lukavog i ujedljivog pitanja treba 
znati ovo. Nešto mjesec dana prije odlaska Smail-agina pošao je Pero 
Tomov Petrović Njegoš, predsjednik crnogorskoga senata i rodjeni 
brat vladičin u Moraču, gdje je sazvao Drobnjake na sastanak. Ispred 
Drobnjaka išli su Petar Kršikapa, Sekula i Novica Cerovići, Mirko Alek- 
sić Damjanović, Filip Žugić i Milija Srdanović, te su potjerali vladi- 


činom bratu na poklon pedeset ovnova kao pozdrav naroda. Inače je 


taj sastanak opet smjerao za tim, da se vidi, hoće li Drobnjaci moći 


pogubiti Smail-agu. Sve je ovo Čengić saznao od hodže Mušovića, koji 


je često putovao po Drobnjacima te dolazio agi na Lipnik. 

Na spomenuto pitanje Smail-agino dakle vojvoda Šujo Karadžić se 
lecnu, no ipak se nekako izvuče iz neugodne situacije preklinjući agu, 
da to nije ništa i neka se ne boji; Amza Tomić da je otišao da pokupi 
harače, a pleme pak da je šiljalo poslanike toga radi, da zamole Mora- 
čane, neka ne bi s Brdjanima navalili na Drobnjake baš onda, kad je 


Smail aga ovdje ; ostali glavari, reče konačno vojvoda Šujo, skupit će se 


svi sjutradan na Pošćenju kod Bašovića kule. Smail aga povjerova sve, 
te zatraži iza toga, da se sjutradan na ANI skupe svi glavari, što 
mu bude i obećano. 

= Glaš o želji-pašinoj puče za čas na sve strane i svi odlučiše, da će 
doći, tek se Novica nećkao. No kad mu je stric Sekula obećao, 


da će on agu ubiti, vidi li kakve pogibli, onda se i Novica ojunači. 


Medjutim mače se Smail-aga s Duži na Pošćenje, gdje. se utabori, da 


dočeka glavare drobnjačke. Ovdje mu javi hodža Mušović, da je pop 


Mitar Golović glasnik crnogorskog vladike i da piše pisma na Cetinje, 
javljajući sve, što se zgadja. Ova je denuncijacija toliko razjedila 
Smail-agu, da je s mjesta pop. Mitra dao ,,potkovati“: opalio mu 
dvjesta batina po tabanima. 

U to stadoše u zakazano vrijeme dolaziti i glavari drobnjački. 
Prvi dodje knez Amza Tomić, koga aga ponudi da sjedne, pa će mu 
reći : ,,Čestiti kneže, zar i ti pogazi carski ferman, zar i ti buniš raju 

protiva caru ?“ — ,,Pašo, odgovori knez, ja ničij hljeb ne bi io na 
. hilu (= prevaru), a najmanje carski. A ti, ako budeš laži držao za istinu, 
ova šaka siromaha razbježat će se, pa onda niti je lako tebi, niti meni. 
A ja da radim o buni; ja ti ne bi ni došao, (smijući se) ma ni ti“. Malo 
po tom.udju pod čador Sekula i Novica Cerovići. Čim ih Smail-aga 
opazi, reče im : ,,Kako je vladika (crnogorski) i Pero (brat njegov), 
šta su vi (vam) obećali 2“ Sada će svi u jedan glas, da ono nije ništa, 
već onako, kako je već vojvoda Šujo Karadžić rekao. Smail-aga zašuti, 
pa će promislivši se ovako : ,,Ešedu bila, da mi nije onoga pašetine u 
Stocu (t. j. Ali-paše), ja bih do podne došao na Cetinje i drmnuo lug! 
iz brade tom vašem vladici !““ Dašto, aga je precijeriio svoje junaštvo, 
jer to je neizvedivo bilo i većoj vojsci, nego li bješe njegova. 

Poslije toga sastanka okrene Smail aga preko Petnjice i Previša 
put Mljetička. Kad su bili kod petnjičke šume, zamakne u nju Krečko 
Gjurgjić iz Komarnice s namjerom, da ubije Čengića, ali ostali mu 
glavari pošalju jedno momče s porukom, da se ukloni, jer time bi ed 
mogla prouzrokovati nesreća, a ne bi ni pošteno bilo, jer junaci 
junački napadaju. Po tom odustade nestrpljivi Gjurgjić od 
svoje nakane. Kad su bili preko Previša, reče knez Amza Tomić Smail- 
agi: ,Drage volje svrati na kavu“. ,,Hvala, kneže, odgovori Čengić, 
kad se inšallah? vratim, na konak ću kod tebe“. Ali u taj isti čas stupi 
pred pašu Simana, udovica popadija popa Sime Tomića, te zajauče : 
Natrag, pašo, hoćeš poginuti !“ Smail-aga samo se nasmije : ,,Vla. 
hinjo, ne boj se za Tešu (to -joj je bio sin). Nema smrti bez sudjenja, a 
svakojako će se umrijeti“, i pogna konja. Aga je pogodio ; udovica se 
bojala za sina, koji joj se tada nalazio u školi u manastiru Kosijerevu, 
jer je držala, čim pogine Smail-aga, njegovi će joj ubiti jedinca, kako bi 
se osvetili svemu, što im kršćanskoga pod ruke dodje. 

Odavle podje Čengić na Mljetičak, a vojska bijaše već izmakla 
naprijed. Vojske je bilo s njime oko trista konjanika, a s Ahmed- 
Baukom, koji mu je jedini u pomoć stigao, oko dvjesta Nikšićana. 

Smail aga utaborio se sa svojom momčadi na Mljetičku u pone- 
djeljak dne 5. oktobra 1840. pred veče. Mljetičak nalazi se na istočnoj 
strani Drobnjaka. To je veliko polje, puno brdašca i dolina, koje obiluje 
vodom i šumom, a posred njega vodi cesta put Tušine. Na tom su polju 
glasoviti pašnjaci, gdje se konji mogu do mile volje napasti. Desno od 

1 lug = pepeo (prašina). 

2 inšallah = ako Bog da. 

ceste ima izvišica obrasla gustom šumom, a zove se Omar. Pod ovim 
Omarom bješe smješten čador Smail-agin, dok su se na protivnoj strani 
bijelili ostali vojnički čadori. Na putu, koji vodi Tušini, ima selo Zovka, 
a nešto na istok od ovog sela leži brdo Borova Glava, gdje su Turci 
Hercegovci tri mjeseca poslije Smail-agine pogibije njega ljuto osvetili. 

U vojničkom taboru aginom pravi je život. Tu se pjeva uz gusle, 
tu se igra, jede, pije, ovdje konji poigravaju, tamo hrtovi oblijeću. U 
aginom čadoru velik je mir i tišina. Kanda je slutio, što ga čeka, premda 
iza svega onoga, što mu se pri tom desilo, nije mogao ništa dobro slutiti. 
Srčući kavu i pušeći iz nargile reče Smail aga : ,,Vojvoda Šujo ! Idi te 
uredi straže, da nas ikogod ne napane“. ,,Peke, pašo. No otpuštaj 
ljude nek harač kupe“. Na ovo Smail aga pristane, te otpremi Ceroviće 
i Kršikapu. Vojvoda Šujo Karadžić opet ode te ponamjesti stražu, pa 
se onda vrati agi pod čador i zapuši. Medjuto razvezao je Smail aga 
razgovor s knezom Amzom Tomićem. ,,Čestiti kneže, reče, ja se ne 
bojim, ali znaš, kako se ono kaže : ,,Oj Turčine, za nevolju kume, a ti 
Vlaše, silom pobratime“, pa sam voljan uzeti taoce od prvih kuća i 
odžaka i to adeta radi, a najviše s toga, što mi je milo s ljudma eglen- 
disati“.! ,,Dobro pašo, mi protivu toga nemamo ništa. Hvala Bogu, 
svakojega poznaješ, pa uzmi, koga hoćeš“. Smail-aga odabere : kneza 
Amzu Tomića, vojvodu Šuju Karadžića, serdara Milutina Bašovića, 
pa Milića Tomića, Miliju Srdanovića, Jokicu Jakića, Miću Memedovića, 
Filipa Žugića, Savu Trebješanina, Nikolu Kandića Karadžića, Jok- 
sima Jaukovića i Radojicu Vilotijevića, dakle gotovo sve glavne za- 
vjerenike. 

Ali zavjerenici bili su spremni na to, jer su se već često morali 
dati u taoce, pa s toga drage volje pristaše, šta više, već su se i s osta- 
lima dogovorili, da će oni odmah, čim bude prvi juriš, navaliti na 
Smail agu, znajući dobro, čim će njegovi ljudi čuti, e je poginuo, da će 
se razbježati kud koji. Aga opet ne bi tražio talaca, da nije zlo slutio 
od noći. Dana se bez sumnje ne bi bojao. 

Pred veče udje u agin čador onaj pop Mitar Golović, koga je dao 
Smail aga ,,potkovati“. Opazivši ga, reče mu aga : »sta si došao, pa- 
paze ?! A znaš, što sam od tebe juče učinio na božjoj pravdi“. Pop 
se osmjehnu i progovori : ,,Moj dragi aga, kome ću, ako ne ću tebe. 
Majka bila, majka mila !““ Na to pop sjedne, Smail aga mu dobaci du- 


———— 





1 eglendisati = razgovarati. 

vankesu i ponudi ga kavom. U to se nadje pod čadorom i pop Luka 
Žugić, pa vidjevši ga pop Mitar Golović, izdere se na nj: ,;Šta si se 
skukavičio ? Što ne spremaš agi večeru, a ja ću sjutra vaistinu i agi i 
svoj vojsci ručak“, — pa onda opazivši zdjelu meda, što ju je donijela 
.Smail-agi na poklon sestra Novice Cerovića, udata u Žugića, 
prevrne je nogom i viknu : ,,Zar je to dar ? Nije aga prosjak, no desna 
ruka cara čestitoga !“ 

Medjutim se dobrano smračilo, ,a vojvoda Šujo Karadžić opet uze 
.kao bajagi obilaziti straže u društvu s pop Mitrom Golovićem. Tom 
prilikom uspije im, da su odveli agine konje, ,,Labuda“ i ,,Brnjaša“ 
te ih odveli u šumu, samo da im Smail aga bude slabiji u noćnoj gun- 
guli. Kad to srećno obaviše, pošalje vojvoda Šujo Karadžić Radula 
Pekića, da javi Cerovićima i Kršikapi, neka udare prije zore u suton, 
došli Moračani, ili ne došli. Po tom se vojvoda Šujo vrati pod agin 
čador, gdje je osim talaca zatekao još i Ahmeda Bauka, Sarajliju 
Kadrimana Čustovića, hodžu Mušovića i još neke druge muslimane. 
Hodža Mušović ili sluteći zlo, ili načuvši nešto, jednako je Smail-agi 
govorio, da će mu Drobnjaci još prije nego izmine noć učiniti nevjeru. 
Vojvodi Šuju ovo nije moglo biti pravo, dašto, jer bi mu say posao 
pokvario, pa se s toga izdere : ,,Nije to istina, pa i ako imaš svečey 
sunet,! nemoj raju mraziti gospodaru !“ Turci se nadju na ove vojvo- 
dine riječi uvrijedjeni, ali na to Smail-aga plane na hodžu : ,,Sikter,? 
onikšićki pelenaru ! Znaš li, tko sam ja ? Ne bojim se Drobnjaka, pa 
da im u pomoć dodje Crna Gora, Brda, Rovci, i Morača“, pa okre: 
nuvši se Ahmedu Bauku upita ga: ,,Ahmede, koliko možeš dočekati 
Vlaha ?*“ — ,,Pedeset“, odgovori Bauk. A Smail-aga će na to: ,,Hi- 
ljadu na me, hiljadu na Bauka, više i nema kaljavih Vlaha, a šta bi 
činili ostali Turci“. 

Tako prodje vrijeme do pola noći, pa već je bilo potrebno i prileći. 
Tek taoci su budno pazili i slušali, a Šujo Karadžić marljivo obilazi 
stražu. Nebom se nadvila oblačina, grom tutnji za gromom. U to se 
zavjerenici sasvim spremiše na navalu ; u zadnji čas eto imi Moračana. 
Sada učine vijeće, da se sporazume 0 navali, ali jedan dio vojske, na- 
ročito Cerovići i tek stigli Moračani, nijesu bili za to, da se još ove noći 
udari. Ali vojvoda Šujo, koji se pod izlikom, da ide nadzirati stražu, 
iz agina čadora svak čas krišom šuljao k svojim drugovima, učini 
cijeloj prepirci kraj. Izvukavši handžar, snažno poviče u noć : ,,Drob- 


1 imaš sunet = i ako si obrezan (kao što i Židovi). 2 sikter = odlazi. 

njaci ! Sjetite se, da su naši stari vazda prednjačili sijekući paše i ve- 
zire. Dakle u ime Boga, naprijed, tko je Drobnjak !“ 

Prve puške pukoše kao grom. Drobnjaci udare na juriš na agin 
tabor po gustoj kiši, te u čas nasta metež i strašno noćno klanje. Kad 
to vidješe oni, koji su se nećkali da udare one noći, nahrupiše i oni. 
Na glas prve puške trgnu se Smail aga, te poviče : ,,Ata! mi !“% uhvati 
sablju i kubure. Ali sada odgovore sluge, da su atovi pokradeni, na što 
aga izide iz čadora u gaćama i košulji, te se tude namjeri na mršavog 
kulaša? nekog Petra Kojića, koga u čas zaskoči pa potjera vičući : - 
»Iko je Turčin, umeti Muhamed, naprijed ! Zakon im njihov, malić 
ih je!“ I opali kuburu na Savu Trebješanina taoca, koji s mjesta pade 
mrtav. Ali sada skoče ostali taoci u aginom čadoru, te udare na Smail 
agu puškama s traga, u ledja. Smail aga pade, na što Mića Memedović 
poviče : ,,Ako ga je puška u potiljak ubila, to je moja puška“, dok je 
Mirko Aleksić odrubio mrtvom agi glavu. 

Eto, tako pogibe Smail aga Čengić, noću iz busije u utorak dne 
6. oktobra u suton (24. septembra po starom kalendaru). 

Kad se saznalo, da je Smail aga poginuo, rasprši se sva njegova 
vojska kud koji, dašto, ako je srećno umakao Drobnjacima i Mora- 
čanima, kao što je posrećilo Ahmedu Bauku. U boju poginulo je sa 
Smail-agom do sedamdeset njegovih ljudi. Mnogi su se posakrili po 
grmlju, ali i ti su sjutradan platili glavom. 

Bijelski kalugjer Makarije Šumadinac, dočuvši za pogibiju Smail- 
aginu, odleti brže.bolje na Cetinje, te prvi javi tu vijest vladici, koji 
ga za to nagradi zlatnim krstom. Ali vraćajući se natrag, namjeri se 
na neke Turke, možda momke bjegunce iz Smail-agine vojske, koji 
ga sasijeku. j 

Medjutim porazdijeliše Drobnjaci i Moračani sav plijen izmedju 
sebe. Glavu Smail-aginu- pošalju vladici; kao i njegovu sablju i oružje, 
te oba njegova konja ,,Labuda“ i,,Brnjaša“. Taj su dar odnijeli na Ce- 
tinje vojvoda Šujo Karadžić, Milić Tomić, Sekula i Novica Cerovići, 
Radojica Vilotijević i Mirko Aleksić Damjanović. Vladika im podje u 
susret sa svom svojom crnogorskom gospodom, te primivši iz Aleksi- 
ćevih ruku glavu Smail-aginu, poviče: ,,Dodje li, da mi se pokloniš, 
jadan Smaile !“ Glava agina čuvala se potom kroz neko vrijeme u 
arkivu, no docnije je pokopaše. Preostalo agino tijelo preneseno je u 
Gacko i sahranjeno kod Čengića kule na Lipniku. 


Fat = konj. * kulaš = konj sive boje (kao miš). 

Kad je Ali paša Stočević saznao za ovu pogibiju Smail-age Čen- 
gića, koliko mu je moglo i milo biti, što se oprostio ovog silnog i pro- 
slavljenog Hercegovca, toliko mu je opet smetalo to, što je s tim do- 

gadjajem pao ugled turski kod kršćanske hercegovačke raje, a porasao 
ugled Crne Gore. Uslijed toga otpravi na vladiku Petra dne 30. oktobra 
(18. okt. po st.) iz Gacka ovo pismo : ,,Zaminuo si neprijateljski rat i 
veliki fesat! u tursku zemlju u sva tri pašaluka, kako što su i tvoji 
Brdjani i Moračani udružili se s Drobnjačkim uskocima i na božju vjeru 
u carsku zemlju pobiše toliko Turaka i suviše carskog kapidžipašu i 
gatačkog muselima u svome zijametuž po noći s prijevarom. I što je 
divno čuti, posjekoše njegovu glavu i tebe je za veliki dar doniješe, : 
kako će biti nevidovna rana svakome musulmanu i pravome raji... 
Ti se prodji rdjavije(h) ljudi i te rdjave ljude pošlji mi u Mostar, da im 
se sudi po šerijatu“. 

Kako je bila medju svim muslimanima hercegovačkim velika 
graja, ne preostade Ali-paši drugo, već kupiti vojsku, da osveti smrt 
svoga druga. Na čelo te vojske stave se pored Ali-pašina sina Hafiz- 
paše oba sina Smail-agina MuhamedbegiDedaga, a njima 
se još pridruže beg Selmanović iz Pljevlja (Taslidže), beg Redžebpašić 
iz Nevesinja, Hasan beg Resulbegović iz Trebinja, Mustaj beg Mu- 
šović iz Nikšića i drugi. Sva se ova vojska skupila na bari Dajevića, te 
onda udari na Drobnjake. Dne 25. januara 1844. došlo je do boja, u 
kojem bjehu Drobnjaci i Moračani ametom potučeni ; Novica Cerović 
jedva se nekako spasao, te od sada ostao na Cetinju. Vrativši se herce- 
govački muslimani kući s nešto stotinu i dvadeset glava drobnjačkih 
i crnogorskih, okitiše njima još svježi grob Gazi Smail-age Čengića, 
Posljedica svega toga bješe neprekidno pogranično čarkanje tursko- 
crnogorsko, koje se tek primiri posredovanjem Jeremije Gagića, ruskoga 
konzula u Dubrovniku dne 24. septembra (12. sep. p. st.) 1842. 

Pogibija Smail-age Čengića, sudeć po viteškim zapadno-evropskim, 
t. j. našim današnjim etičkim pojmovima, nije nipošto lijepo ili junačko 
djelo, šta više, ono je prosto hajdučko umorstvo na prijevaru. Ali taki 
sud u istinu nije objektivan. Treba naime uzeti i uvažiti, kako su Turci 
postupali s kršćanskim podanicima i dušmanima svojim. Koliko puta 
pogaziše oni riječ zadanu, te ,,na vjeri“, dakle na prijevaru, pogubiše 
one narodne glavare, koje bi domamili u svoju sredinu. Kršćana opet 
bila je vazda mala šaka, dok je iza jednog paše ili age stajala ogromna 
1 fesat = (turski) buna, gungula. * zijamet == plemićki turski posjed. 

i jakasila jedne vojnički organizovane carevine. Utomnejednakom 
b 0 j u razumije se sva su sredstva bila dobra, koja su vodila k cilju. 
Danas je bez grižnje savjesti koji paša domamio k sebi kojega na- 
rodnoga kneza, te ga u tamnici pogubio, a sutra učinili su to narodni 
glavari s jednim turskim odličnikom. Stoga dobro kaže historik vladike 
Petra dr. Lazo Tomanović: ,,Može biti, sudeći po današnjim 
prilikama, da će kogod i osuditi ovu osvetu. Ali treba znati, da su se 
glave Joka i Stevana Petrovića, brata i sinovca vladičina, osušile na 
trebinjskom gradu, čime su se Turci u naokolo Crne Gore hvalili i po- 
nosili. Ugled Crne Gore pod mladijem gospodarom (t. j. vladikom 
Petrom) medju pograničnijem Turcima zahtjevao je ovu osvetu“.! 


DR. FERDO PL. ŠIŠIĆ. 


! Dr. L. Tomanović 0. c, pg. 106. Inače je sama pogibija Smail 
agina prikazana dosta manjkavo. 


PJESME FRANA GALOVIĆA. 


LA DAME AUX CAMELIAS. 


Mrtvački je pao žut i bolan trak 

Preko čela tvoga sred ulične tmine, 
Ko da angjel božji s nebeske visine 

. Spustio je zviezdu ponoćni u mrak... 


Dršće noćno svjetlo ko života znak 
Stradaocu tužnom olujne pučine ; 
Mrtva, tamna tuga samotne tišine 
Pada na grud sjetno kano uzdah lak... 


— Oslonjena stojiš o svjetiljku noćnu, 
U daljinu nekud tvoje oko luta, 
U daljinu mutnu, nujnu, bespomoćnu . . . 


Na prsima tvojim ruža ovenuta 
Snije, mirno snije sanak noćne tmine, 
Sanak mrtve tuge, samotne tišine... 


SAN. 


Žarki, divlji zvuci strasne vijoline 
Jecahu u dimu maglenoga vala, 

A u duši mojoj s raskošne miline 
Prepukla je struna davna zadrhtala... 


Vidjeh te u dimu pijanog užitka, 
Kad je vijolina bolno proplakala, 
Vidjeh, gdje se javljaš ponosna i vitka — 
Samotna ko čempres pokraj crnog žala... 


Snivah, da smo sami — — a na tvojoj grudi 
Umorna je moja glava sneno pala, 
Mirisni me cjelov tvoj oda sna budi, 
I lagano kosu gladit si mi stala... 


-——-— -— .- 

Pusti me, da snivam ,.. tvoja ruka mala 
Neka siplje na me ljubice s visine, 

Neka dršću dimom maglenoga vala — 
Žarki, divlji zvuci strasne vijoline ! — — 


U SJENI VEČERI SIVE... 


Umornim vazduhom zvone biedna, turobna zvona 
Bolno i nemoćno dršću u sjeni večeri sive ; 

Ispod obamrlog, bliedog, kišljivog nebosklona | 
Dulji se mrtvački sprovod preko opustjele njive... 


Vuče se k vratima crnim, gdjeno jablani stari 
Ponosnim očajem gordim nebištu oblačnom priete, 
Drhtava luč se u ruci ozeblih putnika žari, 

I molitve s usana modrih u maglu večernju lete... 


Prolazi sablasna četa, i crne je skrivaju dveri, 
I biva sve veća i dulja — — — 
i kišne se kapljice rone, 
A oblaci padaju k zemlji — teški, mrtvi i sieri, 
I umornim vazduhom zvona biedno i turobno zvone .. 


TUGA. 


Zavio se cvjetni, bajni djulistan 
Koprenastom mrežom mjesečeve svile, 

. Turobne se trake kroz tišinu slile' 
Ponad mrtve vode — kao čudan san — — 


Zavio se tugom sjajni djulistan 

Snivajući sanje opojne i mile — 

Ispod plašta biele mjesečeve svile — 
Osamljen i dalek, pust i začaran — — — 


A u mraku crnih, sjenatijeh grana 
Sjetnim krokom. luta noćni neznanik — 
Posred mirisnoga, cvjetnog  djulistana, 


I duboke sjene skrivaju mu lik... | 
— — U daljini tamni putovi se mrače, 
A uz brijeg kanda mrtva voda plače —  - - 


ZAPLJENA ZRINSKIH IMANJA. 


Proglasom od 3. travnja 1670. objavio je kralj Leopold I. narodu 
hrvatskomu, da je grof Petar Zrinski ,postal nevernik naše 
krune“, radi čega se zapljenjuje sav imetak njegov. ,,Hoćemo i za- 
povijedamo, da se sve njegovo imanje i blago obrne za našu kraljevsku 
komoru.“ Na gubitak svojih imanja bijaše radi ,,nevjere“ (veleizdaje) 
osudjen takodjer Petrov šurjak: grof Franjo Krsto Fran- 
kopan. Ista je sudbina zadesila i Petrove pristaše : Stjepana Iva- 
novića, Franju Ivanovića, Petra Osvalda, Stjepana Verebelja, Gjuru 
Malenića, Baltazara Pogledića, Franju Bukovačkoga, Franju Beri- 
slavića i Gašpara Čolnića. 

Kraljevim je prihodima u Ugarskoj i Hrvatskoj upravljala k r a- 
ljevskakomorauPožunu. Ona se brzo pobrinula, da kralja 
Leopolda učini baštinikom svih imanja nesretnoga bana hrvatskoga i 
njegovih drugova. U tu svrhu odabere vješte ljude, koji ćesav njihov — 
gibivi i negibivi — imetak zaplijeniti i popisati. Svojim povjerenicima 
za taj posao imenuje kr. komora: Petra Prašinskoga, blagaj- 
nika tridesetnice (carinare) u Nedelišću, te Franju Špoljarića, 
protustavnika iste tridesetnice. 

Medjutim se već u Hrvatskoj zbila prava otimačina. Poput raz- 
bojnika udare na Zrinska i Frankopanska imanja krajiški časnici. 
Pri tome grabežu odlikovahu se ponajviše: karlovački general grof 
Ivan Herberstein, veliki žumberački kapetan grof Ivan Ernest Para- 
daiser, senjski potkapetan Gall, otočki kapetan Franjo Lemberger, 
karlovački poručnik (zastavnik) barun $Fridrik Saurer, ivanićki ka- 
petan barun Ivan Jakov Teuffenbach i koprivnički kapetan grof Fer- 
dinand Ernest Breuner. Zrinsko Medjumurje porobiše zapovjednici 
njemačke carske vojske. Poput ovih tudjinaca dao se na otimanje 
takodjer domaći velikaš grof Nikola Erdedi, ovaj zakleti neprijatelj 
grofa Petra Zrinskoga. 

U 17. vijeku bijahu grofovi Zrinski najbogatiji velikaši hrvatski. 
Njima je u sjevernoj Hrvatskoj pripadalo golemo imanje Medjumurje, 

u srednjoj Hrvatskoj imanja: Rakovec, Vrbovec, Božjakovina, Medved - 
grad, Breznica, Švarča, Ozalj i Ribnik, u južnoj Hrvatskoj cijeli Gorski 
kotar, t. j. imanja: Čabar, Lič i Brod na Kupi, a u Primorju : Gro. 
bnik, Bakar i krasni Vinodol, t. j. Kraljevica. Selce, Bribir, Grižane, 
Drivenik i Hreljin. 


1. Medjumurje. 


Kao ,punomvćnici kraljevskoga fiska“ počnu Petar Prašinski i 
Franjo Špoljarić dne 49. svibnja 1670. popisivati Zrinska imanja u 
Medjumurju. ' 

U dolnjem Medjumurju bio je grof Petar Zrinski go- 
spodar trgovišta : Preloga, Legrada i Kotoribe. Zrinski kmetovi bijahu 
stanovnici današnjih sela: Belica, Gardinovac, Domašinec, Nova- 
kovec, Draškovec, Čukovec, Hemuševec, Dolnji Kraljevec, Opo- 
rovec, Dolnja Dubrava, Goričan, Podturen (koji se tada zvao ,,Tur- 
nišće“), Ferketinec, Miklovec, Sivica, Cirkovljan, Otok, Sveti Juraj 
(u Trnju), Čakovec, Dvorišće, Hodošan, Dolnji Hrašćani, Pustakovec, 
Turčišće (koje se tada zvalo: ,,Torčić“ i ,,Turčić“), Sveta Marija, 
Dolnji Mihaljevec, Subotica, Benkovec, Držimerec, Jurčevec, Ore- 
hovica, Palovec, Podbrest, Strelec, Štefanec, Vularia i Vidovec (koji 
se tada zvao takodjer ,,Sveti Vid“). 

U gornjem Medjumurju pripadahu Zrinskomu trgo- 
višta : Čakovec, Nedelišće, Štrigovo i Mursko Središće, te sela: Bu- 
zovec, Ivanovec, Martan, Pribislavec, Šenkovec, gornji Vidovec, Putjan, 
Lopatinec, Brezje, Dragoslavec, Mali Mihaljevec, Badličan, Macinec, 
Črećan, Trnovec, Gornji Mihaljevec, Borke, Gornja Dubrava, Go- 
ričica, Hrnje, Martinuševec, Preseka, Prhovec (koji se tada zvao ta- 
kodjer ,,Otovčina“), Tupkovec, Vugrišinec, Kuršanec, Novo selo, 
Pretetinec, Slakovec, Strahominec (tada ,,Straholnjec“), Totovec, Po- 
morje, Brezovec (tada zvan takodjer ,,Staravec“), Bukovlje, Cestjanec, 
Grkavešćak (koji se tada zvao ,,Grkavec“), Jurovšćak, Jurovec, Kan- 
covšćak (tada ,,Koncovdol“), Klapičina, Marof, Novi dvor, Vrhovljan, 
Žabnik, Selnica, Strukovec, Zebanec, Gibina, Jalšovec, Leskovec, 
Rac-Kaniža, Stanetinec, Šafarsko, Vešćica, Vratišinec, Gornji Kra- 
ljevec, Krištanovec, Križovec i Poklenica. | 

Osim toga spominju se još u Medjumurju ovi Zrinski posjedi : 
Obrežan, Hosovec, Ganića, Gliboko, Bogdanovec, Družilovec, Al- 
tarec, Tomašovec (ili ,,Sveti Martin“), Vučkovec, Kračinovec, Šiškovec» 

Braćanec, Grabonek, Slatinšćak (ili ,,Veliki Slatinjak“), Markovica, 
Črnec, Svetišinec i Zasad. 

Posve je prirodno, da je Zrinski na ogromnom imanju svome u 
Medjumurju imao mnogo vinograda i majura, Prašinski i Špoljarić 
spominju u svome izvještaju ove Zrinske vinograde: 1. Popovčak 
na brdu Pernjak kod Stanetinca, 2. Strmec na brdu Globoko kod Le- 
skovca, 3. Skledar, 4. Banović kod Štrigova, 5. Mlinareva klet, 6. Sla- 
tinšćak, 7. Krivak 'kod Štrigova, 8. Šajnovićeva klet na Štrigovskom. 
vrhu i 9. Ciganšćak. Od glavnih majura Zrinskih bijaše jedan tik 
tvrdje čakovačke, drugi u Vulariji, treći u Čukovcu, četvrti kod Le- 
grada, peti u Turnišću, šesti u Dolnjem Kraljevcu, a sedmi na Velikom 
polju (Nagy Mezd). | 

U Medjumurje provalio je carski general Spankau 14. travnja 
4670. iz Štajerske, a istodobno i koprivnički kapetan Breuner iz Po- 
dravine. Spankau je vodio Nijemce, a Breuner t. zv. Vlahe. Lako je 
sebi predstaviti, kako su Nijemci i Vlasi haračili po bogatom Medju- 
murju. Vojnici provaljivahu u Zrinske pivnice, gdje bijaše mnogo 
dobroga vina. Odvodili su čitave lagve. Tako je Simon Crnoha, rav- 
natelj Zrinskih vinograda kod Štrigova, na istrazi svjedočio, da su 
Nijemci i Vlasi samo iz njegova područja oteli 120 vedara vina, 

Vojnici provaljivahu u Zrinske hambare, odakle su odvodili mnogo 
pšenice, prosa, raži, ječma i zobi. Veliku štetu počiniše u stajama na 
majurima. Zrinski su naime u veliko gojili stočarstvo, osobito gove- 
darstvo. Na svome majuru u Čukovcu pravili su i sir po načinu gla- 
sovitoga parmesanskoga sira. Grof Breuner dade sa majura kod Le- 
grada otjerati 113 glava goveda i 124 glave svinja, a kapetan Sak iz 
majura u Čukovcu 57 goveda, Istragom se dokazalo, da su Nijemci 
i Vlasi otimali takodjer peradi, slanine, sira, soli, ulja i drugoga živeža. 
Na majuru u Dolnjem Kraljevcu haračili su Vlasi iz čete kapetana 
Nikole Makara. Odanle odvukoše sa sobom puno zobi i suražice, zatim 
150 ovaca, pa takodjer sve staklene prozore i ključanice sa vratiju ! 

Osim spomenutih časnika odlikovahu se kod grabeža u Medju- 
murju takodjer kapetani: Kaniczky i Pursdorf. Kaniczky je dao 
noću provaliti u riznicu grofova Zrinskih u Čakovcu. Pursdorf pako 
haračio je na Zrinskom majuru u Turnišću. Lijep primjer pružao je 
sebi podčinjenim časnicima sam general Spankau. On je naime sebi 
prisvojio dvije Zrinske kočije sa 6 pari voznih konja ! Čini se, da ga 
je dobro oponašao pukovnik Leslie, koji je oteo prekrasnu ,,kristalnu“ 


sus 


187 


kočiju sa 3 para konja. Ovu kočiju i konje poslala je Petru Zrinskomu 


na dar udovica palatina Veselenyia. Uz to je Spankau ukrao 3 drago“ 
cjena ćilima, koji bijahu procijenjeni na 7000 talira. U njega se našla 
Zrinska zlatna kutija sa dijamantima i nekoliko srebrnih posuda, što 
je sve morao vratiti 14. rujna 1670., kada ga je ratno vijeće gradačko 
tužilo kralju Leopoldu. Spankau i Leslie prisvojiše sebi takodjer dosta 
Zrinskih dragocjenih kubura i mačeva. 

* Boraveći u Medjumurju ne zadovoljiše se Nijemci i Vlasi time, 
što su oplijenili Zrinska imanja. Mjestimice naime otimahu oni ta- 
kodjer Zrinskim kmetovima blago iz staja, žito iz hambara i vino 
iz pivnice. Iz istražnoga zapisnika doznajemo za sve počinjene štete. 
Najviše je pretrpjelo trgovište Prelog, gdje su Nijemci upravo opu- 
stošili 13 kuća. U selu Vulariji opustjelo je 8 kuća, u Podbrestu 4, a u 
Otoku 2 kuće. 

Kraj takvih prilika ne :ćemo se čuditi, što su punomoćnici kra- 
ljevske komore 19. svibnja našli na Zrinskim majurima u Medju- 
murju samo nekoliko stotina goveda, svinja i ovaca, a u vinogradima 


= jedva oko 200 vedara vina; hambari pak bijahu gotovo bez žitka. 


Mnogo više imali su punomoćnici kr. fiska posla, da popišu polućtvo 


. i dragocjenosti -u Zrinskom gradu Čakovcu. 


Da sebi uzmognemo predstaviti sliku tadašnjega dvora grofova 
Zrinskih, priopćit ćemo kratak opis suvremenoga pisca, koji je na 
svoje oči gledao Čakovac. To bijaše nizozemski učenjak Jakov Tollius, 
koji je god. 1660. posjetio u Čakovcu bana Nikolu Zrinskoga, te 44 
godina poslije toga — dakle prigodom smrti Petra Zrinskoga — piše 
svome prijatelju Nikoli Vitsenu, što je sve u Čakovcu vidio. Evo toga 


* opisa: 


»,Za svoga boravka u Gracu mnogo sam čuo o Nikoli Zrinskom. 


. Njegove česte i uspješne navale na Turke primahu se u čitavom 


kršćanskom svijetu kao radosne vijesti; one su naprotiv kod Tu- 


raka ime Zrinsko učinile predmetom užasa. Poznanstvo ovoga — 


svjetski poznatoga — junaka zahvaljujem grofu Pčttingu. On htjede 
posjetiti dragoga rodjaka svoga, pa me je ljubezno pozvao, neka s njime 
podjem u Čakovec. Radosno prihvatih ovu povoljnu priliku, te smo 
za tri dana bili već na ulazu u Čakovec, sjedište Zrinskoga. 

Zrinski nas kroz vojničke straže, koje bijahu naokolo postav- 
ljene, povede u palaču (tvrdju). Ova bijaše velebna i sjajna, a izvrsno 
utvrdjena protiv turske sile. Sa svake ju gotovo strane okruživahu 

močvare (grabe), koje bi mogle priječiti (neprijateljske) prokope do nje. 
Samo jedna strana — ona naprama selu — upire se u golo tlo, ali ju 
opasuje tim čvršća ograda (palisade). Čovjeka se ugodno doima, kad — 
iza tolike pustoši u okolici — napokon ugleda krasnu palaču, divno 
pokućstvo, veličajnu udobnost, najveći sjaj, te naobraženu i načitanu 
obitelj ! 

Na trijemovima bijaše izvješeno zaplijenjeno tursko oružje : 
lukovi, tobolci, gvozdeni batovi, štitovi i drugo oružje ove vrsti. Ali 
sve ovo natkriljuju blistave sablje iz Damaska (,,demeškinje“). Neke 
od ovih imale su držak urešen zlatom i srebrom ; sjajne pako korice 
potamnjivahu očinji vid umetnutim dragim kamenjem. U predvor- 
jima mogao si vidjeti izvješene zastave, koje su otete Turcima ; na- 
kvašene krvlju ove zastave naznačivahu nebrojene izvojevane po- 
bjede. Ovdje se pokazivahu slike, na kojima bijahu prikazana junačka 
djela grofova. Sjećam se slike, na kojoj Turčinu pada glava ; Turčin 
je — prigrnuvši ratnu kabanicu — zamahnuo desnicom i zaprijetio 
se Nikoli smrću. To bijaše mladiću (Nikoli Zrinskomu) prvi početak 
miadosti ; od toga jednoga učio se drugo. ' 

Treći ili četvrti dan — otkako dodjosmo — odveo nas je (Zrinski) 
u knjižnicu, koja bijaše krasna, napunjena svakim obiljem knjiga. 
Odavle odveo nas jeu oružarricu, u kojoj bijaše namjestio mje- 
dene zidodere, bombarde, koplja, sablje i druge vrsti oružja. Ovim se 
krasotama i bogatstvu pridružuje ogromno skladište. Riznica je 
otvorena, a u njoj — uz ostalo od nemale vrijednosti — vidiš zbirku 
starinskih novaca. Bogato su zastupani novci Aleksandra Velikoga, 
Otona i Vitelija. Bilo je (u dvoru) slik a kraljeva, knezova i slavnih 
muževa — u okrugljastom i umanjenom obliku — krasno naslikanih. 
Uz ostale pokazaše mi slike Martina Luthera i njegove žene Kata- 
rine, slike divne umjetnosti. Onda se zaputismo u grofove vrtove. 
Njihovu krasotu i sjaj ne mogu izraziti riječima. Možda ćeš to sebi 
u mislima dostići, ako se duhom preneseš u drevne vrtove Alkinojeve.“ 

Takav je eto bio dvor grofova Zrinskih u Čakovcu. Petar Pra- 
.šinski i Franjo Špoljarić u svome izvještaju potanko navode, što su | 
sve našli u gradu čakovačkom. Redomice popisivahu razno pokućstvo : 
ormare, krevete, stolove, stolce i t. d. Vrlo mnogo nadjoše raznih ćilima, 
oružja i slika. Nebrojene su pak u popisu navedene škrinje, u kojima 
bijahu spremljene razne stvari, većinom veoma skupocjene. Ne mi- 
slimo ovdje iznositi sve, što su ,punomoćnici kraljevskoga fiska“ u ča- 

kovačkom dvoru našli i popisali. Ipak moramo spomenuti barem one 
dragocjenosti, koje su kasnije dospjele u carsku riznicu u Beču, Ove 
nam dragocjenosti služe kao prilog poznavanju tadašnje kulture hr- 
vatske ; podjedno nam jasno prikazuju bogatstvo grofova Zrinskih. . 

Kralj Leopold uzeo je za sebe nekoliko odijela, medju inim 
crni menten (kabanicu) Petra Zrinskoga. Ovaj menten bijaše pravljen 
od baršuna, a podstavljen brokatom ; imao je 6 zlatnih puceta u 
svakom pucetu po 6 manjih dijamanata, a medju njima u sredini 
po jedan velik dijamant. Kralj je zaplijenio i ljetni menten Petra 
Zrinskoga. Ovaj menten bijaše pravljen od skrletnoga baršuna sa 
žutom podstavom od brokata ; imao je 6 puceta, a u svakom po 7 
rubina. Drugi menten Petra Zrinskoga bijaše od svilenoga sukna 
tamne boje sa podugačkim pletenim pucetima. Kralj je uzeo za sebe 
takodjer dva prekrasna odijela Petra Zrinskoga Jedno bijaše ljetno 
odijelo od brokatnoga zlata sa 30 zlatnih puceta i sa 30 malenih zlatnih 
ružica ; u svakom pucetu i u svakoj ružici nalazio se po jedan rubin ; 
uz to se na rukavima nalazilo po 6 žutih pletenih puceta. Drugo Petrovo 
odijelo bijaše od atlasa modre boje sa 29 puceta od sedefa (Perlmutter); 
u svakom pucetu nalazio se po jedan sitan rubin, obrubljen zlatom. 
Kralj je zaplijenio i krasnu kabanicu Katarine Zrinske. Ovaj menten 
bijaše pravljen od baršuna sa podstavom od sobolovine (Zobel) ; 
kabanica bila je urešena zlatnim i srebrnim resama (Fransen) ; imala 
je pak 30 sitnih zlatnih puceta, a u svakom po jedan rubin 

Osim odijela uzeo je sebi kralj takodjer skupocjeno oružje 
Petra Zrinskoga. Medju ovim isticala se demeškinja, t. j. zavinuta 
sablja iz Damaska. Ova je demeškinja tada bila procijenjena na 6000 
forinti. Imala je jaspidov balčak, iskićen dragim kamenjem (rubinima, 
tirkizima i granatama). Korice bijahu joj na novo preradjene od su- 
hoga zlata, a posute draguljima. Druga demeškinja imala je nož- 
nice od bijeloga srebra s pozlaćenim ružama. Kralj je zaplijenio još 
14 dragocjenih mačeva, koje imahu korice redovito od pozlaćenoga 
srebra, a držak iskićen dragim kamenjem. Osim toga uzeo je sebi kralj 
takodjer 5 palaša (kratkih mačeva). I ovi imaju redovito nožnice i 
križ od pozlaćena srebra. Jedan palaš imao je nožnice od crvenoga 
baršuna, a balčak sav od srebra, nakićen sitnim tirkizima. Od p u- 
šaka uzeo je kralj 2 dugačke tessinske puške, koje bijahu pozlaćene 
i sedefom iskićene ; zatim dugu firentinsku pušku, na kraju srebrom 
okovanu ; onda 3 brescijanske puške i jednu belgijsku karabinku ; 

napokon 14 pari pištolja, medju kojima bijaše i jedna Rakocijeva 
pištolja, s kraja okovana suhim zlatom. 

Svidjelo se kralju Leopoldu, te je za svoj dvor uzeo takođjer 
. skupe konjske sprave. U popisu spominje se 5 ovakovih sprava. 
Jedna bijaše široka od prilike 2 palca s ružom na čelu ; sva bijaše od 
čistoga srebra, a svilene uzde zlatom protkane. Potprsina i podrepina 
redovito je od bijeloga srebra, a lančići pozlaćeni. Capragi (pokrivači) 
za konje bili su od crvenoga baršuna, pa još lijepo izvezeni svilom. 

Od uresnih dijelova pokućstva uzeo je sebi kralj 30 novih du- 
gačkih ta pe ta od crvenoga damasta, podstavljenih bijelim platnom, 
5 svilenih mletačkih sagova, 1 njemački vuneni sag, 3 perzijska 
saga i 36 finih navlaka za stolce. Nije bio poštedjen ni krevet Petra 
Zrinskoga. S njega naime odniješe u bečki dvor skupocjen svilen p o- 
krivač, podstavljen na krajevima crvenim atlasom, a u sredini 
žutim ; na uglovima pak bijaše lijepo izvezen, te s nekoliko zrna 
sitnoga bisera iskićen. Još dragocjeniji bio je drugi t. zv. mletački 
pokrivač. On bijaše podstavljen žutim atlasom, a izvezen toli sjajno, 
da je radi rijetkosti radnje bio procijenjen na 6000 forinti. 

U kraljev dvor bijaše otpremljeno takodjer nešto rubenine 
Petra Zrinskoga. Medju ostalima spominje se marama zlatom vezena ; 
jedan par plahta skroz izvezenih zlatom i svilom ; četiri jastučnice, 
vezene zlatom i srebrom, te osam isto takovih obruba za jastučnice ; 
još jedan par plahta, od kojih bijaše jedna protkana zlatnom žicom, 
a obrubljena zlatnim resama. 

Ima jošte različitih stvari, što ih je kralj dao iz Čakovca otpre- 
miti u Beč. Medju ovima bijaše Zrinska kapa, krasno izradjena od 
zlata i srebra s vrpcama, obrubima i s pozlaćenim bakrenim šiljkom. 
Lijepa je bila Petrova lovačka torba, izvezena zlatom i srebrom, a sa 
srebrnim kolobarom ; zatim 3 perjanice od čaplje, kakove su tada no- 
sili Hrvati, pa tri rijetka nepoznata roga i jedan malen crni tok za boce 
sa 6 staklenih boca i njihovih zaklopaca. U Beč ode velika okrugla 
viseća ura od pozlaćenoga bakra ; zatim 2 ormara iz indijskoga drva 
s lijepim bakrenim slikama ; onda jedno pozlaćeno žezlo od ebanovine ; 
pa 4 starinska kipa, slivena od tuča, te jedan luk i tatarska strijela 
s tokom od zlatnih i srebrenih žica. Kralj je sebi uzeo i lepezu Ka- 
tarine Zrinske. Ova lepeza bijaše od nojevoga perja s jaspidovim 
držalom, posvuda nakićena dragim crvenim i zelenim kamenjem. . 

Izriznice Petra Zrinskoga dao je kralj u Beč odnijeti 4 i pol 
dukata čistoga zlata, ispranoga iz rijeke Drave ; 44 funte srebra augs- 
burške probe (punciranoga), djelomice bijeloga djelomice pak pozla- 
ćenoga ; 46 funti srebra bez probe ; 5 kliještica sa držalima iz pro- 
banoga srebra ; 24 par srebrnih i pozlaćenih kopča, a u svakoj od njih 
po 3 rubina ; 2 turske žlice od pozlaćenoga srebra u toku, koji bijaše 
protkan karmesinskim zlatom i srebrom ; jedan pozlaćeni srebrni 
križ, iznutra urešen drvenim slikama i sa 23 bisera; jedno ,janje 
božje“ od srebra s malim lančićem i sa 2 male slike, izrezane u drvo ; 
20 pozlaćenih srebrnih puceta sa drugih 10 isto takovih ali manjih 
gumbića ; 24 mala puceta od kamena kalcedona sa srebrnim zvijez- 
dama ; jedan srebrni emaljirani pernjak ; jednu srebrnu iznutra pozla» 
ćenu kutiju ; jednu skupocjenu čašu od kristala, odozgo i odozdo 
iskićenu dragocjenim zelenim kamenčićima, sa zaklopcem u crnom 
toku ; napokon srebrnu spravu sa 3 srebrna puceta. Kako su grofovi 
Zrinski pribirali dragocjenosti, pokazuje nam i ova činjenica. U kr. 
zemaljskom arkivu zagrebačkomu čuva se prijepis kraljevske darov- 
nice, kojom je Ivan Franjo Oršić god. 1682. dobio imanje .Severin. 
U toj darovnici spominje se, da je Petar Zrinski kupio od zagrebačkoga 
kaptola za 7228 forinti srebrninu iz ostavine biskupa Petra Petretića, 
ali je ovu svotu ostao dužan. 

Katarina Zrinska imala je u Čakovcu spremljeno mnogo sva- 
kojakih tkanina i nakita. Od toga uzeo je sebi kralj Leopold 23 rifa 
srebrnoga brokata, 1 rif zlatnoga brokata, 13 rifi crvenoga brokata 
s utkanim ružama, 4 rifa zlatnoga i srebrnoga brokata žute boje, 8 
rifi srebrnoga brokata modre boje i 33 rifa crnoga baršuna. Kralj je 
nadalje zaplijenio 55 rifi svile, 7 komada atlasa s izvezenim ružama, 
24 rif srebrom protkane resice, 6 rifi resice od zlatne i srebrne žice ; 
23 rifa resice. za stolce od crvene i bijele svile, 24 rif većih resica od cr- 
vene i bijele svile, 74 rifa manjih resica iste boje, 22 rifa vrpce od cr- 
vene svile, 7 vitlića vrpce od crvene i bijele svile, 29 rifa još drugih 
vrpca od crvene i bijele svile, 3 rifa čipaka više od pedlja visokih, a 
protkanih srebrom i zlatom, 3 rifa manjih čipaka, takodjerg zlatom 
i srebrom protkanih, pa 24 zlatom i srebrom vezenih ruža za stolnjake. 
> Popis svih ovih stvari, što ih je kralj Leopold zadržac za sebe, 
bijaše szstavljen u Čakovcu 30. listopada 1674. Iz drugoga pak izvora 
doznajemo, da je kralj 19. studenoga 1670. dao i iz Čakovca u Beč ot- 
premiti 5497 forinti gotova novca. 

Sa kulturnoga gledišta zanima nas Zrinska knjižnica, koja se 
nalazila u Čakovcu. Prašinski i Špoljarić u svome popisu na više mjesta 
spominju knjige, koje nadjoše u škrinjama i ormarima. Izrijekom 
konstatiraju, da je u Čakovcu bilo i hrvatskih knjiga. Poimence do- 
duše ne spominju naslov ni jedne knjige ; ali zato ipak mi poznajemo 
sadržaj Zrinske knjižnice. Sačuvao nam se naime izvorni popis knjiga 
i rukopisa, što ga je godine 1662. sastavio sam Nikola Zrinski. 

U svome popisu navodi Nikola 404 knjige i 16 rukopisa. On ih 
po strukama dijeli u jedanaest odjela. Tako n. pr. povjesne knjige 
stavlja Nikola u 3 grupe: 1. stari vijek, 2. povijest drugih naroda i 
3. povjesnici Panonije i Turske (,,Historici Pannoniae et Orientalium“). 
U tome trećem đijelu zastupani su historičari : Bonfinije, Istvanffy, 
Forgach, Pettho, Inchoffer, Spontani, Bongar, Schodel, Orbini, Zeiller 
i savremeni zagrebački kanonik Gjuro Rattkay. Zrinski je u svojoj 
knjižnici imao mnogo djela : vojničkih (strateških), političkih, zemljo- 
pisnih, kozmografskih, filozofskih (skolastičkih), gospodarskih i pje- 
sničkih. 

Poslije smrti Nikole Zrinskoga (god. 1664.) upravljao je knjiž- 
nicom ban Petar Zrinski. On je hrvatski književnik, a književnošću 
bavi se takodjer njegova žena Katarina, dapače i njezin brat Franjo 
Krsto Frankopan. To je zaista rijedak primjer medju hrvatskim veli- 
kaškim porodicama ! Imamo dakle dovoljno razloga držati, da je 
Petar Zrinski dobro čuvao i umnožao Zrinsku knjižnicu. Umnožao 
ju je takodjer njegov sinovac Adam Zrinski. Istom poslije Adamove 
smrti dodje Zrinska knjižnica u tudje ruke. Dugo se čuvala u Daunovom 
dvorcu Včttau, gdje ju godine 1880. otkrije Ladislav Szluha. Kupnjom 
dodje Zrinska knjižnica u posjed S. Kenđea, od koga ju je prekupila 
hrvatska vlada. 

Sada je Zrinska knjižnica svojina naroda hrvatskoga, a čuva se u 
kralj. sveučilišnoj knjižnici u Zagrebu. U svemu sačuvano je 249 knjiga 
i 14 rukopisa. Knjige pisane su latinskim, njemačkim, hrvatskim, ta- 
lijanskim, francuskim, španjolskim i magjarskim jezikom. Ovo nam 
pokazuje, koliko jezika poznavahu grofovi Zrinski, naročito Nikola, 
koji je povrh toga jošte znao i turski jezik. Imamo jasnih dokaza, 
da knjige u Zrinskoj knjižnici nijesu počivale vječni san, kako žalibože 
spavaju mnoge knjige u knjižnicama sadašnjih velikaša hrvatskih. 
Na mnogim naime knjigama nalaze se vlastoručno pisane bilješke i 
opaske Nikole Zrinskoga. Obično je bilježio na jeziku latinskom, hr- 

vatskom, talijanskom ili magjarskom. Ove se bilješke. ponajviše tiču 
historije, filozofije. strategije i poezije, te nam Služe kao ogledalo 
duše Nikole Zrinskoga. On je na većinu knjiga stavio tiskanu cedu- 
ljicu ,,ex libris“ sa svojim potpisom i slikom. Ovi portreti potječu 
iz god. 1646. i 1652. Često je knjizi pripisano geslo Nikole Zrinskoga, 
naime : ,,Sors bona nihil aliud“ ili ,, Nemo me impune lacesset““. Na nekim 
knjigama nalazimo i vlastoručni potpis Nikole Zrinskoga ; na 92. 
knjizi zabilježeno je ime Petra Zrinskoga ; na nekim opet knjigama 
ime Ivana Listya, koji je dotične knjige poklonio Zrinskoj knjižnici. 
Gdjegdje vidimo i posvetu darovatelja. Tako je na pr. djelo ,,Galea 
Martis“ (tiskano god. 1625. u Tiibingenu) pisac Chr. Lachmer vlasto- 
ručnim potpisom posvetio banu Jurju Zrinskomu, ocu Nikole i Petra. 
Knjigu pod brojem 12 darovao je Zrinskoj knjižnici papa Urban VIII., 
koji ju je i napisao. Na nekim knjigama nalazimo takodjer Nikolinih 
stihova na talijanskom ili magjarskom jeziku. Zanimiva je talijanska 
knjiga : Orbini Mauro ,,I! regno degli Sclavi“, u kojoj pisac pripovijeda 
povijest Hrvatske. Ovdje je naime Nikola Zrinski mnoga mjesta u 
knjizi prekrižao, a na drugim opet mjestima pridao mnoge vrlo drago- 
cjene opaske u tekstu i na rubovima knjige. Ove opaske pokazuje Ni- 
kolino shvaćanje povijesti. Na knjizi broj 178 nalazi se napis : ,,Ex 
libris comitis Petri Erd&dy“, a uz to latinska bilieška, pisana rukom 
Nikole Zrinskoga. U našu kr. sveučilišnu knjižnicu doprlo je takodjer 
29 knjiga, na kojima se nalazi ,,ex libris“ Adama Zrinskoga. 

Grofovi Zrinski bijahu gospodari Medjumurja od god. 1546. do 
god. 1670. Ondje su vladali kao kakovi dinaste. Polovicu Medjumurja 
. zaplijenio je kralj Leopold god. 1670. Druga polovica pripala je Adamu 
Zrinskomu. Kad je pak Adam god. 1691. poginuo u bitci kod Slan- 
kamena, pripade kralju i njegov dio Medjumurja, pošto Adam nije 
imao djece. Upravu Medjumurja predade kralj dvorskoj komori u 
štajerskom Gracu. Godine 1695. postade gospodarem Medjumurja 
markiz de Prye. Njemu je kralj Leopold god. 1697. izdao povelju, 
kojom mu daruje sva Zrinska imanja u Medjumurju s pravom nasljed- 
stva. Markiz de Prye dao se 5. listopada 1698. zakonitim načinom 
(po kaptolu zagrebačkom) uvesti u svoj posjed. Ali već god. 1702. 
prodade on Medjumurje gradačkoj komori za istu svotu, koju je on 
izbrojio. 

Tako je gradačka komora po drugiput zavladala u Medjumurju. 
Ona dade ovo imanje god. 1715. u zakup grofu Ivanu Čikulinu. No 

već 25. svibnja 1719. pokloni kralj Karlo VI. za sva vremena čitavo 
Medjumurje grofu. Mihajlu Ivanu Althanu, koji mu je učinio velike 
usluge u t. zv. ratu za španjolsku baštinu. Odsađa gospoduju u Medju- 
murju grofovi Althani tako dugo, .dok nijesu veliko ovo imanje god. 
4791. prođali grofu Gjuri Festetiću za 1 milijun 600 tisuća forinti. 
Grcfovi Festetići (porijeklom hrvatski plemići iz Turopolja) imaju 
još i danas glavne svoje posjede u Medjumurju. 


2. Božjakovina. 


Iz Medjumurja dodjoše kraljevski povjerenici Petar Prašinski i 
Franjo Špoljarić 4. lipnja 1670. na Zrinsko imanje Božjakovinu. Ovo 
imanje pripadalo je grofovima Zrinskima od konca 16. vijeka; nalazilo 
se u županiji zagrebačkoj, a bijaše vrlo prostrano. Na sjeveru spadahu 
pod vlastelinstvo Božjakovinu sva sela do Svete Helene, a na jugu 
skoro do Save ; na istoku bila je medjom rijeka Lonja, a na jugo- 
zapadu potok Črnec. Poimence spominju se na božjakovinskom imanju 
ova sela: Sveta Helena, Majkovec, Štakorovec, Hrebinec, Stančić, 
Meglinec, pa gornje i dolnje Dvorišće na sjeveru ; Sveti Brcko (Brckov- 
ljani), Prikraj, Gračec, Kusanovec i Lasina (Lupoglava?) na istoku ; 
Kozinšćak, Lukarišće, Sela, Šaškovec, Kopčevec i Sveti Martin (Pro- 
zorje) na zapadu ; napokon Andiilovec, Ostrna, Leprovica, Dolnja 
"Greda, Črnec, Ježevo i Trebovec na jugu. 

Prašinski i Špoljarić počeli su popisivati sve nepokretnine i po- 
kretnine sa sjeverne strane, odakle i dodjoše. Prisutni bijahu susjedni 
plemići, poimence pak zagrebački podžupan Ivan Ožegović i kri- 
ževački podžupan Nikola Pisačić. Pod Zrinsku kuriju (dvor) u S v e- 
toj Heleni spadahu 3 vinograda, i to tako velika, da je za:njihovo 
obradjivanje trebalo 90 kopača. Kmetskih kuća, koje morahu davati 
tlaku, t. j. besplatne težake za obradjivanje vlastelinskoga zemljišta, 
bijaše 34. Od ovih kmetova podavalo je njih 20 u ljetno doba po 2 
težaka na tjedan, a u zimsko doba po jednoga težaka ; naprotiv je 
drugih 14 kmetova moralo zimi staviti vlastelinstvu na razpolaganje 
po dva, a ljeti po tri težaka. Što je u Svetoj Heleni bilo pokretnoga 
dobra, oteo je odmah iza kraljevskoga proglasa od 3. travnja 1670. 
barun Ivan Jakov Teufenbach, zapovjednik krajiške posade u Ivaniću. 

Obavivši posao u Svetoj Heleni, zapute se punomoćnici kraljev- 
skoga fiska u Majkovec, da ovdje popišu imetak Petra Zrinskoga. 
U Majkovcu bijaše Zrinski dvorac, pod koji je spadalo 17 kmetskih 

zadruga. Većina kmetova (njih 14) podavahu ljeti po dva, a zimi po 
jednoga težaka ; samo 4 kmeta davahu ljeti po tri, a zimi po dva te- 
žaka. Osim livada, šuma, oranica i pašnjaka pripadahu dvoru takodjer 
veliki vinogradi, u kojima je radilo 60 kopača. Prašinski i Špoljarić 
ne nadjoše u Majkovcu nikakovih pokretnina, jer je barun Teufenbach 
s ivanićkim vojnicima oteo vino iz pivnice, stoku i iz staja, žito iz ham- 
bara i pokućstvo iz dvorca. 

Grofovi Zrinski imali su na svojim imanjima osim kmetova i 
slobodnjaka takodjer svoje vazale. To bijahu većinom stari hrvatski 
plemići, kojima su Turci oteli ili opustošili djedovinu: Kao beskućnici 
stavili bi se ovakovi plemići pod okrilje bogatih grofova Zrinskih ili 
Frankopana, koji bi im badava (za nagradu) ili kao zalog (za zaj- 
move) dali na uživanje malena imanja (po nekoliko t. zv. ,,selišta“) 
sa plemićkim dvorcem i s nekoliko kmetskih kuća. Takav je Zrinski 
vazal bio Stjepan Vrebelj, koji je uživao imanje Štakorovec 
sa dvorcem i s nekoliko kmetova. Prašinski i Špoljarić .zaplijeniše i 
ovo imanje u korist kraljevskoga Tiska, premda se tomu opirao spo- 
menuti Vrebelj. 

Iz Štakorovca sidjoše kr. povjerenici u Stančić. Ovdje bijaše 
Zrinski dvorac; pod njega spadaše 8 kmetova, koji su ljeti podavali 
tjedimice po tri, a zimi po dva težaka. Vlasnikom imanja Stančića 
bijaše prije Sigismund Szantohazy. Kad je ovaj umro bez muških 
potomaka, darovao je Petar Zrinski to imanje Gjuri Maliniću. Mjeseca 
travnja god. 1670. oteo je Maliniću imanje Stančić barun Teufenbach. i 
predao ga petrinjskomu potkapetanu, koji se oženio udovom Sigis- 
munda Szantohazyja. Pošto je to očevidno bilo nezakonito djelo, 
popisahu Prašinski i Špoljarić takodjer ovo imanje za kraljevski fisk. 

Istom sada dodjoše kraljevski povjerenici. u samu tvrdju Bož- 
jakovinu. Pođ ovu tvrdju spadahu brojni kmetovi susjednih 
sela. Kmetovi božjakovinski imahu različne urbarijalne odnošaje po- 
gledom na podavanje tlake i daće. Tako je na pr. bilo 25 kmetova, koji 
uživahu polovicu selišta (dakle po 6 jutara zemljišta) vlastelinskoga, 
radi čega morahu tjedimice po 4 dana sa dva vola (ili krave) besplatno 
služiti svomu vlastelinu, i to : kod oranja, dovažanja žita, sijena, vina 
i drva, te kod prevažanja razne robe u bližnja i daleka mjesta. Bile 
su 24 kmetske kuće, koje davahu dovoza ljeti po tri, a zimi po dva 
dana ; zatim 65 kuća, koje su ljeti služile po dva,, a zimi po jedan dan ; 


napokon 7 kuća, koje su i ljeti i zimi služile sa dovozom po jedan dan 
*% 

u tjednu. Jedan kmet imao je polakšicu, da gošpoštiji daje samo jed- 
noga težaka u mjesec đana ; drugih pak 6 kmetskih kuća davahu samo 
pastire za čuvanje gospodske stoke na paši. Na posjedu Kusanovcu 
stanovahu ,,slobodnjaci“, a ne kmetovi. Neki od ovih slobodnjaka 
morahu podavati tlaku ; no većina ih bijaše oslobodjena od službe, 
te su mjesto toga prinosili godimice po četiri vagana pšenice i četiri 
vagana zobi, a uz to 2 ugarska forinta (t. j. zlatna dukata) gotova 
novca i jedno svinjče. 

U tvrdji Božjakovini bijaše Zrinski upravitelj Antun Funtek, 
a računovodja: ,,)literat““ Juraj Stanković. Oni su punomoćnicima 
kraljevskoga fiska potanko iskazali prihode imanja božjakovinskoga. 
Zrinski je od svojih kmetova dobivao deseti dio prihoda od vina, žita 
i pčelaca. Kada su urodili vinogradi, dobio bi Zrinski po 600 vedara 
vina. Mnogo kmeliskih i slobodnjačkih:kuća moralo je Zrinskomu na 
jesen dati po jednoga uškopljenoga prasca ; tko toga nije imao, mogao 
se otkupiti s jednom ugarskom forintom (t. j. sa dukatom). Tako je 
Zrinski godimice dobivao 112 prasaca jli toliko dukata. Svaka je kuća 
morala o Božiću dati po jednoga kopuna, te je Zrinski na taj način 
dobivao oko 500 kopuna. Od. mlinova na teritoriju božjakovinskoga 
imanja pobirao je Zrinski godimice po 4 ugarske forinte. U ime drva- 
rine iz svojih šuma dobivao je oko 150 mjerova zobi, te oko 40 ug. 
forinti gotova novca. Malte na božjakovinskom dobru nosile su go- 
dimice do 100 rajnskih forinti. Bilo je još i nekih drugih prihoda. 

Prašinski i Špoljarić našli su u Božjakovini samo 3 vedra vina, 
12 vagana pšenice, 28 vagana heljde, 68 vagana raži i 200 vagana 
prosa. Sve ostalo vino, žito, stoku, novac i pokućstvo oteo je u travnju 
god. 1670. barun Teufenbach, te sa svojim ljudima odvezao u Ivanić. 
O njegovoj otimačini sačuvali su nam se istražni spisi, učinjeni po iska- 
zima vjerodostojnih svjedoka. Tako znamo, da je Teufenbach iz Bož- 
jakovine oteo : 28 krava, 6 volova, jednoga bika, 20 telića, 24 junca, 
7 voznih konja, 300 svinja, 500 kopuna, 43 guske, 34 race, 36 kokoši, 
24 šunku, 600 vedara vina i mnogo raznoga žita. Iz dvorova pak u 
Majkovcu i u Svetoj Heleni odveo je 4400 vagana raznoga žita, 
200 vedara vina, 70 glava goveda, mnogo peradi, 222 rajnska forinta 
gotova novca, 67 kamena turske soli (od kojih svaki stoji 4 for. i 10 
dinara), te mnogo oružja i pokućstva. 

Barun Taufenbach nije se zadovoljio samo otimačinom imetka 
Petra Zrinskoga. Bez milosrdja dade on provadjati ratnu kontribuciju 

kod Zrinskih kmetova u svima spomenutim selima. Krajiški vojnici 
otimahu bijednim kmetovima konje, marvu, pšenicu, zob i gotov 
novac. Bolje ne prodjoše ni vazali Petra Zrinskoga. Njima su vojnici 
oteli, što im se svidjelo, a u dvorcima porazbijali, do čega bi došli. 
Osobitu štetu pretrpješe : Gašpar Isačić, Luka Selec, Baltazar Vin- 
gonić, Franjo i Gjuro Frankulin, pa Stjepan Strabolić, stari i bogati 
upravitelj Zrinskoga dvorca u Svetoj Heleni. 


3. Rakovac. 

Komorski povjerenici Petar Prašinski i Franjo Špoljarić nijesu 
popisali Zrinsko imanje Rakovac s Vrbovcem. Polovicu toga imanja 
uživao je zagrebački kaptol, komu je Petar Zrinski bio dužan 16.000 
forinti. Druga pak polovica pripadala je Sofiji L&bl, udovici bana Ni- 
kole Zrinskoga. Grofovi Zrinski baštinili su rakovačko imanje god. 
4534. od hrvatskoga bana Ivana Karlovića, koji bijaše ujak Nikole 
Zrinskoga, junaka sigetskoga. 

Rakovačko imanje sastojalo se iz grada i više sela. Grad Rak o- 
vacstajao je na potoku Salniku, koji ga je okruživao, kako je to bio 
običaj kod svih gradova, ako se nijesu nalazili na kakvom brdu. Sama 
zgrada bijaše gradjena na jedan kat, kako se to vidi iz slike, koja se 
čuva u zagrebačkoj kr. sveučilišnoj knjižnici. (Rukopis: ,,Status fa- 
miliae Patachich.“) Danas više nema ni traga tomu građu, jer ga ra- 
zoriše kmetovi, koji se god. 1755. pobuniše u čitavoj onoj okolici. Ipak 
jošte postoji gradski bunar ,,Zrinjevac“, koji daje izvrsnu vodu, te 
sjeća narod na nekadašnje grofove Zrinske. Uz grad bila je sagra- 
djena župna crkva sv. Gjurgja. Osim toga bilo je ovdje dvadesetak kuća, 
koje su činile rakovačku ,,varoš“ (,,oppidum Rakonak“), gdje stano- 
vahu ,,purgari““. Pod grad Rakovac spadahu sela: Brežane, Sa- 
moborec,Banićevec, Mlaka, DvorišćeiDolnja Ze. 
lina. Najveći dio imanja rakovačkoga nalazio se na lijevoj obali ri- 
jeke Lonje u županiji križevačkoj. Samo Dolnja Zelina (na potoku Ze- 
lini) s nešto vinograda i zemalja pripadala je županiji zagrebačkoj. 

Stanovnici sela Brežana, Samoborca (Samoborci) i Banićevca bi- 
jahu poput Rakovčana ,,purgari“. Kao takovi razlikuju se od kme- 
tova u Mlaci, Dvorišću i Zelini po tom, što ne moraju orati vla- 
stelinsku zemlju. Ipak i oni ,,tlače“, t. j. obavljaju besplatnu službu 
gospoštiji. Glede ove purgarske tlake stoji u sačuvanom ,,urbaru“ od 
10. studenoga 1630. zabilježeno ovako : Svaki purgar ,,dužan je od 

Petrova do Martinja pešjom tlakom po tri dni, od Martinja do Petrova 
po dva dni. Kada je potrebno v povoz pojti, dužan je z jednim živin- 
četom v kotaru i zvan kotara.“ Pod ,,pešjom tlakom“ razumijeva se 
podavanje besplatnih težaka, koji će vlastelinu raditi u dvoru, u vrtu, 
na polju, u vinogradu, na livadi, ili u šumi. Naprotiv je ,,povoz“ takova. 
služba, koju purgar obavlja svojim kolima. Vlastelinu je naime trebalo 
dovažati žito s polja, vino iz vinograda, sijeno iz livada, drvo iz šuma 
i t. d. Osim toga morahu purgari u ime ,,povoza“ voziti vlastelinsku 
robu na sajmove ili onamo, kamo je prodana: Ovakova je služba 
bila veoma neugodna, 

,Purgari“ na rakovačkom imanju bijahu prema svomu vlastelinu 
osim ,,tlake“ obvezani takodjer ,,daćom“. Ova je redovito bila opre- 
dijeljena prema veličini uživanoga zemljišta. Kao temelj služila je 
t. zv. ,, sesija“ ili ,,selište“. Ovo je na rakovačkom imanju značilo 12 
jutara oranice i neku količinu livade. Malo bijaše purgara, koji su 
uživali čitavo jedno selište. Obično je purgar imao polovicu selišta, 
rjedje četvrtinu, a još rjedje tri četvrtine selišta. Tko je uživao polo- 
vicu selišta, morao je u vlastelinski dvor dati godimice po jednu ,,dr- 
venku““ (kablenku) pšenice, jednoga ,,krnjaka“ (uškopljeno svinjče), 
jednoga kopuna, jedno pile, jedan sir ili lopaticu, te 6 jaja ; u gotovu 
pak novcu platio je 27 dinara ,,Jurjevčine“ (o. Gjurgjevu) i 27 dinara 
,»Martinšćine“ (o Martinju). Ako je purgar uživao cijelo ,,selište“, 
morao je vlastelinu dati dvaput toliko novaca, pšenice, ,,krnjaka“ 
i jaja ; ako je pak imao samo četvrtinu ,,selišta“, onda je davao raz- 
mjerno manje. 

Kmetovima bijaše još teže nego li purgarima, Svaka kmetska 
kuća mora vlastelinstvu rakovačkomu staviti na raspolaganje od 
Petrova do Svih Svetih tjedimice po 4 besplatna težaka, a od Svih 
Svetih do Petrova po. 3 težaka ; osim toga mora ,jedan dan orati 
svojim plugom, a drugi dan s opregom“. Veća mu je i ,,daća“, jer 
ima gospoštiji dati po 2 kablenke pšenice, raži i zobi, jednoga ,,krnjaka“, 
jednu lopaticu, 5 pilića, jednoga kopuna i nekoliko jaja ; novaca da- 
vahu samo neki kmetovi, 

Turci su dvaput (god. 1562. i 1591.) opustošili imanje rakovačko. 
Tada odvedoše u ropstvo takodjer mnogo kmetova. Zato grofovi 
Zrinski početkom 17. vijeka nastoje, da opustošene krajeve nasele 
novim kmetovima. Ovo je činio Juraj Zrinski, otac kasnijih banova 
Nikole i Petra Zrinskoga. Juraj utemelji god. 1618. selo Lo jnicu, koje 

postoji još i danas. U Lojnicu doselilo se sedam ,,Slovinaca“', t. j. Hr- 
vata iz tadašnje turske Slavonije. Doveo ih je Vuk Gasić, a Juraj 
Zrinski dozvolio im je, da iskrče prostor, gdje će biti polja njihova. 
Prvih devet godina ne će trebati vlastelinstvu davati nikakove daće, 
a poslije toga ,,od svake hiže po dva dukata gotovih novac, jednu 
kvartu (četvrtinku) pšenice, jednu (kvartu) zobi i jednoga dobroga 
prasca“. 

Zrinski idu često u boj, te im treba dosta vojnika. Zato nastoje, 
da novim kmetovima — mjesto ,,tlake“ — naprte vojničku dužnost. 
Tako Juraj Zrinski u povelji, koju je 34. svibnja 1618. dao Lojničanima, 
izrijekom kaže: ,,Ako li bismo vrimenom vtegnuli pojti u vojsku“, 
dužna je svaka kuća u Lojnici, da oboruža po jednoga vojnika, koji 
će ,pojti ob svojem strošku mesec dan ; ako li bismo morali. u vojski 
štentati dale od mesec dan, budu (vojnici) imali od.nas svoju hranu 
ili potrošak“. Još je u povelji naredjeno.i to, da Lojničani moraju 
vlastelinstvu dati treći dio plijena, što će ga narobiti u ratu. 

Istodobno, kad i Lojnica, osnovano je susjedno selo Peskovec. 
Zato i njegovi stanovnici preuzeše na sebe prema grofu Zrinskomu 
jednaka podavanja i vojničke dužnosti. Malo kasnije utemeljio je: 
grof Juraj Zrinski selo Radoišće. Ovdje uz ,,Slovince“ nalazimo 
takodjer Hrvate iz tadašnje slobodne Hrvatske. Jedan se primjerice 
zove Mirko Turopoljec, drugi opet Grgur Bisažan ; prvi se očito doselio 
iz Turopolja, a drugi iz Bisaga. Kmetovi iz Radoišća plaćaju gospoštiji 
gođimice po 4 dukata od svake kuće.; no zato ne moraju davati pše- 
nice, zobi i svinje. .Vojničke dužnosti imaju iste kao Lojničani: Godine 
1622. utemeljio je grof Juraj Zrinski selo Celničani. U tome selu 
nastaniše se ponajviše ,,Vlasi“, kojih je kasnije nestalo. Celničani 
imahu jednaka podavanja i dužnosti, kao i kmetovi iz Radoišća. Za- 
jednička im je takodjer osobita daća, da cijelo selo zajedno predade u 
vlastelinski grad svake godine po dvije ,,kunine kože“. Godine 1623.“ 
utemeljio je grof Juraj Zrinski sela: Valetići Gornje Bre- 
žane. U ova sela doseliše se ponajviše ,,Vlasi“, kojima je Zrinski 
28. svibnja 1623. dao privilegija. U pogledu vojničkih dužnosti bi- 
jahu jednaki doseljenicima drugih sela ; podavanje pak bijaše im teže, 
jer je svaka kuća plaćala godimice po 5 dukata i jedno janje. 

Tamo, gdje se danas nalazi mjesto Sveti Ivan Zelina, 
bijahu nekada vinogradi grofova Zrinskih. Jedan se vinograd zvao 
Vočjak, drugi Šator, a treći Matkovec. Godine 1630. stanovalo je na 

istom brdu trideset kmetova Zrinskih. Pošto su ovi kmetovi živjeli 
ponajviše od vinogradarstva, plaćahu vlastelinstvu rakovačkomu cijelu 
štibru jedino podavanjem vina. Odavle je vlastelinstvo u ime gornice 
dobivalo 56 i pol vedara vina. — Drugi vinograd imanja rakovačkoga 
nalazio se na brdu GornjojLipnici, sjeveroistočno od Rakovca. 
Sam Zrinski vinograd zvao se Plušćetski. Na istome brdu stanovalo 
je 16 kmetova, koji podavahu vlastelinstvu godimice oko 13: vedara 
vina kao ,,gornicu“. — Oranice zemlje imalo je vlastelinstvo u 
vlastitom obradjivanju oko 100 jutara kod Rakovca i 2 jutra kod 
Dolnje Zeline. Vlastelinske livade kod Rakovca odbacivahu godi- 
mice po 40 vozova sijena, a kod Dolnje Zeline oko 100 vozova. Nešto 
je dohotka nosila i malia, koja bijaše postavljena u varoši kod tvrdje 
Rakovca. | 

Godine 1694. pogibe u bitci kod Slankamena Adam Zrinski, jedini 
sin bana Nikole Zrinskoga. Pošto Adam nije ostavio potomka, pri- 
pade njegov dio Rakovca i Vrbovca kraljevskoj komori. Ova je od 
kaptola otkupila i drugu polovicu spomenutog imanja, pa onda sve 
zajedno dala u zakup hrvatskomu banu Adamu Baćanu. Kraljevska 
komora prodađe Rakovac i Vrbovec godine 1710. barunu Baltazaru 
Patačiću, koji se odlikovao kao hrvatski rodoljub i državnik. Barunska 
-— kasnije grofovska — obitelj Patačića bijaše veoma razgranjena, 
te je na pr. god. 1809. bilo na hrvatskom saboru 9 grofova Patačića. 
Ipak je ova obitelj izumrla već godine 1834. smrću grofinje Eleonore, 
udovice grofa Bartola Patačića. Tako su Rakovac i Vrbovec opet 
pripali kraljevskomu fisku. 


4. Zagreb, Šestine i Brezovica. 


U prijašnja vremena bio je lijep običaj, da hrvatski velikaši grade 
sebi palače u glavnom gradu kraljevine Hrvatske. Gornji grad (Grič) 
bijaše pun krasnih privatnih kuća naših velikaša. Tamo su i grofovi 
Zrinski podigli svoj dom, koji postoji još i danas. Na Kapucinskom 
trgu broj 3 vidi se lijepa, velika i čvrsto gradjena jednokatnica, koja 
bijaše nekada svojinom grofova Zrinskih. Ovdje bi: Zrinski odsjedali, 
kada ih je kakav posao doveo u Zagreb ; tu bi se zaustavili, kada su 
iz Medjumurja preko Zagreba putovali na svoja imanja u Pokuplju 
ili u Primorju. Osim ove palače imali su grofovi Zrinski u Zagrebu 
dva vrta, i to ,,u predgradju izvan zidina“, t. j. u današnjoj Ilici. Nije 
nam poznato, gdje se u Zagrebu nalazio dućan (officina mercatoria) 

grofova Zrinskih. U tome dućanu prodavala se valjda željezna roba 
iz Čabra, gdje je Petar Zrinski imao svoju talionicu i radionicu. 

Petar Prašinski i Franjo Špoljarić dodjoše 5. lipnja 1670. u Za- 
greb, da kao punomoćnici kraljevskoga fiska popišu i zaplijene 
imetak Petra Zrinskoga. Prvi dan dogovarahu se oni sa zagrebačkim 
biskupom Martinom Borkovićem, kao namjesnikom banske časti, 
o tom, kako da obave svoj posao. Bijaše im naime već poznato, da 
je grof Nikola Erdedi, drugi namjesnik banske časti, oplijenio Zrinske 
posjede u Zagrebu, u Šestinama i u Brezovici. Sutradan — 6. lipnja 
— započnu Prašinski i Špoljarić svoj posao. Kao svjedoci služit će im 
Mihajlo pl. Sokolović, veliki sudac županije zagrebačke, te zagrebački 
gradjani : Blaž Stjepanić, Matija Fabri i Gjuro Mikoš, kao zaprisegnuti 
senatori kr. slobodnoga grada Zagreba. 

Pred ovo povjerenstvo stupio je Stjepan pl. Sili, porijeklom. iz 
virovitičke županije, te zatraži, neka se manji vrt Petra Zrinskoga ne 
 zaplijeni, nego njemu predade. Vjerodostojnim svjedocima dokazao 
je Sili, da je ovaj vrt nekada pripadao njegvomu tastu, pa da je u 
Zrinske ruke dospio nezakonitim putem. Uz to je Sili dokazao još i 
to, da je i sam Petar Zrinski svomu činovniku naložio, neka njemu 
odstupi ovaj vrt, pošto se uvjerio, da nema prava na nj. Uzevši 
to u obzir, povjerenstvo je doista spomenuti vrt dosudilo Stjepanu 
Siliju. | | 

U palači Petra Zrinskoga nije povjerenstvo našlo nikakovih po- 
kretnina, što bi trebalo popisati. Sve je naime porobio i odveo grof 
Nikola Erdedi. Kasnijom istragom ustanovilo se, da je Erdedi u piv- 
nici ove palače našao 14 bureta sa 290 vjedara vina. Medju ostalima 
bijahu ovdje dva vjedra finoga tokajskoga vina, koje se onda proda- 
. valo po 30 dukata ; ovo je vino Petru Zrinskomu valjda poslao njegov 
zet Franjo Ra4k6czy, koji je imao vinograde oko Tokaja. Iz hambara 
odpremio je Erdedi svu zalihu žita, a iz soba u palači ormare, kre- 
vete, stolove, stolce i drugo pokućstvo. Ne treba ni spominjati, da 
se u ovim sobama nalazilo dragocjenih predmeta, naročito finih sa- 
gova, zrcala, posudja, odijela i rubenine. Upravitelj kuće Nikola Ce- 
rovec u istražnom zapisniku potanko izbraja, što je sve Erdedi odnio 
iz palače Zrinske. Osobito je velik broj raznoga oružja. Erdedi je oteo 
i 300 rajnskih forinti gotova novca, što je Zrinski opredijelio za 
plaću vojnicima svojim. Opljačkao je Erdedi takodjer Zrinski dućan, 
odakle je odnio robe u vrijednosti od 1400 forinti (dukata). 

Zrinska palača u Zagrebu bila je kasnije opel: uredjena, jer je 
Erdedi morao vratiti oteto pokućstvo. Palačom je kraljevska ko- 
mora upravljala do.godine 1685., kada je kralj Leopold posebnom 
poveljom darovao palaču s pokućstvom djeci baruna Franje Čikulina. 


* 4 *k 

Obavivši posao u Zagrebu, krenuše komorski povjerenici još 
istoga dana u Šestine. Petra Prašinskoga i Franju Špoljarića pratio 
je Mihajlo Sokolović, veliki sudac županije zagrebačke ; prisutni bi- 
jahu takodjer neki plemići. | 

U Šestinama bijaše nekada majur velikog imanja, kojemu je na 
čelu stajao Medvedgrad. Tri puta postadoše grofovi Zrinski gospo- 
darima strmoga Medvedgrada. Prviput dogodilo se to godine 1544., 
kada je kralj Ferdinand darovao Međvedgrad braći Ivanu i Nikoli 
Zrinskomu. Tada su pod Medvedgrad spadala sela: Kraljevec, Dedići, 
Gračan, Črnomerec, Novaki, Slanovec, Botinec, Hudibetek, Zepnica 
i Petrovci. Godine 1557. dobio je Medvedgrad s imanjem podban 
Ambroz Gregorijanec u zamjenu za imanje i grad Rakovac. Grego- 
rijanci gospodovahu u Medvedgradu 53 godine. Ambroza naslijedi 
njegov sin Stjepko Gregorijaneč, koji je (kao zet Uršule Heningove) 
poznat iz povijesti seljačke bune god. 1573. Stjepko postade godine 
1574. podbanom hrvatskim, a podjedno i velikim županom zagre- 
bačke i križevačke županije. Iste godine dade on popravljati zidine 
medvedgradske. jer ih je potres oštetio. Ovaj posao obavljao je kralj. 
graditelj Jerolim Arkonati. Dok se Medvedgrad popravljao, stanovao 
je Stjepko Gregorijanec ispod grada u Šestinama, gdje je dao sagra- 
diti vlastelinski dvorac. U popravljenom Medvedgrađu stanovalo je 
48 zemaljskih haramija, kojima je hrvatski sabor god. 1586. namijenio - 
zadaću, da zagrebačku goru čuvaju od vlaških martoloza, jer su ovi 
krali našu djecu i prodavali Turcima. Hrvatski staleži godine 1589. 
izaberu Stjepka kapetanom -(zapovjednikom) svih zemaljskih hara- 
mija. No već slijedeće godine 1590. ponovi se jak potres, koji na Medved- 
gradu poruši prednje zidine. Tom prigodom bijaše oštećena gradska 
kapela i sve sobe tako, da se više nije moglo stanovati na Medvedgradu, 
nego u Šestinama. Stjepko Gregorijanec umrije godine 4592. i ostavi 
dva sina: Pavla i Nikolu. 

Kad je s Nikolom Cregorijancem god. 1610. izumrla ova zna- 
menita obitelj, domognu se Zrinski po drugi put imanja međvedgrad- 

skoga. Lakoumni Nikola Zrinski založi to imanje godine 1615. Benku 
Turovcu, a god. 1619. barunu Tomi Mikuliću (za 2000 forinti i 400 
zlatnih dukata). Mikulići posvema zapustiše Medvedgrad, koji se već 
godine 1642. spominje kao razvalina (,,arx diruta“). Od Tominoga 
sina — razuzdanog Aleksandra Mikulića — otkupio je Medvedgrad 
29. lipnja 1657. ban Nikola Zrinski. Tako su grofovi Zrinski evo treći put 
zagospodovali u Medvedgradu. Kada se po Nikolinoj smrti obavljala 
dioba Zrinskih imanja, pripade Medvedgrad njegovomu bratu Petru. 
Zato je sada i to imanje bilo zaplijenjeno po kraljevskoj komori. 

Punomoćnici komore vele u svome izvještaju : ,,Išli smo do dvorca 
(,»kurije“) Šestine pod razorenim Medvedgradom (sub diruto castro 
Medvevara), te smo zaplijenili dvorac zajedno sa svima pristojalištima. 
U dvorcu ne nadjosmo nikakovih pokretnina, osim stolova i stolaca, 
te čitavih vrata i prozora ; sve druge pokretne stvari dao je odnijeti 
i odvući spomenuti gospodin Nikola Erdedi sa družinom svojega dvora. 
Grof Erdedi odveo je 1707 vedara dobroga vina, 424 vagana žita 
(prose i raži), 22 vagana zobi, 4 vola, 5 dojnih krava, 19 glava druge 
stoke, 29 mladih i 49 starih gusaka, a s marofa u Črnomercu 24 kokoši 
i 126 druge peradi“. ' | 

Upraviteljem medvedgradskoga imanja u Šestinama imenuje 
kraljevska komora godine 1670. Jurja Radića. Pod upravom komore 
ostadoše Šestine do godine 1679. Tada je komora ovo imanje predala 
barunu Franji Čikulinu, koji je tvrdio, da mu Zrinski duguju 75.000 
forinti. Odluku komore svoje potvrdio je kralj Leopold godine 1685., 
neposredno iza smrti Franje Čikulina. U odnosnoj povelji daruje kralj 
muškim i ženskim potomcima Franje Čikulina na vječna vremena 
Šestine s Medvedgradom. Kad je god. 1746. umro Ivan Franjo Čikulin, 
kao zadnji muški član ove obitelji, ostavi on Šestine s Medvedgradom 
svojoj nećakinji Julijani, udovici baruna Josipa Sermagea. Julijanu 
naslijedi njezin sin barun Petar Sermage. Kasnije pak po ženskoj 
lozi obitelji Sermage dodjoše Šestine s Medvedgradom u posjed ba- 
runa Kulmera od Rosenbiichela. Obitelj Kulmer, koja je god. 1854. 
bila uzvišena na grofovsku čast, posjeduje Šestine još i danas. 


* 
* sk 


Iz Šestina vrate se Petar Prašinski i Franjo Špoljarić u Zagreb. 
Ovdje su o raznim poteškoćama konfiskacije dugo i potanko rasprav- 
ljali sa biskupom Martinom Borkovićem, kao namjesnikom banske 

časti. Istom 9. lipnja zapute se punomoćnici kraljevske komore u 
Turopolje, gdje bijahu imanja nekih pristaša bana Petra Zrinskoga. 
Prašinski i Špoljarić zaplijene i popišu imanja Kurilovec i šesti dio 
Lukavca, što je pripadalo Baltazaru Poglediću, zatim Lomnicu, koja 
bijaše dobro Franje Bukovačkoga, te Malu Mlaku, posjed Franjr 
Berislavića. Ovoj zapljeni asistirao je u ime zemaljskih oblasti Stjepa: 
pl. Svaštović, koji bijaše komeš turopoljski i podjedno DORŽUPAN 
jednoga dijela županije zagrebačke. 

U pratnji podžupana Svaštovića 'dodjoše komorski punomoćnici 
40. lipnja u kaštel Brezovicu. Prigodom diobe Zrinskih imanja 
(godine 1665.) zapala je Brezovica groficu Mariju Sofiju L&bl, udovicu 
bana Nikole Zrinskoga. Grofica je ovo imanje dala privremeno na uži- 
vanje svome šurjaku Petru Zrinskomu, kao naravnomu i zakonitomu 
Skrbniku i zaštitniku njezine siročadi (sina Adama i kćeri Katarine 
Ane). Petar Prašinski i Franjo Špoljarić imali su najprije od kraljevske 
komore nalog, da Brezovicu, zaplijene ; kasnije pak dobiše od samoga 
kralja Leopolda zapovijed, neka ne provedu zapljenu. Po svoj prilici 
obratila se u toj stvari na kralja sama udovica Nikole Zrinskoga, koja 
je na kraljevskom dvoru imala svojih zaštitnika, te su valjda ovi ras- 
tumačili, da Brezovica ne pripada Petru Zrinskomu. 

Povjerenstvo nadje 10. lipnja u Brezovici groficu Mariju Sofiju 
Lobl, koja se onamo osobno zaputila, da prosvjeduje protiv even- 
tualne zapljene. Punomoćnici kraljevske komore u svome izvješ.aju 
opišu: ,,Zato smo mi ona dobra u rukama gospodje grofice ostavili 
nezaplijenjena i netaknuta ; ipak smo inventirali i popisali pokretnine, 
koje ondje nadjosmo“. Našlo se pak u Brezovici oko 800 vagana prosa 
i 16 vagana heljde, 82 vjedra vina, 23 krave, 2 junice, 22 telića, 102 
Svinje, 20 gusaka, razno pokućstvo, te mnogo pušaka, mačeva, šti- | 
tova i drugog oružja. 

Kad je godine 1691. u bitci kod Slankamena poginuo grof Adam 
Zrinski, pripade Brezovica kraljevskoj komori. Od komore prijedje 
Brezovica u vlasništvo grofa Ivana Draškovića. Više od 100 godina 
vladahu u Brezovici grofovi Draškovići. Oko godine 1776. dade grof 
Josip Kazimir Drašković obnoviti i lijepo urediti dvor u Brezovici. 
Ovdje je fado boravio takodjer Josipov sin Ivan. Početkom 19. vijeka 
kupio je Brezovicu od grofova Draškovića hrvatski ban Ignjat Gyulaj. 
Od sada je Brezovica pripadala grofovima Gyulajima sve do godine 
1893., kada je cijelo to imanje kupio zagrebački veletržac Auš. 

5. Karlovac i Švarča. 


Krajiška tvrdja Karlovac sagradjena je godine 1579. na Zrinskom 
imanju Dubovcu. Ovo imanje kupio je kralj Rudolf II. od grofa Jurja 
Zrinskoga za 14.000 forinti. Odmah treba spomenuti, da ove svote 
ne primiše grofovi Zrinski nikada, premda je i kralj Leopold II. na sa- 
boru godine 1659. obećao, da će Zrinskima platiti kupovninu za Du- 
 bovac. Lako je razumjeti, da je i ova okolnost nešto doprinijela neza- 
dovoljstvu banova Nikole i Petra Zrinskoga. 

U samoj tvrdji Karlovcu posjedovao je Petar Zrinski oveću kuću, 
koja se nalazila na nekadašnjem Josipovom — danas Strossmaye- 
rovom — trgu. Stanislav Fumić, provizor imanja ozaljskoga, iskazao 
je o toj kući prigodom istrage ovo : Od prilike prije 10 godina kupio 
je grof Petar Ziinski od grofa Petra Erdeda u Karlovcu gradilište za 
700 rajnskih forinti. Na tome gradilištu dade Zrinski podići lijepu 
kuću, pa onda prikupi i susjednu kuću nekoga Laniona za 300 forinti, 
te ju spoji sa svojom kućom, da imade veći prostor. Fumić veli, da je 
Zrinska kuća u Karlovcu bila snabdjevena svakovrsnim pokućstvom, 
što ga treba za svagdanju porabu. Vrijednost ove kuće općenito .se 
cijenila na 3000 forinti. Fumićev iskaz potvrdiše na istrazi takodjer 
Petar Tompa i Mihajlo Stolniković. U toj kući stanovao je Petar Zrinski 
često, jer je kao krajiški časnik morao više puta dolaziti u Karlovac. 
Izvan tvrdje — u t. zv. varoši karlovačkoj — posjedovao je Petar 
Zrinski omanju kuću. Pripadom spominjem, da je Petar Zrinski imao 
takodjer svoje ,,hiže“ u današnjoj Baniji, dakle naprotiv staroga 
Karlovca. U jednoj od ovih kuća držao je Zrinski krčmu, u kojoj se 
točilo vino iz njegovih vinograda ; mušterije su ponajviše bili vojnici 
posade karlovačke. 

Radi ovih kuća dodjoše komorski punomoćnici Petar Prašinski 
i Franjo Špoljarić 14. lipnja u Karlovac, da provedu zapljenu. No tomu 
se opriješe krajiški časnici, koji ustvrdiše, da ,,u ovoj tvrdji nema 
ništa tražitikraljevski fiskus Njegova Veličanstva, jer ova tvrdja 
ne pripada Njegovomu Veličanstvu kao kralju Ugarske, Dalmacije i 
Hrvatske, već kao caru i nadvojvodi Austrije, te kao vojvodi Štajerske“. 
Prašinski i Špoljarić svršavaju svoje izvješće riječima: ,,O toj stvari 
dugo smo raspravljali sistim časnicima, ali ne mogasmo izraditi ništa“. 

Spomenute dvije Zrinske kuće u Karlovcu prisvojio je sebi grof 
Ivan Josip Herberstein, general hrvatske (karlovačke) Krajine. Her- 
berstein se dapače i uselio u kuću bana Perra Zrinskoga i pridržao za 

sebe i čitavo pokućstvo banovo. Kasnije postade ova kuća vlasništvo 
vojnoga krajiškog erara. U njoj su do ukinuća Krajine stanovali potpu- 
kovnici slunjske pukovnije ; sada se pak u nekadašnjoj Zrinskoj kući 
nalazi kr. kotarska oblast. | 

šk og sk 

Grof Petar Zrinski sagradio je oko godine 1660. u DolnjojŠ varči 
lijep grad, koji dade dobro učvrstiti. Za ovu gradnju dala je kralje- 
vina Hrvatska besplatne radnike. Pod grad spadahu susjedna sela: 
Velika Švarča, Mala Švarča, Mostanje, Mrzlo Polje na Mrežnici, Du- 
bravci, Kozalj vrh, Jarča polje, te Banjavčićevo, Bogovićevo, Jagu- 
šićevo, Galovićevo i Jušićevo selo. U ovim selima stanovalo je 244 
kmetova, koji bijahu prema gradu Švarči. obvezani tlakom i daćom. 
U ime tlake davalo je 168 kmetskih kuća tjedimice po jednoga bes- 
platnog težaka, a 46 kmetskih kuća po dva težaka na tjedan. U ime 
pak daće dobivala je švaračka gospoštija od svojih kmetova godimice 
po 100 vedara vina, 34 vagana pšenice, 84 vagana zobi, 30 ovaca, 202 
kopuna, 47 pilića i 816 kokošjih jaja, te 164 for. 20 novčića gotova novca. 

Zrinska tvrdja u Švarči bijaše trn u oku karlovačkomu generalu i 
drugim časnicima. Njima je naime smetalo, što su odsada Zrinski voj- 
nici iz Švarče mogli paziti na karlovačke vojnike, koji običavahu poput 
Turaka plijeniti po okolišnim selima. Zato je grof Ivan Josip Herber- 
stein nastojao oko toga, da sruši tvrđju u Švarči. U tu svrhu dobro 
mu dodje buna Petra Zrinskoga. Kada se doznalo za ovu bunu, odmah 
. general Herberstein javlja vojnomu vijeću u štajerski Gradac, da Kar- 
lovcu prijeti velika pogibelj od Zrinske tvrdje u Švarči. Vojno vijeće 
predlaže 30. ožujka 1670. kralju Leopoldu, neka odredi, da general 
Herberstein smije razoriti tvrdju Švarču. Ovo pismo donese grof Pa- 
“ radaiser 3. travnja u Beč, a već sutradan (4. travnja) dozvoljava kralj 
Leopold, da Herberstein razori Švarču. 

Čim je kraljeva dozvola stigla u Karlovac, odmah se general Her- 
berstein dade na davno željeni posao. Već 7. travnja 1670. pošalje on 
karlovačku posadu prema Švarči, te njegovi vojnici do temelja razore 
ovaj čvrsti grad. Kamenitu i drvenu gradju iz Švarče upotrijebi Her- 
berstein za druge poslove. Tako je njome popravio tvrdju u Dubovcu ; 
zatim u karlovačkoj tvrdji sagradio ,,generaliju“, gdje se danas na- 
lazi kadetska škola ; još je sagradio crkvu sv. Josipa, te stražarnicu 
i toranj nad vratima tvrdje. Po tolikoj gradji možemo sebi predsta- 

viti, kako li je velika bila tvrdja u Švarči. Tamo, gdje je nekada sta- 
jala ova tvrdja, dadoše kasnije karlovački generali sazidati lijep ljet- 
nikovac. Ovaj postoji još i danas, te se s njega pruža krasan pogled 
na Karlovac i na dolinu karlovačku. 

Posve je naravno, da su karlovački vojnici grad u Švarči prije 
oplijenili, nego li ga razvališe. Kada se kasnije povela istraga, bijahu 
glede toga preslušani: Petar Tompa, zapovjednik tvrdje i dobara u 
Ozlju, te literat Nikola Hrestak, prijašnji računovodja u Švarči, a 
tada u Ozlju. Prema iskazima ove dvojice odvedoše karlovački voj- 
nici iz Švarče : 1200 vedara vina, 800 kuplenika pšenice, 2000 kuple- 
nika prose, 600 kuplenika zobi, 200 kuplenika raži, 10 kuplenika. si- 
jerka, 30 glava goveda, 80 koza, 80 gusaka, 50 kokoši, 40 pataka, 20 
kopuna, 100 košnica pčelaca, 12 pušaka, 100 centi raznoga željeza 
i svakojako pokućstvo. 

Karlovački general Herberstein naumio je, da imanje Švarču 
otrgne od kraljevine Hrvatske i pripoji karlovačkoj Krajini. Zato je 
grof Ivan Ernest Paradaiser, podgeneral i zapovjednik posade kar- 
lovačke, po nalogu Herbersteinovu zapriječio Petru Prašinskomu i 
Franji Špoljariću pristup u Švarču, kada oni htjedoše ondje 12. lipnja 
1670. obaviti zapljenu Zrinskoga imanja. Ipak su ovi punomoćnici 
kraljevske komore obavili svoj posao, i to 4. srpnja, kada se vraćahu 
iz Primorja. Tom prigodom našao se u Švarči takodjer barun Saurer, 
zastavnik posade karlovačke, koji se ponio veoma našilno, te je dapače 
i oružje htio upotrijebiti protiv Prašinskoga i Špoljarića. No ovi 
svejedno — u prisutnosti maloga suca Krste Znike — obave popis 
imanja, zaplijene ga u ime kr. komore, postave ondje komorskog upra- 
vitelja i zaprisegnu ga. 

Ratno vijeće u štajerskom Gracu zamolilo je god. 1672. kralja 
Leopolda, neka Švarču utjelovi karlovačkoj Krajini. Kralj ne htjede 
toga učiniti, nego Švarču god. 1681. pokloni Ivanu i Jurju Delivuku. 
U rukama ove obitelji ostade Švarča do god. 1740., kada je to imanje 
kupio Franjo Kušević. Od kraljevine Hrvatske bila je Švarča otrgnuta 
istom god. 1768. Tada ju je Kušević za 20.000 forinti prodao vojnomu 
eraru, a ovaj utjelovio karlovačkoj Krajini. 


6. Ozalj. 


Petar Prašinski i Franjo Špoljarić dodjoše 43. lipnja iz Karlovca 
u Ozalj, gdje bijaše ogromno imanje Petra Zrinskoga. Punomoćnici 

kraljevske komore imali su puna 3 dana posla, da popišu sav Zrinski 
posjed i da obave zapljenu. | 

Nekada je Ozalj pripadao grofovima Frankopanima. Kada se 
grof Nikola Zrinski god. 1544. vjenčao s Katarinom, jedinom sestrom 
Stjepana Frankopana Ozaljskoga, dobije u ime miraza na uživanje 
— medju ostalim irmanjima — takodjer Ozalj. Po Stjepanovoj smrti 
ostade Ozalj grofovima Zrinskim sve do propasti ove odlične obitelji. 
Zrinski su često zalazili u Ozalj i ovdje ostajali duže vremena. Stalno 
se pak u Ozlju nastanio grof Petar Zrinski, koji je iz Ozlja upravljao 
velikom kapetanijom žumberačkom. U gradu Ozlju sabrao je Petar 
27. listopada 1641. sjajne svatove, s kojima je krenuo u Karlovac, 
da se vjenča s Anom Katarinom, kćerkom karlovačkoga generala 
Vuka Frankopana. U gradu Ozlju rođiše se djeca Petra Zrinskoga, 
koji se u Čakovec preselio istom poslije smrti svoga brata Nikole (god. 
1664.). Tada je Zrinski dvorac u Ozlju imao tri sprata. U jednoj ispravi 
od god. 1638. spominju se u gradu Ozlju: velika palača, soba pod 
ciglom nad pivnicom, zimska palača, gospina hiža, divojačka hiža,. 
stolna hiža, nova hiža nad pećinom, Klarine hiže nad Kupom i hiža 
za trabante (gradske stražare). 

Braća Nikola i Petar Zrinski podijeliše god. 1649. izmedju sebe 
Zrinska imanja. Tom prigodom zapalo je Petra ciielo ozaljsko imanje. 
Ovo se vlastelinstvo prostiralo s lijeve i desne strane rijeke Kupe. Na 
zapad sizalo je do Kranjske i Uskočkih gora, a na istok do rijeke Mrež- 
nice i Korane, gdje se nastavljahu imanja Dubovac i Steničnjak ; 
na sjeveru bijaše ozaljsko vlastelinstvo omedjašeno Podgorjem, dočim 
je na jugu dopiralo do imanja Novigrada na rijeci Dobri. Ovdje ćemo 
redomice navesti sela, koja pod Ozalj spadahu u vrijeme grofa Petra 
Zrinskoga. 

Sjeverno od Kupe spadahu pod ozaljsko imanje ,,plemenite 
sudčije“ (općine): kupčinska, krašićka, pribićka, prekriška, lovićka 
(koruška), vivodinska, vrhovačka, podbreška, novačka (oko Ma- 
hična), zorkovačka, šipačka, hrnetićka i oralska. U ovim ,,sudčijama“ 
bijahu ova sela: Gornja Kupčina, Brlenić, Krašić, Brezaric, Pribić, 
Dol, gornje i dolnje Prekrižje, Rude (kod Slavetića), Lović, Koruško, 
Vivodina, Cerje, Gorniki, Obrež, Vrškovac, Zorkovci, Krasinci, Belo- 
šić, Hrastovica, Stojavnica, Vukelić, Hodinci, Dvorišće, Sršić, Dojutro- 
vica, Radina vas, Vrhovac, Zaluka, Podbrežje, Zorkovac, Šipak (i 
sela, koja k njemu spadahu : Vukoder, Konjskovsko, Goršćaki i Vukšin 

Šipak), Mahično, Koštel (danas: Novaki), Hrnetić, Gradac, Kobilić, 
Mekušje i Orlica. Južno pak od rijeke Kupe spadahu pod Ozalj 
,plemenite sudčije“ : stativska, zadobarska (za Dobrom), slapanska, 
tomašnička, završka, brloška, pokupska, ozaljska, oštrovrška, još- 
kovljanska, trška i hrašćanska. U ovim općinama spominju se ova 
sela : Gornje i dolnje Stative, Joškovo, Pokupje, Tomašnica, Kučer, 
Kolenovac, Završje, Piščetki, Grdun, Šenkovci (danas: Fratrovci), 
Bratinovci, Boševci, Goli vrh, Brlog, Restovo, Orljakovo, Kamanje, 
Mali vrh, Veliki vrh, Preseka, Hrastje, Slapno, Gorica, Erjavec i Treš- 
ćeno, te plemići i purgari u Trgu (na Ključu) i pod gradom ozaljskim. 

Ozaljsko imanje bijaše odviše veliko, da bi ga grofovi Zrinski 
mogli obradjivati u vlastitoj režiji. Zato su oni pojedine dijelove imanja 
davali u zakup raznim ljudima. Jedni od ovih bijahu službenici (ofi- 
cijali) na brojnim imanjima Zrinskim, te bi u ime zaostatka plaće 
dobili na uživanje kakvo malo dobro. Drugi bi došli do imanja tako, 
da su grofovima Zrinskim pozajmili oveću svotu novca, pa onda u 
zalog uzeli kakovo imanje. A bijaše i takovih ubogih plemića, koji 
su bježali pred Turcima, te bi im onda Zrinski iz smilovanja dali 
na uživanje kakvo omanje dobro ; tako su Zrinski sebi stvarali vjerne 
vazale“, koji će u vojnama na Turke služiti kao časnici Zrinskih 
banderija. 

Medju onima, koji su tako uživali po koji komad velikoga 
imanja ozaljskoga, nalazimo takodjer imena predstavnika odličnih 
obitelji. Tako su n. pr. plemići Jankovići (porijeklom iz prije- 
djela oko rijeke Une, odakle bijahu od Turaka potisnuti pod okrilje 
Zrinsko) uživali dvor u Pribiću i 98 kmetskih selišta, a svako selište 
zaprema 12 jutara oranice i primjerenu količinu livade. Plemići Š p i- 
šićidodjoše iz Japre u Sanskoj županiji (današnja ,,turska Hrvatska“), 
te uživahu na ozaljskom imanju dvor Hruškovac sa 40 selišta. M o- 
gorovići spadahu medju najstarije hrvatske plemiće ; pred Tur- 
cima morahu ostaviti svoju djedovinu u Lici, te ju zamijeniti s malim 
dobrom (141 selišta) .na ozaljskom imanju u Vrhovcu. Vitezovi D e- 
“šići, porijeklom iz hrv. Primorja, dobili su plemićki dvor u Lev- 
kušima s 141 kmetskih selišta. Plemići (kasnije : baruni i grofovi) Or- 
šići morahu pred Turcima ostaviti svoju djedovinu oko Krnjaka ; 
na ozaljskom imanju držahu u zakupu imanja Koštel (Novaki) i Me- 
.kušje. I plemići (kasnije: baruni) Vojnovići izgubiše radi Tu- 
raka svoja imanja oko Petrove gore, te se zakloniše pod Ozalj, gdje 

su stekli imanja u Vivodini, Pokuplju i Grdunu. Iz Klisa u Dalma- 
ciji dodje na ozaljsko imanje glasovita obitelj Delišimunović, 
koja dobije na uživanje dvor u Gracu (naprotiv Karlovca) s nešto 
kmetova u ,,sudčiji oralskoj“. Imanje u Dubravcima uživahu neko 
vrijeme Šubići Peranski, kojima su Turci god. 1580. spalili nji- 
hovu djedovinu Pernu kod Topuskoga. Jošte su na ozaljskom imanju 
našli zakloništa hrvatski plemići: Kružići, Babonožići, Budački, 
Peharnici, Mihaljevići, Zebići, Izačići, Barilovići, Zmajlovići, Gusići 
i Malogrudići. 

Svaki ovakav plemić, zakupnik i službenik dobivao bi uz imanje 
redovito takodjer nekoliko kmetskih kuća ; ove će njemu besplatno 
obradjivati polja i vinograde, dočim. će i nadalje u vlastelinski grad 
Ozalj davati neku odredjenu daću. 

Vlastelinstvo ozaljsko obradjivalo je god. 1702. u vlastitoj režiji 
samo 106 jutara oranica, nekoliko livada na 200 kosaca, četiri velika 
vinograda i tri vrta za voće i povrće ; imalo je pak dva majura (u 
Kurilovcu i Podbrežju), te jedan mlin. Prihodi od podavanja kmetova 
bijahu veoma znatni. Sama vinska desetina donosila je godimice 
1550 vedara vina. Znatno veći bijaše vlastelinski alodija! u vrijeme 
Petra Zrinskoga. Tada su naime vlastelinski dvorovi bili takodjer u 
Brlogu sa 62 kmetske kuće, u Trešćenu (ili Gredi) sa 30 jutara oranice 
i 10 kmetova ; zatim u Slapnu sa 44 kmetske kuće, (marof) u Krču 
sa 70 jutara oranice i 5 kmetova, u Pribiću sa 27 kmetova, te u Hrastju 
s 18 jutara oranice i 36 kmetova. 

Kmetovi na ozaljskom vlastelinstvu bijahu ljuto opterećeni tlakom 
i daćom. Tko je obradjivao čitavo jedno selište (12 jutara oranice 
i primjerenu količinu livade), morao je vlastelinstvu svaki dan u tjednu 
tečajem cijele godine staviti na raspolaganje po jednoga besplatnoga 
težaka (,,tlačnika“). Tko je obradjivao polovicu selišta, tlačio bi tje- 
dimice po 3 dana. Daće bijahu u raznim selima dakako raznovrsne, 
ali svagdje veoma velike. Tako su na pr. kmetovi iz Kupčine morali 
gotova novca davati na poklade (,,mesopustni pinez“) i na Gjurgjevo 
(,,Jurjevčina“), te za ,,straževinu“ (t. j. zato, što ih štiti tvrdja ozalj- " 
Ska) i jošte ,,kopustan“ (za sijanje prijesada u gori). U naravi morahu 
davati desetinu od vina, pšenice, prosa, zobi, pčelaca i svinja. Osim 
toga bila im je dužnost, da se brinu za gospodsku kuhinju ; zato mo- 
raju o Božiću dati kopuna, o ,,novini“ (t. j. o žetvi) pile, a po moguć- 
nosti: guske, pure, praščiće, zeceve i svakojako voće. Napokon je 

svako ,,selište““ moralo.u grad dati po jedan voz sijena i drva. Slično 
bijaše kmetovima u Krašiću i Vivodini. Bolje nije bilo ni onim kme- 
tovima, koji pripadahu kojemu vazalu, a ne dvoru ozaljskomu. Va- 
zali naime bijahu obično siromašniji plemići, radi čega pritiskahu 
svoje kmetove i daćom i tlakom, da uzmognu povećati dohotke svoje. 

Kađa se otkrila buna Petra Zrinskoga, dade karlovački general 
grof Ivan Josip Herberstein — na temelju kraljevske dozvole od 4. 
travnja 1670. — zaposjesti cijelo ozaljsko imanje. Ovu je zadaću izveo 
barun Fridrik Saurer, koji je tađa u Karlovcu služio kao zastavnik 
posade karlovačke. Saurer dodje s karlovačkim vojnicima u Ozalj, 
gdje kaštelanu Andriji Bošnjaku oduzme sve ključeve grada ozalj- 
skoga. Prije nego li će započeti plijeniti po građu, zatraži Saurer od 
Bošnjaka prisegu, da će mu istinito pokazati sav imetak Petra Zrin- 
skoga. Isto takovu prisegu moradoše položiti: gospodja Barbara pl. 
Dautović, koja je u Ozlju bila ,,hofmajsterica““, zatim literat Nikola 
Hrestak, koji bijaše računovodja (rationista) imanja i tvrdje ozaljske, 
onda literat Ivan Kralić, ključonoša grada ozaljskoga, te Pavao Kroc- 
mon, nadstojnik oružarnice (magister armentarii) u gradu, napokon 
Stanislav _Fumić, provizor imanja ozaljskoga. Zaprisegnuvši ovako 
sve činovnike i službenike, počne barun Saurer pregledavati sav Zrinski 
pokretni i nepokretni imetak. 

Kada se tako upoznao sa bogatim plijenom, izdade Saurer od- 
redbe, kako će se pokretnine otpremiti u Karlovac. Na kasnije po- 
vedenoj istrazi iskazao je kaštelan Bošnjak, da je barun Saurer najprije 
dao isprazniti Zrinsku riznicu. To dakako posve odgovara pri- 
rodjenoj lakomosti, kakvom se isticahu njemački časnici u karlovačkoj 
Krajini. 

Premda se glavna riznica grofova Zrinskih nalazila u Čakovcu, 
ipak je vrlo mnogo dragocjenosti bilo takodjer u Ozlju. Ovdje ćemo 
— prema iskazu kaštelana Andrije Bošnjaka na spomenutoj istrazi 
— prikazati najvažnije stvari, što ih je barun Saurer dao: iz ozaljske 
riznice prenijeti u tvrdju karlovačku. 

Poznato je, koliko su grofovi Zrinski držali do toga, da im konji 
budu bogato opremljeni. Prekrasne su konjske orme, što ih je 
barun Saurer ugrabio iz riznice u Ozlju. Jedna orma bijaše sva od 
pozlaćena srebra, a urešena dragim kamenjem. Tako je primjerice 
na uzdama bilo 59 tirkiza, a 166 rubina i smaragda ; oglavnik bijaše 
u obliku mjeseca, a iskićen sa 32 dragulja ; na potprsini nalazilo se 

74 tirkiza, a 139 rubina i smaragda, dočim je sedlo bilo izradjeno od 
svile. Cijela ova konjska orma cijenila se (u ono doba !) na 2000 rajn- 
skih forinti ! Barun Saurer dao je iz Ozlja odnijeti 8 konjskih čapraga 
(pokrovca), medju kojima bijahu 3 tatarska, 2 poljska, a 1 francuski ; 
svi čaprazi bili su vrlo skupocjeni, a iskićeni zlatnim resicama. Osim 
toga odvukoše Nijemci iz Ozlja 135 konjskih sedla, 20 potprsina, iz- 
radjenih iz turske kože, 2 krasna crvena pokrivača za konje, 8 turskih 
ulara i 3 velike dlakave naprave, što ih je Zrinski običavao na konje 
stavljati onda, kada bi usprkos lošega vremena polazio na izlete. 

Dragocjeno bijaše oružje, što ga je Petar Zrinski čuvao u 
ozaljskoj riznici. Barun Saurer odveo je u Karlovac pozlaćen srebren 
mač, te isto takovu sablju, zvanu ,,Kordeč“. Kaštelan spominje i 
prazne — ali pozlaćene srebrne — korice za mač, te luk sa strjelicama 
i njihovim tokovima ; ovaj luk bijaše iskićen zlatnim i srebrenim 
resicama, kao što i neki prepasač za sablju. Krasan bijaše veliki turski 
čador, što ga je Saurer odnio iz ozaljske riznice. Ovaj čador dao je 
neki zarobljeni Turčin mjesto 1000 talira. Za taj čador pribavio je 
Zrinski na isti način od drugoga Turčina osobito lijep namještaj, koji 
je vrijedio takodjer 1000 talira. Kaštelan Bošnjak ističe, da je Zrinski 
u ime otkupnine dobio još jedan posve uredjen turski šator, koji je 
takodjer vrijedio (sa svojim namještajem) 1000 talira. Naravno, da 
je barun Saurer dao u Karlovac otpremiti i ovaj šator, kao što još 9 
drugih čadora ; medju ovima bijahu 2 putna čadora, pod svaki se 
moglo smjestiti 10 ljudi. 

U ozaljskoj oružani nalazilo se 68 pušaka i 24 sablje. Medju puš- 
kama bijahu 4 veoma lijepe, koje su vrijedile 100 talira ; druge pak 
4 takodjer lijepe puške pripadahu mladomu grofu Ivanu Antunu 
Zrinskomu. Barun Saurer dade sve ovo oružje otpremiti u Karlovac ; 
samo 20 sabalja i 8 pušaka poraždijeli medju kmetove u Podbrežju. 
Još je barun Saurer iz Ozlja odnio 4 lijepa pozlaćena štita, iskićena 
svilenim resama, jedan željezni oklop, 4 koplja, 108 mačeva i sabalja 
bez držaka i 22 velika mjedena topa na kotače ; zatim jednu željeznu 
umjetnu spravu, kojom se mogu za opsade razbijati vrata od tvr- 
djave, i 40sprava, u kojima se može praviti vatra za bacanje (in quibus 
ignes missiles faciebant) ; onda oko 2000 taneta za topove i jednu 
škrinju, punu raznih potrepština za topove; napokon raznog 
drugog oružja, 3 bakrena mužara, 12 kola ratne municije i Sspre- 
micu za barut. 

U riznici ozaljskoj bijaše mnogo skupocjenoga posud ja. Medju 
ostalim stvarima odveo je barun Saurer u Karlovac 5 srebrnih žlica, 
3 bakrene zdjele, 15 tanjurića od pozlaćenoga papira za poslastice, 
3 pehara od lijepoga belgijskoga porculana ; 16 visokih talijanskih 
vrčeva od majolike, 3 velika vrča takodjer od majolike, krasnu solenku 
od talijanske majolike, 13 bijelih finih tanjurića za voće, 42 velika 
tanjura od majolike, 3 bijele zdjele sa podnošcima takodjer od ma- 
jolike, 60 komada različitih staklenih posuda za stol i 4 staklenke, u 
kojima se hladilo vino. Vojnici odniješe u Karlovac takodjer razne 
stvari iz dvora ozaljskoga, naročito zdjele, lonce, tanjure i drugo ku- 
hinjsko posudje, medju kojim se poimence spominje veliki bakreni 
mužar. 

Medju skupocjenim predmetima u riznici ozaljskoj spominje 
kaštelan Bošnjak mnogo tkanina. Tako n. pr. nekakav zastor, 
koji je obrubljen lijepim resicama od zlata i crne svile ; zatim opet 
drugi zastor od modroga atlasa, koji je izvezen svilom ; onda velik 
sag za 4 stola, pa drugi sag iz Perzije, 10 novih malih turskih sagova i 
3 fina grimizna saga ; napokon 18 turskih pokrivača, od kojih se svaki 
prodaje po 4 rajnska forinta, te jošte 103 druga pokrivača. Od ostalih 
tkanina spominjemo 63 para svilenih ženskih čarapa i prekrasan pojas 
Petra Zrinskoga od zlatnih i srebrnih niti sa srebrnom pozlaćenom 
kopčom i lančićem. U riznici bijaše pohranjeno 35 komada finoga 
vunenoga sukna iz Firence ; svaki je komad bio dug 36 lakata, pa je 
čitavo sukno vrijedilo 1260 rajnskih forinti. Bijeloga pamuka nalazilo 
se u riznici 30 funti. 

Kaštelan Bošnjak navodi još mnogo stvari, što ih je barun Saurer 
odnio iz ozaljske riznice. Medju ovima spominje se velika svjetiljka 
(luster) za crkvu, 3 kićena slike, 6 rizama lijepoga mletačkog papira 
za pisanje, 20 mjedenih i 4 olovna svijećnjaka u dvoru, 3 kože od tigra, 
5 kutija koralja, te oko 200 većih i manjih knjiga. 

Barun Saurer nije u Ozlju ostavio ni pokućstva. Tako je iz sobe 
Petra Zrinskoga dao odnijeti vunen lijepo izvezen sag, te veliko zr- 
calo i 3 fina stolnjaka. Iz sobe grofice Katarine Zrinske bude u Kar- 
lovac odnesen lijep i nov sag od crvenog atlasa, koji je bio obrubljen 
resama od zlatnih niti i modre svile ; zatim veliko zrcalo ; onda njezin 
pisaćistol, koji bijaše malen, ali veoma lijep, modre boje i sličan 
ormariću ; napokon maleno zrcalo, u kome se od jedne osobe vidjelo 
5 lica. Iz ,,divojačke hiže“, t. j. iz sobe, u kojoj je nekada stanovala 

Jelena Zrinska, dade barun Saurer odnijeti sag od šarene tkanine, 
zatim malu ljekarnu, te 60 bijelih posuda od majolike i 15 sta- 
klenih boca za ljekarske potrebe. Iz ,,palače“, t. j. iz glavne dvorane 
u gradu ozaljskom, bijaše odnesen vuneni sag, lijepo izvezen i boja- 
disan ; zatim karta (,,mappa“), koja je prikazivala svijet; onda 
velika slika o nekomu boju kod Kaniže i 12 slika proročica (ima- 
gines sibillarum) ; napokon 12 velikih i 12 malih stolaca, kožom pre- 
vučenih, te jedan velik drveni stol. Iz t. zv. sobe za strance dao je 
barun Saurer odnijeti vuneni sag, izvezen nitima; zatim pozla- 
ćen i željezni krevet, koji je vrijedio 60 rajnskih forinti, te prekrasan 
stolac kod kreveta. 

Vojnici karlovački nijesu pustili na miru ni druge stvari. Medju 
ostalima odvezoše u Karlovac jedan željezni krevet, koji je vrijedio 
36 forinti, 9 drvenih kreveta, 12 drugih željeznih kreveta, koji bijahu 
već složeni u sveske, jer ih Zrinski htjede otpremiti u Čakovec, a svaki 
je pojedini vrijedio 36 forinti ; napokon 3 stola i 5 lijepih škrinja iz 
čvrstoga drva s talijanskim ključanicama. Kao da sve to nije dosta, 
počeše vojnici takodjer razbijati. Tako su razbili 2 ormara, 2 vrata i 
20 prozora. Čini se, da je u ono vrijeme ključanica bila od velike cijene, 
jer vojnici sa sobom odniješe 25 ključanica s raznih vratiju i ormara. 
U Karlovac odvezoše takodjer 9 cijelih vratiju s ključanicama, 5 pro- 
zora, dapače i pod iz jedne kule! 

Od posteljine odvučeno je iz Ozlja: 50 blazina (perina) 
i strunjača, oko 60 jastuka, 2 fine strunjače iz damasta, jedna svilena 
strunjača, 2 para divotnih plahta izvezenih svilom i zlatnim nitima, 
dva ručnika takodjer izvezena zlatnim i svilenim nitima i tri jastuč- 
nice isto takove izradbe. 

 Odrubenine nestalo je iz Ozlja 36 lijepih bijelih stolnjaka, 
12 plahta, 44 ručnika i 141 ubrusa, medju kojima bijahu dva ubrusa 
izvezena svilenim i zlatnim nitima. Mnogo bijaše u Ozlju priredjeno 
platna, predje i svile ; same ovčje vune bilo je oko 1000 lakata, što 
je sve ugrabio barun Saurer. 

Prigodom istrage izjavio je provizor Stanislav Fumić ovo : Njega 
je barun Saurer prisilio, da u Ozalj pritjera iz svih područnih sela 
one kmetove, koji imaju kola. Na ova kola dao je Saurer krcati po- 
kućstvo, oružje, vino, žito i sijeno, pa to onda voziti u Karlovac. Jednoga 
dana bijaše ovako upregnuto oko 200 kola ! Čitava pak ova seoba 
trajala je dva mjeseca ! 

Ključonoša . Ivan Kralić iskazao je na istrazi, da se početkom 
travnja 1670. u pivnici grada ozaljskoga nalazilo 2245 vedara vina. 
Od toga ostavio je barun Saurer u pivnici samo 400 vedara, dočim je 
sve drugo (dakle 1845 vedara) dao odvesti u Karlovac. Računovodja 
Nikola Hrestak izjavio je na istrazi, da je barun Saurer iz grada Ozlja 
odveo u Karlovac 370 mjerova (kuplenika) pšenice, 160 mjerova raži, 
373 mjerova zobi, 132 mjerova heljde i pira, zatim 10 centi željeza 
i 367 janjaca. Hrestak je morao barunu uručiti takodjer 85 rajnskih 
forinti i 18 groša gotova novca, što ga je ubrao za gospoštiju. Povrh 
svega toga odveo je barun Saurer iz Ozlja 40 vozova sijena, 400 hra- 
stovih greda, 16 vedara masla (u 3 bureta), 13 centi sira i lijep golu- 
binjak, što ga je provizor Fumić morao po kmetovima dati izraditi 
upravo za baruna Saurera. 

Poput grada Ozlja oplijenio je barun Saurer takoajer ostale dvo- 
rove i majure na imanju ozaljskom. U dvorac Podbrežje kod 
rijeke Kupe dodje karlovački vojnik Gjuro Strelle, koga je onamo 
izaslao barun Saurer. Strelle prisili špana Gjuru Vlašića, da mu 
uruči ključeve oa pivnice i hambara, te je onda vinom i žitom ras- 
polagao po volji. U Karlovac dade otpremiti 250 mjerova prosa, 
20 mjerova heljde i pira, 4 mjerova zobi i 60 vedara vina; sam taj 
vojnik ispio je za vrijeme svojega boravka u Podbrežju 16 vedara 
vina! Na majuru u Podbrežju bijaše 41 govedo. .Od toga morao 
je vlastelinski pastir Matija Gazda otjerati u Karlovac 25 goveda, 
dočim je 14 goveda otjerao karlovački vojnik Petar Kušević, a samo 
2 komada goveda ostadoše na majuru. Prigodom istrage potužila se 
majurica Uršula Majhanović, da su joj karlovački vojnici oteli 
80 kokoši, 45 pilića, 35 gusaka i 18 pataka. 

Kada su Prašinski i Špoljarić 13. lipnja došli u dvorac Slapno, 
nadjoše ondje samo 70 mjerova (kuplenika) prosa, 35 gusaka, 6 ko- 
koši i 36 pilića. Sve drugo dao je barun Fridrik Saurer odvesti u 
Karlovac. Špan Gjuro Lovrić i majurica Jelka Dragovanić suglasno 
su na istrazi svjedočili, da je iz Slapna odvučeno u Karlovac 300 
mjerova prosa, 95 mjerova pšenice, 13 mjerova raži, 46 glava goveda, 
40 gusaka i 6 kokoši. 

Na imanju Trešćeno nadjoše punomoćnici kraljevske ko- 
more samo 100 mjerova prosa, 30 mjerova pšenice i 9 mjerova heljde. 
Ondješnji špan Gjuro Ibrahim iskazao je na istrazi, da je barun 
Saurer dao iz majura u Trešćenu otpremiti u Karlovac svu stoku i 

živad, a iz hambara 700 mjerova prosa, 200 mjerova pšenice, 109 
mjerova zobi i 55 mjerova heljde. 

Prašinski i Špoljarić zaplijeniše dvorac Hrastje, gdje su od 
pokretnina našli samo 43 mjerova prosa, 23 mjerova heljde, 20 gu- 
saka i 20 kokoši. Kada je kasnije tamošnji špan Mihajlo Županić bio 
na istrazi pitan, gdje su druge stvari, odgovorio je ovo: Karlovački 
vojnici odvezli su iz hamhara po nalogu baruna Saurera 118 mjerova 
pšenice, 500 mjerova prosa, 300 mjerova zobi, 77 mjerova raži i 10 
imjerova heljde: iz pivnice odvedoše 1001 vjeđio vina, te 7 velikih 
praznih bureta (po 60, 70 i 80 vjedara), koja su vrijedila 28 ugarskih 
forinti ; osim toga odvukli su vojnici sa sobom u Karlovac sa ma- 
jura 80 ovaca, 19 gusaka, 17 pataka, 20 kopuna i 33 kokoši. 

Ljuto bijaše oplijenjen dvorac Brlog, gdje je provizorom bio 
Tomo Županić. Iz hambara brloškoga dade barun Fridrik Saurer 
odvesti u Karlovac 135 mjerova pšenice, 396 mjerova prosa i 150 
mjerova zobi ; iz pivnice, u kojoj bijaše 814 vjeđdara vina, oteo je Saurer 
524 vjedra vina i 14 velikih praznih bureta, koja bijahu procijenjena 
na 4 ugarske forinte; iz dvorca dade odvesti 10 stolova, iz pčeli- 
njaka 18 pčelaca, a sa majura 160 glava živadi (kopuna, gusaka, 
pataka i kokoši). Privolom baruna Saurera grabili su u Brlogu ta- 
kođdjer drugi ljuđi. Tako je na pr. žumberački kapetan grof Ivan 
Ernest Paradaiser dao po Matiji Muretiću, provizoru svoga građa 
Žumberka, odvući 200 vjedara vina, 60 ovaca, 60 koza i 44 mjerov 
žita zvanoga ,sirak“. Ivan Osina odveo je u Metliku 10 mjerova 
heljđe, 12 pčelaca i nešto živadi. Neki Ivan Hranilović odvukao je 
50 vjedara vina, jedan pokrivač i okrugli stol. Da pak ušutka svoju 
savjest radi tolike otimačine, poslao je barun Saurer franjevačkomu 
samostanu u Karlovac dva bureta, u kojima se nalazilo 40 vjedara 
brloškoga vina. Sve ovo potvrdiše pod prisegom na istrazi Nikola 
Fortanić, špan .u Brlogu, te Jelka Videčka, majurica na brloškom 
majuru. 

Kao što je barun Saurer haračio po imanju brloškom, tako je 
dvorac Pribić oplijenio krajiški kapetan Krsto Delišimunović 
sa svojim zetom Stjepanom Jelačićem. Pribićki špan Mihajlo Matarić 
iskazao je na istrazi pod prisegom, da su Delišimunović i Jelačić: 


1 Komorski punomoćnici Prašinski i Špoljarić vele u svome izvještaju, da 
je iz Trešćena odvučeno 400 mjerova prosa, 300 mjerova zobi, 200 mjerova 
pšenice, 20 mjerova ,,sirka“ i 60 životinja. 


217 


odveli iz hambara oko 500 mjerova raznoga žita, poimence pšenice, 
raži, prosa, zobi i heljde!; iz pivnice odvedđoše oko 300 vjedara vina, 
a sa majura 33 glave goveda i 27 komada živadi. Osim njih odveo 
je iz Pribića 70 vjedara vina karlovački vojnik Petar Kušević. 


Premda su Petar Prašinski i Franjo Špoljarić zaplijenili Ozalj 
u ime kraljevske komore, ipak sć još neko vrijeme (2 godine) ondje 
banio kao gospodar barun Fridrik Saurer. Po njegovoj odredbi upravljao 
je ozaljskim vlastelinstvom najprije Andrija Fall, zatim Ivan Pikel, 
a onda Sebastijan Despelatro. Svi su ovi tudjinci postupali skroz 
samovoljno i veoma nasilno. Njihove opačine opisuju na istrazi: | 
ozaljski kaštelan Andrija Bošnjak, provizor Stanislav Fumić i plemić 
Petar Tompa. i 


Prilike u Ozlju budu uredjene istom gođine 1673., kada se ko- 
načno provela dioba Zrinskih imanja. Tada je u ime Adama Zrinskoga 
njegovom polovicom imanja ozaljskog upravljao Ivan Hržić ; naprotiv 
je drugom polovicom (t. j. Petrovom) u ime kraljevske komore 
upravljao Juraj Kukuljević, prozvan takodjer  Bassan-Sakcinski. 
Kraljevska je komora trebala mnogo novaca. Da ih namakne, počne 
prodavati pojedine dijelove imanja ozaljskoga. Tako je 2. svibnja 
1679. grofu Ivanu Peranskomu za 19.000 forinti prodala imanja : 
Brlog, Slapno i Trešćeno. Kapetan Stjepan Sili kupio je od komore 
imanje Hrastje, a obitelj Jurašić imanje Jaškovo. 


Kada je Adam Zrinski god. 1691. poginuo u bitci kođ Slankamena, 
odreče se njegova udovica Katarina Lamberg svih baštinskih prava 
u korist komore u štajerskom Gracu. Ova je komora prekupila za 
500.000 forinti od kraljevske komore u Požunu takodjer preostali dio 
zaplijenjenih imanja Petra Zrinskoga. Tako se štajerski Nijemci 
domogoše velikoga gospodstva u Hrvatskoj. Grad Ozalj prijedje go- 
dine 1725. u posjed grofa Rajmunđa Perlasa, koji je prikupio ta- 
kodjer imanja Slapno i Stative. Sve ovo kupio je godine 1766. od 
njega grof Teodor _ Baćan. U novije pak doba kupila je ozaljsko 
imanje Viktorija kneginja Thurn-Taxis. Ovoj odličnoj obitelji pripada 
Ozalj još i danas. 


1 Prašinski i Špoljarić vele u svome izvještaju, da je iz Pribića odvezeno 
147 mjerova pšenice, 15 mjerova raži, 350 mjerova prosa, 70 mjerova zobi i 
2 mjerova sirka. 

7. Ribnik. 

Nekada je Ribnik na Kupi pripadao grofovima Frankopanima. 
U posjed ovoga lijepog imanja dodjoše grofovi Zrinski jednakim ma- 
činom, kao što i u posjed imanja ozaljskoga. Ribnik je naime grof 
Stjepan Frankopan Ozaljski darovao svojoj sestri Katarini, koja se 
udala za grofa Nikolu Zrinskoga, junaka sigetskoga. Osim trgovišta 
Ribnika spadahu na to imanje ova sela: Žakanje, Novaki, Modruš- 
potok, Artinići, Griče, Jelkovići, Kunići, Paka, Pravutina, Zaluka, 
Brihovo, Brod, Jurovo, Bukovac, Kohanji vrh, Breznik, Obrh (Ober 
Klarića), Stranica, Lipnik, Gorica, Mrzljaki i Goli vrh, te prijevoz 
na rijeci Kupi prema Metlici. 

Crofovi Zrinski bijahu tri puta uveđeni u posjeđ imanja ribnič- 
koga. Prvi put se to dogodilo god. 1576., drugiput. god. 1584., a treći put 
god. 1588. Braća Nikola i Petar Zrinski podijeliše godine 1649. iz- 
medju sebe sva imanja, pa take i Ribnik. Isprvice gospodario je 
Petar Zrinski samo svojim dijelom Ribnika ; no iza smrti Nikoline 
uze Petar godine 1665. u najam takodjer drugu polovicu imanja 
ribničkoga, te je u tu svrhu plaćao najamninu Sofiji L&bl, udovici 
brata svoga. 

Čim je grof Petar Zrinski bio 3. travnja 1670. udaren državnim 
progonom, odmah se karlovački general Herberstein pobrinuo, da 
oplijeni imanje Ribnik. Ovaj posao izvedoše njegovi ljudi, naročito 
grof Paradaiser, barun Saurer i grof Strasoldo. Njihovu otimačinu 
ispitalo je posebno povjerenstvo, sastavljeno od kraljevih povjerenika 
i od izaslanika kaptola čazmanskoga. Kao glavni svjedok služio je 
plemić Ivan Zdenčaj, koji bijaše činovnik u tvrdii Ribniku i na 
cijelom imanju. Uz njega spominje se kao svjedok Pavao Mođerčin, 
župnik u Ribniku, te neki Nikola Marković. 

Karlovački vojnici Sebastijan Despelatro i Engelhard Pauger 
odvezli su iz ribničkih hambara u Karlovac 700 mjerova pšenice, 
1300 mjerova prosa, 400 mjerova zobi i 100 mjerova heljde. Iz piv- 
nice odvezli su 500 vedara vina, a iz majura kod Ribnika : 34 govedo, 
23 telića, 47 svinja, 8 ovaca, 36 gusaka, 52 purana, 23 patke i 120 ko- 
koši. IzmajuraPodlipnik odvedoše karlovački vojnici 16 goveda 
8 telića i 65 kopuna, dočim je grof Strasoldo odveo 248 ovaca i 2 ovna, 
G konja, 10 krava, 5 telića i 320 janjaca. Iz majura Prantina 
odvukli su karlovački vojnici 1 kravu, 2 bika, 34 tele, 20 gusaka, 40 
kopuna i 38 kokoši. Petar Prašinski i Franjo Špoljarić, koji su kao 

povjerenici kraljevske komore došli u Ribnik 15. lipnja 1670., ne . 
nadjoše u dvorcu ništa drugo, nego li 80 mjerova (kuplenika) heljde. 

Iz kovačnice oteli su karlovački vojnici mijeh, koji je vrijedio 
. 14 forinti, 2 malja (kladiva), 3 kliješte i drugo orudje. Iz dvorca 
u Ribniku odvezli su u Karlovac sve oružje, pokućstvo, posteljinu 
it. d. Osim toga imali su grofovi Zrinski u Ribniku svoje gojilište 
konja, u kome se godine 1670. nalazilo 40 konja. Velik dig cvih 
konja prisvojio je sebi grof Paradaiser ; nekoliko konja uzeše Ivan 
Gusić i Engelhard Pauger, a 7 konja bude porazdijeljeno medju 
druge ljude. Treba istaknuti, da su karlovački otimači odmah u 
Ribniku počeli prodavati ugrabljeni plijen. Tako su na pr. župniku 
Mođerčinu prodali 48 vjeđara vina, 30 mjerova prosa i četverouglasti 
stol iz orahova drva. [van Zdenčaj kupio je od Sebastijana Despelatra 
30 mjerova prosa, dočim je od baruna Saurera primio 100 mjerova 
prose u ime svoje plaće. 

Grof Ernest Paradaiser molio je kralja Leopolda, neka njemu 
daruje imanje Ribnik, jer da mu Petar Zrinski duguje neku tražbinu. 
Ovu molbu odbije kralj kao neopravdanu. Jedna polovica imanja 
Ribnika pripade kraljevskoj komori, a druga Pelrovu sinovcu Adamu 
Zrinskomu ; prvom je polovicom upravljao Juraj Kukuljević, a drugom 
Ivan Hržić. Iza tragičke smrti Adama Zrinskoga dodje čitavo imanje 
ribničko u posjed gradačke komore. Ova je to imanje godine 1702. 
zaležila grofovima Adelmu i Juliju Petazu i primila od njih u zamjenu 
dva imanja (Castelnuovo i San Servolo) u Istri. Obitelj grofova 
Petaza držala je Ribnik do godine 1839. Tada prijedje Ribnik u vlast 
baruna Vukasovića, a kasnije ga je kupio Josip pl. Gall. 


8. Gorski kotar. 


U cijeloj Hrvatskoj nema ovećega kraja, koji bi se u hrvatskoj 
povijesti rjedje spominjao, nego li se spominje gorski kotar. Dva su 
tomu razloga. Gorski je kotar još i danas vrlo slabo napučen. Ta u 
čitavom zapadnom kraju (naokolo gore Rišnjaka) nema ni pravoga 
sela na prostoru, koji zaprema više od 100 kilometara ! Osim toga 
nalazi se Gorski kotar na skrajnjem zapadu kraljevine Hrvatske, 
dakle najdalje od bosanske granice. Zato je Turcima bilo oteščano 
provaljivanje u ova gorovita i zabitna sela. Nije ih onamo mogla 
vući niti želja za plijenom, jer se Gorani mogu sa svojom stokom 
lako zakloniti u šume i planine. 

Gorski je kotar u srednjem vijeku pripadao grofovima Franko- 
panima. Ovdje je vladao glasoviti Bernardin Frankopan (god. 1453. 
—1530.), koji ostavi Gorski kotar svomu unuku Stjepanu Frankopanu 
Ozaljskomu. Kako je ovaj godine 1577. umro bez potomaka, ostavi 
on Gorski. kotar grofovima Jurju i Nikoli Zrinskomu, koji bijahu 
sinovi Stjepanove sestre Katarine. Od sada vladaju grofovi Zrinski 
u Gorskom kotaru sve do propasti svoje. 


Glavno Zrinsko imanje u Gorskom kotaru bijaše Brod na 
Kupi. Ono je zapremalo sjevero-istočni dio Gorskoga kotara. Na 
sjeveru bijaše mu granicom rijeka Kupa, koja ovdje dijeli Hrvatsku 
od Kranjske ; na istoku sizala je medja do Frankopanskoga imanja 
Severina (Lukovdol), na zapadu do podnožja Rišnjaka, a na jugu do 
Velike Kapele. Pod Zrinsko imanje Brod na Kupi spadahu godine 
1670. ova sela: Lokve, Delnice, Turnji, Tihovo, Lešnica, Išeonica, 
Brod, Golik, Belo, Kociani, Sela, Drage, Žrnovac, Sleme, Tustivrh, 
Skrad, Prdočaj, Pucak, Zakraje, Ravno, Planina, Čučak, Guče selo, 
Završje, Blaževo selo, Bukov vrh, Naglićevo selo, Gorica, Gusti Laz, 
Brezje, Rudač, Čabra, Lureč, Nojogeč i Biljani. 

U ovim selima stanovalo je 600 obitelji, koje bijahu u kmetskom 
odnošaju prema grofovima Zrinskima. Od svake sesije (selišta) plaćao 
je kmet u vlastelinsku blagajnu godimice po 8 ugarskih forinti mjesto 
svakcga drugoga podavanja. Na taj način dobivahu grofovi Zrinski 
iz Broda godišnji prihod od 1800 forinti. Oni su u samome Brodu 
imali svoj utvrdjeni dvorac, u kome je stanovao upravitelj vlaste- 
linstva njihova. Takovim je godine 1670. bio plemić Franjo Tausz. 


Nekada je grofovima Zrinskima pripadala takodjer dolina rijeke 
Dobre, kamo se kasnije doseliše Vlasi iz Turske. Prve Vlahe naseliše 
ban Ivan Drašković i karlovački general Juraj Lenković godine 1599. 
u Gomirju. To je učinjeno bez znanja grofa Jurja Zrinskoga. 
Naskoro postadoše ovi Vlasi veoma neugodni susjedi imanju brod- 
skomu. Oni su naime provaljivali u bližnja sela, čineći veliku štetu 
Zrinskim kmetovima. Radi toga potužio se grof Juraj Zrinski 26. 
ožujka 1601. štajerskomu nadvojvođi Ferdinandu, koga podjedno za- 
moli, neka Vlahe u Gomirju učini podanicima grofa Zrinskoga, a ne 
krajišnicima generala karlovačkoga. Nadvojvoda nije uslišao želju 
Jurja Zrinskoga, već je upravo obratno sliedećih godina naselio Vlahe 
takodjer u Vrbovskom i u (Komorskim) Moravicama. 

Tako su Vlasi malo po malo zapremili čitavu dolinu rijeke Dobre 
do utoka Vitunjčice. Nije ih bilo baš mnogo, ali zato bijahu vrlo 
ratoborni i poput Turaka željni plijena. Kraljevski povjerenici Ivan 
Verneg i Ivan Somogji nabrojiše godine 1632. u Gomirju 20, u Vr- 
bovskom 12, a u Komorskim Moravicama 20 vlaških zadruga. Ovi 
su Vlasi služili u velikoj kapetaniji ogulinskoj. Kod kuće zanimahu 
se ponajviše stočarstvom, te su osim konja i goveda imali 18.000 
koza i ovaca. Premda je Vlasima pripadalo mnogo zemljišta, ipak su 
sa svojom stokom prelazili preko visokoga Kleka u Mrkopalj na 
zapadu i preko gore Cetinja u Severin na istoku. 

Čim su Vlasi u Gomirju, Vrbovskom i Moravicama doznali, da je 
grof Petar Zrinski uhvaćen, odmah sastave četu, koja će robiti po 
imanju brodskom. Ovdje ćemo iznijeti štete, koje počiniše Vlasi ubogim 
kmetovima Zrinskim. Popis je učinjen prema iskazima zaprisegnutih . 
ljuđi prigodom istrage, koja se provela godine 1672. i 

Iz sela Rudača otjeraše Vlasi 16 volova i krava, 25 ovaca i 25 
janjaca ; osim toga odvezoše 150 mjerova žita i sve pokućstvo ; kuće 
su pak zapalili i do temelja uništili. U seoce Čabra provališe Vlasi 
iz Moravica poput razbojnika po noći. Nesretni kmetovi — poimence : 
Luka Kronar, Matija Štajdohar i Andrija Šepec — izgubiše sav imetak, 
jer su im Vlasi zapalili kuće, a sa sobom odnijeli pokućstvo, gradjevno 
drvo, 26 mjerova žita i 600 dasaka. Žalosno Je prošao Gjuro Arbanas, 
koji bijaše Zrinski špan u mjestu Selima. On se valjda Vlasima kada 
zamjerio ; zato su oni sada po noći provalili u njegovu kuću, te mu 
oteli sav imetak, a njega samoga izmrcvarili i ubili. 

Moravički Vlasi provališe po noći takodjer u seloLamana Draga. 
Ovdje je kmet Jakob Vuk pretrpio štetu od 14 forinti, a udovica 
Pavla Lotinara 45 škuda ; najgore je pak prošao kmet Pavao Štaj- 
dohar, komu su Vlasi oteli novaca i stvari u vrijednosti od 100 rajnskih 
forinti i još mu prelomili ruku. U selu Planini pretrpio je Andrija 
Crnković 118, a Ivan Crnković 102 ranjska forinta štete. U samom 
Brodu na Kupi nastradahu gotovo svi kmetovi, poimence : Andrija, 
Martin, Ivan, Marko i Anastazija Obranović, Mihajlo Crnković, Stjepan 
Golik, Andrija i Mihajlo Mihović, Marko Pavić i Matija Dolišić. Tom 
prigodom oteo je grof Ivan Ernest Paradaiser brodskomu župniku 
Gjuri Pipincu konja s potpunom opremom, što je vrijedilo 18 škuda. 

U Guče selo provališe Vlasi iz Dubrava kod Ogulina, te 
porobiše kmetove : Stjepana i Gjuru Štanfla, Jakova Banića, te Ivana, 

Tonu i Marka Osanića. Krajiški vojnici iz Ogulina oplijeniše selo 
Lureč, gdje su nastradali Gjuro Pergar i Lovro Crnković. Mnogo je 
štete pretrpjelo selo Skrad, gdje su plijenili Vlasi iz Moravica i 
Gomirja. Tamo je Mihajlo Gregurić imao štete 207 forinti, Ivan Skilijan 
63 for., Andrija Crnković 40 for., Mihajlo Belišić 86 for., Gjuro Goljak 
3 for., Stjepan Branović 40 for., Andrija Pavor 44 for., Ivan Crn- 
ković 47 for., Bartol Gali 24 for., Gjuro Falionić 68 for., Jakov Plesi 
26 for., a Mihajlo Branović 34 for. Vlasi porobiše takodjer crkvicu 
sv. Antuna u Skradu. 

Ljuto je stradalo selo Lokve. Ondje su Vlasi stanovnicima. 
nanijeli 120 forinti štete, kako je pod prisegom iskazao lokvarski starje- 
šina Bolf. U selu Turnji (kod Delnica) nastrađaše ovi kmetovi : 
Petar Pavur, Jakov Delač, Gašpar Zvihperger, Andrija Osajnić, Matija 
Papeš i Gjuro Miković; u Završju: Lovro, Ivan i Petar Gregurić, 
Gjuro, Petar i Bartol Ranf, Martin i Nikola Peršić, Blaž Mance, 
Leonard Malčić, Valerij Ruppe, Ivan Peršlin i Petar Simić; u Bla- 
ževu selu: Andrija Crnković; u Naglićevu selu: Gjuro 
Naglić;uDragi: GjuroŠtajdohar;ulševnici: Mihajlo Dolišić, 
Petar Kovačić, Martin i Matija Krizmanić, te Jakov Maurović; u 
Ravnu: Andrija Fak; u Biljanima: Grgur Biljan, Urban 
Stimić i još 5 kuća, koje bijahu posve oplijenjene. 

Najveću štetu pretrpješekmetoviuBukovom vrhu: Gašpar 
Herbić 50 for., Andrija Colnar 100 for., Ivan Peršić 128 for., Grgur: 
Grenc 218 for., Petar Klobučar 455 for., Luka Mance 40 for., Gjuro 
Jurković 244 for., Ivan Mance 248 for., Matija Štajdohar 52 for., Mi- 
hajlo Mance 74 for., Tomo Grenč 12 for. i Mihajlo Fadljević 276 
forinti. U tome selu robilo je 10 Vlaha iz Vrbovskoga i Dolnje Mo- 
ravice. U selu Pucak stradahu kmetovi: Andrija Papeš i Marko 
Klobučar ; u Gorici: Ivan Lisac, Gjuro Crnković, Luka Čop, te 
Matija i Tomo Vidmar ; u Tustom vrhu: Ivan Jug ; u selu Za- 
kraje:Bartol Vuk, Mihajlo Crnković i Matija Vidmar ;u Žrnovcu: 
Bartol Padvar i Mihajlo Skilijan; u Brezju: Martin Gregurić i 
Petar Kruljac ; u selu Čučak.: Andrija Čop, Grgur Crnković, Jakov 
Butina, Mihajlo Pobranović i Gjuro Gregurić ; u selu Sleme: 
Ivan Mulac ; u selu Nojogeč: Ivan i Matija Lisac, Vid Čop, Ivan 
Stinjec i Gjuro Pavor ; u selu Prdočaj: Ivan i Andrija Klobučar, 
Petar Mikočić, Mihajlo Simec, Matija Knifić, Petar Bolf i Gjuro Obra- 
nović; u Tihovu: Jakob Juretić, Mihajlo Lisac, Urban Šafar, 


223 


Grgur, Gjuro i Mihajlo Mihelčić, Matija Kezele, Martin Crnković i 
Gjuro Mikovečić ;uLešnici: Marko Ribić, Andrija, Gjuro i Jakov 
Briski,, Andrija Majelarić, Gjuro Crnković i Jakov Melčić ; u Lešnici 
porobiše Vlasi takodjer crkvicu svetoga. Tome ; u selu Golik: An- 
drija, Gjuro i Jakov Golik ; u selu Gusti Laz: Gašpar Škender ; 
u selu Kocijani: Petar Belobrajdić; u selu Belo: Matija i 
Tomo Beljan ; napokon u Delnicama: mlinar Mihajlo Butina. 


* 
* * 


Drugo imanje grofova Zrinskih u Gorskome kotaru bijaše Lič 
blizu današnjega lijepoga trgovišta  Fužin4. Krasan se vidik sa 
željezničke pruge otvara na Ličko polje, kojim protječe potok Li- 
čanka. Selo je ime svoje dobilo po ličkim Hrvatima, koji se ovdje 
nastaniše prije 400 godina, kada je Lika došla pod tursku vlast. 
Predaja kaže, da se u Lič doseliše 24 ličke obitelji. K njima se godine 
1603. priseliše Vlasi, koje dovedoše dva vlaška kneza iz Turske. Ovi 
Vlasi izaberu sebi Damjana Krmpoćanina za vojvodu svoga, te se 
pokore grofovima Nikoli i Jurju Zrinskomu. Podaničku prisegu polo- 
žili su 16. lipnja 1605. u crkvi sv. Jurja na Hreljinu, i to u ruke 
kapetana Julija Čikulina, koji bijaše upravitelj Zrinskih imanja u 
Vinodolu. Uz vojvodu Krmpoćanina sudjelovahu kod prisege ovi 
lički Vlasi: Tomaš Skorupović, Marko Balinović, Mile Budorčić i 
Tomaš Marković. 

U Liču imao je Petar Zrinski veliku drvenu ali prikladnu kuću, 
u kojoj običavaše odsjedati, kada je putovao u Primorje ili se vraćao 
iz Primorja. Kako se blizu Liča prostirahu nepregledne šume, ure- 
diše grofovi Zrinski na potoku Ličanki tri pilane. Izradjeno drvo 
otpremalo se u Primorje, odakle bi se onda razvažalo na ladjama 
u svijet. s 
> Karlovački general grof Ivan Herberstein nije poštedio ni ovo 
Zrinsko imanje. Čim se doznalo, da je Zrinski udaren državnim pro- 
gonom, dodje u Lič žumberački kapetan grof Ivan Paradaiser s kra- 
jiškom vojskom, te oplijeni Zrinski posjed. Štogod se pokućstva i 
hrane nalazilo u Zrinskoj kući i u pilanama, sve su odnijeli ili barem 
razorili karlovački vojnici. Ovo nam zabilježiše Petar Prašinski i 
Franjo Špoljarić u svome izvještaju, što ga podniješe kraljevskoj 
komori u Požunu. Ovi su povjerenici u Lič došli 1. srpnja 1670. 
Tamo se već nalazio grof Paradaiser, koji po nalogu generala Herber- 

steina ne htjede povjerenicima kraljevske komore dozvoliti, da po- 
pišu takodjer vlaške kmetove u Liču, jer da će ovi u buduće pri- 
padati Krajini, a ne kraljevini Hrvatskoj. U pilanama nadjoše po- 
vjerenici 700 komada drva za prodaju i 470 komada za rezanje dasaka. 


sk 
.* ** 

Čabar je u Zrinsko vrijeme bilo znatno rudarsko mjesto u 
Gorskome kotaru. Danas nema u Čabru željezne industrije, dočim 
je godine 1670. ondje bilo neprekidno zaposleno 200 kovača, te se 
željezo marljivo lijevalo i kovalo. Najviše se pravilo čavala, potkova, 
obruča, te raznoga gospodarskog orudja. Svakako je ovo poduzeće 
dokazom pođuzetnosti i privredne sposobnosti grofova Zrinskih. 
Oni su nekada imali sličnu radnju u Gvozdanskom, gdje se radilo 
do godine 1578., t. j. dotle, dok nije Gvozdansko palo u turske ruke. 

Kad je Petar Zrinski bio uhvaćen, dodje u Čabar žumberački 
kapetan grof Ivan Ernest Paradaiser s krajiškim vojnicima. Para- 
daiser dade u Karlovac odvesti 5 tovara čavala u težini od 410 centi, 
a u vrijednosti od 98 rajnskih forinti ; zatim dva tovara potkova u 
vrijednosti od 27 škuda, te čavala za potkivanje u težini od 5 centi 
i 44 funte, a u vrijednosti od 20 škuda ; onda 8 svežanja raznovrsne 
željezne robe u težini od 8 centi i 28 funti, a u vrijednosti od 24 škude, 
pa 1000 čavala u jednoj posudici, teškoj 61 funt, te jošte 4 centi i 
837 funte željeza za dvije varionice u vrijednosti od 28 škuda, dočim 
je nešto željeza dao otpremiti preko Grobnika na adresu Ivana 
Feliksa Reniera, koji bijaše privremeno postavljen za činovnika u 
bakarskoj luci. 

U prisutnosti Krste pl. Znike, maloga suca zagrebačke županije, 
dodjoše Petar Prašinski i Franjo Špoljarić 49. lipnja 1670. u Čabar, 
da i ovdje obave zapljenu u ime kraljevske komore. Čitav posao 
nadjoše u redu pod upravom Josipa Benaka, koji je nadzirao rad- 
nike i druge službenike. Povjerenici nabrojiše 109 komada lijevanoga 
željeza ; pošto je svaki komad vagao 4 cente i 55 funti njemačke 
vage, nalazilo se u Čabru 495 centi i 95 funti lijevanoga željeza. Drugoga 
željeza — zvanoga ,,groll“ i ,,čanje“ — bijaše na okupu 175 centi 
i 20 funti. Gotova pak željezna roba razne vrsti i oblika težila 
je 90 centi i 80 funti. 

Pod imanje Čabar spadahu godine 1788. ova mjesta: Čabar, 
Prezid, Hrib, Gerovo, Plešci, Mandelne, Črne lazi, Gornji i Dolnji 

Žagari, Mali lug, Purg, Kamenski vrh, Kraj, Gorači, Krašićevica, 
Podstene, Okrivje, Požarnica, Smrečje, Sokolo, Smrekari, Trstje, 
Vode i Zamost. 

Čini se, da je kovnica i talionica željeza u Čabru prestala raditi 
koncem 17. vijeka jošte za uprave kraljevske komore. Godine 1724. 
dobije Čabar i Brod na Kupi talijanski grof Rajmund Perlas u za- 
mjenu za svoja imanja u Abruzzima i na Siciliji ; onamo je bečki 
dvor konačno smjestio preostale članove buntovne obitelji R&k6czy, 
dakle praunuke grofa Petra Zrinskoga. Od grofa Perlasa kupio je 
gorski kotar godine 1766. grof Teodor Baćan. U novije pak doba 
zagospodovala je ondje kneževska obitelj Thurn-Taxis. 


9. Bakar i Grobnik, 


Bakar je od godine 1223. do godine 1577. pripadao grofovima 
Frankopanima. Po oporuci Stjepana Frankopana Ozaljskoga dodje 
Bakar u vlast grofova Zrinskih. Stara Frankopanska tvrdjava postoji 
u Bakru još i danas. Sazidana je na dva kata u obliku trokuta, te 
ima tri kule. Tvrdjava se nalazi na brežuljku, gdje se razvio takodjer 
najstariji dio građa Bakra s uskim i krivudastim ulicama po uzoru 


talijanskih varoši. Pošto je Bakarski zaljev krasna prirodna luka, | 


postade Bakar u Zrinsko vrijeme znamenito tržište. Ovdje su naime 
grofovi Zrinski uredili svoja skladišta soli, kože, tkanine, drva, žita, 
vina i željezne robe. Zrinski brodovi razvažahu domaće proizvode 
po moru u tudje zemlje, odakle se opet u Hrvatsku uvozila druga 
roba, naročito sol, tkanine, staklo, mirodije, oružje i nakit. 

Grofove Zrinske zastupao je u Bakru kapetan ili gubernator. 
Ovaj bijaše zapovjednik svih straža i upravitelj svih imanja u Pri- 
morju. Takovu je čast godine 1670. obnašao Franjo Frankulin, po- 
uzdanik grofa Petra Zrinskoga. Bakarskoj luci bijaše tada namije- 
njena važna uloga. Zato je bečki dvor odmah na početku bune na- 
stojao, da se svakako što prije domogne Bakra. I doista već 10. 
travnja 1670. krene general grof Ivan Herberstein iz Karlovca s kra- 
jiškom vojskom, te —> okupirajući Zrinska imanja na putu — stiže 
12. travnja u Bakar. Rado je onamo išao, jer je dobro znao, da 
ga u Bakru čeka obilan plijen. 

Kao što na svima Zrinskim imanjima, tako je Herberstein dao 
robiti i u Bakru. Gotova novca našao je Herberstein 200 ugarskih 
forinti u nekoj željeznoj škrinji. Zrinski je u svome gradu imao 

20 komada finoga talijanskoga sukna ; pošto se svaki komad pro- 
davao po 680:škuda, vrijedilo -je. čitavo“ to :sukno 12.800 škuda ili 
25.600 rajnskih forinti. Ovo sukno prisvojio je sebi general Herber- 
stein, kao što i neku drugu tkaninu, koja je vrijedila 60 rajnskih 
forinti. Osim ioga užeo:je Herberstein 42 nove strunjače, od kojih 
se svaka prodavala po 7 rajn. forinti ; zatim 400 lijepih dugih pušaka 
(zvanih ,,barbarske“), od kojih je. svaka stojala 6 r. for. ; onda 
2000 mletačkih. barila vina u “vrijednosti od 2000. škuda ili 4000 Tr. 
forinti ;'8 svilenih sagova, koji si vrijedili 180 škuda ; ključanice sa 
svili: vratiju u tvrdji, a svaka je kn tađa stajala 4 losi 
forinte ; napokon 42 kotla. 


Sve ovo nalazilo se u Zrinskoj tvrdji. No Zrinski je u Bakru 
imao još i posebna skladišta za robu, te jedan oveći dućan. U tome 
dućanu našao je Herberstein kože u vrijednosti: od 1000 škuda ; - 
zatim 300 posuda običnih čavala; od kojih se svaka posuda prodavala 
po 44 ili 12 rajnskih forinti ; onda 80.000 funti raznoga željeza, 
svaka tisuća funti po 46 ugarskih forinti ; jadra za dvije ladje (zvane 
tartare“)u vrijednosti od: 609 ugarskih forinti; 6 malih topova za 
ladje, svaki po 20 ranjskih forinti ; “napokon dva manja mjedena topa, 
240 mjerova pšenice, 30 komada slanine i za 15 škuda riže. Svu 
ovu robu prisvojio je sebi grof Herberstein ; on je dapače oplijenio 
bakarske purgare i okolišne kmetove, koji su u Zrinskome dućanu i 
u lučkim spremištima imali vina za 2000 škuda, a razne druge robe 
u vrijednosti od 4000 škuda. 


Petar Prašinski i Franjo : Špoljarić dodjoše 22. lipnja 1670. u 
Bakar, da kao: punomoćnici kraljevske komore u Požunu zaplijene 
Zrinski imetak. U tvrdji bakarskoj nadjoše povjerenici 5 bureta sa 
44 vjedra, dobroga domaćega vina, 10 vjeđara octa, 3 bureta sa 30 
vjedara pokvarenoga vina, 130 funti osoljenoga mesa u 3 posude, 4 
veća mjeđena topa; 32 malena topa (zvana ,,perole“) za ladje, 7 mu- 
žara, 2 velika željezna kreveta, 1 veliki kotao, 6 običnih kreveta, 
4 škrinje iz orahova drva s ključanicama, nužno posudje za kuhinju, 
45 pušaka zvanih ,,šakal“, 300 taneta za veće topove, 5 mjerova 
taneta za puške, 4 strunjače, 4 istrošen sag, 9 okova za zarobljenike, 
24 velike škatulje, napokon 3 velike škrinje hrvatskih 
knjiga, štampanih u Mlecima, o padu Sigeta (to je ,,Sirena mora 
adrijanskoga““; koju je napisao Petar Zrinski). 

Izvan tvrdje i varoši — t. j. na morskoj obali u samoj luci ba- 
karskoj — udjoše komorski povjerenici najprije u velik magazin, 
gdje bijaše skladište morske soli. Ovdje se našlo 6000 kabala soli, 
a u drugom magazinu 3000 kabala. Pšenice bijaše na škladištu 
samo 30 mjerova, jer se do 22. lipnja već potrošila stara zaliha, 
a nova pšenica još nije bila požeta. Dućan i skladište željezne robe 
bijaše u nekadašnjoj crkvi. Ovdje su povjerenici našli 25.333 tali- 
jan ke funte raznoga željeza ; 126 posuda čavala za pokrivanje kro- 
vova daščicama u vrijednosti od 1411 rajnskih forinti ; 3 posude 
potkova i čavala za potkivanje konja, te preko 1000 funti staroga 
željeza, koje će se prekovati za drugu svrhu. 

Komorski povjerenici imenovahu činovništvo, koje će upravljati 
zaplijenjenim Zrinskim imetkom u Bakru. Gubernatorom svih pri- 
morskih imanja postade Matija Turina, vikar biskupije modruške. 
Njemu bijahu podredjeni : Mihajlo Benčić, kaštelan u tvrdji bakarskoj; 
Matija Štiglić, sudac bakarski, koji je sudio po starinškim običajima ; 
Pavao Karina, prodavač soli ; Tomo Matić, nadziratelj drva ; Alek- 
sander Karina, koji iz talionice u Čabru preuzimlje željezo, te ga u 
Bakru prodaje; napokon Bartol Karina, protustavnik Aleksandra 
Karine. | 

Bakrom je isprvice upravljala kraljevska komora u Požunu, a 
kasnije carska komora u štajerskome Gracu. Premda su bakarski 
žitelji bili čisti Hrvati, ipak im je komora slala za činovnike gotovo 
same tudjince. Kroz 100 godina (1678.—1778.) bijahu u Bakru ovi 
kapetani: Ivan Juraj Affelter, Andrija pl. Koderman, Ivan Fridrik 
pl. Geysler, grof Ludovik Coronini Kronberg, barun Oktavijan de 
Terzy, grof Antun Adelmo Petazzi, Sigismund Xaver de Sartori, 
Ivan Felix de Gerliczi, N. pl. Zandonatti, Franjo Mihajlo pl. Mikulić 
i Franjo pl. Pavlić. Nad Bakrom je od god. 1750. zapovijedala ministe- 
rijalna bankovna deputacija u Ljubljani, od god. 1754. trgovačka 
Intendenza u Trstu, a od god. 1776. vojna uprava u Karlovcu. 

Kroz čitavo to vrijeme bijaše Bakar otrgnut od kraljevine Hr- 
vatske. Istom kraljica Marija Terezija povratila je Bakar 5. rujna 
1777. kraljevini Hrvatskoj, te je Bakar bio pridijeljen novo osnovanoj 
županiji severinskoj. Poveljom od 13. svibnja 1778. proglasila je 
kraljica bakarsku luku slobodnom primorskom lukom s istim pravima, 
kakova je dobio grad Rijeka. Tom prigodom dobije Bakar takodjer, 
svoj politički kotar, koji se protezao od Trsata do Smrike iza 

Kraljevice. Tako su u okvir municipija bakarskoga došle bivše po- 
sebne općine: Trsat, Kostrena sv. Barabara, Kostrena sv. Lucija, 
gornja i dolnja Draga, dolnja Krasica, dolnji Praputnik, dolnji Hreljin, 
Bakarac i Kraljevica. 

Sada prestađe u Bakru vojnička uprava sa carskim kapetanima, 
te je bakarski municipij dobio široku autonomiju s posebnim pogla- 
varstvom i kapitanatskim vijećem od samih patricija bakarskih. Na 
čelu municipija bakarskoga bijaše gradjanska, a ne vojnička osoba. 
Žalibože uredovalo se na talijanskom jeziku, jer je tudjinština pre- 
vladala u Bakru. Kraljica Marija Terezija uzvisila je Bakar po- 
veljom od 23. travnja 1779. na čast , kraljevskoga slobodnoga grada“ 
s istim povlasticama, kako ih uživahu drugi kraljevski gradovi u 
Hrvatskoj. Iste godine utemelji kraljica i posebnu zakladu od 30.000 
forinti u tu svrhu, da se u Bakru uzmogne uzdržavati pučka škola. 
Kad je kralj Josip II. godine 1786. ukinuo severinsku županiju, učini 
on t. zv. ,,ugarsko primorje“, pod koje spadahu luke: Rijeka, Bakar 
i Kraljevica. God. 1809. dodje Bakar s južnom Hrvatskom pod vlast 
francuskoga cara Napoleona Bonaparta. Ove vlasti oslobodio se Bakar 
god. 1813., te je onda do godine 1822. spadao pod Austriju, zatim 
kroz 28 godina živio pod samostalnom (municipalnom) upravom, 
onda bio godine 1850. konačno pridružen Hrvatskoj. Bakarski kotar 
bio je dokinut istom godine 1873. Grad Bakar sa svojim užim okruž- 
jem (Sv. Kuzma, Vitoševo, Škrljevo i Kukuljanovo) ostade za sebe, 
dočim su druge općine (Trsat, Kraljevica i t. d.) došle pod upravu 
županije riječke. 

*k u * 

Po svome ujaku grofu Stjepanu Frankopanu Ozaljskom dobili 
su grofovi Juraj i Nikola Zrinski godine 1577. imanje Grobnik. 
Ovo se imanje nalazilo na t. zv. Grobničkom polju izmedju Rječine 
i planine Rišnjaka, te je na jugu dopiralo do bakarskoga okružja i do 
Frankopanskoga imanja u Trsatu. U samome Grobniku bijaše vla- 
stelinski grad, gdje je stanovao ,,potknežin“ ili — kako se kasnije 
zvao — porkulab. Oko grada nastade vremenom varoš, u kojoj se 
nastaniše plemići, slobodni ljudi i vazali grofa Zrinskoga. Kada se 
iza hrvatskoga poraza na Krbavskom polju godine 1493. raspao 
modruški kaptol, dodjoše neki kanonici stanovati u Grobnik, gdje se 
osjećahu nešto sigurniji od Turaka. Tako je u Grobniku nastao 

novi kaptol, koji se održao sve do vremena kralja Josipa II., te je 
Grobnik osim župne crkve imao još i drugih crkvica. 

Narodna predaja kaže, da su Hrvati na Grobničkom polju po- 
* tukli Mongole i Tatare. Sigurno je pak to, da su ovdje Hrvati (iz 
Senja i Vinodola) godine 1600. potukli dva brata Memibegovića, koji 
sa 4000 Turaka provališe na Grobničko polje. Turci su više puta 
preko Grobničkoga polja prolazili na četovanje u Istru i Kranjsku. 
Takvom prigodom stradahu sela na Grobničkom polju ; ali samoga 
grada Grobnika nijesu Turci nikada mogli zauzeti. 

Pod Zrinski građ u Grobniku spadahu ova bližnja sela : Jelenje, 
Ilovik, Rječina, Potkilavac, Pothum, Zastenice, Velika i Mala Dra- 
žica, Podčudnić, Buzdohanj, Hrastenice, Podrvanj, Črnići, Svilno, 
Orehovica i Tutnovo. Stanovnici ovih sela bijahu kmetovi grofova 
Zrinskih. Kakove su imali dužnosti prema svome vlastelinu, jasno se 
razabire iz urbara grada Grobnika od godine 1642. Život im je bio 
dosta težak, jer je Grobničko polje odviše kamenito, pa zato neplodno. 

Kada je Petar Zrinski bio udaren državnim progonom, zadje na 
Grobničko polje grof Ivan Ernest Paradajser s krajiškim vojnicima, 
koje su vodile dvije vojvode. Paradajser dade iz dvorca u Grobniku 
otjerati 198 dojnih ovaca, koje su vrijedile 198 ugarskih forinti, 38 
mladih ovaca, vrijednih 38 rajnskih forinti, 16 ovnova, vrijednih 
16 talira, te 100 janjaca; osim toga prisvojio je Paradaiser sebi 
58 dojnih koza u vrijednosti od 58 ug. forinti, 4 mlade koze, vrijedne 
4 for., jednoga jarca, koji je vrijedio 1 talir, te 27 kozlića ; napokon 
2 konja s opremom, što je vrijedilo 35 ug. forinti, kaštelanova konja, 
vrijednoga 25 ug. forinti, 2 vola, 1 kravu i jedno tele, četiri mala 
mjedena topa, vrijedna 70 ug. for., 24 talijanske puške (,,babarske“), 
vrijeđne 134 for., 20 vjedara vina, vrijednoga 44 for., 80 funti željeza 
polovicu posude čavala i svakojakih drugih predmeta u vrijednosti 
od 18 for. Osim toga oteo je Paradaiser veći dio pokućstva, odijela 
i tkanina tako, da je čitav njegov plijen bio procijenjen na 4862 
forinta. K tomu treba dodati, da su nešto ugrabili takodjer kapetani 
Haiperger i Fustinion, a nije kratkih ruku prošao ni general Herber- 
stein ; Paradaiserovi pak vojnici gošćahu se tako, da su u kratko 
vrijeme izjeli 47 ovaca, 14 mjerova pšenice, 30 mjerova brašna i 
2 cente sira, a ispili 165 vjedara vina ! 

Komorski povjerenici Petar Prašinski i Franjo Špoljarić dodjoše 
u: Grobnik 24. lipnja 1670., da obave konfiskaciju Zrinskoga imanja. 

Pratio ih je zagrebački sudac Krsto Znika, jer je tada i Grobnik 
spadao pod županiju zagrebačku. Povjerenici su pokretnine u dvoru 
brzo popisali, jer u pivnici nadjoše samo 8 vjedara vina, a u oružarnici 
nešto neuporabiva oružja. Upraviteljem imanja grobničkoga bude ime- * 
novan Franjo Kukuljević. 

Grobničkim je poljem isprvice gospodarila požunška, a poslije 
gradačka komora. Poput Ozlja i Broda na Kupi dobio je talijanski 
grof Rajmund Perlas godine 1725. takodjer imanje Grobnik od kralja 
Karla VI. u zamjenu za svoga imanja u Abruzzima i na Siciliji. 
Perlasa je godine 1766. naslijedio grof Teodor Baćan. U novije pak 
vrijeme došlo je grobničko imanje u posjed knezova Thurn-Taxis. 


10. Vinodol. 


Izmedju Bakarskoga zaljeva i trgovišta Novoga proteže se krasna 
dolina, koja se zove Vinodol. Tu bijahu lijepa imanja Hreljin, Dri- 
venik, Bribir i Grižane, što su giovi Zrinski baštinili po Stjepanu 
Frankopanu Ozaljskom. 

Pod Zrinski dvorac u Hreljinu spadalo je tadašnje trgovište 
(oppidum) Hreljin sa susjednim selima. U svemu imao je ovdje grof 
Petar_ Zrinski 180 kmetskih kuća, koje bijahu prema njemu obve- 
zane tlakom i daćom. Kmetovi u Hreljinu obavljahu besplatno sve 
poslove, kako je bilo popisano u urbarijalnom zapisniku ; naročito 
su: pak morali posvema obradjivati sve vinograde, koji spadahu 
pod Zrinski dvorac u Hreljinu, te oboružarii polaziti u rat, kada 
bi ih Zrinski zvao i trebao. Osim toga dobivao je Zrinski od svojih 
kmetova u Hreljinu stalni godišnji dohodak — zvan ,,bir“ — od 
200 rajnskih forinti ; dočim je ,,suljevina“ (t. j. daća za pašu goveda 
i ovaca na vlastelinskim pašnjacima) donosila 34 forinte ; druga pako 
daća ,,potoki“ (ili ,,gornica“*) odbacivala je godimice 200 vjedara vina. 

> Manje unosno bijaše Zrinsko imanje Drivenik. Pod vlaste- 
linski dvorac u Driveniku spadalo je 140 kmetova ; od njih je Zrinski 
dobivao godišnji ,,bir“ od 160 rajnskih forinti, zatim u ime ,,potoka“ 
90 mletačkih barila vina u vrijednosti od 90 škuda, u ime ,,sulje- 
vine“ ili travarine 50 rajnskih forinti, u ime ,;desetine“ 20 for., a 
u ime ,,daće“ 40 mjerova (,,starića“) pšenice u Knjednosn € od 40 
rajnskih forinti. 

Najveće je Zrinsko imanje u Vinodolu bilo oko Grižana. Vla- 
stelinski dvorac (kaštel) Grižane — od kojega se razvaline vide još 

i danas — nalazio se ispod kamenitih brda, koja sa sjeverne strane 
zatvaraju Vinodol. Uz dvorac razvilo se lijepo trgovište (oppidum 
Grisan), a oko njega stajahu bijela sela i zaseoci. Ovdje je Petar 
Zrinski godine 1670. imao 360 krhetova, koji mu —/osim raznih bes- 
platnih služba — davahu godimice .200 rajnskih forinti u gotovu 
novcu, zatim 150 barila vina u vrijednosti od 150 škuđa, 165. mje: 
rova pšenice i jošte 60. forinti ostaloga prihoda. 


Sjevero-zapadno od primorskoga Novoga stajao je Zrinski doni 
Bribir. U istoimenom trgovištu i.u nekoliko bližnjih sela imao je 
. Petar Zrinski 260 kmetskih kuća. Ove mu osim tlake podavahu go- 

đimice po 240 rajnskih: forinti gotova novca; | 150 barila vina, 100 
;Starića“ pšenice i 120 glava stoke. : : 


Svako Zrinsko imanje u Vinodolu imalo je svoju posebnu luku. 
Tako je Bakarac bio luka za Hreljin, Sveti Jakov (Šiljevica) 
za Drivenik, Crikvenica za Grižane, a: Selće za Bribir. U 
svakoj od ovih luka nalazilo“ se skladište Zrinske robe, Koja se ovamo 
-dovozila i odavle razvažala po moru. 


Kada je Petar Zrinski bio udaren. državnim progonom, 0 odmah 
su njemački časnici. na Krajini pomislili,. kako“ bi se naplijenili po 
Vinodolu“ Ovu namjeru izvedoše senjski potkapetan 'G all, kapetan 
Franjo Lamberger iz Otočca i kaštelan Nikola 'Helenach iz 
Ledenica. Na čelu svojih vojnika provaljivahu ovi Nijemci u Zfinske 
dvorce po. Vinodolu otimajući sve, što bijaše vrijedna odnijeti. 
Tako su na pr. u Driveniku uzeli 35. barila yina, 16 mjerova 
pšenice, 10. pušaka i ražno pokućstvo; a metovima. silomice .oteli 
volove, ovce i drugu stoku. Iz kaštela u Grižarinia dade senjski 
potkapetan Gall odriijeti . razno oružje ,i pokućstvo. ui bri ibir- 
skome kaštelu ugrabiše Gall i Lambergćr 190 barila vina, 150 mje- 
rova pšenice, svilenu zastavu, razne tkanine, pokućstvo 'i željeznu 
robu, te 46 pušaka, 5 mužara i mnogo .strjeliva. U bribirskoj luci 
Selcu prisvojio je sebi Gall 600 mjerova soli u vrijednosti od 180 
škuda, dočim je vojnik Mihajlo Bišćan odveć, u Senj ladju, Tiapunjenu 
samom solju. Pod Selce pripadahu 23 Zrinska kmeta, koji su ponajviše 
živjeli od ribarstva, jer je ondje bila ,,tuneta“. Polovicu uhvaćene 
ribe' morali šu.kmetovi davati vlastelinstvu. Petar Zrinski dao je.u 
Selcu urediti skladište. sušenć ribe i maslinova ulja, te radionicu 
bačava za vino. Osim toga bijahu ondje dva magažina, u kojima se 

čuvala sol, te lijepa zidana kuća, u kojoj stanovahu Zrinski odnosno 
njihovi činovnici. 

Za svoje imanje Hreljin urediše grofovi Zrinski luku u Ba- 
karcu, odmah kod ulaza u Bakarski zaljev. Ondje je Petar Zrinski 
imao svoj dvorac, zatim solanu i još nekoliko zgrada. Sve ovo za- 
plijeniše za kraljevsku komoru povjerenici  Prašinski i Špoljarić, 
koji su u Bakarac stigli 23. lipnja. Zapljeni je u ime oblasti pri- 
sustvovao Krsto Znika, sudac zagrebačke županije. Od pokretnina 
nadjoše povjerenici u Bakarcu : 7.500 mjerova (,,kabal“ zvanih) soli, 
430 mjerova (kuplenika) pšenice, 130 mjerova prosa, 40 mletačkih 
barila (odnosno 60 vedara) vina, te nekoliko stotina komada različ- 
noga drva (ondje zvanoga: remeš, tretaki, šestaki, mernica i ba- 
karoli). Za kupovanje i prodavanje drva u Bakarcu bijaše postavljen 
činovnik Baptista Navara, dočim je sol prodavao Matija Matić. 

Krajiška vojska nije poštedila ni Bakarca. Ovamo je udario . 
senjski potkapetan Gall, koji je sa svojim časnicima, vojvodama i 
vojnicima oteo : 120 mjerova pšenice u vrijednosti od 120 ugarskih 
forinti, 8.000 mjerova soli u vrijednosti od 2.400 škuda, 300 vjedara 
vina i octa u vr. od 300 škuda, 6 vedara ulja u vr. 0d:36 škuda, 
slanine za 40 škuđa, lana i konoplje za 70 škuđa, različnih konopa 
za 200 škuda, veliku škrinju riže za 20 škuda, vrčeva i drugih posuda 
od majolike za 50 škuda, mreže za hvatanje ribe u vrijednosti od 
66 škuda, kuhinjski namještaj u vr. od 100 škuda, tisuću dasaka 
za "100 škuda, te raznoga drva u vrijednosti od 100 škuda. 

Iz Bakarca đodjoše komorski povjerenici Petar Prašinski i Franjo 
Špol jarić zaj jedno sa Krstom Znikom, malim sucem zagrebačke županije. 
23. lipnja 1670. u Kraljevicu. Evo, kako ovu luku opisuju 
u svome izvještaju: ,,Nedaleko od prediduće luke (Bakarca) stoje 
dvije tvrdje, od kojih se jedna zove nova, a druga stara Kra- 
“ljevica. Obadvije tvrdje stoje na obali Jadranskoga mora, a u za- 
grebačkoj županiji. Stara je tvrdja ruševna i po senjskim vojnicima 
opustošena ; u njoj ne nadjosmo nikakovih pokretnina osim morske 
soli u dvjema solanama ili spremnicama, zvanim ,,magazin“ ; u jednoj 
solani, koja je puna, nalazi se od prilike 8.000, a u drugoj, koja je 
polovicom prazna, 4.000 mjerova soli. Spomenuta pak nova tvrdja 
Kraljevica, — koja bijaše sagradjena velikim troškom, a iskićena 
raznim kipovima, vratnicama i mramornim radnjama birane radnje, — 
ne manje je opustošena i oštećena od vojnika, a naročito od pot- 

kapetana iste senjske tvrdje, koji se zove Gali. On je naime dao u 
Senj odvesti sve one mramorne kipove, dapače i jedan dio mramor- 
noga poda sa svima drugim pokretninama od velike vrijednosti, te 
s nekoliko ladja natovarenih morskom soli. U tvrdji nije ostavio 
ništa drugo, nego li oko 30 mjerova soli, koju smo popisali i u na- 
šastar_ unijeli. Oni (t. j. Senjani) ne zadovoljiše se ugrabljenim po- 
kretninama, već su razbili vrata i ključanice, pa s njih pokiđali i 
odnijeli željezninu, te je cijela tvrdja opustošena i oštećena. Ovu 
smo tvrdju — kao što i staru tvrdju s lukom, koja se ondje nalazi 
(te koja se ,kraljevskom“ zove) — sa svima drugim pripadnostima 
rečenoga dana 23. mjeseca lipnja za kraljevski fiskus zaplijenili i 
zaposjeli u prisutnosti često spomenutoga maloga suca“. 

Drugi nam izvor kazuje, što je iz nove tvrdje u Kraljevici oteo 
senjski potkapetan Gall, odnosno otočki kapetan Lamberger, a kasnije 
i žumberački kapetan grof Ivan Ernest Paradaiser. Ona naime dvo- 
jica odvukoše iz Kraljevice 2.400 funti vune i 270 barila vina ; 
Paradaiser pak prodao je 7.300 mjerova Zrinske soli, a odnio 110 
mjerova soli, 8 željeznih kreveta, nekoliko stolaca od orahova drva, 
4 stola od crna mramora, 2 zrcala, prekrasne slike i 9 mramornih 
kipova, koji prikazivahu rimske careve i Etiopljane. 

Petar Prašinski i Franjo Špoljarić obaviše svoj posao u Vino- 
dolu 27. lipnja. Oni su u ime kraljevske komore imenovali Mihajla 
Kalafatića kaštelanom u Bribiru, Andriju Kukuljevića činovnikom 
u Grižanima, Gašpara Benkovića činovnikom u Driveniku, a svećenika 
Matiju Grubišića činovnikom u Hreljinu. Polovica Vinodola zapade 
grofa Adama Zrinskoga, sina Petrova brata Nikole. Kada je pak 
Ađam godine 1691. poginuo u bitci kod Slankamena, pripade i nje- 
gova baština kraljevskoj, odnosno carskoj nutarnjo-austrijskoj ko- 
mori. Ova je od sada vladala čitavim Vinodolom, postavljajući ondje 
same tudjince za kapelane ili gubernatore. Vinodol bude otrgnut 
od kraljevine Hrvatske, kojoj se vratio tekar 1. studenoga 1822. 

Mnogo se toga u to vrijeme promijenilo u Vimodoku Ruševine 
Zrinskoga dvorca u Hreljinu vide se još danas, a stoje na ovisokom 
kamenitom brdu, odakle se pruža divotan . poglea_na Kvarnerske 
otoke i na Bakarski zaljev. Medju ruševinama jasno se ističe neka- 
dašnji kaštel s prilično dobro sačuvanom kulom. Naokolo vide se 
tragovi do 50 drugih zgrada. To su ostanci kuća, u kojima stanovahu 
žitelji trgovišta Hreljina. Danas ovuda plaze gušteri i zmije ! Je- 

dino je sačuvana malena kapelica blažene Djevice Marije tik same 
kule. A kaino riestade purgara hreljinskih? Eno ih nešto sjevernije 
— uz karolinsku cestu — u mjestu, koje se naziva Piket. Onamo se 
preseliše s nepristupnoga i pustoga: Hreljina. Novo obitavatšte nji- 
hovo nosi takodjer ime Hreljin ; postalo je pak — malo po malo — 
negdje iza godine 1726., kada je kralj Karlo VI. počeo graditi cestu 
od Karlovca na more. Posljednji se iz Hreljina u Piket preselio go- 
dine 1790. župnik Martin Puškarić. Tada je crkva sv. Jurja postala 
župnom crkvom stare hreljinske župe. Poput trgovišta Hreljina ne- 
stade godine 1789. i hreljinskoga kaptola, koji je kod crkve sv. Stje- 
pana na Hreljinu postojao još od godine 1493., kada se u Primorje 

zakloniše kanonici biskupije modruške. 

Bolju sudbinu od Hreljina dosudila je povijest Bribiru, Drive- 
niku i Grižanima Ondje su naime opustjeli samo Zrinski , kašteli, 
dočim se ova mjesta održaše do danas.“ Najljepše pak procvate vino- 
dolsko Primorje, naročito Kraljevica: i Crikvenica. . 

Kada je kralj Karlo VI. godine 1728. posjetio Kralj je vicu, 
odredi on, neka se ondje izgradi velika luka. Sa gradnjom luke 
otpočelo se 28. travnja 1729., te je u tome poslu bilo zaposleno 
danomice po 500 radnika. Odsada se Kraljevica brzo razvijala, a 
pučanstvo joj naglo. raslo. Kada se hreljinska župa god. 1790. iz 
Hreljina pomaknula u Piket, odijeli se Kraljevica od hreljinske župe, 
te je kralj Jošip II. utemeljio u Kraljevici posebnu župu. U. tu svrhu 
upotrijebiše, staru Zrinsku tvrdju u Kraljevici. Velik naime magazin 
za sol bude pretvoren u crkvu, dočim je drugi dio tvrdje bio predan 
župniku za stanovanje. Tako je nanovo trebalo graditi. samo toranj 
uz crkvu. Stara ova tvrdja: postade svojinom kraljevičke općine. 
Naprotiv je nova Zrinska (ili kako ju krivo zovu ,,Frankopanska“) 
tvrdja najprije Služila: za vojarnu, a kasnije za bolnicu. Pošto je 
ogromna ova zgrada duže vremena .bila posve zapuštena, kupiše ju 
20. prosmca:1882. zagrebačke milosrdne sestre, koje su ovdje na- 
mjeravale urediti popravilište za lošu djecu. Pošto im ova namjera 
nije pošla za rukom, prodadoše 17. svibnja 1883. ovu zgradu Isu- 
sovcima za 4000 forinti. Isusovci su tvrdju lijepo obnovili i-nadozi- 
dali drugi sprat, te je danas ai mn pogled na“ovu Zrinsku 
starinu. 

. Poput Kraljevice pReute i  Crik yenica. Ona je svoje ime 
dobila po staroj crkvi. (,crikvi“) blažene: djevice Marije. Uz ovu 


235 


crkvu sagradio je Nikola Frankopan god. 1412. samostan (današnji ,,ka- 
štel“), koji pređade Pavlinima. Primorci su voljeli redovnike Pavline, 
davajući im novaca i zemljišta. Vremenom nastade oko samostana 
čitavo selo s lukom, te je ovdje god. 1776. osnovana i župa. Kralj 
Josip Il. ukine god. 1786. sve pavlinske samostane, pa i ovaj u 
Crikvenici. Pavlinski samostan pripade kasnije crikveničkoj općini, 
koja ga je god. 1893. darovala nadvojvodi Josipu. Nadvojvoda je 
samostan udesio za stanovanje bolesnih časnika, koji traže lijeka u 
morskoj kupelji. Od onda cvate Crikvenica sve više kao morsko kupa- 
lište, a u novije doba takodjer kao sjedište oblasti za Vinodol. 

DR. RUDOLF HORVAT. 


KRITIČKI RAZMIŠLJAJI O SLAVENSKOM KON- 
GRESU U PRAGU 
OD 12. DO 18. SRPNJA 1908. 


1. 
Predteče kongresu : Ustavna Rusija i demokratska Poljska. 


U težkoj svojoj borbi i za sam narodni obstanak i pod jakim dojmom 
radikalnih zapadnoevropskih ideja, koje su našu inteligenciju ne samo 
razdielile, nego gotovo razteple, mi Hrvati nismo gotovo pravo ni za- 
mietili osnovnoga obilježja velikoga ustavnoga pokreta u Rusiji i 
glavne oznake dugogodišnje demokratizacije poljskoga družtva. Od 
ruske ustavnosti dopro je k nama samo plamen ili možda tek dim 
ruskih revolucionaraca i terorista. O poljskoj demokraciji mislili smo 
možda, da je u prvom redu kosmopolitska, socijalistička, ako i nije 
prevratna. A medjutim nova ustavna Rusija izrekla je kao prvu svoju 
odlučnu rieč onu istu misao, koja je i nama Hrvatima povratila i spa- 
sila narodni život: misao slavenske uzajamnosti, slavenskoga bra- 
timstva. I kao što je kod nas Hrvata slavenska misao ponajbolje naše 
prvake i najsvjetljije naše umove dovela na put narodnoga jedinstva 
sa Srbima, dapače sa svim južnim Slavenima, tako se je i kod ruskih 
ustavnjaka Slavenstvo izrazilo ne samo u jakoj težnji, nego i u ozbilj- 
noj pokušajima, da se rusko-poljski spor rieši priznanjem i udovolje- 
njem svih poljskih narodnih zahtjeva. 

U to vrieme, dapače još i prije mienjalo se i promienilo čitavo 
poljsko družtvo upravo do temelja. Poslie pokoljenja požrtvovnih, no 
previše romantičkih i aristokratskih revolucionaraca ; poslie kosmo- 
politske bujice revolucionarnoga socijalizma u politici i raztvornoga 
dekadentstva u književnosti zastrujio je cielom Poljskom onaj zdravi 
duh demokratskoga, prosviećenoga nacionalizma, koji je inače od 
svih Slavena jedino kod Čeha podizao nepredobive bedeme za na- 
rodnu individualnost, a tim i za svu narodnu budućnost. 

Na kongresima izaslanika ruskih zemstava, štono se u oči druge 
dume obdržavahu u Moskvi, sporazum rusko-poljski bijaše ponajglav- 

nija stvar. U savremenim poljskim književnim izdanjima i u pro- 
gramima svih poljskih stranaka, ne izuzimajući ni socijalista, prva 
se briga posvećivala narodnosti i narodnoj prosvjeti, dok je prije toga 
cjelokupnost zemljištnoga područja stare poljske države bila glavnim, 
a često i.jedinim zahtjevom poljskih političara. Osim toga čitav niz 
ruskih novina otvoreno izpoviedaše, da nema i.ne može biti slavenske 
uzajamnosti u obće, a u Rusiji napose bez rusko-poljskoga spora- 
zuma, a u drugu ruku najdosljedniji, a možda i najugledniji branitelj 
slavenske poljske politike, krakovski ,,Slavenski Sviet“, upravo ne- 
umorno propoviedaše, da svim Slavenima, a napose Poljacima, bez- 
uvjetno treba jake Rusije i za samo njihovo održanje. 


II. 
Priprave za kongres. 


Početkom .1906. razaslalo je uredničtvo pražkoga književnoga 
tjednika ,,M4j“, što ga izdaje družtvo čeških književnika, pisma na 
sve slavenske prvake u monarkiji s ova dva upita : ,,Smatrate li za- 
jedničku akciju slavenskih naroda u monarkiji mogućom i u kojem 
smjeru? Kako si pomišljate, da bi se ta zajednička akcija imala naj- 
= sgodnije udesiti ?“ | 

Stvar je bila u prvom redu prosvjetna, a to se je vidjelo već po 
tom, što je ove listove podpisao prvak savremene češke književnosti, 
Jaroslav Vrchlicky." | 

Koncem god. 1907. izdalo je Češko narodno vieće — N4rodni 
rada česka — koje djelovaše blagoslovno već pune tri godine, izvadak 
iz spomenute ,,Majove“ ankete u maloj knjižici na 16 stranica i to 
u svim slavenskim jezicima.? 

Ta je publikacija zato zanimiva i važna, jer se po odgovorima, 
koji su tu priobćeni, jasno vidi mišljenje današnjih prvaka slavenske 
inteligencije u monarkiji, i to mišljenje, koje se gotovo na vlas podudara 
S kasnijim zaključcima pripravnoga kongresa u Pragu. I zato je ne- 
sumnjivo ova anketa bila ponajvažniji korak za taj pripravni kongres. 
O tom ćemo se uvjeriti, čim redom prodjemo barem nekoje glavnije 
odgovore. 








! List je upravljen u ime ,,Nakladatelskćho družstva Maje“. Datiran je u 
Pragu dne 1./3. 1906., a uz Vrchlickoga podpisao ga je i književnik dr. Herites. 

2 Anketa o slavenskome napretku, nakladom Narodnoga vijeća češkoga, 
str. 16. — Prag 1907. 

Tu nam je najprije spomenuti, što piše naš dr. Fran Vrbanić,“ 
koji u glavnom veli: Gospodarski i politički jači slavenski narod ne 
smije izrabljivati slabijega. I jezičnu stranu uzajamnosti treba pro- 
matrati više sa strane praktične. Slavenski su interesi zajednički, 
a i ciljevi su zajednički. Zato će prije ili kasnije doći do slavenskoga 
gospodarsko-političkoga jedinstva. 

Ravnatelj češke Zemaljske banke Franjo Proch4zka upozoruje 
najprije na živi gospodarski saobraćaj izmedju Češke i Galicije, na- 
ročito na polju financijalnom, gdje se radi s mnogo milijuna, te pita, 
zašto to isto ne bi bilo i s južnim Slavenima. Završuje s uvjerenjem, 
da zajedničkih slavenskih interesa ima sva sila, pa samo treba još 
i dosta ljudi, koji će te interese upoznati i njegovati. 

Dr. Karlo Kadlec, profesor slavenskoga i hrvatsko-ugarskoga 
prava na češkom sveučilištu, preporučuje naročito redovite sastanke 
slavenskih strukovnjaka, poznavanje slavenskih jezika i sustavni rad 
na svim područjima. | 

Podpredsjednik Češkoga narodnoga vieća, starina dr. Henrik 
Šolc, nekada drug velikomu Riegeru, upozoruje najprije, da treba 
razlikovati sveslavenske interese od bližih interesa austroslavenskih, 
gdje se već sada možemo sporazumjeti 1 na političkom polju. : 

Urednik ,,N&4rodnich List&v“ u Pragu, Jaromir Hruby, svraća 
osobitu pažnju na to, što su Slaveni od Šumave do Volge kroz stoljeća 
robovali, te se nisu naučili živjeti jedan uz drugoga kao ravan s ravnim, 
nego čim koji od njih ne robuje, odmah hoće da gospoduje. Prema 
tomu valja najprije odstraniti tu historijsku pogrešku, jer inače je 
svako nastojanje za uzajamnošću uzaludno. 

Kako ćemo odmah vidjeti, ovo je baš i bila temeljna misao u 
kasnijim neposrednim pripravama za kongres i na kongresu samom. 

Drugi Hrvat, koji je odgovorio na češke upite, pisac ovih redaka, 
završio je svoje razmatranje o slavenskim prilikama u monarkiji 
i izvan nje ovako: Svaka slavenska akcija ima jednu nuždnu pred- 
postavku: Valja nam barem toliko poznavati ostale slavenske je- 
zike, da svaki od nas govori doduše svojim materinskim jezikom, ali 
da se zato ipak svi podpuno u potankosti razumijemo. Zato treba 
što prije u srednje škole u Hrvatskoj uvesti jezik češki i poljski ; 
u srednje škole češke hrvatski i poljski, a u škole u Galiciji češki 
i hrvatski. 





._—— ——>_- 

U istom smislu piše Slovenac dr. M. Murko, profesor slavistike 
na sveučilištu u Štajerskom Gradcu i Većeslav Hruby, zastupnik 
i podpredsjednik Češkoga narodnoga vieća za Slezku u Opavi. 

Dr. Murko očito s obzirom na nepovoljne političke prilike vrlo 
sgodno predlaže, da se na srednjim školama obuka u materinskom 
jeziku uredi tako, da se djaci lako mogu sporazumjeti u svakom 
slavenskom jeziku ; da se studij slavistike na sveučilištima proširi 
i preuredi ; da se slavenske akademije i učena družtva sporazumiju 
u radu, te si liepo pod ele posao i napokon da se znanje o drugim Sla- 
venima.sgodnom popularizacijom širi s pomoću pučke škole i medju 
pukom. ' : 

Gotovo doslovce ovako govorili su na pražkom kongresu za- 
stupnici slavenske znanosti, naročito prof. Behtjejev iz Petrograda. 

Zastupnik Većeslav Hruby upravo poimence naglasuje, da sla- 
venska uzajamnost počima kod slovnice i da prije svega treba, da 
jedan Slaven može s drugim bez najmanjih zapreka govoriti u svom 
materinskom jeziku i bez teškoće čitati knjige i novine svih slavenskih 
narječja. Tu predlagač s punim pravom tvrdi, da je mnogo lakše na- 
učiti sve slavenske jezike toliko, da ih podpuno razumiješ, 
nego li jedan jedini, da njime valjano govoriš i pišeš. 

Poljak R. Zawilirski, ravnatelj gimnazije u Tarnovu, veli, da 
nama Slavenima nema napredka, dok je nad nama tudjinska prevlast, 
a ta da će biti dotle, dok se ne stvori sveslavenska organizacija u trgo- 
vini i obrtu. i 

Dr. Otokar bar. Praž4k, zastupnik i podpredsjednik Češkoga 
narodnoga vieća za Moravsku u Brnu, misli to isto, a sredstvom mu 
je, da se tudjinska nadvlada odstrani, njeka vrst slavenskoga sabora, 
gdje bi se viećalo o zajedničkim interešima svih Slavena. Pražki 
kongres posvetio je najviše brige sveslavenskoj izložbi i slavenskoj 
banci i nije se razišao, dok nije izabrao odbora i zakliučio novoga 
pripravnoga kongresa za proljeće 1909. u Petrogradu. 

Pokojni već prvi predsjednik Češkoga narodnoga vieća, dr. Josip 
Herold, naglasio je u svom odgovoru, da za svaki slavenski narod, 
a napose za nas Slavene u monarkiji, slavenska uzajamnost ima tu 
praktičnu vriednost, što jedino na njezinu temelju možemo doći do 
političke vlasti, koja nam pripada kao u većini u monarkiji. 

Ljubljanski načelnik Hribar preporučio je naročito svezu sla- 
venskih novčanih zavoda i trgovačkih komora, a po tom organizariju 

slavenskoga kapitala za veliku trgovinu, naročito pomorsku. Na kul- 
turnom području preporuča sveslavenske saveze svih družtava i kor: 
poracija po primjeru saveza sokolskoga. 

Anketa je jednom riečju podpuno uspjela u tom, što je na te- 
melju svih tih odgovora u jednu ruku dokazala, da postoje zajednički 
slavenski interesi i gospodarski i kulturni i politički, i da se u drugu 
ruku za te interese ne može uspješno raditi bez organizacije, kojoj 
naravski može biti temeljem samo moralni autoritet — slobodan 
izbor narodnoga vieća — i dakako positivni zakon, te slavenska uza- 
jamnost, ni u teoriji, a kamo li u praksi, nema ići za promjenom da- 
našnjih političkih granica u Evropi. 

Ovo je posljednje zato preznamenita stvar, što se promjena po- 
litičkih granica ni u drugim dielovima svieta ne da postići bez krvavih 
ratova, a Slavenstvu za njegov podpuni uspjeh treba prije svega mir- 
noga, dugogodišnjega kulturnoga rada od skromne pučke škole pa 
do sveučilištne dvorane i od novoga ratarskoga orudja, pa do naj- 
novijih izuma savremenoga napredka u elektrotehnici. 

Uza sav taj nesumnjivi uspjeh anketa je ipak imala dva nedo- 
statka : Jedno, bila je preuzka, ograničena naime samo na habsburžku 
monarkiju, a u drugu ruku nije upotrebila najjačega sredstva za svaku 
privatnu i javnu akciju: neposrednoga osobnoga saobraćaja. Oba 
ova nedostatka ukloniše doskora ruski general i profesor na petro- 
gradskoj vojnoj akademiji V.M. Volodimirov i jedan od prvaka 
mladočeške stranke, dr. Krama4tf. | 

General V. M. Volodimirov — kako to sam pripovieda u 
brošurici ,,Dojmovi s mojih putovanja po slavenskim zemljama“i — 
nije se sve do nedavna zanimao ni za ruske prilike, u kojima mu se 
sve činilo crno, a kako bi ga onda zanimali Slaveni, o kojima je čuo 
samo za njihove svadje i sporove. U to je slučajno došao na lanjski 
peti svesokolski slet u Pragu. Sve, što je tu vidio i doživio, tako je na 
njega djelovalo, te se je, kako sam veli, obratio na Slavenstvo. Kao 
pravi obraćenik upotrebio je prvu sgodu, da kao član petrogradske 
dume — gradskoga zastupstva — izviesti o svojim dojmovima u Pragu, 
a gradsko vieće odlučilo je na to, da ga izašalje u Prag s bogatim da- 
rovima češkomu Sokolu u znak ruskoga priznanja. 


1 Mon Bneuaraenig OTB MOBBAOK'E IIO CAABAHCKHM'E BOMASANE, Str. 7. Petro- 
grad, Tanxepmag 40. 


en mers 


241 


Taj put je general V. M. Volodimirov bio u Pragu svečano do- 
čekan, te je u staroj gradskoj viećnici imao prilike, da javno izreče 
takav govor ili bolje takvu slavensku izpovied, kakvu su kadri uči- 
niti samo veliki sinovi velikoga ruskoga naroda, 

Poslie toga bijaše V. M. Volodimirov još jedanput u Pragu, Beču, 


“Krakovu i u Varšavi, i to samo u tu svrhu, da se potanje dogovori o 


svim pripravama za skorašnji kongres pražki. ' 

Dr. Kramat sastavio je medjutim iz slavenskih zastupnika na 
carevinskom vieću pripravni odbor, koji je za Volodimirovljeva posjeta 
stupio u saobraćaj i s Kolom poljskim, i to s velikim uspjehom : Kolo 
poljsko prepusti ili točnije preporuči svim strankama, da sudjeluju 
na kongresu, i to bijaše prvi ozbiljni korak poljskih političara k sbli- 
ženju s Rusima i s ostalim Slavenima. Drugi, još važniji korak, uči- 
niše poljski političari u Krakovu i u Varšavi, obećavši generalu Volo- 
dimirovu svoje sudjelovanje, naravski u predmnjevi, da se kongres 
sazivlje na osnovu ravnopravnosti svih slavenskih naroda. Varšavski 
naprednjaci staviše to izrično kao uvjet svoga sudjelovanja. 

Sad je već bilo dru. Kramatu prilično lako, da s načelnikom Hri- 
barom i sa zastupnikom starorusje galičke stranke drom. Gl&bovickim 
u drugoj polovici svibnja 1908. podje u Petrograd i tu sprovede čitav 
tjedan tako, da je veći dio ruske štampe taj boravak nazvao slavenskim 
petrogradskim tjednom, a A. Stolypin, brat sadašnjega ruskoga mi- 
nistra predsjednika napisao je dapače u ,, Novom Vremenu“ ove redke : 
»Budući povjestničar označit će treću dumu i dolazak slavenskih 
prvaka za momenat preokreta u svekolikom radu za Slavenstvo, za 
početak konca sramotne, bratoubilačke borbe u svjetskoj povjesti, 
borbe dvaju bogato nadarenih naroda slavenskoga plemena.“ 

Povodom ovoj izjavi bijahu rieči vodje ruskih Poljaka, zastup- 
nika Romana Dmowskoga, koji je u sriedđu, dne 27. svibnja 1908., 
tumačeći historijsko poslanje Poljske poslie prusko-francuzkoga rata 
najprije naglasio, da je ta poljska misija sada u tom: zađržati nje- 
mačku bujicu, da ne provali na iztok i na jugoiztok, jer da je očito, 
da ta pruska bujica najviše prieti samomu obstanku poljskoga na- 
roda, a zatim je doslovce kazao: ,,Tu zadaću može Poljska izvršiti, 
ako brzo razvije sve svoje kulturne sposobnosti. Poljski narod smatra 
svoj rad na tom polju i borbu za uvjete, da može taj posao učiniti, 
prvim svojim ciljem na cielom području Poljske. 


1 Vidi praški pPoyansks Ptehled“, Zee 1908. str. 439—440. i 
uHrvatsko Kolo“ 1908. 16 

Prevrat u cielom položaju i u historijskoj misiji Poljske jest dakle 
u tom, što je glavna njezina borba sađa na zapadu proti germanskoj 
bujici... U toj borbi prirodni naši saveznici jesu slavenski narodi, 
koji se Njemstvu odavna otimlju i kojima Njemstvo prieti kao i nama. 
Njihova stvar jest i stvar naša. Zato ne pojmim pitanja, uz koje uvjete 
mogu Poljaci sudjelovati u slavenskoj uzajamnosti. Za nas Poljake, 
opetujem to, slavenska je stvar stvar naša, bez ikakovih uvjeta, bez 
ikakve klauzule. Danas smo mi borci u obrani slavenske budućnosti 
i djelo slavenskoga jedinstva ne će naići kod nas na zapreke.“ 

Kad se uvaži, da je poljska pučka stranka, ili kako se sama zove, 
narodno-demokratska stranka, kojoj je Dmowski vodjom, kod izbora 
za treću dumu dobila sve kotare, koji su za Poljake odredjeni, to ova 
izjava, važna sama po sebi, dobiva u istinu historijsku važnost. I po- 
svema je razumljivo, da su i takvi protivnici poljskoga naroda, kakvima 
su većinom ljudi u uredničtvu petrogradskoga ,,Novoga Vremena“, 
da su i oni bili ne samo razoružani, nego i predobljeni poslie ovakvoga 
dokaza poljske slavenske sviesti. Treba naime držati na umu, da su 
toliki Rusi poglavito, a možda i jedino zato protivnici Poljaka, što su 
o njima mislili, da Poljaci nisu i nikada ne mogu postati pravi Slaveni. 
A medjutim trebalo je i treba kazati, da svi slavenski narodi, jedan 
više, drugi manje, bijahu često sa slavenskoga gledišta krivi, i to obično 
ponajviše onda, kađ su u težkim svojim prilikama mislili naći ne samo 
izpriku, nego i opravdanje za svoju neslavensku politiku. 

Ovako shvaćaju stvari naročito ruski mislioci i političari oko 
»»Moskovskoga tjednika“, u kojem je knez Evgenij Trubeckoj u 
doba slavenskoga petrogradskoga tjedna napisao i ovo: 

»Nama Rusima valja slavenske narode uvjeriti, da smo daleko 
od pomisli, dirati u njihovu samobitnost, da smo pripravni poštivati 
njihove duševne osebujnosti . .. . U slavenofilstvu bijaše . . . ona ista 
unutrašnja opreka, koja se je vidjela u čitavoj ruskoj politici. Na 
Balkanu je Rusija preuzela plemenitu ulogu osloboditeljice slavenskih 
naroda. Ali je istodobno kod kuće tlačila : ravnala se onim načelima, 
proti kojima se u Ruskoj borila... Rusija je postala strašilom sla- 
venskim narodima, koje je oslobodila : ta bojali su se sudbine poljske 
i od nas su se tudjili. U tom je glavni uzrok onoga nepouzdanja, koje 
se ukorenilo protiv nas kod austrijskih Slavena. Dielio nas ponor, 
koji sada treba po što po to zatrpati. To je neizbježivo potrebno zato, 


1 Isti mjesečnik, isti broj str. 440. 

da si osiguramo svoju zapadnu granicu ; to traži geslo o jedinstvu 
i cjelokupnosti Rusije... Ne smijemo zaboraviti, da osim vojničke 
snage ima tu još i druga sila, sila kulture, ideje, o koju se možemo 
oprieti. Ta sila to su simpatije naroda ; stečemo li simpatije austrijskih 
naroda, bit će već tim onemogućeno Austriji, da ratuje s nama. A u 
svojim koracima na bližnjem iztoku bit će Austrija prisiljena, da snama 
računa... Rusija se mora riešiti staroga, historijskoga unutrašnjega 
svoga protuslovlja. Mora postati slavenska država ne samo u vanjskoj, 
nego i u unutrašnjoj svojoj politici... U ime osjećaja narodne časti 
i ljubavi k domovini moramo se prodahnuti poštovanjem prema Poljskoj 
i prema svakoj drugoj narodnosti... Moramo Poljake učiniti držav- 
ljanima svoje velike države i dati im ista prava, što ih dajemo Ru- 
sima usred Ruske : pravo, da se uče i da im se sudi u materinskom 
jeziku, pravo mjestne samouprave u istom obsegu kao i u Rusiji, pravo 
vjerske slobode. Ne izvršimo li tih elementarnih svojih dužnosti, bit 
će ideja slavenske uzajamnosti puka tlapnja ; slavenska nesloga bit 
će jakim oružjem u rukama neprijatelja Rusije.“1 

I ugledni moskovski dnevnik ,,Ruske Vjedomosti“ piše: ,,Čim 
se počima govoriti o slavenskoj uzajamnosti, o sbliženju slavenskom, 
koliko se to sbliženje ne shvaća u duhu službenoga slavenofilstva, 
tu naravski dolazi na prvo mjesto pitanje, kako da se urede rusko- 
poljski odnošaji. A tko čezne za tim, da se ti odnošaji urede pravilno, 
mora naprosto pravedno priznati prava naroda poljskoga i pravedne 
njegove zahtjeve na području narodnom i kulturnom... O nekakvom 
sbliženju kulturnom ne da se ni govoriti, dok se s jedne strane bude 
smetalo kulturnoj inicijativi na strani drugoj, dok joj se budu stav- 
ljale zapreke u školstvu, zadržavao razvoj jezika, samouprave itd.““? 

Uz ovakovo shvaćanje kod najuglednijih i najuplivnijih ruskih 
prvaka posvema je prirodno, da je izprvice oštra opozicija nekojih 
poljskih listova, primjerice ,,Kurjera Varšavskoga““ i krakovske ,,Nove 
Reforme“ proti kongresu posvema prestala, te je sveukupnim poljskim 
družtvom s malom iznimkom prevladalo o toj stvari uvjerenje, što 
ga je krakovski ,,Slavenski Sviet“ u svom ovogodišnjem lipanjskom 
svezku ovako izrazio : ,,Svaka zlovolja proti kongresu s poljske strane 
slabi položaj naših ruskih prijatelja, a jača natražnjačko službeno 
slavenofilstvo, koje će na novo podići svoj glas i iz svih sila nastojati, 


1 Slovansky Pfehled, Červenec, 1908. str. 442. 
sŽNa istom mjestu str. 442. 

da jošte jedanput zavlada položajem ... Službenim slavenofilima 
kongres ne će nimalo pomoći, ako budu na njem i Poljaci. Trebaju 
dakle kongres bez Poljaka. Zato će spletkariti u tom smjeru, ... da 
se sami odreknemo sudjelovanja. Kad bi po tom možda u posljednji 
čas vodstvo kongresa došlo u ruke službenih slavenofila, bile bi im 
prema neprisutnim Poljacima slobodne ruke, a ostale Slavene naša 
bi neprisutnost ozlovoljila, te ne bi bilo težko dobiti kongres proti 
nama, a po tom predobiti protiv nas i svekoliko javno rusko mnienje. 
Neprisutnošću na kongresu izgubili bismo svoje ruske prijatelje, a 
u ruskom javnom mnienju nastao bi preokret, kakav je nastao i 1863.““! 
(poslie drugoga poljskoga oružanoga ustanka). 

Ovaj citat sam po sebi dokazom nam je za poljsku političku pro- | 
nicavost, na koju ćemo još dugo čekati primjerice kod Malorusa, a i kod 
većega diela južnih Slavena. 

Iz svega toga vidimo, da pražki pripravni kongres nije nastao 
preko noći, kako bi se to lako moglo pričiniti svakomu, tko pozor- 
nije ne prati niti najvažnijih pojava u nutrašnjem družtvenom raz- 
voju češkoga, poljskoga i ruskoga naroda. Možemo dakle reći, da se 
za kongres u istinu s mnogih strana pripravljalo i ne spominjući to, 
da je savkoliki češki kulturni život, a dobrim dielom i život ostalih 
Slavena, prodahnut onom velikom idejom, bez koje bi mali slavenski 
narodi bili propali, a za koju eto i ruski gorostas i poljski velikan otvo- 
reno vele, da o njoj ovisi sav daljnji njihov napredak. 


III. 
Organizacija samoga kongresa. 


* Premda se je kongres od prvoga početka, kad je bio oglašen, pri- 
premao izključivo na gospodarskom i na prosvjetnom polju, ipak 
je prirodnim načinom došlo do toga, da je kongres bio u istinu sla- 
venski sabor, t. j. vieće takvih slavenskih prvaka, koji su ponajvećim 
dielom narodni zastupnici. Prirodno je do toga došlo zato, jer iko 
da bolje zastupa ruski i poljski narod, nego li zastupnici obaju na- 
roda, kad se je znalo, da su ti zastupnici baš u pitanju slavenske uza- 
jamnosti u obće, a rusko-poljskoga sporazuma napose ne samo voljni, . 
nego i jedini kadri rieč učiniti djelom. 


1 Isti mjesečnik, isti broj str. 445—446. 

Istina, da parlamentarna forma i ondje, gdje je najsavršenija, 
pokazuje velikih nedostataka. Ali je istina i to, da je uz autoritet su- 
rove sile danas još jedino dovoljno jak, a često i jači autoritet zakono- 
davnih sborova. Na tom se temelju osniva i sva akcija za svjetski 
mir, te i kod mirovnih kongresa sudjeluju samo članovi pojedinih 
parlamenata, pa zato se još i zovu interparlamentarni kongresi. 

Parlamentarno načelo za pražki kongres proveli su najpodpunije 
Česi i Poljaci. Sve njihove stranke, izuzevši socijaliste, bijahu za- 
stupane na kongresu, dapače i takve stranke (kao poljski naprednjaci 
iz kraljevine), koje nisu parlamentarne, ili su posvema slabe (kao 
češki naprednjaci — realisti — koji na carevinskom vieću imaju samo 
dva zastupnika). 

Najjača poljska stranka u Rusiji, spomenuti narodni demokrati, 
imadjahu četiri delegata. To bijahu: 

Roman Dmowski, predsjednik poljskoga Kola u fuskei dumi, 
jedan od osnivača, a danas vodja narodno-demokratske stranke, spo- 
sobni i okretni političar, autor djela ,, Njemačka, Rusija i poljsko pi- 
tanje“, koje je izašlo par tjedana prije kongresa u Lavovu i vanredno 
se razširilo medju svom poljskom inteligencijom, te je mnogo pripo- 
moglo, da na koncu u Pragu bijahu zastupane sve poljske narodne 
stranke. 

Jan Stecki, bivši zastupnik u drugoj dumi iz kraja lubelskoga ; 
vrlo sposoban gospodar i ugledni autor više znanstvenih djela iz pod- 
ručja narodnoga gospodarstva i politike. 

Dr. Stanislav Grabski, profesor na ratarskoj akademiji u Du- 
blanima u Galiciji, ekonomista, autor cieloga niza znanstvenih djela. 

Zygmund Balicki, publicista iz Varšave. Mnogo je radio nad 
teorijom programa narodno-demokratske stranke. 

Poljska nagodbena stranka, koju zovu ,,ugodovcima“, a koja se 
u najnovije doba nazvala sama realističkom, imala je takodjer od- 
lične zastupnike. Bijahu to : 

Henryk grof Potocki iz Varšave, bivši zastupnik u drugoj 
dumi, vrlo zaslužan za rusko-poljsko sbliženje. 

Ludwik Straszewicz, urednik ,,Kuryera Polskiego“ iz Var- 
šave, jedan od prvaka nagodbenjačke stranke, čovjek sposoban i na- 
obražen, izvrstan poznavalac poljsko-ruskih odnošaja. 

Poljskoj nagodbenoj stranci u Rusiji, koja je do nedavna tamo 
prevladavala, vrlo je slična litvinska i južnoruska poljska stranka. Prvu 

je zastupao Jozef Montwill, veleposjednik iz Vilna i zastupnik u 
dumi, vanredno zaslužan za veliki obrt u Litvi. Onu drugu stranku 
zastupao je grof Jan Olizar, veleposjednik iz Volinjske, član ru- 
skoga državnoga vieća. 

Od ostalih poljskih delegata valja prije svega spomenuti dra. 
Maryana Zdziechowskoga koji zastupaše Poljake iz Litve i 
Bjelorusije, gdje u minskoj guberniji imade svoj veliki posjed. Zdzie- 
chowski je sada .iz same ljubavi za književnost dobrovoljnim profe- 
sorom na sveučilištu u Krakovu, gdje je ujedno predsjednikom Sla- 
venskoga kluba. Govori naravski dobro ruski — uz to francezki i 
njemački — a i ostale slavenske jezike dielom razumije, dielom i go- 
vori, naročito hrvatski. 

Poljski delegati bijahu još: Michal Chylinski, bivši dugogo- 
dišnji urednik krakovskoga ,,Czasa“, pristaša galičke konservativne 
stranke, koju su nekada nazivali ,,stanjčikovskom“, a koja se sada 
zove narodna desnica, predsjednik središnje sveze slavenskih novi- 
nara ; dr. Adal Doboszynski, bivši zastupnik, odvjetnik u Kra- 
kovu, izdavač ,,Nove Reforme“, glasila poljske demokratske stranke 
u Galiciji ; Jozef Swierzynski; Henryk Konic, bivši zastupnik 
u dumi, žid, nedavno se pokrstio, odvjetnik u Krakovu, pristaša naj- 
prije židovsko-buržoaske napredne demokracije, zatim jedan od osni- 
vača poljske napredne stranke, a u najnovije doba pristaša napredne 
zajednice, kojoj pripada i njegov drug Boleslaw Lypacewicz, ta- 
kodjer odvjetnik iz Varšave; dr. Ludwik Rydygier, dvorski sa- 
vjetnik, sveučilištni profesor u Lavovu, uvjereni katolik, čovjek ne- 
obično ugledan na naučnom polju, vanredan poznavalac poljsko- 
njemačkih prilika, jer je porietlom iz pruskoga diela Poljske ; dr. 
Michal Grek, odvjetnik iz Lavova, zastupnik i pristaša poljske 
pučke — agrarne — stranke u Galiciji ; Kazimierz Puffke, urednik 
»Dziennika Poznanskiego“ i Maryan Seyda, urednik ,,Kuryera 
Poznanskiego““. 

Za čudo je, da se je češka delegacija uredila i popunila istom ne- 
posredno prije samoga kongresa. Ali je zato radost pogledati na taj 
liepi niz sve samih dobro poznatih i priznatih radnika na češkoj, a 
većim dielom i na slavenskoj kulturnoj njivi. 

Tu je prije svega dr. Jaromir Čelakovsky, dvorski savjetnik, 
sveučilištni profesor, zastupnik na češkom saboru i na carevinskom 
vieću, od lipnja o. g. predsjednik češkoga narodnoga vieća. Učeni ga 

sviet vrlo cieni; tko ga pozna, taj ga poštuje; stekao si je velike 
zasluge kao predsjednik Matice Česke i kao predavač u Češkom pro- 
svjetnom savezu, o kojem je na kongresu imao i referat. 

Drugi češki delegati bijahu : 

Dr. Hynek Bulin, brnjanski zastupnik na carevinskom vieću, 
član pučke ili mladočeške stranke u Moravskoj, ali čovjek posvema 
samostalan, dobar poznavalac školskih čeških neprilika u Moravskoj, 
vrlo dobar govornik. Dobro razumije hrvatski, poljski i ruski. 

Dr. Vratislav Černy, pražki gradski viećnik, odvjetnik, referent 
za slavensku turistiku, govori hrvatski i ruski. Bio je glavni tajnik 
kongresa, a posebice se je brinuo za južne Slavene. 


Josip Diirich, zastupnik na carevinskom vieću, mlinar, pristaša 
agrarne stranke, govori dobro ruski. 

Dr.. Karlo Groš, načelnik glavnoga grada Praga. 

Dr. Jaroslav Hlava, sveučilištni profesor. 

Antonin Kalina, zastupnik na carevinskom vieću, pristaša drža- 
vopravno-napredne stranke, neumorni radnik medju bečkim Česima, 
te ima najviše zasluga, da je posebni odbor svih čeških stranaka, ne 
izuzevši ni socijalista, uzeo u svoje ruke školske neprilike bečkih Čeha. 

Vaclav J. Klof4č, zastupnik na carevinskom : vieću, osnivač i 
glavni organizator narodno-socijalne pretežno radničke stranke. 

Dr. Karlo Krama4t, koji je ujedno predsjedaše kongresu. 

Josip Kuffner, književnik i urednik ,,Narodnich Listi“ kao pfed- 
stavnik novinarstva. Govori ili razumije sve slavenske jezike, vrlo je 
mnogo doprinio svojim duhovitim feljtonima u ,,N4r. Listima“ i drugim 
svojim spisima, đa se je slavenska uzajamnost počela shvaćati u pa 
redu kao potreba samostalne slavenske organizacije. - 

Češku naprednu stranku zastupaše sveučilištni profesor dr T. G. 
Masaryk. 

Dr. Karlo Mattuš, vrhovni svastelj češke Zemaljske banke “i i 
član austrijske gospodske kuće, živi svjedok glasovitoga slavenskoga 
hodočašća u Moskvu zajedno s pok. Riegerom i Palackim god. 1867. 
Dr. Jiti Polfvka, sveučilištni profesor u Pragu. 

Dr. Jaroslav Preiss, ravnatelj Živnostenske banke, izvjestitelj j 
za slavensku izložbu i za slavensku banku. | akea 

Dr. Josip Scheiner, starosta češkoga RADI saveza. i osim 
toga neumorni radnik u pražkom slavenskom klubu «>< (osa 

Zastupnici i članovi katoličke stranke bijahu Jan Šrimek i 
Tomaš Šillinger. Oba su svećenici, pa videći ih, morao si i nehotice 
požaliti, što ni naša hrvatska stranka prava ni slovenska narodna 
pučka stranka nije na kongres poslala nijeđnoga od svojih vrstnih 
govornika svećenika, od kojih su se nekoji već veoma iztakli u radu 
za slavensku uzajamnost. 

Osim spomenutoga zastupnika Diiricha imade češka agrarna 
stranka još dva svoja predstavnika. Bijahu to zastupnici Antonin 
Zizvorka i František Stančk. 

U ruskoj delegaciji prevladavahu zastupnici, koji su bliže de- 
snici. To je ujedno razlogom, da najugledniji prvak kpnstitucionalne- 
demokratske (iliti ,kadetske“) stranke, sveučilištni-profesor i učenjak 
svjetskoga glasa Maksim Kovalevskij, nije došao na sastanak za- 
jedno sa sveučilištnim profesorom Miljukovim. Bilo se u obće bo- 
jati, da ustavno-đemokratska stranka ne će biti zastupana, no na 
svu sreću došao je ipak jedan od glavnijih njezinih prvaka i ponaj- 
bolji ruski govornik, član državnoga vieća Aleksandar Aleksandrovič 
Stahovič, bivši član druge dume. 

Stranku mirnoga preporoda zastupaše veleposjednik i član dr- 
žavnoga vića N. N. Ljvov. 

U ime ruske delegacije govoraše: obično Mihajlo Vasiljevič K r a- 
sovskij, član državnoga savjeta i predsjednik petrogradskoga kluba 
,.družtvenih pregalaca“. Uz njega se osobito iztaknuo grof Vladimir 
Aleksijevič Bobrinskij, član državne: dume, pristaša umjerene 
desnice, čovjek vanredno dubokoga osjećaja i vrlo široke naobrazbe. 

Prave konservativce predstavljahu : zastupnik u dumi Aleksandar 
Stjepanovič Gižickij, profesor na varšavskom sveučilištu Ivan 
Porfirjević-Filevič, koji se još kao sveučilištni djak priznavaše 
za Poljaka, te je bilo bojazni, da će se baš radi njega nekoji Poljaci 
sustegnuti od kongresa ; tajnik predsjednika dume Homjakova, Gri- 
gorij. Visarionovič Komarov ; tajnik staroga petrogradskoga sla- 
venskoga družtva, — jer sad je osnovano već i novo — Vasilij Niko- 
lajevič Korablev, koji govori hrvatski, a razumije i druge slavenske 
jezike ; Dimitrij Nikolajevič Vergun, suradnik petrogradskoga ,,No- 
voga Vremena“, prije u Beču, sada u Petrogradu, porietlom galički 
Rus, govori ili dotično razumije sve slavenske jezike. 

Vrlo je dobro, što u ruskoj delegaciji bijaše stari radnik na sla- 
venskom polju, Vsevolod Pavlovič Svatkovskij iz Petrograda, 

poznat pod -književnim imenom Nestor. Pozna dobro slavenske pri- 
like i razumije dobro sve slavenske jezike. 

U ruskoj delegaciji bijaše i, već spomenuti Vladimir Mihajlovič 
Volodimirov, pak sveučilištni profesori: J. Ozerov iz Petro- 
grada, glasoviti ekonomista ; sveuč. profesor V. Francev iz Var- 
šave, koji govori češki kao Čeh, a i druge slavenske jezike govori i 
razumije; akademik Behterev iz Petrograda. 

Liepo popunjavahu rusku delegaciju : član dume Ivan Semenovič 


. Kljužev, školski nadzornik iz Samare, koji je tu došao i sa svojom 


ženom, bivšom učiteljicom, i koji se za češko školstvo tako oduševio, 
te je mladenačkim žarom a uvjerenjem zrela čovjeka obećavao uraditi 
sve, što može, da se slavenskim narodnim duhom zadahne i rusko 
školstvo ; Ivan Dimitrijevič Sytin, prvi ruski nakladnik iz Moskve, 
vlastnik najrazširenijega pučkoga dnevnika moskovskoga ,, Ruskoga 
Slova“ i pravi mecena ruskih književnika ; Nikolaj Dimitrijevič 
Bajdak, inžinir i željeznički ravnatelj ; Teodor Jakovljevič Ge j, 
ravnatelj ponajveće ruske banke ; zatim tajnik spomenutoga družtva 
javnih pregalaca Dementijev, L.A. Sobolev i Doppel- 
mayer (dakako Rus). 

Ruski (staroruski) delegati iz Galicije bijahu : zastupnici dr. G1 &- 
bovickijidr. Grinevickij, svećenik Vasil Davydjak pak 
Vlad. Dudykević i dr. Roman-Gerovski. Dr. Verguna pri- 
javiše kao delegata takodjer galički Rusi. 

Južni Slaveni sastaviše već drugi dan kongresa jednu jedinu 
delegaciju. Od Slovenaca bijahu tu samo predstavnici narodno-liberalne 
stranke, Ivan Hribar iz Ljubljane, Andrej Gabršček iz Gorice, 
dr. Otokar Ryba4t iz Trsta, koji je samo porietlom Čeh, i dr. Bo- 
gumil Vošnjak iz Celja. 

Od Hrvat4 bijahu tu za dalmatinsku Hrvatsku disanja na ca- 
revinskom vieću dr. Tresić Pavičić, a za bansku Hrvatsku za- 
stupnici Ljuba Babić-Gjalski, dr. Božo Vinković, -dr. Ivan 
Lorković dr. Dušan Popović u ime stranaka, koje sačinjavaju 
hrvatsko-srbsku koaliciju, i zastupnik Stjepan Radi Ć u ime hrvatske 
pučke seljačke stranke. 

Srbski izaslanici bijahu: Giga Geršić, Milorad Pavlović 
dr. Milorad Drašković, dr. Kosta Kumanudi, sveučilištni pro- 
fesor u Beogradu, dr. Dušan Baljak, zastupnik na carevinskom 
vieću iz dalmatinske Hrvatske. 

Bugare zastupahu S. S. Bobčev, dr. Kalinkov i Luc- 
kanov. Sva trojica govore ruski, a Bobčev i hrvatski. 

Predsjednikom jugoslavenskoj skupini bijaše Slovenac Hribar, 
koji govori hrvatski, .češki i ruski. Podpredsjednikom joj bijaše Bu- 
garin Bobčev. 

Kako se vidi, bijaše jugoslavenska Skupina najmanje Salah: 
tarna, t. j. mnogobrojne jugoslavenske stranke bijahu na kongresu 
najnepodpunije zastupane. Priredjivači kongresa nastojahu izprvice, 
da bude na njem većina narodno-liberalnih elemenata ; no pred sam 
kongres prevladalo je mnienje, da se svaki slavenski narod ima sam 
pobrinuti, kako će biti što podpunije i što doličnije zastupan, jer se 
je uvidjelo, da na kongresu ne će i onako doći do glasovanja u pravom 
smislu te rieči, t. j. da tu ne će odlučivati par glasova, nego da se stvar, 
koja bi imala protiv sebe znatni broj učestnika, nema ni razpravljati, 
ili da se poslie generalne debate ima bez zaključka i bez glasovanja 
ostaviti za budući kongres, dok u dotičnom pitanju nastane bolji spo. 
razum. 

Šteta samo, što je parečito: s obzirom na nas Hrvate ovo jedino 
opravdano shvaćanje prevladalo tek u zadnji čas, tako đa je primje- 
rice Starčevićeva stranka prava dobila poziv na kongres na ruke za- 
stupnika dra. Mile Starčevića istom. u sriedu dne 8. srpnja, a već je 
u subotu dne 11. srpnja svim učestnicima valjalo biti u Pragu. I sva 
je sreća, da su se Rusi i Poljaci još za vremena ozbiljno primili posla, 
te su naročito Poljaci prije samoga viećanja u Pragu imali četiri važne 
konferencije : u Berlinu viećahu poljski zastupnici na pruskom i na 
njemačkom saboru ; u Petrogradu poljski članovi državnoga savjeta 
i državne dume ; u Varšavi prvaci svih poljskih političkih stranaka ; 
napokon u Krakovu dne 12. lipnja 42 izaslanika iz svih krajeva Poljske, 
koji predstavljahu sve stranke i struje u poljskom javnom životu, 

Slično tomu pripravljahu se za kongres i Rusi, a u Češkoj dona- 
šahu i mali pokrajinski listovi još njekoliko tjedana prije samoga 
kongresa obširne i temeljite razprave. Zato je Česima bilo lako, da 
u zadnji čas izaberu onako dobru delegaciju. A da su i Česi i Poljaci 
i Rusi došli na kongres onako nepripravljeni kao mi Hrvati, a južni 
Slaveni u obće, bio bi slavenski kongres u Pragu svršio s manjim 
uspjehom, nego prije šestdeset godina. . 

Iz svega toga vidimo, da je osebujnost same organizacije ovoga 
kongresa bila u tom, što na čelu cieloj akciji stajahu političari, koji 

opet djelovahu samo .na političare, premda se je. od prvoga početka, 
što je već spomenuto, dosljedno i iskreno izticalo, da će se kongres iz- 
ključivo baviti prosvjetnim i gospodarskim. pitanjima. Tim postup- 
kom dokazalo je današnje slavensko pokoljenje svoju političku zrelost, 
jer nama Slavenima treba prije svega nekoga zajedničkoga autoriteta, 
koji će moći uspješno voditi svu našu javnost, a naročito.svu štampu 
našu, ili barem ponajveći njezin dio, a takovim autoritetom i kod nas 
kao i drugdje u svietu još je najprije sbor narodnih predstavnika. 

Konačno treba ne samo spomenuti, nego i naročito naglasiti, da 
ni najbrižnija ni najdomišljatija organizacija ne bi bila.slavenskomu 
kongresu kadra zajamčiti uspjeh, kako mu ga je unapried osigurala 
ona slavenska atmosfera u Zlatnom Pragu, koja je'od prvoga časa neo- 
ddljivo uhvatila sve učestnike. I oni slavenski delegati, koji nisu po- 
tanje poznavali češke povjesti i savremene češke kulture, osjećali su 
i vidjeli na svakom koraku ono isto, o čem je ruski general V. M. Vo- 
lodimirov poslie V. pražkoga svesokolskoga sleta medju inim u Pe- 
trogradu ovako govorio : 

i . usred slavenskih plemena ima narod, ikoji se je u po- 
sljednjih šestdeset godina s nedostižnom ietrijnošta i muževnošću 
borio za svoj narodni, politički, moralni i materijalni obstanak i ne 
samo da se je borio, nego je pobiedio jakoga neprijatelja, za koga se 
je činilo, da je nepobjediv . . . . Ne jedanput je već iznemogao u svojoj 
osamljenoj borbi s jakim protivnikom, a ipak se nije sebično zatvorio 
pred ostalim Slavenima, nego je vazda nalazio i snage i sredstava, da 
istodobno aktivno širi sveslavensku ideju. Shvaćajući pravilno uvjete 
uspjeha slavenske misli, taj je narod kao ni jedan drugi bio vazda ne- 
sebično odan Rusiji, cienio je njezinu moć i snagu, vidio je u njoj glavni 
oslon i nadu Slavenstva . . .“1 

I zato kakogod je nesumnjivo, da se konačni slavenski kongres 
može s podpunim uspjehom obdržavati samo na posvema slobodnom 
slavenskom tlu, dakle bilo u Moskvi, bilo u Varšavi, — kad bi dotle 
ruska Poljska dobila najširu autonomiju, — tako je u drugu ruku očito, 
da je češka priestolnica upravo kao stvorena za sretan početak ovakvoga 
velikoga djela. Da se je prvo pripravno vieće sastalo gdjegod mu drago, 
ne bi bilo pod tako blagoslovnim dojmom sveukupnoga javnoga mnienja, 
koje tako iskreno i ozbiljno shvaća slavensku uzajamnost, da su sve 
češke političke stranke u vrieme kongresa podpuno zaboravile sve 


IV. M. Volodimirov ,,Moji dojmovi itd“ str. 2. 

svoje opreke i razlike, te su svi njihovi prvaci s velikim priegorom i 
svima silama pomagali dru. Kramafu, koji je radi neuspjeha svoje po- 
sitivne politike, kako. ju sam zove, postao baš u oči kongresa možda 
najnepopularniji političar u Češkoj. Ta češka disciplina bila je dapače 
tako velika, da za: vrieme cieloga kongresa, prije i poslie njega, nisu 
Česi pred slavenskom braćom odkrivali ni najnovijih strašnih progona 
svojih manjina u onim dielovima kraljevine Češke, gdje su Niemci u 
većini, samo da se tom sgodom ne moraju uz tužbe proti bečkoj vladi 
potužiti i na glavne svoje političare, koji i danas tu vladu podupiru i 
kojima bi takove pritužbe bile za stalno oduzele mnogo volje u pri- 
pravama i u radu za kongres. Bila je i to sretna misao, da kongres. vieća 
u staroj pražkoj viećnici pod sjenom dviju ponajvećih umjetnina češ- 
koga modernoga slikarstva: Osude Husove na kostničkom koncilu i 
. izbora Jurja Podjebradskoga za kralja. U tim dvjema bezsmrtnim 
Brožikovim umotvorima u istinu kao da je sadržan sav program sla- 
venske uzajamnosti: neustrašivost riarodnih pregalaca, koji se bore 
za pravo i istinu, i ujedno potreba organizacija svih narodnih sila, što 
je oboje sadržano u češkom Havličkovom geslu : Poctivost a sila — 
poštenje i snaga. 


IV. 
Obilježje kongresa. 


I prijatelje i neprijatelje naše, a i nas same kod ovakvoga kon- 
gresa, kakav bijaše ovaj, prije svega zanimaju tri pitanja: Hoće li 
se Slaveni razumjeti i onda, kad svaki bude govorio svojim jezikom ; 
kako će se medjusobno držati Rusi i Poljaci ; da li će viećanje biti ne 
samo iskreno, nego i tako stvarno, da mora dovesti do praktičnoga 
uspjeha? 

Svako je ovo pitanje za nas Slavene čitav problem. S obzirom 
na naš historijski razvoj to nije ni čudo. Živimo na golemom području, 
koje obuhvaća preko šestinu zemaljske kruglje, a nije sastavljeno 
možda od kakvih naseobina, nego smo na njem u istinu gospodari, 
zovemo ga domovinom. Ali na tom golemom području mi smo Sla- 
veni jošte s malom iznimkom preriedko posijani, a i tudjim na- 
rodima i državama mjestimice dosta ili posvema odieljeni, i to već 
preko tisuću godina, te se čini, da smo morali izgubiti u toj raztepe- 
nosti svaku jezičnu srodnost. Svi smo nadalje duže ili kraće vrieme 

bili pod tudjim, ili pod tudjinskim vladama, dakle pod takvim pri- 
tiskom odozgo, koji se nad nama najviše i podržaje time, što svima 
sredstvima nastoji, da se što manje poznamo, a po tom i što više sva- 
djamo, pa i koljemo. Tako je i došlo do toga, da je slavensko škol- 
stvo, gdje je i razvito, često i prečesto nenarodno, dapače protuna. 
rodno, te slavenska inteligencija ima o slavenskom svietu toliko pred- ' 
suda, a tako malo znanja, kao o nijednom evropskom narodu. Zato - 
ne bi bilo nikakvo čudo, kad se mi Slaveni u istinu ne bismo razumjeli, 
ništa jedan drugom vjerovali i nimalo se poznali. 

Na sreću svaki slavenski narod imao je i još uviek ima sad više, 
sad manje pojedinih pregalaca, pa i čitavih družtava, koja do danas 
postigoše ipak toliko, da prvaci slavenske inteligencije, govoreći i 
materinskim jezikom, ne razumiju samo smisao, nego sav sadržaj 
do potankosti, a ovaj put na pražkom kongresu u onoj osobitoj sla- 
venskoj atmosferi zavladalo je već na prvoj svečanoj sjednici ujedno 
i takovo medjusobno povjerenje, da je liepi broj slavenskih, naročito 
čeških strukovnjaka mogao razmjerno lako riešiti najteža  gospo- 
darska i kulturna pitanja, radi kojih se kongres i sastao. Treba iz- 
taknuti još i to, da nam je ovaj put sretnim slučajem pomoglo da- 
pače i to, što bi nam inače samo škodilo: ruski jezik, nametnut Polja- 
cima, poslužio je Poljacima, Rusima i cielomu Slavenstvu. 

Poljaci su u obće bili na kongresu u najsgodnijem položaju. Svi 
su ustmeni izvještaji bili češki, predsjednik dr. Kram4t govorio je 
vazda češki i ruski, a i nekoji Poljaci govorili su i poljski i ruski. Bu- 
dući da je poljski jezik češkomu tako sličan, te stranci, pa i Slaveni, 
ne mogu na prvi mah da ih razlikuju, dosta je Poljaku, da se samo 
malo priuči češkomu izgovoru i već sve razumije, osobito ako uz to 
zna i ruski, kako je to bilo ovdje. Znanje dvaju slavenskih jezika, na- 
ročito kad je temeljito, upravo neobično olakšava razumievanje sva- 
koga drugoga slavenskoga jezika. Zato su Poljaci razumjeli i nas, 
južne Slavene, napose Hrvate. 

Poljaci su prvobitno došli samo zato, da na viećanju sve prate, 
pa makar kod svega i ne sudjelovali, ali već poslie prve svečane sjed- 
nice postali su najaktivniji, ako i jesu još dosta dugo ostali najhlad- 
niji učestnici svih razprava. I tako Poljaci ne bijahu samo zemljo- 
pisnom, nego i jezičnom svezom medju iztočnim, zapadnim i južnim 
Slavenima. 

I Česi su bili u. vrlo sgodnu položaju, i to ne samo zato, što su 
kao priredjiyači izvješćivali, a ponajviše i govorili češki, nego glavno 


zato, što su u jednu ruku poljski razumjeli kao i Poljaci češki, a u . 


drugu ruku što se osobito u novije doba i teoretski i praktično vrlo 


mnogo uče i ruski i hrvatski. Zato im je bilo lako, da izmedju svojih > 


delegata svakoj slavenskoj skupini dadu takvoga provodiča, koji po- 
. sebice poznaje prilike dotičnoga slavenskoga naroda, a uz to i govori 
dotičnim slavenskim jezikom. 

Tako je Rusima bio dodieljen profesor Fr. T4borsky, Sal jačinia 
knjižar Tr. Hovorka, a Jugoslavenima odvjetnik dr. Ettel. Osim toga 
glavni tajnik pripravnoga odbora, dr. Vratislav Černy, govori ruski 
i hrvatski, a predsjednik kongresa, dr. Kramaf, vanredno je poslužio 
cielomu viećanju time, što je redovito sam s mjesta, kadgod mu se to 
činilo potrebnim, dotičnu stvar uz češki kazao još i ruski. 

Budući da sva tri Bugarina, a i po jedan Slovenac i Hrvat i kod vie- 
ćanja i kod zajedničkih objeda govorahu ruski, a Poljaci i Česi ruski 
ili govore ili razumiju, bili su i Rusi u tako sgodnom položaju, da im 
nikada nije trebalo tumača, izuzevši dva, tri slučaja, kad je poljski 
govornik samo poljski tumačio svoje stanovište. U tom su slučaju 
Rusi otvoreno tražili, da se to isto kaže još ruski, shvaćajući vrlo dobro, 
da važnim razlozima i izjavama nije dosta znati samo za najobćenitiji 
smisao, nego da im treba znati i za kolorit i za tendenciju. 

I s jezičnoga gledišta bili su južni Slaveni, izuzevši trojicu, četvo- 
ricu najslabije pripravljeni za kongres. Bugari su dobro razumjeli 
samo Ruse, južne Slavene već manje, Čehe još manje, a Poljake go- 
tovo nimalo. Premda sva tri bugarska delegata bijahu ljudi vrlo obra- 
zovani, ipak se je baš na njima najbolje pokazalo, kako je štetna go- 
tovo podpuna isolovanost bugarskoga političkoga i kulturnoga života 
od ostaloga slavenskoga svieta, izuzevši Rusiju. To isto vriedi, i to još 
u većoj mjeri, i za Srbe iz kraljevine, jer ti nisu ni Rusa razum- 
jeli kao Bugari. Dapače i hrvatski i slovenski delegati slabo su Po. 
ljake razumjeli, a to nije nikakvo čudo, kad uvažimo, da kod nas na 
jugu ne možeš poljskih novina i knjiga ni vidjeti, i da do sada ni 
na jednom jugoslavenskom jeziku nema ni najkraće upute za učenje 
poljskoga jezika. 

Ovdje je potrebno u kratko spomenuti jednu načelnu stvar : u 
slavenskoj javnosti opaža se težnja, koja se jasno vidjela i na ovom 
kongresu, da se Slavenstvo prikaže za tako srodnu jezičnu cjelinu, 

te se Slaveni mogu razumjeti, čim se sretnu bez ikakove priprave. 
Ova je težnja nastala pod pritiskom nezdravoga straha, da ćemo sla- 
venskoj uzajamnosti tobože škoditi, ako iskreno i otvoreno priznamo, 
da je i medju najbližim slavenskim jezicima, kao što je hrvatski i slo- 
venski, češki i slovački, pak češki i poljski, potrebno barem nješto 
čitati ili čuti govoriti prije, nego što hoćemo, da i taj koji jezik razu- 
mijemo. Kad znamo i prosudimo, kako se Niemci i onda, kad govore 
književnim jezikom, ne mogu često i prečesto sporazumjeti sa svojim 
pukom, koji u tom književnom jeziku uči u pučkoj školi ; kad znamo, 
da je to isto u Francezkoj, a još gore u Italiji ; kad prosuđimo, da su 


pojedina narječja i njemačka, i talijanska i španjolska, pa i franceska 


medju sobom tako udaljena, te se primjerice kod nas u Dalmaciji tali- 
janski ribari iz raznih talijanskih pokrajina ne mogu sporazumjeti, 
ako ne govore hrvatski, onda je u istinu suvišna svaka bojazan, da 
će to tobože škoditi slavenskoj uzajamnosti; kad kažemo, da nam je 
potrebno u drugom slavenskom jeziku pročitati barem koje novine 
ili par dana čuti govoriti, da u istinu u tom jeziku možemo sliediti i 
ozbiljnu razpravu na parlamentarni način. Baš protivno, ovo nam i 
škodi, što mi na svu silu hoćemo, da se bez najmanjega truda i bez 
najmanje priprave razumijemo. Mi smo, istina, češćim saobraćajem 
uzprkos tomu postigli, da se vrlo dobro razumiju naši liečnici, prirodo- 
znanci i novinari, koji se u zadnjih desetak godina već njekoliko. puta 
sastaše. Ali još više je istina to, da bi i liečnički i novinarski slavenski 
kongresi bili još više uspjeli, kad bi se u ime slavenske uzajamnosti 
od svakoga učestnika tražilo, da prije kongresa koliko toliko prouči 
barem još dva druga slavenska jezika. Jedino tako ne će se za nas 
Slavene moći reći, da smo zakopali u istinu veliki talenat, što ga imamo 
za učenje, koji nam ostali narodi toliko zavidjaju i koji bi od nas sam 
po sebi mogao učiniti prvoga medjunarodnoga kulturnoga posrednika. 
Jedino tako izkoristit ćemo tu u istinu vanrednu srodnost svih sla- 
venskih jezika i biti doskora ne samo putnici, turiste kod drugih Sla- 
vena, nego se u svakoj slavenskoj zemlji osjećati kao u rodjenoj do- 
movini. Tad će istom slavenska uzajamnost biti ne.samo široka, nego 
i duboka. ' 

Ova je stvar i s praktičnoga gledišta vrlo važna zato, jer sada, 
gdje nismo samo kod sveslavenske pjesme, nego, hvala Bogu, počinjemo 
Stvarati i sveslavensku prozu, gospodarsku naime organizaciju, bez- 
uvjetno je potrebno, da se što prije na nijednom slavenskom vieću 

ne traži više : Molimo prevesti ! a još manje, da nitko sam za sebe ne 
šapće: Toga sad nisam razumio! Posebne povjerljive konferencije 


ruske i poljske delegacije, na kojima je stvoreno ono medjusobno po- 


vjerenje, koje je doskora prodahnulo ćieli kongres, ne bi b'le moguće, 
da Poljaci ruski ne razumiju, dotično i ne govore ; bez toga se takav 
rezulat ne bi dao ni zamisliti, to manje, što u ovakvom slučaju, kad 
Ser ješavaj ju stari sporovi i krče putovi za trajni sporazumak, nije dosta, 
da se razumije samo smisao, nego treba proniknuti u sve potankosti, 
jer inače mogu nastati nesporazumci, koji se kašnje ljuto osvećuju. 

Sve ovo, što je do sada rečeno, premda je vrlo važno, ipak nam 
još ne podaje ni iz daleka podpune slike one atmosfere, koja je vla- 
dala kod svih viećanja pražkoga kongresa. Da podpuno shvatimo i 
ujedno ocienimo glavno obilježje ljetošnjega slavenskoga vieća, valja 
nam se sjetiti najkrasnije crte slavenskoga kulturnoga života : ruske 
dubine i iskrenosti u svim družtvenim pitanjima. 

Kao Slaveni mi smo svi ponosni na svjetsko znamenovanje knji- 
ževnosti ruske ; no obično zaboravljamo na pravu jezgru te književ- 
nosti, a još više na jezgru ruske književne kritike : na ono osebujno 
čuvstvo ruske inteligencije, u kojem se tako izrazito javlja osjećaj 
neke osobite dužnosti obrazovanih i imućnih slojeva naroda prema 
neukomu i siromašnomu puku, osjećaj, koji se izrazuje riečima : ,,slu- 
žiti narodu“, a već je preko pol stoljeća utjelovljen u genijalnom au- 
toru ,Ane Karenine“ i ,,Uzkrsnuća“. U kulturnoj evropškoj povjesti 
nema sličnoga pojava, izuzvši češke Husite i češku braću, njihovo 
»traženje istine“, dotično njihovu obranu rieči Božje. 

Istina je doduše, da je ruska inteligencija bila, a i danas je velikim, 
dapače većim dielom ili do skrajnosti kosmopolitska, ili do fanatizma 
revolucionarna. No varali bismo se, kad bismo te i druge ekstreme 
smatrali glavnim, ili možda jedinim mjerilom ne samo široke, nego 
i duboke ruske nature. Varali bismo se, a što je još gore, ne bismo 
ništa razumjeli u ruskom javnom životu. Ne bismo razumjeli ni 
odgovora predsjednika treće ruske dume na pozdravni brzojav sla- 
venskih izaslanika. Homjakov naime svršava : ,,Pripravani sam služiti 
velikomu slavenskomu djelu“, 

U tom su smislu govorili i razgovarali svi ruski delegati bez iz- 
nimke : i ,ljevičari“ i ,,desničari“, i umjerenjaci i radikalci; svi bijahu 
sretni, što su u češkom narodu, u njegovom glavnom gradu, u tom 
zlatnom srcu Slavenstva, kako Prag nazvaše ; što su u njegovoj 

sokolskoj organizaciji, u pučkoj prosvjeti i blagostanju, u tehničkom 
napredku, radu i štedljivosti ; jednom riečju u cieloj njegovoj ma- 
terijalnoj i moralnoj kulturi našli savršeni uzor svega onoga u malom, 
čim će Rusija biti u velikom, čim sama sebe upozna, čim počne svom 
odanošću služiti preporodu i organizaciji cieloga Slavenstva, dakle 
i sebi samoj. 

Najsjajniji govori Krasovskoga, Maklakova, Bobrinskoga, Klju- 
ževa itd. ne bi bili djelovali onim nezaboravnim dojmom, da i sadr- 
žajem i cielim svojim tonom vazda ne propoviedahu jedno te isto: 
«Mi smo Rusi veliki, a hvala Bogu, još i jaki ; u koječem, naročito u 
. književnosti, daleko smo pokročili ; no još ipak nismo velik narod u 
pravom smislu te rieči, te vrlo rado priznajemo, da je mala Češka kao 
svestrano razviti narodni organizam daleko pred našom gorostasnom 
domovinom. I ne samo da to rado priznajemo. Mi se tomu od srca 
veselimo i ne stidimo se i javno kazati, da ćemo se u buduće učiti kod 
vas malih Slavena, kod Čeha. Mnogi je od nas pošao na daleki put 
u Prag ponajviše zato, da onda skoči u Njemačku, u Švicarsku, u 
Italiju, u Francuzku. No gle, nitko od nas tamo ne putuje, jedni hrle 
natrag u domovinu, koju istom sada počimaju pravo ljubiti s ruskom 
i sa slavenskom sviešću, a drugi još ostaju na slavenskom tlu, hoteći 
da se do kraja prodahnu neodoljivim, prosvjetnim i pučkim naciona- 
lizmom slavenskim. Nismo samo oduševljeni češkim gostoljubljem 
i češkom kulturom ; nismo samo uvjereni, da takav narod ne može 
propasti ; nego smo i obraćeni na Slavenstvo, u kojem vidimo uvjet 
svjetskoj ruskoj veličini i ponajpače jamstvo istinskoga ljudskoga 
napredka. I zato ne ćemo mirovati, dok sve to, što u Češkoj vidjesmo, 
ne stvorimo i ne uzkrisimo u Rusiji. 

Na samom viećanju govorahu Rusi vazda u tom smislu, u svojim 
zdravicama, a još više u svojim privatnim razgovorima govorahu, 
može se reći, doslovce ovako. I kad si čuo tako govoriti, vazda si osjećao, 
da to nisu prazne rieči, da se to ne govori samo možda u časovitom 
zanosu, nego da to dolazi iz takvoga uvjerenja, koje ne miruje, dok 
svoga ideala ne oživotvori. 

Mi smo si Slaveni sami prigovarali, a naši neprijatelji zato su 
nas najviše i omalovažavali, što smo često velike stvari samo zapo- 
Ččimali, a u najboljem slučaju na pol puta sustajali. Ljetošnji slavenski 
kongres upravo se iztiče tim, što je duboka ruska iskrenost, neobična 
poljska ozbiljnost, svestrano češko izkustvo i. jako oduševljenje jugo- 

slavensko — što se je sve to slilo u takovu slavensku sviest, koja psiho- 
logijskom nužđdom traži, da svaka misao postane muževna rieč, a svaka 
promišljena rieč blagoslovni čin. 1 zato svi učestnici kongresa na pi- 
tanje : No, da li će biti što iz svega toga, velikom većinom odgova- 
rahu: Ne samo da će biti, nego već jest. 


V. 
Praktični rezultati kongresa. 


Pod praktičnim uspjehom razumieva se danas obično neposredna | 
materijalna korist. Takve koristi kongres naravski još nije donio 
nikomu, a najmanje Pragu i drugim češkim gradovima, koji na poziv 
češke priestolnice doprinieše znatne svote, da svi učestnici uzmognu 
biti u podpunom smislu rieči gostima Zlatnoga Praga. Ova je stvar: 
iznenadila naročito one Slavene, koji si češku štedljivost predstav- 
ljaju kao škrtost, te su i u ovoj neobičnoj gostoljubivosti vidjeli po- 
novni dokaz, koliko je Česima stalo do slavenske uzajamnosti. 

K nama u Hrvatsku bio je dopro glas, da ovaj slavenski kongres 
ima pomoći ljetošnjoj pražkoj izložbi, t. j. praktično koristiti u prvom 
redu pražkoj trgovačko-obrtničkoj komori. Prosudjujemo li samo 
korist neposrednu i materijalnu, nije kongres ni toj izložbi nimalo 
pomogao, jer u jednu ruku svi učestnici kongresa imadjahu bezplatan 
ulaz u izložbu, kadgod su htjeli, a u drugu ruku medju trideset do 
80 tisuća, a nedjeljom i više posjetnika, što ih izložba danomice ima, 
osamdeset članova kongresa upravo se gubi. 

No istina je to, da su Česi i na svoju i na obću slavensku korist 
već odavna shvatili, da osim neposredne materijalne praktičnosti 
imađe, da tako kažemo, praktičnost idealna, o kojoj se može govoriti, 
kad čovjeku podje za rukom stvoriti povoljne prilike i naći sgodna 
sredstva, da oživotvori svoje najdraže i najsvetije ideale. 

Nama Slavenima izvan Rusije, dakle i nama Hrvatima, u našoj 
težkoj borbi najviše je stalo do toga, da i netko drugi naše težnje ne 
samo razumije, nego i podupre, t. j. da stečemo jake i trajne simpa- 
tije, a do potrebe da dobijemo i izdašne pomoći od kojega drugoga 
naroda. Osobito od onoga vremena, od kada je svjetska centraliza- 
cija zahvatila ne samo gospodarsko i trgovačko, nego i političko po- 
dručje, te se kod promjene medjunarodnih prilika računa ozbiljno 
samo s velikim skupinama, svaki mali slavenski narod živo osjeća, 

da njegova budućnost zavisi ponajviše o tom, hoće li ga koja velika 
organizacija svjetskoga znamenovanja primiti u svoje kolo kao ravno- 
pravnoga člana. | 

Kako je nama Hrvatima težko već samo to, što uzprkos pravu i 
zakonu i svomu vanredno povoljnomu zemljopisnomu položaju ne 
možemo postati ravnopravnim članom ni u državnoj svojoj zajednici 
s Ugarskom! Koliko su se naši najbistriji umovi i najuzorniji rodoljubi 
mučili, da tu ravnopravnost ujedinjenomu hrvatskomu narodu iz- 
vojšte u federativno preuredjenoj Habsburžkoj monarkiji ! I često 
ogorčeni s neuspjeha u jednoj i drugoj ovoj borbi obraćahu se naši 
narodni prvaci sad k zapadnoj Evropi, sad k Slavenstvu, sad k Fran- 
cezkoj, sad k Rusiji, ali vazda bijahu slabe sreće. Na zapadu smo 
im bili premalo kulturni, a na iztoku preneznatni, jer ciela Hrvatska 
nije veća od ove ili one ruske gubernije. 

1 poslie tolikih razočaranja. eto nas najedanput na takovom sla- 
venskom kongresu, koji ne samo da je naviešten i sazvan, nego i ob- 
državan na temelju podpune ravnopravnosti svih slavenskih naroda. 
Dapače još više : Oba najveća slavenska naroda, Rusi i Poljaci, upravo 
se natjecahu u priznanju kulturnoga prvenstva i manjih slavenskih 
naroda, naglašujući svakom sgodom, da bratimstva nema i ne može 
biti bez ravnopravnosti i bez slobode. Najpodpunije i najizrazitije priznate 
su kulturne zasluge ČehA, ali što je kazano njima, to vriedi za sve 
manje slavenske narode, a posebice za nas Hrvate, koji smo u najtežim 
prilikama znali ostati vjerni barem umanjenomu idealu slavenske 
uzajamnosti, najiskrenijemu bratimstvu sa Slovencima, narodnomu 
jedinstvu sa Srbima, dapače u svim svojim znanstvenim podhva- 
tima kulturnomu jedinstvu svih južnih Slavena. I dosta je spome- 
nuti samo dva imena — Gaj i Strossmayer — da u kolo slavenske 
braće stanemo ponosni i jaki njihovim priznanjem i njihovom lju- 
bavlju. 

Mi svi znamo, a s nama to osjeća i ciela Evropa, dapače sav sviet, 
kako je sudbonosan bio poraz zapadne kulturne Njemačke u njezinu 
sukobu s militarističkom, grabežljivom Pruskom, koja je napokon 
Njemačku ujedinila ognjem i mačem više, nego prosvjetom i slo- 
bodom. Uzprkos tomu, što Rusi nikada ne bijahu slavenski Prusi, 
pa ni carska slavenska Rusija ono, što je i današnja Prusija, ipak se 
je bilo bojati, da će se slavenska uzajamnost izroditi u rusku služ- 
-benu jednoličnost, i da će mjesto slavenske kulturne zajednice, koja 

bi osvježila, pa možda i preporodila svu Evropu, nastati samo jedan 
novi politički gorostas, koji bi u istinu mogao biti vrlo sličan golemoj 
sgradi na slabu temelju, te prije ili kasnije u svojim ruševinama poko- 
pati i svoju, a možda i susjednu kulturu. Ova je bojazan bila kod 
svih slavenskih protivnika već tako ozbiljna, te se je svaki naš kon- 
centracioni pokret, pa bilo to i u granicama jedne te iste monarkije, 
smatrao velikom opasnošću po evropski mir, pa zato i bezobzirno 
gušio, tobože radi razornih i nekulturnih svojih tendencija. I nije 
to bio najmanji razlog, što su kod svih neruskih Slavena, pače i kod 
istih Čeha, postajale sve to jače takove stranke, koje su slavensku 
uzajamnost poricale, ili ju čak najoštrije pobijale, jer da je opasna, 
pa i ubitačna za zdravi razvoj, a i za sam obstanak pojedinih slavenskih 
naroda. 

Poslie ljetošnjega slavenskoga kongresa ne će se moći ni u jednom 
slavenskom narodu doskora ni pojaviti, a kamo li održati stranka, 
koja bi slavensku uzajamnost pobijala kao opasnost za narodnu in- 
dividualnost. Baš naprotiv ljetošnji je kongres dokazao, da i mali 
slavenski narodi mogu u slavenskom kolu doći do takvoga priznanja 
i ugleda, koji će ih i u velikom svietu dovesti u prve redove prosvie- 
ćenih naroda. | 

Tako je već na prvoj svečanoj sjednici ruski delegat Krasovskij 
progovorio ovako : ,,S pravom smo se sastali u tom gradu, jer Prag 
vazda bijaše i jest idejnim središtem Slavenstva, prednjom njegovom 
stražom, lučonošom slavenske kulture..... Pozdravljamo Prag.... 
kao vodju svih slavenskih grana, kao predhodnicu zviezdu, koja nam 
pokazuje put, kuda nam valja u buduće koracati.“ 

Ruski delegat Maklakov, popunjujući Krasovskoga reče : ,,Prva 
rieč, koju je izrekla.... narodna Rusija, bijaše preporod misli o sla- 
venskoj uzajamnosti ..... Nadamo se, da će dvadeseto stoljeće do. 
vršiti ono djelo, koje bijaše započeto u XIX. stoljeću u znaku slaven- 
skoga narodnoga preporoda. A kad govorimo o sveslavenskoj uzajam- 
nosti, polazimo s toga stanovišta, da bez slobode i jednakosti ne može 
biti bratimstva slavenskih naroda.... Ta ideja nije samo prirodna, 
nego je to i misao, koja stvara. Mi shvaćamo, kako je potrebno, da naši 
sporovi umuknu.... ida ovdje u Pragu polažemo prvi kamen velikoj bu- 
dućnosti, te se radujemo, da je meni s mojim ruskim prijateljima sreća 
dosudila, da ovdje poslužim velikoj slavenskoj misli.“1 


1 N4rodni Listy, od I4. VII. I908., I. str. 4. stupac- 

Kad se je tako govorilo prvi dan, onda si možemo misliti, kako 
je ovakvo priznanje bilo ne samo iskreno, nego i nepokolebivo na koncu 
viećanja, dotično kod posjeta južne Češke, gdje je većina slavenskih 
delegata imala prilike, da na svoje oči vidi,. kako prosviećeni demo- 
kratski nacionalizam i u širokim slojevima puka tvori čudesa narodne 
discipline, značaja i blagostanja. Tu u Taboru akademik Behterev, 
diveći se tamošnjoj gospodarskoj akademiji, čovjek inače do skraj- 
nosti hladan, toliko se zanio, te je XX. stoljeće nazvao slavenskim 
viekom uz uvjet, da se Rusi u buduće uče kod Čeha, a ne možda negdje 
na zapadu. Znameniti svoj govor počeo je taj učenjak ovako : ,,Još pred 
par godina bila bi sramota kazati, da ćemo se mi Rusi učiti od Čeha. 
A ja vam sada velim, da je ovo ponajglavniji uvjet našega preporoda, 
da ne kažem našega spasa.“ 

Drugi odlični ruski učenjak, ekonomista O zero v, priznao je zatim 
javno, da je u Češku došao kao kosmopolita, i u njoj da je istom postao 
osviešteni narodnjak. Napokon je i vanredno oprezni Maklakov pro- 
govorio o ,,slavenskoj opasnosti“ za Evropu, o takvoj slavenskoj opa- 
snosti, koja će silnike prinukati, da poštuju slobodu, a narodne tlači- 
telje, da se sjete pravice. Uzporedio je tu ,,slavensku opasnost“ ,,žutoj 
opasnosti“, koja da jena Evropu dosta dobro djelovala, a djelovala bi 
još i bolje, kad bi se Azijati organizovali na ovakvom prosvjetnom i 
moralnom temelju, na kakvom se organizujemo eto mi Slaveni. 

Kako je sve to djelovalo na Poljake, na te stare branitelje rav- 
nopravnosti i jednakosti svih slavenskih naroda, ne treba pobliže ni 
spominjati. Slušajući punih osam dana ovakve govore i videći napokon, 
đa su i najveći ruski konservativci, primjerice delegat Gižickij, otvo- 
reno i iskreno prihvatili ovo jedino pravo stanovište, izadjoše i oni iz 
svoje reserve. Tako smo doživjeli i u Pisku dne 20. srpnja o. g., da su 
Poljaci pljeskali ruskoj, a Rusi poljskoj himni, i da su se predstavnici 
obaju naroda na očigled sviju nas izljubili, da bratskim cjelovom za- 
pečate takvu slavensku uzajamnost, koja svakoga od nas podiže i jača 
i baš time stvara onu nesavladivu silu moralnu i materijalnu, koje se 
u buduće ne će bojati nitko, osim onih, kojima je nečista savjest. 

U ostalom i bez svega ovoga jedan jedini fakat, kojim je kongres 
završio, dovoljnim je mjerilom praktičnoga njegovoga uspjeha : Rusi 
i Poljaci, predstavnici najvećih i do sada najjače zavadjenih slavenskih 
naroda, složno se dižu i predaju predsjedniku dru. Kram4fu 3600 
kruna kao nagradu za najbolji i najpregledniji spis o Slavenstvu, a 

veliki Rus odmah naglasuje, da prvi i veći dio bra ima biti posvećen 
velikoj kulturi male Češke. 

Što je ovaj put odredjeno za Češku, drugi put može biti za Hr- 
vatsku ili za Bugarsku, .jer ništa na ruske i poljske predstavnike ne 
djeluje tako, kao vidljivi dokazi ozbiljnoga kulturnoga i gospodarskoga 
rada. Tako član ruske delegacije A. A. Stahovič, boraveći malo poslie 
kongresa čitav dan u Zagrebu, nije i riečce potrošio, da pita za po- 
jedine političare ili za pojedine stranke, dok je čitave sate pitao i bi- 
lježio, kakve su kod nas škole, što seljak jede, kako stanuje, kako se 
odieva, na čijoj zemlji živi itd. itd. I kad je g. Stahovič stajao usred 
našega Sveučilištnoga trga i od svoga pratioca čuo, kakve su tu sve 
sgrade, uzkliknuo je sav u čudu: Da u Zagrebu nema ništa, nego 
ovaj trg, već je za svakoga obrazovanoga Rusa vriedno i poučno, 
da ovdje stane 1 vidi, kako i malen narod može stvarati velika kul- 
turna djela. 

Uz ovaj, da tako kažemo, najpraktičniji rezultat slavenskoga 
kongresa, poslie kojega se u istinu može govoriti, kako je sgodno kazao 
bugarski delegat Luckanov : Nema nas tu ni velikih, ni malih, nego 
smo si jednaki, jer smo svi svoji — istom poslie ovoga resultata dobi- 
vaju pravu vriednost svi oni zaključci o slavenskoj izložbi i o sla- 
venskoj banci, o slavenskom sokolskom, turističkom i prosvjetnom 
savezu, o slavenskom naučnom slovniku u Petrogradu, o središnjoj 
slavenskoj knjižari u Pragu, o reciprocitetu svih slavenskih sveuči- 
lišta itd., jer za svakim tim zaključkom stoji ne samo dotični odbor, 
nego i sva snaga jake slavenske sviesti, u koju se sada proširuje živo 
rodoljublje svih slavenskih naroda. 

Samo na ovom i ovakvom temelju mogli su se Rusi i Poljaci tako 
sbližiti, da je kod razprave o slavenskoj izložbi Rus Krasovskij, go- 
voreći o neprilikama za tu izložbu, kazao medju inim i ovo: ,,Mogu 
izjaviti, da si svi mi želimo, da se zapreke, koje su do sada na putu 
razvoju poljskoga duha i poljske kulture, razvoju duševnomu i go- 
spodarskomu, što prije odstrane. Ujedno vjerujemo, da je promjena 
prilika, koja je netom u Rusiji nastala, jamstvom za to, da se prijašnji 
nesporazumci ne će ponavljati kod svjetla narodne savjesti (naime 
državne dume). Molim, da Poljaci uvaže, da je i ruski narod do ne- 
davna imao isto tako mnogo zapreka,-te ni mi nismo mogli biti ono, 
što smo biti htjeli. Ali ja mislim, da slavenska izložba ne smije biti 
samo izrazom narodnoga ponosa ; naprotiv mi si moramo otvoreno 

pokazati .... i ono, čega u nas nema.... To će dovesti k tomu, da 
baš one tamne točke uzmognemo u buduće prikriti krasnim bo- 
jama“! 

Na te rieči ustadoše ruski delegati sa svojih mjesta, rukujući se 
i pozdravljajući se s Poljacima. Sam taj prizor dovoljnim je dokazom, 
da je kongres uspio baš u onom, što je za sve Slavene nas ne samo 
najpraktičnije, nego upravo životno pitanje. 


STJEPAN RADIĆ. 


1 Narodni Listy od 16./VII. 1908., štr. 1, stupac peti. 


KOBNA OKLADA. 
DRAMA U ČETIRI ČINA. 
NAPISAO P. KRSTINIĆ. 


LICA ; 


Marko Marulić, prvi pjesnik hrvatski. Budislav, knez (načelnik) splitski. 
Dujam Papalić, i : Danica, njegova kći. 

: njegovi drugovi. , 
Jerko Papalić, j di : Ane, njezina dvorkinja. 
Šimun Marulić, sudac, brat Markov. Noćni stražari u službi grada Splita. 
Vica, sestra njihova. 


Pučani, mladići, gradjani. 
Čin se zbiva u Splitu oko godine 1476. 


I. ČIN. 


(Trg u gradu, naokolo zgrade i ulice, u jednoj kuća načelnikova s bro- 
zorima na trg ; predvečerje se primiče, zvoni na večernicu.) 


PRIZOR I. 


Marko, Jerko, Dujam dolaze u razgovoru. 


Jerko (nestašno) : Hoćemo li se sutra rano ili po podne provesti 
ladjom na Čiovo ili do Kaštela, da sastavimo kakovu veselicu opet, 
da se ljudski proritamo. 

Marko : Dosta je već te raskalašenosti i mladenačkih vragolija, 
dosta nerada i bezbrižnosti ! Sad je već doba, da treznije mislimo i 
još treznije radimo. 

Dujam : Pravo imaš, Marko, pravo ; al ovaj kokot uvijek na 
tudja dvorišta leti ; nikad ozbiljan svedjer na ludorije misli. 

Jerko : Kad budem star, onda ću posuti glavu pepelom i obući 
se u vreću, a sad imam još, hvala Bogu, vremena do te metamorfoze, 
kad budem sa svjetiljkom na tjemenu i s krunicom u rukama lizao 
noge svecima i dosadjivao gospodu Bogu. 

Dujam : Dobro, dobro. Svaki pijetao nadje svoga jastreba ili liju, 
koja mu zakrene vratom. Samo se skići preko tudjih plotova ! 

Marko : Ne, ne, zbilja se valja otrijezniti, već smo u dobi — 

Jerko : Ajte vi, molim vas, ne govorite mi tu propovijedi. Idem 
radje slušati na večernjicu prmancira Balistrilića, nego vas. Što ste se 
raskokodakali na me, kanda sam uletio medju vaše koke. 

Marko : Ali dužni smo koristiti narodu i zemlji, otkud potekosmo. 
— Ta to je najjednostavnija dužnost i najnaravnija. Ta i stablo vraća 
u jeseni svoj ures, lišće, dobroj zemlji za sok proljetni. 

Jerko : Ajde, mani se, Marko, nezgodnih riječi i poredaba. Eto 
ti i Dujam počeste se baviti knjigom. Dujam je preveo s latinskoga 
opet na hrvatski Ljetopis popa Dukljanina, koji razlaže staru slavu 
hrvatskih kraljeva, pak što je tim postigao ? Jesu li Hrvati bolji, po- 
nosniji, radiniji, veći domorodci postali ? 

Dujam : Ipak, ipak — 

Jerko : Da o puku nesvijesnom i ne govorim, jesu li se barem go- 
spoda digla na obranu doma, da obnove staru slavu, da opet steku 
očevinu rastepenu ? Smokve ! Ne! Uživaju svak za se milost tudjina 
nenavidni jedan na drugoga, a za punim stolovima rogobore o prošloj 
slavi svojih djedova sami nevrijedni sramoteći djelima ime otaca, a 
* riječima ih kujuć u zvijezde. Oni misle, da je veća zasluga imati slavne 
predje, a sam biti nevrijedan njih, nego biti vrijedan i dičan sin ne-. 
slavnih djedova. Čovjek se mora cijeniti, koliko sam po sebi vrijedi, 
a ne po tudjoj oporuci ni preporuci. Ja sam bar iskren : nisam dosto- 
jan svojih predaka, pak hoću da uživam svijet koliko mogu ; glavu 0 
zid mletačkih tamnica ne ću da razbijam, dok nam još prijeti i lanac 
osmanlijski. Zašto me nisu i odgojili za slobodu ? Što ja mogu ? 

Marko : Eto, vidiš, sad se sam pobijaš ? 

Jerko : U čemu ? 

Dujam : Sam si rekao, da čovjek vrijedi, koliko sam steče sebi bez 
preporuke i bez oporuke. 

Marko : A ti hoćeš, da po tudjim zaslugama imaš slobodu, ne po 
svojem radu. To nije rodoljublje. 

Jerko : A, komu nije pravo, neka se trudi i neka mijenja ove pri- 
like. Ja sam zadovoljan sa svojom sudbom, jer mi gazde ko robu do- 
puštaju i toliko slobode, da se mogu naužiti slasti i lasti. 

Dujam : Ta mogli bi nam i to uzeti po našem radu i maru. Još će 
nam i zrak ukratiti po tvojim riječima. 

. Marko : Kad govore tako plašljivo ljudi (Jerku), ka što si ti. 

Jerko: Pak što možemo mi proti svima našim neprijateljima ? 
Što ? S mora Mlečić pritište, s juga i s istoka Turčin potkapa, sa sje- 

vera Ugrin i Švabo tura i komada. Što nam ostalo od nekadanje dr- 
žave Krešimirove ? Komadići. Što od sjajne krune, žezla i plašta Zvo- 
nimirova ? 

Krnje, crepovi, krpice ! Ako hoće velike države, ako nas ustre- 
baju, stvorit će nas opet, sastavit će nam opet državu ; ako ne, mrvit 
će nas i dalje na manje kusiće i propasti ćemo, ko svaki pojedinac čo- 
vjek. Tvoja smrt — moj život, čovjek je čovjeku vuk. 

Marko : Ali poštenja, čovječnosti, ćudoredja mora biti medju 
ljudima pravim... 

Jerko : Tu nema morala, tu prirodni zakon, sila jačega gospodari. 

Dujam : Ali i crv se brani. | 

Marko : | slabiji mora živjeti, ta ito je po prirodnom zakonu, to 
vidimo svaki dan, jer i jači ne može bez slabijega živjeti. Znaš basnu 
o lavu i mišu ? 

Jerko : Da, ali slabiji jačemu mora služiti, bilo za hranu, bilo za 
udobnost. 

Marko : To biva medju barbarima, medju divljacima, ali ne smije 


biti u prosvijetljenih država i naroda. Tu mora obladati čovječnost i “ 
sloboda. 


Jerko : Pak što je to sloboda ? Ja sam slobodan, kad mi puste 
ovako živjeti, kako živim veseleći se i zabavljajući se nesmetano, a vi 
mi sprečavate tu slobodu vašim prodikama. 

Dujam : To nije sloboda, to je razuzdanost. 

Marko : Mi smo dužni raditi poput predja naših za slobodu i slavu 
domovine svoje. To nas uči i primjer svih sadašnjih naroda u Evropi. 
Eno Cola di Rienzi što radi u Rimu — 

Jerko : Naši su stari nekad imali i slavu i slobodu, pa joj je došao 
konac ili po naravnom zakonu, da sve, što nastaje, i propane, kad po- 
stigne svoj vrhunac, ili pak da su je proigrali. Mi pako moramo i ovo, 
što nam je ostalo, pomno čuvati, a ne na kocku metati nesmotrenim 
postupkom i mrmljajući proti gospodarima. Pa napokon u koga ćete 
se pouzdati, na koga osloniti u svom pogibeljnom pothvatu ? Na puk 
naš ?* Ta on spava zimskim snom medvjeda, kojega može i Talijan i 
Turčin i Magjar i Švabo na snu zateći i brnjicu mu probiti, te će sva- 
komu od njih, kako koji svira, plesati. 

Ili vam je čvrst potporanj hrvatska inteligencija i gradjanstvo, 
trgovci i obrtnici ? 1 tu biste se kao štapom o vodu uprli. Dok puk 
spava, inteligencija ga ne budi, jer ga takva lakše izrabljuje. Obrt- 

niki gotovo i nemamo, ili što:ih ima, vrlo su nevješti i nesolidni, te 
nas tudjinci poplavljuju. Trgovci su ili gulitelji sirota ili u vlasti Mle- 
čana, jer hlepe za kakim dobitkom u pothvatima, traže povlastica i 
drugih pogodnosti. Činovnici se brinu za se jedni u strahu za svoje 
službe, a drugi gramze na bolja i unosnija mjesta, ne vršeći dužnosti, 
već toliko, da plivaju na površini, duboko se klanjajuć i laskajući podlo 
višima, a gazeć pod sobom niže. Iza ono malo sati službena posla idu 


> se odmarati u gostione. — Pak da ih i ja ne slijedim ? Da se ja idem ' 


za takove žrtvovati ? Da se ja idem zamjerati gazdama, koji me ne 
priječe u ljubakanju i u vinskim veselicama ? Ne, ne, nisam na glavu 
pao! ' 

Dujam : Da, da, ne krate nam, da padamo sve to dublje u blato 
raskalašenosti i bluda, jer će sa duševno i tjelesno izmoždenima lakše 
gospodariti. 

Marko : Od raskošnika i razbludnika nikad ne učini dobra i pri- 
jegorna rodoljuba. 

Jerko : Zašto ne ? 

Marko : Jer se taki mekoputnici ne mogu i ne znadu odreći ni 
najmanje slasti i udobnosti za volju i najveće koristi narodne. Ni su- 
višnu čašicu cipra, ni popodnevno spavanje, ni treće ili ća četvrto jelo 
ne će htjeti takvi ljudi sebi ukratiti za boljinak domovine svoje, a 
kamo li da će veće žrtve prinositi za svoj narod. 

Jerko (rugajuć se): Ha, ha, ha! Alaj ste vi naivni ljudi ! Pa što 


sada nas trojica možemo ? Što se ohmanjujete ? Što hlepite za 


fatom morganom slobode naše davno propale ? Što čeznete ? Što 
želite ? 

Marko : Opet ju steći ! 

Jerko : Kako ? Zar ne čujete oko sebe rik lava mletačkoga, urlik 
zmaja osmanlijskoga, zavijanje vukova sjevernih ? 

Dujam : Sjećaš li se divne zgode, veličanstvena prizora iz po- 
vjesti rimske, kad poslije tolikih poraza, poslije nebrojenih nesreća 
iza kobne bitke kod Kan4, Rimljani u susret izadjoše poraženome 
svome konzulu Varonu i čestitahu mu, što nije očajao o spasu Rima, 
premda je Hanibal njegovim zidinama prijetio ? Što nas uči taj iz- 


 ovanredan primjer nepokolebljivosti i neslomljiva srca usred najvećih 


opasnosti ? 
Jerko (smijući se) : Ono je drugo doba bilo, drugi ljudi, moj Dujo? 
Daj ti meni onakim Rimljanima stvori naše Hrvate, onda gladi bradu! 

— al ovako šutac ! Stisni plećima i muči, da te mletački providur ne 
čuje. ili koji od tvojih istih zemljaka, jer će te sam prijaviti, što mu o 
slobodi i o sreći snuješ. | 

Marko : Ta nije to tako crno sve, kako ti vidiš. Treba doduše 
uspavani narod probuditi, osvijestiti, al on je pitom, dobar, poučljiv, 
samo naša inteligencija ne zna s njime ljudski postupati. I njoj treba 
pouke, treba morala i svijesti narodne i ponosa narodnoga. Inteligen- 
cija naša i ne dolazi s pukom u doticaj, već kad ga za što treba, da ga 
izmuze, da mu zavodi i skvrni mlade snahe i djevojke. 

Jerko : A kada i kako da dolazi u dodir s pukom? Valjda kao apo- 
stoli ili misionari 2 Ta svak bi nam se podrugivo il sumnjao o dobrim 
našim namjerama. 

Marko : Vjerujem, nije svačija ćud za to, ali ih ima, koji bi i na taj 
način bez prigovora i bez buke izveli svoju nakanu. Nu ti imaš kod kuće 
slugu i sluškinja, pa s njima ljudski postupaj, poučavaj, a ne drži ih 
predmetom svojih strasti te igračkom svojih mušica — 

Dujam : Ne treba ni izlaziti iz grada na misiju kakovu. Evo ti 
svaki čas u grad na trg dolaze seljaci. Kupujući kod njih razgovaraj 
S njima o potrebama njihovim, o nevoljama, što ih biju, otkrit će ti 
srce i pokazati rane, ne boj se, a ti ljudima podaj lijeka i zavoljet će te, 
pa će slušati i druga tvoja razlaganja, korisna po obojicu. 

Jerko (porugljivo) : Da, potužit će mi se, da mu je krava bolesna 
ili tele krepalo. 

Marko : A ti ćeš mu preporučiti živinara ili ljekara, popitati, kako 
je kravu hranio, poučiti ga, kako će u buduće raditi, da ne trpi s ne- 
ukosti štete. I o žetvi i o sjetvi i o vinogradu govoriti valja, kako da 
bolje sije i obradjuje sve sebi i nama na korist itd. itd. Sve to i drugo 
valja s pukom raspredati. Da, ali za to treba truda, treba znanja, a 
mi smo u svemu i u svačemu površni pak hoćemo blagodat, Zvoni- 
mirovo kraljevstvo bez muke dakako. 

Dujam : Kad je još na sve strane inteligentnoga svijeta dremež, 
lijenost, neznanje, nehaj za temelj države, za puk — a tudjin je lukav, 
budan, radin, vješt, pa nasilan, onda zlo nama svakako. 

Marko : Za to vaja najprije izliječit inteligenciju, od koje sve 


zlo dolazi, nju popraviti treba, a onda oči otvarati puku i osvješći-' 


vati ga. 
Jerko (cinički): I to polagano, jer ako ga prije osvijestiš, nego 
popraviš inteligenciju, još bi mogo gradjanski rat buknuti med njima. 

Marko : Ne boj se ! Samo raditi, raditi treba. Na snu nas ne smije 
zateći odlučni dan sudbine, već budne, pak će Hrvatska još vjeko- 
vati, makar mala barka med velikim brodovima, jer i najveće ladje 
trebaju malih čamaca. 

Jerko : Nikad iz nas ništa, moj Marko. Ta pogledaj samo malo iz 
bližega našu zemlju. U kome god sam gradu bio — a bijah u većini 
gradova, hvala Bogu i Mlečiću — svagdje sam našao gnjileži, svagdje 
pokvarenosti, svagdje baru nemorala. I to najviše zaudara po truleži 
med onima, koji se drže najbolji, med zastupnicima i vijećnicima na- 
roda, koji su skorup neki, zrcalo neko ostaloga pučanstva. Ovoga sum- 
njiče radi silovanja malodobnice, onoga radi trošenja sirotinjskih no- 
vaca, nekoga radi guleža i kradje, drugoga radi krivotvorenja opo- 
ruke ; toga ističu kao ludaka, ali jer je bogat, klanjaju mu se svi, onaj 
je podmitljiv itd. Pa tako ti je poprijeko po svuda. Onda što možeš 
očekivati odlučna, muškoga, poštena od takih ljudi, kojima gazda kuje 
uzdu od vlastitih im strasti i grijeha ? 

Dujam : Precrno vidiš, precrno. 

Marko : Istina, istina — al vidiš, u svakom su tome pojedincu 
sadržane ne samo mane, nego i vrline, a ti u njih gledaš samo po- 
grješke. Radi vrlina su izabrani od mnoštva, a pojedinci ih kude radi 
mana. Gle, i to je znak, bjelodan znak morala. Ta kritika općinstva 
ili pojedinaca, to zamjeravanje opačina jest najljepši cvijet, jest naj- 
bolji plod ćudoredne moći. Većina je doduše na svijetu nevaljanaca, 
bilo u ovome ili u. onome smjeru, ali ipak se žacaju, dršću pred mo- 
ralnom manjinom, stide se, skrivaju svoja nedjela. To je dakle dobar 
i utješljiv znak, da pravednost nadvladava nepravdu, da se nepoštenje 
srami pred poštenjem. 

Dujam : Tako je, to mu i ja uvijek govorim, al on ne će da čuje. 
(U to prolaze putem pučami što pjevajuć, što teturajuć, neki veseli, neki 
bijani 17 krčama obližnjih.) 

Jerko /porugljivo pokazujući na pučane): Eto vam vašega puka, 
Sad se upuštaj ti s njime, ovako pijanim, u razgovor o pametnim stva- 
rima. Bili na sajmu danas i najpreča im bješe briga, da svoj utržak 
idu zapiti u Talijana. 

Dujam : Da, da, na žalost se idu opiti svojim vinom, što su ga 
skupo platili Talijanu, a oni ga pred par mjeseci još ispod dropa pro- 
dali neki radi duga, neki od nevolje, jer ne znadu s njim baratati. 

Jerko : I sad navodnjeno ili otrovano koječim skuplje plaćaju. 

Marko : Eto, vidiš, kad se rastrijezne, da im to sve s načinom 
rastumačiš, Bog zna, ne bi li te poslušali. Pouke, pouke, osviještenja 
treba naš puk, a mi mu se samo rugamo. Zašto bi samo. za nas bile 
škole i prosvjeta ? Zašto ne bi i puk njezine blagodati uživao ? 

Jerko : Dug bi to bio put, moj Marko, i. težak. 

Dujam : Ali jedini i najsigurniji za opće dobro. 


Marko: Da, da, puk poučavati u moralu i postepeno ga pro- 


-Svjetljivati, priučiti radu i štednji, ponosu i svijesti narodnoj, to bi bio 
najčvršći temelj državi u sadašnjosti i u budućnosti. 

Jerko : Da, to su sve lijepe riječi i pobožne želje, pia desideria, 
koje se nikad ne mogu ispuniti. 

. Marko: To dakako sve najedanput ne može osvanuti. Pojedinci 
živu tek desetke gođina, ali narod vijekove. Svaki je početak težak, 
ali počnimo samo već jednom s ovim naraštajem i taj će naraštaj drugi 
naraštaj odgajati, te će budućima lakše ići, jer će potomci potomcima 
atavizmom naslijedjene kreposti preljevati iz koljena u koljeno. A 
potonji će pregaoci s malom iskricom lakše moći upaliti pripravljenu 
već od vijekova gradju. 

Dujam : Tako je ! Živio Marko ! 

Jerko : Dobar si za deklamatora ; vidi se, da su imali ukusa u 
Padovi, kad su tebe izabrali, da pozdraviš dužda Marcelija. . 

Marko : Bez obzira na tvoje ruglo i na uspjeh, ja ću učiniti svoju 
dužnost. 

Dujam : Pa majke naše, sestre ćemo putiti, da nam podmladak 
valjan odgoje. 

Marko : Da, ženske će nam biti pri mučnu poslu najveća potpora, 
one su stup obitelji, one su svetište, iz kojega izlaze gorljivi borci 
za ideale domovine svoje, one su svećenice hrama otačbinskoga, one 
su vestalinke, — čuvarice svetog ognja domovinske ljubavi, one ne- 
vine, čiste i prijegorne — 

Jerko (ironijski): Nevine, čiste i prijegorne ! ? I opet zapadaš 
u ekstazu, stari deklamatore padovanski ! Nevine, čiste i prijegorne ! ? 
Ženske naše ? Ha, ha! Ti misliš zbilja, da si u drevnome Rimu, ito 
ne u Rimu Fulvijinu i Klodijinu, već u Lukrecijinu i Verginijinu. Naše 
ženske nevine, čiste i prijegorne! ? A nadji mi, molim te, samo jednu 
jedincatu takovu u Splitu, i eto ovaki, kakav sam, posut ću glavu pe- 
pelom, strpati se u vreću, obrijati brkove i bradu i postati fratrom u 


kom hoćeš samostanu. 

Marko i Dujam.(začudjeni ga gledaju): Šališ li se ? 

Jerko (odlučno) : Ne! ozbiljno tvrdim i obričem učiniti, što re- 
koh netom. m. 

Marko (ozbiljno) : Čuješ, to je okrutna nedostojna šala s pošte- 
njem, sa čašću naših žena. 

Dujam : Ti udaraš u lice uvredom i majke naše i vlastitu mater ! 

Jerko (irgnuvši Se, kanda će i to ustvrdili, žacne se i otegnuto 
uzmače): No — no, pustimo majke na miru, u njih ne ću da diram, 
kakve bile da bile, jer ih već materinstvo posvećuje. — Ali za dje- 
vojke kažem i tvrdim još jedanput: — 

Marko (planuvši): Ti vrijedjaš moju sestru Vicu, a tvoju skoro 
zaručnicu ! Ako ne porečeš, ne držim te više nje dostojnim ! 

Jerko (ko poparen): Sve na sebe protežeš. — Ja ne govorim to 
o Vici, jer nju ljubim i znam njezino odgojenje, ali dopustit ćeš, da ni 
ona nije svetica od svoga postanka. Sjećaš se, kako smo u djetinj- 
stvu i dječaštvu svi pomalo griješili i muško i žensko, tko činom, tko 
mišlju, netko govorom, netko željom, uza svu pažnju naših roditelja, 
— Ili je to u naravi našoj, u nama samim, ili u zraku, što je oko nas, 
ili nas pokvariše stariji drugovi, istina je stalna, da je svak na kakav 
mu drago način griješio. A napasti se toj moćnoj slaba djevojka ne 
može oprijeti, osobito ako je sigurna, da se ništa ne će doznati. Za to, 
da ne bude nikakve lične uvrede, izuzimam Vicu, jer je i meni draga 
i sveta njezina čast, — ali osim nje pokaži ikoju drugu u ovome gradu, 
koja bi u danoj zgodi odoljela napasti ; koja je tako čista, nevina i 
prijegorna, kakvu ti i Dujam želite imati za odgajanje naroda. 

Dujam : Ti zbilja sav svijet sudiš po sebi ; jer si sam pokvaren i 
slab, nemaš toliko moralne snage, da priznaš svoju nemoć pred tu- 
djom kreposti. U svojoj nizini ne ćeš da vidiš, ne ćeš da ima drugih 
moralnih visina. | 

Jerko : Sad vi mene vrijedjate, — ali bez dokaza. Nadjite mi 
dakle i jednu taku moralnu veličinu. 

Marko (boreć se za sve to vrijeme s nekom svojom mišlju, koju bi 
rado i odali i zatomiti): Dakle ti baš ne ćeš da porečeš lakoumne 
uvrede ? 

Jerko (ljutit) : Ne ! ja sam uvjeren 0 svojim tvrdnjama. Navedite, 
osim rečenih, i jednu, koju ne će moći obećanje ženidbe ili sigurne 
tajne zavesti, i ja ću vam dokazati svoje Wakoumneuvrede“, 
kako ih vi zovete. Cklada za jednu dobru večeru ! Stoji li ? 

Marko (sve se više u sebi rasbaljujući za njegova govora, dok ne 
bukne nabokon) : Dobro dakle ! Ja ću ti ju reći, kad si tako smion — 
(uzdrtavajući se), ili ćeš poreći ? 

Jerko : Što rekoh, ne porekoh ! 

Marko (teško): To je na pr. — 

Dujam (pretrgavajuć mu riječ): Ajte, molim vas, smokve solit. 
Što tu jadne djevojke na jezike mećete. 

Jerko : No na primjer, koja ? 

Marko (otežuć, ko nebajno) : No, na primjer, na primjer (malko 
drbine glasom) Danica načelnikova. 

Jerko : Ha, to baš nije jako tvrd orah, ta ona svakoga rado gleda, 
pak i na me, ako hoću, namiguje. , 

Marko (zanaglivši se): Ti s njom namiguješ ? 

Jerko (iznenadjen) : Ja, da ; pak što je to čudna ? 

Marko (za se): Ne smijem odati svoje tajne. (Suspregnuto) Tako, 
čudno mi je — jer je iz bolje kuće... 

Jerko : Ph — bile bolje, bile gore, sve su ti u tome jednake, samo 
daj im zgodu za to. 


Marko : No, dosta već dosta tih tvojih nametljivih misli, — ali 
ipak ne bi smio s njom očijukati kao skori zaručnik druge. 


Jerko : E, borme sada, kad je oklada tu, da iskupim riječ, još ću 
više morati na nju namigivati, da joj se ulaskam. 

Dujam : Podji odmah i počni, netom ti je otišla u crkvu na ve- 
černjicu. Al se pazi njena oca, ohola i naprasita pristaše Mlečana. Da 
dozna, što mu o kćeri misliš, kao psa bi te ustrijelio. 

Jerko (ne pazeći) : Baš dobro. Danas je srijeda, dakle još ću joj se 
večeras moći umiljavati, sutra i prekosutra cijeli dan, pak u subotu 
po danu i onda na večer u subotu popet ćemo se već na njezin prozor 
uz pomoć čvrstih ljestava, koje će mi baciti dobro podmićena sluš- 
kinja, kad pane noć. I onda — ti ćeš biti svjedok i na straži ujedno 
ispod prozora. 

Marko (zlovoljno): Dosta, dosta već toga dosadnoga ti hva- 
stanja. | 

Dujam : Borami, i meni je već mučno od toga. Baš u zgodu ide 
sudac Šimun s Vicom gospojicom. Sad će ti ona barem začepiti usta, 
kad ti mi ne možemo. 


e bAs oru ndu, Diu —— E om oi 20 1) 


273 


PRIZOR II. 
Predjašnji, Vica i Šimun. 
> Šimun (šaljivo): Što je tude večernjica, tepci ? (Zamjenito se po- 

zdravljaju, muškarci se osobito naklanjaju Viei, a Jerko joj odmab pri- 
stane i udvara.) 

Strah Vas je valjda u crkvu poći, da se koji svetac ne prepadne i 
na glavu vašu ne sruši. 

Jerko : Ma ja se ne bojim za svoje mjesto u raju, kad ovaki (spram 
Vice) angjeli za me takodjer mole. Zar ne ? 

Viea : Angjeo bez krila — ne laskajte ! 

Šimun : No, no od laskanja bi joj mogla porasti krila — ali ne 
angjeoska — a mogli bi i nokti, onda gore po tebe, Jerko. 

Dujam (Marku pokazujući na Jerka, koji udvara Vici, te odlazi 
s njom naprijed): Gle, kako je sada malen pred Vicom. 


PRIZOR III. 
Šimun, Dujam i Marko. 

Šimun (Dujmu i Marku): Hajdmo u crkvu, dajmo primjer ni- 
žim od nas. 

Dujam : Dobro je Boga moliti, ali još bolje s mirom biti : veli 
poslovica. 

Šimun : Ja i od uvjerenja i radi koristi svoje idem rado u crkvu. 

Dujam i Marko : Oho ! Kako to ? 

Šimun : Tako : crkva mi borme ne zadaje u svojoj sudačkoj struci 
nikakva posla, ali iz gostiona i drugih mjesta dolazi na košare tužaba, 
iz crkve nikad. Dakle ?* Nemam li od crkve koristi ? Nemam li pravo ? 

Dujam (povladjujuć i smijuć se) : Borme pravo ! 

Marko (isto): Logički završetak. 

Šimun (obojici): A čujete, delije, kad se vi mislite opametiti ? 
(Marku) Brate, doba je, da se ženiš, a maneš ludorija. I onome Jerku, 
tvome pjevidrugu, prikriči, neka se požuri sa zarukama, jer Vica jedva 
čeka ; sva je, kanda sjedi na koprivi — 

Dujam : Ali Jerko još nije dozreo za ženidbu, još je jogunast kao 
jare, mošt, koji rije izvreo. 

Šimun : O, ne boj se, ukrotit će njega zlatni od filigrama lanci že- 
nidbe. Vjeruj iskusnu udovcu. Znaš li onu priču, kad otac nije mogao 
obuzdavati pustopašna sina, pak mu zaprijeti, da će ga oženiti i zbilja 
ga oženi. Iza nekoga vremena ode sin umoran za kuću leći, da otpo- 

čine. Ali mu je neko pile svedjer oko glave čeprkajući smetalo, dok 
ti se čovjek ne razljuti na pile i vikne : ,,Iš, pile, oženit ću te!“ 

Dujam (smijući se) : No lijepu nam, suče Šime, budućnost, proričeš. 

Marko : I još nas nagovara na ženidbu. 

Šimun : Nagovarao il ne nagovarao, svakoga svoja sudba čeka. 
Tko se dima ne nadimi, taj se vatre ne nagrije. 

Dujam (Marku): E, onda se valja ženiti, da nam bude toplo. — 
I onako se zima primiče. 

Šimun : Bogme, dečki, i nemojte više ludovati; jer vas je već 
sit sav Split, pak ako meni kao sucu u šake panete, bit će vas poma- 
ganja, te vam ni sveti Petar ne pomože — 

Dujam (nevjerovno) : Ne griješi duše, suče Šime ! Zar bi ti nas — ? 

Šimun : E, služba je služba, veli Hrvat, a ja sam pravi Hrvat i 
dužnost mi je nada sve. 

Marko : Valjda ne bi ti svojtu radi tudjina mučio ? 

Šimun : Ma da ste mišdevet Du braća, ako se ogriješite o zakon, 
ja ću vas osuđiti ! 

Dujam : O tudji zakon ? Na. pr. da se proti Mlečanima — 

Šimun (ne dade ni izgovorit misao): Ja, komu prisegoh, tomu i 
vjerno služim. 

Dujam : Ne zamjeri, suče, ali vele naši Primorci u tom smislu : 
Vjeran sluga oslu brat. 

Šimun (ne znajući pobiti) : Ja, tako je ; za to pazite, da ne do- 
djete u napast, pod kušač kamen mojih šaka. 

Marko : Ti se šališ i igraš Bruta osloboditelja. 

Šimun : Kušaj samo. 

Dujam (namigujući Marku) : Baš ćemo što prije kakovu ludoriju 


napraviti. (Odlaze.) (Zastor pada.) 


Konac I. čina. 


II. ČIN. 
(Pozorište isto kano u prvom činu.) > 
PRIZOR I. 
Marko i Dujam, zatim Danica sa služavkom, 


Marko : Već je subota. — Kako to brzo prolazi, u trenuće oka. 
i onaj bjesomučnjak Jerko ne će da odustane od svoga nauma. 

Dujam : Ja sam držao, da se to samo onako hvastao, da će to 
samo kod puste riječi ostati. Ali on uporno tvrdi, da je to bila ozbiljna 
oklada — . 

Marko (kao sam za se): Da, da... Pak što se bojim ? Ta valjda 
me nije strah za moju Danicu ? Time bih joj i ja još veću uvredu na- 
nio, nego Jerko, koji je ne pozna u dušu. A ipak sam došao ovamo pri- 
čekati ju, dok dodje s večernjice, da ju iz daleka upozorim na — na- 
past... Ah ta ne, ja sam došao više, da ju vidim, da odolim želji srca 
svoga, da se užijem čara njezinih, duševnih i tjelesnih . . . 

Dujam : Skoro će svršiti večernjica. — A gle, izlazi iz crkve i prije 
svršetka. — Kanda joj se k tebi žuri. — Tajne vas niti ljubavi privlače 
jedno k drugomu ; pravo veli Empedokle i Platon, da ljubav svojam 
privlačivošću svijet uzdržava. Ja odlazim, da ne smetam. (Ode, a do- 
lazi Danica sa služavkom.) 


PRIZOR II. 
Marko i Danica sa sluškinjom Anom. 

Marko (veselo pozdravljajuć): Kud će suza, nego na oko —? 
Kanda Vas uzdasima svojim iz dna srca privukoh amo IME k ognji- 
štu ljubavnoga žara moga. 

Danica (spram služavke) : Zaostani malko, Ane, pak pazi. (Prema 
Marku) Otac mi je takodjer u crkvi, vidjela sam ga ; kao da uhodi 
za mnom. S toga sam i pošla prije svršetka večernjice iz crkve, a i do- 
sadio mi već onaj drski Jerko svojim pogledima bezobraznim. 

Ane (sama za se) : Pazit ću ja, paziti : jednim okom tamo, a dru- 
gim amo ; jednim uhom amo, drugim tamo. (Pokazuje iza kulisa, od- 
kuda dodjoše, pak prema mladima, koji se razgovaraju.) Hoću da 
čujem, što govore, da vidim, kako se drže, da se i ja uvježbam za takve 
zgode. Hm — ovaj gospodin Marko baš mi nije po ćudi, kao gospodin 
Jerko, koji bar daje gospodski mito (potresa žepom); pa kad ne da 
mita u ruku, on pritisne cjelov na obraz, pak je opet dobro. Kad ne 
napuni žep, bar napuni srce zadovoljstvom. — Nije šala, kad te go- 
spodin poljubi. 

Marko : Ti si dakle tako neodoljiva, Danice, tako stalna kao pira- 
mide egipatskih farauna ? 

Danica : Stalna, uvjeravam te. 

Marko : I ništa na svijetu ne bi te moglo krenuti s puta vjernosti 
i kreposti ? 

Danica : Ta dosta trpim prigovora od oca radi svoje sklonosti 
spram tebe, pa ipak on ne može prekinuti ni prestrići vez taj nježni 
ni grubošću ni oštrinom svojih riječi. 

Marko (razdragan): Hvala ti od srca, milo čedo... 

Danica : Ali što se ti tako bojiš za mene, Marko ? Ne znaš, da bi 
to za me mogla biti uvreda ? Ta ti me držiš prevrtljivicom onda ! 

Marko : Ne, ne, oprosti, Danice ! Ja ne sumnjam o čvrstoći kre- 
men-vjere tvoje, ni o alemu vrline tvoje, — ali znaš ima... napasnika 
(Ove zadnje riječi kao boreći se izgovara.) 

Danica : Kakvih napasnika ? 

Marko (opet mučno vadeći riječ): Tako — laskavaca, koji... 

Danica : Laskavaca ? koji... Što koji ? 

Marko (u neprilici): Ma — ne mogu ti sve reći... 

Danica : I ne trebam više. Dakle ti se bojiš za me laskavaca ? 
Lijepo sudiš o meni, kad misliš, da je moje srce od maslaca, te svačije 
laskanje na njemu svoj trag utisnut ostavi. No krasne bi na njemu 
slikarije bile! 

Marko : Nemoj se ljutiti, oprosti, -— ali, znaš, ja sam te samo htio 
upozoriti na jednoga... 

Daniea : Na koga ? Reci! 

Marko (oklijevajuć): Ma ti ga i sama možeš pogoditi. 

Danica : Na Jerka Papalića ? Jesam li pogodila ? Jesam, jesam, 
vidim po tvome licu. 

Marko : Danice, ja ti ništa ne smijem reći, ali ti kažem, da se ču- 
vaš napasti, pod kojim god oblikom dolazila. Za tvoju vjernost i nevi- 
nost nisam u strahu, ali i nevina je Suzana potvorena bila i gotovo na- 
stradala. š 

Danica : Za ove ti riječi hvalim, a ona tvoja opomena jest meni 
suvišan štit. 

Marko : Ja sam kao škrtac zabrinut za svoje zlato, te ga želim 
zakloniti i u ružan kovčeg, samo da mi ga nitko ne otme. 

Danica : Ne boj se, ja ću se i sama znati čuvati i kano dikobraz 
optočiti strijelama te jao mome uvreditelju i glasa moga klevetniku. 

Ane (pritrčavši) : Gospodično, gospodično, večernjica je Svršila, 
a gospodar kreće žurno iz crkve. | 

Danica (bitro se pozdravljajuć s Markom, koji zalazi desno, a ona 
sa služavkom u ulicu ravno u palaču) : S Bogom, Marko, uzdaj se u me, 
. samo ti mene nemoj snevjeriti. 

Marko (odlazeć): Ne boj se, moja vjera kano Mrljan-brdo stoji, 
tvrdo. 

Ane (24 se, prijezirno za Markom) : Borme i jesi tvrdica, ne bi Bogu 
soli dao, ni vragu noža, da se zakolje. Ha, blaženi gospodičić Jerko 
On je mekan kano svila, a dobar kano friški kruh, koji se jede. (Opazi 
Budislava 17 daleka.) Gosparu, gospodjica vas išla tražiti na jednu, a 
ja na drugu stranu. 


PRIZOR IIL 
Dolazi ljutit načelnik Budislav hrla koraka prema Ani. 

Budislav (mrmljajuć sam sa sobom): Opet se neki djavao omu- 
havao oko moje kćeri ? (Ane šur.) Otprhnula je ptičica ! Neka, neka, 
postavit ću joj ja čvrstu šipku omazanu dobrim ljepkom. Al kad je 
uhvatim, cvrčat će pod mojim rukama. (Ane boće da govori.) Šuti! 
Zakrenut ću joj vratom i zamuknut će, kanda je nikad nije bilo na 
svijetu. (Križajući se.) Ovo mi zadnje bilo, ako ne ću ! Što će ti ćuci 
meni san smetati, moje osnove mrsiti. Na moju kćerku baca oko pro- 
vidur mletački. — S njegovom ću ja pomoću biti do smrti načelnik i 
bezbrižno gospodovati, a ne sa domaćim zetom gladovati i strahovati. 
Pod moćnim i mekanim okriljem Serenissime dade se ugodnije spavati, 
Već mi rok načelnikovanja izmiče, načelnička se stolica trese ispod 
mene, treba ju čvršće privezati. Čekaj ti, golubice moja plaha, pod- 
rezat ću ja i tebi krila, da ne prhaš med golubove tudje ; a njima ću, 
kad se k tebi zalete, pometati zamke i kliješta, da će ulomiti vratove 
svoje, satrti kreljuti svoje. Tako mi imena, tako mi načelništva, hoće, 
kojigod bili da bili! Nolite turbare circulos meos, ne mrsite osnove 
moje ! Iščupat ću vam jezike, da ne trpi glas moj! Aitebi, svodiljo ! 
(Odlazi ljut grozećit se.) 

, Ane (za njim) : Bog budi s nama ! Uvijek mu se malo miješa ovdje. 
(Pokaže na čelo.) 
(Za njom prolaze 1 drugi ljudi, a na koncu 1 Viea sa Jerkom.) 


PRIZOR IV. 
Vica i Jerko. 
Viea (obazirući se): Gle, nema Marka, a rekao je, da će nas izvan 
crkve pričekati. 
Jerko (smijući se): Valjda je koga drugoga ili bolje koju drugu 
dočekao i — Ali što se brineš, ta mogu te i ja do kuće otpratiti. 

Viea : Još bolje ! I onako želim s tobom na samu govoriti. 

Jerko (za se): Ajme ! da nije možda čula za moju vragometnu 
okladu ? (Glasno.) A što bi rada, Vikice ? 

Vice (oklijevajuć) : Zašto ti češće ne zalaziš k mana ? Ja te tako 
rada vidjam kod nas. Sve mi je nekako vedrije, veselije, toplije, kad 
Si i ti kod nas. 

Jerko : No tada bih smio k vama dolaziti samo zimi, jer bi ti ljeti 
odviše sparno bilo. 

Viea : Nemoj loše dosjetke praviti, Jerko. Zašto si tako okrutan 
sa mnom ? Igraš se sa mnom kao mačka s ulovljenim mišom, kao pauk 
s uhvaćenom mušicom. 

Jerko : Kakve te mušice danas napale, Vikice ? 

Viea : Što me zaludjuješ 2 Ja sam ni na nebu ni na zemlji, još ne 
znam, na čemu sam kod takve tvoje ljubavi. Zašto me ne isprosiš, da 
vidim konac svojoj neizvjesnosti, svrhu svoga željkovanja ? 

Jerko : Ta nemoj tako ozbiljno, Vice. Ženidba je proza, mraz 
cvijeću života, ubojica ljubavi. Zar nam nije ovako ljepše mladima, 
ljubljenima, slobodnima, gdje mirišemo samo cvijeće života, uživamo 
samo med ljubavi bez gorkih i brižnih posljedica ženidbe ? 

Vica: Ali dokle će ta slast trajati > Meni se već počinju grčiti 
usne od nje u strahu nesigurnosti za stalnost njezinu. 

Jerko : Ne boj se, dok je nas, dotle će teći i izvor našeg užitka. 

Vica : Ali ja se već pobojavam za kratkotrajnost cvata mladosti 
moje ; a onda će moj leptir besavjestan otprhati k drugome svježijemu 
cvijetu željan nove naslade. 

Jerko : Leptir ne može preživjeti cvijeća, jer kako se s njime rodi, 
tako s njime i umire (kao za se) — na žalost. 

Vica : Dodji večeras k nama na posijelo, tako sam sjetna i nujna. 

Jerko : Oprosti, baš večeras ne mogu doći, jer imam važna posla. 

Vica (prikorno) : Sve ti je preče i važnije, nego ja i moja ljubav. 
Vidim, vidim — 

Jerko : Ali uvjeravam te — 

Vica : Uvjerit ćeš me o svojoj ljubavi, ako dodješ. 

Jerko : Ne mogu, ne mogu nikako. 

Viea (prikorno): Ne možeš ? Ne ćeš, reci istinu, dosadna sam 
ti već. 

Jerko (tužno -— prijekorno) : Ali, Vice, kako me možeš tako vri- 
jedjati ? 


279 


Viea (božalivši): Oprosti — ali dodji, dodji, molim te... (On 
šuti.) Zaklinjem te ljubavlju našom, dodji — Prinesi mi tu žrtvu, daj 
mi taj dokaz ljubavi, Jerko ! 

Jerko (za se): Ona je kanda nešto doznala o večerašnjoj namjeri 
mojoj. — Da joj nije možda Marko — Moram joj obećati, i ako ne ću 
doći. (Glasno.) No kad ti je toliko stalo, pa ću doći na kratak razgovor. 

Viea (srdačno) : Hvala ti! Sad sam umirena, opet kanda si mi 
povratio, što držah izgubljenim. 

(Jerko ju na to bijede nešto upitati za razjašnjenje, ali se ukažu u to 
Marko £ Dujam, /e zamuča.) 


PRIZOR V. 
Predjašnji i Pridošli, za tim sami Jerko i Dujam. 

Marko : A gdje ste vi ? Izgubiste mi se s oka. 

Jerko : A drugo ti što valjda došlo pod oko i nas ne mogaše spaziti. 

Marko (sestri) : Hajdemo, seko. (Jerku) Hoćeš i ti s nama ? 

Jerko : Idem doma na večeru, pa ću poslije večere k vama (zna- 
čajno namiguje Marku, koji mu znak povrne. Tad se oproste, a Jerko 
1 Dujam osiaju sami). 

Jerko : Morao sam joj obećati, da ću doći večeras k njima — 

Dujam : Pa dobro bi bilo riječ održati i za čas poći, tek da te ne 
drži vjerolomcem 

Jerko : O ne ! Možda bi me htjela previše zadržati, a moja oklada 
onda izgubljena. — D:, taj joj je poziv možda i Marko nadahnuo, samo 
da dobije oxladu. Ne damo se u mrežu, ne. — Valjda joj je izbrbljao 
i tajnu našu okladu, kad me je tako nježno, tako živo i žarko pozivala 
baš večeras... A i meni je nekako tijesno oko srca, nekaki mi obruč 
tuge sputava dušu radi lude moje nakane — 

Dujam : Zbilja lude ! Za to je se kani ! Možda sjeta Vicina i tvoja 
tjeskoba štogod znače ? 

Jerko : Ah, što si praznovjeran ! Ta to je naprosto oklada... 

Dujam : ... Ali ipak ti njom sve ženske vrijedjaš. — Pak nije 
lijepo ni pošteno, da svoju djevu zavaravaš... 

Jerko : Ah, šta ? Pa ako ne uspijem, onda ću sve moliti za opro- 
štenje ; ali dosadanje me iskustvo sa ženskima uči drugomu sudu o 
njima. — Koliko ih je meni popustilo, baš podlegio u pravom smislu 
te riječi! — Ta evo i Danica odgovara mojim pogledima, a tobože se 
katkad namrgodi tek prividno. Danas je eto izašla ranije iz crkve, 

sigurno samo da ja za njom podjem. I bio bih, da me nije zadržala 
Vica. — A, večeras moram jurišati na Danicu, makar propao u zemlju ! 
Hoću, da dokažem tebi i Marku, kako se o bršive potpornje oslanjate 
vi i vaši domorodni ideali, —- pa ćete tad i mene prestat napastovati 
svojim neostvarivim osnovama. Ja volim mir i užitak, ne borbu i patnju 
za gore od sebe. (Kao sjetivši se.) Zbilja, još moram tajno dojaviti Da- 
nici, đa ću noćas doći, neka se ne preparie. Oh, Ane je uslužna dje- 
vojka, ona će ju već pripraviti. 
(Zastor pada.) 
Konac drugoga čina. 


ll. ČIN. 


(Pozorište kao u prvom i u drugom činu. Noć je. Sve su krčme pune 
svijeta, a kad koji unidje, čuje se jače pjevanje i tralalikanje na otvorena 
vrala gostionica.) 


PRIZOR I. 
Dolaze zakukuljeni Marko i Jerko primičući se k načelnikovoj kući. 

Jerko: Čuj, kako se narod veseli! Subota je, pa žele nedjelju 
budni dočekati ; ta dan gospodnji treba dostojno pozdraviti s čašom 
u ruci. Eto ti svoga naroda, za koji hoćeš da i mene upregneš pod 
kola tvoga prijegornoga patrijotizma. Oni neka žderu i loču, nek u 
u subotu zapiju sve, što su zaradili, a ti se žrtvuj za njih na mletačkom 
stratištu ; ti skapavaj na mletačkim mučilima. Hvala lijepa na za- 
bavi takvoj! Volim ja takodjer skupa s njima uživati i ovo malo, nego 
za njih poći u opasnost baćiti sve svoje. | 

Marko : Ličnosti su prolazne, a načela su vječna. Ti si uvijek 
onaj isti cinik, podrugivač i prezirač svake plemenitije, uzvišenije 
misli. Za to s tobom ne može biti razgovora ni prepirke, koja bi k dobroj 
svrsi dovela. — Junaku su i najveće prepreke tek sithice, a slabić drži 
i sitnice za neprohodne brdine. 

Jerko : A, molim te, ja i ne zamjeravam ovim ljudima, što tako 
rado u gostionice zalaze. I meni se mili ona gostionska atmosfera za- 
dušena dimom i svjetiljkama, isparivanjem i dahom. U onom se za- 
gušljivom kutu nekako čovjek sigurnije, ugodnije osjeća, nego na 
svježem, prostranom zraku ničim ne zaklonjen. To je kanda ostatak, 
baština jošte špiljskoga nam praoca, Bog ga pomiluj. 


- -- --——— Pa son 
, 

Marko : Na što ti sve ne dodješ i kud sve ko jare ne skačeš svo- 
jom pameću, samo da svoj nerad opravđaš ! 

Jerko : Ne, ne, Marko, nemoj mudrovati i pričinjati se Katonom, 
već priznaj, da je i tebi nekako ugodniji, čarniji ovaj noćni zrak sa 
tajanstvenošću zvjezdanoga neba ; da te više privlači pod prozore 
lijepe djeve, nego po jasnu danu, koji ti odmah izdaje tragove noćnoga 
skakanja preko tudjih plotova na ljubavne sastanke, što ih noć pri- 
redjuje, svojim plaštem krije, svojom poezijom polje pšava. 

Marko : Da, da sve je to i meni milo, ali sve imade svoje vrijeme, 
svaki cvijet svoju dobu i svoj plod. I nama se već treba odreći toga, 
pretrgnuti već s mladenačkim užicima, makar nam i teško bilo, a 
spremiti se na ozbiljniji rad. 

Jerko (ko domislivši se nešto) : Jest, pravo imaš. Što se zabrblja- 
smo, a ja imam noćas ozbiljniji posao svršiti. (Popodje.) 

Marko (zaustavljajuć ga): Odustani od luda nauma, Jerko. 

Jerko : A da, ja moram dobiti okladu. Ne ću ja, da mi se rugaš | 
ti i Dujam poslije kao kukavici i opadaču. 

Marko : Ali nastradati možeš, njezin je otac goropadan — 

Jerko : Baš me sve to podražuje na pothvat smion. Bit će više 
romantike u mom činu. 

Marko : Ali djevojku izvrgavaš za biljegu jezičinama. 

Jerko : Ne boj se za tu namigušu, ne će je s toga zaboljeti trbuh. 

Marko (planuvši nebote) : Ti klevećeš ! 

Jerko (za čas preneražen šuti, a onda se sabra, pa će bijesno) : Aha, 
dakle sam naslutio pravo, kad te s njome vidjeh. A možda ju već dulje 
vremena miluješ? Što? He, mogao si mi reći prije. —- Sad je već kasno. 
— Pa sam si mi ju podbacio kao uzoran primjerak .... Ili je to tvoja 
makinacija, šaranje, samo da me odvratiš od moga nauma, da me 
osramotiš ? Ta ti si i (ljuhit) sestri Vici izbrbljao našu tajnu ! 

Marko : Nisam, vjere mi, sestri ništa kazao, ali Danici sam, 
priznajem, iz daleka, natuknuo, neka se pazi. I eto, to ti iskreno 
ispovijedam i odustajem od oklade i zaklinjem te, da ne odeš ni- 
kamo, jer mi srce govori, da ti prijeti pogibelj. Sama sebe korim, 
što pristadoh u časovitoj uzbudjenosti radi ljubljene djevojke na 
tako ludu okladu. 

Jerko : Ne boj se ti za me ništa, Marko. Ali vidiš, sada, kad si mi 
priznao, da ju ljubiš, moramo promijeniti uloge, te se meni valja za 
te pobrinuti, da ne nastradaš. Ona djevojka nije tebe vrijedna i ti bi 

se unesrećio s njome, kako si naivan i pošten, a to ti moram još noćas 
pokazati i svoju nakanu još ću radje izvesti (boće da podje). | 

Marko : Jerko, što veliš, što radiš ? Odustani ! , 

Jerko : Ne ! Osim toga, što bi ti s tom koketom nesretan bio, još 
bi se morao i pod hirovima njezina krutog oca prigibati, te Mlečanima 
ugadjati, a onda bi jedna vrsna sila više za naš puk izgubljena bila. 
Vidiš, kako znam i ja biti svoje vrste patriota ! 

Marko : Ne zbijaj šale. Ja sam i njezinu ocu odao tajnu, na- 
stradat ćeš ! | 

Jerko (stoji neodlučan za čas, u to se otvori prozor i ljestve se sbu- 
ste niza zid. Kad to opazi Jerko, odlučno se sabravši) : A da, ti to govoriš, 
samo da me preplašiš i odvratiš ; ali ja se idem žrtvovati za te. Vidiš, 
vješala me zovu ; Ane je točna. 

Marko : Ne pravi ludorija ! Stradat ćeš ! 

Jerko : Ne boj se! Ovo nije ni prva ni posljednja moja ludorija. 
Kad se budem oženiti morao, onda ću se opametiti i strpljivo čekati 
na ludorije svoje djece. Bar ću im lakše moći praštati mladenačke 
grijehe. 

( Dok to govori, penje se ljestvama na prozor. Ljestve su iza kulisa, a 
samo im je donji kraj izbačen na pozornicu, da označi ulaz iza kuliza.) 

Marko (za njim zabrinuto) : Ne luđuj ! Sadji dolje ! 

Jerko (sa ljestava tibo) : Css ! ne viči ! izdat ćeš me. (Zadje.) 


PRIZOR IL 
Marko sam, kasnije Noćni stražar. 
(Iz daljega se čuje pjevanje noćnib skitalica, tralalikanje mladeži, koja 
udvara ii prolazi nakićena ulicama, a Marko se svaki put sakrije za 
ugao, ali tako, da ga gledaoci vidjehi mogu.) 


Marko : Šteta! (gledajuć za Jerkom), šteta, što se tolika sila, to- 
lika energija ovako gubi i rasipava u ovakim pustolovinama, vrato- 
lomijama bez koristi, kano snaga gorskoga potoka u tutanj jureć 
nizdolicom, a da ne kreće ni jednoga mlina, da ne natapa ni jedne 
njive ili vrta kojega. 

(Čuje se daleko vikanje: Živjela Hrvatskal Pereat Vene- 
Cia, pereat Serenissima! Na tu viku protrči ulicom No6ni 
stražar iduć tragom glasa, te ljutit mrmlje) : 

Noćni stražar : Tepci, opet će mi probuditi načelnika, pak ću ja 
po nosu dobiti ! 

(Kad mine Noćni stražar, opet se začuju glasovi s protivne strane, 
»Živio Hrvalski Split 1 Propala Serenissima 1“) 

Marko : [ ovo su u tutanj izgubljene sile, kao pusti udarci mor- 
skoga valovlja o žalove, a da se saberu u jedno i da se dobro upotreb- 
ljene pretvore u korisna djela, svijet bi mogle preokrenuti. Ovako 
samo besvijesne šume i tutnje i za malo zamru u daljini bez posti- 
gnuta cilja. (Opet se čuje ista vika bliže.) To je ,nadobudna““ mladež 
Splita! (Zamišljen.) Eh, pa taki sam i ja bio do jučer gotovo. — I ta 
njena isprazna vika dobar je znak njezina bar sadanjega pregnuća. 
Vidi se, da osjeća potrebu veće slobode i za se i za svoj narod. — Samo 
je šteta, što će se danas, noćas u tutanj izvikati, izbučiti, izbješnjeti, 
a sutra, prekosutra kajati se pokorna svakomu hiru tudjina. —- Ej, 
da nam muška djela odgovaraju mladenačkim riječima, da nam obe- 
ćanja samo polovičnim plodom radjaju, mi bismo bili prvi narod na 
svijetu. Al ovako smo medju zadnjima. Mi smo samo djeca proljeća, 
koje cvijećem obećanja opčarava oko, a ni.mo i sinovi jeseni, koja 
plodom granja obećanje cvijeća ispunja i razveseljuje srce. (Opel se čuje 
S protivne strane vika: ,,Pereat Serenissima I“) Gle, sad opet s ove 
strane viču ! Valjda hoće da zavaraju jadnoga noćnoga stražara. (Opel 
se čuje s više strana ista vika.) Da, da, ne ću vas kuditi, u tim povicima 
razabiram božansku iskru dobra, vrijednosti vaše, želje za radom, 
samo ju tek kano kratkotrajni vatromet ispaljujete u zrak, mjesto 
da ju ukrešete u pravu gradju naroda svoga, u trudni rad za domovinu 
svoju. Treba katkad i takih vikača, ali... (Opel vika blizu, a u to pri- 
trči Noćni stražar, dok se Marko sakrije opet, kao brije.) 


PRIZOR III. 
Noćni stražar, Marko, zatim mladići. 

Noćni stražar : Tepci, tepci i triputa tepci, klateži ! Zar vam nije 
bolje u postelji biti, nego tako kasno ovuda šalazabati ! ? A, blažena 
vremena, kad su djeca morala s kokošima poći u krevet, nije bilo ovake 
pokore s njima. Svemu su krivi moderni oci, koji djeću po večeri 
na polje puštaju, mjesto da s njom boga mole, pa na stranu, pak 
spavati ! 

Marko (za se) : Da, da, pravo veli, iščezla je patria potestas, očin- 
ska je vlast izblijedjela, ishlapila ; i otud nemoral. 

Noćni stražar (zalrubivši u rog): 
Hej, hej ! gazđarice, oganj pogasite, 
Da kakove štete ne trpite ! 
Na ognjištu pepel zapretajte, 
Pak tad mirno na počinak ajte ! 
(Iz ulica s raznib strana pomaljaju glave mladići, koji ga peckaju pod- 
rugujući mu se.) 

Prvi : A jesi li ti ugasio svoje grlo ? 

Drugi (vičući) : Oganj ! oganj ! 

Treći : Noćnikov nos gori ! 

Četvrti : Tvoja je kuća u plamenu, oganj, oganj ! 

Prvi : Ženi ti kiklja izgorjela grijući se kod ognjišta. 

Noćni stražar (u neprilici krećući sad amo, sad tamo, kako je gdje 
glas zaorio, rasrdi se napokon i bijesan pobrli prema jednoj strani) : 
Čuci vi zlobni ! Sad ću vas ja u kobaču do dana — (u to posrne i padne, 
koliko je dug 1 širok, a oni sa štabovima prilele, te udaraju bo njemu 
uz razne povike). 

Prvi: Udri uhodu načelnikova ! 

Drugi : Lemaj slugu mletačkoga ! 

Treći : Ti, činovniče Serenissime ! 

Četvrti : Ti ćeš nama sprečavat slobodu u rodjenome nam gradu! ? 
(Odlete vičući svi ,oganj, oganj !“.) 

Treći : Upalio se zadnji kraj noćobdiji ! (1 još ga opali odostra- 
ga te otrči.) 

Marko (za se, dok se Noćni stražar psujući polako diže) : Eto! to 
su sva njihova djela! Oni drže junaštvom izbatinati jadnika ovoga 
bezazlenoga, kojisebi služi gorki krušac. On bar ne škodi nikome, već 
čuva tudji imetak, a oni svoj prosiplju . . . (U to se digne Noćni stražar 1 
razdražen traži svoje zlostavljače, pak nabasa na Marka sakrivena.) 

Noćni stražar (mumljajući ljut): Prokleti noćnici ! Pasje noge ! 
Vučja vuna ! Pas im se mesa najeo ! Mačke im ručak oblizale ! Čaću 
im njihova ! (Ugledavši Marka, koji zakukuljivši se nije imao kad ug- 
nuti se, zakvači ga): Aha! Tu je jedan ćuk ! Toga ćemo u gajbu. (Hoće 
da trubi, da zovne pomoć, ali mu Marko ofima rog u neprilici i otki- 
dava se. Bore se neko vrijeme, dok Marko ne pobježe, a stražar za njim 
itrubeći.) Ne ćeš uteći, ne, trista ti kapula ! (Medjutim se čuje i dalje 
vika : , oganj“, »oganj“, a 17 kuće načelmikove prodre u noć vapaj i 
buka za čas tek, pak obet nasta mrtva tišina, dok se žurno vrati Marko.) 

PRIZOR IV. 
Marko sam. 

Evo, u kako neugodan položaj zapadoh, u kako blato može do 
vrata zagreznuti čovjek na ovako nedostojnu mjestu. Ta to je čitava 
močvara, — a to sve radi pustolovine prijatelja i rađi svoje neozbiljno 
za čovjeka provodjene ljubavi. (Zamisli se.) Što ga još nema? Tako 
dugo ? Da mu se nije zlo dogodilo ? (zabrinuto i ogorčeno) Ili je zbilja 
uspio u svojoj opakoj namjeri ?... Ta što me veže na ovome mjestu ? 
Neizvjesnost, je li uspio ? je li živ i zdrav? Što bih radje ? Da je 
uspio ili đa mu se zlo dogodi ? Da se opameti, da se nauči poštivati 
tudji glas! — Ali gdje je već tako dugo ? Jurve se dani, a njega — — 
Otvara se prozor — on će biti. Ja drhćem od straha — da nije uspio ? 
— —... (Sakrije se za ugao, u to padne vreća s prozora 1 prozor se 
zatvori. Marko nesvijestan pobrli 1 grčevito otvori vreću, ukoči se, ubvati 
seza glavu i zavapi očajno) : To jenjegova glava ! Jerkova glava odsje- 
čena od tijela! Bože! Strahotno ! 

(Zastor pada.) 


Konac trećega čina. 


IV. ČIN. 
Soba u kući Markovoj. 


PRIZOR PRVI. 
Marko, zatim Danica. 

Marko (duboko zamišljen, poništen): Strašno ! grozno! Ona je 
noć prevrnula moje mišljenje, moj život, cijelo moje biće ! Ja još ne 
vjerujem, da je to istina... Jerkova glava u vreći odsječena? !.. . 
Strahovito ! — Jerko, Danica, njezin otac krvnik... Ne mogu se 
još sabrati !... Jadna moja sestra Vica !... Kamena joj sreća! (Pred 
vratima se čuju koraci. U to se pojavi) 

Danica (pogledavši u sobu govori na vratima sluškinji Ani): 
Počekaj ti, Ane, vani, dok ja dodjem. (Polazi prema Marku, koji je 
za trenutak ugodno iznenadjen, ali se opet smrači. ) 

Marko : Ti li si, Danice ? ! ( Tužno — očajno.) Ah, ne, ne objavljaš 
mi dana — Tisi večernjica, što mi naviješta mrak, noć — tmastu 
tminu teške tuge. 

Danica : Kakvi su to pozdravi, Marko ? 

Marko : Da, da, ti si mome tmurnom obzorju noćnom zasvjetluc- 
nula, ko daleka munja, đa mi poslije još gušći mrak pokrije zabliješ- 
tene oči. 

Danica : Marko, mani se zagonetaka. Ja sam došla po ozbiljnu 
poslu, sudbonosnu po nas dvoje. Moram te prekoriti, što sam prisiljena 
ja tebe tražiti, mjesto ti mene, kad te nisam vidjela već toliko dana. 
Da zna otac za moj korak, zakrenuo bi mi vratom kao piletu. 

Marko (bezvoljno): Da, da, tvcj je otac i mojoj duši zakrenuo 
vratom, počupao joj krila poletna pregnuća Jerkovim umorstvom — 

Danica (sa zebnjom) : Ne spominji mi one grozne noći ! Ne krivi 
oca moga, komu je od naravi naglu prekipjela žuč u obrani kćerina 
djevičanstva, u obrani čista glasa tvoje Danice proti tvomu iskr e- 
nom u prijatelju, za kojim toliko žališ. Zar bi volio bio, da me je 
ozloglasio valjđa ? ! 

Marko : To je bila više šala, doduše pogibeljna — štetna — ali 
kazna joj je preokrutna ! nedopuštena. 

Danica : Tebi je šala moje poštenje, glas naše kuće ! I meni nije 
drago, da je do te krvave skrajnosti došlo. — Al ti znaš moga oca — 
Sa užasom se i sad sjetim one noći — kako sam ga zaklinjala — uzalud! 

Marko (sumorno) : Bijedni Jerko ! jadna moja sestro ! 

Danica : Ali mrtva već oživjeti ne možemo, za to treba da se po- 
brinemo za nas žive. Stoga sam ti došla javiti, da me otac sili poći za 
providura ; i ako ne učiniš ti što prije svoju dužnost — ja se ocu ne ću 
moći dulje opirati. (Marko šuti neodlučan.) Mislim, da si me đobro 
razumio ? 

Marko (razabirući se sve hrabrije) : Jesam, jesam ! i što mi se prije 
činilo najteže : slomiti opornost oca tvoga, sad mi se to vidi klimavim 
plotom spram neprobojna bedema Jerkova mrtva tijela i tuge se- 
strine, što mi zakrčuju put k sreći, k tebi... 

Danica (osupnuta) : Tako ? Što veliš ? 

Marko : I sestra mi Vica posta žrtvom zločina Vaše kuće. Ona 
hoće u samostan, jer ne može preboljeti ranu prve ljubavi — — Uboga 
moja Vice! a još je jadniji tvoj brat Marko, koji ima jabuku sreće 
svoje pod rukom, do usta, ali ne smije, ne može je okusiti ni dohva- 
tit, kao ni mučeni u podzemlju Tantal. 

Danica : Ne luduj ! Koga nije, taj kruha ne ije, taj nema više 
želja, a mi živi uživajmo i nemojmo moriti sami sebe bez nužde. 
To i Vici reci! 

Marko : Ne, ne! — tih prepreka, što se izmedju nas podigoše, 
ja ne mogu prebrditi. A da čuješ Vicu jadnicu, kamena joj sreća, kako 
plače uz brata svoga suca, kako ga zaklinje, neka krivce pronadje, 
da kazni, da osveti zapad sreće njene, smrt mladosti njene, što bez 
nade vene kao ruža o kasnoj jeseni — oh ! A brat se Šimun muči i kini, 
da otkrije krivce. — Sad pomisli, da ih slučajno pronadje ? 

Danica (ostajući kod svoje misli): Marko ! Dobro promisli, što 
činiš ? Saberi se ! 

Marko : Promislio sam, promislio sve dobro. Srce nje tišti olovo 
teške tuge i svega je opklopilo debelom ljuskom, koju ne može pro- 
sinuti tračak vedre utjehe. -- S Bogom ostaj za uvijek ! 

Daniea : Jesu li to tvoje zadnje riječi, Marko ? 

Marko : Zadnje, na žalost moju, zadnje ! 

Danica (prijekorno) : Sebirade, ne pomišljaš na patnje moje, već 
samo na se gledaš. Pređ humkom svoje časovite boli ne vidiš golemo 
brdo moga stradanja, vezane za cijeloga života s nemilim drugom 
krutim lancem nezadovoljstva. | 


Marko : Oboje moramo trpjeti i mukama okajati krivnju svoju. 
Vidiš Vicu sestru moju, ona nevina ide u samostan, da se moli za spas 
Jerkov, a mi krivci njegove propasti zar da uživamo slasti, koje su 
njoj nedužnoj ukraćene ? 

Danica : Ta bolje će'joj biti i u samostanu, nego bi joj bilo s ona- 
kim mužem. Ali ni ti ni ona ne radite pravo, da za tudje grijehe tr- 
pite. Zar ona ne može vrednijega cd Jerka zavoljeti i dobiti 2 Zar 
joj Jerko bijaše sav svijet ? Koliko ih još može ljubiti, ona i ne zna. 

Marko (ujedljivo, protežuć 1 na se to razlaganje) : Prema tome se 
možeš i ti lako utješiti rađi moga gubitka. — Ali naše čuvstvo ima 
dublji korijen, te ga ne može iščupati svaki hir i povoljica. 

Danica (uvrijedjena) : Jesu li to zadnje tvoje riječi ? Zadnja tvoja 
odluka ? 

Marko (smrknut) : Zadnja, žalim, zadnja ! 

Danica : Hvala, hvala na dosadanjoj pažnji, gospodine. Žao mi 
je do ovamo koraka. Ako Vas moj otac zapita (uzbudjeno) za uzrok 
tih koraka, ispričajte me, da sam došla izreći sažalost prijateljici Vici. 
— Idem, idem iz ove kuće nesretne, gdje časovita bol ili veselje po- 
muti ljudima pamet, da ne vide dalje od nosa, te se podaju svome 
udesu besvijesni povodeći se za prvim poticajem osjećaja. (Zovući na 

vrata glavna.) Ane, Ane! Otprati me, idemo odavde ! (Ane se pojavi 
na vratima, te prije nego zamakne s Danicom, prozbori za se kroz zube 
omjerivši Marka.) 


Ane (za se) : Ajdmo, ajdmo ! svejedno mi ne će ovaj ruku oblatiti 
kojim banićem, kao onaj dobri Jerko. (Odu Danica i; Ane.) 


PRIZOR II. 
Marko sam (za Danicom). 


Nagovori i oca, da u samostan podje. (Zamislivši se.) Sam sam. 
— Zašto ju nisam zadržao — uslišao ? Zbilja mi je pravo rekla, da se 
povodim za prvim poticajem svojih osjećaja. — Što sad ? —- Idem za 
njom ? Baš za njom ? — Ta ona je bez srca. — Lako će me zaboraviti, 
kao što je o Vici govorila. — Gle, kako ju je pokojni Jerko progledao ! 
— Ne, ne, ja ću ljepše, korisnije po narod svoj život upotrebiti, nego 
da ga upregnem pod jaram samovolje njezina srca i pod uzde njezinih 
mušica. Vica će u samostan, a ja ću ostati neženja, posvetiti sebe puku 
svome, sve, što mogu dati domovini i učiniti za nju. — A ti, Bože, 
oplodi pamet moju, odluku moju blagoslovi, um moj razbistri — na- 
Spori . . . (Zamisli se.) Danica — Jerko — Šimun — Vica, ljute moje 
rane ! (Kano sjetivši se nečega.) Jerkova odrubljena glava... u vreći, 
kano Holofernova... Načelnik — Danica pogubila Jerka. — Gle: 
Judita je Holofernu odrubila glavu — ali žrtvovavši se za narod svcj 
izraelski. — Hvala ti, Bože !... Zbilja — zbilja, taj će ženski lik dobro 
biti Hrvatima istaknuti, sada, gdje nam ujarmljenim pod igom Vene- 
cije još prijeti bliza grmljavina od oluje osmanlijske, jer i onako naši 
muškarci puno ne vrijede ili ne haju, da je odbiju. Možda ih ovakva 
slika i primjer podbode na muške čine. (Misleći dalje.) Gle, gle, a žen- 
skima treba takodjer uzor čestitosti i čistoće orisati, da se nitko na 
njih ne nabaci, kao Jerko... Evo Nevine Suzane iz Svetoga pisma, 
eno tvrdoga štita našim ženama i djevama sada baš, gdje se već spram 
njih krive požudna usta Azijata. Da, da, muškarcima ogledalo hra- 
brosti za otačbinu, ženskima zrcalo čistoće i vjernosti pred oči vinuti 
kao plamenu zublju zalutalima u tmini — to će biti najdivnija zadaća 
moga života... (Zamisli se.) Ah — teško je to breme — osamljenu 
— već mi se sada stište srce . . . (Ulazi u sobu polako kao vrebajući 
Šimun. ) 


> 


289 


PRIZOR III. 
Marko i Šimun. 

Šimun:: Što si, brate, tako tmuran i zamišljen ? 

“4. Marko (prenuvši se): Pretekao si me : to sam baš i ja tebe htio 
zapitati. Sve si od neko doba mrk i  nepovjerljiv, kao vrebaš na sve . 
Zašto ? 

Šimun : Eto tako, zato. Vidiš, Marko, ja ću tebi. iskreno odgo- 

joriti na pitanje tvoje, a hoćeš li ti meni ROSIE na moj upit bratski, 
iskren odgovor dati ? 

Marko : Čudno pitanje! Zašto ne ? 

Šimun : Vidiš, brate, ja sam ti mrk i zabrinut, jer me kao brata 
i prijatelja muči bol za iščeznulim Jerkom Papalićem, a kao suca is- 
tražitelja mori me posao, što ga imam s tim kobnim slučajem. Sad ti 
meni reci po duši, zašto si tako tmuran i mučaljiv sve ove dane, kada 
se o tom razgovor zapodjene. ? 

Marko : Bol radi Vice i tuga za prijateljem, koja tebi, pa i meni 
pritište dušu, kao olovo te sve moje misli na se pritegnula i ne da mi 
oduška. | | 

Šimun (živo ga gledajući) : Istraga je u toj stvari već dotle došla, 
da si i ti, Marko, za sutra pozvan na sud, jer te ljudi vidješe u večer 
S Jerkom. 

Marko (drbinuvši na le riječi): Što za to? Što ja mogu znati ? 

Šimun (oštro ga pazeći): Ali friška zemlja u vrtu iza grma .ruž- 
marina, koju sam ja noćaska sam otkopao, da se uvjerim, što je, užas- 
nom vikom tuži, a tijelo ono pohranjeno kroz novo nasutu zemlju va- 
pije za pravednom osvetom. 

> Marko (smućen): Ne viči tako ! Čuti će te tkogod ! 

Šimun (bezobriran u svojstvu istražitelja zagleda u oči Marku, . 
neumolno) : Ti si ga ubio i svoj grijeh pod zemlju sakrio! | 

Marko (ubvativši se za glavu) : Kako možeš to o meni i sumnjati 2! 

Šimun (bezobzirno — službeno) : Ta: sve govori proti tebi : i mjesto 
i MJE i druge prilike. 

* "Marko (izvan sebe vičući): Kakve prilike ? 

Šimun : Ti'si ga iz ljubomornosti ubio, što ti je htio premamiti 
Danicu. Sve mi je kao na dlanu. | ' 

Marko (poništen): Strašno, brate, govoriš. I ja nemami oružja, 
da se branim. Jest, priznajem, da ga vlastitom rukom pokopah po-. 
bravši ga u vreći zaklana s ceste. — Ali kunem ti se Bogom ocem, za 

klinjem ti se imenom pokojnog oca našega, da ga ja ne ubih, premda 
sam donekle kriv smrti njegovoj i nehotice — 

Šimun (ko čovjek, komu je kano bratu drago, a kano sucu gotovo 
žao, što mu se izmiče objekat): Nehotice, kada sva indicia, svi znaci 
proti tebi grme upravo optužbom ? ! Tko je onda krivac ? Prokaži 
pravog ubilca ! Daj mi trag samo njegov ! 

Marko (u neprilici grognoj) : Vjeruj, što ti velim, i ne traži više ! 

Šimun (gorljivo): Moraš mi reći, ja moram zločinu u slijed ući ! 

Marko (očajno): Brate, ne pitaj ! 

Šimun (oširo — neumolno) : Sudac pita, ne brat ! Moraš kazati ! 

Marko (odlučno, bolno) : Ne mogu, da me na remenje dereš. 


(Na viku dolazi u sobu Vica, sva zaplakana.) 


PRIZOR IV. 


Vica : Što vam je, braćo ? Zar da još i vas izgubim ? Sve sam čula 
— Marko! ? 

Šimun (grubo kazujući na Marka): Evo ti zna za ubilce dragoga, 
a ne će, da ih prokaže — ili je sam ubojica ! 

Marko (uvrijedjen, žestoko): Šimune ! tako ti Boga! nemoj — 

Vica (u isto vrijeme); Marko! ? Jadne mene ! 

Marko (ogorčeno) : Utješi se ! nije te bio vrijedan (kano poprav- 
ljajući se): živ — a mrtva Bog pomiluj ! 

> Šimun (uvijek još ko sudac vrebajućina riječi Markove): Fto, 

svaka te riječ odaje kano njegova neprijatelja. — Dakle je očito —- 

Marko (gnjevan) : Još sumnjaš, tvrdo srce bratinsko ! Donesi mi 
propelo božje, iskopaj mi kosti Jerkove, kosti majčine, i na njih ću 
se zakleti, da sam nevin, da ni kapljica krvi njegove ne pada na moju 
dušu, ne kalja imena moga. 

Šimun : Prokaži krivca ! —-Ja sam čovjek, koji zdušna i vjerno 
vršim svoju dužnost, ja ne ću zavaravati svoje poglavare — 

Marko (ironički s tugom) : Službu ! poglavare ! dužnost ! Do toga 
ti više stalo — da tudjinu ugodiš, makar brata upropastio, osramotio ? ! 

Šimun (zabrinuto — očajno) : Moja čast! moj napredak u službi ! — 

Marko : Pusti tu dosadnu službu, imaš od čega živjeti na svojem, 
hvala Bogu. | 

Šimun (zanosno) : To je porodični naš ponos, očinski ures. I otac 
je naš pokojni bio izvrstan pravnik, to oblijeva ime naše sjajem ugleda 

i poštovanja u građu. Naša bi porodica mogla doći prva do najveće 
časti u Splitu. A ovako tvoj čin tamni — 

Marko : Što će ti čast i slava podijeljena od tudjina i njemu na 
korist ? ! 

Šimun : Što ti znaš? Ti si mlad i neiskusan još. Svagdje i pod 
svakom vladom je dobro biti na prvim mjestima. Svakoj se vladi 
treba ponuditi, nametnuti, jer rijetko koja zna mudro izabirati. — 
Ali sva ta tvoja protivnost uvjerava me sve više o tvojoj krivnji — 
(kao van sebe). Friški grob — moja karijera — moj brat ! brat ? Ali ja 
sami pak sudac ! Bruto je svoje sinove dao pogubiti, — a ja se žacam 
brata prijaviti . . . kriva ? Jesi li kriv ? Priznaj, priznaj — sve proti 
tebi viče — (klone). 

Marko (dok Vica pridržava Šimuna i vuče ga u drugu sobu): Ta 
kunem ti se najvećom svetinjom : nevin sam ! 

Vica (u p6 glasa) : I u moje se srce šulja guja sumnje — ah! 

(Pridržavajuć Šimuna zamakne s njime. Dujam ulazi.) 


PRIZOR V. 
Marko i Dujam. 

Dujam (srdačno — tužno): Brate, sve znam — ne žalosti se, sa- 
beri se ! 

Marko (raznježen baca mu se oko vrata): Dmine brate ! Što sad ? 
Jerka ubi njegovo lakoumlje, Šimuna ubija prevelika briga za tu- 
djina, Vicu goni žalost, da se živa zakopa u zidine samostana. — I ona 
kanda na me sjenu sumnje baca ! A ja bih njenu zaručniku i svoje krvi 
utočio u žile, da znam, da bih ga mogao oživiti — da kao muž po- 
pravi i okaje svoje mladenačke grijehe... 

Dujam : Pa odaj bratu Šimunu sve, kako je — 

Marko : Ne, ne, ne mogu odati prave krivce — ne ću da nju ras- 
cvilim izdavši joj oca... Pak otac njezin, kakav je, još bi mogao na 
me krivicu baciti — 

Dujam : Da, đa, ili bi se opravdao grdnim nasiljem pokojnikovim. 
Ozloglasio bi još više uspomenu Jerkovu : provala u kuću, navala na 
kćerku... 

Marko (zamišljeno) : A možda je i ona kriva — jao, jao, moždani 
mi se smućuju ... Kako ću se iz toga blata iskobeljati, kako se spa- 
siti od bezdana, što sa dviju strana zijevaju na me ? 

Dujam : Možda ipak da se bratu kao bratu povjeriš ? 

Marko : Ne, ne, jer on je više sudac, nego brat, ne! Trpi i šuti, 
šuti i trpi, srce moje ranjeno ! (Padne u očajnu tugu.) 

Dujam (znajući mu pogoditi žicu): Saberi se, ne očajavaj ! Čuvaj 
svoje sile, ti imaš još za koga živjeti. Sjeti se naše nakane, puk nas 
jadni treba, koji nema branioca, nema prijatelja, prosvjetitelja — 

; “Marko (vedriji): Da, da, rad, sveti rad za opće dobro bit će lijek 
duši mojoj. — Ali sami bit ćemo ismjehivani kao bijele vrane — ? 
Ismjehivani od gospode ! ' 

Dujam : Ne boj se! Najprije ćemo gospodu potaknuti na bolje 
shvaćanje života, da se ne drže cijelošću, već dijelom opće domovinske 
zajednice. 

Marko (sve vedriji) : Da, da, svi i prožeti jednom mišlju lakše po- 
stigosmo zajedničku svrhu. Gorjeti kao žrtva za opće dobro i rasvje- 
tljivati put k slobodi, bit će najveća slast. 

Dujam + I najplemenitija osveta neprijateljima, a najbolja pobuda 
mlitavcima i mekoputnicima našim. 

Marko : Da, da, pokazati im treba, da bez vjere i morala, bez 
prijegora i ideala nema nama spasa. 

Dujam : A puk nam je osnova, korijen, koji drži i hrani stablo 
države, ali je, nevidljiv kao temelj-kamen zgradin, od svih zaboravljen. 

Marko : Svi narodi propadoše bez traga, koji ga zanemariše, da 
sagnjije ; samo stabalje čvrsta, zdrava korijenja može vijati krošnju 
svoju pod oblake, Lako je planini prkositi potresu, kad ima stanovito 
podnožje. (Kao sjetivši se opet smrknuto) : Samo da ne ća Šimun tjerao 
mak na konac i mene — 

Dujam : Hajdmo vidjeti, kako mu je, pa ću La možda ja uvjeriti — 

(Ulazi naglo Vica zaplakana jecajući.) 


PRIZOR VI. 
Predjašnji i Vica. 

Vica (još iz nutra): Marko, Marko ! (Vani.) Pala mu kap, on je 
izgubio riječ! 

Marko (boleljevši u sobu bolno. :) Bože pravde! 

Vica; Jao meni siroti! izgubih i brata i dragoga u jedan mah 
— Griješna li sam, jadna! 

Dujam : Božja volja! 

| (Zastor pada.) 
Konac četvrtoga čina. 


2953 
APOTEOZA. 


Predvorje brama sa mramornim stepenicama. Na vrbu s praga moiri 
stojeći Genij Čovječanstva, s druge strane nešto niže Genij Hrvatstva. 
Sve niže bo stepenicama s obiju krajeva vile svaka sa nabisom svoga 
imena ili u karakteristično odijelo obučene : Radinost, Dosljednost, 
Čuvarnost, Krepost, Prijegornost, Hrabrost, Ustrajnost, Pučanka vila, 
(u narodnom odijelu) i Prosvjeta. 
(Na dnu čeka Marko Marulić na presudu.) 
Genij Čovječanstva (Geniju Hrvatstva): Eto miljenika vil4 iz 
Tvoga hrvatskoga kraja, zaslužna za čovječanstvo! Ispitaj ga, je 


li zavrijedio vijenac slave neuvele radeći za svoj narod ; jer tko dobro 


radi svomu rodu i plemenu, taj koristi svemu čovječanstvu. 

Genij Hrvatstva : Hrvati preuslužni drugome sami za se ne haju 
ništa, a time dvostruki grijeh počinjaju: jedan, što krnje očevinu 
svojim potomcima, a drugi, što zavode susjede svoje- na lakomost za 
njihovim imutkom. Pa ni posilna uslužnost Hrvata nema prava na 
zahvalnost, već zavrijedi češće prijezir — traženih go: para. . .. Tako 
je Hrvatska svoje volje postala što tvornicom tudjinskih trhonoša, 
što zemljom bučnih krčama, gdje se puno pije i silno govori, a malo 
misli i slabo radi... Jesi li ti što u tome metežu uradio ? 

. Radinost (pokazujući sveske njegovih djela književnih) : Evo _nje- 
govih djela, korisnih puku i gospodi, za dom i za vjeru! 

Genij Hrvatstva : Vidim lijepi niz njegovih pisanih djela dij 
dorednih, čitavo jezero riječi. A je li po tim riječima i on sam živio ? 

Dosljednost : Od riječi je do djela dcduše dug put ; 9 on ga je 
uvijek znao mukotrpan prevaliti. I za to čast mu! 

Genij Hrvatstva : Stara je vrlina nekih dobričina, da za lines 
više mare, nego za se, — al napokon tko sam bez išta.ostane, ne može 
ni drugomu dobar biti. Jesi li se ti znao i za se pobrinuti, od čega ćeš 
moći i drugome potrebniku dati, a ne na teret drugima pasti ? 

Čuvarnost : Očuvati je znao očevinu svoju i povećati ju pra- 
vično, te svoj na svojem uživaše slasti slobode nesputan okovima tu- 
djih namira. 

Genij Hrvatstva : Imao je često na jeziku krenost, a je li bio kre- 
postan i sam;; jer više vrijedi jedan dobar primjer, nego hiljadu prodika. 

Krepost : Kakav bješe zborom, takav žig i tvorom, po čemu 
je i uspjeha imao. Za to čast mu ! 

“Genij Hrvatstva : Ima Hrvata, kojima su inače usta puna prije- 
gora za opće dobro, a kad osvane odlučna zgoda, srce im sebično, pre- 
puno sebe, nema mjesta za druge. 

Pregaranje : Njegov je sav život bio goruća žrtva, što je tiho bez 
hvaljenja izgarala na žrtveniku roda svoga hrvatskoga. 

Genij Hrvatstva : Mnogi govore zanosno o hrabrosti i odvažnosti 
uz vojsku čaša i uz topove flaša, — a kad se ispuši iz glave magla 
oduševljenja, potmuli su opet kukavci i plašljivci bez okrilja toga 
dima vinskoga. 

Hrabrost : Njegove grudi nisu čka štita vinske srčanosti, jer 
mu je srce uvijek čelikom trijezne odlučnosti opklopljeno bilo. 

Genij Hrvatstva : Hrvati su slabi prijatelji ustrajnosti : i oni naj- 
spremniji na žrtvu i oni najhrabriji. Za čas će ti i krv prolijati, nepo- 
kolebljivi proti trenutačnoj sili, kao hrašće opori proti buri u gori — 
ali trajnijemu ma i manjemu naporu nisu navikli, već se pod njim sa- 
vijaju i popuštaju, nalik na plamen od rukovjeti slame. Sve obećaju u 
cvatu mladosti, a kasnije u doba zrelosti ništa ne drže, ne donose 
ploda ; hoće da ruše i najveće bregove prepreka, a onda kod prvoga 
maloga trnjaka sustanu i plaču, dok se na nj ne priviknu i drže ga 
ružom. 

Ustrajnost : Sav je njegov život neprekidan niz radnja, neumorno 
oranje i sijanje na polju gospodnjem i narodnom, te ga nisu nikad ni 
trud ni dosada ni neuspjeh od rada odvratili, da se poda ili slavičnosti 
ili lijenosti ili očaju. A svih je napora žetvu prepustio nesebičan svomu 
narodu. 

Genij Hrvatstva : U Hrvatskoj se puno govori o narodu, o puku, 
a ne poznadu ga ; žacaju se u dodir doći s njime, kamo li ga iz bližega 
proučiti, zlo i dobro, znoj i suze, smrad i bolest s njime podijeliti i od 
nevolje ga izliječiti. Gdje u zemlji pučana, u domovini seljaka malo- 
brojni kaput zazire od pučke surine, tu nema prave ni stalne sreće. 

Pučanka vila: On je bio svome puku i otac i majka, duševni i 
tjelesni ljekar. Čast mu ! 

Prosvjeta : Da, bio je pravi prosvjetitelj pučki, koji je prvi od Hr- 
vata puku svome zapalio luč u duševnoj mu tmici, prvi bio vodja k svi- 
jetlim dvorima svijesti i ponosa narodnoga, čvrsti most izmed puka i 
gospode, putokaz im k Zena boljinku otačbine. Za to čast 
mu i slava ! 

Sve vile (skupa) : Čast i slava Marku Maruliću ! 

Genij Čovječanstva (zovući ga rukom k sebi) : Pristupi bliže, slav- 
ljeniče, da primiš iz ruku Genija roda tvoga hrvatskoga dostojnu na- 
građu za svoj istinski, razumni i neumorni trud oko naroda tvoga. 
(Marulić siupa stepenicama do Genija Hrvatstva, dok ga pojedine vile 
pozdravljaju kličuć mu : ,Slava ti i dika u narodu brvaiskom !“ Tad 

ga Genij Hrvatstva ovjenča lovor-vijencem uz klicanje vila.) 

Genij Hrvatstva : Za usluge tvoje mome rodu iskazane krunim te 
vijencem neumrlosti. 

Genij Čovječanstva : A sad primi i od mene hvalu i počast za za- 
sluge čitavome ljudstvu učinjene. (Poljubi ga u čelo.) Pak unidji u 
hram dobrotvora ljudskoga roda medju braću svoju. 

(Dok on ulazi u hram praćen Genijem Čovječanstva / Genijem BHrvat- 

stva, dotle se dižu 1 vile ulazeći za njima u bram, a napose Pučanka 1 

Prosvjeta zagrljene, kličući uz bengalsko svjetlo : ,,Čast i slava Marku 

Maruliću !“ Na to izlazi zbor pučana 1 gospode, koji zapjeva: , Lijepa 
naša domovina... .. o) 


(Zastor padne.) 


Konac apoteoze., 








EDMONDO DE AMICIS. | 


1. 
* 1846., + 1908. 


Ni njega više nema medju živima, Eamonda De Amicisa ! Umro 

je 12. ožujka, ove godine, u 62. godini života, od naprasne smrti, u 
idiličnoj Bordigeri, na rivieri svoje zavičajne Ligurije, u svratištu 
elegantne gospode, kamo se je bio zaklonio od oštrine zimskih mjeseci 
iz svojega Turina. Njemu se još nije htjelo umrieti, jer ga još ne bi- 
jaše ostavila ni umna ni tjelesna njegova snaga, jer je još mogao svojom 
čarobnom riječi tješiti, dizati i zabavljati carstvo svojih. čitatelja, 
kojima bijaše omilio kao malo koji ili nijedan moderni pisac. Nemilo 
tragičan bijaše taj njegov samrtni čas; ali prilike, u kojima je zaklopio 
svoje oči na vječni sanak, kao da su ugodile njegovoj želji, jer je umro 
upravo onako, kako je to sebi maštajući želio u jednoj pjesmici : 

»Htio bih umr'jet usred b'jele vile, 

Gdje prokadjeni vjetrić lako prši, 

A tiho sjajno jutro s neba sija. 

A! ne bih htio u sohici svojoj 

Uza se imat ucv'jeljenu djecu, 

Da smrtna moja ne smuti ih borba... 

Htio bih aa me, vraćajuć se k meni, 

O zori nadju ovdje mirna, blijeda, 

Ko u pregnuću, gdje ih jošte čekam“. 


Tako je i bilo. Njegov sin Ugo, mladi odvjetnik, nalazio se tad u 
Turinu; njegovi ponajbolji prijatelji bijahu daleko od njega. Došli 
su istom sada, u zoru vedra dana, da ga vide ,,mirna i blijeda“ pod 
lednim pečatom smrti, da ga otprate mrtva u njegov mili Turin, gdje 
je najviše boravio i radio posljednjih decenija. Obasut cvijećem, 
praćen uzdasima i suzama, stigao je na vječni počinak. Teško da je 
ijedan pisac svojom smrću rastužio tolika srca kao De Amicis, jer on 
bijaše nada sve ljubljen od čitalačkog općinstva : bijaše najomilje- 
liji cmladinski i dječji pisac, bijaše najpopularniji novelista i crtičar 
svojega doba, najpoznatiji putopisac, najsimpatičniji i najdraži svima 

ne toliko po vanrednoj snazi i veličini uma, koliko po onomu ne- 
čemu, što osvaja i dira srca, što potiče više na usrdnu i odanu 
ljubav, nego na prazno udivljenje i svetu bojazan. T zato nitko ili 
malo tko bijaše u svom književnom radu sretan kao on;. o malo kome 
kao o njemu može se reći, da se je domogao sreće, koja je bila ravna 
njegovoj požrtvovnosti, i nagrade, koja je potpuno odgovarala nje- 
govim zaslugama. Imao se i rašta roditi! 


pj 


De Amicis se rodio u Onelji u Liguriji, od srednje imućne obi- 
telji. Kućni njegov uzgoj. imao je da bude izvrstan, ako: je suditi po 
dobroti i plemenitosti njegove majke, koju je on za svega svoga ži- 
vota uznosio dirljivom i upravo djetinjski nježnom ljubavi sina. De 
Amicis je svoje nauke započeo ui gradiću Cuneo, a nastavio u Tu- 
rinu; kasnije ga poslaše u vojničku školu u Modenu, odakle izadje 
infanterijskim podčasnikom god. 1865. Tu na naucima rana pokaza 
svoju darovitost i prirodjenu mu sklonost k lijepoj knjizi. Još kao pi- 
tomac turinskoga zavoda napisa odu u slavu potlačene Poljske (Italia 
e Polonia). Patnje i stradanja Italije pod. tudjinskim . jarmom 
tu se. poredjuju sa jadima Poljske! I jednoj i drugoj naviješta se spas 
i uskrsnuće u znaku slobode. Mladi poletarac posla svoj prvijenac 
tada. slavnomu romanopiscu i pjesniku Aleksandru Manzoniju, mo- 
leći ga u .popratnom pismu, punom nadobudne strepnje i smetenoga 
strahopočitanja, da ga usreći samo dvjema brazdama odgovora. Man- 
zoni s poznatom svojom popustljivcm dobrotom obodri dječaka, 
da ustraje. u hvalevrijednu zanimanju; ali mu ne sakrije njegovih 
mana. Ovo De Amicisovo poznanstvo od velike je biografske važ- 
nosti po. njegova djela, jer je De Amicis odmah u početku udario sto- 
pama autora VjerenikA4. U tom je pako izboru bio presretne ruke, 
jer je Manzoni uz neobičnu ženijalnost predstavljao onda najzdra- 
viju stranu romantičke škole, kojoj je bio priznatim vodjom. De Ami- 
cisovo oduševljenje za Manzonija raslo je gotovo do književnoga 
idolopoklonstva : u tome nam se svjetlu ukazuje jedna njegova po- 
sjeta kod velikog pisca, koju je sam potanko opisao. Ali uza sve to, 
već. u prvim svojim djelima, De Amicis uva potpuno svoju samo- 
stalnost u pisanju. 

. Već druge godine svoje oficirske službe De Amicis sudjelova u bici 
kod Kustoce (1866.). Plamtijaše tada u punom razmahu austro-tali- 

janski rat. Za mladića prožeta rodoljubtom vatrom, kao što bijaše on, 
otvaraše se široko polje djelatnosti, a njemu bijaše na raspolaganje 
dvojako oružje, oboje potrebno u endašnjoj borbi: mač i pero. Ali 
u brzo mu bilo odložiti mač, da se sasma posveti književnosti. God. 
1867. pozvaše ga u privremenu prijestolnicu Firencu, na redakciju 
vojničke smotre D'Italia militare. Ovdje se zapravo počinje 
njegova književnička karijera. U podliscima ovoga lista zaredaše 
odmah De Amicisovi Bozzetti della vita militare, koji 
mu svojom savremenošću i neobičnim čarom pripovijedanja smjesta 
pribaviše kod općinstva necsporivo priznanje. Za godinu dana bili, 
su tibozzetti toliko narasli brojem, da su izišli u posebnom svesku 
pod naslovom La vita militare (,,Slike iz vojničkoga života“, 
kod nas prevedene od P. Kuničića). 

Ovo bi se djelo moglo danas kome pričiniti retoričkim izlivom 
mlada vojnika, puno razmetljiva idealizma i beskrvne romantike; 
ali za ono doba, kad se je bojnim oružjem vodila zadnja borba za 
jedinstvo i slobodu Italije, to je djelo otkriće i apoteoza one sile u na- 
rodu, koja je, oživjevši narodnom sviješću, ujedno postala odlučnim 
faktorom u ostvarivanju glavnog narodnog ideala. Do tada je ta- 
lijanski noviji svijet čuo samo o brutalnosti njemačkoga i grabežljivoj 
bahatosti španjolskoga i drugih vojnika; vojništvo se u njegovom 
pojmu bijaše poistovjetilo s tlakom i otimačinom, kao zazorno orudje 
tudjinske tiranije, koje ga je dotle držalo okovana u ropstvu. De Ami- 
cisov vojnik, za prvi put u talijanskoj knjizi, prikazuje se kao sin 
naroda : dobroćudan, plemenit, požrtvovan. Taj je vojnik istupio 
iz redova gradjanstva, da svoju krv lije za domovinu i rod svoj; nje* 
govo junaštvo nosi na sebi aureolu mučeništva. Kako da općinstvo, 
ili bolje — gradjanstvo, ne zaželi sa simpatijom i saučešćem zaviriti 
u njegova lična stradanja, u njegove borbe i napore, u njegove misli 
i osjećaje, u njegov svagdašnji život na maršu i u šatoru? De Amici- 
sovo je djelo u tom pogledu prinesak epopeji narodnog tal. vojništva 
iz rata.za oslobodjenje, koje nalazi svoju besmrtnu krunu u slavi 
div-junaka Garibaldija. | 

*k 

Neograničena popularnost, pa uz moralni i veliki materijalni 
uspjeh Vojničkoga života baciše De Amicisa sasvim na knji- 
ževno polje. Proživi u vojničkoj odori još nekoliko ljeta, doživi sudbo- 
nosne dogadjaje godina 1870. i 1874. s triumfalnim ulazom talijanske 

vojske u Rim, ie proglašenje Rima prijestolnicom novoga kraljevstva. 
Sada, kad se je po formalnoj izgradnji narodne države valjal.. podavati 
realnijim i treznijim idealima, i njemu je kao piscu, uzgojenu na voj- 
ničku i za vojništvo, bilo. usavršiti svoj književni uzgoj i upoznati 
se u čitavom opsegu s potrebama i smjerovima narodnoga života na- 
prama napretku i zahtjevima prosvjete izvana. U tu je svrhu, što Ta- 
«lijani obično rijetko čine, stao putovati po inozemstvu : Od god. 1872. | 
do 1888. pohodio je Englesku, Španiju, Maroko, Carigrad, Holandiju, 
Pariz i napokon Ameriku, da prouči kolonijalni život svojih suple- 
menjaka u novome svijetu. Kao plod tih svojih. putovanja objelodani 
u odnosnim razmacima osam debelih putopisa. Bijahu to Ricordi 
di Londra, La Spagna, Marocco, Costantinopoli, 
Olanda, Ricordi di Parigi, SulP Oceano, In Ame: 
rica. Ovim putopisima De Amicis je polučio dvoje : prvo je iskustvom 
i proučavanjem života, običaja i kulturnih sopstvenosti ljudi i na- 
roda raznih kontinenata upotpunio svoje znanje i svoju naobrazbu; 
a drugo, on je našao najraznovrsnijega i najzanimljivijega gradiva za 
svoje opisno prikazivanje i svoje novelističko pričanje. De Amicisovi 
su putopisi najprije u literarnom smislu otmjenom umjetnošću pi- 
sana djela; a onda su vjerna ogledala kulturnih i etičkih strana poho- 
djenih naroda, osvijetljenih psihološkom dosjetljivošću, raščinjenih 
oštrom analizom i vješto uhvaćenih u okvir slikovita opisa, bez suho- 
. parna nabrajanja i beznačajnih sitnica. Nu nije tim knjigama jedinim 
objektom čovjek i njegova kultura. Paralelno uz ove De Amicis boja- 
disarskom živošću slika prirodu kraja, slavi je kao.ushićen turista, 
pjeva joj kao oduševljen pjesnik, pa je često njegov opis i slika i apo- 
teoza i velepjesan u jednome. Tu je rijetkom vještinom prikazan sjaj 
i veličina Pariza, divlja slikovitost i neobičnost Maroka, istočna kultura 
i nekultura čarobne prijestolnice na Bosporu, španjolska otmjenost i 
ljepota, holandeska uredna prometnost i izvorna samoniklost umjeća; 
Sul Oceano je velebna pjesan moru. Bogatstvu i sjaju mora od- 
govara u ovim djelima sjaj i bogatstvo talijanskoga jezika i izražaja. 
Ovdje se De Amicisova spisateljska ličnost prikazuje s gotovo svim 
njezinim glavnijim crtama : tu je već .onaj kasniji oštrovidni opažač, 
često prokušani psiholog ljudf i okoline; tu je onaj razglašeni pa e- 
sista (slikar krajolika), tu ugodan pričalac, tu istančani stilista, tu 
pisac, koji poznaje sve tajne, da ugodi i osvoji simpatije čitaoca. 
# 

Po svojim putovanjima De Amicis se ne maknu iz Italije. Nasta- 
nivši se trajno u Turinu podvostručavaše od godine na godinu svoju 
radišnost. vanrednom produktivnošću. Od prijašnjeg obožavanja pri- 
rodnih krašota ostade mu naročito ljubav za alpinsre krajeve Pje- 
monta i za primorsku slikovitost talijanske riviere. Nuz pome- 
nute putopise i djela drugoga sadržaja (kao Ricordi del 1870—71., 
Novelle, Poesie, Ritratti letterari), objelodanjena do 
zadnjeg decenija dvadesetih godina, najglasovitije je i upravo nje- 
govo remek-djelo — Cuor e (Srce), izišlo prvi put god. 1887. Srce 
naviješta novu epohu u De Amicisovu radu, u kojoj se sve jače ističe 
njegova socijalna strana i moralna tendencija. Cuore je u domaćem 
vrtu iznikao. cvijet. De Amicis imadjaše. dva sina, Furija i Uga; pa 
kako bijaše do skrajnosti nježan otac, posvećivaše svu očinsku skrb 
njihovu duhovnom i tjelesnom napretku. Prateći dnevno. njihov fi- 
zični i intelektualni razvitak prenašao se u njihov dječji svijet, uživ- 
ljujući se s njima u njihov rad, u nestašne muke i veselja u prozorju 
njihova života. Školajući tako rodjenu svoju djecu posmotri otac 
s bližega i sa življim interesom školski život prvoga stepena, taj mali 
zadružni svijet za sebe, s toliko različnih tipova i karaktera u zametku, 
S toliko sitnih zgoda i nezgod.: i prerazličnih doživljaja, ali koji su sudho- 
nosno važni po uzgoj i karakter budućih ljudi. F u ovakovu premišljanju 
oko toga svijeta malenih zamisli svoj C u or e pod slijeđećom fikcijom : 
Mališ Enrico piše jedne školske godine svoj ,,dnevnik“; otac mu 
ga pregledava, ispravlja i u posebnim pismima daje mu primjerene 
naputke. Tu se pred nas izvodi čitava galerija karaktera u minijaturi : 
tu je mali dobrotvor, koji u prvom dodiru s odrpanom bijedom. ćuti 
naravne nagone srca, da tješi i pomaže; tu je nađareni lukavac, koji 
od lijenosti vara pišući lekciju na noktima svojih prstića; smutljivi 
nemirnjak, koji se za drugima krije; iskrenjak, koji trpi ukore za svoje. 
i svojih drugova krivice; neuredni zamazanac, povjerljivi drugar, 
prometni organizator, prigodni junak, koji, i ako ne pojmi veličinu 
cilja i žrtve, umire za domovinu, jer instinktivno osjeća dužnost i ple- 
men tost junaštva (sravni epizodu o malom uhodi 1 bubnjaru). Svi 
ovi i mnogi drugi tipovi vještački su ocrtani i u svojoj izvanjskoj pojavi, 
karakterističnoj po nutrinu svakoga od njih. Ovdje se De Amicis uka- 
zuje dubok psiholog dječjega života, onoga života, u kome je skoro sve. 
djelovanje ravnano sjetilnim nagnućima i nagonima ćudi. Odatle 
i naslov djelu — Srce. Srce tu radi, srce je ujedno ono, koje pušta, 

da na nj djeluju, više nego na intelekat, izvanjski dogadjaji i nauka 
škole. 

Da za djecu nema u svjetskoj književnosti poučnije i zabavnije 
knjige od ove, dokazuje najboije njezina slava, koju uživa ne samo 
u Italiji, nego širom bijeloga svijeta : Nema kulturnoga jezika, na 
koji Srce nije bilo ili prevedeno ili preradjeno; kroz dva prva dece-. 
nija slavilo je svoje četiristoto izdanje na talijanskomu, a do čanas je 
prevalilo već 500. 

Sa Srcem je postao De Amicis pravim piscem-školnikom. Ideali 
škole i obitelji njemu su postali prvom zadaćom. To su izmedj onih 
ideala, koje jedan njegov kritičar nazivlje raggiungibili (dosti- 
živima), iza epoke sanja i maštanja, ideali. koji su imali stvoriti novoj 
državi nove gradjane. De Amicis se našao time na pravom svom polju, 
pa je tomu zvanju do konca života ostao besprimjerno vjeran po- 
svećujući mu, ako ne sve, a ono glavni dio svoga zanimanja. U romanu 
Il romanzo di un maestro prelazi s pitanja gojenačkih na 
pitanja i interese nastavnika i učitelja niže klase, čiji je trud i zasluge 
on najbolje shvaćao i cijenio. Dvije daljnje knjige upotpunjuju i pro- 
širuju sadržaj, što je u Srcu iznesen: Izmedju školei doma 
i Uspomene iz djetinjstva i škole niz su uspomena i 
doživljaja u slikama, prave ,,slike iz školskoga života“. Svim ovim dje- 
lima postao je De Amicis idealnim kraljem dječjega svijeta, pravim 
ljubimcem malenih, kojega su oni shvaćali, ljubili, slušali sa zanosom 
djetinjske vjere i naivne iskrenosti. Stizala su na njega pisma iz svih 
krajeva, u kojima mu njegovi nejaki čitatelji iskazivahu svoju harnost 
i svoje udivljenje. Kud je god prolazio, trčali bi, da ga vide, sretni su 
bili, da se dotaknu njegova odiela, da im on pruži svoju očinsku ruku. 
Zamislite malko : htjeli su jednom, da im govori u skupštini (1895.); 
i on je pristao, on se je snizio do tih mališa i držao im tri govora, da 
im onim svojim lako shvatljivim načinom kaže, što su oni i kako na 
njima svijet ostaje. Koliko li veselja, kolike li duhovne naslade za 
njegovo plemenito srce, u onom medjusobnom razumijevanju, u | onom 
povjerljivom odazivu nestašnih dušica ! 

I dok je tako, pun pouzdanja i vjere, izlijevao neiscrpno vrelo 
svoje ljubavi i dobrote nad nejaki podmladak, stvarajuć svojim od- 
gojnim pisanjem dobre i plemenite, nije mogao ni slutiti, da će ga strijela 
sudbine pogoditi u srce baš na njegovu topragu : God. 1809. njegov 
stariji sin, mladićak Furio, iz nepoznatih razloga oduze sebi život ! 

Tu groznu obiteljsku tragediju iznosi De Amicis u jednom poglavlju 
svojih Uspomena (Memorie, 1899.). Ova nesreća djelovala 
je razorno na njegovu tjelesnu i duševnu stranu. Njena crna uspo- 
mena ogorčavala je ostatak njegova inače vedra života, a bez dvojbe 
je ona i uskorila njegov noprasni konac. 


*& 


Uz ovu dječiju i omladinsku gajio je De Amicis jednakom inten- 
sivnošću i poučno-socijalnu literaturu. Amo spadaju ona djela, koja pri- 
kazuju društveni živuvt s njegovim običajima i navikama, njegove dobre i 
loše strane; nadalje djela, koja prelaze na trnovito polje socijalnih pi- 
tanja; pa takova, koja prikazuju nove struje talijanskog narodnog života. 

Zanimanje za socijalni problem De Amicis pokazuje za prvi put 
u svome Sull' Ocean o, gdj» pobliže razmatra iseljeničko pitanje, 
pau Romanu jednog učitelja pod dojmom bijede i nepra- 
vice, što ju trpi učiteljski stalež. Od ovih prividno bezbojnih poku- 
šaja do godine 1890. proživljuje pisac u svojim nazorima naglu i ne- 
očekivanu metamorfozu : ove se godine u jednom govoru radnicima 
grada Turina otvoreno priznaje socijalistom. Udara istodobno osnov 
socijalnom ili socijalističnom romanu Prvi Maja. Sve je osupnuto 
iščekivalc, kako će se sada miroljubivi novelista baciti aktivno na 
polje socijalne borbe stavljajući u njenu službu svoje proslavljeno 
pero. Ali je to očekivanje bilo uzaludno. Pomenuti roman riti je kad 
bio dovršen, niti je šta od njega bilo objelodanjeno do neznatnih ulo- 
maka. De Amicis, kako se sada razabire, ne bijaše rodjen za propaga- 
tora nikakve doktrine, pa ni socijalističke ; ne bijaše za one skrajnosti 
ni za sva ona sredstva sccijalne borbe, koja nuždno nosi sa sobom 
mnogo mržnje, koja često više ruši nego li gradi, koja u svojoj jagmi 
za pravicom i slobodom steže ili oduzimlje te iste božje darove prista- 
šama protivnoga tabora. De Amicis bijaše socijalistom u onom opće- 
nitom i pravijem značenju, time naime, što je bio: prožet iskrenom i 
dubokom ljubavi za čovječanstvo. 

Jednakom ljubavi i dobrotom odišu njegova djela socijalne sa- 
držine (nazovimo je tako !): Prijatelji, Vino, Anonimno 
pisme, Nadeislave, Kočijazasvakoga, Na mlado 
ljeto, Vesele stranice, Crveni i crniit.d. 

Izmedju svih ovih najzanimljiviji mi se čine njegovi A mici, 
u dva debela sveska. Iz pojedinih poglavlja moći je razabrati, koliko 

je raznovrsna materijala znao autor prikupiti oko svoje stožine. Prvi 
svezak sadrži ova poglavlja : Prijateljstvo, Prijatelji, Oholost, Visoki 
i niski, Nutarnje bitke, Mladi i stari, Slasti prijateljstva, Obrnuta strana 
medalje, Intermezzo, Kako nastaju prijateljstva, Kako se prekidaju, 
Na polju. Drugi svezak sadrži : Protresanja, Zadnji pozdrav, Disku- 
sije, Širom svijeta, Rodjaci prijatelja, Prijateljice, Udaljeni, Pisma, 
U nesrećama, Izmedju Talijana, Prijatelj tudjinac, Nepoznati prija- 
telji, Mojim prijateljima. 

U ovome se zadnjem poglavlju, u formi piščeva oproštaja sa svojim 
ličnim prijateljima, nalazi ključ sadržaju čitava djela s njegovim 
intencijama, pa ga za to ovdje u cijelesti prenosim : 

»Ali bila bi nezahvalnost, kad bih ja završio svoju knjigu s -po- 
zdravom imaginarnim prijateljima, a da se-jednim vas ne sjetim, zbiljni 
moji prijatelji. Mogu reći, da sam je s vama napisao, ovu svoju knjigu. 
Osjećao sam potrebu, da vas proučim; išao sam naokolo, da vas pre- 
kapam posvuda, od prvoga do posljednjega : najudaljeniji od vas, 
onaj, koji može najmanje od svih pomisliti, da mi je padao na um, bio 
je ovdje stokrat spominjan i zapitkivan. Sva su vaša imena ovdje brižno 
registrisana, svrštena i okupljena na svaki mogući način, i tumačena, 
a nekoja i ilustrovana s nekoliko poteza pera, koji predstavljaju u naj- 


. gorem slučaju jednu ljudsku spodobu. Ne možete si pomisliti ono 


mnoštvo uspomena, koje sam za svakoga od vas po pameti prevrćao : 
Uspomene o šetnjama, o zgodama, 9 raspravama, o pripovijestima, 
šalama, svadjanju, sudovima, riječima; stvari, koje ste vi sigurno 
većim dijelom zaboravili, ali koje su se meni s ovom mojom tvrdo- - 
kornošću razmišljanja vraćale u pamet jedna po jedna, jasne kao utisci 
prošloga mjeseca. Proživio sam sve to s vama po drugi put ; opet sam 
vidio sva cna mjesta, gdje smo se bili skupa našli, i opet kušao sva 
ona čuvstva, koja smo jedan drugomu očitovali po hiljađu puta. Da 
vas uzmognem imati ovdje, u početku sam morao ići u potragu za 
vama, obilazeći po Italiji u svakome pravcu, od Girgentija do Ve- 
necije, a za tim malo po malo dolazili ste mi sami : svaki put, kad bih 
se našao u svojoj sobi, našao bih vas sve na okupu, gdje me čekate. 
Osobito ob noć, iza nekoliko sati rada, kad mi je duh bio uzbudjen, 
gledao bih pred sobom najživlje vizije : vidjevao sam vas, edje sjedite 
za stolovima,  naslonjene na ormare knjiga, osovljene uz duvare, u 
praznini vrata, iza stakala terase, u svakom zakutku prikazivali ste 
mi se po jedan; bijaše to prava mješavina oficirskih čaka, šubara slikara. 

odvjetničkih cilindara, učeničkih klobučića; pusti metež i mrmljanje, 
izmedj ova četiri zida, tako da su mi se često zamršavale misli, pa 
nisam mogao da skucam dvije cigle riječi. Jedan mi Šaptaše u uho 
»lijep slučaj“ zlobljenja; drugi jedan primjer pomirbe; ovaj mi go- 
voraše : — Uzmi i našu od onoga đana u raspravu prijatelja —'; 
onaj mi zvrndaše: — navedi i moju kućnu gazdaricu izmedj toliko 
vrsti prijateljica. A katkada navaliste na mene u svim talijanskim: 
narječjima, svi u jedan glas, oprovrgavajući ono, što bih pisao, nećka- 
jući se, da mi služite za-primjer u opisivanju nekih mana i nekih pre- 
vara: — nije istina ! — to je jedna tvoja mana, a ne moja! — ti iz- 
obličuješ činjenice! — Meni si ti skuhao tu poparu. — Čija bijaše 
prva krivica? — Kušaj ti da nacrtaš svoju medju tim ,,slikama“. — 
Ah, pa ove ja doista ne podnosim ! —- Paklena .halabuka. Ja bih se 
stao braniti. Na to bi nastajale žestoke prepirke. Jedni bi.mi predba- 
civali stare uvrede, koje sam bio zaboravio i .rad-kojih sam se morao 
opravdavati. Drugi bi mi napominjali djetinjarije, jadnu moju fi- 
guru prije nekoliko godina, te bi me oblilo rumenilo, kao da je:to bilo 
ovoga časa. Neki, umrli, postavljali bi mi lednu ruku na ruku, koja 
držaše pero, te bi me silili, da zbrišem jednu ili drugu napisanu riječ. 
Netko bi mi položio na glavu ruku, kao da me hoće milovati, pa bi 
mi šaptao riječi zahvalnosti, koje bi me dirale u srce. Svaki biste me 
čas presijecali u radu. Prilijepio bih se katkada: uz-jednoga od vas, 
odložio bih pero, stao bih promišljati sa zatvorenim na po očima, sastav- 
ljajući neke njegove “govore, obnavljajući u svojoj pameti njegovo lice 
i njegov glas, oživljujući s njime u dalekim mjestima —-i zaboravljah 
na knjigu za mnogo vremena. I grohotan smijeh razbijao bi na ma- 
hove tišinu moje sobice, kad bih se sjetio nekih naših lakrđija, koje 
smo doživjeli skupa; provala nenadana čuvstva, koja bi me prisilila, 
da potražim po svojim ladicama požutjelu fotografiju ili svežanj starih 
pisama, i onda bih naglo stao pisati u misli, na čelu bijeloga listića 
ove riječi: Dragi prijatelju... koje bi ostajale tu bez na- 
stavka; ili bijahu gorka kajanja starih krivica, koje bi mašta, usijana: 
radom, do pretjeranosti povećavala; kajanja, koja su me neko vrijeme: 
držala zaokupljena, s laktom oduprtim o sto, s glavom naslonjenom 
na ruku, da razložim sa svojim prijateljem, ne bi li mi oprostio, go- 
voreći mu : -— imaš pravo; bio sam zbilja živina. — I to koji put tako: 
jako, tako izrazitim glasom, da mi je Zvučio na uši kao glas nekoga 
drugoga, i silovito me trgnuo kao iz nekoga sna. I uvijek, đok bih pisac, 

na svaku stavku, na svaki redak letio bih s mišlju na jednoga od vas. 
Tko zna, govorio sam u sebi, da li će, čitajući ovu stranicu, taj moj pri- 
jatelj razumjeti, da se to odnosi na čin onoga dana, i da li će prepoznati 
u-ovim redcima smjeranje na naše ljubomornosti otrag desetak godina. 
Tko zna, da li će onaj drugi moj prijatelj, s kojim sam prestao općiti, 
ima tomu godina, pogoditi, da su mi ove riječi bile nadahnute njegovim 
povedom, da ih pišem, ne bi li kako razumio moje priznanje, da sam 
onda imao krivo i da želim od svega srca, da mi oprosti? I da li će onaj 
drugi, susrevši me, dohrliti k meni većom ekspanzivnošću, nego što 
običaje, iza kako je čitao onu stavku, u kojoj je tako očigledno, da 
je moje čuvstvo i moje udivljenje njemu obraćeno? Mogu reći, da sam 
iznova započeo novo prijateljstvo sa svima vama, u ovom razmaku 
vremena; zašao sam dublje u srce svakoga; premišljavajući: priznao 
sam mnogo dobrih svojstva, koja mi bijahu izbjegla, i dobrih razloga, 
što ispričavaju mane, koje sam bio opazio ; mnogima sam dao pravo, 
otkrio sam dugove zahvalnosti, koje mi preostaje isplatiti, naučio sam 
nalaziti u vašem prijateljstvu zadovoljstva i utjehe, kojih nijesam 
znao pronaći u prošlosti; i čvršće sam se uvjerio; da jedan dio sreće moga 
života ne mogu imati nego od vas, i da je ne mogu tražiti nego -u vama 
poboljšavajući se i htijući vam dobro. I sada me neka tuga podilazi, 
što vas ostavljam iza toliko vremena, što radimo skupa. Ulazeći u sa- 
svim drugi tečaj misli uvidjam, da se s mnogima ne ću sastati nego ri- 
jetko kad; neki će izblijedjeti u mojoj pameti, drugi će iščeznuti za uvijek. 
Čini mi se, da će se u ovom času, kad napišem zadnju riječ, sve vaše 
prikaze, što su nagrnule oko mene, raspršiti na sve strane, kao rulja 
oslobodjenih uznika, i da ću ostati sam, od sada unaprijed, da radim u 
svojoj opustjeloj sobi . .. Lijepo je razdoblje moga života ovo, što se 
završuje u ovaj čas; lijepo pomoću vas, poradi vas. Zahvaljujem vam, 
dakle, ostavljajući vas, i šaljem vam svoj ,,Zbogom“ iz dubina svoga 
srca, stari i novi moji prijatelji, starci i mladići — drugovi moga 
djetinjstva i moje mladosti — prijatelji u muževno doba — budući 
prijatelji starosti — prijatelji udaljeni, prijatelji uvriedjeni, prijatelji 
mrtvi. Zbogom“! Zbogom !“ | 
Naveo sam ovaj epilog iz ,,Prijatelja“, jer je vrlo značajan za De 
Amiicisov način pisanja uopće, a napose u predmetu ove vrsti ; a onda, 
jer je u njemu izložen gotovo cio nacrt samoga djela, iz kojega se vidi, 
kako svestrano zna De Amicis promatrati društveni život i kolika je 
u njega moć opažanja, oštrina analize i ona, da tako rečem, dosjetljiva 


»Hrvatsko Kolo“ 1908. 20 

finoća socijalna psihologa, da i ne govorim o bujnosti i živošti nje- 
gove mašte. . 

Više narodnu no socijalnu stranu zastupa De Amicis u djelima, 
kojanosenaslov Na vratimaltalijei Triprijestolnice 
(Turin, Firence i Rim). Ovaj pretposljednji odsjek svoga rada uz neka 
druga djela. završuje on tvorevinom, koja bi se megla nazvati li- 
teraturom Alp4. Njegovo omiljelo ljetno boravište posljednjih go- 
dina bijaše Giomeinu Val d?Aosta, a omiljelo alpinsko brdo 
Cervino meta njegovih ekskursija. Ljepote ovoga kraja opisane su 
u knjizi U carstvu Cervinovu, Vesele stranice i 
U carstvu ljubavi, prvo zbirka slika i skica, drugo zbirka no- 
vela, zadnja su njegova djela omašnijeg objema. Ali su zadnja više po 
vremenu objelođdanjenja, dok je to po autorovoj sopstvenoj odluci 
knjiga o talijanskom jeziku (L' dioma gentile). De Amicis je 
htio da ovo bude zadnje djelo kao plod njegova iskustva i učenja za 
cijelog njegovog života. 

Što je dalje pisao, a radio je upravo do posljednjega časa, bijahu 
samo kraće stvarce, psihološke skice, slike i sličice iz života, novele, 
filozofsko humane studije po primjeru Montaigneovih. Za veće radove 
kao da mu bješe ponestalo potrebite ustrajnosti i strpljive zaokuplje- 
nosti na duže vrijeme. Na pisaćem stolu našli su njegov posmrtni 


bozzetto S prozora. 

List Marzocco donio je prigodom De Amicisove smrti ovaj 
epigraf Izidora Del Lungo : Edmondo De Amicis — svojom okretnom 
prokaljenom moćnom riječi — prikazao je vrlinom uma istančana 
čuvstvom — čudesa prirode — sjajna junaštva istorije — realnost 
života — svetost ideala — umjetnik ljepote i dobrote — koje uzgajaju 
i nadahnjuju — svjetski propagator talijanskog idioma. 

U ovom su natpisu lapidarno istaknute sve odlične vrline De Ami- 
cisa pisca i čovjeka, ali jedno nije istaknuto, i baš ono, što posjeduje 
rijetko koji pisac na svijetu, a to je tajinstvena moć, kojom je za sobom 
znao voditi mnoštvo, po kojoj je uživao trajne simpatije svih slo- 
jeva publike. Ta moć njegova potječe odatle, što on sam sa simpatijom 
prikazuje stvari, i što svuda ističe, kako jedan kritičar reče, razloge 
srca; potječe odatle, što je u svom životu i u svojoj spisateljskoj 
umjetnosti ostao uvijek poštenjakom. Dok je Carđucci stajao visoko 

kao ideja, De Amicisovo je srce kucalo s narodom. On je bio prijatelj 
toga naroda, bio. je razuman, čuvstven brat neizmjerne obitelji, po- 
sljednji tumač talijanske ugladjenosti. Optimistično neko raspoloženje 
obavija nepomućenom vedrinom sva njegova djela. U svom putopisu 
SulP Oceano, gdje je imao prigode, da iz bližega motri socijalnu 
bijedu, kaže, da su ljudi više nesretni, nego li.zli. I ova harmoničnost 
njegove ličnosti, ovo ravnovjesje izmedj uma i srca očuvalo ga je od 
svih ekstrema u pisanju i u životu, u umjetnosti, kao i u političkim i 
socijalnim nazorima njegovim. Tko da ne pristane na njegov socija- 
lizam? — pita jedan njegov štovatelj: ,,Za nj socijalizam nije bio 
kakova politička stranka; za nj je on značio težnju i složno pregnuće 
svih ljudi dobre volje k jednoj manje tegotnoj i daleko pravičnijoj 
instituciji zadruge ljudske; za nj je to bio sveti rat proti zlu u svim 
mogućim oblicima.“ 

Pravo ima Benedetto Croce, estetičar na glasu, kad ga u jednoj 
svojoj studiji o tal. najnovijoj književnosti smatra moralistom. 
Zadnji njegov spis nosi naslov: Dopunjci Galateu Della 
Casa! s 


1 još jedna rijetka odlika resi njega kao spisatelja : neprestana 
skrb oko čistoće jezika i pravilnosti stila izdjela ga jednim od rijetkih 
popularnih spisatelja, koji uvijek pisaše lijepo. Za to su forma i jezik 
njegovih djela plod neprestana učenja i spremanja, postepena usavr- 
šavanja i savjesna rada. Ovo njegovo nastojanje, spojeno s prirodjenom 
genijalnošću rodjena umjetnika i s etičkim plemenštinama čovjeka - 
utvrdjuju veličinu i osebujnost De Amicisovih književnih tvorevina, 
u kojima su ove glavne značajke: postojana svježina koncepcija i 
slik4, svestranost inteligencije, vedar optimizam i urodjena dobrota 
srca, plemenita moralnost umjetničkih intencija, nepritajana odvratnost 
. naprama svemu, što mu se prikazivalo prostačkim i razuzdanim. Kao 
što je njegov čovječji ideal ostao vazda neokaljan i uzvišen, takva 
je i njegova forma : privlačiva, puna uvjeravanja, bistra, odmjereno 
kićena i nenatkriljivo korektna. Lo stile & Puomo: stil je 
čovjek ! 


Sredinom Srpnja, 1908. 
DR. V. LOZOVINA. 

De Amijcisov utjecaj na hrvatsku knji ževnost. 


Nema dvojbe, da je kultura sa talijanskoga poluostrva snažno 
djelovala na kulturni razvitak naroda, koji je stanovao i danas sta- 
nuje na istočnim obalama Jadranskoga mora. Suvišno je zasizati u 
duboku starinu, spominjati kulturne spomenike u Dalmaciji, koji nas 
još danas sjećaju ,,Magne Graecie“ i rimskoga carstva. Hrvatska 
kultura srednjega vijeka i novijih vremena nosi na sebi biljege tali- 
janske renesanse i najnovijega preporoda u XIX. vijeku. 

Uzroke tomu utjecaju ne treba tražiti u političkim vezama i 
odnošajima Dalmacije i Hrvatske sa Italijom i njezinim republikama. 
Priroda je spojila Jadranskim morem jednu i drugu obalu, kao što je 
spojila obale Male Azije sa Grčkom. Dosta je konstatovati nepobitnu 
činjenicu, da je Italija primila i na kulturnom polju mnogo od nas 
Hrvata, kao što i mi od nje. Mi smo rijoj dali i slikara i vajara i gradi- 
telja i pjesnika i glazbenika i učenjaka na svakomi polju nauke, a od 
nje smo primili u zamjenu i umjetničkih spomenika i slavnih djela i 
kulturnih učitelja i velikih ideja. : 

Sama ideja narodnoga jedinstva, koja se je u Dalmaciji kroz sto- 
ljeća, ne samo decenije, razvijala, nikla je u Italiji. Naša narodna borba 
razvijala se je pod veoma jakim utjecajem talijanske borbe, koja je 
nalazila odjeka u djelima književnosti i umjetnosti. 

Dubrovačko-dalmatinska književnost, kojom se punim pravom di- 
čimo, osim našeg narodnog elementa, imade u velikoj mjeri jasno iz- 
ražen talijanski savremeni karakter bilo u smjeru bilo u formi, u-kojoj 
se pojavlja. Naš Ilirizam je pod uplivom talijanskim. Naši najbolji knji- 
ževnici i pjesnici nadahnjuju se na radu talijanskih. Djela Manzonia, 
Alfieria, Montia, Giustia, Pellica, Grossia, a da ne spominjem drugih, 
prevode se na hrvatski jezik, a trag im se osjeća u djelima naših Pre- 
radovića, Mažuranića, Šenoa, Trnskih, Bogovića, Nemčića, Dežmana, 
Tomića, Kumičića, pa dalm. Hrvata : Vodopića, Buzolića, Despota, 
Pavlinovića i drugih prezaslužnih pregalaca na književnom polju. 

Italija je nalazila u Dalmaciji veoma obilno tržište za svoju knji- 
ževnost, za svoju umjetnost, za svoju kulturu. Nalazila je kod nas 
sirovina svake vrsti, ali nas poplavljala svojim knjigama. 

Nije to samo puka prošlost, to opažamo još danas u doba naj- 
bujnije razvijene narodne svijesti. Još danas ne samo Rijeka i Zadar, 

nego Šibenik, Spljet, Dubrovnik, a da ne spominjem manje gradove, 
troši talijanske knjige, talijanske književne novine, talijansku glazbu. 
Taj utjecaj talijanske: kulture ne samo što nas nije-raznarodio, negb 
je u velike doprinio probudjenju i razvitku naše narodne svijesti. Još 
danas i najodrešitiji Hrvat stoji pod utjecajem talijanske kulture. Mogao 
bi čovjek reći, da osim jezika i narodne svijesti sve je drugo pod uti- 
cajem talijanskih kulturnih ideja. 

Je li to dobro ? Je li to korisno ? O tome nije ovdje govora. O 
tome se može suditi po posljedicama. Ali ne ću pogrješiti, ako ustvrdim, 
da je za nas Hrvate mnogo blagotvorniji talijanski utjecaj od njemač- 
koga. Stoji nepobitna činjenica, da Talijani jakim utjecajem svoje kul- 
ture nisu nikoga ili gotovo nikoga potalijančili, a mi smo nasuprot 
pohrvatili cijele predjele i gradove nekad čisto romansko-talijanske. 
Pohrvatili smo ih usuprot protivnomu nastojanju vlad4 mletačko- 
austrijskih. Ako pak svratimo pozornost na utjecaj Niemstva, vidjet 
ćemo, da je naš elemenat podlegao, gdjegod je došao u dodir sa nje- 
mačkim i u samoj našoj rodjenoj domovini. | 

Taj blagotvorni utjecaj talijanske kulture na nas Hrvate osobito 
u Dalmaciji, dovoljan je razlog, da se pozabavimo sa znamenitijim 
pojavama te kulture u samoj Italiji, jer su u velike poučne. S toga 
uzeh pero u ruke da predstavim ,,Matičinim“ čitateljima ,,Kola“ knji- 
ževnika, za kojim se cijela Italija zavila u korotu. Da predstavim 
pisca ,,Srca“, Edmonda De Amicisa. 


* 


On je izdahnuo nenadano u svratištu malenog gradića Italije, 
Bordighera, u noći izmedju 14. i 12. ožujka. Na vijest o njegovoj smrti 
cijela Italija osjeti duboku bol, a novinstvo cijeloga svijeta iznijelo 
je uz pohvale velikomu piscu nekoliko banalnih podataka o njegovu 
životu. U svakom si mogao čitati obligatne preštampane retke: ,,rodio se 
je u Onelji (Oneglia) na ligurskoj obali g. 1846. Posvetio se je vojničkoj, 
karijeri, te g. 1865. izidje iz vojničke škole u Modeni kao podporučnik. 
Slijedeće godine sudjelovao je u ratu proti Austriji i vojeva u bitci kod 
Custozze. Starešine ga staviše god. 1867. na uredništvo strukovnoga 
vojničkog lista ,,La vita militare“, što je izlazio u Florenci. Zavoli 
književni Tad, te god. 1874. napusti vojničku službu i posveti se sa 
svim kniževnosti“. Za tim nadodaju : ,,putovao je po svijetu i opisao 
u živahnim plastičnim putopisima ta svoja putovanja. Bio je žarki 

patriota i slavitelj talijanske kulture i veličine, poklonik svoje rodjene 
grude. Bio je velik stilista, čovjek plemenita srca, nije bio puki reto- 
ričar, kao na pr. D'Annunzio“. Iza ovakovih ,,kritika“, sastavljenih 
svugdje jednako, dolazi popis njegovih djela : ,,Iz vojničkoga života“ 
(1868.) — ,, Uspomene iz 1870.—71.“ — ,,Spomen na London“ (1874.) 
»Španjolska“ (1875.) — ,,Maroko“ (1876.) — ,,Pripovijesti“ (1878.) 
— ,,Carigrad“ (1878.) — ,,Holandija““ (1879.) — ,, Uspomene Pariza“ 
(1879.) — ,,Pjesme“ (1880.) — ,,Književni portraiti“ (1881.) — ,,Srce“ 
(1886.) — ,,Prijatelji“ (1888.) — ,,Na ždrijelu Italije“ (1888.) — ,,Na 
Oceanu“ (1889.) — ,,Vino“ (1890.) — ,,Od kuće do škole“ (1892.) — 
»Djeci“ (1895.) — ,,U Americi“ (1895.) — ,, Anonimno pismo“ (1896.) 
— , Nada i slava“ (1897.) — ,,Crveni i crni“ (1897.) — ,,Tri grada“ 
(1898.) — ,,Svačija ekvipaža“ (1898.) — ,, Uspomena“ (1899.) — ,,Iz 
djetinjskih i školskih dana“ (1900.) — ,,Mlado ljeto“ (1901.) — ,U 
Cervinovu kraljestvu““ (1904.) — ,,Jezik finoće“ (1905.) — ,,Vesele 
stranice“ (1905.) — ,,U carstvu ljubavi“ (1907.). 

Ovim popisom, koji je amo tamo proširen sa dvije tri riječi sa- 
držaja, odužili su se svi časopisi Evrope i Amerike velikomu pokojniku. 
Ali ni talijanski pisci nisu bili rječitiji. Prigodom teške katastrofe 
naručio sam sve velike talijanske novine od Rimske ,,Tribune“ do 
Milanskoga ,,Corriere della Sera“, čitam i nekoliko književnih perio- 
dičnih izdanja i , Nuova Antologia“ i ,,Scena Illustrata“ i.,,Minerva“ 
i »lllustrazione Italiana“, ali temeljite studije o piscu nisam našao 
nigdje. 

Čitao sam radnje tridesetorice raznih pisaca, koji uživaju velik 
ugled u Italiji. Neki pišu o zadnjim časovima pokojnika, neki opisuje 
piščeve navađe, neki se sjeća ovoga ili onoga doživljaja s njime, ali 
nitko još nije prikazao čovjeka u intimnom savezu sa njegovim dje- 
lima. Dokaz je to, da je talijanska literatura s ovoga gledišta veoma 
manjkava. 

A bilo je što govoriti ! | 

Edmondo De Amicis žrtva je one iste sudbine, koja kroz vjekove 
progoni miljenike vil4. Njegov život je očit dokaz, da čovjeka ple- 
menitih osjećaja, da čovjeka dobra prati nesreća, te mu puteve posi- 
pava dračem i korovom. De Amicis je pružio svojim životom nov dokaz, 
nov primjer za poznije izdavače djela Piera Valeriana u Italiji, Kor- 
neliusa Tullia u Holandiji, D' Israelia u Engleskoj.o.nesrećama i ne- 
woljama književnika. 

Da, De Amicis nije bio bolje sreće od slijepoga Homera, kojega | 
pratijaše bosonoga djevojčica po otoku Hiju ; nije bio sretniji od Vir- 
gila ni od Ovida, kojima kruta sudbina ne dopusti, da zaklope oči u 
ljubljenom Rimu. Plače veliki Dante u progonstvu obijajuć tudje 
pragove. Plače Ossian u pratnji Malvine po morvenskim klisurama. 
Od Shakespearea i Miltona pa sve do Silvia Pellica vidimo opetovanu 
jednu te istu povijest, povijest boli i nesreće. Toj nije mogao izbjeći 
ni De Amicis. Samo što on nije plakao, barem na oko, dao se je u na- 
ručaj Bacchu, da na sve zaboravi... 

Ob ovome poznati njegovi slavitelji nisu rekli ni riječi. Valjda 
su se bojali, da će, ističući ovu ružnu stranu njegova života, okaljati 
njegovu uspomenu ? Stoji, da o njegovu obiteljskom životu nije nitko 
progovorio riječi. A samo poznavanje obiteljskih intimnih prilika 
daje nam ključ, da razumijemo i njegova književna djela. 


* 


De Amicis će za vjekove biti najrječitiji dokaz o utjecaju obi- 
teljskog odgoja na čovječji život. Na majčinom koljenu se stvara bu- 
dući čovjek, gradjanin, umjetnik. Nije sve isto, da li je dijete ostalo 
za rana bez majke, ili je kroz dugi niz godina osjetilo blagotvorni dah 
one, koja mu je dala život. 

Potpuno sam uvjeren, da samo potanjim ispitivanjem odgojnih 
prilika možemo protumačiti kasnija djela mnogih i mnogih ljudi. 
Odgoj će nam protumačiti njihov karakter, njihove težnje i njihov 
rad u obitelji .i u javnosti. 

De Amicis nije mogao pisati ni kao Gorki, ni kao Tolstoj, ni kao 
Ibsen, ni kao Carducci, jer nije bio odgojen kao oni. Veoma je blizu 
Manzoniju i Massimu DAzzeglio, jer mu je i odgoj veoma sličan nji- 
hovu. Odrasao je i proživio veći dio života pod nadzorom svoje majke. 
Nisu na njegovu dušn utjecali ni učitelji raznih zavoda i škola, ni sta- 
rešine u vojničkoj akademiji, majka je umijesila pa očeličila onu dobru 
onu poštenu dušu, koja ga je učinila idealom svih dobrih, koja ga je 
raznijela ne samo diljem Italije, nego cijeloga svijeta. 

Majka je stvorila karakter De Amicisa, osobito poslije očeve 
smrti, koju je s majkom podnio najvećim samoprijegorom. Ona je 
ulila u njegovu dušu neizrecivu tankoćutnost, nježnost, dobrotu, 
koja se odaje u svakom djelu. U njemu je dobrota bila kao nesavla- 
diva rječitost, davala mu je neizrecivi čar, pred svakim je sjala lje- 

potom i plemenštinom. Neki su mu je zavidjali, oni, koji misle, da se 
može : odijeliti umjetnost od života. Njegovi intimni prijatelji divili 
su se savršenoj njegovoj iskrenosti, bez nje život biva ini & um- 
jetnost beskorisna varka. 


Tko je čitao njegova djela, pozna mu karakter kao i onaj, koji 
je s njime živio kroz cijeli život. On nije znao nikako hiniti. 1 kad je 
govorio, i kad je pisao, bio je uvijek poštenjak. Za to je on u svojim 
djelima imao uvijek jednu te istu težnju: uzveličati iskreno one osje- 
ćaje, ona čuvstva, koja jč u sebi ćutio i gojio, a htio je da postanu 
svačija. 

Njega je stvorila čovjekom i piscem njegova majka.: On se toga 
sjeća uvijek, on to spominje u svakom djelu s odanošću harna sina. 
On je u njoj uživao. Ona mu je bila život. ,,Neka mi sve uzmanjka“, 
pjeva u jednoj pjesmi, ,neka mi iz srca iščeznu najčarnije iluzije, 
neka me ostavi nada, samo da iz svoje sobe mogu slušati majčino 
disanje“ : 
: .< tutto mi manchi 

E mi fuggan dal cor la piu 19 

lJlusioni e perda ogni speranza . 

Purch& dalla mia stanza 

Io senta sempre respirar mia madre. 


Kad sam na citatima, ne mogu odoljeti, a da ne iznesem kran 
sonet u slavu svoje roditeljke : 


Amo il nome gentile, amo Ponesta 

Aura del volto che il mio cor rinfranca:: 
Amo la mano delicata e bianca 

Che le lagrime mie terge ed arresta, 


Amo le braccia a cui fido la testa 
Da tristi fantasie turbata e stanca ; 
Amo la fronte pura aperta e franca, 
Dove tutto il pensier si manifesta ; 


Ma piu delle sembianze oneste e care 
Amo la voce che mi parla il vero 
E mi conforta "anima ad amare: 


La voce che ogni di sulla prim" ora 
Mi grida ih suono d'amoroso impero : 
E Palba, figlio mio! Sorgi e lavora !... 

»Ljubim nježno ime, ljubim častni izraz lica, što mi srce hrabri ; 
ljubim bijelu, nježnu:ruku, koja mi tare i zaustavlja suze. Ljubim 
krilo; kojemu povjeravam glavu umornu i obnemoglu sa sjetna sna- 
trenja ; ljubim vedro, čisto, otvoreno čelo, na kojem sijeva cjelovita 
misao. Ali povrh štovanih i dragih crta ljubim njezin glas, koji mi 
govori istinu i hrabri i potiče duh na ljubav ; ljubim onaj glas što 
mi rano, svaki dan, ljubezno dovikuje : ,,Zora je, sinko, ustani i radi“. 

Tko je čitao De Amicisove knjige, taj osjeća prama njegovoj 
majci gotovo istu njegovu, sinovlju, ljubav i poštovanje. Vraćao je 
on svojoj majci, kako znade vraćati plemenito odgojeno srce : ljubav 
za ljubav. 

To moramo uvažiti, kad čitamo njegova djela : plod su karaktera, 
a karakter mu je dala majka, te bi čovjek rekao, da u njemu imade 
nešto žensko. 

Iz razvi jene tankoćutnosti ističu sve njegove vrline i sve mane: 
u njoj je izvor dugotrajne nepomućene radosti i kasnijih neizrecivih 
duševnih muka. . 

Pošten je bio, bezazlen, nevin kao dijete. Majka ga nije znala 
oboružati proti zasjedama, na koje naidje svaki poštenjak u životu. 
To nam dokazuje, kako se je on oženio. Niko, nigdje, o tome nije pisao; 
Tu su vladali društveni obziri, pietet prema pokojniku nije dopustio, 
da se o tome budi javna kritika, ali za nas Hrvate obziri ne postoje. 

Bilo je godine 1873. De Amicis mlad, veseo, pun života i radosti, 
. sjedio je i šalio se u kafani ,,della Meridiana““ u Turinu. Tu se je svaki 
dan sastajao sa prijateljima : umjetnicima i književnicima. Poslužnik 
mu predade jedno pisamce, na kojem je stajalo : Gospodjica, pri koncu 
života, prije nego izdahne, želi poljubiti ruku, koja je napisala ,,slike 
iz vojničkoga života“. | 

Na io pismo se De Amicis uozbilji. Nije mogao slušati lakrdije 
prijatelja Giacose, ni gledati karikature, što ih je crtao Teja. Uzme 
šešir, pozdravi naglo i bjež iz kafane... na adresu, koja mu je u pi- 
samcu označena. Našao je bolesnicu... Ona nije umrla, nego je iza 
godine dana postala njegovom žetomi ! 

Život u braku za idealna čovjeka De Amicisove n ježnosti jest pri- 
rodna nužda. On se je dao dušom i tijelom obiteljskomu životu i knji- 
ževnomu radu. Obitelj si je zamislio cvjetnim perivojem za sav život. 
U jednom sonetu, spjevanu malo dana iza vjenčanja, nalazimo zavjet 
i proroštva, koje se na žalost njegovu i lijepe knjige nije: obistinilo : 


344 


Tu governi la casa — io penso e scrivo. 
Io sempre nel tuo cuore — e tu ne! mio. 


Cosi trascorre fino all ultim' ora 
La nostra dolce vita ignota al mondo 
E il tramonto & pil bello del! aurora. 


Tu chini il capo bianco e vacillante 
Sul fido petto del tuo vecchio Ed -ond) 
Ed io palpito ancor come un amante. 


(Ti upravljaš kućom — a ja mislim i pišem. Ja sam uvijek u tvom 
srcu — a ti u mojem. Tako do zadnjega trenutka teče naš slatki život, 
nepoznat svijetu, a zapad je ljepši od zore. Ti naslanjaš bijelu i klo- 
nulu glavu na vjerne grudi svoga staroga Edmonda, a ja još dršćem 
kao ljubovnik.) 

Talijanska štampa je bila obzirna prama Edmondovu sinu, pa 
prigodom piščeve smrti nije spomenula onu, koju je De Amicis tako 
nježno opjevao . . . jer je nije bilo na klecalu pred mrtvim ostancima... 
Ona, koja mu je imala zasladiti život i zamijeniti ostarjelu majku, 
ona mu je zadala najjače, najljuće, najotrovnije boli. Osim rana od 
nje zadobivenih, Edmondo drugih nije pretrpio. Ali te su bile čemerne, 
neizlječive... 

Onaj Edmondo, koji je mislio, da će svoje stare dane preživjeti 
uz staricu svoju vjernu ljubu, bio je primoran otjerati je od sebe ! 
Majku svoje obožavane djece ! I to malo dana iza smrti svoje ljub- 
ljene majke. A kao da je to mala kušnja onom nježnom srcu, eto ti 
starijega sina Furija u dvadesetoj godini života donesoše mu kući 
mrtva. Kidisao, nesretnik, na samoga sebe, a da nije nitko nikada 
znao za uzrok. 

To je bilo previše. De Amicis nije mogao podnijeti takovu bol. 
Zaželi i on umrijeti. Ali tu je drugi sin, Hugo, koji treba očeve potpore, 
tu su prijatelji i znanci, koji ga tješe i bodre, da u radu traži zaborav 
na sve muke i patnje. 

Teško je utješiti srce izranjeno,. teško je oživiti mrtvaca. A De 
Amicis je umro, kad mu je nestalo ideala, za koje je živio, i i s kojih je 
živio. Dao se je vinu... No iznenada, za nekoliko godina, opet u 
njemu nešto oživi, oživi ljubav za životom i za radom. Ali pretrpljen; 
udarci već su svoju obavili. On je u pet šest godina ostario posve. Nije 
mu bilo ni šezdeset, a šćaše čovjek reći, da mu je osamdeset. 





315 


U dosle rečenom pozoran čitatelj će naći i uzrok nagloj smrti na 
44. ožujka 1908. u tri sata u jutru, nakon što je u veselu društvu sproveo 


večer do poslije pol noći. 
* 


Punih četrdeset godina De Amicis je uživao najveće simpatije 
talijanskog općinstva. On je bio najpopularniji pisac poslije Man- 
zonija. Italija je osjetila sve književne faze i struje, koje su, istrošene . 
i zabačene, skrenule preko Njemačke u ovu našu malu Hrvatsku, ali 
De Amicisova djela ostadoše familijarna. Dokaz, da novotarije ne- 
maju uticaja na čitatelje. Ovi traže u djelima nešto jedro i hranivo, 
zdravo za život. Narodi se ne zanašaju za kavijarom, a još manje za 
kvarglom. To nije obična svagdanja hrana zdravih, nepokvarenih že- 
ludaca. Od toga se ne dade živjeti. Tko bi samo to davao narodu, brzo 
bi zatvorio dućan. 


U djelima De Amicisovim nema takove hrane. U njima ćemo 

naći ono, bez čega ne može dugo živjeti duša čovjeka : naći ćemo 
ljudsku dobrotu. 
Čitajte njegove knjige, njegove pripovijesti, njegove putopise. 
Čitajući šećete se širokim alejama, zasadjenim najmirisnijim ružama. 
Na dnu vam se prikazuje vedro plavo nebo. Svježa bistra voda izvire 
iz umjetničkih česama, a uz put vam se nude baršunasta sjedala za 
odmaranje. 


Neka blaga filozofija vlada piščevim duhom. Ne ćeš naići na 
crne slike, tamne utvare. Nema tu neuljudna gesta. Nema pogibeljnih 
sanja, nema silovitih kretnja. Nasilje u riječi i u djelu posve je isklju- 
čeno iz njegovih djela. Ne trepa ishitrenih i izraza, da shvatiš i da osjetiš, 
što je dobro. 


Dobrota se odaje kao i posmjeh : slatkim sjajem u očima, blagom 
gracijom na usnama. De Amicis je pisac one dobrote, koju mu je majka 
u srce ulila, pa ju je nastojao kao melem razliti u srca svojih čitatelja. 
To je njegova filozofija i njegov moral. 

Za to ćete naići u njegovim djelima — sve dok ga nije nesreća 
snašla — samo entuzijazam i udivljenje. A to je plod finoće i tanko- 
ćutnosti njegova srca. Nije se. usudio ma što spočitnuti ili zamjeriti 
ni ljuđima ni stvarima, da sebi i drugim uštedi i najmanju bol i tugu. 

Dobrotaimu je dakle prvi i glavni temelj njegovoj zavidnoj po- 
pularnosti i književnom uspjehu. | 

Osim toga psihologijskoga motiva nalazimo i drugih čisto knji- 
ževne i umjetničke naravi. 

Treba priznati, da on nije postao književnik izborom zvanja, 
onako, kako postaje većina književnika. Nije se on naime posvetio 
dubokoj nauci i književnomu zvanju, da kasnije bude književnik. On 
je to postao spontano po nagonu svoga uma. To nam dokazuju nje- 
gove ,, Uspomene“, gdje nam opisuje svoju plahu mladost i prve po- 
kušaje na polju poezije, koje je bojazljivo nudio novinama. Ali on je 
bio pjesnik, i ako nije umio vezati u srokove svoje misli. On se je odao 
pjesnikom u svojoj slikovitoj prozi. 

God. 1866. otvori ,, Nuova Antologia““ svoje stupce mlađomu po- 
ručniku De Amicisu. Tu se je prikazao talijanskom općinstvu pripo- 
vijestima : ,,Sin regimente“ i ,, Karmela“, gdje opisuje epizode iz ko- 
lere te godine. To su prve slike iz vojničkoga života, koje svratiše po- 
zornost općinstva na mladog časnika. Ugodno se čitaju s jednostav- 
nosti forme, a ganutljive su s obilnosti čuvstava. Tu je prikazan voj- 
nički život iskreno, upravo plastično. Pokazao je pisac, da imade oka 
i srca, da znade slikati osjećajem raznolike elemente vojničkog i čas- 
ničkog življenja. Primamio je pozornost i ljubav općinstva na njih. 
Realnost je okitio pojezijom, uzvišenim osjećajem dužnosti, prijegora 
i bratstva. Neki smatraju njegove ,,slike iz vojničkog života“ pukom 
. retorikom, ali stoji, da je to najiskrenije i najskladnije njegovo djelo. 
Tu se je odala prvi put De Amicis-ova duša u naglosti njegova 
lirizma, tu se je pokazao prvi puta umjetnikom minicijoznog istra- 
živanja i opažanja, sretnog i zdravog humora, bogate šare i evi- 
đentnog opisa. 

Poslije sedamdesete godine zauzećem Rima zatvara se epska siiioda 
patriotičnih ratova. On zapušta vojsku, koju je opjevao i proslavio, 
da se posveti ekskluzivno umjetnosti. Pisac je našao samoga sebe. 
Dade se na putovanje ; iza putovanja tura u svijet: ,,Španjolsku“, 
»Holandiju“, ,,Maroko“, ,,Carigrad“, ,,Pariz“. De Amicis imade u 
sebi dar opažanja, a ne dar stvaranja. Zato se je upustio u takovu lite- 
raturu, gdje je mogao razviti sredstva i umjetničko orudje u ,,slikama 
iz vojničkog života.“ 

Ono, što je opazio, prodje kroz njegov duh, pa izlazi van u sjajnim 
i čarobnim opisima sa velikim bogatstvom intimnog pogleda: tu je 
snaga umjetnika, koji predstavlja i stvara. Rek bi đa on Labiija stvara 
ono, što opisuje, a ne da opisuje, što je vidio. 


, 

U svim svojim spisima on je odao taj način opisivanja. U tome je 
i psiholog i živahan slikar. Takav je u opisivanju historijskih momenata, 
kao u ,,Na vratima Italije“, takav u zapletenom predstavljanju poje- 
dinih vidika i uvjeta savremenog i društvenog života kao u ,,Prijate- 
ljima“ i ,,Na Oceanu“. | 

Neki tajni idealni vez spaja sva ova djela izrazom sigurne, bistre 
i evidentne personalnosti . Izmedju sto stranica stotine pisaca razpoznati 
ćete, koja je De Amicisova. Odmah ćete vidjeti karakter njegova stila, 
njegov osjećaj, njegov osobiti način izradjivanja. Što ga odlikuje, može 
se smatrati i manom, njegovom posebnom šablonom, ali gotovo uvijek 
ćete odkriti jak individualni značaj u divnoj uspjelosti njegova slikar- 
skog talenta, u mudroj harmoniji njegova perijoda, u traženoj, učenoj 
gradaciji njegovih riječi, u karakterističnom bogatsivu psihološkog 
opažanja. u ka 

Kad je on ovu svoju vrlinu opažanja, ovu pozornost plemenite i 
dobre duše — pristupne svakomu glasu poezije, entuzijazma, čuvstva — 
upravio na život, na svijet djece, onda je napisao ,,Srce“. Ne mogu 
ovdje govoriti o vrlinama i o odgojnim elementima“ te knjige. Stroga 
dosljednost osjećaja i nazora, izraza i metode spaja kroz nužnu evolu- 
ciju vanjske forme ,,Srce“ i ,,Slike“. 
U njima je De Amicis sakupio blago svoga dobroga srca, svojega 
pjesničkog optimizma. Dovle je on opažač realnog života, ili opažač, 
koji svemu, čega se dodirne, daje posebnu svoju žicu idealnosti i 
odgojnog poštenja. 

Njegovo psihološko istančivanje čini se, a i jest, prekomjerno i 
sentimentalno. Ali u smjernosti prikazivanja, u jednostavnosti forme, u 
slici malih .djetinjskih heroizama u stranicama ,,Srca“ imade toliko 
poetičkoga čuvstva, toliko osjećaja dužnosti, toliko ljubavi i bratstva, 
toliko kreposti i sugestivne solidarnosti čovječanstva, da je dovoljno 
na opravdanje tolikog uspjeha za djelo prevedeno na sve jezike, ti- 


skano po cijelom svijetu. 
* 


Čovjek uma i srca De Amicisova nije mogao ostati hladan ni pred 
socijalističkim pokretom. On je bio i socijalista. Barem talijanski soci- 
jalni demokrati broje ga medju svoje najodličnije pristaše. Ali u istinu 
on je bio onakav socijalista, kakav mora da bude svaki pošteni sin puka. 
Njegov je socijalizam osjećaj čovjeka sklona braniti žalosne, potlačene, 

ucviljene. Njegov je socijalizam nada bolje budućnosti za ljuđe, koje 
izrabljuje društvena tiranija. Njegov socijalizam je plod širokih vidika 
na budućnost ljudskoga roda. Ali kad je nuždom prilika dao ime socijali- 
stičkoj stranci, a ova ga iznijela kandidatom u Turinu, vidio je on, šta je 
socijalizam kao politička stranka, vidio je, da je u protuslovlju s onim 
socijalizmom, što je on gojio u svojoj duši i u svomu srcu. 

.De Amicis, pensionirani vitez Savojske kuće, nije mogao pri- 
padati intolerantnoj, tjesnogrudoj sekti, koja je otjerala iz svojih 
redova jednoga zastupnika, jer se je ,ogriješio o stranačka načela“ 
prisustvom sprovodu umorenoga kralja Humberta. 

Kad je on vidio, što je u praksi taj socijalizam, razočarao se je. 
On je radio, da podigne, da oslobodi, da ohrabri ,,mali puk“ u borbi 
života, a proti tome vidi, da socijalizam u praksi vrši najveću tiraniju 
na svoje profesionalne članove, pruža najveće moralne nevolje, a. uma- 
njuje ekonomske blagodati. Zabranjuje čak pozdravljati nepristaše 
na putu. Na nekim selima su porušili sve, što je javno dobro. Posjekli 
su čak i stabla na šetalištima i po dječjim igralištima. Privatni po- 
sjedi opće koristi, štovani od plemića, od seljaka, od gradjana i od 
ustavnih radnika prisvojeni na laku ruku, da se poveća preko mjere 
privatno imanje samozvanih komunista! Vidio je De Amicis i ne 
izrecivu sablazan, gdje socijalisti huckaju bezobrazno mladića proti 
dobročiniteljima vlastite majke. Zabranjuju svako štivo osim vla- 
stitoga organa. Zabranjuju, da se služe duševnim utjehama crkve. 

Jednom su vladali ganutljivi odnošaji ođanosti i zaštite izmedju 
bogata i siromaha, izmedju radnika i poslodavca. Gospodari se sma- 
trahu ocevima. Sada se primaju dobročinstva apatično, ili čak od- 
vratno ; na žrtve gledaju porugom. Zavidjaju svakomu, koji imade 
i jednu paru više od njih, premda bi zaslužili, da imadu i milijone. 
Napokon i duhovno zvanje postaje materijalni ugovor rada. Drugi, 
ljepši, usrdniji odnošaji vladahu u društvenom saobraćaju prije, nego 
je zavladao socijalizam, ili tiranija na slobodu rada. 

Za takov, realan ,,organiziran“ socijalizam nije bila duša Ed- 
.monda De Amicisa 

Ušao je medju socijaliste, a da nije znao, što su oni u prak- 
tičnom životu. Kad je njihovom potporom ušao u gradsko zastupstvo 
u Turinu (a kasnije bi izabran i zastupnikom u parlamenat), mi- 
slili su, da će se književnik promijeniti u čovjeka političara, u čo- 
vjeka akcije. 

U slobodnoj zemlji književnost i politika ne mogu ići skupa. Ako 
se književnik podade političkoj borbi, gubi od svoga dostojanstva. 
On postaje strančar, oblati se svim onim nepodobštinama, koje su go- 
tovo neizbježive u ovakovim borbama. Time se svećenik čiste pojezije, 


zatočnik nepatvorenog idealizma, propovjednik ljepote i istine, a to 


je književnik, snizi do prosta agitatora ili demagoga. 

Rekoh, da u ,slobodnoj zemlji“ ne dolikuje književniku stra- 
načka politička borba. Ali gdje zemlja treba da tek dobije slobodu, 
gdje treba da narod ustane do svijesti i ponosa, gdje treba nešto stvoriti, 
u tom radu treba da književnik prednjači. Tu bo se ne radi više o stran- 
čarstvu, o politici, tu je mjesta samo rodoljublju. A u rodoljublju 
pravi književnici su prvi. Oni su zvani, da vrše prve poslove, da nešto 
veliko stvore. A nema uzvišenije svrhe, što je stvorenje naroda. Dok 
se je Italija stvarala, u prvim redovima stojahu njezini veliki knji- 
ževnici, od Alfierija do Giobertija, Giustija, Massima D'Azzeglia. A 
kad se je stvorila i uredila, književnicima nije mjesta u politici. 

Zato De Amicis nije ustrajao na političkoj stazi. Nije se mogao 
snaći u ambientu spletaka i fakcijoznih podmitanja. Nije mu se dalo 
podvrći jarmu stranačke discipline. On nije bio za nasilnu stran- 
čarsku i sektarsku borbu. To mu je bilo odvratno. Ustati proti tome 
nije osjećao u sebi dosta snage, pa se je malo po malo neosjetljivo po- 


vukao natrag. 
sk 


Ovdje bi bila moja dužnost počevši od ,,Slika iz vojničkoga života“ 
pa sve do ,,U carstvu ljubavi“ prikazati mojim vrijednim čitateljima 
djela Edmonda De Amicis-a, ocijeniti ih po zasluzi, po unutarnjoj 
vrijednosti i po vanjskom uspjehu. Nu ja sam se okanio toga posla, 
jer bi ta radnja zapremala mnogo araka, jer ne vidim prave svrhe 
minucijoznoj prikazbi svakog pojedinog djela. 

To je i Onako, koliko je nužno, uč.nio Dr. Lozovina. 

Ma koliko napora uložio, da ta prikazba bude vjerna i potpuna, 
ipak čitatelj ne može iz nje imati o djelu onakav pojam, kakav bi 
stekao čitanjem samoga djela. Slabo je znanje onoga, koji sudi o knji- 
ževnom djelu po kritikama. 

Najvolim uzeti jedno od njegovih djela, manje poznato hrvatskomu 
općinstvu, ali u nizu De Ainicisovih odgojnih radnja valjda najuva- 
ženije. Djelo se zove: ,,Gli Amici“ (Prijatelji). Imade dva sveska, a 

u njima razglaba sve mnogobrojne pojave, koji dolaze pod imenom 
prijateljstva. 

Kad je čovjek ugodno raspoložen, svaka ideja mu se prikaže u 
najljepšoj svjetlosti. U takovom duševnom raspoloženju, ako nam 
pane na um riječ ,,prijateljstvo“, odmah nam pane na pamet ono ne- 
koliko prijatelja, glasovitih u povijesti, koje nam još u djetinjstvu 
prikazaše kao uzore velikodušja na svijetu. Njihova slika nam budi 
u duši visoke i blage misli i osjećaje. Kad nam godine ohlade srce i 
tada se u nama budi živo oduševljenje za one velike virilne ljubavi 
srodnih duša, koje su jednim. dahom disale. Znamo bo iz svagdanjega 
života, da je prijateljstvo najteže od svih čuvstva i osjećaja, jer to ne 
niče izravno, iž nagona, iz prirode. Ljubiti čovjeka, koji nije s nami 
vezan nikakovim vezom krvi, čovjeka puna naših slaboća, koji za nas 
ništa ne čini, osim što nam vraća ljubav ; ljubiti ga kao brata ili oca, 
ljubiti ga do smrti, za njega se žrtvovati, to je doista čudna nerastu- 
mačiva nježnost i plemenština. Neka se takovo čudo pokaže samo 
jedan put na svijetu, sačinjava najveću najsjajniju slavu ljudskoga roda. 

Prijateljstvo velikih duša, brat junaštva i ljubavi prolazi svi- 
jetom lijepo kao božanstvo, slatko i blago kao majčina suza tješeći 
svakoga. Na njegovoj stazi niče cvijeće najplemenitijih vrlina ljud- 
skoga roda. 

O takovu prijateljstvu nema govora u De Amicjsovoj knjizi. 
Takovo prijateljstvo spada u liriku ili u epos. 

On raspravlja, ili bolje .slika ono svakidašnje siromašno prija- 
teljstvo, promjenljivo kao zrak, koje je danomice napadano : sad ga 
napadaju male niske strasti. Danas se to prijateljstvo pokazuje sr- 
dačno, nježno, eksponirano, a sutra se namrgodi i osvećuje. Nekada 
je veledušno, ali često protresno i brbljavo. Najčešće je lakoumno, 
ne rijetko je lažno. Tim se prijateljstvom ljudi služe u sto svrha. Sada 
je uzeto u šali, sada ozbiljno, sada je zabačeno kao stara cipela, kad 
kada je traženo ljubavlju. Prijateljstvo dijelimo i uskraćujemo, us- 
težemo, .vraćamo, razbacujemo, tražimo, molimo, a sve prema hiro- 
vitomu raspoloženju naše duše. Prijateljstvo je raznoliko kao i SA 
zapleteno i duboko kao što su putevi ljudskoga srca. 

Za prijatelje držimo ne samo one, koji to zaslužuju, nego i sve 
one, kojima se to ime daje, a koji su prividno samo prijatelji. Tu su 
sve one osobe površno ili intimno poznate, ljubljene ili podmukle, 
ugodne ili mrske, simpatične ili odvratne, ugladjene ili izbjegavane. 

Osobe, koje vidjamo svaki dan ili jednoč na godinu, poznate od dje- 

tinjstva ili od jučer, spojene s nami sa stotinu raznolikih vezova, na 

stotinu načina, za sve bez razlike, bez obzira na značenje riječi, ka- 
žemo: to mi je prijatelj. 

Takove nam ,prijatelje“ slika u dva sveska _ E. De Amicis. 

Nisam našao ni jednoga herojskog prijatelja u tim sveskama, ali su 


mi dali više pouke, nego li je sadržana u legendi o Piladu i Orestu. 


De Amicisovi ,prijatelji“ sačinjavaju svijet, u kojem živimo, svaki 
dan nam je pred očima i pod rukama. Slušamo sve glasove, vidimo 
svako lice toga svijeta, što nam ga je sudbina odredila, da nam pred- 
stavlja neizmjerno čovječanstvo. Od njih učimo se poznavati ljudsko 
srce, od njih iskustvo života. Po. njima sudimo ostale ljude. Gotovo 
sve radosti i sve žalosti običnog života potječu od njihoviH.djela ili 
riječi. Zadovoljni smo svijetom, kad sme zadovoljni s njima. Mrzimo 
na svijet, kad zamrzimo na njih. Njima odajemo svoje misli. Većina: 
naših ideja niče iz njihovih razgovora. . Svoje.umne i moralne vrline 
odajemo samo u njihovu društvu. Proučavamo mi njih, a oni :nas, 
Oni zauzimlju dvije trećine naših-misli i naših čina. Po njima sudimo 
društvo, sudimo vrijeme, sudimo narod, sudimo strasti i same sebe. 

Za svakoga je ,,krug prijatelja“ velika briga. Nastojimo bez pre: 
stanka, da se podignemo ili da se održimo na onom stepenu prijateljstva, 
za kojim teži naše samoljublje. Iz prijateljstva ljudi nastoje izvući 
što veću korist, što većih usluga, a to veoma diskretnim, ali lukavim 
sredstvima, za koja često nemamo ni svijesti. Kadkada treba obuzdati 
pohvalu, kad kada malu krivicu popraviti, nekada treba ispraviti 
neugodan utisak, treba pomiriti dva prijatelja, jer osjećamo nuždu, 
da oni budu u dobrim odnošajima. Kadkada treba novoga prijatelja 
uzeti u zaštitu i gurati naprijed, a nekoga staviti na kušnju... 

Pa da nisu oni cio naš život!! 

Proučavanje prijatelja slično je igri na klaviru. Svaki prijatelj 
je nešto osobito, daje poseban glas. Nama. treba samio taj glas pozna- 
vati. Korisna je i ugodna ta nauka. Pogledajte im na ruke. Neki vam 
pružaju široku i mesnatu ruku prijatelja dobričine. Kad ju stištemo, 
osjećamo, da taj prijateljne će kroz cio život pobuditi osjećaja .srdžbe 
proti nama. Neki vam pružaju dugu, tanku, aristokratsku ruku, krhku 
kao i njihovo prijateljstvo. Stište ti je nježno i S poštovanjem. Umjet- 
nici nam pružaju ruku nemirno. Opetovanim nervoznim stiskanjem 
odaju u prijateljstvu hirovitost i skokove. Kratke jedre ruke plećatih 


»Hrvatsko Kolo“ 1908. 21 

prijatelja obećavaju nimalo fino ili nježno prijateljstvo, ali otvo- 
reno i ustrajno. Beskosne i PUS ruke uvelih prijatelja odaju nam 
vječnu dvojbu. za. 

Sve te razne oprečne pojave i zgode iznosi De Amicis u svojem 
djelu. 

To me je već sto puta jidkalo: da ovu krasnu, poučnu i zabavnu 
knjigu. prevedem za naše Hrvate. Uvjeren sam, da ne bi ak sen- 
zaciju pobudila, nego li je u Italiji. 

U svojoj mladosti sam čitao De Amicisova djela požudno. Sre- 
dinom osamdesetih godina, kad je njegova književna produkcija bila 
najbujnija, u zadarskom središnjem sjemeništu mnogo se je čitalo 
talijanski i francuski, a po nešto i njemački. Sudrugovi današnjeg 
nar. zastupnika Ivaniševića zajedno s njime bavili su se lijepom knji- 
gom. Ja sam bio mnogo mladji od njih, ali u sretnom položaju, da iz 
njihova kruga dobivam knjiga za čitanje. Pokojni Don M.,Ricci, veoma 
darovit mladić, prerano otet siromašnoj obitelji i narodu, on mi je 
posudjivao De Amicisove knjige. God. 1884.—85, 86. pročitao sam sve 
njegove putopise. Zavolio sam toga pisca tako,. te kad je god. 1889 
izašao njegov roman ,,Sul!' Oceano“, pročitah ga požudno, uzmem 
pero u ruku, sjednem i napišem pokojniku pismo, moleći ga, da mi 
dade. dopust, da to krasno novo djelo prevedem na hrvatski jezik. 

On mi odgovori odmah veoma uljudno, ali za dopust me uputi 
k svome izdavaču Trevesu, koji je kupio auktorsko pravo. Ja se obratim 
k Trevesu, a ovaj traži nekoliko stotina lira. A ja nisam imao ni toliko 
stotina centesima, . pa sam zabatalio Sve. 


* 


Književni rad De Amicisov nije ostao bez tragova u našoj knji- 
ževnosti, osobito na onaj dio književnosti, koji potječe iz Dalmacije. 
Njegove su se knjige gutale. On je bio, što i u Italiji, i najpopularniji i 
najobljubljeniji pisac. 

pm sastavaka pok. Fr. Ivana Besa sakupljenih u ,,Malo 
“ zrnja“, nikla je na čitanju De Amicisa. Podlistci ,,Nar. Lista“, stupci 
»Iskre“ mirisahu njegovim dahom. I Kriletić i Šimić i Car i Buzolić 
i tko god se bavio knjigom, osjećao je utjecaj toga pisca. 

Mnogo se je prevodilo iz De Amicisa. Već Adolfo Weber prevede 
»Put u Carigrad“, a izda ga ,,Matica Hrvatska“, koja je kasnije izdala 

i Slike iz vojničkoga života“. Te su se knjige svidjele i oriimt Hrvatima, 
koji ne čitaju talijanski. U ,,Viencu“ sam čitao veoma mnogo pre- 
vedenih ulomaka iz njegovih djela. Nekoliko vremena iza Trevesova 
odgovora meni, da mu za prijevod .,,Sull“ Oceano“ platim tri stotine 
lira, u ,,Vijencu“ je netko preveo veoma obilne ulomke iz te knjige. 
Veoma je vjerojatno, da prevodilac nije bio skrupulozan, pa nije tražio 
dopusta ni platio pristojbe. 


»Matica« je izdala i ,,Slike iz vojničkog života“, kojih danas nije 
moguće nigdje nabaviti. Pučki učitelj u Dalmaciji, veoma darovit 
pisac, bio je sretne ruke, kad je uzeo De Amicisovo ,,Srce“ i preradio: 
za našu mladež. Ta je knjiga raznijela De Amicisovu slavu po cijelom 
svijetu. U najzabitnija sela, gdje je doprla prva luč prosvjete, doprla 
je i njegova knjiga. U samoj Italiji se je raspačalo te knjige do pol mi- 
lijuna istisaka. Ne znam, koliko je izdanja doživjela hrvatska preradba, 
ali znadem, da nema škole u Dalmaciji, a jamačno: ni u Hrvatskoj, 
gdje se ta knjiga ne čita. 


Ali De Amicis nije samo prijevodima djelovao na naše knji- 
ževne prilike. Njegov književni rad bijaše mnogima poticalom, da se 
late slična posla. Naš vrijedni Juraj Carić, za kojim će žaliti naše vile, 
što ih je prerano zapustio posvetivši se političkomu životu i gospodar- 
skim pitanjima, prije nego je stao pisati one svoje krasne ,,Slike iz 
pomorskog života“, koje je naša ,,Matica“ dala u ruke hrvatskomu 
narodu, pročitao je De Amicisove putopise. De Amicis sa svojim 
opisima, živim prikazivanjem, duhovitošću djeluje veoma sugestivno 
na čit.telja, koji osjeća zvanja i dara za književnost. Kad sam čitao 
Carićeve dvije knjige putovanja po moru, činilo mi se je, da čitam 
De Amicisa. Tu provejava isti duh, isti dar opažanja, ista slikovitost 
u prikazivanju, te bi čovjed rekao, da je Carić bio na De Amicis-ovoj 
školi. 

De Amicis je ljubio našu zemlju, naš narod. Dopisivao je s sa mno- 
gima Hrvatima, a i sa mnom. Nije se dao zavesti od narodnoga šovi- 
nizma, kao drugi, pa se nije nikada nabacio uvredom na narod, koji 
je s njegovim imao ružnih, ali i lijepih dana. 


* 
De Amicisa su nazvali vitezom čovječanstva, jer se je borio za 


velike ideale našega roda, za ideale dobrote i pravice. To je njegova 
najveća slava. 

On nije bio, strogo govoreći, ni u čemu prvi. Kao pisac putopisa 
on je.zadnji u nizu onih, koji su tu vrst književnosti shvatili kao Odi- 
seju kroz nepoznate krajeve, da ih otkrije i prouči. S njime je svršila 
doba de Brosses4, Stendhala, Dumasa, Tainea. Za njim počimlje 
doba munjevnih brzina, doba putnih izvještaja, koji su nalik ritmičkoj 
kadenci parne cijevi, ili brzojavnoga kladivca. Prestalo je putovanje 
sačinjavati predmet književnih radnja. Brzojavni izvještaji u no- 
vinama su zamijenili na zadovoljstvo općinstva tu struku lijepe knjige. 
Ali za to ne pada vrijednost De Amicisovih djela, koja se još uvijek 
požudno čitaju, kao što nije manja vrijednost Homerovih, Vergilovih 
djela, premda danas nitko ne ulaže svoje sile u takovo stvaranje. 

Ni kao romanopisac ne zauzimlje D#z Amicis mjesto Manzonia, 
koje do danas još nije nitko popunio. Ali njegovi romani imadu 
nešto, česa ne ćeš naći u ,,Vjerenicima“. Imade one fine psihologije, 
one analize duše, one sućuti prama patnicima, koju ti pisac suge- 
stivno nameće, a koja se ne nalazi nigdje. To isto možemo reći i za 
pisca pjesme. 0 

On je imao svoje književne simpatije i antipatije, u kojima se od- 
kriva njegova duša. On _je navisao ,,književne partraite“. I ni za koga nije 
pokazao. toliko simpatije, koliko za Alfonza Daudet-a, pisca ,,Contes 
de Lundi“. Ističe izmedju svih njegovih vrlina sućut za tudje boli, 
etičko shvaćanje života, humorističku žicu. Brani pače i njegove mane. 

On spada onoj grupi pisaca, kojima je teško dati stanovito mjesto 
u hijerarhiji umova. Simpatija, koju u nama pobudjuje, smetaju nam . 
objektivnom sudu o književnoj vrlini. Imade velikih umova, koje vo- 
limo od najvećih, kao što vo'ima, fine malene elegantne zgrade, nego 
li kolosalne palače od granita. 

To je konačni sud o De Amicisu čovjeku i piscu. 


CHERUBIN ŠEGVIĆ. 





KAURI-DRVO. 


I. 


Tišina je proljetnjega sutona. Sred neba se ustremio mjesec, blijed 
odsjev sunca na uvelom ljiljanu. Od njega je sve opasano velom bjel- 
kastog, maglovitog, mističnog, strašivog muka, kroz koji se ništa ne 
razaznaje... More mirno snijeva kao tajna, a jednolično njegovo di- 
sanje čuje se na uzglavlju bijela žala, obrubljenom čipkastom pjenom 
— morskim cvijećem, štono se radja iz trudnoga mlaćenja užasne 
snage . . Na putevima i vrtovima utihnula je zenula travka, željna 
vrućega ležaja pod toplom zemljom, a sitni procvali cvjetovi skupiše 
latice svoje, da skriju zadnji poljubac sunca... U toj proljetnoj ti- 
Šini pale noći, kroz ledenu zraku mjeseca, silazi na zemlju zima kao 
sjena mrtvaca, silazi i ptaši zatvorene cvjetiće, prijeti mladomu pu- 
poljku, a u zoru se raspline u stuđenu, avetnu maglu punu zebnje i 
želje, da odbije sunčani trak sa prestrašene zemlje. 

Prema zapadu uz more drijema selo bjelasajući se na igalu kao 
na kraj bačeno biserje. Do sela vodi put obrastao travom, a kroza nju 
se provija uska, utrvena putina. 

Kroz suton se provlači zvuk zvona, a odgovara mu tiho šaputanje 
molitve. 

Dam: Mlada pastirica goni putem ovce S paše. Ona se moli Bogu, 
a stado njezino željno počinka hiti kući. Izmedju ovaca poskakuju 
janjci kao visoki oblačići na nebu, koje na okrajku velika oblaka pro- 
zire svijetla zraka. Oni se natječu s mrežastom igrom mjeseca, šara- 
jući na žalu i putu blijede odsjeve. 


II. 


Iza plota skoči na put mladić i zapuhan reče pastirici : 

» Oprosti, Milice, da ti presijecam pute. Bio bih došao k tebi vJOma: 
ali izadjoše za mnom svakojake riječi.“ 

,»»Lako za to, mea —_ Javi Se. djevojka. — Kaži samo, što mi 
želiš reći.“ 

,»Eto, stric mi je javio po žici, da će doći sutra parobrodom, na 
povratku iz Zelande, pa da te oznanim.“ 

Mladić ušuti, a ona se ustavi i spusti glavu. 

»što si se zamislila ? Zar te nijesam obeselio ovim glasom ?“ 

»Jesi, Mladene, jesi... .* > 

»Imaš pravo !... Što visi, neka odpadne. .. Udat ćeš se i smirit 
ćeš se... Nego vidiš: ja... ja... sam te htio ovdje susresti, da ti 
rečem zbogom ; jer... znaš, i ako sam te isprosio za strica, ... ipak 
svijet svašta naklapa : svijet je opak.“ 

»Kako zbogom ? ! Zar ne dolazim u tvoju kuću ?... Ili se zar 
misliš dijeliti sa stricem ?“ i 

»Ono... znaš.... kako bih ti rekao, ... radi svijeta, ... radi 
tebe,... eto tako,... znaš. | tog 

,»,Zar sam ti što skrivila, Mladene | i“ 

,,Bože sačuvaj ! Ti si dobra, ... dobra kao dobar dan, i i ja bih sve 
za te učinio... Čujem nečije Korike: . Zbogom ! 

Mladen preskoči pregradu uz puti i prokrade se seu lupež kroz 
maslinjak, prateći okom Milicu. 

A ona je odmicala i nestala, kao što gorskim obronkom leti'i Mine 
sjena malena brza oblaka, štono nehajan pr. lazi preko njesena kao 
briga u snu. 

III. 
Sutra dan u podne užurbalo se je selo i izašlo pred more. 
Dolaze naši iz svijeta“, govori ti svatko, a da ga i ne pitaš. 

Muško i žensko navrvjelo je na gat, jer znadu, da u ovakovim pri- 
godđama parobrod pristaje uz muo. 

Tiska je nepodnosiva, žagor izmiješan do nerazumljivosti. 

Dugi, neobični, isprekidani zvižduk parobroda, nadjača buku 
naroda. Malo po malo blizio se je brod gatu, a djeca vikahu: Eno Ma- 
rijana... Vidiš li ti Pašku Petrova 2!... Eno i Ivan Marin, a nje- 
govi mu se ine nadaju... Ih, koliko ih je: Ilija... Petar... Mate... 

Na viku i dozivanje s kraja malo tko odgovara, jer su oni 
na parobrodu vidjeli puno svijeta, pa se znađu nešto drugačije po- 
našati . 

Kada započe iskrcavanje, Bošukao se je dugi niz iseljenika: 

Tu vidiš došljaka iz Kaliforn:je sa lancem od komadić4 neizra- 
djena zlata, u crnom ođijelu i širokoj kravati. Oni kao i svi ostali, što-. 

no dolaze iz sjeverne Amerike pokupovali su odijelo u Trstu i pre- 
obukli se. 

Južni Američani nose tvrde, crne ili sive klobuke, niske ovratnike, 
široke kravate, a'na prsluku svijetli im se novi lanac od doublć zlata. 

Zelanderi su ošišani i obrijani. Na glavi su im široki, crni Škrljaci, 
koji im padaju do uha. U licu se nijesu ništa promijenili.. Okrajke br- 
kova su zavili. kao kučiperje ili zavijene pružili stranom. Ovratnik 
im je širok, a kravata lako i Široko vezana ne drži se ovratnika. Ha- 
ljetak im je tiješan i kratak, hlače, s nogavicama na zvono, previše su 
široke, a na prsluku nose kupovne skupe lance, na širokim debelim ru- 
kama prstenje... Oni su živjeli-u pustinji, kopajući gomu, pa se vra- 
ćaju, kakovi su i pošli, samo bogatiji. Od gradova jedini. Auckland 
prilično dobro poznaju, i ako su ga ponajviše gledali kroz maglu noć- 
nih pijanka i jutarnjega mamurluka. 

Na pristaništu se križaju ruke, stiskaju šake, odlijegaju poljupci. 
Uvijek ista, jednolična pitanja čuješ na sve strane; a uz tisku i gužvu 
vidiš neku smetnju, ganuće i suze... U pometnji se pruža ruka i kuć- 
nomu neprijatelju, a poljubac mladića, — ni brata, ni rodjaka. — u 
općoj zabuni zapadne obraz kakove djevojke. Ona: se tađa zacrveni 
od stida. 

Seoske yemidičiće smijući se gurkaju jedna drugu: ,,Gledaj ! 
Jesi li vidjela?“ .,. ,A nu Šimuna, kako se je pogospodičio! A spomi- 
nješ li se : kada je pošao, kravata mu je visjela o golu vratu ispod ovrat- 
nika, a nije znao ni hodati u postolima. Onda ih je obukao po prvi 
put. Ih smijeha... Capao je kao stopro potkovan konj...“ Bože 
me oslobodi, erio i Juke... Znaš, Petrova, štono je živio s Maorima 
i tamo se oženio... Ima troje djece,... i utekao:..“ ...,Zašto ne 
će : bome, niti je ona kršćena, niti ih je misnik prekrižio .. .“ 

.I tako niču riječi bez kraja i konca, koje će one do rale razni nijeti 
ci ijelim selom, 

. Onamo pod murvom čeka dosta znatiželjnih badavadžija, dok 
prodju došljaci. Ispod crkve izašle su starice i predući razaznavaju 
svoje. Na vratima krčme ustubočio se SISATI i E se novim go- 
stima . 

Tik uz gat izašla je iza krosana pred kuću na “obor stara 
Andrij jana u pregači i čeka onim dobrim starovirskim toplim, a. jedva 
zamjetljivim smiješkom svoga najmladjega mezimca, Petra, .... 
Petriju,... Periju... Petrušu, ... koga će dočekati s kakovim. mjlim. 

ukorom, štono vrijedi više od svake laske... Ona stara će svakoga 
potjerati iz kuće, da joj ne nosi na očima njezino kršno dijete u go- 
spodskim haljinama, pa će se požuriti, iznijeti iz naćava potajno od 
staroga Frane spravljeni ručak i otići u podrum, ta načne bačvu, 
i u podrumu zaplakati, pa otirati suze pregačom, i ljutiti se, što ne 
prestanu teći, otresajući se na se : Aj k belaju, aj k belaju... 

Sa gata se malo po malo trijebi narod. Oko svakoga došljaka oku- 
pilo se je klupko znanaca i prijatelja. 

U parobrodu je još malo tko. .Medju zadnjima izašao je Jakov 
Ravlić, Mladenov stric. 

On je obučen u fino gospodsko odijelo, pun zlata. Po stasu vidiš, 
da je bio jaka ljudeskara, ali.se je u velikoj radji prosuo. 
| Ima dvadeset i pet godina, da je otišao iz rodnoga kraja, uvijek 

se seleći s radje na radju, iz mjesta u mjesta. Obašao je australske 
rudnike zlata i u rovovima proveo ria razmake cijelih deset godina. 
Mrak podzemlja obavio mu je lice čadjavom bojom vječne noći, kroz 
koju se je samo malo razaznavalo daleko crvenilo polusvjetla gorećih 
lampa. Tri puta je prekidao radju i preveo se u Novu Zelandu. Tamo 
je bio ribar, držao blago; kušao raditi vinograd, ali mu samcu posao 
slabo išao za rukom... Radio je i na SOPANI gome i zaslužio dosta 
novaca, i 

Pazljivim korakom izlazi Jakov Ravlić na gat, a za dika Mladen 
i jedan seljak iznašaju veliki grbavi iseljenički sanduk, pozlaćen i po- 
srebren, sa dvije američke brave, koje ne može bez pravoga ključa 
nitko otvoriti, i koje zvone, kada se otvoraju. 

Jakov Ravlić stade pred jednim sumještaninom, koji mu je pružio 
ruku, i rekao mu: 

»Dobro došao, Gjak !“ 

Ravlić mu primi desnicu, .zagleda se, i upoznavajući se.u nešto, 
reče : 
“> Ti si to, Gjom!“, pa mu jače stisne šaku, i poljubi se s njime. 
.. »Bit će deset godina, da smo se rastali u Aucklandu“, Teče Gjon. 

»Eto tako, a ti dobro.“ I 

»9vakako. Nego evo ti tasta, sd se s njim.“ 

Pred Jakova izadje: Mate Šitić, Miličin otac, čovjek pedesetih 
godina, krupan i zdrav, i pruži mu tuku. Stari drugovi još iz djetinj- 
stva zagrliše se i po U razgovoru reče Jakov, đa će dovečer doći 
k njemu... 

Mlađen je natovario stričev sanduk na konja i pognao kroz selo 
kući. | 

Jakova pozdravljaju stariji ljudi, a ženske govorahu izmedju 
sebe : 

»Ajme meni, kakav je, kao da se je ustao ispod ploče !“ 


IV. 


U suton istoga dana opremiše se Jakov i Mladen i podjoše u Mate 
Šitića. 

Na kućnim vratima dočeka ih Mate i uvede u sobu. Matina žena 
pruži Jakovu ruku i zapita ga za zdravlje. - 

Milica preobučena držeći u rukama pletivo stupila je k Jakovu 
i pognutim očima upitala. ga : 

»Kako Vi ? Jeste li sretno putovali ?“ 

. Jakov, koji ju je poznavao iz fotografije, stisne joj toplu ribu 
i ne puštajuć je iz šake reče: 

»Hvala, dobro. A kako se ti prolaziš ?“ 

»Kako Bog hoće“ — odgovori djevojka. 

Jakov je promatrao svoju odabranicu okom vještaka, koji, na- 
mjeriv se na neobičnu rijetkost, pretvara se pred drugim, i ne odaje 
veselja. U najljepšoj snazi, stopro u dvadeset i trećoj godini, stajala 
je pred njim Milica, jaka, zdrava djevojka, povisoka stasa, pravilna 
lica, otorena pogleda iz garavih vatrenih očiju, crnih bujnih plete- 
nica, crvenih obraza, rumenih usta, nabreklih prsiju i oblih bokova 
— pravi prototip seljačke ljepote i zdravlja. 

Mladen je pazio sa strane strica i Milicu i učini mu se, da djevojka 
nije nikada bila tako lijepa kao danas. 

»Ali čemu je bilo potreba, da se onako počešlja i preobuče ? 
Čemu joj više drži ruku ?... Šta je zagleda onako i iii .. se 2 

. Kako nju nije stid, a Son su se vidjeli ?.. .“ 

Skoro:u isto doba, dok je Mladen to mislio, govorio je Jakov po- 
lagano šapćući : 

»Nemoj se ti, Milice, više preoblačiti i načinjati didi mene. To tebi 
nije treba. Bolje je ovako-priprosto, da nas odijelo ne tudji jedno od 
drugoga. U Engleza, pa najfini je gospodje nose se sasvim prosto.“ 

»I ja sam od tvoje“, reče stara. ,,Koliko sam joj govorila, da se ne 
preoblači, i da pazi kućne posle, a ne gubi vrijeme ; nego. ona kaže, 

mogao bi mi po bolje je, da i do kašnjega radim; nego da me 


čovjek prekori.. 

< Stara je ELKIG bogovetno jutro napravljala svoju jedinicu . . 

Posjedoše uza st“, Domaćica iznese mlada sira i kruha. Zavrže 
se razgovor. a. | 

Mate je počeo govoriti : 

»Od svih koji dodju iz svijeta, jedino oni, koji tamo ostanu puno 
godina, donesu u naše mjesto štogod nova, što je svakomu od koristi. 
Ovi drugi, koji podju i kroz dvije tri godine še povrate, ništa ne nauče 
u svijetu. U "zadnje doba sam Ivan Bilić — znaš, onaj, štono ga zovu 
po engležku Gjon — on je donio nekakove masti za reumatizam i 
čini njome prava čudesa.“ 

Znam za tu mast“, odgovori Jakov. ,,[ Ja sam se njom mazao — 
jer tamo se goma kopa u vodi, pa se lako uhvati bolest, — ali mi je 
slabo pomogala. Morao sam poći na kupanje u Roto-Rua, gdje je voda, 
štono izlazi iz sredine zemlje, puna sumpora, a vruća, da se u pet časa 
svari u njoj jaje... To je ništa, ali ja sam donic nešto drugo, što će 
preporoditi naš kraj... Ima u Zelandi stablo, koje se zove kauri-drvo. 
Samo niče, a da ga nitko ne sije i ne sadi. Visina mu dopre do stotinu 
metara. Stablo je pri-dnu golo, a krošnja se širi na vrhu. Deblo mu je, 
da gdjekoje ne može rukama obuhvatiti ni deset ljudi. Lišće je kao u 


Šimšira, uvijek zeleno, a ono, što otpada, daje izvrstan gnjoj. Od: ovoga 


stabla napravljaju se svakovrsne stvari, koje su: vjekovite. Malena 
daščica poslije trideset godina tvrdja je nego kađ si je napravio, a ne 
puca ni na najvećoj žegi. Drvo se dade ulaštiti finije od orahovine: 
A nije ni čudo, jer je puno smole, koju Maori vade iz velikih čvorova, 
što na stablu izrastu... Nepregledna velika šuma pokriva cijeli kraj. 


. U staro doba bila je počela rigati vatra iz zemlje i sve je popalila. 


Zatim je Bog poslao silnu vodu, koja još stoji i gasi. vatru dublje od 
četiri stope ispod površine, da mogu gore ljudi živjeti na suhu: Dolje u 


toj vodi nalaae se krekovi izgorena i potopljena drveća. Mi uzmemo. 


veliki gvozden: ražanj i badamo. Ako je meko, zemlja je ;. tutnji li, 
znaš, da je taptina ; a ako zvoni, onda si se namjerio. na gomu, Ova 
goma nije ništa, nego ena smola, koja se je za požara cijedila niza 
stablo i u vodi zgusnula... Pa sve- jedno. I ako je vatra sve 


uništila, ipak je zemlja opet bacila klicu: od toga stabla, jer gdje 


se ono udomi, nitko ga ne istrijebi... A to .biva, i ako se, ne omla- 
djuje, kada ga posiječeš, i ako se ne prima, ako ga presadiš:., 


a». A. 

Od toga stabla nitko nije vidio sjemena, nitko ga našao... nego 
samo ja1.. .“ 

»Aaaa !“ — zinuše svi naokolo osim Mladena. 

»Da ; ja sam ga našao, i sutra ću ga posijati u planini više kuće. 
Kroz malo godina vidjet ćete, kako .će se zaodjeti ova golet i zazeleniti 
pustoš .:.. Kauri-drvo raste i stvara sebi zemlju...“ 

»Eh, da bi te Bog uslišao sinko“ — reče stara. 

.. »Ali ja sam sei vas sjetio napose“ — progovori iznova Jakov, 
otvarajući ubručić. i | 

»Evo tebi; Mate, lula. Dadoh za nju taman. liru šterlina . . Tebi 
stara, evo od svile marama... Milica je primila prsten, a evo o joj i 
lanac od zlata... A sada, S prijatelju Mate, ja bih još nešto htio. 
Deder ti s Milicom dodji sutra prije podne, da SEMI vidi, kuda 
CE idi" 

pom brate?“ — odgovori Mate. — ,,Ta svak zna, da nema kuće 
na ljepšem položaju, nego li je tvoja, da nema posjednika bogatijega od 
tebe, a gospodarstvo nije ni u koga tako uredjeno. Nij je: «Mladen ida: 
radio one tri godime s tobom u Zelandi.“ : 

»Ne, ne ćemo tako“ — Jakov će. —,,Nek ona dodje i vidi. Može biti, 
da će joj štogod upasti. u oko, što će trebat promijeniti, ili kakogod. 
Neka dodje, a budi i ti snjom, pa neka reče, što joj se ne svidja. Treba - 
sve urediti, kako će nam življenje biti ljepše i udobnije.“ 

»Pa najposlije ima Jakov pravo“ — reče stara. — prate! u 

* ,»Dobro, doći ćemo“ .-— odvrati Mate. 

Mladen je bio nezadovoljan stričevom iskrenošću. Njegovo go- 
vorenje osvojilo je sve ukućane, pa ni.on sam nije: mogao, a da se ne 
zanese. 

Milica je ćutila premoć PT i radovala se, da je uman čo- 
vjek. Ali, kad je podignula vjedje i pogledala ga, obuzela ju je tajan- 
stvena zebnja.. 

. Jakov Ravlić bio je na pola oćelivio. Ono malo crnih kosa 
miješalo se je sa svijetlim sjedinama. Liće mu.je tamno i mrko. Iz 
uđubljenih očiju sja se u zjenici nešto kao divlji oganj na otvoru groba. 
- Dva mračna uha, prozirna kao šišmišova krila, stajahu reć bi 
prišivena na koštunjavoj, mršavoj glavi. Nos mu je tanak sa velikim 
crnim nozdrvama. Podastriženi, prosijedi brci“strše kao pruće nad 
tamnom jamom. Kad otvara usne, svijetli se zlato na .popravljenim, 
zelenim, Zubima . ,.. Njegova je. ruka, kojom. je pokrio bradu, koštu- 

njava i velika, sa prugastim, modrim, kao uljem namazanim žilama, 
a u prstima odskaču jaki zglobovi kao na čaporcima supine... 

Uza nj sjedi Mladen, lijep momak, zdrav i crven, bujne, ukusno 
začešljane kovrčaste, crne kose, oko mu je živo, i ako turobno gleda 
iskreći se od želje, da nadje nešto draga, izgubljena. Lijepi garavi brk 
još mu ne skriva usne crvene kao ruža. Zubi su mu bijeli i jaki .: sladak 
valja da je njihov ugriz... Iz njegovih obraza prosijava zdravlje, iz 
ruku snaga, iz života mladost i želja za uživanjem... 

Milica se smuti i odvrne pogled. | 

Zanesena mislima, pleteći na škrinji u uglu sobe, nije ni opazila 
da je ostala sama sa Jakovom. Svi, svi su izašli, pa i Mladen... 

Jakov pristupi, stade uza nju, primi je za ruku i reče: 

»Mladen ti: je dao jedan prsten, a evo ti sada drugi, što ga kupih 
za te u Novoj Zemlji.“ 

Govoreći, skide prsten i.stavi ga zeka na prst, pa dršćući oba- 
vije joj ruku oko topla vrata i poljubi je. 

A ona je sa strahom osjetila studen njegove ruke i tamnu jezu cje- 
lova, pomislila je na staro izmoždeno lice i usahle obraze, pa da se 
obrani od daljnje grozote misli, sklopila je oči i grčevito se ovila oko 
njegova stasa kao bršljan okolo uginula, na r6 trula panja — — — 


o o o o o o o o o o _- e. o. LZ 


Sutra dan okolo jedanaeste došao je Mate sa kćerom u Jakova 
doma. 

Jakov i Mladen “dočekali su ih pred kućom. 

Kada su zasjeli, pripovijedao je Jakov, kako je Lis posijao 
sjeme kauri-drveta u planini. 

»Deder, Mladene, sada ćeš nas vodati po stanju i pokazati, kako 
si sve ovo oko kuće uredio.“ * , 

Mladen se diže prvi i poče pripovijedati : 

»Nazad šest godina, kada sam u Zelandi dobio glas, da mi je otac 
umr'o, govorio sam stricu, kako volja da se jedan od nas dvojice po- 
vrati doma. On se je nećkao, jer nije imao dosta novaca, a opet naga- 
njaše mene, da podjem, jer je on poznatiji u svijetu, i više će zaslužiti. 
Kad sam došao ovamo, našao sam stanje u veliku neredu. Imali smo 
kuću, ali je bila trošna, a komšije je stiskoše zidanicama sa sviju strana. 
Trebalo je graditi iz nova. U svome komšiluku ne htjedoh, jer je blizu. 

-krčma, a valjalo je misliti na djecu i na prigodu. Opet sam premišlja- 
vao, čemu mi onamo kuća, kad nema u blizini vode... Čudnovati 
su bili naši stari. I ako je u okolici dosta izvora, nikomu ne pade na 
um, da gradi kuću uz vodu... Ja omjerih sve položaje i izabrah ovaj 
ovdje. Ne govoreći nikomu ništa razmijenih dosta zemlje, nešto 
kupih za gotov novac, i kad sam bio gospodar od svega ovoga, odlu- 
čih se zidati kuću. Čim je dogotovih, sagradih dolje uz more konobu. 
Nego, hajdmo, da vam pokažem.“ | 

Sidjoše k moru. Mladen je otvorio podrum. Uzorni red i čistoća 
osupnuše Matu. Milica je brojila bačve vina. Prigledaše i razne stro- 
jeve. Odatle podjoše kroz druga vrata u odjel za pečenje rakije na 
novoj vrsti kotla. U najzadnjem dijelu obadjoše mlin i tisak za masline.. 

Pred konobom je sagradio Mladen maleni gat i iz naravne uva-. 
lice učinio zaštićenu luku, u kojoj je bila ladjica. | 

Odvede ih više konobe u vinograd zasadjen američkom lozom. 
Lijepi, stopro propupali trsovi stajahu svaki. blizu svoje pritke. ,,Oni 
će se sami oviti, a grozdovi će visjeti sa strane na čistom zraku, ne do- 
tičući se zemlje.“ 

Penjući se uz kamene stepenice, pokazivaše Mladen vrtove. 

Dodjoše pod sjenasti, lozom prekriven trijem, koji je vodio sve 
do ograde. A ograda, gdjegdje u suho uzidana, a gdjegdje vapnom 
oblijepljena, bijela i modrikasta, bila je mjestimice obrasla _maho- 
vinom ili isprutana dugim macama oplemenjene loze. U sjevernom 
uglu razbujao se je lijep oleander : ,,Toma ga zove divljom ružom.“ 
Iza ograde povirio je bršljan, a nada nju se sagnuše grane izvana po- 
sadjenih akacija sa mirisom grozdasta cvijeća .. 

U vrtovima žubori voda slijevajući se sa svilu strana u potočić, 
koji je vodio kroz konobu. Na stranama potočića raste cvijeće. U 
visini od jednoga metra protezao se je drveni žlijeb za natapanje vr- 
tala, štono su bili izmreškani malenim izdubenim, izmedju sebe spo- 
jenim odjelima, u koje se izlijevaše voda. 

Pod žarkim aprilskim suncem mirisala je natopljena zemlja, bu- 
jala posadjena zelen, odisalo proljetno cvijeće, a zrak se napunio mi- 
ljem i svježošću premiloga života. 

Mladen nije ništa pripovijedao, nego je nijemo ljubio veselim po- 
gledom onaj raj svoje samoće i uživao gledajući Milicu začaranu. 

Bez riječi prolazio je puteljkom obrubljenim ružmarinom, dok 
ih nije doveo do izvora. 

"Široki ogradjeni basen zatvarao je vrutak žive vođe, štono je prd- 
bijala kroz. široku zasjenjenu pukotinu izmedju bigra i pocrnjeloga 
vapnenca. Više izvora, pa stranom na istok i zapad osječito se dizaše 
zid: tvrda kamena, pri dnu podrovan od vode i taman od vlage, pun 
lišaja i mahovine. Okolo basena rasli su mladi jablani kao stupovlje 
oko hrama, te se protegli u dugi niz uz visoki zid hridine. 

U bistroj, suricem neosvijetljenoj vodi ogledali su se jablani, a 
sitni glas njihovih treperećih srebrnih listića stapaše se sa pjesmom 
grgoljajućega svježega izvora... U bistroj vodi požudno je gledao Mla- 
den jedva zamjetno dršćući Miličin lik... 

Iz basena:rastakala se je voda kroz žlijebasti crijep. 

Gore više izvora u planini posijao je Mladen nazad pet godina 
boriće, koji su dobro izrasli ; — gore više izvora posijao je jutros i 
Jakov Ravlić sjeme kauri-drveta, malo dalje borića na pustoj planini . . 

Pošli su naprijed. . 

Obašli su tor, gdje ,,stara“ Jurka u večer zatvara ovce. Ona je 
Mladenova ujna, a njezin muž, ,,stari“ Toma, redi konja!i radi u vrtu. 
Njihova je pozemljušica uz veliku Mladenovu kuću: gleda na more 
vratima i jednim prozorom ; pred kućicom je odrina, a iza nje posa- 
djene su četiri murve. 

.Udjoše u štalu. Za jaslama stoji vranac, — _ od križanja arabske 
i domaće pasmine; — lijepe pondsite glave, vatrenih očiju, duge grive. 
Uz konja se ustubučio Toma i češlja ga govoreći : 

»Koga ćeš ti nositi, Sokole moj ?! Staroga gospodara i njegovu 
gospoju, ali će na tebi moj Mladen jahati, da traži sebi djevojku i ana 

,,sokole !“* — zovnu Mladen s vrata. | 

Pametna životinja uspravi glavu, mahne grivom, zaiskri očima 
i pristupi gospodaru. On ga potepta po vratu i pne mu komadić še- 
ćera, a Sokol ga uze gladeći mu ruku. 

: Milica je gledala i mučala . 

Prolazeći mimo ujčev a odriješi Mladeri pseto, a mladi pre- 
peličar poče se penjati uz gospodareve noge, te mahaše repom i režaše, 
zovući ga zar na igru. Zatim je gledao sve okolo sebe, i Matu, i Mi: 
licu, i Jakova, i opet skakao okolo gospodara, okrećući aka pu da 
pita : ,Koji su ovo tudji ljudi ?.. .“ 

Mladen ih odvede više kute na a istok izvora. Baš pod polama ima 
streha na jednu vodu, a pod njom ulinjak. Mladen otvori jenu dzer- 
zonku govoreći stricu : 

»Lani sam promijenio stara ulišta sa ovima.: Preklani sam izučio 
pčelarstvo na Glavici kod Knina. Znaš, striko, tamo nijesu znali, da 
valja šikati pčele. . .“ 

Zatim nastavi : 

», Ove zime malo da nisu pomrle, valjalo im je stavljati u ulište 
vode i šećera. 

Iz di rike poletješe pčele i stadoše kružiti okolo glave Mla- 
denove. 

»izbost će te“ — reče Milica. 

. »Ne će“ — odgovori mladić pogledavši je u oči. — Svaki dan se 
s njima. kk upoznale su me, i ne će me se ni jedna ni do- 
taknuti . m 

U šli je zvonilo podne. Jakov ih pozove na užinu. “>< <“— 

Poslije ručka diže se Mladen i reče : 

»Striče, ti im možeš pokazati kuću ; ja idem malo trenuti.“ 

Mate se odšulja u štalu, da gleda mje Onako lijepe životinje on 
nije još vidio. 

Jakov pozove Milicu, da dodje razgledati kuću | 

Uveo ju je u kuhinju, gdje je Jurka prala sude. Pokazao joj je 
kani puno svakovrsna alata. Odveo ju je na tavan u ,,sobu pri- 
manja“, koju je Mladen bio uresio sa nekoliko ,rodoljubnih“ slika, 
jednim: divanom, malo ,,narodnih“ sjedalica i okruglim stolom, ispod 
koga je bio prostrt sag, što ga je otkala Jurka. Jakov je prenatrpao 
zidove raznim fotografijama. Unio je i kom sa ogledalom, a postavio 
je na nj molitvenike i kuglje od gome, puno šalica za kavu, kipova 
svetaca od porcelane i Bai od mjedi sa dva kandelabra i s križem u 
sredini . 

U Našu sobu na istočnoj strani Jakov nije odveo Milice. 

 ,,Ondje spava Mladen“ — pomisli nehotice djevojka .. 

Jakov otvori vrata na Zapadnom ošitu i uvede MHicu u dugu, 
prostranu dvoranu. 

Kapci na prozorima bili su pritvoreni, a tama je obavila neuku- 
snom tapecerijom išarane zidove. Posred sobe izmedju dva prozora 
stajaše skelet široke kupovne postelje, stopro namješten. Uza zid je 
zatvoren umivaonik, crn kao sanduk. U uglu tik do postelje svijetlila 
se je grbava Jakovljeva Skrinja,. što ju je donio iz svijeta. Na zidu ne 
ima ni jedne slike. Uz vrata visi nekoliko dijelova odijela. . . Poviše 
postelje se crni veliko skupocjeno propelo od orahovine. 

Ovo je naša soba“ — šapne Mate. 

Milici je bilo tjeskobno pri duši. 

U onoj polutami i miru neobične prostranosti učinio se je djevojci 
prazni crni krevet sa bijelim priječkama kao nosila ili velika otvorena 
grobnica na zubove!..., gdje će je položiti živu, i mjesto da je pospu 
mekanom zemljom, na kojoj će izrasti zelena trava i zamiriti koji 
cvjetić, pokrit će se sama debelim vrućim pokrivačima i ležati uz stu- 
dena stara muža.... 

»čemu ove misli, čemu ?“... pitala se je djevojka... i rekla: 

»Zar ne bi bilo bolje, da prijedjemo u koju manju sobu ?“. . 

»Da, mogli bismo, ali je ova na najljepšem položaju. Pogledaj samo!“ 

I Jakov otvori prozor na južnom zidu. 

au Pred njima puče divna slika mora, mirna i glatka. Po nje- 
mu plovljahu nebeski oblačići, zlatni i srebrni, tjerajući se kroz safirnu 
modrinu. Gledajuć ga onako sjajno, ne znaš, da li je nebo ljepše, ili 
njegov odsjev u moru . 

Daleko na istoku prelij jeva se njegova boja u zelenilo, a morske 
se struje vijugaju, svijetle i uljane, kao matica kroz zeleno polje... . 
Planina na istoku zatvara daljnji vidik. Ona okružuje veliku uvalu, 
punu mirisa procvalih voćaka i zenule loze. Tanka maglica pala je na 
nju i prekrila je kao svilena prozirna košulja bujne grudi žene... 

Na jugu se je protegao poluotok Pelješac kao ogromna plava ne- 
man. Hvar se je svrstao u obronke : što su dalji, to su svjetliji i pro- 
zirniji, a Vis se jedva razaznaje od plavila neba... 

Na zapadu vire tanki ratovi jedan za drugim, otvaraju se sitne, 
drage i uvale, a novo zelenilo daje im života. I sve, što vidiš na kraju, 
odsijeva u moru, kao da tišina i žar sunca hoće da pod vosine) Čar 
proljeća .. 

Ispod njih počivala je Mladenova ladja ploveći na moru kao ga- 
leb. Više podruma širilo se je uredjeno imanje kao bašča. Iz nadojene 
zemlje dizao se je skoro nevidljivi kad par4, pomiješan, mirisom cvijeća. 

Vođa potočića tiho romoni. Na mjesta je prozirna provlačeći se 
kroz ozbiljnost hlada, da zasja kao živo srebro na okuči, okrenutoj 
suncu... 


1 Seljaci, kad grade grob, uzidaju u sredini dva do tri kamena zuba, na 
koje pol že mrtvaca. Kad imaju koga drugoga ukopati u isti grob (obično 
poslije godinu dana), tada ture skelet u šupliinu groba, da učine mjesto novomu 
mrtvacu. 

Milica se je naslonila na prag i gleda: 

... Gdje se potočić obara u malenom, suncem obasjanom buku, 
na kojem se runi sitno biserje svijetlih kapljica i udarajući u srebrne 
žice vode stvara skladne kajde glazbe i svjetlosti, iza procvjetalih 
ljubica leži na zelenoj travi Mladen, ... a uza nj je prazno još jedno 
mjesto. ... Nad mladićem se je povila procvjetala grana mlade tre- 
šnje. Njezini cvjetovi odsijevaju kao sjajni žišci, posred kojih gore 
zlatni plameni prašnika, užeženi sunčanom zrakom... Od njihova 
žara rumene se bijele latice. Do njih dopire i svijetlost sunca, da opo- 
jena mirisom klone i mrtva padne kroza nje -na lice momkovo kao 
polusjena i nerazgovijetna slatka priča, puna ugode, izmiješana sa 
jakim kolobarima sunca, koje se je prokralo izmedju cvijeća, da mu 
obasja lice cjelovima... 

Pčele oblijeću od cvijeta do cvijeta i pune peluda spuštaju se do 
mladićeve glave... Ali ne će mu one ništa; one ga poznaju:... 
Zar ih nije preko zime hranio šećerom ?... 


Ćuh maestrala proleti morem, kao da je nečija mirisna ručica 


prošla po plavom baršunu. Otajstven kao lepet krila nevidljiva an- 


gjela, pirka kroz masline i blizi se kao nejasna čežnja... Od njega se 
zanjiše povijena grana trešnje : trne se plamen prašnika na njezinom 
cvijeću i umine za čas u mirisnom izdisaju, a pelud se obara na mla- 
dića kao pepeo s izgorjela stijenja . .. Od njega razdragana oplodjena 
trešnja klone od slabosti uživanja i ne može, da mu otme rumene la- 
tice, koje se rune jedna za drugom i titrajući oko glave mladićeve, 
kao opoieni leptiri oko mirisna cvijeta, padaju na meki ležaj... Pred 
njim utihnu zujanje pčela, zastavi se romon potočića... Pun mor- 
skoga mirisa, spušta se kao lahor do mladićeva ležaja, i jak kao uz- 
disaj, oživi mrtve latice zavitlavši ih u zraku, da padoše oko mom- 
kove glave kao vijenac... A uz put se provlači i igra s njime te ćarlija 
i šapuće, dolazeći do uha djevujačkoga, razgovijetan i glasan : 

»Ljubim, ljubim, ljubim.“... 

,»Zar nije lijep pogled ? !“ — upita Jakov. 

A ona se vrati u se i uzdahne: 

»Lijep ja ikako ljep!“ — — ————— >>> ———- 

Osvanu nedjelja. Jakov je u jutro slušao misu, a poslije podne 
opet sašao u selo, da pozdravi prijatelje. 

Najprije se je svratio u Gjona. Gjon ga je pričekao mrk i zlovo- 
ljan, pa je na svu silu nastojao, da ublaži srdžbu pripovijedajući pri- 
jatelju englezki, kako je u njegovoj ženi hiljadu vragova, kako ne će 
da ga sluša, okaša se na nj i srdi ga svaki dan, pa je svršio usrdnom 
preporukom, da se ne ženi starom djevojkom : 

»Kad dodjoh iz svijeta, pomislih, čemu mi mlada cura, da se sa 
mnom rugaju, pa uzeh Ivu. Svak ju je hvalio : radišna je, poštena je, 
dobra je. Pa neka. Oženih se. Šta jadan ! Počela na me istresati vas 
onaj jad, što se je u njcj sakupio od dvadesete do četrdesete godine. 
Ona misli, da je kroz onih dvadeset godina jalova života stekla pravo 
zapovijedati i svakomu svašta spočitavati. Promisli se : u ime toga, 
što se nije mogla udati ! Da je barem rodila koje dijete: zabavila bi 
se i mene bi pustila na miru... Nego evo je, red je mučati !“ 


U sobu udje zgrbljena, koštunjava, mala ženska prikaza, uvelih 
obraza punih nabora, prosijede kose, skupljenih obrva, ubojita po- 
gleda i tankih nabranih, vlažnih usnica. | 

»Zdravo, Jakove, i ti prispio. Tko bi te poznao!. .. Baš mi je 
drago, da si došao, imam Ti kazati svega nova.“ 

“ »Muči, jezik ti se osušio !“ — javi se Gjon. 

»Muči ti! Mjesto da podješ u konobu i doneseš prijatelju čašu 
vina, stao si se osjecat na ženu, kao da sam ti ja sluškinja.“ | 

Gjon stisne šake, zakrene u vis glavom, zaškrine zubima i po- 
gleda u strop. Zatim se diže, uze sa police ključ od podruma i otidje 
govoreći : 

“Idem, samo da te ne čujem, a ti joj, Jakove, ništa ne vjeruj.“ 

»Lako ćemo mi, lako. Za tu besjedu učinit ćemo račun večeras, 
kad budemo sami.“ | 

Čim je Gjon otišao, Ive se nasmješi, i gledajući poda se, prebiraše 
desnom rukom modrinu. 

»Nemoj ti, Jakove; komu reći, da sam ti ja ovo kazala. Cijelo 
mijesto o tomu pripovijeda: ... Tvoj Mladen gleda Milicu...“ 

»A ; šališ se!“ | 

»Dobro, kada se šalim. Bit ću ja hodila k njoj svaki dan, dok ti 
nisi prispio ; bit će, da meni govore, kako je gutam očima, kad se s njom 


= 


339 


razgovaram ; bit će, da joj ja u svako doba presijecam pute, ko ono 
iza ure noći uoči tvoga dolaska .. .“ 

Jakov se smrče : 

»Ja u to ne vjerujem, niti to može biti. Zato ne ću, ni da mi go- 
voriš više o tomu... Mladen je dobro učinio, što je sagradio kuću 
van sela. A sada razumijem, zašto se malo s kim i druži.“ 

»Zašto ? Zato, jer je podjaman!... A kuću je sagradio na samu, 
da mu bude lakše raditi, što hoće. Ti ne vjeruj. Dobro je : nadji ti, 
ili ću ja naći koga, da mu staje u stopu, pa ćeš vidjeti.“ 

»Neka ti bude! Radi, kako znaš, i ako me uvjeriš, da je i naj- 
manje istine u tvom govorenju, bome ću te gospodski darovat.“ 

U to donese Gjon vina i nastavi razgovor englezki : 

»ojećaš li se, Gjak, našega živovanja u Melbourru. Mene su zvali 
djetetom, a tebe dobrim Gjakom. Cijeli dan sam radeći sprovadjao 
šalu i svi su me ljubili. A ti ? Ti si bio miran i podnosljiv, pravi an- 
gjeo. Bože sačuvaj, da bi ti tko bio što na žao učinio : svi bi skočili 
i raznijeli ga na prstima... Lijepo je onda bilo. Više mi je vrijedio 
onaj moj smijeh, nego sve na svijetu. A sada ?... Uz ovu kugu. po- 
stadoh svakomu za rugo. Stara djevojka: — zadula smokva, izvje- 
trilo vino, oblak bez kiše, hrana bez soli, dim bez vatre, ščiga na moru, | 
noć bezsvanuća — s ——————-—-———————-— 

Zvono je prikucnulo po treći put na rožarje. 

Ive je zovnula Gjona u crkvu. 

Prijatelji se rastadoše — — — — — —_——-—_ >>> > 

Jakov susrete na putu Matu. .. 

»,Deđer, pobratime, da se napijemo po dva prsta“, — reče Mate. 

»A mi baš i hajdmo.“ 

Ušli su u krčmu. 

U zadušljivom polumraku niske i tijesne sobe sjedili su okolo stola 
kartaši i pijanci po zvanju. Na nogama je stajalo nekoliko na pola pijanih 
seoskih danguba i praznova. Kad ugledaše Jakova, počeše uckanjem : 

»Evo i mladoženje s tastom“ .'.. ,,Tast mladji od zeta ; gdje se je 
to vidjelo“... ,,Lire sve čine“... ,,Jest, jest, da mu je Mladen ne će 
odnijeti ispred nosa !“... 

Mate se zacrveni od jeda i navali: 

Hoćeš li umuknuti, pijanduro jedna, jer ćeš, svete mi nedjelje, 
list po tlehu ko puž.... Stidite se, gadovi, više ste me iznesvijestili 
vašim besjedama, što ih prosuste za poštenim mladićem.“ 

»Komu govoriš ?“ — ustade se mladi Šimun Jukin, prvi smut- 
ljivac u selu. 

»I tebi, ako si što rekao.“ 

,Jesam i opet ti velim i potvrdjujem sve, što su oni kazali.“ 

Mate se odalji, zamahne šakom i obori ga na tle... 

Nasta svadja i tučnjava. U krčmi se razdijeliše u dva tabora... 
Poletješe čaše i buklije... Prevališe stolove, pocijepaše stoce ... 

Jakov :je izašao na vrijeme, neozledjen, i povukao za sobom Matu, 
moleći ga, da podju doma. 

> ,»Nema do mira u samoći daleko od svakoga“ — govorio mu je 

Jakov putem. 

Kad je došao k Matinoj kući, ugleda Mladena u komšiluku i 
upita se : 

»čemu on ovdje 2“... 


—_ o m o s __ ZXZ < ZZ. ZZ ZZ FZ. 


VII. 


Mate je ljutit odmah legao bez večere. Jakov je zvao Milicu i 
sjedio s njome na stepenicama ,,balature“. 


Mladenu je bilo neugodno, da ga je ugledao stric, te je otišao 
do na kraj ulice. Pred zadnjom kućom šivala je mlada Ane, kći udo- 
vice Mare. 

Mladen joj se približi i upita : 

»sto je nova, Ane ?“ 

svega po malo.“ 

»Kako ?#“ 


»)U mene barem. Mati hoće, da podjem za Juru Petrova, onoga, 
znaš, što je došao onomadne iz Zelande. Polakomila se za zlatom, 
a on je miti lirama : ljubuje s materom, da se mene dočepa. A ja se 
ne dam. Prvo i prvo doći će i moj Miljenko iz mornarice. Drugo, 
da njega i nemam, za Juru ne ću, jer je star, a zlato je ledeno... 
Moja majka misli, da su još davna vremena, kad su se kćeri morale 
udavati po zapovijedi. Ja sam svoje čeljade, svojim se trudom hranim, 
pa hoću da sama i zapovijedam svojim živctom. A šta mi ona na- 
klapa o poslušnosti i upire prstom u druge, to je za me deveta. Ako 
je komu nevolja da sluša, pa da se utopi, meni bome nije.“ 

»To ti nišaniš na Milicu.“ 

,,Baš, kad hoćeš znati, jesam na nju. Smisli se i reci, jeli prilika. 
Bilo bi bolje, da je živu zakopaju u zemlju. Stara joj kaže : Eh, moja 
kćerce, poljupci ne valjaju jesti, — kao da čovjek samo o hrani žive... 
-A onaj stari nije ni za poljupce... Kad je ljubavi, ima volje i za ra- 
dom, pa se oboje srčano .hvata posla, a umor te ne ubija, jer ga zabo- 
ravljaš u uživanju... Što je imao tvoj stric prije tridesete godine ?“ 

»Ti ćeš biti sretna s Miljenkom, Ane. Ja mu zavidim.“ 

»Sretna. I kako sretna! Mi ćemo raditi i milovati se. I ljubit ću 
ga bez prestanka, u oči, u čelo, u usta, jer su mi ga htjeli oteti i turiti 
me starcu na prsa, da me mladu uhvati zelenilo kao staru jaspru... 
A ti mi zavidiš ? Čemu ? Eno ti Milice... Gledajući tebe i govoreći 
s tobom obećala ti se je za strica. Ti si našao, da je djevojka na mjestu, 
a stric, komu nije bilo do svoga srca, odnaša ti ono, što ti je bilo ugo- 
dno... Zašto?... Da si birao za se djevojku, bi li ikamo drugamo 
posegnuo, nego opet za njom? ... A ona tebi za volju ide za starca, 
klonula, slaba, bolesna... Radi tebe čeka je život pun jada i boli... 
I uza svu muku ipak ne će nikada gledati.u tebi sinovca, ni ti u njoj 
.strinu— ——————>——>—>——>—=+—-—-—-— — 

Stara Mare dodje iz. branja i sjede uza i EGE da čisti zelje. . 

Mladen zamišljen pozdravi djevojku i uputi se natrag.. 

Ispod Matine ,,balature“ sjedilo je nekoliko mladića i djevojaka 
iz komšiluka ne znajući, da je više njih Jakov i Milica. Bezbrižno i 
naivno razgovarali su se o svim novostima u selu. 

Mala Kate Markova lane: | 

»Od svih, koji su se vratili iz dk Jakov je napala oijegt ži- 
vota. Mršav, taman, ista zemlja“. 

Ivan Jurin reče: 

,»Ono je od puta i od radje. Što misliš, da je šala kopati gomu u 
vodi do pasa... Ali čekaj još koji dan. Bit će mu svijetlo lice, krv će 
mu udarit u obraze... Samo neka vina pije... Koliko je bolesnih 
činovnika došlo u naše selo. Nije trebalo ništa, nego ih odnijeti u gro- 
bište i zakopati, pa ih u mjesec dana obli rumenilo, a obrazi se napu- 
niše mesa... Zelanda!“ . 

»sto Zelanda ? Ja sam čula, da je Zelanda najzdravija zemlja 
na svijetu.“ 

I od naše ?“ 

»Evo ide od onamo Mladen. I on je bio tamo, baš ćemo ga pitati. 
Ej, Mladene!“ 

Mladen se požuri i dodje do društva. 

Kate Markova ga upita: 

— Koja je zemlja na svijetu najzdravija ? * 

— Zelanda ! Eno i od naših ja ne znam, da se je ikada tko raz- 
bolio. A ovdje ih napadne svaka nemoć... 

Jakovu je bilo teško dalje slušati. Povuče Milicu za rukav, diže 
se i bane pod ,balaturu“. 

Svi zanijemiše kao kamen. Jakov'i djevojka ne bijahu ništa manje 
smeteni od njih. Kao PSE stajahu bez riječi uzalud tražeći, da 
 započmu razgovor . 

. Najednom dotrči nali: Luka. lijin i. viknu : 

— Izadjite na put ! Ajme meni, koja se vika čuje s kraja! 

U jedan čas bio je cijeli komšiluk na PANIKE . Zaglušna buka do- 
. lazila je iz mjesta. | 

,,Opet su se potukli“ — pomisli Jakov. — Bit će opet radi onoga.“ 

Mladići htjedoše sići u selo, ali im ne dade ženskadija, držeći ih 
grčevito za odijelo, plačući od MANA. A vika je rasla i rasla, dok na- 
prečac sve ne utihnu. 

. »Bit će došli. žandari“ — reče netko. 

Čel jad je još uvijek stala 1 na putu azeovanijući se izmedju sebe . 

. Sunce je bilo zašlo, a burin je donašao na more studen iza slaMin&: 

Dok je Jakov pripovijedao Milici, kako je lijepo biti daleko od 
smutnje, dunu splata vjetra i odnese njezinu maramu s glave na vi- 
soku medju. 

Jakov podje i kušaše se: uspeti. Ustresoše mu se koljena. 

— Što mu dršću noge | — reče mala Kate. 

— Muči, nenadnja te snašla ! — lane potežući je za modrinu Mi- 
ličina majka... 

Jakovu spalje kamen ispod noge i on se prevali... 

Mladen se uspne na dva metra visoku medju, uze maramu i sko- 
< čivši na put stavi je Miici na glavu... 

,»Jesi li se udrio !“ — upita djevojka Jakova. 
»Ništa mi nije, ništa !I“* — odgovori Bay jedva se dižući sa 


> zemlje... 


Vjetar je duvao sve jače. Iz komšiluka čula se je vika udovice 
Mare. Ordila je Anu, što ne ide za staroga Juru Petrova. Djevojka ju 
: je pustila, da psuje, a kad je stara. umukla, zapjevala je lijepim zwon- 

kim glasom : 


343 
A ja hoću, što ja hoću: 
Za nedraga ne ću poć. 


Čekam dan, čekam noć, 
Kad će moj Miljenko doć. 


Noć je pala. Vjetar zavija. Vani je studeno. . 
Milica je proplakala cijelu noć. 


VIII. 

Kao grom odjeknula je selom vijest o smutnji. Iza tučnjave u 
krčmi nastao je pred Gjonovom kućom razgovor, koji se je malo po 
malo izrodio u grdnje i prijetnje. Proti Jakovu se iznašahu prigovori, 
da je star, nemoćan i blekast, te da će ženidbom upropastiti Milicu, 
najljepšu i najvredniju djevojku u selu. U ime toga činilo im se je 
sasvim naravno, da je Mladen otme stricu : ,,Uči io bi dobro djelo, a 
: poslije bi to i sam Jakov uvidio.“ 

»A ne bude li je htio Mladen, ja ću je zaprositi 1“ — reče mladi 
Petar Ivanov. 

Stariji seljaci grdili su mladjariju radi toga govorenja. Gjonova 
Ive uzdisala je na kućnom pragu : ,,Pa još se tuže, kad udari krupa !“ 

Kad je Gjon čuo ženu, ustao je na obranu prijatelja. Ali u zao 
čas. Obasuše ga svakojakim pogrdama tako, da je bijesan navalio 
medju njih i počeo lupati desno i lijevo. Opet nastade gužva i vika. 
Muškarci dotrčaše sa sviju strana i umiješaše se u klupko, a žene do- 
letješe iz kuća i opkoliše ih plačući i jaučući. 

> Oružnici učiniše kraj tučnjavi pohvatavši najveće $mutljivce: 
Gjon vas isprebijan naslanjajuć se na Ivino rame (koja je dvojicu pre- 
slicom omarila po glavi) leže u posel da u bolima Sluša ženine 
prikore. 

Evo. od ove sotaje čula se je vika u Miličinom komšiluku. - 

Sutradan svugdje je se govorilo o smutnji. Tko je znao i najmanju 
stvarcu o Milici i Mladenu, pripovijedao ju je s osobitom nasladom i 
veseljem. A glas je rastao sve to više u najrazličnijim pričama do 
nevjerojatnosti. Tko bi sreo Jakova, kazivao bi mu sve, što je znao. 
Za Milicom i Mladenom vrebali su svi bez iznimke, da-im što reku, 
prigovore ili ih nagovaraju : ... Mlađen se je strašno ljutid. Jakov je 
počeo vjerovati, da mu sinovać snuje o nevjeri. Milića, iz početka mirna 
«i šutljiva, počela je plakati... A njezine suze bile su  povodorni, da je 

zanimanje svijeta sve to više raslo. | 

Jakova su uhodarili, kad bi dolazio k Milici, i sutra dan se rugali 
starčevom ljubovanju, a Mladena su pazili, kud ide, zavadjajući ga 
na prigodu, da se može naći u istom društvu, gdje je Milica... 

Jakov je bio silno smućen i čangrižljiv. Nekom nepritajenom 
bojazni gledao je Mladenovo zamišljeno lice. 

Što snuje ?““ — peklo ga je ovo pitanje više, nego li išta drugo. 
— ,,Čemu ona njegova mučaljivost ? Što me bježi ?“ 

Dok je Jakov jednoga popodneva sjedio pred kućom i gledao u 
Mladena, dodje k njemu mladić.i reče mu : 

,,Striče, ovo ne može više da ide naprijed. Ona smutnja od ne- 
djelje pobunila je cijelo selo. Da se sutra i oženiš, riječi ne će prestati. 
Za to sam odlučio, da se selim.“ 

»Kuda ?“ 

»Tebi nek bude ovo stanje, a ja ću blizu Vodica. Ondje nema 
na daleko ničije kuće... Nemoj me od ovoga odvraćati : bit će ti 
utaman. Nego daj, da se uredimo izmedju sebe.“ 

»Nemoj, sinak ! Onda će bit još više riječi nego sada !“ 

»Nek bude, samo da ne dopiru do moga uha!“ 

Jakov se zamisli i pogleda Mladena, a oči mu se napuniše suza. 
Zatim se diže i udje u kuću. Iza pO sata se vrati i reče sinovcu : 

»Dobro, Mladene ! Kada si tako skastio, nek ti bude. Meni nek 
ostane kuća i zemljište oko nje, a dd eto sva druga baština u selu i 
primaknut ću ti još štogod u novcu.“ 

»Hvala ti, striče, na jasprama. Nešto sam i ja zaradio, otkad 
dodjoh iz svijeta .. . Sa mnom će samo doći ujac i ujna, a uzet ću konja 
. ipseto...S tobom ću ostat, dok ne sagradim kuću, a ti odgodi ženidbu 
za dva, tri mjeseca...“ 

»Dobro, sinak, dobro. Uzmi još štogod ; nosi sve, što hoćeš, sve, 
ali ne govori za sada nikomu ništa. Nek se svijet smiri... Proći će 
OVO, a onda ćeš opet promislit.“ 

Dok su oni to Sovoni dodje stara Jurka, Mladenova ujna, i poče 
pripovijedati : 

»Sto se ovo na svijetu dogadja ! Antikrst je ušao u čeljad. Pro- 
mislite se. Onomadne se je oženio stari Anton Jurić, štono je donio 
puno tisuća, s onom mladom Perom Jozinom. Znala sam, da mu bratu 
i sinovcu nije bilo po ćudi, što se onako star oženi, ali tko bi mislio, 
. da će mu za to kidisat na život. Promislite se. Oni spavaju na tavanu, 
a sinovac mu ispod njega punu crijepnju žerave posuo paprikom. Da 

se Pere ne probudi, eto jutros bi ih našli oboje zadušeno, mrtvo... 


Nesretna svijeta ... Što se ovo dogadja !... 
Mladen se mrzovoljasto nasmiješi, a stric ga pogleda... 


IX. 


Prošlo je osam dana, da Mladen nije vidio Milice. Uza svu radnju 
nije mogao spavati. U njegovo srce uvuklo se je muklo nezadovoljstvo 
i neobuzdana čežnja. 

Jedne večeri, dok mu je stric pošao k curi, sašao je na more, ukrcao 
se u ladjicu i izvezao se daleko od kraja. Kad se je oćutio sam u noć- 
noj tami, pustio je vesla i legao na krmu brodice, zureći u zvijezde. 

Oko njega je lebdjela tajna mraka, nad njim se nadvila beskraj- 
nost neba, pod njim je spavalo otajstvo mora... A duša njegova ras- 
plinula se je u nejasnu mračnu bol žudnje, podstrekavane okrutnim 
prijegorom. 

»sto mi treba ? Čega ne imam?“ — pitao je on svoje srce, koje 
je do sada uživalo sreću u samoći. 

»sto će mi ona djevojka ?“ 

»Ona ? Nije li me gledala milije i sladje nego njega ?... Nije li 
njezin glas odzvanjao veseljem, kad se je sa mnom razgovarala ?... 
Nije li me tražila, i govoreći o stricu, koji je još bio izdaleka oceana, 
nije li uživala, što ima izliku, da može ona, ... ne, nas oboje šaptati 
o mirnom sretnom životu dvaju dobrih srdaca ?.., Nijesam li sjedio 
do nje na travi, u samotnom zakutku, dok je pazila ovce 2... Sunce 
je izmamilo iz njezinih grudiju slatki miris svježine, a tanko povje- 
tarce ga k meni donijelo“... 

S kraja zapiri lagani Lao otajna mirisa man proljeća, jak i 
opojan kao djevojačka njedra... 


»A sada ona plače! .. . Zašto? Peba Strah pred ledenilom sta- 
rosti >... Bol, što mene subi !?... Ne će li se pitati: gdje sam ; 
ne će bii me se zaželjeti 2... A ja sam je se odrekao !... 

»Zašto ?« 


. Moralo je biti !« 
, Moralo | Ps 
. Zar sam joj imao toplo si proseći je za strica ; zar sam 
je Bo PiČE poljubiti, i to ne u čelo, nego u usta, zdrava i crvena, 
kad sam joj stavio stričev prsten na ruku ?... Zar sam je imao za- 
zvati u maslinjak one večeri, u oči njegova dolaska, i privinuti je negdje 

u tišini, .. . u mraku, .. .na grudi, . . . izljubiti joj lice... i grleći je, 
reći joj: — Zbogom! ?. 

Lagani val se odbije od boka ladje, prospe se u tisuće zrna bi- 
serja, i. zašušti. 

»Imao si!...“ 

,Imao si !“ — šaptao je sam sebi, a njegov. je glas zvučio slatko kao 
riječi svodilje. 

»Imao si, i vidio bi, da u njoj kuca toplo srce, ... da je njezin 
zagrljaj jak za klonulost starca, . . . da su joj usne žarke, poljupci va- 
treni ... Njezine zjene, obrubljene ugljem trepavica, ne mogu mirno 
gledati starost a da ne plaču od čežnje, gaseći žeravu ljubavi, koja je 
imala tebe ogrijati i obasjati mrak tvoje samotne duše... Radi tebe 
se je obećala, da može biti s tobom... Ti si njezin srobar, plaha i 
jadna nemoć, koja ništi sve ono, što joj je odano, ... milo ..  Nemoć 
ili okrutnost 2“. 

I Mladenu adi na um riječi junačke djevojke, udovičine Ane. 

. . Sjala je sreća iz njezinih očiju, dok je govorila o budućem milo- 
vanju, a onda je bezobzirnom iskrenošću stala otvarati rane, kriveći 
ga s nesretne Miličine sudbine. Kako je bolna, a kako lijepa bila 
istina !. 

Što M !... Oteti je stricu i ostati ovdje ?!... Ne, ne ; 
nikako ne... Otići, otputovati nekamo s njome, da nas nitko ne vidi, 
ni ne Kia ... Daleko od svakoga; negdje u samoći živjeti i milo- 
vati se!... noz 

A stric ?... On će se utješiti ; njemu nije do ljubavi... Proći će 


koji mjesec, i oženit će se s drugom... Onda će se smiriti i tražiti 
nas, gdje smo— pa će nam pisati : | . 
»Vratite se kući, draga djeco !.... Nije bila potreba, da bježite. 


Mogli ste mi odmah reći — ,,volimo se“, i ja bih vas bio blagoslovio“. . . 
»Uteći, uteći. Nestati pred svijetom i biti sakriven, kao što mene 
skriva ova nik na pustoj pučini, a da je. uza. me ona, mlada, topla, 
mirisna . ' 
Slatke se sanje preliše malo po malo u tvrdi san. 


—_ e - e] e 2 2. zi s 2 
o oaze 


Probudi ga oštar i jak hitac. On se PIRU i PEćI sao stajao je 
u brodici nedaleko od sela , 


»sto je ono bilo ? Gdje ? Tko P“— gali je: Soišijavio . Bilo 
mu je sudjeno. Zahiti pregršt mora i umije se. Sjede i zaveze. . 


—- = . 

Na istoku se je dizao dim zore, nejasan kaoradjanjeljubavi... 
Prvi zvukovi ptica oglašivahu se plašivim pijukanjem. Cijeli je kraj 
pokrila napetost zadnjega disanja u snu, iza koga nastaje na pola 
svijesno budjenje : sporo rastvaranje cvijeća i pretvaranje jutarnje 


" rose u alemlje, uz jaki naravni miris sna, još ne umiven jutarnjim 


povjetarcem, niti osušen žarom sunca... U onomu budjenju života 
struji zrakom jaka omama: iz polusvjetla i mirisa radja se želja za 
užitkom, koja sputava misao, a daje maha neopredijeljenom čustvu, 
da zahvati cijeli život tamnim nagonom . .. | 

Uz bijelo žalo povlači se putem stado ovaca... Goni ga pastirica... 

Ona?...“ 

Mladen upre u vesla i primakne se kraju. 

»Da, ona je, ona,... Milica“... 

Ne dajući znaka od sebe, slijedio ju je, dok nije zamakla zarat... 
Tada okrenu brodicu kraju i iskrca se. 

Dršćući od uzbudjenja tražio je djevojku i našao je u istom 
onom skrovištu, gdje je oćutio miris toplih njedara. 

Zelena trava odisala je svježinom jutra. Samonikli bršljan pokrio 
je goli kamen. Meki ležaj stajao je još uvijek u tami ne dodirnut od 
prvog pamika zore. 

Mladen sjede uz Milicu i podiže joj glavu. Iz njezinih očiju ka- 
pale su bistre suze... On je privine na prsa, stade joj ljubiti oči i 
obraze, i upijajući miris njezine puti, šaptaše : ,,Ne ću te pustiti, da 


. ugineš,... ne ću te pustiti...“ 


Davno je propjevao modrokos, davno .se je počelo uspravljati 
Cvijeće rastvarajući latice... davno je zarudjelo nebo i svjetlost ušla 
u tiho zaklonište, a djevojka se vidjela u njegovu zagrljaju i turila od 
stida pred sobom glavu u polutamu mladićevih prsiju, stiskajuć ga 
rukama i šapćući : Grijeh je, veliki grijeh... | 

Kad je svanuo dan, vraćali su se utrenikom k stadu. 

Mladen se zaustavio kod jedne pole i reče :: 

»9ad mi je ići doma. Sutra dakle, na Jurjevo pred zoru, kad iz- 
vedeš ovce za planinu, čekat ću te na vrh stijena... Ne žali za do- 


> mom. Kad se tvoji primire, opet ćemo na more, a dotle zi ga zamije- 
niti zelenom bosanskom ravnicom.“ 


U isti čas, baš ispod sebe, ugleda Mladen Ivu Bin gdje leži 
sklopljenih vjedja pod smriječjem. 


ĆA 

X. 


Sunce je već bilo odskočilo, kad je Mladen došao doma. Vrata 
od kuće našao je zatvorena. 


Ujac Toma ga ugleda iz vrta i došav k njemu, sjede na prag i poče. 


uzrujano Ššaptati staračkim drhtavim glasom : 


»Nesreća se je dogodila, sestriću moj, velika nesreća. Jutros ti je 
stric dobatao pred zoru kući... Tražio te je svugdje. Onda mi je 
kazao, da su ga noćas, kad se je vraćao od djevojke — a da nije bio 
s njom, nego da se je do toga doba razgovarao s Matom — da su ga 
potjerali kamenjem. On je izvadio samokres i pucao, dabome pucao u 
zrak, da ne bi koga ubio. ...1 onda je došao doma i tebe tražio... 
A kad te nije bilo, upitao me je, znam li ja išta, da ćete se dijeliti. Ja 
%ekoh : Ne znam. A on nešto zamumlja, pa mi reče, da ti kažem, kad 
dodješ, da je on zakrakunao vrata, i da ide spavat, a ja neka dadem 
težacima radnje.“ 

»A jesu li ga udarili ?“ 

»Nisu, jer ne bi bio onda pucao u zrak.“ 

Mladen reče Tomi, da mu je poći ladjicom u varoš, i uputi se 
k moru. 


U to doba vrtio se je po krevetu njegov stric, mučen svakojakim 
mislima. 


»I na život mi vreba, a zašto ?... Nisam li mu ja slao novce, 
nisam li ga zvao k sebi u svijet, nije li mojim trudom podigao stanje ? 

. A šta sam mu ja?... Tudjinac, neprijatelj, zlotvor, krvnik... 
li sam mu stric, rodjeni sie1 ?!... Hoće da mi otme curu, i to baš 
sada, kada ju je za me isprosio, neka se pripovijeda po svijetu o meni, 
što se nije ni za kim čulo... Sada baš, i ako mu prvo nije nitko branio 
da je uzme... A sve muči i šara, vadi se, kao da žali, što svijet govori i 
naklapa o diobi... A onamo mu je podjamna duša i dlakavo srce... 
1 Milica se je promijenila. Kaže, da je svijet progoni, a ne govori ništa 
o Mladenu... Nije meni, što je onako tužna i što me bježi... A 
zašto ?... Što sam u godinama ?... Zar se u svijetu ne žene baš od 
mojih godina, i to za cure mladje i ljepše i bogatijeod nje... Ali da, 
ne ćemo tako, sinovče, ne. Dobar je Jakov, ali se ne će ,,dobri Jakov“ 
pustiti, da ga njegov sramoti. 

Ove i ovakove misli tištile su njegove moždane i napunjivale ga 
neutaživom srdžbom. 

Nešto prije podne se je digao i umio. Kad je otvorio kuću, dočeka 
ga pred vratima Ive Gjonova i potegnuvši ga za sobom u kuću ispri- 
povjedi mu, kako je jutros, dok je ona ležala, Mladen rekao Milici, 
da će je sutra pred zoru odvesti u Bosnu. 

»A jesu li bili na samu ?“ 

»Ne, nego su hodili putem.“ 

»A nisi ništa vidjela ?“ 

»Ništa zla nije bilo.“ 

»»A ona, je li što odgovorila ?“ 

»Nije ništa.“ 

»Dakle sutra ! sutra ! Čekaj, momče, prevarit će te stari ovoga 
puta. Ti ne kazuj nikomu ništa, a u jutro ćemo vidjeti. . .“ 


Jakov je još dugo vremena govorio s Ivom i jadao joj se. Na-“ 


pokon je otpusti, a pozovne u sobu težake. 

Tri jaka zagorca unidjoše k Jakovu. On ih upita : 

»»Mogu li se pouzdati u vas ?“ 

»Možete, gospodaru !“ 

» Onda dobro. Sinovac mi sprema nevjeru. Noćas me je potjerao 
kocima, a sutra pred zoru misli mi na vrh stijena oteti curu, kad bude 
gonila ovce za planinu. Vi ste za danas prosti, nadnica vam sve jedno 
teče, a suviše dobit ćete svaki po dvije lire, samo noćas čekajte na 
vrh stijena i čim spazite Mladena, ščepajte ga i svezana ga dovedite 
u stan Ive Gjonove. U stanu ga čuvajte, dok ja ne dodjem. Eto ovo... 
i ništa više,... a ne činite mu kakva zla.“ 

»Kakova zla, Bog te vidio, ta sinovac Ti je, a gospodar je i on. 
Nego eto, hoćemo to, da se mali osvijesti“ — reče najstariji, poslije 
nego li je pogledao drugu dvojicu. 

»A sada treba samo mučati,“ pomisli Jakov. ,,Kađa on dodje, ja ću 
se prenavljati, kao da nema ništa izmedju nas, i lijepo milo ću mu go- 
voriti kao i on meni, a noćas čekat ću ga u mraku, kao što je ion mene 
čekao, i uteče li težacima, otme li djevojku, bome ne uteče ga mojoj 
puški .. .“ | 

Cijelo popodne punio je Jakov fišeke svoje ostraguše i prigledavao 
samokres. Izašav pred kuću, čekao je uzalud sinovca, i svaki čas je 
pitao Tomu, gdje je... Kad mu je dodijalo čekanje, opremio se je za 
lov i pred sunce umicalo uputio se iz doma. 

' Pred avlijom sretne Mladena i ne mogav se suspregnuti, reče na- 
mrgodivši obrve : 


350 


,»Sinovče, aj mo, vataj no“. 

»Vat“t — upita mladić. 

»Ajno, vatajno!... Idjem u lov, a sutra ću opet doma.“ 

Mlađen slegne ramenima i udje u dvorište. 

Jakov se je korio s nepromišljenosti, ali se utješi : ,,Bio bih pu- 
knuo od muke ; sada mi je bar lakše na srcu.“ 

Prolazeći putem mimo Miličine kuće,..vukla ga je neodoljiva če- 
žnja, da se javi djevojci, ali strah, da se ne oda, zaustavi ga. ,,Neka 
ona noćas ide, ja ću je junački zadobiti . . .“ 

I odvaži se, te podje uz planinu. 

Polagano se je penjao mrk kao mrak, sanjiv i sustao. 

»Irebalo bi se požuriti“, mrmljao je, ,,stignut će me noć prij je DM 
uzadjem.“ 

Došav do na p6 puta sjede pod divlju črišku: da se odmori. 

Desetak metara ispred sebe opazi dvoje čeljadi. Prepozna Ivu i 
Gjona. ...Ive je hodila brzim korakom čobanice predući kudjelju, a 
Gjon još slab od udaraca klipsao je za njom noseći u krtolu rasađa 
za duhan. Ona ga je svaki čas dozivala, tjerajući ga, da se žuri, a 
njemu je imalo biti, teško, jer je bacio krtb i prekržio ruke na prsima. 

Baš malo podalje više puta bjelasala se je planina na visokoj oko- 
mitoj.hridini, od koje se je nazad dva mjeseca odronio brijeg i PE 
put; satro vinograde i zasuo jednu potleušicu. 

.Kad jetfve došla pod hriđinu, kleče Gjon na koljena i glasno ini 

»Daj Bože, da se opet sori planina“. 

Žena se obrnu, ugteda ga, ču ga, i uprepištena od grozote: doleti 
k njemu i padne mu u naručaj jecajući : 

»Nemoj, Ivane, nemoj, Ivane, bit ću ti dobra, dobra i skonta! i“ 

Od straha ga je obasula poljupcima i molila, da se ustane. A kad 
se je digao, i mu se je oko vrata i provela ga uz .hridinu moleći 
se Bogu... | 

A Jakov se je sakrio, da ga ne vide, i mislio, kako je nesretan nje- 
gov prijatelj. 

»nNe ženi se starom djevojkom“ — ozvanjala mu e u ušima nje- 
gova preporuka : Stara djevojka, ... strašna pokora. . 

I pred njegovim očima otskoči Milica, a osjećaj milja pn 
mu cijelim životom . 


1 (engl.) ja znam, što ja znam  % (engl.) što? 

XI. 


Kad je pala noć, prošetao se je Mladen po imanju. Nikada do sada, 
nije mu se učinilo: biće ljepšim, vrt urednijim, izvor svježijim.... 
, Gdje ću naći udobnije kuće, gdje ovaj vidik, gdje ugodniju samoću, 
okruženu mirisom zraka i mora? . . .“* Opustjet će njegov dom bez njega, 
a stari Jakov ne će više paziti na cvijeće uz potočić, niti se starati za 
urednu ladjicu... Zašto trud dugih godina, čemu ovaj raj, kad ga 
ne će imati tko uživati ?... I njemu dodje, da razvali ogradu oko iz- 
vora i pusti vodu, nek nosi i zemlju i cvijeće... Htio bi uzeti sjekiru 
i posjeći procvale voćke, a najprije onu trešnju uz potok... Ni ladje 
ne bi poštedio... Sve, sve bi satr?o, jer zašto da on otide, a srce nje- 
govo ostane uz djelo teškom mukom uradjeno, kad mu nije sudjeno | 
uživati ga? 

Ali mu bol bijaše jača i milija od srdžbe, a ugoda plemenite tuge 
nukala ga na prijegor i dobrotu. ,,Neka mu bude i vrt i potočić... i 
dom i vidik i miris i more... sve nek mu je, sve...“ mislio je luta- 
jući od vrta do vrta, da zadnji put vidi i pozdravi geta šije zadovolj- 
stvo rada. 

Kada mu je bilo previše boli, pošao je k Tominoj kućici. ijacita 
se razgovarahu stari i stara. Ujna je govorila : 

»Reci malomu, da ne pušta sve... Ovce moje neka ne daje“... 

»sta ovce? !... Sokola moga, Sokola nek ne da ni za što na 
svijetu !“ | | 

Onu radu nek barem ostavi. 

»A ćuku ?... Pametniji je od čeljadeta .. | 

»Bijedni i dobri moji starci !« — uzdahne Mladeni tukne na vra- 
tima. 

Toma mu otvori. . unidje, pozdravi ujnu, sjede na stol 
i mučaše. A o | 

Ti si blijed, Mladene, što ti je ?“* — reče stara. 

Ništa mi nije ujna, ništa ; tako znaš, misao. Eto, odlučih odilazit 
odavle. 

»Da, rekao nam je stric, da ćeš se dijelit.“ 

»Ne, ne ću, nego ću bježat, ali ne sam. Noćas ću ujagmiti Milicu.“ 

.Na_Sokolu ?*“ — upita Toma. 

»Na Sukolu, i odletjet ću na njemu s njome daleko preko gra-. 
nice... | 

»A natrag 2“ 

,Kad Bog dade, i kad budem mogao. Vi ćete do koji dan za mnom. 
Načinit ću vam kuću kao ovu i još bolju. Kupit ću zemlju uz rijeku, 
imat ćemo plodnih oranica. Nabavit ću mnogo živa, a ti ćeš ga, ujno, 
paziti u djetelini. Tamo sve radja ; debela je zemlja, a rijeka donaša 
zimi naplov ; ne treba gnjoja... Tamo se ne trapi mašklinom, niti 
će ti se, ujče, zgrbaviti pleća pod motikom. Volovi potežu plug i prevrću 
mekotu. Onamo te ne bije čelopek, niti se odbija žega od pusta krša... 
nego se proteže ravnica kao more, puna žita, loze i voća... 

»A izlazi li gore sunce iza Biokova *“ — upita stari. 

»Kakovo Biokovo ?!... Biokovo je evo nad nama, a onamo je 
daleko. Onamo se sunce radja iza ravnice . 

»Ne, ne, sestriću . .. Bio sam jednom u . Splitu. U juišo, kad se 
ustadoh, stislo me nešto oko srca, kad nisam vidio ovaj naš kraj... 
Jedva mi se je vratio život, kad sam se iskrcao na gat.:. Ne, Mla- 
dene moj, ne odcjepljuj me od moje zemlje ? kuće. . . Kad si nas izveo 
iz naše potleušice i doveo u ovu zidanicu, svaki dan bih i ja i žena 
plakali spominjući se našega siromaštva, naše propale kapavice... 
Eto zato sam je i razvalio, da je ne vidim više... 

»Kuda bi dijete moje“ — poče plačući starica. — ,, Kuda ? Zar da 
ostavim tužna i jadna moga Pavla, da se ne može više majka na- 
plakat nad njegovim grobom... Kuda ti?... Kada te gledam, čini 
mi se, da vidim svoje dijete... One oči, i obrvice, i usta, i nos... sve 
. Vršnjaci ste bili... Majka ti je umrla od rodjenja... Oboje 
sam vas dojila i odgojila... a sada da vas oboje gubim... Ostani, 
Mladene... ostani, dijete moje!... 

Mladen se zamisli malo, a onda reče : 

»,Pa dobro, ujče, dobro ! Ostani ti ovdje, ne ću te silovati. Uzmi 
preda se _ moju baštinu, dok se ja vratim. Ne boj se, ujna, ne ostadoh 
za vijeke bez vas. Vratit ću se brzo...“ 

Mladen ne mogaše dalje od ganuća. Poljubi ujnu i iz dje, a Toma 
podje za njim. 

»i1 ćuku mi vodiš“ -— jaukaše starac, kad je Mladen odriješio pre- 
peličara. 

»Zbogom, Sokole, zbogom !“ — šaptaše u štali starac ljubeći konja 
u bijelu pjegu na sred čela, ,,i vrati se s gospodarom. Lako ćeš naći put: 
hljde prema onoj strani, gdje vidiš sunce o podnevu.“ 

Kao ukopan gledao je Toma Mladena, kako se je izgubio na vrancu 
u crnu noć. 

XII. 


Jakov je došao u Ivin stan. Gjona nije našao : žena ga je poslala 
u Zagoru, da traži težake. 

Ive, željna dogadjaja, najprvo je ispitivala Jakova o Mladenu 
i Milici, a onda ga je zaklinjala, da se ne pusti prevariti od sinovca. 
»A kada ga dovedu vezana u stan, ja ću mu odčitati prodiku, kako 
se ne smije pristajati za tudjim curama, a kamo li stricu otimat dje: 
vojku .. .“ | 

Po malo je odmicala noć i prošla ponoća. Jakov pogleda na uru, 
uze pušku i otidje. 

: Vani je bilo studeno. Jakov se požuri. Kada je došao na zasjedu, 
sjede i prebaci pušku preko koljena. 

Iz početka je bio miran i ustrpljiv. 

»Da mislim o čemu ?“ — padne mu na um. — ,,Drugačije će me 
prevariti san.“ 

»Misliti ?4 Zar to nije muka, siliti se i uvjeravati se, da nešto nije, 
ili ne smije da bude, što ćutiš, da mora biti ?... Paštomisliti?... 
Do mala će, uteče li, proći ovuda mlad čovjek... hm... s'moj sinovac, 
na vrancu sa djevojkom u naručaju, a jaću...bum..., i pogodit ću, 
ne konja... — onakova još ne vidjeh —; ne djevojku... — draga 
mi je... — nego ...A šta će biti, onda ?... Zar će Milica poći za 
ubojicu 2... A tamnica ? Pa neka me i ne osude, zar ne će ostati na 
meni sramota, da sam ubio sinovca? . .. A da slučajno ranim nju ?.. 

»Pa čemu sve ovo ?... Radi Milice !“ 

»A Hubim li je?...“ 

»Da, ljubim li je ja, koji nikoga ne mrzim, koji ne bi ni živinčetu 
učinio zla, ja, ,dobri Jakov“, koji pada u nesvijest pred rumenilom 
krvi ?...“ 

,»* + + Kod nje samo ćutim slabost : nestaje mi srca, pameti, snage : 
napadne me bolest od nemoći... A njoj se hoće krepkoće i mladosti, 
hoće se, da oćuti jakost moga zagrljaja, a ne da ja klonem pod njezinim 
rukama, kao one prve večeri.“ 

»Ljubim li jeza to?... Zarne bih pred drugom jednako drhtao 
do bezsvijesti, opojen njezinom mladošću ?“ 

»A Mladen ?“ 

»Zar je on kriv, ako se je nehotice zaljubio . . ., a može li se i njoj 
šta prigovoriti, ako bi radje pošla za nj, nego za me ?“.. 

»1 zato ga ubiti!...“ 

»,Hrvatsko Kolo“ 1908. 23 

Nešto zašuška u blizini. Jakov se strese i zadje dublje u za- 
sjedu... Sustežući dah stajao je neko vrijeme, a kad ga uhvati jeza 
od tamna mira, izadje na put i došulja se do okuči, odakle se je širio 
prostrani vidik. Uspev se na hrid uz put, gledao je desno i lijevo, a 
najviše u svjetlost neba. 

Sa zapada sjeknu munja. Daleki tutanj gromova bio je sve to 
jači. Nebom odsijevaše blještilo rek bi zgusnutoga svijetla, štono je 
uzmicalo pred crnom gomilom oblaka. 

»Da podjem u stan, da se zaklonim ?“ 

, sada ? Baš sada, kad mu je na ruku, da neopažen uteče ?“ 

Prva splata vjetra pred neveru proleti prazninom noći. Velike 
rijetke kaplje počeše mu probijati kroz odijelo . . . Noć je crna i strašna, 
a munja što sijevne, samo joj otkriva grozotu . . . Negdje u blizini lome 
se gromovi. 

Iz dugih travka pišti prama nebu, kao od boli . . . Zrak je pun ne- 
mira i straha, živci se natežu, srce nemirno kuca, a sve sili na bijeg... 

»Ne, ne, uteći će mi...“ 

Pljusak kiše proli se kao potok. Sa planine stade se niz točila or- 
ljatikamenje... Blizu njega otječe jak mlaz vode raznašajući zemlju, 
potkapajući travu... Kiša raste i raste, brzice bujaju, put je po- 
plivao, škripi se napuniše vode, a povodanj odlijega kao buk. 

»I ovo ti je baš na Jurjev dan, a početak proljeća !..-.“ šaptaše 
Jakov zaklanjajući se poda hrid.: 

Kiša još ne prestaje. On je prokisao, a g mu probija kroz 
staračke kosti. 

Malo po malo poče se razgaljivati... pam oblaci kao crne 
raskidane krpe tjeraju se nebom. Još malo i kiša utihne, a kroz pro- 
planke zaurla bura, silna, žestoka, ledena. | 

Na istoku poviri bjelilo zore. Jakov mokar i leden uputi se stanu 
mrmljajući : 

, Ovu noć pretrpjeti ! Pa još da ne > bih bio pucao! Bih, bio bih ga 
smjestio kao zeca!“... 


XIII. 


Iduć tako putem, ugleda Mladenovo pseto. Nesretno živinče 
okrvavljenih nogu doskakalo je k Jakovu i cvijeleći kao čeljade stade 
ga potezati zubima za nogavicu. 

»Ajde ća, pusti me!...“ 

Ali pseto ne prestajući režati opet ga uhvati za hlače. 

Jakov ga pogleda. On se preplaši od očiju pseta. ,,Kako gleda ! 
Kao čovjek! Bože mi prosti, kao čovjek !.. .“* I on se sjeti, kako mu je 
bilo u Zelandi neugodno samu samcatu sa svojim. kučkom. Sve zna, 
sve razumije. Ti.si i on sam, a plaši te njegova ,,pamet“ ... . Čudno je 
i malo dijete, kad štogod pametna reče, a kamo li kad živina očima 
govori ... Još ovaj... I njemu pade na um hiljadu priča, koje mu 
I azivaše stari Toma... 

»Jednom idem ja, — šaptao je važno starac — uz planinu, i tje- 
ram na Sokolu hranu... Čuko ide pred nami. Na jedan put se ustavi, 
zareži, vrati se podvijena repa i uzlaje se na me i na Sokola. Mislim 
se ja, što može bit, i podjoh naprijed... Cuko me uhvati za hlače i 
ne da mi ni koračit... Nije ovo bez ništa, pomislih, i ustavih se, a 
Sokol proslijedi . .. Opet ćuko laje pred Sokolom, ali Sokol ne će da 
se ustavi... ne plaši se on... Tada se ćuko provuče Sokolu medju 
noge, a Sokol, da ga ne satare, pade... Ja dotrčah i podigoh ga. Zdrav 
je bio i neozledjen ... Kad se okrenuh, imadoh šta i vidjeti : Desetak 
aršina pred nama zavilo se nasred puta puno klupko zmija, pravih 
pravcatih crnostriga... I tako eto i opet spasio moj ćuko i mene i 
Sokola . . .“ 


»sto ćeš ?“ — upita opet Jakov. 

Pas zadje iza njega i stade na nj lajati tjerajući ga. 

» Valja, da je štogod !““ — reče Jakov i podje za kučkom. 

Pas ga je vodio do na vrh stijena. Nedaleko od puta ugleda So- 
kola. Teškom mukom se provuče do konja... Na Sokolu nema ulara. 
Valjada je bio negdje vezan i sam ga odriješio . . . 

Pseto obadje konja i stade nad jednim škripom. 

Jakov se uspne. 

Ispod njega u jami leži na pola u vodi Mladen, vezanih nogu i 
ruku naopako. Jakov sadje, zametne se s na po mrtvim mladićem i 
jedva ga iznese na travu kraj Sokola. 

Konj pruži glavu i usnicama dotakne obraz mladoga gospodara, 
a onda, oćutjev zar, da mu je lice toplo, da je živ, ustrese vratom, po- 
digne uši, zaiskri očima i zahrže, da se je potresao zrak, kao tmica 
što se uzdršće, kada kroza nju probije trak svjetla. 

Jakov pridigne sinovca na Sokola, koji je neustrpjivo kopao ko- 
pitom. Držeći onesviještena mladića, stupao je on uz konja plačući. 

Kada ga dovede do stana, zazovne Ivu. Ona izadje i pomože uni- 
jeti Mladena govoreći : 

Neka ga, neka ; ne će mu više pasti na pamet.“ 

»Ne govori, Ive, tako. Vidiš li ga: samo što diše.“ 

»A ništa mu ! Na mladu je, zanest će. Ali nije mu s gorega. Bit 
će mu usvijesna ova noć.“ 

Jakov sjede uz vatru i zamoli Ivu, ako joj nije mučno, da svuče 
i leže Mladena. 

»Kako mučno ! — reče ona. — ,,Da ti znaš, koliko sam ja mrtvaca 
do sada preobukla !“ 

Ive prostre stelju i počne svlačiti Mladena. Njegovo tijelo bilo je 
puno gliba. Ona umoči maramu u vođu i poče ga prati... Iza nje- 
zine koštunjave ruke bijelila se je mladićeva tvrda put. Krasni njegov 
život, pun snage i topline, počivao je pod ledenim pogledom. ubojite 
žene... Ona ga gledaše i poče joj se topiti led, a osjećaj milja i slasti 
obuze joj cijeli život i prostruji kroz ruke, koje se uzdrhtaše... U 
njoj se ukaza po prvi put mekoća ženstva, . .. i ona je sve opraštala : 
i pokušanu otmicu, i nepravdu nanesenu stricu ... Ne samo ; nego je 
mislila, da: mladić ima pravo... Na njezino osorno lice spustio se 
veo blagosti . .. Ruka joj ne bijaše više okrutna, nego mekana, i nje- 
zino srce ga poče žaliti... A sveto proživjela je ona u jedan čas, pro- 
šaptavši sama za se: 

»,Bože mi prosti, ali je lijep Ps 

Skoro u isti mah prenu je bolno jaukanje. Jakov se je uhvatio 
obaju koljena i ajmekaše. 

poto je?“ — upita Ive. 

,, Reuma, reuma... Jao meni, jao meni !... “ 

Jakov doista trpljaše užasne muke. Noćas je popio vlagu po- 
vodnja, a strašna bura ju je smrzla u starim, bolesnim kostima... 
Reuma... grozna bolest !... Sada će on, po običaju, leći u postelju, 
i ne će moći za tri cijela mjeseca nikuda s mjesta... Mršavo njegovo 
lice još će više upasti i pocrnjeti . . . Oteći će mu noge... Muka će mu 
razdirati život... A Milica će za sve to saznati i ne će više za nj ma- 
riti. Ta tko bi i pošao za bolesna starca... 

»Jao, jao!...“ 

On gleda Ivu i vidi je, gdje tare Mladena i uvija ga u tople po- 
krivače. Ona ga zove, ali se ne breca, ne prodika mu, nego ga plačljivo 

dozivlje milim glasom... ,,I ona sao da jezanj,i ona. pol se je 
digao proti meni, svi do jednoga. . | 

U stan udje jedan od triju Paoa i šepajući na jednu nogu 
poče se tužakati : 

,, Gospodaru, propadosmo ! Svezasmo ga, kako joke poslije nego 
nas je izlupao. Kušasmo ga de u stan, ali nas izgrize pseto. . 
Od muke ga bacismo u jamu .. . Da se ne smišljasmo na te i na Boga 
valaj bi ga bili smjestili... Što ne učinismo mi, bit će noćašnja nevera . 
Nego hajde sa mnom, da ako ga još nadjemo u životu ; grehota je ona- 
kove mladosti. A smiluj se na nas, ne izdaj nas: imamo nejačadi... 

»Živ je; tamo je na stelji... Podji... u miru... božjemu“ — 
tepaše Jakov. | 

,Jao, jao!“... prenemagao se je i mislio : 

»Nadvladao me je, i ako je podlegao... Ona će mu se obećati, 
a mene će za vijeka izjedati sramota“... o 

Malo po malo prenuo se je Mladen iza tvrda sna, koji ga je obrvao 
S velike muke, i prošapće : 

,»Gdje sam 1... 

U stanu, u mene u stanu. Pime te je našao i duveo: 

»stric ? Dobar je moj stric... 

»Aj, sinovče !“ 

»sto je, striče !“. 

»Evo, sinak, do čega sana Tebe izmrcvariše, a mene na- 
pade bolest... Što mi ne kaza?... Ja bih ti bio i sam rekao, da je 
cura za te... Ti si je birao, uu je. 

»Baš si Moral čovjek .. E e ushićeno Ive: 

A on se namrgodi i S Ljućdnih na ognjište promumlja : 

. ,Gadna ženo!“ — — — 


XIV. 


Kroz cijeli onaj dan bila je Milica plašiva. Činilo joj se, da će netko 
prokazati tajnu : a radi toga strašila se je i same sebe. Sreća je pre- 
više nenadano banula poslije duga pregaranja i gorkih suza; pa ju je 
prenijela u uživanje slično pijanstvu, kada se je teško oteti istini. 
o Mučila ju je uz put i misao na rastanak nimalo častan za roditelje. 
Strepila je i pred dolaskom Jakovljevim, pa je ranije legla, tužeći se, 
da joj je slab život. 


358 


U postelji je drhtala od spominjanja i čežnje. Još noćas, još samo 
malo uri, i ona će odletjeti na vrancu preko planine, počivajući u nje- 
govu zagrljaju. 

Još no-ćas, još no-ćas, odzvanjalo je u njezinim ušima jednakim 
taktom ure, i uninalo je u san... 

Kroz sklopljene vjedje ugleda ona Jakova, crna i mršava, gdje se 
ceri zlatnim zubima... ,, Uteći misliš, golubice, uteći ?“ pita on poru- 
gljivim smiješkom. ,,Zar ne znaš, da je tvoj život osudjen na vječnu 
muku uza me ? Ili ne vjeruješ ? Znaj, da ja nijesam čovjek, čeljade kao 
ostali ljudi . . . Ja sam tvoj usud, komu ne možeš uteći : Prignut ćeš 
šiju, tudja ženo, a ja ću te zato samo koriti i izjedati . . . Evo gledaj !“ 

I Jakov se pretvori u gadna zmaja sa sedam glava. Iz svake duva 
napored leden vjetar i žestok daka te ništi travku i cvijet... Kuda 
on prolazi, kao da je smrt haknula... Iz daleka silazi k jezeru, gdje 
stoji sama ona... Milica... Bog zna, koja po redu. : 

Zmaj se blizi ristvovetuh žvala, a njoj tavni lice, pada snaga, 
vene srce. 

Kad eno tamo s brda, odakle se sunce radja, leti Mladen na konju, 
a oko njega poskakuje pseto... 

»Baš kao u priči, kao u priči“, — pomisli djevojka, veseleći se spasu. 

. Ali najednom, baš kad je imao doći do nje, pade Mladen s konja 
i i estade ga nevidom . 

»Ajme meni, majko moja !“ zaviče Milica i probudi Se. 

»što ti je, dijete?“ — upita je stara, došavši blizu sna — 
»sto ti je? Ti govoriš. dršćeš.., Lezi i ne ustaji jutros . . 

A ona je u vrućici mirila mater : | 

»Ništa mi nije, ništa. Sanjala sam nešto strašno . . . Ne boli me ; 
vidjet ćeš: Ustat ću se odmah, idem odagnat ovce. Zakasnit ću. . .“ 

»Ti buncaš, lezi. Stopro su dvije ure preko ponoća, kuda ćeš... 

Iz daleka bljesnu. Stara poviri na vrata. 

,Ozdala se sprema nevera. Nema danas nikomu hoda za sti- 
jene...“ a | a a | | u 

Jema ? A ima, majko, ima, pa makar se nebo srušilo. na 
zemlju .. 

To savoreti diže se djevojka: Njezine oči bljeskahu kao strijele, 
mlado tijelo drhtaše kao zrak pred oluju. 

Grom odjeknu silnom tutnjavom. Starica svlada kćer. i plačući, 
držaše je, dok se je otimala. 

Umorna klonu djevojka i usnu. | 

Stara izadje na obor. U Ane goraše svijeća. Zazovne je, a ona 
izadje. | 

Obje udjoše u kuću i nadjoše Milicu gdje se oblači. 

Ane je pomože leći, a Milica govoraše : 

.,Zariti, Ane ? Ni ti mi ne daš ; ti, koja si govorila, da bi za svo- 
jim odletjela do na kraj svijeta 2... Pusti me, pusti, ljubavi ti tvoje, 
jer će on svisnuti od tuge, kad vidi, da me nema... Pusti me, da bje- 
žim s njime, jer ja sam njegova“... 

. . Stara se prepade i bojazljivo pogleda Anu. Lomatala je ru- 
kama i napokon ih skrstila iza vrata plačući, da joj je kći šenula pa- 
meću. 

»Muč!“ — otresao se je na nju muž, koji jeu polumraku prislu- 
škivao svaku riječ kćeri... 
> Ane je stavljala Milici na glavu mokru maramu, dok je ona gle- 
dajući prijateljicu bezsvijesno tiho pjevuckala : 
A ja hoću, što ja hoću : | 
Za nedraga ne ću poć. 


Čekam dan, čekam noć, 
Kad će moja mladost proć. 


Malo Bostije zazvao je Mate ženu i zavrgao s njome ovaj raz- 
FOVOr :, 

,,Jesi li čula, kako spominje Mlađena, i kako se je očitovala ?“ 

,»Pa nek joj bude. Ne ćemo nju jedinu unesrećit.“ . 

,»Dakle će svijet imati pravo !“ 

>» Nek ima ! Stara je riječ : Što svijet govori, ili je bilo, ili će biti.“ 

.,,A ja da ostanem prijekoran i sramotan ? !“ 

»Nisi se na to osvrtao, kad si bio mlad. Zar me nisi ujagmio, kad ti 
me ne .htjedoše dati ?“ 

,,Pa nek otimlje i on nju, kako je i namislio !“.. , 


XV. 
A onda Do 


Zar zaslužuje iosivati trenutačne boli, iza kojih dolazi velika 
neočekivana sreća ? Čemu li opisivati malu zgodu: duševne muke 
onoga, komu je SHOJETO trpjeti za SJEog života ?... 

. . Sutradan doveo je Mladen na konju bolesna strica. Ulazeći 
u avliju ugledao je Tomu, gdje sjedi podnijemljen i tupo gleda u zem- 
lju. Kad ga zazovnuo, a on ugledao Sokola i ćuku, džipio je na noge 
i od radosti proplakao. .. 

Jakov je pred večer istoga dana poručio po Matu, i kad je došao, 
potužio se na svoju ranu starost i bolest. ,A ono dvoje, mlado je i 
zdravo. Mladen ju je izabrao, pa neka mu bude !“: 

Jakov podje u Split u sumporno kupalište i poslije mjesec dana 
se vrati kući dobro oporavljen. Sutra dan po dolasku slavilo se je vjen- 


čanje. 
Poslije pira i veselja ostavio je Jakov razigrano društvo i pošao 
vidjeti, je li niklo kauri-drvo. Imao je što i vidjeti !... Onaj povodanj 


raznio je svu uskopanu mekotu i nasuo povrh zologa kamenja veliku 
naslagu šljunka. Samo u jednoj maloj plitkoj škrapici, u stancu ka- 
menu povirio je iz nanesene zemlje stručić..., sa dva lista, kao šim- 
širova..., da, pravo pravcato kauri-drvi. 


XVI. 

Minulo je pet godina. Ujac Toma još uvijek redi Sokola i prpa po 
vrtu. Ujna če i pase ovce moleći se usput Bogu, da Milica rođi žensko, 
pa će stara Jurka za rana naučiti malu tkati, da se ne pometnu krosna, 
u selu . ; 

Stari Jakov se sunča pred kućom, radi kakav sitni posao, po- 
pravlja sude i oblazi svaki dan još preostali stručak kauri-drveta. 
Ogradio ga je zidom, da ga voda ne odnese, pokrio staklom, da mu vje- 
tar ne naudi, a zasiplje ga umjetnim gnjojem i svakim ga danom za- 
lijeva, da ga obrani od suše. Pa ipak stručak se jedva maknu s mjesta 
u svih pet godina. . 

Jakova nije nitko vidio u selu. On se razgovara sa starim Tomom, 
ili se igra s Mladenovim sinom, koji je na malenom buku potočića uz 
trešnju namjestio mlin od trstike, pa se smiješi gledajući, kako ga 
voda okreće... Prepeličar je narastao velik, a mali ga je zauzdao, i 
jaše na njemu obilazeći cijeli obor. Jahajući zadje i u štalu i ustavi 
se kraj Sokola, a konj ga usnama škaklje po vratu . 

Mladen je proširio biće i u poslu traje dane. Milica je vrijedna 
stopanica, ljubi muža, a njeguje boležljiva Jakova. 

A on ? Je li ikada promislio, da je on mogao imati onako lijepa 
dječaka ?... Što se je u onoj tamnoj duši dogadjalo kroz ovo pet 

godina'?... Zar nije nikada kušao naći put do zadovoljstva, odgo- 
netati zagonetku svoga života ?... Tko bi znao !... Kad si ga gledao 
onako mirna i spokojna, bio je kao onaj, koji trpi muke, svijestan, da 
ga osudiše pravedna... A u onim mukama tješila ga je bezbrižnost 
djetinjstva : pričanje Tomino i društvo unučeta... 


. .- Jednoga proljetnjega dana, dok se je Jakov sunčao pred kućom, 
dodje k njemu fino odjeven postariji gospodin sa gospodjom i dvama 
odraslim sinovima. 

»Zdravo, dragi Gjak ! Kako je prijatelju moj ! Kako ?“ 

»Oprosti, koji si ti?“ | 

»Ne znaš me?! Nije ni čudo, trideset je godina, da se ne vi- 
djesmo. Ja sam Mijo Parić.“ 


»Oh, zdravo, zdravo! Ti si to!“ 

Ja, ja sam. Danas dodjoh iz Zelande. Hoću, da umrem kod kuće.“ 
,» Uzadjimo na tavan. Ostanite služeni“, — reče Jakov. 

Kada su zasjeli, poče mu Mijo pripovijedati. 

»Znaš li, Gjak, kadno smo zajedno pošli u svijet? Ti si ostao u 
Australiji, a ja se prevezoh u Auckland. Neko doba sam kopao gomu, 
a kad stekoh novca, zakupih zemlje i uredih imanje. Nije išlo. Mla- 
dost, ludost, došli bi naši u Auckland, i novac se je izmicao iz ruku 
u piću i u zabavama. S druge strane ne mogoh svačemu dati reda. 
I ja se promislih i odlučih. Pisah dragoj mojoj ženici — onda je bila 
djevojka : znaš je, hvala Bogu, Mare Petra Jukića ; zajedno smo ho- 
dili u nje na sijelo — i poslah joj novce za put. Ona dodje i mi se ože- 
nismo u Aucklandu.“ 

LA 05. Arna Mesa" 

,Ja počeh uredno živjeti. Zasadih vinograd. Dobro mi je radjao. 
Namaknuh živa: tovno je bilo. Koje doba kopah gomu : isplaćivalo 
mi se... Ali najveću dobit stekoh, kad mi se rodiše ova dva sina. 
Pogledaj ih! Oba prijedjoše dvadesetu. Viši su i krupniji od mene.“ 

Ara de A ani 

»Uputio sam ih u svaku radju. Šimun je izučio poljodjelstvo i 
putuje do koji dan u Bosnu. Kupit će zemlje i nastanit se tamo. A 
Jure će ostati sam ovdje na djedovini, da se biće ne cjepka. Zna se on 
u svaki posao, a napose je izučio stolarstvo , . .“ 

pA <.) 4... a... Stolarstvo ?! Stolarstvo?! 

»Neka, sinak, neka... Tamo ti je lijepo bilo, imao si drveta, do- 
bra kauri-dreveta... A ovdje? !... Ovdje, vidiš, ja sam donio sjeme 
i posijao. Voda je sve raznijela ; samo je iznikao jedan stručak... 
Čekaj, Jure, narast će, rasplodit će se, zazelenit će gora, bit će drva.“ 

»Kauri drvo ?“ — reče Mijo. — ,,A znaš li, da za kauri-drvo treba 
debele i natopne zemlje 2? Gdje je toga u nas?... A onda ... tko bi 
doživio, dok izraste... Kratak je za to naš vijek... Treba da raste, 
stotina godina, dok se uzmogne reći, da je priuba stablo... 

»Hm, tko ti to kaže!“ 

», Otac ima pravo !“ — reče Jure. ,,Evo pogledajte i čitajte. . .“ 

Jure izvadi neku englezku knjižicu, valjda koledar za drvo- 
djelce, otvori ga i preda Jakovu. 

Jakov čitaše... Zadršću mu ruke... Knjižica pade na tle... 


Sutra dan bio je Jakov još pognutiji. Na njegovo lice spustilo se 
je bljedilo smrti, oči mu ugasnuše. i upadoše, a vjedje pocrvenješe. 
Ni skim nije više govorio. Tomu je izbjegavao, a unuka tjerao od 
sebe. Za nj nije više postojao svijet : ušao je u se, da se zabavlja svo- 
jom tugom. Ljudi govorahu, da je sasvijem pobenavio. 

Kauri-drvo nije nitko nadgledao. Onoga je ljeta uginulo, spr- 
ženo od žege. > 


NIKO ANDRIJAŠEVIĆ. 


ma para 


BOG. 


Moj je pokojni ujak bio župnik u selu Zadolju na Krajini blizu 
bosanske medje. U njega sam sproveo one prve godine djetinjstva. 
On me je prvi učio, da ima Bog i da se taj Bog ne vidi, ali da se katkad 
javlja u ljudima i medju ljudima. On je to govorio sa žrtvenika, a ja 
ga nisam pravo razumio. Uvijek sam mislio, da ću kad vidjeti Boga 
bilo ondje otraga iza žrtvenika, iza svetog Franje, bilo u našem vrt: 
izmedju jabukovih i kruškovih stabala, bilo pak noću na mjesečini, 
kad bijeli tamnosrebrni oblaci tihano plove nebeskom pučinom nad 
mračnim gorama. Jedne noći — sjećam se — nisam mogao spavati, 
pa sam došao k prozoru, klekao uza nj i dugo molio Boga, da mi se 
pokaže. Žmirio sam kroz sklopljene ruke u daleki veliki oblak sve 
očekujući, da će se iza njeg pomoliti Bog i govoriti sa mnom kao ono 
s Mojsijom, Saulom i sv. Pavlom, kako sam to u bibliji učio. No nije 
ga bilo — i ja sam sjetan legao u krevet misleći, da će mi se bar u snu 
javiti. Ali nije mi došao ni na san. 

Već sam htio ujaka o tom šta pitati, ali — Bog mu prostio ! — on 
je bio neke čudne ćudi. Većinom otresit i mrk, malo je govorio sa mnom, 
a i tad on je prvi počimao, a ja se nisam ufao ništa priupitati, samo 
da se na me što ne otrese. Kad me mati ispsuje ili makar i istuče, to 
meni nije ništa, ali kad ujak samo jednu oštru reče, meni odmah suze 
na oči i sav se zagrcam. Odlučio sam dakle ne pitati ništa — osobito 
kod takve stvari, koja se tiče Boga — nego ću, mislio'sam, čekati, dok 
on jednom sam o tom počne. 

Medjutim desilo se nešto, u čem sam i bez ujaka ne doduše vidio 
Boga, ali ga osjetio medju ljudima i tako razumio ono, što je on sa 
žrtvenika propovijedao ; bar tako mi se učinilo. 

Od to doba prestao sam izgledavati Boga u oblacima i nad go- 
rama. Tražio sam ga u očima ljudi i nalazio više puta makar samo na 
čas, makar samo kao bljesak daleke i svijetle zrake. | 

No prvi put je bilo to tad, u djetinjstvu — u jednoj trošnoj se- 
ljačkoj kućici, a na bolesničkom logu... 

Jednoga naime kišovitog jesenjeg dana pred ,,plovanijom“ — 
tako tamo zovu župni stan — stala kola. Nekakvi slabi konjićki jedva 
se uzverali uz brijeg, pa zastali kao ukopani pod onom našom dolje 
malom kruškom. Prokisli su dobro i sve se s njih pušilo. Seljak skočio 
s kola, izvukao ispod sijena otraga iz koša gunjeve, pokrio konje, dao 
im nešto sijena, da pregrizaju, a onda se stao otresati od kiše i od si- 
jena — sve i kapu i zobunac — zalupio nekoliko puta teškim opan- 
cima po mokroj tratini, pa pošao prema ,,plovaniji““. 

Ja sam odmah, čim je kiša malo prestala, izišao iz kuće i.gledao, 
nije li koja kruška pala, da je ne bi tko prolazeći cestom prije mene 
uzeo. Mi smo osim one male dolje imali i veliku staru krušku tik pred 
vratima — mahovina joj već bila po deblu —, a svake su godine oba- 
dvije dobro radjale. Kako je bio jak pljusak, napadalo ih dosta. Ja sam 
ih sve onako mokre metao u džepove i u njedra, a koja je osobito li- 
jepa, otarem je o odijelo i zagrizem u nju. Uprav ja tako — kad eto 
onih kola! i 

Bit će sigurno bolesnik, pa ujak mora k njemu. Ovo nekoliko 
dana, otkad su učestale kiše, uvijek netko oboli ili u našem selu ili pod 
gorom. Ujak se redovito s početka i nasrdi — jer zna, da ga više put 
i za malu bolest zovu — ali onda — ipak ide. Katkad i mene zovne 
sa sobom. Bože moj, hoće li me danas zovnuti. ? Ništa to meni, što je 
kišovito i oblačno — samo da se vozim ! No dakako ne smijem ni mi- 
sliti na to, da ma samo dodjem sad tamo k njemu, a kamo li da ga upi- 
tam. Može biti srdit, otresti se, a meni bi bilo teško. Ako sam reče, 
dobro, a ako ne — ništa ! Ja mu doduše pomažem, jer nosim torbu 
sa svetim uljem i pazim na nju u kolima, zatim zvonim, dok on nosi 
sveto tijelo i dok se kroz selo vozimo — ali svaki put me ipak ne po- 
vede sa sobom. Bude gdjekad nešto smrknut, ni ne pogleda me, van 
samo mi uzme torbu iz ruke, metne je u sijeno uz noge, uzme mi i 
zvonce, pa ili jednom rukom zvoni sam ili pak dade kočijašu, da zvoni. 
Ja pak onda ostanem snužden uz kola, a kad odjure, onda tužno za 
njima gledam. — Mati me poslije tješi, da ću ,,drugi put“ ići, đa je 
danas daleko i da bi mi se možda putem što dogodilo — za to da me 
nije ujak uzeo sa sobom ! — ali meni je svejedno žao. 

Dok ja tako pod kruškom' čekam i premišljavam, čujem naglo 
iz ujakove sobe njegov jaki, oštri glas, gdje me zove imenom. Od 
veselja skočim — ne marim, što mi kruške stale ispadati — i za 
čas se stvorim pred njegovom pisarnom, na kojoj su bila otvorena 

vrata, a uz njih onaj seljak s kapom u ruci. Ujak mi mahnu rukom, 
da čekam, a zatim je dalje gledao po izdrtom već i starom imeniku 
župljana — a ja sam odmah prepoznao : taj stari imenik, to je od 
sela Maljevca. U duši sam se poveselio : hvala Bogu, ići ćemo u 
Maljevac. To je tamo pod gorom ; vozit ćemo se podrug sata tamo, 
a podrug natrag. Krasno ! 

— Koja je to Lulić? — okrene se moj ujak seljaku. 

— Kata... Kata Lulić, gospodine? 

— Kata! Koja Kata, magare! — izdera se. — Tu su tri Kate. 
Jedna je Jandrina, rodjena godine 1878. 

— To je curče, molim vas... A ova, što je bolesna, to je stara 
Kata... 

— Josina? ! 

— Ne, molim vas ! Joso sam ja. To je moja. Nego ova — ovo je 
moja strina. Pokojnog Marka — znate li — onoga, što no ga zvali 
»šaran“ — proiznese taj Joso sve okrećući u rukama kapu od ne- 
prilike. — U mojoj je, znate, kući... i eto sve ljeto groznica... pa 
groznica . .. ovo dva dana jedva i govori i onda ja posudio konje. . . 

— Šuti, šta zvoncaš sad?... Dakle Markova! Tako si mogao 
odmah reći, smetenjače ! Tu je: Kata Markova, rodjena godine 1822., 
prvi put udata Markovac u Donjoj Tuzli, dovedena iz Bosne godine 
1863. — 

— To je, to je, molim vas. 

— Hajde — okrene se ujak k meni i zaklopi knjigu — remi 
se! A mogu li ti konji odmah? — upita Josu. 

— Mogu, gospodine, odmah... mogu. Počinuli su dosta u Zeč- 
jaku, dok se onaj veliki pljusak Pa A nizbrdo je... 

Moj ujak pogleda kroz prozor na nebo, koje se nešto vedrilo, 
i stane skidati kućnu haljinu, da se presvuče. Joso je izišao, a i ja 
sam našao svoj ogrtač, pa se obukao, da mi ne bude putem stuđeno. 

Nisam trebao ići ni jednomu zvonaru ili crkovnjaku (,,mežnjaru“, 
kako u nas kažu) — a imali smo dvojicu — jer ja sam sve te stvari 
i bez njih razumio. Tek što sam malo čitati naučio, već sam i mi- 
nistrirao. Zimi, ljeti — u radni dan i u svetac — svaki dan sam 
kod mise dvorio. Nitko se nije krstio, nitko pokopao bez mene. 
U crkvi sam znao za svaku stvar, gdje stoji, za sva misna i druga 
odijela znao sam, u kojem su ormaru, kad trebaju i kad ne trebaju 
— bolje od samih zvonara. Sve odgovore kod mise i kod molitava 

znao sam na izust — i hrvatski i latinski. Ovo četvrtu godinu, 
otkad sam ministrirao — zapamtio sam već, kad je koje nedjelje 
njezino evangjelje, pače onaj ,,Lavabo“ i ono latinsko evangjelje 
na kraju tihe mise ,,In principio erat verbum“ — što su na ploči- 
cama na žrtveniku — naučio sam od riječi do riječi, premda još 
nisam bio u gimnaziji. 

Tako i sad sam oma našao i pripravio, što trebamo. Izvadio 
sam torbu za sveto ulje i zvonce, pripremio sam za ujaka gornju 
košuljicu, ,štolu“ i ,kvadrat“ za glavu i ,,ciborij“ za sveto tijelo. 
Kad je ujak došao u sakristiju, bilo je već sve pripravljeno. On se 
— bez i jedne riječi — obukao, a onda smo pošli do glavnog žrtve- 
nika. U crkvi je bilo sparno i mračno, a izmedju prozora i mimo 
kandelabara lijetale su ptice, što su se kroz kakav razbijeni prozorak 
od nevremena amo sklonile, i cvrkutale. Inače je u crkvi bila tišina 
i nas smo dvojica bili sami. Ujak je bio sveudilj mrk i služben i ja 
sam se bojao, da što ne pokvarim, pa da me još u zadnji čas ne 
ostavi kod kuće. 

Kleknuo sam dolje, a on se uspeo na žrtvenik, prignuo koljeno, 
izvadio kalež sa svetim hostijama i jednu uzeo, pa stavio u ,ci- 
borij“, koga je prevjesio oko vrata, a onda opet kalež spremio i 
opet prignuo koljeno. Ja sam pozvonio, a on se okrenuo i blagoslovio 
me. Onda sam ja išao naprijed, a on za mnom kroz sakristiju, gdje 
se je zaogrnuo gornjim kaputom, a ja sam sveudilj zvonio pone- 
savši torbu sa svetim uljem. Kad smo izašli van iz crkve i pošli 
prema kolima, onda sam ja još jače stao zvoniti, veseleći se, kako 
taj nešto otužni zvuk odjekuje po našem voćaru i čuje se zacijelo 
dolje u selo, jer je zrak miran i ni lišće — od kiše mokro — ne 
miče se. Svi će čuti i svi će znati: idemo bolesniku. Moje veselje, 
dok sam sa zvoncem prolazio, teško je opisati. Mislio sam, da svi 
oni, što su iz kuća izišli, gledaju na me. Žene su medjutim neke, 
što su baš pošle na vodu — a bunar je bio preko ceste ispred naše 
kuće — klekle ondje nedaleko nas izabirući suhlja mjesta pod dr- 
većem, pa sklopile ruke odloživši kablove na strani. Moj ih je ujak 
blagosljivljao s ,,ciborijem“, u kojem je bilo sveto tijelo; ja sam 
neumorno zvonio. Žene su se krstile i onda opet podizale. 

Na vrata ,plovanije“ izišla moja mati, pa kleknula na prag. 
Ujak blagoslovio i nju. Kad smo je minuli i primaknuli se kolima, 
vidim, da ona hoće k meni, kao da će mi nešto kazati — ali ja 

znam: ona će mi sigurno reći, da pazim na se, da se čuvam u 
kolima i takove stvari — pa sve odmičem od nje i okrećem glavu. 
Ne ću ništa da čujem. Ta, ja sam u službi ! 

Odjurila kola niz našu stranu i mi smo već zašli dolje sed 
orahe k Findriković4 kućama i primičemo se groblju. Ja sam sjeo 
zajedno s Josom na široku vreću sijena, ali se nisam okrenuo tamo 
s njim prema konjima, već ovamo prema ujaku, koji se smjestio u 
pleteni koš, pun sijena, na koji je Joso metnuo one gunjeve s konja. 
Ja zvonim još uvijek i rado bih nadglasao lomot kola, koja su drn- 
dala o kamenje i grabe stare one ceste podno naše kuće. To ja 
moram još zvoniti, jer su izmedju onih oraha kuće, pa da ljudi čuju. 
Neki su već ispred kuća klekli izmedju trnja uz cestu, a neki gore 
na visokim kućnim vratima poklecali uz prag. Najviše je žena, a 
ima i djece, pa se natiskala izmedju starijih ; po koje i padne. 

Ja sam se ustobočio svečano na onoj vreći, desnom rukom 
zvonim, a lijevom se držim za onaj ,,direk“ (kolac) na kolima, 
koji je pritegnut teškim željeznim lancem, pa se trese, da mi kroz 
sve tijelo prolazi. Moj ujak blagoslivlje sve redom, a kola jure dalje. 

Kod groblja sam uzeo zvonce u lijevu ruku, a desnom se pre- 
krstio — baš ispred kapelice — a kad smo i groblje prošli, onda 
mi je ujak mahnuo rukom i ja sam spremio zvonce u sijeno, jer više 
nije bilo kuća. Sad sam istom pravo pogledao ujaka. On -je jednako 
držao u ruci sveto tijelo i molio. Oči su mu bile sklopljene, pa se 
je činilo, kao da spava — tek usne su se micale. Na njegovu licu 
nije bilo ništa mrko, ništa onako nemilo kao inače i ja ga se taj 
čas nisam bojao. Djetinjom vjerom i pobožnošću nisam više gledao 
ono na njegovim grudima kao ,,ciborij«“, nego kao Boga: Ipak još 
nisam osjećao blizinu toga Boga. 

Nad nama su se bili razagnali oblaci i zalazili tamo za mrku 
goru, prema kojoj smo se vozili. Nebo je bilo svijetlo i meko. Konji 
su korakom išli, a Joso ih je morao po više puta oplesti bičem i 
doviknuti im ,,hijo“. Meni je bilo nekako nespretno sjediti na vreći. 
Namještao sam se polagano, ali badava: sve sam više upadao u 
sijeno, a noge mi se skučivale. Najvolio bih Josi reći, da stane, pa 
da mi popravi — jer i on je nekako i sam upao, pa se navalio na 
me — ali opet bojao sam se, da tim ne narušim mira u našim ko- 
lima i ujakove molitve. ,,No, pa sve jedno“, pomislim, ,,strpjet ću se 
još do Maljevca. Šta za to?! Glavno je, da se vozim“. 


“x 

Kroz Zečjak sam opet zvonio, i ljudi su pred kućama klečali, 
a ujak ih blagoslivljao. Nekoji su domahivali Josi i oni iz bližega 
slabim ga glasom pitali: , Kome? Kome“, no on je samo zamahnuo 
bičem, potjerao jače i nije htio odgovarati. 

Napokon smo iza dugotrajnog drndanja — da mi je već prošlo 
veselje na vožnju ! — došli do prvih kuća u Maljevcu. Ma da su 
mi se noge već umrtvile, skupim se nekako, potraž m zvonce u torbi 
i stanem zvoniti. Kod treće već, četvrte li, kuće, ustavi se — hvala 
Bogu ! — Joso. Iz kuće, trošne i neizgledne, izišli ljuđi i žene, a tako 
i iz susjednih kuća. Neki su nam pomogli izići, a drugi su već po- 
klecali što po zemlji, što po kamenju, što po nekakvim gredama 
kraj kuće. Mi smo preko trošnih i klizavih stepenica pošli u kuću, 
koja je bila tako niska, da ujak malo te nije udario glavom u do- 
vratnik. Ljudi su nas svi upratili u kuću i natiskali se oko nas, a 
ja sam prestao zvoniti. 

Uz samo ognjište podno zadimljenih naćava ležala na trošnoj 
slamnjači — kao da bi na goloj zemlji — stara ženska, sva izmučena 
i suha, da su joj se sve kosti vidjele. Veliko siromaštvo opažalo se 
odmah u tom uskom prostoru, koji je bio svojom desnom stranom 
namijenjen za ljude, a lijevom za životinje. Nekakva greda upoprije- 
čila se lijevo i branila onim dvjema kravama, da ne izidju. Krave 
su pregrizale iz jasala, a izmedju njih trčkalo malo, bijelo tele uplašeno 
od ljudi, što su stajali uz onu gredu. Od te se strane osjećao jak vonj 
gnoja. — Na ognjištu je umirala cjepanica dogarajući, a nad njom je 
visio mali kotlić. U uglu s desna bile su nekakve vreće i hambar — 
šta li — a iza njih prislonjene ljestve na tavan. 

Starica se malo kao pridigla odbočivši se laktom, no onda opet po- 
legla. Plahta, kojom je bila pokrita, bila je č sta i bijela — to je valjđa 
zbog nas, pomislio sam ja — a s isto tako bijelim i čistim stolnjakom 
bio je pokriven mali okrugli stol na tri noge, a na taj je metnuo ujak 
»Ciborij“* sa svetim tijelom i sveto ulje, što sam ga ja iz torbe izvadio. 

Ujak je najprije izmolio neku kratku molitvu, a ja sam na kraju 
odlučno i odrješito istim glasom kao i on odrezao: , Amen !“ — tako 
da su neki od onih blizu mene s počitanjem pogledali u me, a meni je 
to godilo. 

Sad je imala doći ispovijed. Ujaku su rekli, da je starica gluha, 
pa da će morati nešto jače govoriti, kad je bude ispovijedao. Ujak 
nam dade znak, da odemo, i mi svi stanemo izilaziti iz kuće od- 


369 


mičući sve dalje prema obližnjoj tratini, samo da ne trebamo ništa 
čuti. Ja sam se ipak držao više po strani i sam, a dobro sam vidio, 
kako svi na me gledaju. Jedan je pače rekao: ,,I on će biti pop!“ 
— a ja sam pogledao u stranu. Neka su djeca došla blizu mene, 
stavila se u okrug i stala me gledati. Ja dakako nisam ni s njima 
ništa govorio. Ta oni valjda ni čitati ne znaju — onda u Maljevcu 
nije bilo škole kao danas — a kamo li, da bi razumjeli, kad treba 
reći : ,,Et cum spiritu tuo“. Djeca su me i dalje šuteći gledala. 

Ljudi su razgovarali o onoj starici, kako je već prvu noć za-: 
mirala, a kako će ovu noć za sigurno umrijeti. Do mehe je dopirao 
iz kuće nejasan glas moga ujaka, koji je nešto vikao i slabi glas 
starice. Jedamput sam posve jasno razabrao, kako ujak pita: ,,Jesi 
li — krala?“, a ona slabo i kao razbijeno odgovara : ,,A? — Kako?“ 
»Krala — jesi li?ž“ — ,Nisam... nisam...“ 

Dugo je trajala ta ispovijed. Kad smo se vratili natrag, ležala 
je starica gotovo nepomično na krevetu, no ne kao prije već nekud 
posve smirena. Na licu joj je bio blagi, spokojni izražaj, a oči su 
bile zaklopljene kao u snu. Tiho je disala. Na ognjištu je bio od 
one cjepanice samo ugarak bez vatre, a ono malo bijelo tele ve- 
selo trčkalo oko krava i smirilo se istom onda, kad se kuća napu- 
nila ljudi, žena i djece. Sad je bilo još više ljudi tako, da se vrata 
nisu mogla ni zatvoriti. Djeca su se proturavala naprijed, a ja sam 
ih sustavljao. Onda smo svi kleknuli ja pred svima, tik do ujaka. 

Do mene je klečala jaka ženska s malim djetetom u naručaju ; 
to je dijete počelo plakati, a žena ga mirila. Ja sam priredio na 
stolu posudice sa svetim uljem, a uzeo sam u ruke zvonce. 

Kradimice sam pogledivao na staricu, koja kao da već nije osje- 
ćala nikakve boli nego u vedrom miru nešto očekivala. 

— Pomoć naša u ime Gospodina — počeo je moj ujak nekim 
mirnim i blagim glasom, kako ga dosad još nikad nisam čuo. Jedva 
sam ga i prepoznao — ta kano da je i zadrhtao. 

— Koji s vori nebo i zemlju — odvraćam ja istim glasom u 
velikoj tišini oko sebe. Oko mi se ne miče sa starice, kojoj kao da 
su oči sve to dublje upadale u očnice. Obuze me tjeskoba. Zabo- 
ravim na zvonjenje i na ono veselje, s kojim sam išao ovamo. ,,To 
je dakle smrt?!“ pomislim i stresem se. Prvi put je tako blizu 
vidim. 

— Bože, usliši molitvu moju ! 

— I vapaj | k tebi da pride! 

— Gospodin s vama. 

— I s duhom tvojim. 

— Pomolimo se ! | 

Svi smo tiho, samo se čuje glas mo 'ega ujaka, kako moli. Onda 
je uzeo ,,ciborij“ i nakon što sam ja tri put zvoncem dao znak za 
udaranje u prsa, sagnuo se k starici i drhćućom je rukom pošao 
pričestiti. 

Ne mogu zaboraviti lica staričina taj čas. Ono se Bašjale Sve, 
a na oku se javila suza. Ja sam poniknuo glavom i zažmirio kao ono 
onda one noći na mjesečini, kad sam htio vidjeti Boga. Nisam ga ni 
sad vidio, ali sam imao potpuni osjećaj, da je on to sad sašao. i 
starici i meni i ujaku i ovim ljudima i ženama oko nas, i onomu 
djetešcu u naručaju majčinom, pače i onim kravama i malom bijelom 
teletu, kao ono onda u Betlehemskoj štalici. Dašto, da je sašao, jer 
evo svi ti ljudi oko mene u licu promijenjeni kao i ona starica, 
pače i ujak — moj mrki ujak — posve je drugačiji, nekako miliji 
i bolji. To je Bog medju nas došao. Bilo mi je, da zaplačem od 
radosna ganuća. 


Kratak čas je trajao ovaj osjećaj: Ljudi su počeli ustajati, ujak 
je još nešto kratko izmolio, a onda podijeli» sveto ulje, i to žureći, 
jer je bolesnica bila jako slaba. Ja sam mu pomagao — a on je 
zatim skinuo sa sebe bijelu gornju crkvenu košulju i ,,štolu“, sklopio 
,Kvadrat“, a iz torbe izvadio šešir, doviknuo ženi ,,S Bogom !“, izišao 
na vrata i tu zapalio cigar ostavši malo s ljudima u razgovoru. 


Njegovo je lice postalo opet obično. Ja sam teškom mukom htio 
u duši svojoj povratiti onaj njegov prijašnji izraz u licu, ali — 
nisam mogao. Kamo je otišao? Kamo je uopće nestao onaj čas prije 
sjećaj o Bogu ? — Ja sam se snuždio. Što je to bilo malo prije ? 

On im je posve ravnodušno govorio, kako će starica sigurno još 
prije mraka izdahnuti, razgovarali :su za tim o njezinu pogrebu, 
onda prešli na ove kiše, na ljetinu i druge stvari. gali se uja': 
oprostio od ljudi. 


A gdje je onaj osjećaj o Bogu? — pitao sam: se ja sveudilj — 
pa mi se na čaš pričini, da sam valjda samo ja to oćutio. A kako 
da njega pitam, da li je i on oćutio? | 


Ne, ne! To sam valjda samo ja oćutio — ja i starica. 

I opet smo bili u kolima. No sad nisam sjedio s Josom sprijeda, 
nego s ujakom otraga u košu. Tako mi je on već jednom razložio, 
da onda, kad nosi sveto tijelo, nije u redu, da s njim zajedno sjedim. 
Natrag — to je šta drugo. 

Ja sam šutio i nisam se ufao, da ga što upitam bojeći se, da 
se na me što ne otrese. K tomu zabavljao sam se uvijek s mislima 
0 onom času, kad se starica pričešćivala. — Nije mi baš ni trebalo 
razgovora s njim. 

Najednom stao se on — dimeći svoju cigaru — iz svega glasa 
smijati. Ja se nisam ufao ni to, da ga zapitam, zašto se smije. 

— Znaš, što mi je palo na pimen 

2 7 

— Jedan je moj prijatelj župnik u Podgorju. Velik šaljivdžija ! 
Sad sam se baš sjetio, kako mi je pripovijedao : Vozi se on jednom 
od bolesnika — ovako kao mi sada — i kad prolazio selom, djeca 
izišla na cestu, pa svejedno kleče kao i onda, kad se vozio boles- 
niku sa svetim tijelom. On je pak vozeći se natrag pušio lulu kao 
ja sad cigaru. Sad, što će učiniti djeci? On ih je — hi, hi — lulom 
blagoslivljao ! 

— Ha, ha — smijao sam se i ja, ali tek njemu za volju i na 
silu. Meni su se misli neprestano vraćale na onaj čas. Što je ono 
bilo? Je li uistinu Bog? Bio je, bio je: Ta ono lice staričino, to je 
nezaboravno. Kad smo ušli, bila je sva izmučena, mrka, a poslije 
— kad se ispovjedila — tako spokojna i vedra. To se njoj javio Bog. 
Ona ga je vidjela možda prvi put. Onaj čas je sigurno gledala sebe, 
kako se već u oblacima penje Bogu — kao ono angjeli Jakovu u 
snu —, a dolje su ostali grijesi, koji su je sapinjali. 

Grijesi ! 

I tad se sjetim, kako je gluha i kako je mučno odgovarala na 
u jakova pitanja. 

— Ja sam čuo, kad je starica rekla, da nije krala... javim se 
. ja posve nehotice i odmah požalim, jer sam obično kod ujaka na- 
stradao, kad sam sim započimao razgovor. 

— Šta? — otrese se ujak na me i pogleda me, da sam ga se 
upravo preplašio. — Nisam li ti, nesretni sine, rekao već jedamput, 
da su to ispovjedne tajne, pa ti, ako si šta čuo, moraš se činiti, 
kao da nisi čuo. To mora čovjek smjesta zaboraviti, a ne o tom još 
misliti. On pak još o tom govori... Bljezgan nekakav ! 

U meni zamrla duša. Još se jače skutrim u svoj ogrtač i od- 
maknem se od njega. Na oku sam osjetio suzu, ali sam je brzo 
utr'o. U grlu me je nešto peklo — a u prsima stezalo. Zar je ovo 
isti ujak od malo prije? I gdje, gdje je onaj Bog? Zar se samo na 
čas javlja? ! I je li se uopće javio ? . | | 

Je li se uopće javio * — ponavljao sam snuždeno. Na čas mi se 
činilo, da nije ni bilo ničesa, jer, koliko se god naprezao, onoga časa i 
onoga osjećaja nisam više mogao povratiti, kao što se za tmurnih 
dana ne može jasno povratiti u duši osjećaj sunčeve zrake. — A sta- 
rica negdje već i umire, dok se mi vozimo; i njezino je lice još vedrije 
još ljepše... m 

Do kuće više nismo progovorili ni jedne riječi. 


MILAN OGRIZOVIĆ. 


O SLOVENSKIH KULTURNIH SMEREH. 


Današnja kultura Slovencev je v glavnem docela zapadno evropska. 
Tej resnici pa se pridružuje še druga, namreč ta, da vsak narod v za: 
četku svojega razvoja napravlja ravno iste napake, ki so jih delali 
že drugi pred njim. Če govorim o zapadni kulturi Slovencev, mislim 
v prvi vrsti na nemški in laški! vpliv, s katerim nas veže vsa naša do- 
sedanja zgodovina. In napake, ki so jih delali Nemci in Italijani pred 
nami v dolgi periodi svojega neprestanega napredovanja, se viđijo 
in prav lehko opazijo tudi pri nas. To je umljivo tembolj, ker vidimo 
sleherni? dan, da se je takozvana specifično slovenska kultura deloma 
spojila .z nemiško, deloma z italijansko tako zelo,š da smo Slovenci 
ravno taki zapadnjaki, kakor Nemci, Italijani ali Francozi — seveda 
v skromnejši in revnejši“ obliki. Doslej smo se skoraj izključno učili 
od teh svojih bližnjih sosedov in priznati se mora, da ne vednoš s po- 
voljnim uspehom. V vseh ozirih navezani nanje jim prečestokrat 
nismo mogli sleđiti v njihovih velikih, svetovnih tendencah. Zaostajali: 
smo. Nasprotno pa smo se z vzhodom# spajali le zelo rahlo? in lehko 
zatrdim brez znamenitejših učinkov na naše, bodisi javno, bodisi za- 
sebno življenje. Mimogrede naj pripomnim, da je baš tu velika vrzels 
med Slovenci in đeloma Hrvati na eni in Srbi ter Bolgari na drugi 
strani. Srbi in Bolgari so sprejeli svojo kulturo iz Bizanta, ki se zelo 
razločuje od zapadno evropske in pred katero se danes na celi črti 
umika. To so oni veliki razločki i v javnem i zasebnem življenju Jugo- 
slovanov, ki se čez noč ne dado odpraviti. | | 

Da smo Slovenci v vseh kulturnih stremljenjih% zaostali za na- 
šimi velikimi sosedi, je posebno krivo tudi to, da zmagujejol? veliki 
zapadni — seveda tudi drugi — narodi -z docela drugimi pomočki, 
kakor pa mi. Veliki narodi zmagujejo tudi kulturno ponajveč z veli- 
kimi gmotnimili sredstvi, ki jim še le pomorejo tudi do duševne nad- 
vlade,. dočim je Slovencem kot malemu narođu usojeno zmagovati 
le z duhom svojega znanja. To prepričanje se bo pri nas še poglobilo 

v vseh slojih ljudstva, ker v to silijo razmere. Ravno — da navedem 
en sam primer — pri naših vseučiliških akcijah smo doživeli to spo- 
znanje. Bila je sila, da se je začela oprijemati tega prepričanja naj- 
novejša doba naših kulturnih hrepenenj.i 

Napačno je misliti, da vzprejemamo svojo kulturo in svoj na- 
predek kar naravnost iz tujega naročja, ampak ves naš kulturni na- 
predek i v gospodarstvu i v politiki i v književnosti, umetnosti ter 
socialnosti se vrši pri nas v ravno tako krivi črti, kakor povsod drugje. 
Le ideje prihajajo k nam nove, se razvijajo, napredujejo ali pa pro- 
padajo. In kakor pri drugih narođih rode močne ideje, če najdejo ro- 
dovitna tla, svoja posebna stremljenja in svoje gibanje, tako tudi 
pri nas, seveda v manjši obliki. Oblika je dostikrat popolnoma različna 
od one pri sosednjih, kulturno razvitejših narodih. Če je kaka ideja 
izprejemljiva, potem si najde sama cbliko in sicer tako, kakršna ji je 
najbolj prikladna. A mnogokrat propadajo pri nas ideje, ki so drugje 
velike, samo radi tega, ker manjka vsakih predpogojevš zanje. To. je 
potem pravo merilo za našo zaostalost. Zato po zunanji obliki ne 
moremo sođiti raznih kulturnih stremljenj, ker se misli izpreminjajo 
hitreje, kakor pa njih zunanja oblika. 

Na Slovenskem imamo več kulturnih stremljenj, ki se med seboj 
odločno pobijajo. Ne pobijajo se le radi svojih ciljev, temveč tudi — 
da govorim precizneje — rađi svojega načina postopanja ali taktike. 
Dobro znamenje je, da te razne smeri ne delajo kompromisov med 
seboj. Pojav kulturnih kompromisov bi ne dokazoval le slabotno ne- 
odločnost, temveč tudi nenaravni razvitek stvari, pokazalo bi se, da 
so te razne smeri umetne, brez vsake resnejše naloge za ljudstvo, ka- 
teremu naj služijo. 

Velika večina .slovenskih kulturnih stremljenj in pojavov se je 
rodila v velikem, razvitem zapadnem svetu. Z gotovostjo trdim, da je 
imela pri nas n. pr. nemška klasična filozofija ravno tako pomenljives 
posledice, kakor pri Nemcih. To se kaže ne le v književnosti, temveč 
tudi v vsem našem življenju. Veliki gospodarski in socialni problemi 
vsestransko razvitih velikih zapadnih narodov so pri nas učinkovali 
Z veliko večjim uspehom, kakor pa vsa doseđanja umetna prizađe- 
vanja združiti Slovence z ostalo slovansko-bizantsko kulturo. Ita- 
lijanska sređnjeveška umetnost in poezija je rodila pri nas večje sa- 
dove, kakor pa vsi slovanski Lermontovi in Turgenjevi skupaj. To 

se kaže jako odlično tudi pri Prešernu. Naša glasbena umetnost 
je stala do zadnjega časa skoraj izključno na italijansko-nemških 
tleh. Slovenska upodabljajoča umetnost je imela svoje največje. uči- 
telje na Laškem, Francoskem (Šubic), pozneje tudi in v prvi vrsti 
na Nemškem. Iz te nemške šole so izšli večalimanj. tudi sedanji slo- 
venski upodabljajoči umetniki. Francozi in Nemci so dali tej naši 
umetniški stroki ne le smer globočje psihologije slik in kipov, temveč 
tudi njeno zunanjo plat,! ki je dostikrat ekstremno moderna. I v bele- 
tristični literaturi so v začetku prevladovali nemški uplivi (Schiller) 
in še le v novejšem času so prišle na površje razne francoske in ruske 
šole. A tudi še seđaj imamo za moderno socialno filozofijo in gospo- 
darske doktrine Nemcev in Francozov precej več 'zmisla, nego pa za 
narodne boje ostalih Jugoslovanov, ali pa celo za ekspanzivo Rusije. 

Naše kulturne smeri in naša kulturna prizadevanja torej niso le 
samoslovenska — ne, ona so po veliki večini le odsev ostalega, nam 
bližjega, sveta. In tega se nam ni treba niti sramovati, kakor to še 
mnogi mislijo, ker je danes menda že očito, da so v vsem svojem de- 
janju in nehanju najrazličnejši in tudi največji narodi prav tako ozko 
navezani drug na drugega, kakor je navezan v vsakdanjem življenju 
človek na človeka. Mnenja sem, da smo se še mnogo premalo učili od. 
tujine, ker vidim baš v tem neprestanem ponavljalnem SE pravo 
napredovanje, naj ima to delo to ali ono smer. 

V tem zmislu bi nam moglo tudi vsako kulturno zbliževanje z osta- 
limi Jugoslovani le koristiti. | 

+ 

Če bi hotel na kratko označiti naše razne kulturne smeri, bi rekel, 
da vsa naša zgodovina priča, da Slovenci nismo pripadniki eksperi- 
mentalnih teorij. Nad vsem našim delom leži nekaj težkega, okornega. 
To je konservativnost slovenska. Časih bi se dala ta konservativnost 
imenovati naravnost reakcija. Ni se teđaj čuditi, da je prva in naj- 
glavnejša naša kulturna smer strogo konservativna. Zato jo na kraiko 
imenujem konservativnokulturnosmer. V njej se zrcali 
predvsem odločna kmetska kultura, ki je drugod že zelo propadla, 
predvsem na zapadu in deloma tudi severu. V svoji notranji sestavi 
je.ta smer dokaj mistična. 

Drži se starega krščanskega nazora o svetu, ki smo ga prejeli iz 
Ogleja in Solnograda, pozneje pa naravnosi* iz Rima. Rim je še danes 

duševni voditelj te naše kulturne smeri. Vendar pa se ta naša smer 
dokaj razločuje n. pr. od one konservativne kulturne smeri pri Nemcih. 
To je posledica avstrijske državne misli, ki je v svojem dosedanjem 
razvijanju ostala reakcionarna, in ki torej zelo prija bistvu te naše 
kulturne smeri. V cerkvi vidi ravno tako močno zaščitnico svojih 
strmljenj, kakor v avstrijski državi. Ta smer združuje v sebi tudi indi- 
vidualni nazor Smithove dobe ter onega mlačnega socialnega refor- 
matorstva, ki ga je posebno v južni Nemčiji rodila bogata nemška 
klasična filozofija kot pojav splošne reakcije. Te nelogičnosti veže 
močen konservatizem pretežne kmetske kulture. Te pojave je drugod, 
posebno pa pri Nemcih, zaznamovati kot posledico novejše dobe, pred- 
vsem prve polovice devetnajstega stoletja. Pri nas pa je te pojave 
smatrati več ali manj za posledico izredno močne fevdalne renesanse, 
ki se je in se še ponavlja malone po celi avstrijski državi. Zato se tega 
ne more smatrati za kak poseben ,,naroden moment“ — kakor to dela 
slovenska pripovedovalna ,,narodna umetnost“ — ker dokazuje ne 
le našo zaostalost za ostalim zapadom, temveč tudi nemožnost hitrej- 
šega napredovanja. 

Dolgo časa je potrebovala ta naša najmočnejša kulturna smer, da 
se je počasi začelo izpoznavati, da je treba tuje vzore ne le kopirati, 
temveč jih tudi znati aplicirati na domače slovenske razmere. 

Novi vzori so se pojavili. To so bili mali severni, kulturno visoko 
razviti narodi, posebno Danci. Ti mali narodi, ki so že rešili problem 
malega naroda v velikem svetu, še preden se je pri nas o tem začelo 
misliti, so imponirali ti naši kulturni smeri posebno po svoji organi- 
zatorični moči, ki se na primer kaže v zadružništvu. A zopet se je po- 
novila stara napaka. Zopet se ni upoštevala! kulturna stopinja našega 
ljudstva in njegova psihologija. Tako se je zgodilo, da se razne velike 
ideje, ki so drugje mnogo koristile, pri nas propadle brez vsakih dobrih 
posledic. Ideja zadružništva, da omenjam en sam primer, prinesena 
k nam z zapada in severa, je našla pri nas svoj konec. 

Vsled tega je trpela ta smer v ravno tolikem obsegu, v kolikor je 
pridobivala na modernosti. Zakaj vkljub? vsem — razmeroma malim 
— pridobitvam je ostalo bistvo te smeri isto. To bistvo je metafizična 
verska iđeologija, ki se v napetih slučajih izpreminja iz ponižne in 
samozatajevalne askeze v fanatizem. Zato je ta smer vkljub svojemu 
racionalizmu tudi v golem gospodarskem delu ekstremno nazadnjaška. 

Ta, rekel bi, značaj te naše kulturne smeri pa še utrduje dejstvo, da 
se širi v novejšem času proletarizacija i tam, kjer je ta kulturna smer 
doma — v poljedelskih slojih slovenskega naroda. Tu se pričenja naša 
narodna briga. 


Zgodovinska resnica je, da je začetkom devetnajstega stoletja 


na Angleškom nastala velika, narodna kriza, ki je preobrnila ves te- 


danji angleški kulturni red, ki je odslej začel hoditi nova pota. Zdelo 
se je, da more to krizo na zunaj rešiti le brutalna sila. Naglo in nepre- 
stano razvijanje angleške industrije je daleko presegalo razvijanje 
zunanjih trgov in popraševanje! po angleških produktih. Kakih deset 
let se je ssilo ustavila produkcija vslea splošne trgovske krize, pred 


katero je neizmerno trpelo i vsako drugo kulturno napredovanje. 


Zopet je sledilo par let prosporitete, da se je veliko kolo zopet ustavilo 
v mrzlični nadprodukciji in v končnem novem polomu. Hiter napredek 
ni bil v nobenem razmerju z zunanjo zaostalostjo. (F. Engels.) 

To je bila kriza velikega, modernega naroda. 

Pri nas se narodna kriza pravzaprav še ni pričela. Komaj se ka- 
žejo mali početki. Pri nas se moderno kulturno življenje ne razvija 
tako naglo, da bi morala vsled tega nastopiti narodna kriza v vsej 
svoji reakcionarni sili. Obratno. Pri nas je ta razvojtakopočasen, 
da kriza polagoma nastopa. Pri tem največ trpi naša konservativna 
kulturna smer, ki doslej niti ne kaže, da resneje* misli o tem pojavu, 
ki se že občutno kaže n. pr. v obilnem izseljevanju in narodnem naza- 
dovanju ob severnih in zapadnih mejah. Tu postaja ta smer brez večje 
moči na sredi pota, ker re more razumevati tujih vplivov, ki se nam 
vsiljujejo in s katerimi konkurirati in jih koristno uporabljati more 
le res izobraženo ljudstvo. Če so Angleži reševali svojo krizo po be- 
sedah John Brigtha : ,,Ne kot potrebni, ki prosjačijo kruha, temveč 
kot armada, ki se nastani na sovražniš zemlji“ — potom je togovo, 
da se dela pri nas to ravno narobe.* | 


Že iz tega je razvidno, da temelji naša konservativna kulturna 
smer na stari verski etiki, kateri se pridružuje racionalizem in indivi- 
dualni egoizem poljedelskega ali bolje rečeno kmetskega izvora. Ta 
smer je najbolj mistična. V njej zasledimo lehko odseve srednjeveške 
askeze ter revolucionarne misli socialnih pa tudi socialističnih po- 
kolenj. Njena Taktika je veđno defenzivna.. 

Pri tem počasnem napredovanju kulturnega življenja pa pri nas 
tipi ne le ta smer, temveč tudi .'vse ostale kulturne, smeri. Tako tudi 
njena sedanja poglavitna nasprotnica. Ta je napredna i v zapadnem 
zmislu, opira se na načela svobodomiselnosti francoskih meščanskih 
revolucij v kulturnem oziru, v gospodarstvu pa na popolni Smithia- 
nizem. Po zunanji obliki jo imenujem meščansko kulturno 
smer. 

V narodnem oziru so njeni vzori čisto nemški in laški, ker hoče 
hoditi natančno po potih, ki so jih prehodili nekateri večji narodi pred 
svojo sedanjo samostalnostjo. Pri njej je doma slovenska romantika. 
Kot smer delujoča v malem narodu pa ne prodira tako naglo, kakor 
je prodiralo to načelo na zapadu in severu povsod tam, kjer so bili. 
dani pogoji! za moderno strogo narodno življenje. Teh predpogojev 
pri nas še ni v obilici — niti v administrativnem, niti narodnem ali 
pa kulturnem življenju sploh. S popolnim pravom povdarja? ta smer 
odnosno njeni zastopniki, da imamo Slovenci že dovolj kmetske, a 
premalo mestneš kulture. Ta bi morala — po njenih načelih — tvo- 
riti temelj narodne politike, umetnosti ter višjega znanstva sloven- 
Skega. Kot dete moderne kapitalistične družbe zametava ta smer 
. posebno tudi samopomočno misel v mali obliki in zagovarja glede teka 
razvoja skoraj popolni fatalizem. | 

Ta smer podpira posebno svobodnejšo književnost, v kateri se 
odločno zametava kmetski kiščanski kulturi priljubljeno askezo. 1 

v tem oziru se hoče kazati ta smer kot dete velike — v vsakem oziru 
velike — francoske revolucije. Zato je ta smer bolj kot vsaka druga 
ekstremno zapadno evropska. Sklicujoč#* se na svojo zunanjo obliko, 
ki je mestna in meščanska," se smatra za glavni tok slovenskega živ- 
ljenja. Črpajoča svojo moč iz liberalnejše ljudske šole, zelo teži po 
večijih kulturnih pridobitvah, katere pa prav po gosto izkuša le kopi- 
rati, ne da bi jih znala prilagoditi lastnemu narodu. Ker veruje v na- 
predek industrije — ki pa je prinas zelos počasen* — in pozna moč no- 
vodobne kapitalne akumulacije, sanja, da preide slovenski narod ši 
iz svoje sedanje pasivnosti v ekspanzivo. 

V verskem oziru je ta kulturna smer, kakor povsod dije indife- 
rentna. Ker ne pozna etičnih načel, nima nobenih ideologij ali pa celo 
navdušenosti. Njen svetovni nazor. — če .sploh morem imenovati par 
potez o svetu in življenju ,,svetovni nazor“ — temelji na nelogičnem 

materializmu, ki v mnogih ozirih živo spominja na v velikem svetu 
že davno pozabljeni, malomeščanski Biichnerjev matetialistiški si- 
stem. Če prevladuje pri konservativni kulturni smeri na Slovenskem 
pravmnogokrat, da ne rečem vedno, uprav neumljiv odpor proti vsemu 
novemu, prevladuje pri meščanski smeri dobro izrazit fatalizem, ki 
se izrazno vidi i v vsakdanjem življenju. K večjemu ga motijo tupatam 
izrastki individualnega egoizma. 

Ta individualen egoizem je sploh bistvo te naše kulturne smeri. 
Da postaja časih celo brutalen, je nekoliko utemel:eno tudi v psihi 
Slovencev. Dobro se krije z verskim in etičnim indiferentizmom, ki 
nam je znan že izza prve dobe devetnajstega stoletja in z nekaterimi 
zastarelimi filozofičnimi nazori Voltairja in encik'opede. 

* Tretja naša kulturna smer je izrodek povsem moderne dobe. 
V njej so razne struje ostro izražene. Mislim, da je ta zadnja smer 
vsled svoje realnosti in modernosti poklicana,' da potisne slovenski 
kulturni voz za nekaj stopinj naprej. Ne moremo pri nji govoriti o 
kaki določni obliki, ki je menda vsled značaja in bistva svojega tudi 
nikdar ne dobi. Zato imenujem to smer na kratko moderno kul- 
turno smer. 

Razne, še le razvijajoče se struje te smeri, smatram za odsev mo- 
dernega življenja civiliziranega sveta, predvsem zopet zapada in se- 
vera. V tej smeri delujejo struje, ki so po svoji filozofični in umski 
sestavi dokaj različne. Tu vidimo i realistična i socialna i sociali- 
stična stremljenja, ki ih je drugod rodila velikomestna in veleindu- 
strialna kultura novejšega časa. Tudi površnosti in zgolj mode je 
dokaj vmes, ki se zelo dobro zrcali tudi v beletristični literaturi ter 
poeziji, ki postaja časih vsled tega banalna in smešna. Te struje še 
ne morejo povsod na dan, ker manjka pretežni poljedelski in malo- 
mestni kulturi Slovencev a njo še mnogih predpogojev. | 

Pomen? te smeri je v tem, da nastopa za popolno demo racijo in 
vidi v posplošenju ljudske naobrazbe boljšo bodočnost. Ona je prva 
izpoznala, da moč malega naroda leži le v večjem znanju in duhu. 
Nastopa prisiljena po razmerahš enotno* proti splošniš reakciji, čeprav$ 
zagovarja desno krilo te smeri moderno in socialno etiko, skrajno 
levo krilo pa marksistični materializam. 

V glavnem deluje ta smer za izpoznavanje in globočje prouče- 
vanje domačih slovenskih kulturnih, literarnih, gospodarskih in so- 

Cialnih odnošajev. Lehko se reče, da vpliva ta smer že nekaj let na 
vsa slovenska kuturna stremljenja vsaj! v tem zmislu, da se moder- 
nizirajo. 

Zamolčati se ne sme, da so tudi pri tej naši kulturni smeri vodi- 
telji tujci — od Masaryka do Marxa, od ruskih realistov pa do Hickla. 
Moderna nemška, česka in tudi ruska literatura vodi mo- 
derno slovensko književnost i v beletriji i v narodno gospodarskem 
proučavanju. Ta smer je edina, ki skuša delati in proučavati sistema- 
tično, ki stremi po enotnejših metodah raziskavanja. 

Glavni funkciji naše moderne kulturne smeri — v kolikor jo je 
jemati resnim — sta neprestano samoizobraževanje ter etični pa tudi 
estetični nazori o človeku kot tvoritelju človeške družbe. 

. Ta smer je še zelo mlada in še ni prišla do običajne krize, kar 
dokazuje boljša reelna stremljenja. K tej smeri moram prištevati 
najboljše slovenske književnike, pa tudi znanstvenike, kolikor jih 
pri nas sploh že poznamo. 

+ 


Upam, da sem v teh zelo kratkih crticah podal karakterizacijo 
naših kulturnih smeri, ki so si i po bistvu i po značaju svojem ter po 
moči zelo različne. 

Toda v enem oziru, mislim, morajo biti te smeri edine. Edine v 
tem, da je postalo temeljito proučevanje razmer raznih napredujočih 
narodov naša življenjska potreba. Ni dvoma,? da pridejo tu v prvi vrsti 
v poštev? ostali Jugoslovani. Velika črta modernega življenja je kon- 
centracija, ne le posameznikov in posameznih razredov, temveč 
tudi narodov. Gre za to, zbrati raztresene Silice v silo, s katero se osvaja 
svet. Ta koncentracija se povsod vrši pod pritiskom vprašanja biti 
ali nebiti ! | 

Bili so časi, ko se je fantastično sanjalo o politični združitvi 
Jugoslovanov, kot edinem pomočku za bližje izpoznavanje in med- 
sebojno podporo. Bili so tudi časi, ko se je mislilo na en sam jugoslo- 
vanski jezik, ki naj reši* male jugoslavenske narode v bodočnosti. 

Otroške* sanje danes so smešne. Kulturne smeri napredujoče 
Evfope in Amerike so dokazale, da je kulturno zbliženje najmočnejša 
vez narodov, da je temelj koncentracije, ki se drugje že pričenja rea- 
lizovati. Dokazale so velike kulturne smeri tam zunaj, da zahteva 

tako zbliževanje velikega in krepkega dela, ker besede same so dim, 
ki se razkadi v nič. 

S proučevanjem medsebojnih ne le literarnih in umetniških od- 
nošajev in napredkov, temveč skupne kulture sploh, se pravi delati 
za kulturno zbliževanje. Treba je proučevati. v prvi vrsti narodno 
gospodarske, politične in socialne razmere vsakega naroda, da se po- 
spešuje naroden napredek sploh. 

Nezmiselno je zahtevati, da vsak narod zataji svoje posebnosti 
v Svrho večje kulturne združitve. To je nemogoče že radi tega, ker 
imamo Jugoslovani dve bistveno različni kulturi, od katerih ima vsaka 
svoj poseben vir, kakor sem to že navajal. Ne gre torej zato izgubiti 
svojih dolgoletnih pridobitev,! temveč zato, da se iste še pomnože 
z medsebojno pomočjo. 

V tem resničnem, neprestanem in koristnem kulturnem delu 
vidim Jugoslovansko bodočnost: nosečo od štirih močnih stebrov, 
štirih narodov. Zakaj tudi za te narode prihaja čas, ko se preide od 
individualne asociacije k asociaciji sorodnih elementov. 


ALBIN PREPELUH. 
1 stečevina 


KNEZ OD LUDIJE. 


]. 


Vino pije kneže od Ludije, 
Vino pije, u čašu se smije: 
»Čašo moja od suhoga zlata, 
Ja sam tebe ispijao često 
Za pustijeh sedamdeset ljeta - 
U veselju i u neveselju. 

Nigda sladja bila mi nijesi.“ 
Čašu hvata, bradom ju omata, 
Vino pije, u bradu se smije : 
»o'jeda moja do pojasa brado, 
Ti si stara, al srce je mlado. 
S'jeda brado, do pasa se b?jeli ! 
Srce mlado, sebi se veseli, 

Jer mi skačeš u grudima starim, 
Da još piti i ljubiti marim. 
Zdravo, moje vojvode, župani, 
Zdravo da ste, čestiti junaci ! 
Vino pijte, sreći mi se smijte !“ 
Čašu hvata od suhoga zlata 

I srebrenu ispija joj pjenu. 





Knez zašuti, družba se uzmuti. 
Sijevnuše čaše iznad glava, 
Ko zvijezde navrh neba plava. 
Zlatne čaše na stol popadaše 
I snova se naljevati staše. 


Ali skače kršna junačina, 
Mrka brka, al svijetla lica, 
Jasna glasa, ponosita stasa, 
Prvi župan kneza od Ludije. 

Zlatnu čašu diže iznad sviju, 

I najveću i najblistaviju. 

», Gospodaru, kneže od Ludije, 
Čestito ti ime do vijeka, 

Tebi, kneže, i koljenu tvojem ! 
Čelom bijem pred pi! estoljem tvojim, 
Čelom bijem, za zdravlje ti pijem, 
I za zdravlje kneževine mlade, 
I za zdravlje čeda u koljevci, 
Mala čeda, velika veselja, 

Da vam dani u srećici teku, 

Da vam noći sanjama se slade, 
A godine mladošću se mlade. 
Otkada je knežine Ludije, 

I ljubi se, i vino se pije, 

I koljeno junačko se novi. 

Al pomrče sreća iznenađa, 
Jasna joj se ugasi svijeća, 

U kneževu bije! . e dvoru. 

U dvoru je baga obilata, 

U dvoru su čestiti junaci, 

U dvoru je kneževica mlada, 

U dvoru je knez, sunašce 'sjajno, 
Al im lice maglom pokriveno, 
Jer od srca poroda im nema. 
Rađost orna, ali je sumorna, 
Čaše zveče, al djeca ne kmeče. 
Na polu nam prepuklo veselje. 
Štogod rujno razveseli vino, 
Pusti dvori opet snevesele. 

Gdje se pije, pola radosti je, 
Bez ljubavi ni radosti nije. 

Ali crni proujiše dani, | 

Iza tuge svanu i veselje. 

Dugo pismo, sreću ti napismo. 
Nad bijelim kneževim se dvorom 
Razakrilo nebo milostivo, 

Iz nebesa sunce. zasinulo, 

Angjelčići zlaćanu jabuku 

Sa drveta stresoše nebeskog, 
Zlatno čedo kneginji u krilo, 
Zlatno čedo, sa srećom ti bilo ! 
Zdrav nam bio, kneže od Ludije, 
Zdrava bila kneževica mlada, 
Zdravo bilo čedo u kol'jevci, 
Malo čedo, veliko veselje ! 

Dok možemo, za vas i pijemo.“ 


Sijevnuše čaše iznad glava, 
Ko zvijezde navrh neba plava. 
Zlatne čaše na stol popadaše, 

A junaci knezu zakliktaše. 


Posjedali kićeni junaci 
I zlaćanih latili se čaša, . 
Ali jedan stoji na nogama, 
Drevan starac od sto godinica, 
Drevan starac, ali kočoperan. 
»ov'jetli kneže, glavo od Ludije, 
Od vajkada veselje je nama 
Pol u vinu, pola u pjesmama. 
Vino teče, nek i pjesme ječe !“ 


Zavitla se od sto muških glasa 
Pjesma gromka, pjesma raspojasa, 
Ko oluja, što se puna b'jesa 
Ispod mutnih zavitla nebesa. 
Pjesme ječe, zlatne čaše zveče. 
Dulje čaše u rukama zveče, 

Neg što pjesme iz grlašca ječe. 
Grla ore, ali se i more. 

Od svih grla jedno iznad sviju 
Pjeva pjesmu, od čaša glasniju : 
,, Gospodaru, kneže od Ludije, 
Čaša ti se samo do dna pije, 

A onda se iznovice toči. 

Milota je ženske piti oči, 

Milota je nad čašama svjema, 
Njima ni dna niti kraja nema. 
Trijezne se, koji vino piju, 

Ne tr'jezne se pjani od očiju. 
Blago tebi, kneže od Ludije, 
Dokle ti se i ljubi i pije.“ 


Nasmija se kneže od Ludije, 
Darova ga blistavim žućakom : 
»Evo tebi, pjevati umiješ. 
Takav bio, kad ljubiš i piješ!“ | 


Pjesme ječe, uzvikuju glasi, .. 
Ko što morem skakuću talasi.. 
Čaše zveče, ko što morem uje 
Od valova glasnije oluje. 


Knez zapjeva, zašutje družina. 
Tiho pjeva kneže od Ludije : 
»Braćo mila, vjerne sluge moje, 
Na svijetu zdravlje dvojako je, 
Jedno zdravlje u jaku tijelu, 
Drugo zdravlje u srcu veselu. 

U koga se duša sneveseli ; 

Bolovat će, dok nju ne isojeli. 

I meni se usred bolna tjela 
Naselila duša nevesela. 

Dugo sam se nanosio jada, 

Al .sad tjelo i duša je mlada. 

Dva se zdravlja nadmeću u mene.“ 


Knez još pjeva, al dvoranom krene 
Tihi žamor junačkih glasova. 
Knez zašuti, družba se uzmuti.“ _ 
Dvorani se otvorila vrata, 
Na vratima znojan glasnik stoji. 
Nosi knjigu knezu od Ludije,, 
Knjigu nosi, nigda ne nosio. 


»Hrvatsko Kolo“ 1908. 25 

Viče kneže dvorskoga pisara : 
,,Oj pisaru, desna ruko moja, 
Čitaj krijigu, da je razumijem.“ 
Čita pisar, nigda ne čitao : 
,Pozdrav tebi, kneže od Ludije, 
Od tvog roba, ludijskog zvjezdara, 
Koji pazi četrdeset ljeta 
Navrh kule i sred oblakova, 
Šta s nebesa kazuju zvijezde : 
Hoće | biti suše u Ludiji, 
Hoće 1 biti dažda iz oblaka, 
Hoće !' biti rata il bolesti. 
Zvijezde su knjige rasklopljene, 
Sve ja čitam, šta u njima piše. 
Hvala njima do današnjeg dana, 
Od današnjeg hvaliti im ne ću, 
Jer šam iz njih noćas pročitao 
Zlo i napast, čudo i pokoru. 
Evo tebi glava moja stara, 
Sijeci je, kneževska ti volja, 

Ja istinu moram da kazujem. 


»Pravdaju se na nebu zvijezde, 
Pravdaju se ljutim riječima 
Izmed sebe-i s.mjesecom bl'jedim. 
Prva zbori zvjezda večernjica : 
»Puste slave u Ludiji gradu! | 
Hej, da: tamo, što ja vidjeh, znadu !“ 
Kad to reče zvjezda večernjica, 
Sm'jeh se prosu niz nebesa ravna. 
Al će neko izmedju vlašića : 
Vjere tebi, zvijezdo večernjice, 
Jesi |. opet kudgod zavirnula 
I sramotu čiju obaznala, —. 
Ili samo malko polaguješ ?““ 
Rasrdi se zvijezda večernjica 
I ko munja med vlašiće munu : 

»Lijenčine, vlašići. zvijezde, 
Otkada ste na nebesa stale, 
Svaku nojcu vi ste prespavale. 
Vama posla na nebesih nema. 
Sjem z'jevanja, mrmljanja i drj'ema.“ 
Uplaše se vlašići zvijezde 

I pobjegnu na široka ledja 
Starješini, svijetlom mjesecu. 
Progovara mjesec iz oblaka : 
šta se ljutiš, zvjezdo večernjice, 
Na sestrice, zvijezde nebeske ? 
Ne ljuti se, neg pričaj, da znadu, 
Šta ti vidje u Ludiji gradu. 

I ja tužan sa nebesa virim 

S noći u noć do jutarca rana, 
Al me valjda oči izdadoše, 

Ili me je prevladao drijem, 

Te ja ne znam, kao ni vlašići, 
Šta se tebi vidja il prividja.“ | 
Odziva se zvijezda večernjica : 
,»Oj .mjeseče, dobra starješino, 

Ti si nama jako prestario, 

I tebi su tužnom omrznule 

Duge šetnje niz nebesa ravna. 
Časom hodiš, časom oči svodiš, 
O zvjezde se san'jiv okrzavaš. 

- Dugovid si ti nekada bio, 

Al sad vidiš samo, što si snio. 
Kada ne znaš, ja ću tebi reći, 
Što obaznah, po noćima bdeći. 


»Lane bješe, a u ljetnje doba. 
Drijem nebom prekrio zvijezde, 
Ti, mjeseče, u tvrdosan pao. 
Nigdje družna razgovora nema. 
Bdim ja sama od sviju sestara. 
Sklopile se sestricama oči, 

I tvoje se zamaglilo lice, 

Crna tama na. zemljicu pala. 
Zagledam se ja k Ludiji gradu, 
Gledam, slušam : veselit se znadu ! 
Ori radost iz kneževa dvora, 
Čaše zveče, glasne pjesme ječe. 
Svrnem pogled od Ludije grada, 
Poznajem im gozbe od vajkada, 
Zvijezdama svjema dodijaše : 

Tek što zasneš, iza sna te plaše. 
Skrenem okom sa kneževa dvora 
Po zelenu vrtu i šarenu. 

U vrtu je tama i tišina, 

Samo okom kuda ja zasinem, 
Javljaju se iz mraka puteljci, 

Uz puteljke zeleni se trava, 

U travi se cvijeće šareni. 

Već obidjoh skoro sve puteljke, 
Kad na stazi, što je najtamnija, 
Ukraj grmlja b'jela, rascvjetana, 
Spazih dvoje, gdje se tiho šeću. 
Čas za b'jele hvataju se ruke, 
Čas tihane šapuću riječi, 

Čas uz obraz obraz prislanjaju. 
Zaželim se, da dokučim, ko su, 
Skočim pred njih, sinem im u lice : 
»Zar si ti to, mlada kneževice ? 
Zar Si ti to, a s kime si, mlada ? | 
U kneza je do pojasa brada, - 
A u tvoga druga kraj srdašca 
Tek su malje pale po usnici. 
Zorno momče, zamjere mu nema 
Ni od mene, zvijezde nebeske, 
Samo da mu ne bude od kneza. 
A kako se slatko umiljava ! 
Kako milo hvata oko pasa ! 
Kado slatko usnice cjeliva ! 

U zdravlje ti, kneževice, bilo ! 
Otkad pamtim, u čovjeka stara 

Za ljubavlju hiti prijevara. 

Ne smetam vam, sladite se sami 
Poljupcima tajnima u tami.“ 
Tako rekoh, sa svjetlom utekoh. 


»Otad teče godinica dana. 
Opet cvate u vrtu cvijeće, 
Opet dvori gozbom zaoriše, 
Al.u njima djetešce se njiše. 
Hej mjeseče, vojvodo nebeska, 
Deder. reci, obraze ti bijela : 
Da mi priču u Ludiji znadu, 
Bi | gladio knez sijedu bradu ?“ 


Smrknuo se mjesec u oblaku : 
»Ne luduj mi, zvijezdo večernjice ! 
Od tebe sam okatiji mnogo 
I davnije gledam sa nebesa. 
Otkad ovdje na nebesih stojim, 
Ja poljupce djevojačke brojim, 
A još veća briga je u mene, 
Da !' s dragima cjeluju se žene. 
Kogod sasne sa usana meda, 

U spiscima mojima se reda. 
Niko ni s kim ljubnuo se nije, . 
A :da u mom spisku se ne štije. 
Kraj imena kneževice mlade 
Piše samo : knez sijede brade. 
Eto vidiš, zvjezdo moja ma'a, 
Ili sanjaš, ili si slagala.“ 


Ljuto pišti zvjezda večernjica, 
Ljuto pišti, trepti niz nebesa : 
»nNe luđujem, starino mjeseče, 
Ne ludujem, istinu kazujem. 

Hej žalosti, da žena ne znade 
Tebe, muško zavarat čeljade ! 
Zavarat će sunce u pol dana, 
Kamo | ne bi sanljiva mjeseca ! 

Oštre ženske oči su u mene, 
Pa ipak su često prevarene. 
Koliko je pod morem pijeska 
I u moru vodenih kapljica, 
Toliko je tajnih poljubaca, 
Nevidjenih ni neprebrojenih.“ 


Snuždio se mjesec razjadjeni : 


. »Ženska glavo, pamet mi ne soli ! 


Ne bi mi se kneževica skrila 
Usred svojih bijelijeh dvora ; ' 
I tamo bih cjelov opazio, 
Kamo FP ne bih u zelenu vrtu.“ 


Iskakuju vlašići zvijezde 
Iza ledja svijetlom mjesecu, 
Iskakuju, ljuto zavikuju : 
»,Oj okata zv'jezdo večernjice, 
Uzalud ti hvala i brbljanje, 
Tebi prvo sklapaju se kanje. 
Da smo glavu prodrmali tebi, 
Sve, što pričaš, ni sanjala ne bi.“ 


Zgrnuše se u četama zv'jezde 
Sa sve četir na nebesih strane. 
Povrvješe, glasno zagrajaše. 
Dotrčaše na zvjezdanu strku 
Medvjedovi veliki i mali, 
Zgranuše se na vlašiće zvjezde: 
»sijevajte, kukavice, tuda, 

Gdje bijaste, mjesecu za ledja. 
Odanle se junačiti znate.“ 
Pobjegoše vlašići zvijezde 
Starješini mjesecu za ledja, 

Iza ledja medvjedima pr'jete. 
Sve se zvjezde oko svadje slegle. 
Cika, vika, graja i galama 

Med mjesecom i med zvijezdama. 
Niz nebesa ljute, zv'jezde lete, 

Sijavica iza sijavice, 

Ko svjetlice o Ivanju danu. 

O zvijezdu udara zvijezda, 
Vrcaju im iskre niz nebesa. 
Planu nebo i pod njime zemlja 
Od zvjezdane svijetle ljutine. 
Zasinuše zvijezde ko sunce. 
Ali graja dugo ne potraja, 
Jer s istoka sjanu iznenada 
Pridošlica zvjezda repatica 

I med zvjezde ražeštene jurnu.: 
Kako banu i kitnjastim repom 
Šibat poče bijesne zvijezde, 
Stade cika i trka u zboju, 
Rasuše se, razbjegoše širom. 
Za časak se. razmela nebesa. 
Neki bježe niz mliječnu stazu, 
Neki jure glavom bez obzira, 
Kud im nigda ne bijahu puti. 
Samo mjesec začudjen se koči 
1 vlašići njemu iza ledja. 


»Ovu knjigu, kneže od Ludije, 
Šalje zvjezdar sa visoke kule. | 
Štij il ne štij, prosti il ne prosti, 
Sijeci mi glavu bez milosti, | 
Il mi hvali i darivaj mene, | 
Što sam čuo od zvijezda, kažem. 
Lažu | zvijezde, onda i ja lažem.“ 


III. 


Knjigu štije kneže od Ludije, 
Knjigu štije, gorke suze lije. 
Niti ije, niti vino pije, 

Suze lije, crnu knjigu štije. 
Oko kneza svijetli župani, |. 
Mukom muče, obaraju glave. 
Od gozbe se stvorilo: podušje. 

Suze lije kneže od Ludije, 
Dvoranima vjernim progovara : 
»Braćo mila, vjerne sluge moje, 
Potecite na visoku kulu, 
Uhvatite ludijskog zvjezdara, 
Bacite ga u tamnicu strašnu, 
Kud ne sija sunce ni zvijezde. 
Nek mu trunu u tamnici kosti, 
Kad je bolan zv'jezdi povjerovo, 
Sebi na zlo, meni na sramotu. 
Kuli nova šaljite zvjezdara, 


Neka" gleda, što kazuju zv'jezde: 
Hoće | biti suše u Ludiji, 
Hoće 1 biti dažda iz oblaka, 
Hoće !' biti rata il bolesti; 
Neka gleda, al nek Bog mu ne da, 
Da ikada prisluškivat stane, 
Šta zvijezde besposlene šapću, 
Jer ako ga oblažu zvijezde, 
Olovom ću zaliti mu uši“. 


Nasmija se kneže od Ludije, 
Dvorani se vjerni nasmijaše. 
Al poskoči kneže od. Ludije : 
»Ne hitajte ludijskog zvjezdara 
U tamnicu, da mu trunu kosti, 
Bacajte ga sa visoke kule, | 
Neka leti, kuda ga je volja, 

Ili dolje k zemlji voli crnoj, 

Ili gore k sjajnim zvijezdama. 
Ako letne k zvijezdama gore, 
Nek ih pita, da li dobro čita, 


Što kazuju i što polaguju“. 


Potekoše vjerni službenici, 
Al ne biše dvoru na vratima, 
Već ih vraća kneže od Ludije : 

»Ne brzajte, dobre sluge moje, 
Ne brzajte, jer sam preumio. 
Nek je žive na ramenih glave 
Gospodaru ludijskom zvjezdaru. 
S visoke ga ne bacajte kule. 
Nikada mu nahvaliti ne ću. 
Neka pazi sa visoke kule, 

Šta po noći pričaju zvijezde, 
Neka pazi i kazuje meni. 
Štogod zvjezda na nebesih trene, 
Neka knjigom dojavi do mene.“ 


Zamuknuo kneže od Ludije, 
Suze lije, grohotom se smije. 
Mukom muče dvorani gospoda, 
Suze liju, grohotom se smiju. 


Na prozore bijelijeh dvora 
Zasinula jutarnjica zora, 
Tužna zora za veselom noći. 
Mukom muče i knez i gospoda. 
Sa istoka promalja se sunce, 
U bijele zavirkuje dvore. 
Mukom muče i knez i gospoda. 
Teško su se bolni zamislili. 


Tek kad jarko poodskoči sunce 
Na visinu, napola nebesa, 
Prenuo se kneže od Ludije : 
»sve sam misli dobro premislio. 
Izlazite, dvorski službenici. 

Nek uz mene ostanu župani 

I junačke vojevode moje. 
Vijećat će kneževsko vijeće. 
Govorite, svijetli župani 

I junačke vojevode moje : 
Kako ćemo iz goreg boljemu?“ 

Zgledaju se svijetli župani, 
Zgledaju se vojvode junačke, 
I svi redom nikom ponikoše. 
Prvi župan prvi progovara : 


»Olavo naša, kneže od Ludije, 
Teško nam je tebe svjetovati, 
Svjetovati mudrijeg ođ sebe. 
Kakvog svjeta od nas da ti buđe ? 
Ne pitaj nas za savjete lude, 

Neg ako baš vjerovao ne bi 
Mudroj glavi kneževskoj i sebi, 
A ti zovni vrače i gatare, 

Nek donesu knjige potajnice, 
Potajnice knjige starostavne, 

U kojima svake zgode piše, 
Svaka ljudska zgoda i nezgoda, 
Što je bila od iskona sv'jeta 

I do smaka što će đa se zbude. 
Oni će ti iščitati tamo 
Svu istinu, a mi je ne znamo.“ 

Raduju se svijetli župani, 
Raduju se vojvode junačke, 
Raduje se kneže od Ludije. 


Razl'jeću se kneževi brzići, 
Sazivaju vrače i gatare. 2 
Unilaze vrači i gatari, 
Drevni starci sijedijeh brada, 
U rukama tajne knjige nose. 
Klanjaju se vrači i gatari 
Svijetlomu knezu do koljena, 
A do pasa kneževu vijeću. 

U kneževo sjedaju vijeće, 
Rasklapaju knjige potajnice. 
Progovara gatar najstariji : 

»Da čujete, kneže i gospodo, 
Šta vam knjige starostavne kažu, 
Crna knjiga dopade ti, kneže, 
Crna knjiga, ali istinita. 

Nije tebe zvjezdar oblagao. 
Nemile je saslušao glase 

Od zlosretne zv'jezde večernjice 

I pred sv'jetlo javio-ti lice. 

Ali naše knjige storostavne 
Zvijezdama nebeskim ne sude. 
Sud zvijezdama nije dan med ljude. 
Nit možemo suđit večernjicu, 

Niti sa nje brisati krivicu. 

Istina je sakrivena nama. 

Al da sluhneš, kneže gospodaru, 
Što se mnjava tvojemu gataru, 
Razaslo bi Ludijom brziće, 

Nek pohite od sela do sela 

I razglase zapovijest tvoju : 

Još do mraka svako se čeljade 

U Ludiji zakleti imade, : 
Ako samo ženskog nije rođa, 
Nego muškog, i već zna đa hoda, 
Da ni danas nit ikada prije, 
Kneževicu obljubilo nije ; 

Kada svako prisegne čeljade, | 
Da ne ljubi kneževice mlade, 

A prisego n'jesi ti jedini, 

Znaš, da laže zv'jezda na visini.“ 


Skoči kneže sa stolice zlatne, 
Poskakaše- kićeni junaci. 
Stade cika, smijeh i pljeskanje. 
Viče kneže dvorskog blagajnika : 


»Plaćaj zlatom vrače i gatare, 
Svakom vraču stotinu žućaka, 
Jela, vina,. dobra svakojaka, 

Neka pamte, dok im život teče, 
Da su kneza svjetovali mudro. 
Nek se odmah razlete brzići 

Po Ludiji, zemlji plemenitoj, 

Nek kazuju zapovijest moju : 
Još do mraka svako se čeljade 

U Ludiji zakleti imade, 

Da ni danas, nit ikada prije, 
Kneževicu obljubilo nije. 

Ko prisegne, Bog mu sreću dava ! 
Ko ne mogne, nek mu leti glava !“ 


IV. 


Nad Ludijom, zemljom plemenitom, 
Sjajna trepti zvjezda večernjica. 
Oko nje se zgrnule zvijezde, 

Tihim glasom sestri šapućući. 
Ne sluša ih zv'jezda večernjica, 
Oštrim okom na Ludiju pazi. 


Sijaju se dvorovi bijeli 
Svijetloga kneza od Ludije, 
Sijaju se tisućama sv'jeća, | 
Zlatom, srebrom i kamenjem dragim, 
Sijaju se staklom i mramorom, 
Al ih crna zamračila tuga. 
Čelo stola kneže i kneginja 
Tiho sjede, r?ječi ne besjede. 
Oko stola vojvode, župani 
Tiho sjeđe, r*ječi ne besjede. 
Niti čaše u rukama zveče — 
Niti pjesme iz grlašca ječe. 


Al pred dvorom topot zaorio, 
Knežev brzić sa konjica skače, 
Mahom leti knezu u dvoranu : 
»stigoh, kneže, suncu sa. zapaca. 

Na zapadu svi ti se zakleše.“: 
Brzić kreće, drugi ga presreće : 
»Stigoh, kneže, suncu sa istoka, 
Na istoku svi ti se zakleše !“ - 
Sustižu ga kneževi brzići, 

Brzić s juga, brzić sa sjevera : 
»Sv'jetli kneže, svi ti se zakleše.“ 


Diže glavu kneže od Ludije, 
Diže glavu kneževica mlada. 
»Kneževice, moj aleme sjajni, 
Sini meni jarkim zjenicama, 

Jer me ubi crna pomrčina. 

Bez tebe mi tople sunca nema.“ 
Odgovara kneževic | mlada : 

»Ne moli me, moj vjenčani druže, 
Ja sam tebi vjerna drugarica.“ : 
Suze lije kneže od Ludije, 
Kneževici pred koljena pada : 
»Bog ubio mene nesretnika, | 
Što na tebe zlo sam pomislio '! 
Čime ću ti okajati, ljubo ? . 
Okajat ću, tako meni vjere, 

Ja i sebe i zlotvore svoje. 

Hej zlotvori, vrači i gatari, 

Ne crnite vjernu lubu moju. 
Odlazite, vjerne sluge moje, 
Pohvatajte vrače i gatare, 

Ruse glave sijecite njima, 

Palite im knjige starostavne, 

A pepeo u vjetar bacajte. 
Penjite se na visoku kulu 

I sa kule hitajte zvjezdara, 

Da se na sto rasprsne komada. 
Visoku mu kulu rasrušite, 

Neka niko, dok svijeta traje, 
Prisluškivat : zvjezdama ne staje“. 


398 


Vjerne sluge hitro poslušaše. 
Raduje se kneže od Ludije : 
»Blago meni sada i do v'jeka, 
Gdje ja pobih sve zlotvore ljute. 
Sada će mi srcu odlanuti. 

Vjerna ljubo, da se milujemo ! 
Braćo mila, vino da pijemo ! 1 


Sija radost po bijelom dvoru, 
Čaše zveče; a pjesmice' ječe, 
Vesele se kićeni junaci. 

Al besjedi kneže od Ludije: 
»Kneževiće, moj liljane bjeli, 
Zbaci tugu, dušu razveseli. 
Kazuj meni, što ti srce želi, 

Sve će biti, moj liljane b'jeli“. 
Odgovara kneževica mlada : 

,Ja ne mogu Wušu razveselit, : 
Jad je na njoj, teži od kamena. 
Radija sam danas umrijeti, 
N&go gledat zv'jezdu večernjicu, 
Večernjicu, “ zvjezdu klevetnicu“. 
Kako reče, suza joj poteče. 


Razbjesni se kneže od Ludije, 
Te poleti k prozoru mramornu, 
Desnicom se večernjici prijeti : 
»Lažljivice, zv'jezdo večernjice, 
Zar još sijaš s modrijeh nebesa ? 
Da Bog da se na v'jek utrnula !“ 
Domahuje vojvode junačke : 
,»Pristupajte, “sokolovi sivi, | 
Da kneževu riječ poslušate. 

Vi ste meni poslužili vjerno: 
I u miru i u boju ljutu. 
I sad ćete poslužiti meni. 


. Govorite, vojvode junačke, 


Možete li vi saliti topa, 


Da mu zjalu bude sto koraka, 
Da mu bude snaga kao gromu, 
I da. baca nebu pod oblake ? 
Da I možete da ga salijete ?“ 


Mukom muče vojvode junačke, 
Mukom muče, dršću i blijede: 
Odvraćaju knezu od Ludije : 

» Gospodaru, kneže od Ludije, 
Mi bi mogli salit tebi topa, 

Da mu zjalu bude sto koraka, 

Da mu bude snaga kao gromu, 

] da baca nebu pod oblake. 

Salit ćemo, samo zapovjedi. 

Al nam davaj, gospodaru, blaga, 
I more nam tvrđa gvoždja davaj, 
Da potrebu za top najamimo. 
Tako ćemo salit tebi topa“. 


Raduje se kneže od Ludije, 
Grli, ljubi vojvode junačke : 
»Ni brige vas, sokolovi sivi, 
Evo vama sve kneževo blago, 

- Grabite ga, koliko vam drago. 
Evo vama cijele Ludije, 

Nek se uzduž i poprijeko rije. 
Što iz zemlje gvoždja izvadite, 
Sve, junaci, u top mi salijte. 

I na zemlji štogod ugrabite, 
Zlata, srebra il željeza tvrda, 
Sve, junaci, u top mi salijte. 
Nek mu bude snaga kao gromu, 
Neka baca nebu pod oblake, 
Da pogodim zv'jezdu večernjicu, 
Večerijicu, zv'jezdu klevetnicu. 
Srcu mojem odlanuti ne će, 
Dok se ona nebesima šeće. 
Dokle ona s nebesa ne spane, 

Ne može mi duši do odlane. 
Pohitajte, vojvode junačke, 

Top salijte, zvijezdu ubijte.. 
Tužnoj će mi odlanuti duši, 
Dok ubijem zvijezdu večernjicu. 
Donde ne će, zdravlja mi i sreće“. 


Vino pije, kneže od Ludije, 
Vino pije, u čašu se smije. 


IS. VELIKANOVIĆ. 


OPASNO DJELOVANJE ELEKTRIČNIH STRUJA. 


Istraživanje djelovanja jakoga, umjetnim načinom prvizvedenoga 
elektriciteta danas je od velike važnosti ne samo po znanost, nego i 
"po svakdanji život. Broj električnih uredjaja biva svakim danom 
sve veći, oni se osnivaju u velikim i malim gradovima, a ima već 
i mnogo sela, gdje ih nalazimo. Pak i u našoj domovini znatno na- 
preduje primjena elektriciteta u praksi, tako da ne će mnogo godina 
proći, te će sva naša mjesta imati svoje električne centrale. A kako 
se u te svrhe upotrebljavaju jake struje, nužno je, da dobro poznamo 
njihovo — i to osobito opasno — djelovanje na naše tijelo. | 

Toga radi prljeka je potreba, da se sada, kad je kod nas elektro. 
industrija u razvitku, svi slojevi našega naroda upute u to pitanje. 
Dakako da su i u ovom slučaju pozvani u prvom redu odgojitelji 
školske mladeži, da se informiraju o tom predmetu i da tada svojim 
savjetima upućuju mladež. To je tim nužnije, jer upravo kod elek- 
tričnih uredjaja mladež usljed svoje znatiželjnosti dolazi lako u pri- 
liku, da nastrada. Osim učitelja dužnost je i drugih na to pozvanih 
faktora, kao n. pr. liječnika, organa javne sigurnosti itd., da se 
upoznadu barem sa temeljnim načelima te grane elektrotehnike, 
da uzmognu neuki svijet podučiti te mu s uspjehom priteći u pomoć 
u slučaju nesreće. Jedino tako bit ćemo sigurni, da će se broj ne- 
zgoda od električne struje sniziti na. minimum, a elektroindustrija 
i u našoj domovini slobodno razvijati usprkos ovoj znatnoj mani, 
koju ima električna struja. 


I. 
Neki primjeri, gdje su ljudi stradali usljed električnih struja. 


Već g. 1746. kazao je Muschenbroek, kad je dobio udarac 
od lajdenske boce, da je udarac bio tako bolan, da ga ne bi želio 
ponoviti ni za francuzku krunu ! A da je takav udarac doista veoma 
neugodan, znadu svi oni, koji su ga jednom osjetili. No osim te 
neugodnosti može djelovanje jakih električnih struja biti vrlo štetno 
po zdravlje, a i smrtonosno. To osobito vrijedi za struje, koje nam 

daju električni strojevi, velike akumulatorske baterije, induktori, 
transformatori itd. Danas već poznamo dosta slučajeva, gdje su 
ljudi stradali životom usljed djelovanja električnih struja. Nerijetki 
.ti slučajevi ozbiljno nas opominju, da s najvećom opreznošću po- 
stupamo, ako imamo posla sa takovim strujama, te da se upu- 
timo, što nam je raditi u slučaju, kad tko od njih nastrada. 
Navest ćemo sada nekoliko primjera iz najnovijega vremena, 
iz kojih će se razabrati, kako mogu biti opasne jake struje. | 
Mjeseca svibnja g. 1901. desilo se u Hartfordu Ct., da je neki 
devetgodišnji dječak dobio udarac od struje, koja služi za gradsku 
rasvjetu. Nekim slučajem dotaknuo se on žicovoda, kojim je prola- 
zila izmjenična struja od. 10.000 Volta napetosti. Usljed toga van- 
redno jakoga udarca srušio se u nesvijest i bio bi nesumnjivo umro, 
da mu se nije odmah priteklo u pomoć ; umjetnim bo disanjem pošlo 
je za rukom privesti ga svijesti. Poslije toga taj se dječak dobro 
oporavio, samo mu od opaljenja strujom ostale brazgotine na rukama. 
Od mnogo jačih posljedica bio je udarac, što ga je iste godine 
dobio elektrotehničar A. Broca u Parizu. On je slučajno primio 
oba žicovoda gradske električne mreže, kojom prolazi izmjenična 
struja od 110 Vodlta. Najprije je Broca usljed mišičnih trzaja 
bačen na zemlju. On je osjetio, kako mu je srce na momente pre- 
stalo kucati i bio je uvjeren, da će poginuti: Svomu asistentu htio 
je doviknuti, da presiječe žicovod, nu nije mogao više govoriti. Le- 
žeći na zemlji izgubio je osjećanje, da ima ruke, a pri tome mu 
se činilo; da. su se zidovi prostorija, u kojima je bio, nagnuli za 
45% prema njemu i počeli zelenkastim svjetlom sjali. Iza toga iz- 
gubio je posve svijest. Njegov asistent. presjekao je medjutim žicovod 
i dignuo nesretnika, komu se. poslije. nekoga vremena svijest opet 
povratila. Sada Broca nije više osjećao bolova, ali ga je spopalo 
čuvstvo neopisivoga straha. On je mogao ići, ali mu se pri tom 
činilo, kao da ima samo glavu i noge. Pokušao je ruke micati, ali 
su mu bile sasvim 'klonule. Kad se asistent dotaknuo njegove ruke, 
osjećao je Broca na onom mjestu intenzivnu studen, koja mu je 
prodirala u meso. Kad ga je asistent štipnuo u ruku, nije ništa osjetio, 
jer mu je potpuno nestalo osjetljivosti mišica. Poslije nekoliko minuta 
mogao je već nešto micati laktove, a četvrt sata iza toga mica& je 
pomalo i prste Čuvstvo vanredno jake studeni trajalo: je pol sata i 
bilo je silno: bolno, kad je n. pr. metnuo ruku na metalni lineal.: Još 

sljedećega dana osjećao se Broca sasvim uništenim i tek 48 Sati 
poslije nesreće: nestalo je posve posljedica. 

Čudnovat slučaj smrti od elektriciteta dogodio se g. 1904. u 
East Londonu (južna Afrika). Tu je naime neka osoba u kupaonici 
svoga stana usljed električnoga udarca stradala. Kad je naime, ne 
sluteći ništa zla, sjela u kacu i dotakla se cijevi; kojom se dovodi ' 
voda za kupanje, srušila se mrtva. Cijev naime, kojom voda otječe 
iz kace, svršava se na cesti u kamenu žlijebnjaku (Rinnstein), a nije 
imala dobroga spoja sa zemljom, a došla je u spoj sa nadzemnim 
žicovodom električnoga tramvaja. Uzrok toj nesreći bio je taj, što 
tramvajski žicovod, kojim je išla jaka struja, nije bio dobro izoliran. 

Mjeseca septembra g. 1904. desio se u Genfu slijedeći slučaj : 

Jednoga dana oko 8 sati u večer donio je pekarski pomoćnik 
kruh u neku kuću u Lyonskoj ulici. Naokolo te kuće bila je bašta. 
On je stajao pred kuhinjskim prozorom u bašti i razgovarao se sa 
kuharicom, koja je bila u kuhinji. Najeđanput sin gospodara ove 
vile, mladi odvjetnik, začuje silni krič. Misleći, da je tko napao 
djevojku, poleti odmah do kuhinje. No naskoro je saznao, zašto 
je djevojka vikala. Pekarski bo pomoćnik buljio je sa staklenim 
očima, koje su već odavale izražaj smrti, kroz prozor u kuhinju. 
Mladi odvjetnik poleti brzo van u baštu. Još uvijek stajao je bijedni 
momak nepomično upirući pogled u kuhinju i rukama se držao okvira 
na prozoru. Pošto nije dao odgovora, dotaknuo se odvjetnik pomoć- 
nika na ramenu. No u isti taj tren dobio je on silni udarac, koji 
ga je srušio na zemlju; a istodobno srušio se pekarski pomoćnik 
mrtav na zemlju. Prizvani liječnik konstatirao je, da je uzrok smrti 
pekarskoga pomoćnika udarac od električne struje. Posjednik te . 
vile htio je pronaći, kako je moguće, da je pomoćnik dobio udarac 
pred kuhinjskim prozorom. No čim je došao pred kobni prozor, 
srušio se i on s povikom,na zemlju. To isto dogodilo se i svim oso- 
bama, koje su mu pritekle u pomoć. Tekar kad je kućevlasniku 
pošlo za rukom sa vanrednom silom volje. osloboditi svoju ruku 
ođ. željezne šipke na okviru prozora, koje se bio taknuo, mogle 
su se i ostale osobe dići sa zemlje. Još iste noći presječeni su elek- 
trični žicovodi, koji su za rasvjetu kuće dovodili izmjeničnu struju 
od 500 Volta i koja je na licu mjesta transformirana na 110 Volta. 
Tek drugoga dana saznao se pravi uzrok odvodu struje. Zidovi bo 
ove vile opkoljeni .su bili tankim metalnim žicama, po kojima se 

uspinjalo razno vitičavo bilje, kao bršljan, vinova loza itd. Jedan 
dio tih žica kao i grančice toga bilja došle su u blizini krova te vile 
u doticaj sa žicovodom, kojim je išla struja od 500 Volta. No budući 
da mreža od tih žica nije bila u dobrom doticaju sa zemljom, to se 
ona elektricitetom nabila. Kad se pekarski pomoćnik nje dotaknuo, 
prešla je struja njegovim tijelom u zemlju i prouzrokovala smrt. 

Iz ovoga se slučaja razabire, kako mogu u gradovima, gdje su 
električni uredjaji, nastati nesreće, kad se biljke ili drveće dotakne 
električnoga žicovoda. | 

Osim katastrofalnih posljedica, koje mogu prouzročiti električne 
struje, pokazuje izkustvo, da mogu nastati i neizlječive posljedice 
za one, koje je udarila električna struja, ali su liječničkom pomoći 
vraćeni životu. Tako opisuje englezki liječnik Oli ver jedan slučaj, 
koji se desio g. 1904. Nekoga vlažnoga dana stupio je jedan čovjek 
na šinju električne željeznice, kojom je išla struja. On je izgubio 
svijest i momentano se srušio. Liječnička pomoć pružena mu je 
odmah, ali je trebalo upotrijebiti umjetno disanje preko pol sata, 
dok se primijetilo, da je dotičnik počeo sam disati. Poslije toga spopali 
su ga tako silni grčevi, da je nekoliko puta pao iz kola, u kojima 
su ga vozili u bolnicu. Tekar poslije poldrug sata vratila mu se svijest, 
ali je izgubio na cijelom tijelu osjetljivost. Iza kako mu se osjetljivost 
opet vratila, počeo se tužiti na bolno bockanje po čitavom tijelu, 
kao da bi ga hiljade iglica probadale. Dva sata iza toga počeo je 
osjećati bolove na desnoj nogi. Tu su mu nastali silni mjehuri na 
nožnom palcu i na podkoljenici; usljed struje naime izgorio mu 
je taj dio kože. Opržine te bivale su sve gore, na njima su nastale 
izjedajuće rane, koje su tečajem četiriju nedjelja sve veće bivale. Na 
koncu se uvidjelo, da se nesretniku mora noga amputirati, ako hoće 
da ostane na životu. 

No nesreće od elektriciteta mogu nastati ne samo dodirom 
žicovoda, nego i doticajem raznih uredaba, koje se nalaze u ra- 
svjetne svrhe u kućnim instalacijama. 

Tako je g. 1906. stradala u Beču neka sobarica u stanu kod 
kupanja time, što se sjedeći u kaci dotakla jedne električne lampe, 
koja je stajala na stolu tik kace. Utikač (Fassung) naime od lampe 
bio je u indirektnom doticaju sa metalnim stalkom. Usljed toga je 
struja iz utikača preko stalka prešla tijelom te sobarice u metalnu 
kacu i odanle u zemlju. Taj udarac bio je dovoljan, da djevojku usmrti. 

x. Slični slučaj dogodio se nedavno u Beču nekomu mesarskomu 
pomoćniku. On je u vlažnom podrumu. u mokrim cipelama stajao 
i pravio kobasice. Nad njegovim stolom visjela je prenosna električna 
lampa ; sijalica njezina bila je op.etena metalnom mrežom proti 
mehaničkom 1 oštećenju. Usljed nečistoće, vlage i sitnih komadića 
mesa bila je ta mreža u direktnom dodiru sa utikačem lampe, koja 
je gorjela sa 220 Volta napetosti. Kad se pomoćnik jednom dotaknuo 
metalne mreže, nije ju mogao ispustiti, počeo vikati za pomoć, 
pao je na zemlju i bio je mrtav. 

I u ovom slučaju bio je uzrok nese Pa konstrukcija 
utikača. 

Jednom zgodom dobila je jedna djevojka, koja je stojeći na vlaž- 
nom podu u sobi brisala krpom uklopac žicovoda, jaki udarac, ali 
joj se srećom nije ništa dogodilo. 

Isto je tako skoro stradao g. 1905. u Beču jedan dječak, koji je 
sa jednom iglom za kosu dubao po nutrašnjosti kontakta, na koji se 
priključuju prenosne lampe. 

Zanimiv je ovaj slučaj, koji se nedavno dogodio u Beču. Neki 
poštanski ormarić, koji je smješten u Schottengasse, postao je na- 
jednom električan, te bi svatko, koji bi se ga taknuo, dobio jaki električni 
udarac. Uzrok tomu bilo je to, što je čavao, na kojem je visio ormarić, 
došao preko zida gu doticaj sa žicovodom, koji je na istom zidu 
montiran. 

Osim nehotičnih nezgoda, koje se dogadjaju usljed jakih elek- 
tričnih struja, spomena je vrijedno i prvo električno samoubojstvo, 
koje se dogodilo g. 1906. u Turinu. Tu je jedan čovjek uzeo komad 
željezne žice, te je jedan njezin kraj omotao oko svoje ruke, a 
drugi je kraj, na kojem je napravio kuku, bacio na žicovod, koji je 
prolazio pred prozorom njegova stana. U isti tren postigao je svoju 
svrhu, te se mrtav srušio na zemlju ! 

Više puta nastaju nesreće usljed električne struje i pod osobitim 
okolnostima. 

Tako su nedavno tri telefonistice u Berlinu ozledjene za vrijeme 
uredovanja usljed toga, što se telefonska žica negdje u gradu preki- 
nula i došla u doticaj sa žicovodom električnoga tramvaja. Kad se 
to desilo, srušile su se, kao da ih je munja ošinula. Dvije od njih u 
brzo su se iza toga oporavile, dočim su treću morali odvezti kući, 
gdje je dulje vremena poboljevala. 


406 


Usljed sličnoga uzroka dobio je udarac neki urednik, novina u 
Frankfurtu na Majni, kad se telefonom razgovarao sa jednom osobom 
u Karlsruhe. Za vrijeme toga razgovora dobio je najednom jaki 
električni udarac, koji ga je srušio na zemlju, a uz to mu je provalila 
i krv iz ustiju i nosa. Poslije nekoga vremena oporavio se, ali trpi 
od onda neprestano na kljenuti desne strane tijela. 


Isto se g. 1906. dogodilo dvorskomu kapetanu u Schonbrunnu 
kraj Beča. Kad je on metnuo slušal ce na uši, srušio. se najedanput 
i ostao je čitav sat bez svijesti. Kad je došao k sebi, sjećao se 
samo, da je osjetio jaki udarac po glavi. I ovdje je nekim slučajem 
telefonska žica došla u POG sa SIERNOGOI, kojim je išla jaka 
struja. 

Mjeseca veljače: ove odite dogodila se oboa u žaj elek- 
tričnoga uredjaja u Zagrebu. Stvar se ovako dogodila: Neki mladi 
monteur načinio je sa komadom bakrene žice, koji je držao u rukama, 
kratki spoj izmedju dviju faza: zakretne struje od 5000 Volta napetosti 
i tom je zgodom dobio udarac. No budući da je on bio samo u | 
nuzgrednom spoju (Nebenschluss), to udarac: nije bio od osobitoga 
efekta. On je ostao na životu, samo je zadobio nekoliko opeklina 
na ruci. Kako je inače već bolestan na srcu, to se prigodom udarca 
tako uplašio, da je u prvi čas izgubio svijest. Ovo stanje potrajalo 
je samo 4 minute, nakon čega se osvijestio. Poslije toga pružena 
mu je prva pomoć. Već drugi dan radio je redovito. 


Čudnovat, ali i poučan slučaj dogodio se g. 1905. prigodom ii 
noga požara. Neki vatrogasac, koji je držao cijev štrcaljke u rukama 
i štrcao vodu na vatru, srušio se najednom. Tu je uzrok bio odvod 
struje sa. žicovoda preko VoEmoi mlaza i ale VIJOSI ee u 
zemlju. 


> Osim ovih nekoliko sada naveđenih' primjera, iz kojih se raza- 
bire, kako jake struje mogu opasne biti po čovjeka, ima i drugih 
raznih slučajeva, koji potječu od indirektnoga djelovanja tih struja. 
Tako mogu nastati otrovanja od olova (u akumulatorskim fabri- 
kama), od živa (kod pravljenja živinih strujomjera) i ozona (kod 
vrlo velikih električnih uredjaja), eksplozije, požari, opaljenja ljudi, 
bolesti očiju itd. posrednim djelovanjem jakih struja. u u Pon po 
gledu navođi nam: statistika dosta primjera. | 

II. 
O čemu ovisi opasnost električnih struja? 


Već iz ovo sada navedenih primjera razabire se, kako električne 
struje mogu doista opasne biti po čovjeka. No nije svejedno, od 
kakove struje čovjek dobije udarac i pod kakovim okolnostima. Istra- 
živanja odličnoga stručnjaka na tom polju dra. S. Jellineka 
pokazala su, da opasnost struje ovisi o vanjskim i individualnim 
faktorima. | 

Medju vanjske faktore m napetosts t ruje, jakost 
struje, broj perioda ili frekvencija kod izmjenične 
struje, broj polova i vrijeme, kako je dugo msn bio 
podvrgnut djelovanju struje. 

Što se napetosti struje tiče, to se do nedavna mislilo, da kod 
struja istoga smjera opasnost počima sa 500 Volta, a kod izmjeničnih 
struja sa 300 Volta. Medjutim su najnovija izkustva pokazala, da 
su struje već počevši od 50 Volta opasne ; dočim struje od 500 Volta 
dalje redovno smrtonosno djeluju bile one: istoga smjera ili 'iz- 
mjenične. 

Isto se tako i pie na jakost struje držalo, da šovinć 0.4 
Ampčra bez opasnosti može podnijeti ; medjutim je najnovija stati- 
stika pokazala, da je već mnogo manja količina elektriciteta do- 
voljna, da čovjeka ubije. Prema tomu se. danas uzima, da već struje 
od 0,01 Ampčra mogu smrtonosno djelovati. 
| U opće može se reći, da je ona napetost. struje: po život čovjeka 
opasna, koja je kadra kroz ljudsko tijelo pustiti struju.u jakosti. od 
0.01 Ampčra i više. Radi se naime o-načinu, kojim se taknemo uz- 
elektrovanoga vodiča, , odnosno o otporu, koji našim: tijelom sta- 
vimo prolazu struje. Nije naime svejedno, da li se taknemo .na pr. 
žicovoda jednim prstom; jednom rukom, obadvjema rukama itd. Mnogo 
veći otpor stavlja prolazu struje -suha,: tvrda koža na nogama, na- 
žuljena suha koža .na rukama, itd., nego li nježna koža na gornjem 
dijelu ruke, na licu, trbuhu itd. ili po gotovo koža gospodja ili 
djece. Prema. tomu slijedi, da, čim je dođirna.ploha žicovoda sa, 
našim tijelom veća i čim je koža .na onom dijelu tijela, s kojim 
smo se žicovoda dirnuli, osjetljivija: tim: manja napetost struje: može 
proizvesti . smrtonosnt učinak. Tako se dade «proračunati,.:da: ako 
se taknemo uzelektrovanoga žicovoda obim punim rukama, može 


408 


ubitačna biti struja već od 15 Volta! Konačno je od velikoga utje- 
caja na jakost udarca električne struje, da li stojimo na vlažnom 
ili suhom podu. U tom su pogledu na pr. u kućama osobito opasna 
dvorišta, podrumi, kuhinje za pranje i kupaonice. U svim tim pro- 
storijama ima struja lak i dobar odvod u zemlju. 

Nadalje odlučuje o opasnosti struje — i to kod izmjeničnih i 
zakretnih struja — broj njezinih perioda ili frekvencija (t. j. koliko 
puta struja u jednoj sekundi promijeni svoj smjer). Najopasnije su 
struje, kojima je broj frekvencija izmedju 30—150 ; a to su baš 
struje, koje se najviše kod električnih uredjaja upotrebljavaju. 
Jasno je nadalje, da je opasnost struje daleko veća, ako se 
dotaknemo obih polova žicovodne mreže, nego ako se taknemo 
samo jednoga pola. Medjutim je u mnogim slučajevima i doticaj 
samo s jednim polom opasan, ako kraj toga nastane dobar odvod 
elektriciteta u zemlju. 

Što se konačno tiče vremena, to nije svejedno, kako je dugo 
čovjek bio izvrgnut djelovanju struje. Učinak struje tim je opasniji, 
čim je čovjek dulje vremena bio u doticaju sa vodičem. 

Individualni faktori, koji odlučuju o opasnosti struje, jesu : 
tjelesna konstitucija čovjeka, način, kako je 
struja tijelom prošla, i duševno stanje, u kojem 
se čovjek prije nesreće nalazio. 

Što se tjelesne konstitucije tiče, to izkustvo pokazuje, da razni 
ljudi vrlo različno na električnu struju reagiraju. Neki ljudi imadu 
silnu otpornu snagu proti električnim udarcima, te im se ništa ne 
dogodi u onakovim prilikama, gdje bi drugi čovjek sigurno stradao. 
To ne ovisi nipošto o tjelesnoj jakosti, jer često puta baš ljudi tje- 
lesno slabi podnose daleko jače udarce, nego li jaki. Uzrok tomu 
nije poznat. 

Od velike je nadalje važnosti, kako je struja prigodom udarca 
kroz tijelo prošla, da li je naime išla samo njegovom površinom 

ili još i kroz nutrašnjost tijela. Djelovanje bo struje daleko je opa- 
“ snije, ako ona prodje kroz .nutrašnjost tijela, nego li ako prodje samo 
površinom njegovom. Najbolji dokaz tomu jesu neki primjeri justi- 
fikacije pomoću elektriciteta u Americi. Tamo se naime u početku 
mislilo, da će delikvent prije poginuti od struje, ako se jastučići, 
kojima su obložene elektrode, koje se stave na tijelo odsudjenomu, 
natope rastopinom soli. Nu upravo u takovim slučajevima nije 

bilo moguće delinkventa usmrtiti, jer tim namještajem elektroda 
nije najjača struja došla do najplemenicijih tjelesnih organa, pošto 
je pretežni dio struje išao površinom tijela ; a ta struja proizvela 
je samo opržine na tijelu. 

Prema tomu slijedi, da učinak struje na oznojena čovjeka ni iz 
daleka ne će biti tako velik; kao na onoga, komu je tijelo relativno 
suho. U prvom će slučaju struja pretežno proći površinom tijela, 
dočim će u drugom slučaju ući i u nutrašnjost njegovu. 

Vrlo je opasno, kad struja ide od jedne ruke do druge, jer ovakov 
put kroz tijelo stavlja struji najmanji otpor, a vodi kroz srce. 

Napokon odlučuje kod djelovanja struje i to, da li si je čovjek 
u onomu trenutku, kad dobije udarac, svijestan ili nije, da je dobio > 
udarac. Ima primjera, gdje su monteuri, koji su imali nadgledati 
dinamo-strojeve, zaspali kraj njih, pak su se u tom _ stanju dotakli 
opasnih dijelova strojeva. Uza sve to nije im se ništa ozbiljna dogo- 
dilo, osim što su si opržili kožu na tijelu. Nadalje se dogadja, da 
pojedini smjeli monteuri, koji — da saznadu, da li u žicovodu ima 
struje ili nema — dotaknu žicovod prstima, pa im se ništa ne dogodi. 
Kad bi se pak nesvijesno dotakli žicovoda, mogli bi lako stradati. 
To je i uzrok, zašto struje iste napetosti vrlo različno djeluju na 
ljuđe, jer je djelovanje struje daleko opasnije, ako udarac dobijemo 
nenadano, nego li ako ga dobijemo namjerice ili u bezsvijesnom 
stanju. s. 

Čudnovat je u tom pogledu slučaj, koji se desio g. 1904. u nekom 
velikom uredjaju u južnoj Americi. Iz nesmotrenosti naime taknuo 
se jedan radnik nekoga električnoga žicovoda, za koji je mislio, da 
ide struja kroz njega. U istinu ipak u to vrijeme u žicovodu nije bilo 
struje. Radnik se ipak srušio mrtav na zemlju. Tu se dakle može 
pretpostaviti, da je. momentani strah prouzrokovao smrt. 

Konačno moramo konstatovati, da su prema današnjemu stanju 
znanosti struje istoga smjera opasnije od izmjeničnih struja. Statistika 
bo pokazuje, da najveći dio smrtnih odnosno teških slučajeva nastaje 
od struja istoga smjera; a i pokusi izvedeni na životinjama po- 
tvrdjuju veću opasnost tih struja. Tako je na pr. laglje usmrtiti 
kunića sa strujom istoga smjera od 440 Volta napetosti, nego li sa 
izmjeničnom strujom od 1000 Volta. Uzrok tomu bit će taj, što 
struje istoga smjera u ljudskom tijelu proizvode elektrolitičke učinke 
t. j. rastvaraju pojedine sokove u tijelu ; a osim toga to, što te struje 

kroz cijelo vrijeme, dok je tijelo izvrgnuto njihovom ubitačnom dje- 
lovanju, idu u istom nepromijenjenom smjeru tijelom ; dočim kod 
struja izmjeničnih, koje neprestano svoj smjer mijenjaju, to nije. 


II. 
Kako se možemo kioniti udaraca električnin struja? 


Jake električne struje proizvode se pretežno u posebnim u tu 
svrhu sagradjenim zgradama, koje se zovu električne centrale. U tim 
zgradama nalaze se električni strojevi, t. zv. dinamo-strojevi, koji 
proizvode električne struje. Strojeva tih imade vrlo raznolikih, i to 
obzirom na vrst struje, koju proizvode, i obzirom na napetost, jakost 
i broj perioda te struje. Sto se tiče vrsti struje, to imamo danas 
tri vrsti strojeva, i to onakove, koji proizovde struju istoga smjera 
(Gleichstrom), struju izmjeničnu (Wechselstrom) i zakretnu struju 
(Drehstrom). Pogledom pak na napetost, jakost i broj perioda tih 
struja ima vrlo raznovrsnih strojeva, tako da je teško ovdje.što 
općenito kazati. 

U glavnom se može reći, da se struje istoga smjera, koje služe 
u rasvjetne svrhe, proizvode obično sa napetošću od 100—250 Volta, 
a u motoričke svrhe od 100—500 Volta napetosti. Izmjenične i 
zakretne struje proizvode se sa daleko većim napetostima, i to obično 
od 2000 Volta počevši, pa do mnogo tisuća Volta. No kako te struje sa 
vrlo velikom napetošću nisu prikladne ni u rasvjetne ni u motoričke 
svrhe, to se prije nego li dodju do praktične uporabe, pretvaraju 
(transformiraju) u posebnim aparatima: (transformatorima) na: znatno 
manju potrebama odgovarajuću. napetost. : 

Pogledom na jakost struje grade se strojevi 1 u raznim velienami: 
Ima li cinamostroj obavljati malenu radnju, dakle na pr.rasvijetlji- 
vati neznatan broj lampa, gibati maleni motor itd., tad se rabe :stro- 
jevi, koji proizvode malo Ampčra struje ; u protivnom. pak slučaju, 
gdje na pr. treba jednim strojem rasvijetljivati čitava mjesta, tada 
treba strojeva, koji proizvode na stotine, pak i tisuće Ampčra, 

Što se tiče broja perioda koje izmjenične ili zakretne struje, 
to se u praksi obično rabe struje:od 30—150 perioda. 

. Osim električnih strojeva. nalazi se u električnoj centrali obično 
i. akumulatorska- baterija, kojoj je svrha, da u zgoano vrijeme djelo- 
vanje dinamo-strojeva zamijeni, tako da ne moraju ti strojevi biti 

uvijek u gibanju. Konačno se u centrali nalaze raznovrsni, drugi 
aparati, kojima je svrha mjerenje i reguliranje struje. 

Struje razvijene u električnim centralama prenose se pomoću 
žica nad zemljom ili pod zemljom na ona mjesta, gdje ih želimo upo- 
rabili. Ovaj sustav žica, kojima se struje prenose, zove se žicovod 
električnoga uredjaja. Ove žice obično su od bakra. 

Žicovodom dolazi struja do električnih lampa, motora itd. Te su 
sprave smještene ili po ulicama (lampe), ili pak u samim kućama 
(lampe, motori itd.). Transformatori pak smještaju se već prema 
potrebi u centralama, po ulicama i u kućama. 

Prema tomu sastoji svaki električni uredjaj od tri glavna dijela 
i to: električne centrale, žicovoda i kućnih instalacija. Opasnost 
struje po ljudski život može nastupiti u sva tri RIJE električnoga 
uredjaja. 

Za običnu publiku električne su centrale najmanje opasne, i to 
iz jednostavnoga razloga, što je ulaz u centrale bez pratnje struč: 
njaka u pravilu zabranjen. Osoblje pak zabavljeno u električnim 
centralama dovoljno je upućeno u djelovanje struje, tako da lako 
može izbjeći neugodnim njihovim posljedicama. Toga radi statistika 
električnih nesreća pokazuje, da se one najmanje u centralama. do- 
gadjaju. 

Daleko opasniji, a može se reći po općinstvo najopasniji dio 
električnih uredjaja jest žicovod, kojim struja prolazi. Razlog je tomu 
taj, što je žicovod najveći dio uredjaja, a prolazi ulicama, trgovima 
itd. i u opće mjestima, koja su namijenjena javnomu prometu. Žicovod, 
kojim prolazi jaka struja, može biti uvijek opasan. On je opasan, 
ako je izveden po svim pravilima elektrotehnike, a opasan je — 
razumije se — još i više, kad se na njemu bilo usljed SoJeKa mu 
drago razloga štogod poremeti, 

Kad je žicovod posve u redu, to može opasnost nastati u sij 
dećim slučajevima :' 

14. Kada se netko istodobno dotakne na. pr. ru- 
kama dvih žica, kojima struja ide: 

To doduše nije tako lako moguće, je: se prema propisima tehnike 
žice namještaju u takovoj visini nad zemljom, da su one uz. obične 
okolnosti ljuđima nepristupne. No može se taj slučaj dogoditi na pr. 
onda, kad se netko vozi na visoko natovarenim kolima, pak iz ne- 
znanja ili hotimice primi žice, kojima struja ide. 

2. Kada se čovjek dotakne samo jedne žice, ko- 
jom jaka struja ide. 

Opasnost doduše u tem slučaju nije tako velika kao u predjaš- 
njem, jer put prema nogama stavlja mnogo znatniji otpor prolazu 
struje, nego li put od ruke do ruke. Osim toga ovaj se otpor povećaje 
još više usljed obuće, koju imamo na nogama. Nu uza sve to može 
i ovdje opasnost biti velika, ako struja može lako prijeći kroz tijelo 
čovjeka u zemlju ; dakle na pr. ako je bos, ako ima vlažne cipele, 
ako stoji na vlažnoj zemlji itd. 

3. Nije ni potrebno, đa se čovjek direktno takne 
žicovoda, nego je već dosta, da se ga takne ka- 
kovom motkom, štapom itd. 

Tu je opasnost tim veća, čim. je taj predmet bolji vodič elektrici- 
teta; dakle najgore bi bilo, kad bi takova motka bila od kovine 
na pr. od željeza. Ali ako i nije od kovine, nego na pr. drvena, može 
ona lako proizvesti odvod struje u zemlju, ako je — što je obično 
—— nešto vlažna. 

4. Sličan bi slučaj nastupio kad bi se na pr. iz 
vatrogasne štrcaljke štrcao mlaz vode na žicu, 
kojom ide jaka struja. 

To je osobito važno za vatrogasce. Kad se blizu garišta nalazi 
žicovod, kojim ide jaka struja, treba s mjesta obavijestiti upravu 
električne centrale, da struju u tom dijelu žicovođa prekine. U opće 
bi u mjestima, u kojima su električne centrale, morao ureda radi 
svakomu požaru prisustvovati stručni organ električnoga uredjaja. 

5. Opasno je taknuti se transformatora. 

To se doduše ne može tako lako dogoditi, jer su transformatori 
u pravilu smješteni u posebnim zatvorenim ormarima ; ali se ipak - 
može desiti prilika, da nestručnjak dodje do transformatora. 

6. Opasno je taknuti se odvodnih žica munjovodaA, 
kojima je svrha, da cjelokupnu vodnu mrežu elek- 
tričnoga uredjaja zaštite od udaraca atmosferič- 
koga elektriciteta. 

Te su odvodne žice namještene duž stupova, na kojima je žicovod 
napet a treba, da su općinstvu nepristupne. Nu kako se na ovaj propis 
uvijek ne pazi, a može da bude munjovod pokvaren, to se lako može 
dogoditi, da ovakovom odvodnom žicom odtječe sa žicovoda struja 
u zemlju. 

«To su glavni slučajevi, u kojima je valjano izvedeni žicovod opasan. 

Razumije se, da nije opasno taknuti se žicovoda, kad njim 

ne ide struja. No kako se očima ne da ustanoviti, da li je struje 
u njemu, to je najbolje, da ga u opće ne diramo. 

Daleko opasniji je žicovod, kad je iz bilo koga mu drago uzroka 
poremećen. Tu mogu nastati razni slučajevi. 

Može se dogoditi, da se žica,: kojom ide struja, prekine. To se 
osobito dogadja zimi stezanjem žice usljed nizke temperature ili ta- 
loženjem leda i snijega na žicovodu. Može se žica prekinuti i 
usljed jakih vjetrova, ili usljed kojega drugoga mehaničkoga uzroka. 
U takovim slučajevima ili ostanu odvojeni dijelovi žice viseći u zraku 
ili se pak koji komad dotaknuo zemlje. | 

7. Opasno je taknuti se takove pvekihote žice. 

Kako se često puta žicovodi, kojima prolazi struja u rasvjetne, 
motoričke itd. svrhe, ukrštavaju sa telegrafskim i telefonskim žicama, 
ili pak, što je još gore, da su telefonske žice namještene na istim 
stupovima, kao i žice, kojima iđe jaka struja; dogadja se često, 
da telefonske žice dodju ili usljed vjetra u doticaj sa žicovodom 
jake struje ili da se telefonska žica prekine i padne na Si kojom 
ide jaka struja. 

8. Opasno _ je taknuti se takove telefonske ili 

telegrafske žice. 
-: Može se dogoditi, da se na žicovodu ošteti koji izolator — dakle 
ono porculansko zvono, oko kojega je na stupovima obavita žica, 
koja ima da zapriječi prolaz struje u zemlju. U takovom će slu- 
čaju jedan dio struje preko stupa prijeći u zemlju. Kad je stup suh, 
tada on prolazu struje. stavlja toliki otpor, da nije opasno taknuti 
se.takova stupa. Nu ako je stup vlažan; a po gotovo ako je pro- 
vidjen metalnim predmetima na pr. ako ide duž njega žica munjo- 
voda, koji štiti električni uredjaj, tada može i obični dođir sa tim 
stupom biti opasan. Ta je opasnost, razumije se, još veća, ako su 
stupovi električnoga žicovoda metalni, kao na pr. u Zagrebu. 

Poznat mi je iz vlastitoga opažanja jedan takov slučaj, gdje su 
se učenici srednjih škola ,elektrizirali“: na takovom jednom stupu 
i vadili nožićima iskre iz njega, ne sluteći, kako bi uz pje 
druge okolnosti mogli skupo platiti te šale. 

9. Opasno je dakle dirati stupove: Sie ktvićnoki 
žicovoda, a osobito onda, ako su oni. vlažni, provi- 

djeni sa metlanim žicama ili ako su sasvim od 
metala. ' 

Uzmemo : li u obzir. ove sada navedene činjenice, iz kojih se 
razabire opasnost električnoga žicovoda, moramo se držati slijedećega 
pravila, ako želimo, da izbjegnemo uđarcima električne struje : 

Ne diraj žicovod električnoga uredjaja-i njemu 
pripadajuće spreme. kao: transformatore, munjo- 
vode itd. niti direktno niti indirektno. Ne diraj 
telefonske ili telegrafske žice, a niti stupove, na 
kojima su razne te žice pričvršćene. Opaziš li, da 
se što na žicovodu poremetilo, nastoj, da se uprava 
električne centrale čim prije PoV Jesi da manu 
ukloni. 

Što se konačno tiče opasnosti električne struje u kućnim. insta- 
lacijama, to ona doduše nije osobito velika, ako je instalacija posve 
u redu provedena ; ali nije ni tako malena, košto se to obično misli. 
Običajna napetost struje u kućnim instalacijama iznosi 100—140 
Volta. Nu kako se danas više puta i u kuće dovode struje i od većih 
napetosti, do 220 (na pr. u Pakracu) i više Volta i pošto su poje- 
dini dijelovi kućnih instalacija lako pristupni i time lako izvrgnuti 
oštećenju, to ćemo i ovdje upozoriti; čega nam se valja klonuti, a 
da se ne izvrgnemo opasnosti električne struje. : | 

. Struja, koja ide glavnim žicovodom, ulazi u privatne stanove, 
javne lokale itd. preko strujomjera (compteura) — sprave, kojoj je 
zadaća, da mjeri potrošak struje. Odavle se ona dijeli ili izoliranim 
žicovodom ili izoliranim od dvaju vodova sastavljenim pletenicama 
u razne ogranke, kojima struja ide u pojedine prostorije kućnih in- 
stalacija. Za upaljivanje i ugasnuće pojedinih električnih lampa na- 
mješteni su ili na zidovima ili: neposredno tik samih lampa t. zv. 
uklopci ili rasklopci za struju. Ovi otvaraju ili zatvaraju prolaz 
struje:k električnim lampama, koje su na raznovrsne načine montirane. 
Lampe te — naime sijalice — nalaze se ili na lusterima ili na stalcima 
(na pr. za pisaći stol), ili na držalima na zidu (na pr. kod noćnih 'orma- 
rića) itd. Svi ti predmeti, koji nose lampe, imadu poene ne 
u koje se lampe učvrste. 

Pošto su svi ovi dijelovi kućnih instalacija lako itapni 
ljuđima, to je najbolje, da ih diramo samo u toliko, koliko je potrebno, 
da struju sklopimo ili prekinemo. Kad istrošene sijalice mijenjamo 

novima, tad moramo prije toga struju u utikaču prekinuti, jer se 
može dogoditi, ako imamo vlažne ruke, ili ako je sijalica sama po 
sebi vlažna, da u tom slučaju uz dobar odvod u zemlju dobijemo 
opasan udarac. Inače pak dirati i manipulirati štogod na strujomjeru, 
žicovodu, uklopcima i rasklopcima, na utikačima itd. može biti opasno. 
Tu mogu nastupiti razni slučajevi. Bilo je n. pr. slučajeva, gdje su 
pojedinci zakucavali čavle u žicovodne pletenice, probadali ih sa 
gumbašnicama itd. Mnogo se puta dešava, da se poklopci od uklopaca 
i rasklopaca otvaraju ; nadalje se često meću u utikače, kad nema 
u njima sijalica, razni predmeti kao nožići, čavli itd. Sve to može 
uz nepovoljne lokalne i indiviđualne okolnosti opasno biti. Time 
mogu nastati t. zv. kratki spojevi, koji su već mnogo puta prouzro- 
kovali požare; no mogu nastupiti i znatne ozlede. Kako se naime 
na pr. nož, kad ga turimo u utikač za lampe, usljed visoke tempe- 
rature rastali, to mogu tom zgodom nastale iskre opeći ruku, lice itd. 
čovjeku, a ako mu nezgodno padnu u oči, može i vid izgubiti. A osim 
svega toga može čovjek — a osobito djeca, koja imađu daleko manju 
otpornu snagu proti električnim udarcima — u takovim slučajevima 
dobiti opasan udarac. | 


Konačno ne smijemo, ako se štogod na kućnoj instalaciji pokvari, 
sami pokušavati pogrješku popraviti, nego treba da nam to učini 
organ električne centrale. Usljed naime tih ,,popravaka“, koje češće 
izvode nestručnjaci radi štednje ili iz ambicije, dogodile su se već 
više puta znatne nesreće. 


IV. 
Što nam je raditi kod električnih udaraca? 


Kao.što smo iz prijašnjega razabrali, možemo udarac od električne 
struje jedino onda dobiti, ako direktno ili indirektno dodjemo u dodir 
sa žicovodom. Prema tomu moramo u slučaju nesreće najprije nasto- 
jati, da uklonimo taj dodir, t. j. da prekinemo savez izmedju na- 
šega tijela i žicovoda. No to često puta nije tako lako. Prvo zato, 
jer se čovjek kod iole jačega udarca obično onesvijesti, a drugo zato, 
jer kad čovjek primi rukom žicovod, kroz koji ide jaka struja, to 
usljed djelovanja struje ruku uhvati grč, a taj oteščava nastojanje 
unesrećenoga, da se odkine od žicovoda. Dakako da i ovdje, kao 
i kod svake nesreće, mnogo pomaže prisutnost duha. Jedan na pr. 

monteur, koji je primio uzelektrovani žicovod, spasio se tako, da 
je poskočio sa zemlje. U taj tren struja se prekinula, grč u rukama 
popustio i on se od žicovoda odriješio. 

Ako unesrećeni ne može sam da se odriješi od žicovoda, onda 
mu moraju čim prije drugi priteći u pomoć, ali vrlo oprezno. 
Ne smijemo bo nikada na taj način htjeti pomoći unesrećenome, da 
ga primimo za njegovo golo tijelo u nakani, da ga odkinemo od 
žicovoda, jer bi u tom slučaju redovno sami nastradali. Unesreće- 
nomu, koji drži žicovod, možemo samo tako bez vlastite opasnosti 
pomoći, da ga omotavši .si dobro ruke suhim krpama primimo za 
njegovo odijelo i tako nastojimo odkinuti od žicovoda. Dakako da 
bi u tom slučaju najbolje bilo, da si obučemo rukavice od kaučuka. 
Tako rade monteuri, koji imadu posla sa jakim strujama. No kako 
ćemo u takovom slučaju veoma rijetko imati pri ruci rukavice od 
kaučuka, to si moramo pomoći sa suhim krpama. 

Je li se nesreća dogodila tako, đa je na unesrećenoga pala pre- 
kinuta žica, to moramo nastojati, da tu žicu skinemo s njega. Tu 
i opet moramo paziti, da sami ne dodjemo sa žicom u doticaj i da 
nam oči ne ozledi iskra, koja nastane prigodom prekida struje. Naj- 
zgodnije je, da se u tu Svrhu poslužimo drvenom motkom, i to 
po mogućnosti čim suhljom i duljom, te da takovom motkom odstra- 
nimo žicu sa unesrećenoga. I tu je dobro, da si ruke suhim krpama 
obavijemo. | 

U jednom i drugom slučaju željeti je, da onaj, koji pomaže une- 
srećenomu, bude izoliran od zemlje. To se najbolje tako postigne, 
da se postavi na pr. na suhu dasku, stolicu, ljestve, hrpu skupa slo- 
ženoga odijela, staklenu ploču, porculan itd. 

Istodobno je dobro, da upravu električne centrale obavijestimo, 
o nesreći, da može čim prije struju u onom dijelu žicovoda prekinuti. 

Nadalje je neophodno potrebno, da se s mjesta po- 
zove liječnik, da unesrećenomu pruži dalnju pomoć. 

Nema li liječnika u blizini, ili dok liječnik dodje, treba da sami 
pružimo prvu pomoć unesrećenomu i to ovako : 

4. Najprije razriješimo unesrećenomu sve one česti odijela, koje 
ga stežu, kao ovratnik, košulju, hlače itd. 

2. Moramo ustanoviti, da li unesrećeni makar i neznatno diše. 
Diše li, tada ga položimo na ledja i metnimo mu glavu u nešto 
uzvišeni -položaj-i stavljajmo mu hladne obloge na čelo. Nadalje se 

preporuča, da — ako je moguće — unesrećenomu uštrcavamo kam- 
forova ulja pod kožu. Ne dodje li još liječnik, to treba ovo uštrca- 
vanje poslije svakih 10 minuta ponoviti. 

3. Konstatiramo li, da je unesrećeni prestao disati, tada treba, 
da makar iz česa, na pr. iz raznih komada odijela, načinimo brzo 
dosta visoki jastuk, te da ga sa uzdignutom glavom položimo le- 
djima na taj jastuk. Kad smo to učinili, moramo nastojati, da une- 
srećenoga umjetnim disanjem dovedemo, da sam počne disati. U tu 
svrhu kleknimo mu iza glave, okrenimo lice prema njemu, primimo 
mu ruke ispod lakata. Sad povučemo njegove ruke preko glave mu, 
tako da se ovdje skoro sastanu. U tom položaju treba ruke une- 
srećenoga 2—3 sekunde držati. Poslije toga spustimo mu ruke prema 
dolje u normalni položaj i stisnimo laktove njegove vlastitom te- 
žinom našega tijela čvrsto na obje strane njegovih prsa. Ovu pro- 
ceduru treba da radimo po prilici 15 puta u jednoj minuti. Umjetno 
to disanje treba tako dugo nastaviti, dok ne nastupi pravilno pri- 
rodno disanje, ili dok ne nadodje liječnik. No svakako treba umjetno 
disanje podržavati najmanje dva sata, prije li nego li napustimo 
nadu, da će unesrećeni doći do svijesti. 

4. Za cijelo to vrijeme ne smijemo unesrećenomu nikakovu te- 
kućinu, a po gotovo ne kakovu hranu dati u usta. 

Kad nadodje liječnik, tada će on već dati dalnje upute. 

No ako se pokaže, da su svi pokušaji uzaludni, da se unesrećeni 
dovede do svijesti, tad može liječnik uz pomoć elektrotehničkoga 
stručnjaka pokušati zadnje sredstvo, a to je ova ista jaka električna 
struja, koja je uzrokovala nesreću. Pokazalo se naime, da u mnogim 
slučajevima srce, koje je prestalo kucati usljed djelovanja jake struje, 
može opet doći do kucanja, ako unesrećenoga izvrgnemo ponovno 
kratkomu djelovanju iste te struje. 

Nu ovo zadnje sredstvo u pravilu ne će biti potrebno, jer u pre- 
težnom dijelu slučajeva dolazi unesrećeni do svijesti, ako nije odviše 
dugo bio izvrgnut djelovanju struje i ako se kod njega racionalno 
provela metoda umjetnoga disanja. 

Dodje li unesrećeni do svijesti, to se on obično brzo i sasvim 
oporavi. No uza sve to je potrebno, da on dulje vremena poslije 
nesreće stoji pod liječničkom paskom, jer ima primjera, da su se kod 
ovakovih ljudi poslije nekoga vremena pokazale veoma neugodne, a 
koji puta teške posljedice. 


»»Hrvatsko Kolo“ 1908. 27 

V. 
Kako se danas tumači opasno djelovanje električnih struja ? 


Zanimivo je sada sa medicinskoga gledišta pitanje, kakove fizio- 
loške učinke proizvodi struja u ljudskom tijelu, kad usljed njezina 
djelovanja nastaju toli štetni učinci po zdravlje, a u mnogim sluča- 
jevima i smrt. U tom se pogledu mnijenja liječničkih kapaciteta dosta 
znatno razilaze, jer su ozlede usljed elektriciteta dvostruke naravi, 
i to lokalne i općenite. 

Što se lokalnih ozleda tiče, to su od najvećega interesa promjene 
na koži, koje su upravo specifične kod električnih ozleda. To su naime 
hrskavičavi, stearinu slični više ili manje sjajući se dijelovi kože, 
koji ne prouzrokuju nikakovih boli, a i inače su neosjetljivi. Često 
se puta površina kože impregnira oksidima od kovinskih vodiča, 
od kojih je uslijedio udarac. U mnogim pak slučajevima pokažu se 
te ozlede na tijelu tekar iza nekoliko dana. 

Općeniti pak uzroci, usljed kojih nastupa smrt, jesu : 1. Dje- 
lovanje momentanoga straha, uzrokovano naglim i nenadanim utje- 
cajem na dušu. 2. Anatomske i biološko-mehaničke promjene u 
živčanom sustavu, a ponajpače u najvažnijim životnim centrima. 

Na osnovu toga pripisuje Pristley smrtonosno djelovanje 
struje naglomu potresaju nervne supstancije mišica; Marat misli, 
da se usljed udarca struje uništi osjetljivost živčanoga sistema ; 
Kratter drži, da djelovanje struje prestane disanjem (asfyksija) 
i da tim nastaje nutarnje ugušenje ; Batzelli i Prevost jesu 
mnijenja, da jaka struja proizvodi paralizu srca, itd. Jellinek je 
pak uvjeren, da u pretežnoj većini slučajeva usljed djelovanja struje 
nastupa samo obamrlost i da je u svakom slučaju moguće povratiti 
život unesrećenomu, samo ako mu se pravodobno pruži u tu svrhu 
potrebita liječnička pomoć. Ovaj nazor potvrdjuju osim statistike 
električnih nesreća i mnogi pokusi na životinjama, koje je Jel- 
linek izveo zajedno sa prof. Tschermakom. 


VI. 
Neki siučajevi, gdje jake struje nisu opasne. 


Godine 1892. otkrio je Tesla zanimivu činjenicu, prema kojoj 
opasno djelovanje struje kod stanovite visoke napetosti i velikoga 
broja perioda prestaje. On je na'me kod svojih pokusa rabio iz- 

mjenične struje sa vanredno visokom napetošću i silnim brojem 
frekvencija. Usprkos tim golemim napetostima nije Tesla skoro 
ništa osjetio, kad se jedared slučajno dotaknuo jednoga pola in- 
duktora, kojega je napetost iznosila 70.000 Volta! Nu ovo vrijedi 
samo za struje, koje nastaju u običnom induktoru, ako kroz nje- 
govu primarnu špulu ide struja veoma malene jakosti. Struje pak 
sa velikim brojem frekvencija, koje dolaze iz električnih strojeva 
ili od sekundarne špule induktora sa malim otporom imadu više 
ili manje jaka djelovanja i mogu biti opasne po čovjeka. Nadalje je 
Tesla našao, da struje sa malim brojem frekvencija uz onakov 
intenzitet, koji je kadar kod prije opisanoga pokusa 4 stope dugu 
cijev rasvijetljiti, mogu ozbiljno škoditi ljudima ; dočim u istom | 
slučaju struje sa 20.000 frekvencija u sekundi ljudski organizam 
u opće i ne osjeća. i 

S ovim pokusima bavili su se poslije i drugi, tako na pr. Ta- 
tum. On je istraživao fiziološko djelovanje struje na psima, pak je 
našao, da su struje sa 4.500 perioda u sekundi mnogo manje opasne, 
nego li isto tako jake struje sa znatno manjim brojem frekvencija. 
Struje sa 45 Volta uz 120 frekvencija već su opasne ; dočim je uz 
4.500 perioda trebalo 495 Volta napetosti, da se sa istim intenzi- 
tetom struje dobiju isti fiziološki učinci. 

A ne samo to, da su struje sa velikom napetošću i znatnim 
brojem perioda bez opasnosti po ljudski organizam, nego se one 
pače upotrebljavaju u elektroterapiji sa dobrim uspjehom za liječenje 
raznih bolesti. Već g. 1892. uveo je Arsonval taj način lije- 
čenja. On rabi struje sa napetošću od 20.000 Volta, koje mijenjaju 
svoj smjer sto hiljada do milijun puta u jednoj sekundi ! 

Nastojalo se i protumačiti, zašto ovakove struje nisu opasne. 

U tom je pogledu zanimivo razmatranje Hammera. On kaže 
ovako : | 

,»Kad se može pomoću dosta brzo rotirajuće pile amputacija 
provesti, a da bolesnik ne osjeti nikakovih boli; ako naše uho ne 
osjeća zujanje stanovitih insekata, koje je odredjeni broj vibracija 
prekoračilo ; kad usijana žica u rani, koju ispaljuje, nikakovih boli 
ne uzrokuje, čim ju valovi topline načine bijelom, dočim znatnu bol 
prouzrokuje, kad je samo do crvenila užarena, t. j. kod maloga broja 
vibracija ; kad violetne zrake slabije djeluju na oko, nego li ostale 
boje spektra, kojima je vrijeme titraja dulje, — zašto prema 

svemu tomu ne bi razborito bilo uzeti, da struje s velikim brojem 
perioda nikakovo djelovanje na živčani sustav ne proizvode, dočim 
su struje sa malim brojem perioda štetne?“ 

Slično misli i Houston. On tumači neopasnost struja sa ve- 
likim brojem perioda t. zv. kožnim afektom ili koncentracijom naglo 
se mijenjajućih struja na površini vodiča. Izmedju ostaloga kaže on: 

»Čim biva broj perioda veći, tim je tijelo više zaštićeno. Kad 
bi broj perioda bio tako velik, kao onaj kod eterskih valova, koji 
sunčano svjetlo proizvode, to bi takova struja na površini ljud- 
skoga tijela isti blagotvorni učinak proizvela, kakov proizvodi sun- 
čano svjetlo i toplina, s kojima bi takova električna struja M 
identična bila“. 

Iz ovoga se razabire, da je područje opasnoga djelovanja elek- 
tričnih struja ograničeno, ali da nam .nisu poznate točne M 
granice. - 

Na koncu našega razmatranja spomenut ćemo jedna u iam 
pogledu vanredno zanimiv pokus, koji je početkom ove: godine izveo 
poznati elektrotehničar Dobrowolsk y. Pred brojnim stručnjačkim | 
slušateljstvom demonstrirao je on djelovanje svoga aparata, koji 
omogućuje pouzdano djelovanje osigurača kod t. zv. kratkoga spoja. 
Tom zgodom rastrgao je on golim rukama žicu, kojom je išla. struja 
od 30.000 Volta! Ta struja ne spada medju one gore navedene 
visoke napetosti, koje nisu opasne, nego je maproti u svakom slučaju 
dosada bila apsolutno smrtonosna. Pak ipak ovaj put nije Do- 
browolskomu a ma baš ništa naškodila. Drži se, da je tomu 
pojavu uzrokom vanredna sila volje, koja je djelovala u protivnom 
smjeru i time učinak te vanredno jake struje paralizovala. To je do- 
duše čudno, ali ipak protumačivo. Ta već glasoviti filozof Kant 
poznavao je vanredno djelovanje jake volje u čovjeka, pak i mo- 
derna medicina znade, da je u terapiji čvrsta volja kadra čudesa 
stvarati i kod najtežih bolesti. Zašto onda ne bi bilo moguće tom 
istom voljom svladati djelovanje elektriciteta na čovjeka, kad je 
elektricitet isto onako prirodna sila, kao što je i — još Nia tajin- 
stvena — sila čvrste ljudske volje ! 


PROF. DR. ST, PLIVELIĆ. 





RUKOVET EPIGRAMA. . 


ISTRESAO 
IZO LANOV. 


ŽIVOT. 


Dvogub je Život ko latinski Janus : Jedan mu plače, 
Drugi mu smije se lik. Život je plač i sm'jeh. 


NEKROLOGIJE. . | NOVA KNJIGA. 
Te puste nekrologije =“ Izdao si knjigu ; 
Iinadu nešto za, se :. Badava ti trudi, 
O nekima, jer umiru, Ako no va knjiga 


Da živjeli su, zna se. (Po tal.) Neobnovi ljudi. (Po tal.) 


DVIJE VJERE. 


Vjeru tko u Boga gubi, ne će naužit se .Raja ; 
Ali će bezbožnik moć ovaj uživati svijet. 

Vjeru tko gubi u ljude, tom čemeran zemlja je stanak : 
S ljudi izgubit će on s ovijem i drugi svijet. 


POETA KOSMOPOLITA. . 


Pustio sam kosu, Heroj, stvaram modu 
A podstrigo brk ; .U pjesmi i — hodu. 
Sličim modrokosu, Starog Boga psujem ; 
Svedj u licu mrk. Na patrijote pljujem, 
»Silhuete“ i ,,skice“ .Jer dom i rod tjesni 
Slažem i ,kaprice“ Za moje su pjesni. 
Od dljeta i kista. | Imate poetu ! 


POETA DARVINISTA. 


Ljudski nam izvodi rod poeta naš od majmđna. 
Tko da mu poreče to ? djela to kažu mu sva! 

KRITIČAR MATA. 
Čemu knjige, pjesme čemu i sto vaših trica ? 
L'jepo znanje sv'jet ne siti, ne m'jenja mu lica. 
— Pravo reče, dragi Mata, nema za svjet bata: 
Uz umnike, uz pjesnike bit će uvijek — Mata. 


NOVA VREMENA — NOVI LJUDI. 


Šta će nama Frandjipani, — Jest! i tvoji prošli dani 
Zrinski šta junaci ? I tvoj rod i kuća 
U prošlosti praznoj slavi Kažu, da bez zaboravi 


Žive tek mrtvaci. — Nema — uskrsnuća. 


AD IMAGINEM SUAM :?... 


Gledam li u biće Dalje mi se ne će 

I tu tvoju ćud, Ateizma tvoga : 

Gledam li, što spliće Prilika ti n*ječe, 

Duh tvoj i tvoj trud, Da si stvor — od Boga. 


S NEISKUSTVA NA VJEŠALA. 
Mladi obješenjak. 
Učili su me : ,,Ljubi slobodu ko zjenicu oka, 
Pravicu žudi ko kruh“, učili škola i dom: 
»Nepravdu mrzi, obaraj silu, u obranu prava 
Zatočnik ustani div, munja im budi i grom!“ 
Ja se latih da živim po visokoj nauci ljudstva, 
A svijet vješala tu penje i — sudi mi smrt. 


Krvnik. 


. Zeleni junače, mozak ti voden! Kud si to išo 


Tvorom ljeporječja tog oskvrnjivati čar ? 

Pravda, sloboda i rušenje sile i obrana prava 5 
Nakit su govora ljep, blistavih temata skup. 

U njima vježbaju djeca se luda ; al odrasli ljudi 
Igre ne poznaju te. Za to amo taj vrat! 


VJESNICI SLOBODE. 


Doušnici se roje? to znak je: zli su vladari. 
Ptice su vjesnice to : granut slobode će dan ! 

KAKAV SENAT — ONAKAV IMPERATOR. 


Neki car je zdvora, 
Iz davnih davnina, 
Na čast senatora 
Digo — svog djogina 


Dao svom senatu ! 

— Kakvu ćušku ? Platu ! 
Kad su u svom kolu 
Klanjali se — volu. 


— Al je zvonku ćušku 


FINIS CORONAT OPUS. 


Od kol'jevke ne radeći ništa 
Nosijaše žića teško breme ; 

Pa kad vidje, uteći će vr'jeme, 
Sebe ubi, da učini nešto. (Po tal.) 


SVAK JE KOVAČ SVOJE SREĆE. 
Nekom njeg?va sreća sv'jeti 


U vještini i pameti ; 
Svanu sreća našem Radi 
U lijepoj — bradi. 
Gladi bradu, viče Rada: 
L'jepa brada — vlada! 


NAJTEŽE I NAJLAKŠE. 


— Živjeti je lasno! 
— Živjeti je muka ! 
Tvrdi Živan glasno, 
Odvraća mu Gjuka. 


Živjeti je lako, 
Kad se duše nema. 
Živjeti je pako, 


Kad savjest ne dr'jema. 


MOĆ NAVIKE. 


Diplomata: 
Tvoje lice — to je sprava 
Od mišica i živaca: 
Što u srcu tvom nastava, 
To svoj odraz na nju baca. 
Lice tvoje kretom brzim, 
Kad što mrzi, viče: mrzim ! 
Ukočeno tvoje t?jelo 
Ne sagiba s" ko propelo. 


Naivnik: 
Tvoje lice — lik je kamen, 
Nasmijano, uv'jek milo : 
Isklesani nosi znamen, 
Ma što srce na dnu krilo. 
Mišicam?* si svoga lica 
Od navike micat presto ; 
Tvoj je hrbat ko šibica, 
Jer si njega svijo često. . 

KOSTI I MESO. 


Hvali svak dobroću, 
. AP je često gazi ; 

Štuje od str4 zloću, 

Ma sve da je mrazi. 


Duha tvog u smjesu 
Uspi zloće dosti : 
Meso je dobrota, 
A zloća su — kosti. 


MJERAČU SVEMIRA. 


Nema veće tuge 
Razboljena duha, 

No kad srce plače 

S oba oka suha. 

Ni najveća radost 
Ne da uvijek zvuka ; 
Nema jače riječi 

Od grobnoga muka. 
Najljepša se miso 

U pameti skriva : 


Nema za nju ruha 
Ni obličja živa, 

A ti ćeš da Višnjem 
Opišeš počelo ? ! 

Da u t*jesnu tikvu 
Uhvatiš mu djelo ? ! 


. Ti u sunce sv'jetiš, 


Man' se dječjeg posla : 
Luč ne vidim tvoju, 
Nego tebe — osla. 


VERISTI. 


Smrad i smeće traže, 
Prebiru i ruju,: 

Da svoj okus draže, 
Da se svjetom čuju, 


Duh je njihov prase, 
Što po kalu pase. 
Pitaj: Tko su ,isti“ ? 
Kazat će: Veristi ! 


XERES I ORIGINALNOST.. 


Izvoran je Xeres posto, 
Za slavu ne zebe: 
Prije je kopiro druge, 
Sad kopira — sebe. 


XERES I IZO LANOV. 
ILIf MACKA I PANTAGANA.) 


Reko si mi: Ti si mačka 
Zavidna i gladna, 

Što se oko našeg šeće 
Panteona hladna. — 


Pazi, Xeres, šetat nemoj 

Više u tom hladu ; | 
Oprez ! jer Ti da si štakor, 
To sve mačke znadu. 

SEMPRE AVANTI. 


Svoj izgradjuj duh 
Sve to viši, tanji! 

I tvoj prošli ja, 

Nek je uv'jek manji ! 
Svaki zgradjen d'jelak 
Spomenika u gradnji 


Niži je od vrška, 
Koj" se diže zadnji. 
Svih ti djela lik 

Nek je spomenik ! 
Zadnje djelo — dika: 
Kruna spomenika ! 


UČENJAČKI JUBILEJ DON FRANA BULIĆA. 


Kad su neke dalmatinske novine donijele vijest, da će don Frano 
slaviti svoj arheološki. jubilej, sjetih se muka, što ih je taj čovjek pre- 
trpio na znanstvenom polju, sjetih se i velikoga njegova glasa medju . 
učenjacima svijeta, pa stadoh samoga sebe pitati: kako ćeš dovesti 
u sklad muke sa don Franovom slavom ? Nakon dugotrajnoga raz- 
mišljanja dodjoh do jednostavna zaključka : Muke njegove su djelo 
ambijenta ili milieua, u kojem je primoran da živi, a slava njegova 
je plod ustrajnog i neprekidnog rada. I stadoh mu se još jače diviti. 

Kad je metafizika bila prva dapače jedina priznata znanost na 
Svijetu, opažamo, da stari vijek, srednje doba i noviji vjekovi njoj 
priznaju pravo, da upravlja ljudskim duhom. Ona je bila izvor svih 
duševnih ganuća, kraljica svijeta. To je carstvo već davno propalo. 

Dok je za vladanja metafizike bio slavljen samo onaj, koji se 
je posvetio spekulativnoj filozofiji, te je učenjak i filozof značilo jedno 
te isto, danas su čisti filozofi izgubili sav svoj čar, ili barem važnost. 
Neka se pojavi novi Descartes, ili Hegel, ili Spinoza, neka dodje 
Kant sa novim sistemom čistoga razuma, ne će valaj niko glavu okre- 
nuti. Obično ljudi drže danas takove nauke ili presmiješnima ili pre- 
visokima, te se ne upuštaju ni u kakovu raspravu o njima. Filozofijska 
je spekulacija izgubila kredit pred financijalnom spekulacijom. 

Na polju nauke danas uživaju silan ugled tako zvani pozitivni 
učenjaci: prirodoslovac, kemičar, ili liječnik, ako iznesu jedan pozi- 
tivni čin, iz kojega se dade zaključiti na neko sveopće pravilo, svak, 
tko misli, odmah će se ganuti i taj čin će postati predmetom javne 
rasprave, a onaj, koji ga je iznio na vidjelo, postaje glasovit učenjak. 
Danas je prirodoslovlje uz fiziku i kemiju zauzelo prestolje detro-. 
nizirane metafizike. Te znanosti su zbilja kroz malo godina promijenile 
svijet. Život isti je danas drukčiji nego je bio otrag sto godina uplivom 
tih znanosti. 

Osim prirodnih znanosti i povijest je pokročila naprijed. :U mo- 
ralnom pogledu od nje se očekuje, što su naši oci tražili od filozofije : 
formulu čovjeka i njegove sudbine, raison vjere i uhvanja na zemlji. 

A da se povjest uzmogne odužiti tomu očekivanju modernoga čovjeka, 
ona je bila primorana promijeniti svoj sistem. 

Jednom je povijest bila govornička škola. Mašta je igrala glavnu 
ulogu. Danas ona traži takodjer novih činjenica, pozitivnih dokaza, 
da na njima sagradi jedan općenit zakon. I ona je postala egzatnom 
znanosti. | 

Pravi učenjak na polju povijesti jest onaj, koji otkriva te po- 
zitivne činjenice. Sve znanosti se u tom približuju, što se osnivaju 
na utvrdjenim činjenicama, a nade je, da će doprijeti i do istih zaklju- 
čaka. Kada dopru do toga svoga vrhovnoga cilja, nastati će medju lju- 
dima tišina te će, kako kaže Vicomte Melchior de Vogiić, shvatiti jedan 
drugoga u riječima : in principio erat verbum, et Deus erat Verbum. 

I don Frano Bulić spada medju učenjake u modernom smislu 
riječi. I on je otkrio nove činjenice, iznio na vidjelo novih dokazala, 
zapalio nove luči, da rasvijetli tamu rimske i hrvatske starine. To 
ga je učinilo velikim u učenom svijetu, a medju onima, koji toga ne 
shvaćaju, dalo mu je samo muke i patnje. 

Nisam voljan da ovdje podrobno iznosim znanstvene zasluge don 
Franine, za to bi se htjela posebna monografija. Dosta budi spomenuti, 
da on radi na polju arheologije u Dalmaciji eto preko dvadeset i pet 
godina i uredjuje svoj strukovni ,,Bollettino di archelogia e storia 
Dalmata“. Tko bi sada mogao pokupiti i nabrojiti, što je on iznio 
u tristotine brojeva toga lista 2 On je odkopao staru Salonu, iznio 
ju na vidjelo, odkrio je nekoliko vjekova života sprovedena na onom 
klasičnom zemljištu. Ži vo t nam je odkrio i sve što je s njime u naj- 
intimnijem savezu : život vjerski, obiteljski, život društveni i državni 
organizam. Otkrio nam je duh onih vremena, kada Kristova vjera 
zametne borbu sa poganstvom, sukob dviju kultura, dviju velikih 
ideja, dviju sila: kršćanstva, sile nebeske, i poganstva, tvorevine 
ljudske dosjetljivosti. Otkrio nam je i vez, koji postoji izmedju krš- 
ćanstva i prosvjete. On nam je stavio pred oči, kako je stara kultura 
uzmicala pred novom, kako su stare ideje podlegle ili su se dale u 
službu nove vjere. Preobraženje jednog velikog naroda, rimskoga, 
za tim njegov pad pod udarcima barbara, dhda uskrsnuće novoga 
naroda, hrvatskoga, sve nam je to u realnosti otkrio, da se svak može 
osvjedočiti na vlastite oči. 

To djelo nije plod njegove mašte, on o tome nije izdao velikih 
rasprava, on je iznio dokaze i činjenice, otkrio je natpise, znakove, 

kuće; crkve, vile, kupališta, kipove, domaće pokućivo, posudje : jednom 
riječju : sve, što odaje život u tanč.nama. Ispod gomila ruševina očuvao 
se je taj život, a on nam ga je otkrio pregarajući svoj. 

Ovaj rad, u koliko spada u općenitu znanost, kojom se zanima 
veliki učenjački svijet, raznio je ime Don Frana Bulića od Petrograda 
i Londona do Rima i Berlina. Nema dvojbe, da je u tom pogleđu Don 
Frano najpoznatiji Hrvat u svijetu. On je stvorio od Salone ono, što 
su talijanski učenjaci stvorili od starog Pompeja i Herkulana. On 
je svojim rađom upotpunio rad i Mommsena i De Rossia. 

Za nas Hrvate, na žalost, takav rad nema čara. Mi ga ili ne shva- 
ćamo, ili ne uvažujemo. Taj rad shvaćaju vanjski učenjaci, pa ga i 
dostojno uvažuju. Ali Don Frane je radeć na polju arheologije odkrio 
i život naših pradjedova iz vremena za našu prošlost najslavnijih. 
Svojim iskopinama rasvjetlio je deveti i deseti vijek u našoj prošlosti. 
Otkrićem nadgrobnog natpisa kraljice Jelene zasjalo nam je pred očima, 
te smo mogli zaviriti u doba Tomislava. Otkrićima u Bihaču i kod 
Rižinica uveo nas je u doba naših prvih vojvoda i banova. Objelo- 
danjenjem hrvatskih spomenika u Kninu i okolo njega ne samo da 
nam je rasvijetlio političku povjest prvih naših vjekova, nego nam 
je pružio i najočevidnije podatke za povjest naše stare kulture. Tim 
svojim djelom je dokazao, da mi Hrvati u starini bjesmo ne samo ku!l- 
turan narod, nego da u tome prednjačismo prvim naprednim narodima. 
Naša politička povjest je obradjena do sada u velikoj mjeri, ali kul- 
turne se povjesti nije nitko ni dotaknuo. No tko se je bude latio, taj 
će harnim osjećajem SPOMENII priloge za takovu povjest iz JE Don 
Frana Bulića. 

Da je on velik učenjak na polju pomoćnih historiiskih znanosti, 
o tome valjda nitko i ne dvoji. Nego pitanje je: kako je on do toga 
došao, da uz ogromne poteškoće posveti svoj život ,,nezahvalnomu“ 
tomu poslu? 

Blagopokojni moj prijatelj dr. Ivan Kržanić pišući u ,,Vijencu“ 
književni prikaz Don Frana, reče, da je njega milieu, u kojem se 
Todio, učinio arheologom, te da je Don Frano najljepša potvrda Tai- 
neove teorije 0 utjecaju milieua na čovjeka. Naprotiv sam du- 
boko uvjeren, da je milieu samo nepovoljno utjecao na Don Franu 
i na svakoga, koji se je kanio posvetiti toj nauci. | 

Da bude svak na čistu o toj mojoj tvrdnji, reći ću, da milieu 
ne sačinjavaju oni vatpisi, oni okrnjeni kapiteli, oni sarkofazi, oni 


429 


torsi, medju kojima se je rodio Don Frano u pitomoj Vranjici. To | 
nije nikakov milieu. Milieu sačinjavaju ljudi, društvo, u kojem se krećeš, 
s kojima si primoran živjeti. A s toga pogleda milieu Don Frana 
Bulića je takov, da ne sokoli čovjeka na ovakov rad. To je tako velika 
istina, da poslje Marka Marulića, koji se je bavio i arheologijom, 
nemamo prije Don Keka Karare ikoliko zauzeta čovjeka, koji bi se 
posvetio ovoj struci. 

U Spljetu ne samo obični svijet, nego i tako zvana izučena ruka, 
za starine ne mari. Spljet je jedan veliki muzej po sebi. Ljudi vični gle- 
dati stare zidove, otkrivati stare grobove, po onoj : ,,ab assuetis non 
fit passio““, takove stvari malo ili ništa ne cijene. Ako ih cijene za što, 
to je ta cijena onolika, kolika i materijalna korist. Stoji nepobitna 
činjenica, makar nam i ne bila na diku, da ni jedan postotak spljetskih 
gradjana nije posjetio muzej, nije razgledao Dioklecijanovu palaču, 
nije otišao u Solin, da vidi Don Franove iskopine. To ljude ne za- 
nima. To oni prepuštaju Nijemcima i +Englezima. Dapače ih znadu 
ismjehivati. Dakle milieu nije mogao pobuditi u njemu zanimanje 
za arheologiju. | | 

Ako pak uočimo pozitivne neugodnosti, kojima je bio toliko puta 
izložen radi svoga znanstvenoga rada sa strane svojih starešina, kad 
promislimo, da je imao posla čak i sa Rimom radi objelodanjenja ispa- 
daka svojih znanstvenih istraživanja, da je bio objekat nedo- 
stojnih napadaja, onda zbilja moramo zaključiti, da ga milieu nije 
stvorio arheologom. 

Ja ne ću podrobnije o svemu tome govoriti. Ako Bog dade zdravlja, 
bit će vremena i za to. Imadem ja dosta dokumenata u tom poslu. 

Don Frane je doživio u svom vijeku toliko iazočaranja, toliko 
udaraca, da ga je jedino znanost mogla uzdržati bodra i vesela duha. 

Čovjek izvanrednih sposobnosti uma, darovit i pronicav, još mlad 
dao se na nauke klasika. Realistično shvaćanje klasičnih pisaca pobu- 
dilo je u njemu ljubav za podrobnijim izučavanjem starine, jer bez 
svestranog poznavanja drevnina nije moguće poznavati klasike, nije 
moguće korisno ih čitati i predavati mladeži. Tu nadolazi i savjest, 
koja nalaže nastavniku, da upotrebi sredstva potrebita za vršenje svoje 
dužnosti. | m 

Dakle dva osjećaja stvoriše Don Frana arheologom : osjećaj duž- 
nosti, onda ljubav prema znanosti. Ne zna se, koji je osjećaj u njega 
jači. 

Iz prvoga osjećaja niču sve ostale njegove vrline, i njegov patrio- 
tizam, iz drugoga ustrajnost u radu. To nam je sam otkrio u govoru dr- 
žanu u slavu pokojnoga Račkoga : ,,Ima na svijetu, reče on, nešto, što 
vrijedi više od materijalnog uživanja, više od samoga zdravlja, a to 
je odanost znanosti.“ 

Ta odanost znanosti održala ga je proti svim nepravdama, koje 
mu nanije zloba ljudska, od kad je zauzeo mjesto ravnatelja spljetske 
gimnazije (god. 1883.) i istodobno započeo voditi iskapanja starina u 
Solinu, pa dok ga nisu varkom i nepravdom poslje trinaest godina uprav- 
ljanja poslali u mirovinu i htjeli osuditi na najveću muku, na nerad. 

Ali energični Don Frano nije podlegao ničijoj sili. Uprav to umi- 
rovljenje dalo mu je još jače snage, da ustraje na stazi rada. Još većom 
ljubavlju se posveti proučavanju starine, radu oko iskapanja starih 
kršćanskih bazilika i hrvatskih kneževskih dvorova. Baš odkad je 
umirovljen, iznio je na svjetlo božje najdragocjenije spomenike budi 
kršćanske, budi hrvatske drevnine, i zadužio hrvatski narod i cio kul- 
turni svijet. 

Slavio je nedavno 25-godišnjicu iskapanja starina u skromnosti, 
kako dolikuje pravom učenjaku. Ali on je još uvijek slavljen, dočim nje- 
govi protivnici davno zaboravljeni. Ovo par redaka nije nikakova mo- 
nografija. Don Frano je još mlad i krepak, on će još dugo poživjeti i 
zapaliti još mnogu luč, da rasvijetli tamne stranice naše povjesti. A ži- 
votopisi se pišu poslije smrti. | | 

Nadovezujuć na ono, što rekoh na početku, Don Frano je slavan, 
jer je shvatio znanstveni realizam. On je učenjak, kako ih novo doba 
treba i razumije. Da se je posvetio samoj spekulativnoj filozofiji, kako 
je to učinio drugi Hrvat velika uma: Dr. Ante Petrić, nedavno pre- 
minuo s ovoga svijeta, tko bi se osvrtao na njegov rad ? Petrić je bez 
dvojbe filozof. Da je živio u srednjem vijeku, zauzeo bi mjesta medju 
velikim skolasticima. A u XX. vijeku je umro nepoznat. Tek je dr. 
Tresić Pavičić iznio nekoliko stranica iz njegovih djela u ,,Savre- 
meniku.“ 

Petrićev rad dokazuje da je on bio oštrouman, ali praktične vri- 
jednosti nema, dočim rad Don Frana Bulića imade veliku realnu vri- 
jednost za odgoj i za život. 

Pravi učenjak ne traži za svoj rad pohvale, ne traži priznanja, pa 
toga nije tražio ni Petrić ni Bulić. To je jedina njihova dodirna točka. 
Ali je Don Frana moderni svijet razumio i uvažio, dočim Petrića nije 

razumio, niti uvažio. Bulić je svojim radom koristio narodu i pro- 
slavio sebe i prodičio znanost. Svagdje uvaženiji nego li kod svojih. 
To je barem dokazala i proslava njegova jubileja. Don Frano je na polju 
starina pravi moderni učenjak, kakov: su bli na polju spekulativne 
filozofije Toma Akvinski, Bon wentura, Pier Lombardo, Skotos i nji- 
hovi učenici. 


Zagreb, koncem rujna 1908. 


KERUBIN ŠEGVIĆ. 


KNJIŽEVNI OBZOR. 


PO ,SAVREMENIKU“. 


Počeo je novu godinu, treću svoga 
života, raspravom svoga predsjednika 
Natka Nodila o slobodi volje u 
književnika. Veoma je zanimiva ta ras- 
pravica, u kojoj pisac kaže, da će iz- 
nijeti razloge za ,,potpunu slobodu bez 
spona vjerskih, patriotskih, didaktičnih 
i svih drugih, koje svojim posebnim for- 
mulacijama i zakonima unose u umjet- 
nost njoj protivne i škodijive elemente. 
Pošto i ja spadam medju one ,,ljute 
cenzore" i ,,prigovaratelje'"', kojima je 
ova radnja namijenjena, čitao sam je 
S velikom pomnjom. 


O tvoračkoj slobodi. 


Zaslužni naš učenjak ostaje ,pri 
načelu potpune tvoračke slobode u knji- 
ževnika'. Čekao sam, kako će on obra- 
niti to načelo i dokazati, da su vjerska, 
patriotska i didaktična načela ,,spone“, 
da ,unose u umjetnost elemente pro- 
tivne umjetnosti i njoj škodljive'. 

Mjesto toga odmah s početka se 
pisac ogradjuje, te kaže, da će ,,braniti 
razložitu slobodu.“ Onda počinje bra- 
niti tu razložitu slobodu od spona 
vjerskih, jer jeto ,najlakši posao 
i nevježi". 

»Dobar dio tako zvanog klasicizma 
upire se, ili izvornim svojim pokretom, 
ili dajbudi pozajmljenim izražajima, na 
poganske nazore.  Poganško vjerovanje 
ni zašto nam ne smeta, da se mi vazda 
divimo Ilijadi, Odiseji..." Iz ovoga 
se dade zaključiti: ako poganski nazori 


ne bijahu zaprekom umjetničkomu stva- 
ranju, zašto bi naši kršćanski nazori 
bili sponom ? Zašto bi naša vjerska 
načela uvadjala u umjetnost ,,elemente 
njoj protivne i škodljive 2" Primjeri 
navedeni od učenog pisca dokazuju, da 
nema velikog književnog djela bez vjer- 
Skih nazora. Ti su vjerski nazori ona- 
kovi, kakovi vladahu onda, kad su ta 
djela nastala, ili kako su dotični knji- 
ževnici te nazore sebi stvorili. 

Još manje dokaza prinosi pisac 
proti ,,sponama patriotskim". Pa kako 
bi se i mogao narugati patriotizmu 
jedan Nodilo, stari borac za narodne 
ideale 2 Ona njegova izjava: ,,Otržito 
i bez straha ispovjedamo: nama je 
svetija čovječja suza, ljudski bol, od 
svetoga otadžbeništva'", ne obara taj 
sveti patriotizam. Ljubav prama ukup- 
nomu čovječanstvu ne slabi patriotizam, 
nego ga jači. Imade pravo, kad se obara 
na lažni patriotizam, na patriotizam 
ljudi bez ikakova osjećaja, koji samo 
galame i zaludjuju narod. Da je naš 
narod u tom pogledu krivo odgojen, 
nema sumnje. Ali iz toga ne slijedi, da 
je patriotizam u književnosti sponom, 
da uvadja ,elemente protivne i škod- 
ljive samoj umjetnosti". Da je tako, 
on bi bio morao osuditi svu talijansku 
književnost od Parini-a do Manzoni-a, 
Pellica, D Azzegli-a itd. Svaki Hrvat 
se može složiti sa Nodilovim riječima: 
»Ako i ne bojadišemo patriotskih šara 
na našoj hrvatskoj zastavi, mi je ipak 
neoslabljenom rukom držimo razvijenu. 


Doista ne manje nego u drugima, gori'|umotvorina neosporne vrijednosti. 


u nama srce prama otadžbini. Ova Hr- 
vatska jest zemlja naših otaca, pak će 
biti i naših sinova ; zemlja u čijem zraku 
srknusmo prvi dah života i čusmo prvi 
slatki romon našega jezika. Kažemo 
iskreno: milje nam je materinja riječ ; 
u brigu se davamo za sreću rodjene nam 
grude. Pak ovu domovinu, nejaku si- 
rotu, tim više ljubimo, što njoj zlobe i 
nju napastuju svakakovi neprijatelji". 


Ovo su lijepe riječi, plemeniti osje- 
Ćaji, a kad ih čovjek izloži u knjizi, 
kada ih razvija u svojem djelu, ne pre- 
staju biti ni lijepi ni plemeniti, a još 


manje bivaju ,,sponom"  umjetničkoga 
stvaranja. i 

Raspravljajući 
,.didaktičnim sponama*, učeni pisac po- 
činje sa Comte-ovim pozivitizmom, koji 
otvara širom vrata ,,naturalističnom na- 
zoru i u samoj umjetnosti", pa onda 
raspreda Flaubertovo pravilo: L'art 
pour Part, kojega se uhvatiše kod 
nas naši mladji pisci i drže ga se kao 
znaka svoje naprednosti, premda su ga 
u Franceskoj odbacili oni isti muževi, 


koji su mu svojim radom ugleda 
pribavili. Pitanje je jednostavno: mora, 
| dući život ne poricahu ni sami evolucio- 


li pisac, osim umjetnosti, imati pred 


sobom i drugih ciljeva i drugih namjera ?| 


Flaubertovoj nauci, da je umjet- 


nost sama sebi svrhom, da drugih ten-. 
dencija ne smije imati, ,oprije se odmah: 
demokrat Lamennais, pisac odličan sa, 


žarke rječitosti u korist svih ljudskih 


patnika. Oprije se i G. Sand, Flaubertu | 
sprijateljena. Ova reći će njemu: ,Što: 
je umjetnost, dok srca nema ? Sunce 


sa kojega zrake ne dopiru". 


Pobija dalje pisac možebitne pri- 


govore pristaša Flaubertove teorije, pa 
veli: ,,Kad bismo onako na prečac, 
svaku idealnost i svaku tendenciju osu- 
dili, mi bi cijenu pobijali velikom broju 


LL Hrvatsko Kolo“ 1908. 


ž | 
o trećoj točki, o 

Ne 
bi nam $e svidjali ni ,,Ciđd'' Corneillea, 
ni ,Iphig&nie" ili ,,Athalie'  Racinea, 
uzoriti radovi francuskoga klasicizma. 
Otele bi se našemu zanimanju Lamar- 
tineove romantične ,,Meditations  poe- 
tiques" sa pjesmom ,,Le Lac", koja će 
se čitati, dok bude francuzkoga jezika. 
A po gotovo, takovom kritikom  pro- 
padoše svi veliki satiričari. . .' 


Nema pisca ma kakova glasa u 
svijetu, koji nije imao pred očima oso- 
bitu tendenciju u pisanju. ,Jedini je 
Maupassant prije svoje ludosti savršeno 
ravnodušan prama predmetu, o kojem 
piše". 

Sada se pisac obazire na našu knjigu, 
pa kudi Zolinu stazu, kojom se mnogi 
naši pisci uputiše; te kao što se onaj 
upusti u opisivanje čovječjega kala, 
»tako: i gdjekoje vješto pero naših 
književnika na površinu kadgod izba- 
cuje vruću pjenu erotičnu. Vidjeti je i 
još drugo“. Prigovara pisac mladim 
sveznadarima, što ,natežu žice dvo- 
umljenja pred licem Boga istinitoga“, 
što uzimlju ,kao čisto dokazanu istinu 
teoriju o općenitoj evoluciji“, što se 
kunu na riječ Haeckelovu. Boga i bu- 


nisti, kao što ga poriču neki naši pisci. 
A veliki njemački matematičar Gauss 
piše: ,,Kratki san, što mi zovemo ži- 
votom, tekjepreludijpravomu 
životu, jamstvo nam je najtvrdje 
ljepšoj metamorfozi u buduće“. 

Za tim dolazi oštra kritika proti 
Oskaru Wildeu i proti Nietzscheu. 
Ojara se Nodilo na germanstvo, koje 
radja ovakove čudne tipove književne 
i umjetne. Ruga se njihovoj etici, koja 
gradi moral na životinjskim navikama. 
Po njihovu bolesnu mišljenju u povijesti, 
sve što je bilo, moralo je biti, za njih 
je Nero bio ,,kulminantni čovjek staroga 

vijeka' ,,Neminovni udes, gvozdeni de- 
terminizam vlada dogodjajima ; ljudskoj 
slobodnoj energiji mjesta nema, pa ni 
ljudskoj savjesti nema suda prekornog““ 

,,Svakako takovu književnu slo - 
bodu, — zaključuje Nodilo, — mi ot- 
klanjamo. Ona nas ravno vodi iznova 
k poganstvu“. ,,Naša civilizacija počiva 
u glavnome na traženju ljudske pravice 
i na etičnom istanjenom osjećaju, čime 
kršćanska misao svijet obdari i obogati“. 
.Nauk Kršćanski, osudjujući moralno i 


»Naš ,,Savremenik“ pušta da: u njemu 
Svaki pisac, svaki kritičar uzme svoj 
način i svoju volju, ali za takovo 
pisanjenije“ (11). ,,U našoj knjizi, 
valjda poticanjem neograničenog  ar- 
tizma, mah je uzimala neka ljubavna 
igrarija“. To je sve već do dosade ispje- 
vano. » Uvijek iste fraze, isto puteno 
čeznuće kopirano od pogana. Ovakovoj 
skladbi davnih i novijih majstora gdje- 
koja vartjacija ne bi valjda bila na štetu“, 
kaže finom ironijom sam pisac, pa iznosi 


ukopavajući strasti nedostojne, privali | kao novost vapaj Zolina pitomca Huys- 


grobnu ploču ne samo na njih, većina 
prljavu knjigu. Slijedi iz toga, 
da se Širom obrazovana svijeta pro- 
mijeni i estetični književni ukus. Zaba- 
čeno je ono, što danas zovu pomrnogra- 
fijom, pa i perverznošću i što ne bijaše 
ni malo zazomo književnicima drevnih 
vremena“. ,,Slobodna volja u 
književnika danas ne smije 
da sidje do starinske ero- 
tične nizine, do garavih li. 
kova, pošto je ovo u umjet- 
ničkom viduružnoinesnosno 
većini modernihljudi“. 

U Franceskoj je nemoralni roman 
bio tek prelazna zabluda, danas, što je 
nemoralno tiskano u Franceskoj, to je 
iz pera pofrancuženih tudjinaca, 

»Para_ pornografična sada drugdje 
guši. Na drugim je mjestima zavladala 
raspuštenost u životu“. To se opaža u 
Njemačkoj, u Engleskoj i u . Americi. 
Tamo je život iskvareniji, nego li je bio 
kod starih pogana“, Ali na svu sreću, 
kako je vidjeti iz oštrih osuda, moderna 
savjest ljudska i dobar ukus svuda se 
buni proti prljavštine uskrsnutog - po- 
ganstva“. 

Sam pisac je opazio, da bi mu netko 
mogao nanijeti iz samog ,,Savremenika“ 
veoma mnogo primjera uprav onakove 
poganštine književne, koju on osudjuje, 
pa se je požurio da to predusretne: 


mansa, preobraćena Bogu:  ,,Gospode, 


smiluj se na kršćanina u dvoumici, na 


nevjernika, koji bi .htio vjerovati, na 
doživotnog robijaša, koji se ukrca sam 
u noći pod nebeskim svodom, gdje više 
ne svijetli nego izgubljena nada“, 

Za tim čitamo još jednu stranicu 
o udjelu ljubavi u književnosti, gdje 
priznavši, da je kršćanstvo rasčistilo 
te ljudske osjećaje, sredilo ih, i sredilo 
ih do samog dramatskog trzaja, zaklju- 
čuje ovu svoju raspravu: ,;Što se tiče 
opjevane ljubavi, to po titmu bilo ka- 
kvom ili klasičnom ili romantičnom, 
ili artističnom, ružno je u knjizi ono, 
što je ružno na sijelu ugladjenog i pi- 
tomog društva. Autonoman je knji- 
ževnik, aligastežedobarukus“. 

Kad je čovjek sve ovo mirno pro- 
čitao, onda se je morao pitati: a gdje je 
ta dokazana sloboda, potpuna sloboda 
bez spona vjerskih, patriotskih, didak- 
tičnih i svih drugih, koju je uzeo braniti 
naš pisac ? 

On je primjerima dokazao, da nema 
krijiževno-umjetničkih djela bez jasno 
izraženih vjerskih nazora, da su najveća 
književna djela puna vjerskih načela 
dotičnih pisaca, Ogradio se je proti 
krivom, frazerskom patriotizmu, ali se 
je izjavio za pravo otačbeništvo, kako 
ga mora zastupati svaki narodni knji- 
ževnik. Odbio tako zvane znanstvene 


nazore o svijetu, o Bogu, o moralu, kako 
ih zaslupaju tako zvani modernisti, 
i dosta je oštro istupio proti svim pred- 
stavnicima modernizma. Na koncu za 
ljubav se izjavi, da ona mora biti pri- 
stojna, kako dolikuje kršćanskom društvu. 

Dakle postavio je granice na sve 
strane: ovdje dobar ukus, ondje krš- 
ćanske nazore, ovdje zdravu ljubav 
prama otadžbini, ondje pristojnost. U 
jednu riječ: pobio je nerazložitu 
slobodu i time je osudio rad prve i druge 
godine ,,Savremenika“. Priznajemo, da 
je pisac izabrao veoma lijep i uspješan 
put, đa se mladja generacija, koja je oče- 
vidno bila zalutala, uzmogne — povra- 
titi starim idealima ljepote i dobrote. 

Te iste nazore je učeni pisac za- 
stupao i u petom broju istoga ,,Savre- 
menika“.  ,,Moderna  plemenitija duša, 
piše on, odbija književna ,,bacchanalia“, 

Govoreći o samom začetniku na- 
čela: ,,Part pour Part“, Flaubertu i o 
Balzacu, “ veli: ,Oni se ne otresoše 
zakona etičnih i besjede pristojne ; sva- 
kako ne htjedoše obnoviti otrcani pa- 
ganizim. Osjećahu, da nam je krš- 
ćanstvo u amanet dalo viši 
moral, te do nekud promije- 
nilo i književni ukus“. 

Obara se mladenačkim žarom na 
zastupnike obnovljenoga  paganizma u 
lijepoj knjizi talijanskoj i franceskoj, 
proti  Carđucciu, Stecchettiu i D* An- 
nunziu,  Verlainu_ i  Baudelairu: ,A 
čudan bi bio prohtjev, da si mi našu kuću 
književnu raskućimo prema uzoru, što 
nam ga oni pružaju. U našem primorju 
velik je doista uticaj italske misli, no 
ne će dati Bog, da se našoj književnoj 
omladini oko srca savija bludna sa- 
moživost jednoga DAnnun. 
zia“. 

Stari naš učenjak lijepo je poučio 
mlade nadljude o granicama prave književ- 
ne slobode. Za takovu razložitu slo- 

[bodu nije samo profesor Nodilo, nego 


su za nju zauzeti i oni ,,ljuti cenzori 
i prigovaratelji“, proti kojima je tobož 
napisao. svoja dva krasna i uvaženja 
dostojna članka. 


& 


NAŠA POLITIČKA KRIZA, na- 
pisao Srećko Zindl. — Ako se 
osvrćem na ovaj članak, koji spada u 
jednu smotru, kakova je ova, ali ne spada 
u književnost strogo uzetu, činim za to, 
jer sam u njem opazio jasnu potvrdu 
onoga, što je Nodilo ustvrdio za Ni- 
jemce, da su naime ,,artistes des mots““. 


Evo primjera: ,,Kako svaka nova 
kulturna epoha daje novu sadr- 
žinu starim pojmovima, kako 
ona mijenja vrijednost po- 
jedinih pojmova po naše miš- 
ljenje i osjećanje, tako je ona bitno 
morala utjecati i na našu politiku“. . 

Kad sam to pročitao, stao sam, pa 
sam se zamislio i počeo pitati: što to 
znači 2 Nisam mogao nikako dokučiti 
smisao tih riječi. Pisac tvrdi i još pod- 
crtava, da se sadržina pojmova 
mijenja, da se mijenja njihova 
vrijednost!! Pojam je nešto ne- 
promjenljivo, vječno. Sve se može mi- 
jenjati, samo ne pojam. Pojam trokuta 
je isti danas i otrag dvadeset vjekova, 
njegova je sadržina nepromjenljiva. U 
pojmu je trokuta sadržano : lik zatvoren 
sa tri stranice. To je bilo za Archimeda 
i danas je to jedini sadržaj pojma trokut. 

Zato sam pohlepno čitao nastavak 
toga članka, da. vidim, što te riječi znače. 
I dokučio sam, Pisac nazivlje politiku 
hrvatskoga naroda do riječke rezolucije 
politikom romanticizma, a ono 
što je za njom slijedilo, politikom rea- 
lizma No romanticizam. i realizam 
su pojmovi, koji nemaju nikakova sa- 
veza sa politikom. To su dvije struje 
ili škole u književnosti i umjetnosti, 

poznate i književnom lajiku. Da pisac 
uzmogne ta dva u književnosti poznata 
pojma prenijeti na politiku, i ako s po- 
litikom nemrzju posla, on je stavio na- 
čelo: ,,da kultura daje novu sadržinu 
starim pojmovima, da mijenja njihovu 
vrijednost“. On je tu teoriju, koja je u 
sebi protuslovna, iznio na vidjelo, samo 
da može jedno lijepo i u književnosti 
poznato ime nadjeti jednoj političkoj 
struji. Sutra će nekomu pasti na pamet, 
da tu istu političku struju, koju pisac 
zove romantičnom, nazove kla. 
sičnom, i eto nam nove promjene u 
vrijednosti i u sadržini pcjmova. 

Dobro je naglasio prof. Nodilo, da su 
Nijemci: ,,Artistes de mots“, a G. Zindi, 
ako me ime ne vara, kao porijetlom tako 
je i u ćudi pravi Nijemac ili barem učenik 
Nijemaca. Njegov članak dalje zadire 
u politiku, pa ne spada u književni obzor, 
Tim manje spada razlaganje tih teorija 
ovamo, kad to što čitamo u ,,Savreme- 
niku“, mogasmo sto puta čitati u po- 
litičkom ,,Obzoru“. 


* 


Sad bi morao govoriti o čisto knji- 
ževnom radu u ,,Savremeniku“. 

Tko prispodobi ovogodišnji ,,Savre- 
menik“ sa lanjskim i predlanjskim, taj 
uvidja odmah neku razliku. Treba uzeti 
pisanje te smotre ukupno, a ne tek ovoga 
ili onoga pojedinoga pisca. Meni se čini 
kao da su i pisci ,,Savremenika“ osjetili 
nesavremenost one isključivo moderni- 
stičke struje, koju su zastupali lani i prek- 
lani. Je li na njih uplivao zdrav razum 
predsjednika književnoga društva Nc- 
dila, koji je u lijepoj formi opomenuo 
svoje mlade drugove, da u modernoj 
kršćanskoj udružbi non omnia de- 
cent? Da se treba obazreti i na osjećaje 
čitatelja ? Ili je odjeknuo i kod nas glas 
kongresa držanog u Parizu, da se digne 
prosvjed proti širenju pomografskih pu- 


blikacija > Ne možemo bez podataka suditi, 
ali je karakteristično da se u Franceskoj 
diže ,,la Societ€ des gens de leltres“ proti 
književnim svinjarjama, a predsjednik 
našeg književncga družtva perorira proti 
neobuzdanoj slobodi, te stavlja i umjet- 
nosti potrebite granice. Kroz devet bro- 
jeva ,,Savremenika“, koji su izašli do 
danas, moralnih rugoba i umjetničkih 
nakaza imade za tri četvrtine manje, 
nego lani. Ali ih na žalost imade jošter. 

Najgnjusnija stvar jest onaj ulomak 
iz romana ,,Baština“ Iva Cippica. Može 
ga Begović hvaliti i slaviti, koliko mu 


| drago, ali ovaj komad romana, što ga 


čitamo u ,,Savremeniku“, nijedan pri- 
stojan čovjek ne bi pripovijedao u pri- 
stojnu društvu, a to je i za ,,Savremenik“ 
ove godine postalo pravilo. 

Imade još amo tamo, čemu bi se 
moralo prigovoriti, ali veći dio pripo- 
vjesti su ugladjene i pristojne. I Careve 
»Nove borbe“, i Borothina ,,Poveretta““ 
i Šimunićev ,,Alkar“, i Petrovićev ,,Jaz“ 
i Pogačićkin ,,Jedan život“, a da ne spo» 
minjem manje crtice, stvari su, koje se 
dadu čitati i u najotmjenijem društvu. 
Tu može čitatelj zabaviti koješta drugo, 
pravaš će stalno zarežiti, kad: usčita 
u ,,Proscima“ Turićevo sarkastično iz- 
rugivanje pravaštvu, ali s moralnog i 
umjetničkog pogleda to se može čitati. 

Mnogo pjesnika se je pojavilo i ove 
godine, ali s vrlo malo pjesama. Tresić 
Pavičić, dosljedan obožavanju ne- 
besa, pojavi se ,,sunčanom dramom u 
jednom prizoru: Buntovnici". U toj 
drami u jednom prizoru igraju tri ge- 
nija: Genij Sunca, Genij Zemlje, Genij 
Marta, a pozornica je ,,planetarni sun- 
čani sustav". U krasnim stihovima 
kakove samo Tresić znade stvarati, raz- 
govaraju ta tri Genija posve prijateljski 
o politici i o filozofiji, o sudbini ze- 
maljske djece i djece na Martu. Na koncu 
Genij Sunca im dovika: 


Vršite dužnost. A svrhu i brige djece 
vam plašne 
Pustite meni, kojem Beskraj ih povjeri. 


I zbilja ; sve je teklo dalje kao što 
i prije. 

Milan Begović se je takodjer 
javio jednom pjesmom : ,,Legendom pla- 
vih očiju". Po naslovu se već vidi, da 
je ostao vjeran svomu žanru. Pjeva 
propast svojeg duševnoga blaga, svojih 
čuvstva i osjećaja. Ove dvije pjesme 
su dostojne jedne književne smotre, i 
po obsegu i po bujnosti dikcije i po žaru 
fantazije. 

Iza njih dolazi ponosno Vladimir 
Nazor. Opjevav lani naše stare gra- 
dove, ove godine je stao pjevati stare 
junake. ,,Savremenik'' je iznio dvije 
njegove pjesme: ,,Svačić' i ,,Kraljicu 
Lepu?'. Nazoru godi pjevati mite i le- 
gende. U njima se je uživio. Mašta tu 
imade mnogo šire polje, da gradi pe 
njemu zlatne kule. 

I Rikard Katalinić Jeretov 
ostao je vjeran suradnik ove smotre. 
On se je pojavio četiri puta. Ali naj- 
snažniji je duboko osjećanom pjesmom 
»Jadranu i njegovim otimačima“. 


Mladi Jozip Miličić u pjesmama: 
,»»Procesija' i ,Pergola" još se uvijek 
bori sa svojom majkom, jer mu je usa- 
dila u srce vjeru u Boga i u budući život, 
čega bi se on rada otresti, ali ne može. 
Ti su osjećaji preduboko u srce urezani, 
a da ih može ko mu drago iz njega iš- 
čupati. 

Drag. M. Domjanić, M. Sa 
bić, D. Sirovica, Radulović, 
Stj. Kralj, Velj. Petrović i još 
koji pjesnik, koji mi ne pada na pamet, 
utaman se vrstaju medju modernističke 
pjesnike. O vrijednosti njihovih  pje- 
sama može čitatelj suditi po svojem 
ukusu, ali da oni ne spadaju u kolo, u 
koje su zapali, to je na dlanu. Vise imade 

romantike u njima, nego u pjesnika 
razglašenih s romanticizma. 

I Domjanića ,,U predvečerje", i 
,Stare pjesme", i Sabićeva ,,Tajna?“ i 
Radulovićeva ,, Večernja pjesma', i Kra- 
ljev Lirski motiv'* diše đuhom sredine 
prošloga vijeka. 

Na polju književne kritike  ,,Sa- 
vremenik je iznio novoga rainika Da- 
nila Marjanoviča, koji vjerno koraca za 
stopama starijeg Marjanovića, Milana. 
Mladji Marjanović ukrasio je ,,Savre- 
menik' prikazom D' Annunzieva 
»»Broda''. 

Lunaček piše o umjetnicima : Bor- 
štniku, glumcu, i Krizmanu, sli- 
karu, dok Milan Marjanović obradjuje 
VI. Vidrića. Begović nam prikazuje 
Cippica, kao boga Pana. To sve se 
dade lijepo čitati, ali moram se pri koncu 
osvrnuti na članak Stanka Miholića, 
uvršten u trećem broju, pod naslovom : 
»Prirodne nauke i medjunarodna po- 
litika??. 

Pisac ove rasprave odaje, da duboko 
roni. Znanost, ili ono, što pod znanost 
dolazi, nije indiferentna za život budi 
pojedinca, budi cijelih naroda. Znan. 
stvene teorije su za to, da se proveđu 
u život. Čisto spekulativnih znanosti, 
osim astronomije i valjda metafizike, 
nema. Miholić razglaba_ Darwinovu i 
Nietzscheovu teoriju, uz koju sam 
pristaje. No on je Shvatio, kamo nas 
mora dovesti nauka tih dvaju sjevernih 
učenjaka, pa kaže: , Obje ove aristo- 
kratske nauke i Darwinova i Nietz- 
scheova u teoriji dosta su be- 
zazlene (??), ali mogu biti i 
pogibeljne, kad se stanu pri. 
mjenjivati i provoditi u 
praksu. Moderni imperializam nije 
ništa drugo, nego primjena spomenutih 
dviju nauka na politiku". 

Svaka nauka se kuša u praksi. 
Jedna nauka ne može biti u teoriji be- 

zazlena, a u praksi pogibeljna. Što je 
zlo u praksi, to je zlo i u teoriji. Pisac 
vidi, kamo vodi i Darwin i Nietzsche 
sa svojim teorijama: đo opravdanja 
svakog nasilja, do uništenja slabijega, 
do potpunog ropstva, kakvo vladaše 
za staroga poganstva. Krivo imade pisac, 
kad govori, da te teorije samo mogu 
postati pogibeljne; one jesu ne samo 
pogibeljne, nego uprav ubitačne, ne- 
moralne, čim se provedu u život. 
Pisac sam, videć sve posljedice 
omiljele nauke, prestrašen hoće da nadje 
argumenata na njihovu obranu, pa pišc 
»Prirodne nauke _ i Darwinizam (kao 
da je Darwinizam isto, što i prirodne 
nauke) u koliko možda (!!) brane 
iopravdavaju imperializam, 
u toliko ga ruše i razaraju, 
jer nije isključena (!) moguć- 
nost, da se jakina jačega na 
mjeri". Tko ovdje može dokučiti 1o- 
gični spoj izmedju razaranja imperija- 
lizma i mogućnosti, da se jaki na 
jačega namjeri 2 Ja toga razumjeti ne 
mogu. U koliko se Darwinovom i Nietz- 


scheovom naukom opravdava, da jači 
nadvlada jakoga, u toliko je ta teorija 
pogibeljna i nemoralna. Takova nauka, 
kad prodre u mase, mora dovesti do 
anarhije, do divljaštva. Pisac, da po- 
krije to sve, na koncu kaže, da ti nauč- 
njaci nisu tako mislili. Lijepoga mi 
opravdanja !! 
KJ 


Na koncu bi morao koju riječ pro- 
govoriti o ocjeni ,,Hrvat. Kola" iz pera 
nekoga gospodina D. P. Taj veoma cije- 
njeni gospodin u više brojeva ,,Savre- 
menika'' bavi se svim trim do sada 
izišlim  godišnjacima ovoga zbornika 
kritizujuć s desna i lijeva i sijekuć, kako 
narod kaže od trbuha, bez milosti. Pošto 
je o toj kritici bilo govora u ,,Glasu 
M. H.', ne cijenim potrebnim baviti se 
i njime. Svaka moja riječ mogla bi se 
uzeti kao samoobrana, jer je pisac i od 
moga mesa otkinuo komad. A ja se 
nisam vikao braniti bez prijeke nužde. 


Zagreb, u rujnu 1908. 
Kerubin Šegvić. 


PARADOKSI U IVEKOVIĆEVOM ,,S PUTA PO ITALIJI“. 


Svaki čovjek ima dvije domovine : 
jedna mu je ona, u kojoj se je rodio 
a druga je — Italija. 


Henrih Sienkistwici. 


Ne znam, da li sam doslovce vjerno | sko doba za Neronova vladanja i Život 
naveo Sienkiewiczeve rijeći, ali se dobro | ondašnjih kršćana u rimskim katakom- 


sjećam, da se je ovim komplimentom 
glasoviti pisac zahvaljivao rimskomu gra- 
donačelniku, kad ga je municipalno vijeće 
imenovalo počasnim gradjaninom Rima. 
Čitateljima njegova romana u Quo va- 
dis sigurno je poznato, da su Talijani 
podijelili to odlikovanje Sienkiewiczu za 
njegovu zanosnu ljubav i ono savjesno, 
tom ljubavi prožeto poznavanje pred- 
meta, kojim je u svojoj knjizi opisao rim- 


bama ; podijelili su mu to i za njegove 
lične simpatije, koje on pokazuje i na. 
prama današnjoj, mođernoj Italiji. Neka 
se ne boji naš gosp. Iveković, da i njemu 
koje municipalno talijansko vijeće što 
slično ne ponudi. Oni bi ga, po mom du- 
bokom uvjerenju, dobro izlemali, pa bilo 
to i zaplotnjački, iz busije, kad bi samo 
pročitali njegove bilješke ,,S puta po 
Italiji" i kad bi se, recimo, samo usudio 

da opet oblazi prljavim ulicama njihovih 
gradova. Ja, kao njegov sunarodnjak, 
kad bi me slučaj namjerio, da prisustvujem 
takovu lemanju, ispovijedam bez uste- 
zanja, da mu ne bih priskočio u pomoć 
za ljubav prama istokrvnim njegovim 
ledjima ; a kad bi me pozvao, da svje- 
dočim, odgovorio bih mu : Dragi moj go- 
spodine ! nekomu ljupci, nekomu bupci! 
Tko što ište, to i nadje. 

Kad kažem ovako, da bih pojmio i 
donekle opravdavao to presumpativno 
ogorčenje Talijana na našega slikara, 
hoću time da kažem, da se ni meni Hr- 
vatu ne čini, da je sve na svome mjestu 
u njegovom pisanju. Ponavljam prvu 
riječ iz naslova ovoga osvrta: para, 
doksi! Da, mnogi prenerazujući para- 
doksi prepliću njegova putna zapažanja. 
Neki od ovih paradoksa počivaju na ne- 
istini u historijskom pogledu, drugi su 
zagrižjivo uvredljivi po talijanske na- 
rodne osjećaje. Kad bi ovi stajali u pod- 
listku kojega političkoga dnevnika, ne ću 
nijekati, da bi možda u tom slučaju iza- 
zvali i u meni veselo raspoloženje prema 
namjeri i namjeni njihova autora ; ali 
ovako kad ih čitam u jednom izdanju 
uzvišene narodne institucije, kakova je 
»Matica Hrvatska", tiskaju mi pero u 
ruke, da ih pobijam i da svoja pobijanja 
iznesem u samom Matičinom glasilu. Ne 
radi se ovdje o kakovoj obrani ni u kojem 
slučaju ; ne radi se ni o kakovoj navali 
na mišljenje g. Ivekovića, a još manje 
o ispravljanju toga mišljenja. Po srijedi 
je čast i dostojanstvo naše Matice, kojoj 
mora da je stalo do toga, da joj ni najljući 
narodni neprijatelj ne podvali, kako ona 
historij.kim  neistinama tobože  omalo- 
važuje njegovu kulturu i neopravdanim 
izrugivanjem (u tako ozbiljnoj grani, 
kao što je književnost) vrijedja ka- 
rakter čita ve rase. 

+* 

Iveković putuje sa svojim prijanom 
Mencijem u Rim, prije svoga odlaska u 
Pariz, da se ,,malo nadivi starim majsto- 
rima,“ a uz put da sa svojim drugom vidi 
»,one prirodne ljepote, za koje (sic !) to- 
liko pripovijedaju oni, koji su tamo bili??. 
Ono, što je vidio i čemu se je divio u Ita- 
liji, cijenio je vrijednim, da nam iznese 
u svojim bilješkama poglavito s razloga, 
što stari majstori nisu baš uvijek takovi, 
da im se pod svaku cijenu diviti. moraš, 
i što Italija nije nikako zemlja neobičnih 
prirodnih krasota, kakovom je prikazuju 
od stoljeća. To je, veli, njegov sud, iz- 
vorafi i sopstven sud, koji nije uplivisan 
ni izazvan sugestijom bud kakova čitanja 
vodj4, putopisa i ilustrativnih geografsko- 
etnografskih djela. Iveković hoče da misli 
svojom glavom : nije sve istina ni sve 
onako, kako to neki ter neki nama pri- 
kazuju, a prikazuju onako, ne, jer bi o 
tome osvjedočeni bili, nego jer su to tako 
drugi i treći prije njih prikazivali i po- 
navljali : ,,Ići svijetom, a svemu se kla- 
njati nako, kako to neki mudraci hoteći 
svemu biti sudije, propisuju, znači za 
mene biti — majmunom'. ,Ako ti imaš 
zdravo oko, zdrav razum i srce, to tebi ne 
treba tek nekog, tko će ti diktirati, 
što je lijepo, a što nije...“ Primjer : 
»Napoleon, koji je u istinu bio veleum, 
izrekao je prije sto godina krilatu frazu: 
da će za sto godina Evropa biti ili repu- 
blikanska ili kozačka. Pa što vidimo ? 
Niti smo danas u republici, niti smo ruski 
kozaci“. 


Već iz ovih piščevih programnih. 


riječi izbijaju tolika ,,iznenadjenja“, da 
se čisto ne možete snaći, ako ste išta o 
Italiji čitali, a osobito ako ste je propu- 
tovali unakrst. A kad na koncu proštijete 
onaj primjer o Napoleonu, koji vas se 


medju ostalim doima onako, kao kad gle-| 


daje napoletansko derište gdje mimo i pri- 
vidno sasvim ozbiljno ide obalom, dok mu 


440 


na jedan put ne sune mozgom (vrag bi 
znao, s kojega psihičkog uzroka), da svoj 
prosti hod pretrgne podvostručenim maj- 
storskim ,,saltom mortalom“, — kada to 
proštijete i dalje nastavite, onda vidite, 
da su ta ,iznenadjenja“ paradoksi, lo- 
gični i psihični paradoksi. To je najblaže 
rečeno, a evo zašto: Gosp. putopisac 
hoće da govori kao ,,sudija“ o prirodnim 
i klimatskim osebinama apeninskoga po- 
luostrva na putu, što ga prevaljuje br- 
zovlakom iz Zagreba preko Mletaka u 
Firencu, gdje se zaustavlja 2—3 dana, i 
dalje u Rim i Napulj, gdje boravi valjda 
isto toliko vremena. Uz to je bila još 
zima, vrlo oštra zima. Mi se čudimo, da 
ne rečemo, divimo, gosp. putniku, koji 
svojim okom i svojom oštrinom opažanja 
može toliko i tako daleko vidjeti iz svoga 
kupeja, što prije njega svi drugi, Talijani 
sami, pa Nijemci, pa Francezi, pa En- 
glezi, da ne spominjem ostalih, ili nisu 
opazili, ili su opažajući krivo vidjeli. Za 
nas je to očito paradoks: mi znamo, da 
treba po mogućnosti ići pješice, praviti 
izlete, boraviti više vremena, i zimovati 
i ljetovati, i vidjeti sve zakutke i sve_kra- 
jeve uzduž i poprijeko (jer ih ima svagdje 
i lijepih i ružnih), da uzmognemo  po- 
prječno suditi o ljepotama ili rugobama 
jedne velike zemlje. Mi znamo, da treba 
mjeriti svaki dan,. pa i po više puta, to- 
plinu i ostale atmosferične promjene za 
sve četiri godišnje dobe, da se na koncu 
izjavimo o podneblju koja zemlje, i koliko 
je vedrih i oblačnih dana i t. d. Da u 
južnoj Italiji to podneblje nije mnogo 
različno od onoga nekih primorskih mjesta 
južne Dalmacije, i to je za nas paradoks, 
jer mišljasmo, da ne treba toga baš doka- 
zivati nama južnjacima, a napose onima, 
koji su u školi učili geografsku širinu. 
Ubijeni u pojam ostajemo istom onda, 
kad nam gosp..obretnik otkriva, da je 
zima u Napulju, “,upravo tako kao kod 
nas u Zagrebu“, da je ljeti vruće kao kod 


nas, samo možda malko vriće. On na- 
vadja za to gole fakte: jedne zime, kad 
je u Zagrebu bila rijetka studen (—140), 
išao je gledati u novine, kakostoji toplina 
u Italiji i na našem moru, i našao je: Na- 
pulj —4, Zagreb —10, Palermo -+3, ali 
Dubrovnik +4! Mi smo u svom životu 
katkada čuli i čitali, da je i u maju, čak 
u maju, padao u Napulju snijeg, pa nismo 
mogli doći do takva otkrića ; najviše.je 
to bio za nas senzacijonalan prirodni po- 
jav. Nismo mogli da izjednačimo ni pod- 
neblje samoga Spljeta sa zigrebačkim, 
jer u Spljetu kroz 20 godina pada možda 
2—3 puta pravi snijeg, koji traje par 
dana, dok ga u Zagrebu ima svake zime 
i traje na mjesece ; i ako nam je s druge 
strane poznato, da i u Spljetu. ima ta. 
kovih zimogroznih dana, osobito kad iz 
kliškoga grla zafijuče bura, da bi gosp. 
Iveković, kad bi se namjerio tu, pobjegao 
glavom bez obzira iz te južne Sibirije, 
a da ne bi kašnje bio u stanju (tako bi ga 
studen ofurila !) istisnuti iz svoje pameti 
ma ni jednoga ,,utiska“ o dalm. atmo- 
sferičkim prilikama. Što dalje kaže, da u 
Napulju, na otvorenom polju, nije zimi 
mogao vidjeti gdje cvatu i rastu citroni, 
i to nas iznenadjuje: sad vidimo, da smo 
bili u obmami, mi majmunski zanesenjaci, 
i da su to bila samo naša prividjenja, kad 
smo u februaru duž Goslipa i Mergeline 
svojim očima gledali bijele zaseoke i 
pred njima naranče i limune, koji su na 
sebi nosili i cvijet i zrele i dozrijevajuće 
plodove. 

A što je istom s našim opažanjima 
druge ruke, u pogledu društva, kulture 
i umjetnosti! Tu vidimo naš ,,error in 
radice": vrag nas je napastovao, da se 
za naš put opskrbimo nepotrebnom spre- 
mom iz povijesti, iz arheologije, iz po- 
vijesti umjetnosti i tko bi sve nabrojio 
iz čega. G. Iveković i ovdje otkriva no- 
vosti, same novosti : ,,Poslije puta, kod 
kuće, možeš i drugo čitati, da vidiš, kako 


se to njih (drugih) doimalo, a još ti onda 
ostaje svoj (sic!) sobstveni sud." Ne 
shvatimo ga krivo! To je kao da kaže: 
Uzmi koje ti drago književno djelo i 
nemoj za Boga čitati prije kakove poe- 
tike, stilistike, estetike, a nikako kritike 
o tome ili sličnom djelu, jer to ne će po- 
moći, a biti će na uštrb tvome sopstvenom 
sudu. Do vraga i te naše predrasude ! Mi 
smo cijenili, da su sve prethodne upute 
i obavijesti o objektu našega promatranja 
kao neka vrst naočala, što će nama krat- 
kovidnima ojačati vid, da zamijetimo, što 
ne bismo inače zamijetili, da dobijemo 
potpunu sliku i stvorimo pojam o njoj, 
naš pojam, koji se može slagati i ne sla- 
gati s onim drugih, prema tomu kako 
nam naš kriterij (koji ne prestaje time 
da djeluje, jer smo osedlali nos naoča- 
lima !) dopušta ili ne dopušta toga činiti. 

Iz ovoga, što smo dosele naveli, vidi se, 
da nije nikakvo čudo, što smo mi ,,maj- 
muni'' posve drugačije sudili Talijanima, 
nego li g. Iveković. I ovdje će nam do- 
zvoliti gosp. obretnik, da prestanemo go- 
voriti u prispodobama i metaforama. 
Uzimljem na nišan njegove tri četiri 
krupnije tvrdnje: Talijani su gnjusno 
nečisti ; Talijani nemaju ni stida ni ljud- 
skoga ponosa ni morala ; Talijani su narod 
kukavic4; Talijani nemaju kulture, oni 
dapače nemaju ni pravo, da o kakovoj 
kulturi uopće govore. Što se tu ,,može 
imenom kulture zvati, to je samo od 
stranaca.?' 

Da istakne svoju kompretenciju u 
ovim i sličnim sudovima, gosp. Iveković 
pripominje negdje na početku svojih bi- 
lježaka : ,Ja poznam odprije dobro Ita- 
liju, uSvakom pogledu, — al ovaj 
put hoću da gledam i sudim, kako ja 
hoću!" (Za nas majmune čudan psi- 
hološki paradoks, da je volja glavni 
izvor i pomagalo — sudjenja !) 

Istini za volju ne smijemo ovdje 
premučati, da .on kod nekih od gornjih 

tvrdnja izrijekom veli, da se to pogla- 
vito odnosi na južne Talijane, od Na- 
pulja dolje do Malte. 

Sve, što gosp. Iv. iznosi, nije do skraj- 
nosti neistinito ; ali što iznosi tako i to- 
likom  apodiktičnom  jakošću sudjenja, 
za nas je plod najveće novinarske površ- 
nosti, plod nepoznavanja, slabe spreme 
i odveć jake volje u — gledanju. 

Napulj nije čitava južna Italija : je li 
boravio u ostaloj : Kampaniji, Kalabriji, 
Apuliji, Siciliji 2 Koliko je tu boravio ? 
S kojom je vrsti pučanstva dolazio u 
dodiri jeli medju njim ži vio, jer se kva- 
litete jednoga naroda ne ograničuju na 
,»Starog mornara u napuljskoj luci“, ma 
mogao on za njega priseći, da je imao 
»Darem njekoliko milimetara nekakvoga 
blata na rukama i na licu", i da voda 
»Nije valjda nikad, izuzevši kišu, poškro- 
pila njegovo tijelo." Ovo će valjda biti 
ona savjesna tačnost, koju je gosp. Iv. 
crpio u njemačkoj kultvri koje- 
kakvih Stradnera, koji opisujući na pr. 
Dalmaciju, neprosvijećenu- još blagoda- 
tima te njemačke kulture (nijesu imali 
dosad vremena za to!), njene stanov- 
nike nazivlju trogloditima, a nji- 
hove stanove ,,Trogloditenspelunken' ! 

Upropastili su nas, pa nas još ovako 
javno insultiraju! Gosp. Iveković nije, 
istina, upropastio Napulja, nekmoli južnu 
Italiju ; on je sigurno i pomogao kojemu 
Napuljcu, da se toga dana pošteno na- 
jede davši mu ,,per maccheroni"? ; za to 
ne će njega nitko nis čega objedjivati. 
Ali ako ima gnjusobe, nemorala, bes- 
karakternosti u tim južnim krajevima 
(a ima toga svega ; talijanska ,,q u es- 
tione delmezzogiorno" nije od 
juče !), to je u prvom redu providnosni 
dar kulturnih naroda i još kuiturnijih 
vlada, koje su se tu izmjenjivale : dar 
Normana, Španjolca, Franceza, Germana, 
pa i dar same vlade Nj. V. pape-kralja, 
pod čijim su utjecajem ti krajevi naj- 

više stajali od bitke kod Beneventa. Da 
je gosp. putopisac htio da se blagohotno 
osvrne na ona naša putnička pomagala, 
recimo, malko na kulturnu i političku hi- 
storiju, pod drugačijim bi svjetlom bio 
gledao taj narod ; on bi, šta više, bio i 
za svoj narod mogao iz toga izbiti jednu 
zlatnu pouku i prikazati mu živim pri- 
mjerom, do kojega stepena može da po- 
nizi i duhovno i materijalno upropasti 
jednu naciju tudjinska sila i političko 
ropstvo. Onda bi mu se oni neoprani 
lazzaroni prikazivali s manje blata 
na sebi, a i to bi blato bilo blato tudje 
kulture ; onda bi on i simpatizovao s njima 
kao sa sužnjima, koji su sa sebe ipak 
umjeli skinuti okove ropstva. | maffija 
i camorraibrigantinašli bi kod 
njega drugačije, povoljnije tumačenje; 
možda bi u njima nazirao tragove izo- 
pačena viteštva ; možda bi u nekim cr- 
tama njihova karaktera (vjernost  za- 
danoj riječi, svetost tajne i dr.) prepo- 
znavao neke najviše vrline čovječjega 
karaktera uopće, koje su se na taj način 
izvrnule, izobličile u zlo, i opet bi bio 
uskliknuo : do svega toga dovodi ropstvo ! 
Za onu nečistoću njihovu i zamusanost 
i neurednost i lijenost bio bi našao malko 
objašnjenja u onim partijama kulturne 
povijesti, koje govore o utjecaju pod- 
neblja i klimatskih prilika: na čovječji 
život. Tu bi se valjda bio mogao uvjeriti, 


da su Germani onako ,čisti" poglavito 
stoga, jer su na sjeveru, a Talijani tako 


»gnjusni", jer su na jugu. I neke zapo- 
vijedi turskoga korana bile bi mu valjda 


ovako malo jasnije. Nada sve bi pak bić 


mogao podati mnogo zanimljivije za nas 
o napuljskom životu mjesto onoga pranja 
i cijedjenja sve napuljske gnjusobe, kojom 
da bi se ,,mogla sva Hrvatska pognjojiti?. 
Neka vidi, kako to umije u malo crta 
Renato Fucini, koji nije slikar: ,,Prvi 
utisak, što ga  primaš, kad ulaziš u 
Napulj, to je utisak, što nam ga podaje 


grad za svečanosti. Ona buka, onaj štropot 
onaj vrtlog kola i pješaka, što se natiskuju 
putem, čine ti se na prvi pogied kao pro- 
laznim pojavom, nešto izvan običnosti, 
neka uzbuna, demonstracija ili što ta- 
kovo. Podigni oči u vis: mirijada prozora 
S isto toliko pendžera, i šatori, što lepršaju 
na suncu, i lišće i cvijeće i tisuć izmiljelih 
lica utvrdjuju te u toj obmani. Žamor, 
vika, pucketanje biča zaglušuje te; 
svjetlost ti zablješćuje oči z tvoji moždani 
počinju kušati prve simptome vrtogla- 
vice, tvoja se pluća raširuju ; osjećaš se 
kao zanijet, da i ti sudjeluješ u toj za- 
nosnoj demonstraciji, da plješčeš, da vičeš 
Živio! ali komu ? Prizor, što se raz- 
vija pred tvojim očima, nema ništa iz- 
nimna, ništa izvanredna ; mirnoća je pot- 
puna, nikakva silna politička strast ne 
uzbudjuje ovaj narod, svatko ide za svo- 
jim poslom, govori o svojim stvarima ; 
to je dan kao svaki drugi, to je napuljski 
život u potpunoj svojoj redovitosti i 


ništa više.“ 


»»Čudan je ovo predio ! Kakova je to 


.šarometna smjesa od prekrasna i stra- 
“hovita, od odlična i najgorega, od ugodna 


i odvratna! Utisak, što ga duh prima 
od ovakove ukupnosti, takav je, kao da 
neprestano zatvaraš i otvaraš oči : tmina 
i svjetlost, svjetlost i tmina. Tu pokraj 
vrlo elegantne dame hrpa bijednika, slabo 
pokritih gnjusnim dronjcima ; nečist i 
smeće pod nogama, a gore nad glavom 
— safirno nebo; s jedne strane svjež 
vidik na more, s druge blijeda: lica ne- 
voljnika, što se natiskuju na otvor svoje 
mračne špilje ; onamo u dnu kolo prefri- 
ganih kicoša, što se oblizuje oko miri- 
save cvjetaričine košarice, i tu u blizini 
roj uličara u košulji valja se buništem ; 
ovdje te okrjepljuje zrak prokadjen mir- 
luhom narančina cvijeta, dva koraka na- 
prijed prigačeva tava razdire ti njuh ; 
turobna popijevka dojiljina, što dopire 
do tebe s cvjetnoga pendžera, . omam-, 


ljuje te ; snažno revanje magareće raz- 
bija ti uši.I tako bih mogao nastaviti bez 
konca." 

»Vanredna i zasljepljujuća razno- 
likost svega onoga, što daje u oko jednom 
došljaku u ovome kraju, tolika je, da on 
zbilja cijeni, da su se tu svi dogovorili, 
kako ne će jednu te istu stvar obavljati 
na isti način. Tu vlada posvema i u sveniu 
duh primitivne nezavisnosti ; svatko radi, 
što hoće i što mu bolje godi, a da se ni 
malo ne brine, da li će biti smiješan, ili 
će drugima prouzročiti kakovu zanovijet. 
Općinsko je redarstvo u tome haosu go- 
tovo nemoćno. Kovač prenosi svoju ra- 
dionicu nasred ulice, a to isto čine i svi 
drugi zanatlije ; stanari prizemlja, po- 
gnani od tmice ili malarije svojih jama, 
rastovaruju se na ulicu sa svojim pokuć- 
stvom, sa svojim psima, s mačkom, s ma- 
: garčičem, s peradi, s ovcom i tu stanu 
čantrati, česati se, raditi, spavati, jesti, 
probavljati i....: i tako od zore do su- 
mraka cio grad poprima lice neizmjerna 
dućana staretinara.? 

»U nekim ulicama nebo je skoro 
zastrto hiljadama komada robe, što je 
tu rasprostrta da se suši, da se zrači na 
konopcima potegnutim s jedne strane 
puta na drugu, pa se tu ti komadi cijede 
i blistaju pucketajući na vjetru, kao da 
i oni uživaju, što se gledaju napokon 
oprani na sunčanoj svjetlosti. U drugim 
ulicama promet je kojiput zakrčen svako- 
jakim zaprekama, pa ipak na silu skokova 
i pustih amo -tamo prolazi se, kreće 
se dalje i čeljad se smije, i nitko da bi 
mrmljao i nitko da bi se tužio, jer nitko 
nije prikoren niti haje za prikore, ako 
to isto i sam čini". 

Je P te, gosp. Ivekoviću, da je ovo 


daleko više slikarski i bliže istini, a ipak. 


ne tako gnjusno kao onaj gnjusni vrat 
vašega mornara? 

Iveković ne priznaje, rekao bih, Ta- 
lijanima ni humanitarnih čuvstava. Na 

str. 423. kliče on: ,Nigdje ptice! Što 
cijela srednja Evropa odgoji, — to na 
prolazu u južne krajeve većinom podje 
Talijanima u želudac". Bilo bi duhovito, 
kad bi bilo originalno, ali smo mi to i 
slično već više puta čitali po duhovitim 
Blitterima, pa nam je postalo malko 
i dosadno. I ogavno nam je postalo, otkad 
znamo, da ni milijuni Tierschutz. 
vereina ne bi mogli izbrisati neka 
nehumanitarna zlodjela humanitarnih na- 
roda, što ih oni počinjaju na čovjeku i 
njegovim pravima. Ovako su Talijani 
barem junaci u ubijanju — ptica i zečeva. 
Svako im drugo junaštvo Iveković po. 
riče. ,»Junaštvo u talijanskom narodu'', 
veli on, ,,to je poseban specijalitet. Tali- 
janac najvoli udariti ,iza ledja". Tali. 
janci ,imaju rekord u bježanju“ i t. d. 
Sve će to biti dobrim dijelom istina, u 
koliko se odnosi na ono junačenje 
bez cilja, prirodno surovim i primi- 
tivnim narodima. Ali da je Talijanac 
takav kukavica, kako I. hoće, on ne bi 
udarao ni iza ledja, plašio bi se i pile za- 
klati. Talijanski južni krajevi toga baš 
ne potvrdjuju. Obzirom na to ,,udaranje 
iza ledja" i na tu maniju bježanja prije 
bismo kazali, da je Talijan lukav i 
da skupo cijeni svoju kožu. Sasvim 
tim smijali bismo se s Ivekovićem nad 
onim bježanjem kod Adue, da nije u 
sprdnju uzeo junaštvo talijansko u nji- 
hovoj borbi za slobodu i jedinstvo Italije. 
To omalovažavanje, osim što je neozbiljno, 
počiva na posvemašnjem nepoznavanju po- 
vjesnih činjenica. Junaci su oni bili, ju- 
naci svoje domovine i. svoje slobode, 
žrtvom svojih života i patnjama muče- 
nika. To dokazuju burbonske i austrijske 
tamnice, progoni i vješala, ustrajne ne- 
prestane bune i oružani ustanci, ustanci 
potlačenoga pučanstva proti regu- 
larnim trupama jedne ve- 
like države, koju su k tomu poma- 
gale mnoge druge države i državice u 

Italiji, da očuvaju svoj opstanak na štetu 
talijanske misli. Ja se upravo čudim, kako 
bar nešto o tome nije čitao gosp. Iveković, 
i kad nije, kako je mogao uzeti u sprdnju 
nešto. što ne poznaje. Ili mu je valjda 
bilo do toga, da uzvisuje austrijsko ju- 
naštvo? A onda proti komu? Proti tim 
talijanskim kuncima? To su, kao i drugo, 
obični Ivekovićevi paradoksi. Za nas su 
i jedni i drugi znali biti junaci, i ,,Gari- 
baldijevci'' i ,,Radeckijevci"; ali naše 
simpatije mi danas poklanjamo radije 
onima, koji su se borili za svoj dom i 
slobodu svojega roda, nego onima, koje 
je na tu borbu tjerala državna nužda. 
Inače je djetinjasto ono, što Iveković, 
navodi kao dokaz nejunačke razmetlji- 
vosti kod Talijana, koje zove naro- 
dićem: Gledao je neke slike u ,,Aca- 
demia di belle arti'" o ratnim prizorima 
iz austro-talijanskoga rata, pa se ruga sli- 
karu i cijelom narodu, što na tim slikama 
»omraženi Austracisvuda bježe, dok su 
oni svagdje ,,eroi'', pobjednici. ,,Što to njih 
smeta", pita on, ,što su svagdje izvukli 
batina"? Mi se ovome slikaru (narod 
u to ne ulazi !) ne ćemo nipošto da ru- 
gamo s gosp. Ivekovićem, jer ga bolje 
od njega, slikara, razumijemo; pa ni 
ondje, gdje ga vidimo da uvećava svoje 
do komičnosti, jer uz nehotični smiješak, 
što nam nabire usnice, u našem se srcu 
istodobno javlja i skreno poštovanje 
spram slikareva rodoljubna čuvstva, koje 
tu vlada njegovim kistom. I oni pusti 
Viktori Emanueli, i oni pusti Garibaldi 
s njihovim gorostasnim pojavama, koji 
su posijani po ulicama i trgovima talijan- 
skih gradova, nalaze kod nas drugačije 
shvaćanje, slično onome, kojim tumačimo 
res gestas kraljevića Marka s nje- 
govom mješinom vina i lulom od osam- 
naest oka i u ruci s drenovinom suhom 
stotinu godina, iz koje curi istiještena 
voda. Narod lako idealizuje i uveličuje 
slaveći svoja junaštva. To je potreba i 


izliv njegove duše. Samo Iveković toga 
regbi ne shvaća, t. j. on neće da shvaća. 
Ali dok ne će da se služi psihologijom, 
za čudo je, da ne će ni historijom, gdje 
bi to potrebno bilo ; ili gdje se Služi, da 
to čini izvrtanjem i krivom interpreta- 
cijom činjenica. Na str. 145. veli, da 
»nema toga kukavičluka, kojega Talijan 
ne bi sebi u prilog iskitio i poljepšao', 
pa nastavlja dalje doslovno: ,Da tko 
ne posumnja u objektivnost (sic!) ova- 
kvoga mišljenja, vrijedno je spomenuti, 
što povijest priča o silnim ,,junaštvima'? 
u sredovječnim ratovima, koji su se u 
Italiji vodili gotovo bez prestanka. 1 
onda odmah citira Macaulaya: ... »rat 
je posve promijenio svoj karakter. Svatko 
je išao na bojno polje s osvjedočenjem, 
da će za koji dan od istih onih, protiv 
kojih se danas bori, biti plaćen, i da će se 
boriti protiv ovih, kojima je danas sa- 
veznik''. Da ne navodim dalje, kazat ću 
u kratko, da engleski esaijista govori tu 
o ratovanju plaćeničkih četa, o njihovim 
prividnim nekrvavim bitkama, gdje obično 
nije nitko zaglavljivao, u 16. i 17. stoljeću, 
kad su mjesto oružja odlučivali o uspjehu 
politički manevri diplomata, potajna sa- 
vezništva i politička varanja 
diplomata. Gdje je tu, molim vas, dokaz 
ičijega kukavičluka? Briga Ivekovića, da 
Macaulay raspreda o tome, kako je rat 
promijenio svoj karakter u ono 
doba ; briga njega, da on to veli u svom 
eseju o Macchiavelliju predstavljajući 
ovoga državnika kao prvoga reformatora 
talijanske (fjorentinske) vojske i strate- 
gije, koji nije htio da se onako ratuje. 
Briga njega znati, s česa to nije htio i 
koje su bile te plaćeničke čete, i da često 
to nisu bili Talijani i da je Macchiavelli 
upravo protiv ovih naperio svoje vojne 
reforme, jer su ti stranci poput arapskih 
skakavaca pustošili Italiju, podržavali je 
u ropstvu kao: stupovi tudjinske sile, 
koju je on snovao prognati s poluotoka 


_— — ———— > —— — 

obveznom narodnom milicom. 
On (t. j. Iveković, a ne Macchiavelli !) 
izvođi samo svoje saito mortalje 
u zaključivanju, što mu ga diktuje više 
njegova volja, nego li razum i znanost 
i znanje. Što njega briga, kako je to bilo 
u talijanskim komunama onda i prije, 
i da te tal. komune: Firenze, Pisa, Genova, 
Mleci povješću svojih ratova baš ne do- 
kazuju talijanski kukavičluk. 
Ovliko sam htio da kažem o Iveko- 
vićevu prosudjivanju Talijana, starih i 
modernih, istini za ljubav. Ako je on 
mislio time istaći svoj patriotizam i 
vrlina svojega naroda, onda je po- 
griješio u načinu. Ne treba kuditi Talijane 
ni naprezati se s dokazima o sibirskoj 
studeni napuljske zime, da na koncu do- 
kažeš, kako je i Dalmacija naša s našim 
morem i sva naša domovina, ako ne 
ljepša, a ono isto toliko lijepa kao i Ita- 
lija. Nije to potrebno činiti ni onda, kad 
udaraš na domaće majmune, kojima je 
milije tudje, jer je tudje, ma bilo i sto puta 
gore od svoga, narodnoga. I s ovim sam, 
velju, svršio svoju ,apologiju'' Talijana, 
ali nisam još izbrojio sve ,,paradokse' 
Ivekovićeve. Još su dva krupnija, što mi 
nikako ne dadu da ih mimoidjem. 


Na str. 135—6 govori o borbi kršćan- 
skoga svijeta s poganskim u prvim trima 
stoljećima poslije Isusa. Zove tu borbu 
najstrašnijom i najveličanstvenijom,nakon 
koje da je potlačena raja ušla u Rim 
kao pobjednica u znaku križa. Naprama 
toj borbi zove francesku revoluciju kon- 
vencijonalnom. 


Već iza ovih početnih misli, počimlje 
nam biti nejasno, kako Iveković u svojoj 
glavi zamišlja tu borbu i sva ona sredstva 
i načine, kojima se je vodila. Kad kaže: 
nakon tri stoljeća uljeze raja u Rim 
kao pobjednica, nehote se pitaš : je li to 
bilo na 1. siječnja 400. godine? I kad 
je tu prispodoba s franceskom revolu- 

cijom, nije li ta potlačena raja otvorila 
za svoj triumfalni ulaz u maršu na 
gradskim zidinama  prorove, ,,brecie', 
Kruppovim topovima? Na stranu šala i 
ironija ; ali ono, što iza ovoga slijedi, 
prikazuje nam se isto tako velikim histo- 
rijskim paradoksom, kao što bi bili veliki 
ovakovi i slični anahronizmi. Iveković 
naime odmah za tim raspreda doslovce 
ovako : ,,[ danom, kad je glava kršćanske 
Crkve, nasljednik Kristov, došao u posjed 
na Lateranu, kao priznati državni faktor, 
— cijeli je svijet okrenuo ledja staroj 
kulturi — i počeo iz temelja graditi 
sve (njegov je kursiv!), što danas 
ljudstvo im a, — sve iz temelja. Ništa, 
ni sitnice nisu uzeli od staroga Rima ; 
njega prepustiše skupa s umjetninama — 
zubu vremena i pustoj sudbini. Od toga 
dana — stari je Rim počeo biti, a to je 
i danas, samo uspomena'* — — — 


Zar ne, zanimljivo, potresno, novo? 
Šta su Delitscheva protukršćanska otkrića 
u pogledu Sv. Pisma naprama ovim 
»kršćanskima'' slikara Ivekovića? S če- 
tvrtim stoljećem postao je njemu na- 
sljednik Kristov priznatim držav. 
nim faktorom (i mi smo o tome 
nešto znali, ali nam se ovim otvara 
sasma drugi pogled) i onda..., onda je 
cijeli svijet okrenuo ladja staroj kul- 
turi i počeo graditi sve iz temelja, i 
danas je sve novo, sve, i sama ona lve- 
kovićeva ,,volja" i njegova slikarska 
umjetnost, pa možemo zaključiti : ljudska 
kuitura, t. j. današnja, ona, što živi, 
što jemi imamo, počinje s 1. siječnja 
400. god. ! A mi smo bijedni ,,majmuni' 
učili od drugih, da postoji strogi konti- 
nuitet nasljedja u kulturi čovječanstva. 
Nama su često knjige i ljudi kazivali i 
dokazivali nepobitnim  iznašanjem  či- 
njenica, da se je ta kultura od krapin- 
skoga čovjeka do danas razvijala poste- 
peno, padajući i dižući se iz svojih ruše- 

vina. Dokazivali su nam, da kultura 
grčka nije sva grčka, da je u njoj osnovka 
udaljenije, istočne, = babilonsko-asirske, 
feničke, egipatske i t. d., da se rimska na- 
dovezuje na grčku, da je svu tu pred- 
kršćansku pogansku kulturu Kristova 
nauka s temelja uzdrmala i doista oborila 
u ruševine, ali da ju je onda prikupila i 
moralno preporodila i pokršćanila. Iza 
lomljave i rušenja uslijed prvoga odlučnoga 
sudara poganstva s kršćanstvom nastaje 
zastoj u kulturi, napetosti se i opreke 
izravnjuju, slavodobitno kršćanstvo s osta- 
cima poganštine stupa u neko pri- 
mirje: namjesto propale imperije diže 
se organizovana Crkva i ona ju u svojim 
spoljašnim uredbama donekle oponaša ; 
poganski pisci nalaze sigurno zaklonište 
u ćelijama samostana, nalaze svoje pre- 
pisivače, svoje prve proučavatelje. A 
onda je nadošla renesansa 14. i 15. sto- 
ljeća. .I ona je na temelju onih ostataka, 
što ih je bilo kršćanstvo poprimilo i sa- 
čuvalo i na temelju novih otkrića iz ru- 
ševina te stare poganske kulture rekon- 
struirala njenu bit, uskrisila je na nov 
život, a plodove toga preporoda požnjeli 
su moderni narodi za svoje novije kulture. 
Ovoliko se i srednjoškolcima utuvljuje 
u glavu, pa kad Iveković tvrdi, da je sve 
na novo sagradjeno, da je sve, što danas 
imamo, novo, ,otkad je cijeli 
svijet okrenuo ledja staroj kulturi“, 
historičari bi se imali malko zamisliti 
nad dosadašnjim svojim teorijama — — — 

Evo napokon drugoga Ivekovićeva 
paradoksa. Gledajuči u modernoj galeriji 
slika u Firenci, kako su talijanski slikari 
na prizorima iz austro-talijanskoga rata 
napengali ,,Austriake'' kao kukavice, a 
svoje kao junačine, on pravim žarom 
austrijskoga patriote brani Austrijance, 
i završuje ovom refleksijom : ,,Mene je 
gledajući te slike mučilo mnijenje, 
što se kod nas Hrvata od neko doba 
uvriježilo, na ime: da se imamo stiditi 


naših ljudi, koji su svojom hrabrošću, 
kao vjerne sluge tudjina, samo sramotu 
nanijeli hrvatskomu imenu. Svukud su 
bili kao ,,panduri', tlačitelji tudje slo- 
bode ! Kao da je to kakav grijeh, ako tko 
nekome pošteno i vjerno služi, — pogo- 
tovo svomu zakonitomu vladaru, pa bio 
to ujedno i cesar austrijanski!... To 
nije nikakav grijeh, — naprotiv to je 
jedna velika krijepost, kojom se mi mo- 
žemo ponositi, i ako oni, kojima smo 
Služili, nisu toga znali onako cijeniti, 
kako bi morali". Kad smo to tako znali 
za druge, znali bismo, veli Iveković, i 
za sebe uraditi. A onda boreći se pod 
austrijanskom zastavom — borili smo se 
i za naše hrvatsko pravo. Kod Visa je 
austrijski admiral spasio Hrvatskoj Dal- 
maciju'. Taj histor. fakat da ne će izbri- 
sati nikakova politička moda. 

Daleko bih zašao, kad bih nanizao sve 
misli, koje mi izazivlje ovakovo pisanje. 
Dosta je za to citirani ulomak. Samo ću 
da pitam: Kakva je to obrana hrvat- 
skoga junaštva? Je li potreba za to snizi- 
vati čitav svoj narod do uloge prostih 
sluga, i samo sluga, pa bili ovi i 
vjerni i pošteni sluge? Zar bi grublje 
i manje istinito i manje dostojno bilo 
kazati: Hrvati su ispunjavali samo svoju 
podaničku dužnost, kao i drugi 
državljani, koje na to državni zakoni 
obvezuju? Ako su u ispunjavanju tih 
dužnosti bili i odviše revni, odviše 
junački i nesebični i požrtvovni naprama 
drugima, zar je i to dobro? Takove na- 
rode zovu benama. Imao bi šta da 
nas u tome pouči i program ovogodišnjega 
bečkoga Festzuga... Narod sluga, 
narod pokorne tegleće marve, to je za Ive- 
kovića idealni narod velikih krijeposti, 
narod za proizvadjanje konjske sile! Ne 
Ću dalje, jer mi se nad perom ,,grči pest", 
da se poslužim jednim njegovim izrazom 
iz polemike s dalmatinskim umjetnicima. 


KJ 


u 


O literarnoj kvaliteti Ivekovićevih 
putopisnih crtica cijenim da ću se naj- 
povoljnije izjaviti, ako kažem, da je 
prava grehota, što su one nagrdjene 
ovakovim  ,paradoksima'. Sa svojom 
živahnošću, . zbijenošču i odsječenošću 

sloga bile bi vrlo zabavno i ugodno štivo; 
a ona izrazita individualna nota. bila je 
njina osobita originalna odlika. Možda bi 
sve to pokvarila upravo ona njegova pre- 
jaka volja u opažanju i shvaćanju nje- 
govih putnih utisaka. Dr. VW. Lozovina. 


POLJSKI PISAC SLAVENSKE POVJESTI. 


Kod nas Hrvata, a i kod ostalih Sla- | slavensku svoju većim dielom  potla- 


vena gotovo je obćenita predsuda, da su 
Poljaci najlošiji Slaveni. Imade nas ,da- 
pače dosta, koji mislimo, da Poljaci nisu 
nikakvi Slaveni. Tako sudimo zato, jer 
i ne Slutimo, a kamo li bismo znali, da 
je medju Poljacima bilo, a da ima i danas 
ne samo takvih poznavalaca svih sla- 
venskih naroda, nego i takvih brani- 
telja slavenske kulture, a potom i svih 
slavenskih prava, kao možda u nijednom 
slavenskom narodu. Istina je, da su Po- 
ljaci već više od sto godina u svom po- 
litičkom radu gotovo posvema odieljeni 
od Slavena. Ali tu treba uvažiti, da do 
dana današnjega na žalost nijedan sla- 
venski narod nema slavenske politike, 
nego jedno radi posebnih svojih prilika, 
a još više radi toga, što politiku gotovo 
nigdje ne vode najsposobniji i najpro- 
Svjetljeniji sinovi naroda, svaki se je sla- 
venski narod na posebno svoje područje 
ograničio i u svoje posebne političke in- 
terese uvukao kao puž u svoju kućicu. 
Kod Poljaka uz Ruse to je još najrazum- 
ljivije. Poljska je naime bila prva ve- 
lika slavenska država, koja je imala i 
jake veze i dovoljno ugleda na evropskom 
zapadu, a Poljaci i poslie zločinačke po- 
djele svoje domovine zadržaše sa zapad- 
nom Evropom toliko veza po svojoj pro- 
sviećenoj, rodoljubnoj i bogatoj aristo- 
kraciji, da su prirodnim načinom u svojoj 
težnji za obnovom Poljske više računali 
na zapadno-evropske svoje prijatelje, re- 
cimo, na svesilne Napoleone, nego li na 


čenu braću.. 

Čitateljima ,, Hrvatskoga Kola" poznat 
je već novi slavenski pokret medju Po- 
ljacima po obširnom izvješću o kra- 
kovskom mjesečniku ,,Slavenski Sviet.? 
Sad će se moći uvjeriti, da je i prije toga 
mjesečnika i izvan kruga njegovih su- 
radnika i prijatelja bilo, i da ima ta- 
kovih Poljaka, koji su si stavili za ži- 
votnu svoju zadaću neoborivim znan- 
stvenim dokazima utvrditi kulturno pr- 
venstvo Slavena medju svim evropskim 
narodima, a u drugu ruku slavensku jav- 
nost upozoriti, da ono kulturno jedinstvo, 
za kojim sad, hvala Bogu, sve to više 
težimo, nije samo možda nedostiživi ideal, 
jer je takvo jedinstvo medju nama kroz 
stoljeća, dapače tisućljeća već postojalo. 
Za osvieštena Slavena nema valjda ve- 
ćega užitka, nego kad baš iz poljskoga 
pera čita ne možda kakav hvalospjev ili 
pjesničku himnu slavenskoj prošlosti, 
nego najstrožom znanstvenom metodom, 
mravinjom neumornošću i upravo go- 
lemom sveobćom naobrazbom napisanu 
znanstvenu radnju, koja uz pravo more 
potankosti ima u sebi ipak veliku i jaku 
struju, koja te zanosi i ne da ti se izgu- 
biti u valovima činjenica, struju, kojoj 
je ime: povjestnička istina. Riedki taj i 
neobični poljski povjestničar, kojemu šire 
hrvatsko obćinstvo ne zna valjda ni za 
ime, a koji bi već morao imati živi spo- 
menik u srcu svakoga obrazovanoga 
Slavena, profesorom je u Varšavi, a zove 

se Eduard Boguslawski, a djelo njegovo, 
o kojem će ovdje biti u kratko govora, 
zove se, što i jest: Povjest Slavena, Hi- 
storya Slowian. 


he 


Ob ćeniiš pogled na ,,Povjest Slavena“ 
Bogustla wskoga. 


Prema golemoj gradji, koju je Bo- 
guslawski obradio, i prema tolikim +-za- 
bludama, što ih je morao pobijati bilo u 
tekstu, bilo u opazkama, nije Povjest 
Slavena preobširna. To su u svem dva 
svezka, jedan s 532, drugi s 516 stranica 
Matičine poučne knjižnice. Prvi je svezak 
izašao 1888., a drugi 1899. (Historya 
Stowian, napisal Edward Boguslawski. 
Tom I. Krakow 1888. str. 532. Tom II. 
Krakow- Warszawa, Sklad gl6wny (Glavno 
skladište) Gebethnera i Sp. w Krakowie. 
1899. str. 516.) 

Kad uzmeš u ruke prvi svezak, vidiš, 
da je pisan neobičnim pravopisom. Tu je 
naime stari poljski pravopis preudešen 
prema sadašnjemu pravopisu Čeha, Hr- 
vata i Slovenaca, te Boguslawski piše 
primjerice č, ž, š, F mjesto cz sz, zsi rz. 
Radi te novotarije, kojom se je pisac i 
vanjskim znakom htio približiti zapadnim 
Slavenima, navalila je poljska kritika na 
Boguslawskoga vrlo oštro, a poljsko ob- 
ćinstvo, naučeno na stari pravopis, nije 
njegovoga djela gotovo ni čitalo. Za to je 
Boguslawski drugi dio napisao starim 
pravopisom i tim dokazao, što se vidi i 
iz uvoda, da nije nikakav tvrdoglavac, a 
tobože takav velikan, koji bi mogao imati 
i sam Svoj svoj pravopis. A i to mnogo 
vrijedi, kad se spomenemo, da je kod 
nas bilo više ljudi, koji su pisali takovim 
pravopisom, za koji nisu mogli reći, da 
ga prihvaćaju radi toliko i toliko mili- 
juna slavenske braće. 

I prvi i drugi svezak ima uvod, koji 
je sam po sebi dragocjeni prinos slavenskoj 


znanosti i slavenskomu jedinstvu. Poslie 
uvoda u prvom svezku tumači pisac 
svoju gradju i svoju metodu, a onda 
istom počinje pravo djelo, i to sa slikom 
predarijskoga pučanstva u Evropi — 
odsjek prvi, — zatim sa slikom kame- 
noga, bronzovoga i željeznoga vieka na 
zemljama slavenskim — odsjek drugi, — 
a zatim se prikazuje litavsko-slavenska, 
pak doba vendska ili praslavenska i tim 
se završuje prvi dio prvoga svezka. Drugi 
dio je zapravo slavenska povjest na te- 
melju ne samo arkeologijkih spomenika i 
jezikoslovnih izvoda, nego i na temelju 
pisanih vrela. 


Poslie uvoda u drugom dielu go- 
vori se najprije o Hrvatima i Srbima 
koncem III. stoljeća poslie Krista, zatim 
o odnošaju zadunavskih Srba prema Go- 
tima i Rimljanima početkom IV. sto- 
ljeća, onda redom dalje o pojedinim sla- 
venskim područjima sve do normanskih 
država na finsko-slavenskom sjeveru po- 
četkom, pa i polovicom X. stoljeća. Tu 
Boguslawski prestaje, jer tu već počima 
povjest pojedinih slavenskih naroda i u 
samoj današnjoj ruskoj ravnici — dok 
je na zapadu i na jugu slavenskom po- 
čela par stoljeća prije — a Boguslawski 
si je stavio zadaćom, da posebice na te- 
melju antropologije i filologije prikaže 
onu dobu Slavena, u kojoj su za- 
jedno živjeli i stvarali kroz dugi niz 
stoljeća sve osnove današnje kulturne 
Evrope. 


Bilo bi prezanimivo, a i potrebno, 
cielo ovo djelo priobćiti barem u obširnom 
izvadku i hrvatskoj javnosti, ali za naj- 
nuždniju potrebu bit će dosta da znamo 
i jasno vidimo osnovnu misao cieloga 
djela i dokaze za nju, zatim nazore Bogu- 
slawskoga o današnjim prilikama Slaven- 
stva, jer nema nikakvoga smisla govoriti, 
da je povjest učiteljica života, ako se 
od nje ničemu ne učimo. 


Boguslawshi o Slavenima hao naj- 
Rkulturnijim prasjediocima Evrope. 

Možda je mnogi od nas imao pri- 
liku vidjeti, kako to na naš seljački sviet 
zlo djeluje, kad mu tobože u svojoj uče- 
nosti ili barem naobraženosti počnemo 
razlagati, kako su se Hrvati u današnju 
svoju domovinu doselili prije hiljadu i 
toliko stotina godina. Koliko god mi na- 
glašivali, da je to bilo već vrlo davno, i 
da su se Magjari doselili tri sto godina 
poslie nas, k tomu još kao pravi divljaci, 
ipak u duši svakoga našega slušatelja 
ostaje dojam, da smo i mi Hrvati nekakve 
skitalice, da ova domovina nije neospo- 
rivo naša, kako bi bila, kad bismo na njoj 
živjeli od nepamtivieka. I gdjekojemu 
našemu čovjeku činilo se čudno i ne- 
“vjerojatno, da bismo se mi ikada bili 
ovamo doselili. 

Ali ne samo za jednostavnoga na- 
šega čovjeka, nego i za pronicavoga stra- 
noga učenjaka čudna je i sama pomisao, 
da bi Slaveni bili još na početku histo- 
rijskoga doba nomadski ili pastirski narod 
i da bi ondje, gdje danas oni žive, prije 
njih bili kulturniji narodi. Ta na čitavom 
širokom prostoru današnjega slavenskoga 
područja i rieke i gore, i gradovi i sela, 
jednom riečju svekolika topografija ili 
mjestopis nose čisto slavenska imena, i to 
tako istovjetna ili slična, da se tudji uče- 
njaci, koji ikoliko znadu slavenske je- 
zike, ne mogu tomu dosta načuditi. 

Ova istivjetnost ili sličnost slavenskih 
mjestnih imena bila je dovela glasovitoga 


pjesnika Koli4ra, pa i dosta drugih sla- 


venskih kulturnih radnika, te su uztvr- 
dili, da su Slaveni prasjedioći ne samo 
u današnjim svojim obitavalištima, nego 
i u cieloj Njemačkoj, i u' Švicarskoj i u 
sjevernoj Italiji. No te svoje tvrdnje 
nisu dokazivali znanštvenom metodom, 
nego je to kod nj ih bila, m tako kažemo, 


Hrvatsko Kolo , 1908. 

kao dogma, kao aksiom, što ga: ne treba 
dokazivati. A ako su ga ipak dokazi- 
vali, bilo je to više fantazijom, nego li 
umom, više slutnjom, nego li znanjem. 

U to se pojaviše slavenski učenjaci 
Surowiecki, Šafatik, Lelewel, Szembera 


.i Boguslawski. Surowiecki sa svojim ,,Iz- 


traživanjem početaka slavenskih: naroda? 
1824. ; Šafatfk sa svojim ,,Slavenskim . 
starožitnostima"'  1828.—1837. ; - Lelewel 
sa svojim djelom ,,Narodi na zemljama 
slavenskim" 1853. ; Szembera s nepro: 
cjenivim svojim spisom ,,Zapadni Sla. 
veni" 1868. i napokon Boguslawski sa 
svojom ,,Povješću Slavena? 1888. i 1899. 
Iz svih tih djela viđi se jasno i nepobitno, 
da su Slaveni, svuda, gdje danas živu, 
od pamtivieka obitavali, dapače: da su 
kao ratarski starosjedioci dopirali jo$ 
mnogo daljena zapad, nego li danas, sve 
tamo do sjevero-zapadne Francuzke, a 
medju njih da su provaljivali manje kul. 
turni nomadski Germani i Kelti, koji su 
iz njih učinili u velikom, što su kašnje 
Magjari u Potisju uradili u malom : na- 
metnuli im se za gospodare i onda ih s po- 
moću rimske i kršćanske kulture odna- 
rodili. 

Proti ovim jaje kojih je još 
mnogo više, nego što: je spomenuto, i 
medju: koje spada i naš Rački i Kuku. 
ljević, podigoše se Niemci sa svojim spi- 
sima i to : Jakob Grimm od 1828.—1853., 


Zeuss 1837., Diimmler 1856., Tomasćhek 
1869.—1882., | 
Roesler: 1871.—1873. itd: 


Miillenhof - 1870.—-1887., 

Ali evo: temeljne razlike izmedju 
njemačkih i slavenskih, učenjaka: Sla- 
veni su listom priznati povjestničari, koji 


i onda, kad u nečem imaju krivo, ' imadu 


krivo samo zato, jer se poslić njih, recirno, 
poslie Šafašika, pronadjoše rova Vrela, 
koja njima ne bijahu pristupna. Uz to 


ti naši učerijaći znađu, ii“ barem razu- 
"miju šve slavenske jezike i uz grčki i la- 
A a lje a Ai Pa dea rići < a PR 

tinski dakako još njemački i jezike ro- 
manske. Mogu se dakle uz svoje povjes- 
ničko znanje poslužiti i komparativnom 
filologijom, pa se njom i služe, ali van- 
redno oprezno i vazda strogo znanstve- 
nom metodom. Njemački učenjaci na. 
protiv jedno nisu povjestničari, a drugo 
služe se filologijom od prilike onako, kao 
naš pjesnik Koli4r. Tako spomenuti Mil- 
lenhof, koga Niemci drže gotovo višim 
bićem, a i mnogi mu se Slaveni klanjaju, 
primjerice posvema ozbiljno tvrdi, da je 
velika rieka Odra, koja izvire u Moravskoj 
i teče Slezkom u Baltijsko more, da je ta 
Qdra njemačke rieka i da su Slaveni od 
njemačke Oder načinili svoju Odru, kad 
su se toj rieci približili. Millenhof očito 
ne zna, dai mi Hrvati imademo svoju 
Odru, i to baš izmedju Zagreba i Siska, 
dakle u kraju, gdje Niemcima nikada 
nije bilo ni traga kao kolonistima ili našim 
gospodarima. ' 

.. Njemački jezikoslovci tako su fan- 
tastični i ujedno tako fanatični, da se 
njihova znanost ne bi primila ni istih 
njihovih zemljaka, kad ih ne bi podu- 
pirali i sami Slaveni, na čelu-im Miklošič 
i Jagić. Naročito je Miklošič Niemce,oso- 
kolio svojim spisom : Germanske rieči 
u starom slavenskom jeziku, dokazujući 
(U Jagićevu .,,Archivu!" od 1893. XV. 
481.) da smo sve stare kulturne izraze, 
kao primjerice plug, uzeli od Niemaca, 
dotično od Romana. A kako je Miklošič 
kod toga temelj it, možemo suditi po tom, 
što je mišljenje, dotično tvrdnju, da je 
rieka Tiserna u Daciji, današnjoj, Ru- 
munjskoj, naša Černa, dotično . Cerna, 
nazvao takvom fantazijom, kao da tko 
za Mekku i Medinu pje da imaju 


iđe. . 


za je “49 


u najnovije doba osobito Bogustavski 
dpkazali su uz ostalo, da smo mi Sla- 
veni ovdje, gdje smo danas, prasjedioci, 
ovom jednostavnom istinom : Nigdje u 


.onu tvrdnj ju 


povjesti nema traga, da je nas Slavene 
netko gonio iz naše današnje domovine. 
Isto je tako upravo djetinjski misliti, da 
su se evropski narodi selili iz Azije liepo 
po ređu, u kojem su bili Germani na- 
ravski pred Slavenima i da su pojedini 
narodi jedan pokraj “drugoga zauzimali 
svoja obitavališta. Naprotiv i po da- 
našnjoj seobi naroda, recimo u Ame- 


riku, vidimo, kako medju staro pučanstvo 


dolazi novo, u kojem se gubi, ili koje si 
pokorava. Osim toga samo jedan pogled 
na slavenske jezike, od kojih nijedan 
nije mješavina kao što jezik rumunski 
ili jezik magjarski, jasno nam govori, 
da se Slaveni nisu miešali s tudjim na- 
rodima, t. j. da su zauzevši u predhisto- 
rijsko doba današnja svoja obitavališta, 
ondašnje stanovnike potisnuli, a  ka- 
snije da su medju njih tudjinci dolazili u . 
tako malenom broju, te nisu kod njih 
ostavili gotovo nikakvoga traga. Uza sve 
to tu je još tisuće i tisuće mjestnih imena, 
koja ne nastaju, kao preko noći, nego ih 


daje i može dati samo narod “dosta brojan 


i koji stalno u zemlji obitava. 

| Ove i druga dokaze njemački uče- 
njaci pobijaju poglavito dvjema tvrd- 
njama : Prvo, da se Slavenima sve. do 
VI. stoljeća po Isusu ne zna za ime; a 
drugo, da su Slavene u Podunavlje sa 
sobom. doveli Avari kao svoje roblje. 
Ova je druga tvrdnja tako samovoljna, 
da ju Boguslawski S punim pravom zove 
deus ex machina, b ). čudovištnim rie- 
šenjem zamršenoga pitanja. A na prvu 
Boguslawski odgovara : 
»Prema toj školi prije VI. stoljeća ne 
bijaše Slavena ni u Daciji, ni u Iliriji s Pa- 


.nonijom, ni u Noriku, riečju nigdje na 


jugu Karpatima i Dunavu, jer se Slavi 
i Slaveni spominju u tim krajevima istom 
u VI. stoljeću (kod Jornandesa i Pro- 
kopija). No ta škola zaboravlja, da se je 
množina imena pojavila istom u kosnijim 
vremenima, premda € su na kojim su se 


davala ta imena, živjeli i obitavali u pra- 
starim svojim sjedištima od nepamtivieka 
samo pod drugim imenom. Ako su prema 
Zeussu Heruli isto, što i Tacitovi 
Suardoni pod drugim imenom, zašto 
isto tako ne bi mogli biti Panonci i Da. 
čani Slaveni samo pod drugim imenom ? 
Ako se je naziv Teutoni u rimsko. doba 
davao samo jednomu njemačkomu na- 
rodu, a kasnije istom bio prenesen i na 
cielo njemačko pleme, zašto to isto ne 
bi: bilo i sa nazivom Slaveni ?_ Naziv 
Slaveni (koji je postao od Suevi), koji je 
prvobitno služio za oznaku samo jed- 
noga diela plemena, razširio se kašnje 
na jednoktvno pučanstvo, gdjegod je 
obitavalo. Nisu se dakle Slaveni za Du- 
navom pojavili prvi put u VI. stoljeću, 
nego samo njihovo ime. To i jest sva ta 
tajna.... Zašto se ta ista škola ne ravna 
svuda jednim te istim kriterijem, zašto 
ne uči, da su Ptolomejovi Bemi bili Bemi 
Karla Velikoga i Kosmasa, pradjedovi 
današnjih Bema, da su Peutingerovi Lu- 


giones Sarmatae bili Lužičani Srbi, Efo- 
Hrvati, Ptolomejevi Na- 
renses i Plinijevi Timaciji da su sredo- 


rovi. Karpidi 


vječni Neretvanii Timočani. Ta ta imena 
nose bez prekida stanovnici jednih te 


istih krajeva, zašto dakle Ptolomejeve. 


Beme nazivati Celtima, a Beme iz dobe 
Karla Velikoga Slavenima, zašto Efo- 
rove Karpide prikazuju Tračane, a Hr- 
vate Konstantina Porfirogenita za Sla- 
vene. Tamo dakle, gdje nema imena, 
nema ni Slavena, ali i tamo, gdje je ime, 
ni tamo ih nema, jer Zeussova i Miillen- 
hofova škola mudruje tako, kako joj 
treba, samo da kojimgod načinom poruši 
istinu o slavenskom urodjeničtvu.'' (Bo- 
guslawski, Histor. SL, II., str. 24.—26.) 

Boguslawski s punim pravom pita : 
»Ako su Slaveni, kako tvrdi ta škola, 
istom u VI. vieku došli u Iliriju i Pano- 


niju, u Traciju i Daciju, što se je onda 
dogodilo sa starim pučanstvom, a i ka- 

kvoga porietla bijaše to pučanstvo ? Od. 
govaraju nam, da su Ilirci bili Albanci, a 
budući da su i Panonci i talijanski Veneti 
bili Iliri, to su prema tomu svi bili Al. 
banci. Tako je učio Hahn. Tomaschek 
je opet zapovjedio svim Tračanima i 
Dačanima od Strume do Karpata, da 
govore nekakvim iranskim jezikom, dok 
Hahn i u Tračanima vidi Albance. .Me- 
djutim to su samo fantazije..... Pitam, 
da li je sva ta množina naziva rieka u 
Meziji, Iliriji i Daciji i u drugim kraje. 


| vima takodjer albanskoga. ili iranskoga 


porietla? Uzmimo, da je tako, i da Hahn 
i Tomaschek imaju pravo. No što se je 
u tom slučaju dogodilo s tim albanskim 
i iranskim pučanstvom u Iliriji, Pano. 
niji, Traciji i Daciji, ako je to pučanstvo 
bilo tamo još u VI. vieku, u kojem na- 


zivi rie&ka pokazuju. na tamošnje Sla-| 


vene 2 Zašto na tolikom prostoru nije 
za njim ostao ma kakav mu drago trag 
negdje u gorama, kakav takav ostanak 
jezika, makar manji od toga, što je os- 
talo u govoru Baska pirenejskih ?..... 
Škola odgovara, da su to predslavensko 
albansko i iransko pučanstvo s ovu i 


.S onu stranu Dunava.nad Jadranskim: 


morem i. drugim krajevima Slaveni pro-: 
gutali tako podpuno, da od njega nije 
ostalo dapače ni najmanjega traga, No. 
je li vjerojatno, da po tolikom miešanju 
Slavena s Ilircima i Tračanima ne bi: 
ostao u njihovu jeziku nikakav trag... 
Govor današnjih Slavena u.krajevima, 
o kojima se govori (Dalmacija, Hrvatska, 
Srbija, Bugarska), čist je i izključivo. sla- : 


.venski, jednako razumljiv. za gospodina 


i za seljaka bez najmanjega znaka .mie- 
šanju s tudjim jezikom. Jezik rumunski 
u današnjoj Rumunjskoj i Sedmogradskoj . 
naprotiv je primjer za obratni proces, 
to .je naime romanizacija dačko-slaven. 


skoga govora. a A 


Isto se tako vara spomenuta škola . 


u svojim nazorima o pučanstvu drugih. 

ilirskih krajeva, naročito Norika i Vin- 
delicija, a osobito o. pučanstvu same 
Germanije. U Noriku i Germaniji, uče 
nas, stanovali su Celti, oni isti Celti, koji 
još danas žive i govore vlastitim jezikom 
u Bretaniji, u Walesu i Irskoj. No zašto 
o. tom celtskom pučanstvu i njegovom 
jeziku. nisu ništa znali monasi u istinu 
celtski, koji su došli iz Irske i koji su u 
tim krajevima usred toga tobože celt- 
skoga pučanstva djelovali, kao Fridolin 
(t 540.) Kolumban (F 615.), Gallus (f 
625.) Kilian (Ž 685.) i Virgilius (f 735.)? 
Zar bi već prije. VII. vieka ono celisko 
pučanstvo. bilo sasvim izumrlo ? No 
učenjacima te škole čini se, da je to pu- 
čanstvo ostavilo tragove u imenima, kao 
što su: Isonta, Isara, Isarka, Dubra. No 
ti nazivi nisu nipošto celtskoga, nego 
slavenskoga porietla.... Njemački pisci 
te škole rado sami sebe varaju: Varaju 
se, kad.na primjer: Zeuss“ Lugiones .Sar- 
matae zove “Deutsche. Sarmate...; 

: Budući da se češka rieka. Vltava u 
sredovječnim kronikama zove Valdah, 


zaključiše iz toga, da su .u Češkoj naj- 


prije: obitavali Niemci (dakako Švabe 
Markomani) i da su za njima došli istom 
Slaveni. No tako to nije, . jer svi nazivi 
na -ah a, gdjegod se nalaze, bilo to u da- 
našnjoj Njemačkoj ili u austrijskim kra- 


jevima, postali.su od naziva na: -ava, 


koji su izključivo i jedino slavenski. Iz 
naziva Vitava i Morava stvorili su se nje+ 
mački obihi Valda:i Maraha, a ne obratno. 
Tvrditi, da u tim: nazivima: -ah a :znači 


vodu i prema tomu Valdaha da je ;,šumska. 


voda", posvema je krivo... Kad bi već 
Niemci imali sami takay.svoj. izraz, onda 
aha.ne bi značilo vodu,: primjerice: kod 
gere Rhčn, koja se zove i Ronaha.?" 
(Bogustawski; Isto djelo; H., str. 26.—30«) 


..Kako .j&. prema. ovoj .djetinjskoj fi- 


lologiji njemačkih učenjaka,.: koju: po- 
primiše i mnogi: naši ljuđi, primjerice 
glasoviti Poljak :Briickner,. ne: samo: oz- 


EJ 


biljnija, nego i nepobitna filologija Bo- 
guslawskoga ! Uzmimo samo taj primjer 
gdje dokazuje, kako smo mi Hrvati i u 
povjesti ubilježeni već više stoljeća, prije 
Isusa. 
Hrvate su u obće nazvali Karpi, 
grčki Karpoi, Karpianoi, Karpidai.... 
Karpidi je istovjetan oblik s oblikom. 
Horbatoi, Charvati. Tu sad Boguslawski 
upozoruje, kako se H često mienja s Ki 
B s V, pa daje primjere : Hazar i Kazar, 
hagan i kagan, jeka i echo, koliba i cha- 
lupa itd. Upozoruje, kako se veli Ve- 
neti i Venedi itd., te ponavlja, da je Kar- 
pi-di isto, što i Charva-ti, isto što i Hor- . 
ba-toi. Karpide spominju već 340 go- 
dina prije Isusa Ephorus, a Herodot ih 
zove izkvareno Kallipidai. (Isto djelo, 
str. 59, op. 229 ; str. 76., Op. 352., str. 
369, op. 1996.) 
> Našlo se je, a još će se haćl' naših 
slavenskih filologa, koji će se ovomu do- 


| kazivanju smijati ; aliisti se ti dive i još 


će se diviti, kako Niemci Dahn i Huber 
mudro dokazuju, da su se Slaveni zato 
zvali Venedi ili Vendi, jer da su “bili sve 
sami poludivlji pastiri, tako da su ih na- 
zvali Niemci po svojoj rieči Weide (paša). . 

“Prije toga bilo je više njemačkih 
učenjaka, koji ipak nisu bili tako plitki, 
te su Slavenima. priznavali i veliku sta- 


rinu i veliku kulturu kao prasjediocima 


u svim zemljama, gdje danas obitavaju. 
Ali odkad .se je pojavio već spomenuti 
Roesler 1873., zavladao je medju Niem. 
cima obćenito nazor, da su Slaveni još 
dugo u prvim vjekovima kršćanstva ži- 
vjeli samo s obje strane. Dnjepra dopi- -: 
rući do Visle, i da su: živjeli izključivo 


od lova, pčelarstva. i stoke. Roesler i . 


njemu. slični protivnici same: misli, da 
su: Slaveni prasjedioci u današnjim svo- 
jim zemljama, uspjeli su same. zato, jer . 
im je pomogao .Miklošič, dokazujući kao . 
Slaven, da veliko množtvo starih naših . 


kulturnih izraza .potječe od Niemzca... 


Zato je Miklošiča njemačka znanost na- 


zvala bezsmrtnim. 
Ohrabreni pomoću cieloga niza sla. 
venskih učenjaka, Niemci su počeli opo- 
zivati i'ono, što su prije Slavenima pri- 
znavali. Tako je primjerice postalo u 
njemačkoj znanosti dogma, da je. ciela 
Tacitova Germanija, dapače. i zemlja 
daleko izvan nje bila nastanjena: jeđino 
Niemcima, a i Suevi.da su bili sve sami 
čisti Niemci. Uzalud su. sami Niemci 
otvoreno pisali i izticali, da oni to rade 
iz rodoljubnih poticaja, t. j. iz šovinizma. 
Slavenski njihovi pomagači nisu im to 
nimalo zamjerali. No evo, što je još 
gore : 
,,Slavenski učenjaci odane: se slažu 
s njemačkima, ponavljaju njihove na- 
zore, njihove hipoteze i zaključke i po- 
dupiru ih dokazima slavenske filologije 
i lingvistike, .koja Niemcima nije uviek 
pristupna. Niemci se četo pozivlju na 
Slavene kao na dokaz, da se ne varaju. 
Tako Miillenhof svoju tvrdnju, da su 
Slaveni naziv Dunava uzeli od Gota, 
proglašuje neoborivom već samo zato, 
što i Miklošič tobože s pravom veli to 
Njemački prvaci austrijsko- 
berlinske škole uznose se medju slaven- 
skim učenjacima iznad svake. mjere. Zeuss 
nije imao drugoga pridjevka nego te- 
meljiti i pronicavi. Još više je uzdignut 
Millenhof. Briičckner. je o njem pisao: 
;,Millenhof, dosljedni nasljednik Grimma 


i Zeussa s gorostasnim. znanjem i naj- 
“S$trožom metodom spaja triežnost i bi- 


strinu umavanja i polete fantazije ;. do- 


“kazi Millenhofovi -vazda su oprezni i 
“uvjerljivi ; etimoložki njegovi zaključci 
“znameniti su, a što piše o nazivima, rieka 
“upravo je uzomo.“ “Te pohvale, premda 
'u njima nije bilo..ni rieči istine,.' mnogi 
“čitatelji uzeše za gotovu. zaslugu. (Bogu- 
;stawski, spom. djelo, II. str.. 35. do 37.) 


'“ 
Ž 


na čelu im: Miklošič i Jagić, tako .šu. se 


Ali evo; što je najgore :. Naši ljudi,. 

zanieli za Niemcima, a tako su prezreli 
slavensku znanost, da su svaku stvar, 
koja se nije sliepo klanjala njemačkim 
znanstvenim teorijama, pa i očitim. nje- 
mačkim  bludnjama, jednostavno  pro- 
glasili glupom blezgarijom. Zato. izmedju 
austrijsko-berlinske škole i njezinih .pro- 
tivnika nije ni došlo do znanstvene po- 
lemike, te se je već činilo, da ćemo mi 
Slaveni položiti znanstveno oružje i 


prije, nego. smo .se:s Niemcima omjerili. 


Boguslawski o tom piše : 

.. Gdje stoje jedna proti drugoj 
dvie velike škole, jedna koja brani, a druga, 
koja poriče urodjeničtvo Slavena, . gdje 
su obadvie prevažne teze dobro .oboru- 
žane, tamo za stalno medju njima do- 
lazi do borbe, ili do znanstvene pole- 
mike. Takva je polemika nastala radi 
dviju teorija o porietlu Rumuna i radi 
dviju teorija o porietlu Novogrka. Uče- 
njaci.s jedne i s druge strane polemizo- 
vahu, poštujući se, i to izcrpljivo i po- 
tanko,.te je polemika znanosti samo ko- 
ristila i dovela ju do novih rezultata. 
Ali takvoj polemici ne bijaše ni traga 
medju dvjema školama, koje se zani- 
maju pitanjem o porietlu Slavena i nji- 
hovih najstarijih sjedišta, pitanjem nji- 
hove povjesti, jezika, kulture i religije. 
Željeli su tu polemiku predstavnici škole, 
koja brani uvjerenje, da su Slaveni pra- 
sjedioci, te su svaku tezu postavili izcrp- 
ljivo i jasno i obrazložili ju obilnom gra- 
djom vrela. Pa ipak nije došlo do te pole- 
mike nigdje i nikada. Tomu je kriva je- 
dino protivna škola.... Ona je dala 
znak, da se sve teze, pa bile obrazložene 
nizom dokaza, imadu obići, jer da se ne 
mogu ozbiljno uzeti. 

»Znam,“ pisao je Rodsler ,,Za radnje 
Szemberine, ali ih ubrajam medju ta- 
kove, koje se, od vremena do: vremena 
pojavljuju, da iztraživaoca kod ozbilj- 


noga posla razvesele.“ Miillenhof je opet 


pisao. gyako.:: Gospodin  Faerwolf, ,da 

nadkrili Šafafika, zabavlja nas tvrdnjom, 
da su svi Germani na iztok od Labe bili 
u istinu Slaveni, da su Suevi Slaveni, da 


su Boemi Česi, no pobijati takove glu- 


posti bilo bi suvišno.“ 

Ova metoda protiv učenjaka pro- 
tivne škole doniela je svoj plod. Ubila je 
svaku originalnu i smionu misao, svaku 
volju za samostalno iztraživanje u hi- 
storiji, lingvistiki, mitologiji i arkeolo- 
giji. Znanosti je grozila takva opasnost, 
da će poslie smrti današnjih predstav- 
nika škole, koja brani urodjeničtvo Sla- 
vena u današnjim i sredovječnim .nji- 
hovim sjedištima, sasvim zamuknuti glas 
o tom, što je s tolikim talentom naučalo 
toliko povjestničara, počevši od Gatte- 
rera. Pisac si ovih redaka laska, da je 
raztumačivši manje poznate stvari i široj 
javnosti, pripomogao odvratiti opasnost, 
koja je prietila znanosti, i da za stalno 
nije uzalud odkrio žalostne slike zla, koje 
je prevršilo već svaku mjeru." (Bogu- 
slawski, isto djelo, II., str. 40.—43.) 

I nije uzalud. Baš djelo Boguslaw- 
skoga dalo je već do sada poticaj nekim 
slavenskim učenjacima, da stvar još do 
većih potankosti iztraže, te se danas u 
istinu može uztvrditi, da je autohtonizam, 
t. j. prvobitno Sjedište Slavena u svim 
današnjim njihovim zemljama i daleko 
izvan njih na jugozapadu tako neoboriva 
znanstvena činjenica, kako je smiona i 
ničim nedokazana tvrdnja, da su Niemci 
vazda bili Slavenima i predteče i gospo- 
dari i učitelji. 


III. 


Boguslawsks o današnjim prilikama 
4 Slavensivu. 


Kako je na prvi mah jasno iz cie- 
loga djela Boguslawskoga, temelj, s kojega 
prosudjuje i današnje prilike u Slavenstvu, 
jest mu njegovo znanstveno uvjerenje, 
dotično ta historijska činjenica, da smo 





mi Slaveni stariji narod od Niemaca, da 
smo od njih kulturniji i naravski kud i 
kamo brojniji, ali smo i njima, dapače 
i Magjarima, i Talijanima i Albancima 
na velikom prostoru podlegli samo zato, 
što nismo bili kadri ni spoznati svojih 
zajedničkih interesa, a kamo li za nje 
složno i uztrajno raditi. S tim u savezu 
Boguslawski rječito i upravo ogorčeno 
opominje sve Slavene, da se već jednom 
prestanu zavaravati liepom, ali praznom 
riečju, da smo tobože mi Slaveni i onako 
najmladje pleme u Evropi, pa da je 
budućnost naša već po tom sada na 
redu. Veliki Poljak piše o tom doslovce 
ovako : 

»,Nisu Niemci, nego smo mi Slaveni 
u istinu stari narod u Evropi, u kojoj smo 
utemeljili najstarija arijska obitavališta ; 
Slaveni su već bili na znatno visokom 
stupnju kulture, kad Niemci bijahu još 
nomadi ; ne treba se dakle Niemcima po- 
mladjivati i jačati, nego Slavenima..... 

Da se nije Litva sjedinila s Poljskom 
i da nije bilo za Niemce strašnoga Grun- 
valda, gdje je smlavljena sila njemačkih 
križara, danas bi bila poniemčena ciela 
Litva, čitava Biela Rusija i za stalno 
znatan dio Poljske.... A što je opet 
Poljska s Litvom samo suzdržala napre- 
dovanje strašnoga neprijatelja, a nije 
ga bacila daleko na zapad, nije osigurala 
sebe i Slavenstva za uviek od njemačkih 
navala, to se dogodilo zato, jer se po- 
bjedom nije nitko poslužio i jer kasnije, 
kad prodjoše časovi velikoga odušev- 
ljenja, Poljak postade tim, čim uviek 
bijaše svaki Slaven, ne predvidjaše bu- 
dućnosti, mišljaše samo. na se, prema su- 
sjedima bijaše vitežki, uslužan i pleme- 
nit, a lahkovjeran izdajničkim obeća- 
njima. I taj slavenski karakter Poljaka 
bijaše razlogom, što se je germanstvo 
opet podiglo na našim granicama i da 
je s pomoću samih Slavena tako ojačalo, 
te se je moglo daleko proširiti u gdansko 


- gro 

primorje i u Veliku Poljsku. (Sp. dj, 1. 
str. 38.—39.) 

Prema tomu je naravski, da Bo- 
guslawski drži današnji položaj svih Sla- 
vena bez iznimke vanredno ozbiljnim i 
još malo treba, te bi ga držao očajnim. 
Tomu se nije ni čuditi, jer Boguslawski 
pozna upravo u tančine ne samo sukob 
rusko-poljski, nego i poljsko-rusinski, bu- 
garsko-srbski i srbsko-hrvatski, a uz to 
do najmanjih potankosti znade za sva 
ta sredstva, kojima naročito ujedinjena 
Njemačka neumorno nastoji i medjuna- 
rodnom diplomacijom i svojom domaćom 
politikom, da Slavene zavadi, potisne i 
prignjavi. Kad  Boguslawski o svem 
tom piše, vidiš u njem čovjeka, koji istom 
ne pipa kao sliepac, kuda bi pošao. Po- 
znavajući tako valjano prilike svekolikoga 
Slavenstva, daje odmah i siguran liek od 
današnje naše razcjepkanosti i slabosti. 

Tu je u prvom redu sporazum medju 
Ruskom i Poljacima. 

,Sporazum dvaju prvih slavenskih 
naroda sam bi na pola riešio slavensko 
pitanje. Cielo će ga Slavenstvo primiti 
radostno i oduševljeno ; na taj se spo- 
razum samo i čeka. Samo poslie toga 
sporazuma razvit će se slavenska sloga 
na širokim temeljima, tim lakše i prije, 
što će se u poljsko-ruskoj harmoniji iz- 
miriti dva niza opreka, koje se iztiču u 
Slavenstvu, opreke dviju crkvi, dvaju 
obreda, dvojega pisma, dvaju različnih 
družtveno-političkih tipova, dvaju na- 
rodnih karaktera, dviju civilizacija. (Sp: 
djelo, I., str. 39.) 

No nemojmo misliti, da se Bo- 
guslawski za poljsko-ruskim izmirenjem 
samo onako sentimentalno zanosi. Kao 
čovjek prave i neumoljive znanosti pre- 
gledao je i poljsko-ruski sukob sa svih 
strana i kad je ranu dobro izpitao, mogao 
je s uvjerenjem konstatovati, da nije ni 
težka, a kamo li smrtna. A konstatovao 
je to, izpitujući potanko mišljenje vje- 

mačkoga i ruskoga družtva prema Po. 
ljacima i prispodabljajući rezultate ger- 
manizacije s neuspjehom rusifikacije. 

“ Boguslawski je valjda prvi naš čovjek, 
koji je jasno spoznao u jednu ruku to, 
da pojedini Niemci i onda, kad odsudjuju 
progonstvo Poljaka, čine to samo zato, 
jer se boje, da će ovo progonstvo Niemce 
pred prosvietljenim svietom osramotiti, 
te im na koncu konca više škoditi, nego 
koristiti ; u drugu ruku da Rusija, kad 
bi i htjela, ne može Poljaka odnaroditi, 
jer ruski činovnik i svećenik, a pogotovo 
ruski mužik nije gospodarski i kulturno 
jači, nego je naprotiv slabiji od poljskoga 
inteligenta i od poljskoga seljaka. 

I gle, baš ova spoznaja bila je te- 
meljnim izhodištem vodji ruskih Poljaka 
grofu Dmovskomu, kad je nedavno, — 
u svibnju 1908. — z1 posjeta izaslanika 
slavenskih zastupnika  Habsburžke mo- 
narkije u Petrograd izjavio, da i Poljaci 
bezuvjetno stupaju u kolo slavenske uza- 
jamnosti. 

Prikazavši svietle i tamne strane 
današnjega položaja svega Slavenstva, 
završuje  Boguslawski svoju vanredno: 
preglednu i vjernu Sliku ovim jakim po- 
tezima: ,Današnje prilike medju Sla- 
venima mogu se popraviti jedino nasto- 
janjem Rusije. To je činjeriica tako očita, 
da je nitko ne može poreći ; Rusija bo 
jedina u slavenskom svietu stupa kao 
jaka i samostalna država, koja može 
činom dati inicijativu ; jedino Rusija 
ima sva sredstva, da stvori potrebni pre- 
vrat u mislima, uvjerenjima i čuvstvima 
Slavena. 

No to se može dogoditi samo tada, 
kad u njoj prevlada glas takvih ljudi, 
kojima je geslo pravednost, koji živo žele 
harmoniju u cielom slavenskom svietu, 
kojima su današnje nesredjene slavenske 
prilike nesnosne, koji uzroke zla jasno 
vide u današnjim slavenskim  medju- 
sobnim odnošajima i dobro shvaćaju 

kojim. se sredstvima postizavaju veliki 
ciljevi. Ti .su ljudi već često dizali svoj 
glas; ali u zaglušnoj buci protivnika mo- 
rali su umuknuti. Za njih je slobodni razvoj 
svake slavenske narodnosti glavnim uvje- 
tom jedinstva. 

.Da li će ikada doći do toga jedinstva 
ili ne će, o tom suditi nije sada naš posao. 
Svi misaoni Slaveni dužni su samo to, 
da si neprestance pripominju, kako je 
cielo Slavenstvo u opasnosti ; svima nam 
je dužnost brinuti se za to, da se u svim 
Slavenima probudi spoznaja o toj opas- 
nosti. ... Današnji gatvA medju sla 
venskim narodima.... nemoralni su i 
neprirodni, jer vriedjaju ona sveta čuvstva, 
što ih njeguje svako plemenitije slavensko 
srce, preziru to moralno pravo, koje je 
sama priroda u našu dušu uciepila. Uz 
to su današnji odnošaji propast za našu 
budućnost. Pomisli mo bo na to, što se je 
dogodilo s milijunima Slavena, i sama je 
ta misao dosta, da nas prodju srsi. 





Slaveni su potomci najdavnijih arij- 
skih stanovnika u Evropi, zauzimali su 
nekada cielu : današnju Njemačku, dio 
Francezke i Italije, i na cielom tom pro- 
storu dali su riekama, gorama i jezerima 
imena, osnovali su najstarije naseobine, 
u kojima se skupljaše mirno ratarsko pu- 
čanstvo. Čim su se u njihovoj zemlji po- 
čeli naseljivati njemački osvajači, u broj- 
nim četama gusariti i nametati jaram na 
vrat neratobornoga puka, od toga je časa 
započela germanizacija, koja napredu- 
jući bez prekida od Rajne na iztok, s van- 
rednom brzinom dovršivaše djelo uni- 
štenja.... A koliko se još Slavena po- 
talijančilo, poalbanilo i porumunilo!.... 
Da se svemu tomu učini kraj, nije više 
dosta sama platonska slavenska uza- 
jamnost ; tu se više ne radi o tom, da se 
samo bliže upoznamo, nego da se u bu- 
duće obranimo od propasti."  (Bogu- 
slawski, Historya Slowian, I. str. 45.——47.) 

Stjepan Radić. 


KRITIČKI POGLEDI U D' ANNUN ZIJEVU PJESNIČKU TVORBU. 
(ULOMAK IZ KNJIŽEVNOGA PISMA.) ' 

Vi se čudom čudite, kako Vam ja u 
prve redove novijih i najnovijih tali- 
janskih spisatelja ne stavljam D'Annunzia. 
Gabriele D* Annunzio, opažate Vi u 
Vašem odgovoru na moja zadnja raz- 
laganja o talijanskoj novijoj poeziji, 
danas je najpoznatiji od. svih, u Italiji i 
izvan Italije ; njega najviše. čitaju. i pre- 
vode, on je, štono se kaže, junak dana. 
Jest! D' Annunzio je pjesnik mode i 
pjesnik u modi, odgovaram ja. Ali upravo 
poradi ovoga nj egovog obilj ežja. ne može 
“ mu se doznačiti više ili najviše mjesto, 
nije ga. mnogo, visoko. zarezati na kriti- 
čarskoj ljestvici, 

Poznato je, da je moda ned svih 


ljudskih stvari. najviše _ podvrgnuta fa-! 


talnomu zakonu promjenei nestalnosti ; 
ona sama gradi i razgradjuje svoje tvo- 
revine, ona danas zabacuje ono, što je 
čas prije uzvisivala, propovijeda ukus i 
estetiku, a zapravo ili ih iskrivljuje, ili 
se osviješćena napreže, da se povrati na 
pravi put, s kojega je bila zabasala. Sve 
to ona čini najmanje iz nutrnjih razloga 
ili kakvih duhovnih potreba, a najviše 
ili gotovo jedino z vanjskih obzira: ne 
da sebe zadovolji, nego da se drugima 
svidi, pa bilo da im za to mora proda- 
vati kao blesavim norcima rog za. svi- 
jeću. Nije za ništa ta moda ženskoga 
roda: njen spiritus movens jest 
ispraznost, i samo -ispraznost. Uzmite 
sada D' Annunzia sa svim njegovim do- 
sadašnjim djelima, postavite ga kao do 


fanatičnosti. vjerna. svećenika u službu 
te kapricijozne božice (Mode), i imat ćete 
D* Annunzia. ć e 
Kadgod mislim na njegovu pjesničku 
kovačnicu, mene uvijek zanosi misao u 


one velegradske fabrike pomodnih odi- 


jela, u krojačnice, .u brijačke i toaletne, 


salone, gdje se u osvit svakog zemana 


nacifrani naučitelj veliko-svjetske esteti- 
ke naprežu, da porode svijetu nove za- 
kone. kojima će se morati za onaj dio 
godine pokoravati hlače i haljetci, kra- 
vate i brade, ženski rukavi i uvojci kosa 
sa svim ostalim. stvarima, koje na iz- 
vanjštini ljudsko oko samo zamijetiti 
može. Svakomu je poznato, koji razlozi 


vode ove naučitelje u njihovu poslu i 


kojim se sredstvima oni služe, da posti- 
gnu konačne svrhe. Meni se čini, da se 
isto tako ponaša i naš Veliki Svećenik 
u poeziji: pogledajte, molim Vas, onu 
sjajnu opremu i sva ona spoljašnja obi- 
lježja, pod kojima se ukazuju svijetu 
D* Annunzijeve pjesničke tvorevine. Tu 
je posebna, njegovim pronicavim krite- 
rijem izabrana hartija, nalik na perga- 
menu ili na papir starih rukopisa, sre- 
dovječnih misala, evangjelistara i Sl. ; 


tu je mješovita tinta, sad crna, sad cr- 
vena, sad crnja, sad bljedja:; tu su nevi- 


djene simbolično-alegorijske ,,vignete", i 
neobičan uvez i red i razmak štamparskih 
slova: tu je toliko toga, što je štampa- 
rija stvarati morala pod strogim vodstvom 
samoga Svećenika, da biste, u pogledu 
hitre dosjetljivosti, jedva mogli što slična 
naći kod priprema kakova svečana plesa 
ili aranžovanja sensacijonalne pozorišne 
predstave. Pitam ja sada, čestiti sudija : 


čemu sve.to 2 — Odgovorit ćete: i pu- 


blika, ona uvijek novotarija željna pu- 
blika, traži svoju; njoj za volju mora često 
svoj: posao udešavati i tiskarsko umijeće, 
koje je upravo tim povodom danas silno 
koraknujo naprijed. Pa napokon, ako-mi 
dozvoljavamo bilo.čevjeku, bilo ženi, da 

ljepotu svoje vanjštine začini elegantnim 
odijevanjem i ukusnom napravom, pod 
kojom nam se ona više svidja i u kojoj 
vanjska pojava ima kao svoj uresni okvir, 


zašto da to isto kratimo pjesniku, kad 


izlaže pogledima i. sudu publike čeda 
svoje umjetnosti ? — Dakako, zašto da 
mu branimo ? Mi mu, što više, dozvoa- 
limo sve to i u većoj mjeri. Ali..., ali 


ta mjera ipak ima svoje granice 1 Kod 


D' Annunzia je ovo nastojanje tako 


upadno, toliko. traženo i pretjerano, da 


je očigledno, kako on ta spoljašnja svojstva 
ubraja u bitna i glavna svojstva svoje 


tvorbe. Pa baš po ovome nastojanju ja 


u D* Annunziu razabirem Velikog Sve- 
ćenika Mode. Pri izdavanju. svakoga svog 


noviteta dvije svrhe njemu lebde pred 


očima : interes, materijalni interes, i sa- 
modopadnost. Kod prvoga je sličan go- 
spodaru velikog magazina pomodnih štofa, 
koji je ujedno i veliki meštar toalete, 
pa mu je do toga, da se njegova zaliha 


robe što prije raspača ; kod drugoga sliči 


više ispraznoj. i frivolnoj. ženskinji: trsi 
se iz petnih žila, da uz dobru prodaju još 
i opčara svojom milovidnom gracijom i ne- 
običnošću svoje pojave. Obje se pak ove 
stvari kod njega podupiru naizmjence: iz- 
vanjStina,. načičkana svakovrsnim draži- 
lima mode, privabljuje kupce, dok jagma u 
kupovanju zove za sobom druge kupce, pai 
one, koji inače ne bi bili voljni kupovati .... 
. »Ali. za,Boga, kuda ćemo to ? D? An- 


nunzio je ipak neobičan talenat, on je 


genij svoje epohe !?.... Vi mi već. s ne- 
godovanjem dovikujete, i jer ste nepri- 
jatelj svake zisukanosti, ne itrpite da se : 
nanosi ,krivica ni.onomu, koji Vam u o«- 
talome može biti najmanje simpatičan. 
I ja svršavam rado ovo svoje uporedji- 
vanje ,opremanja" i ,odijevanja" medj 
poezijom i modom i prelazim .na drugo, 
na ono, što Vi ističete kao glavno. 

: Da:B! Annunzijo nije: koji mu drago 
pisac; pa ni običan talenat, :0, tome ne 

može biti prijepora. On je dapače kolo- 
. vodja jedne škole u talijanskoj modernoj 
književnosti, koju zovu estetsko-natu- 
ralističkom ; predstavnik je jedne knji- 
ževne struje, koja je po svom utjecaju 
na moderni razvoj te književnosti regbi 
najjača, a svojom vlašću nad ukusom 


veličina i neprolaznost pjesnikove po- 
jave, ili u nepovoljncm slučaju ono, što 
je njima protivno. D* Annunzijevim dje- 
lima najprije fali sadržina ; ili ako je ona 
tu, uzmiče uvijek. pred formom, pred 
spoljašnošću, pred svim onim ,,ličilima““ 
i »mamilima“ mode, kao nešto sporedno, 


publike gotovo prva. U tome smo, kako | nebitno. To je, mislim, njihova osnovna 


vidite, obojica složni. Ali sve ove činje- 
nice ne mogu biti dokazom, a još manje 


pogrješka. Izvrnute su tu uloge forme i 
sadržaja. Mjesto da sadržaj kao stva- 


| jamstvom, da su njegova djela savršene | ralačka- sila iz unutrašnjosti  udešava 


umjetnine, koje će preživjeti ukus svo- 
jega vijeka i sve moguće škole i pravce. 
Primjera nam daje o tome sama tali- 
janska književnost : jeste li ikad čuli za 
pjesnika  Serafinija?  Nijeste! E pa 
dobro : ovoga su pjesnika XV. stoljeća is- 
poredjivali s najvećima drugih vremena 
i naroda, smatrali su ga većim od Dantea, 
a danas? Gotova je samo ime njegovo 
poznato, a i to — literarnim historičarima. 
Vi ste čuli i za secentistu  Marinija ; 
možda ipak ne znate, da je popularnost 
njegova kod savremenikA nadmašivala 
današnju D' Annunzievu. Ali i većina 
njegovih djela danas se više ne čita, a on 
je samo glasovit kao predstavnik velike 
zablude u književnoj povijesti svoga 
vijeka. 

Ovako, vidite, ja mislim i o D' An- 
nunziju ; i ne činim ja toga sam ine pra- 
vim, ja obscurus, ovdje Vama ni: 
kakvih iznenadjenja), nego su toga mni- 
jenja i nekoji od prvaka talijanske kri- 
tike (Zumbini, Chiarini i dr.) 
Nije moj zadatak, da Vam u ovoj neke 
vrsti poiemici dokazujem svoju tvrdnju 


ispitivanjem pojedinih D' Annunzijevih/buraču.... 


djela, pojedinih kreacija njegove mašte i 
njegova umijeća. To bi nas daleko za- 
velo, a možda nas ne bi ni dovelo cilju. 
Ovdje se radi o općenitim kvalitetama 
pisca, o naravi i duhu njegove poezije, 
oozbiljnostiiistinitosti nje- 
gove tvorbe, dakle sve o elementima i 
uvjetima, po kojima se može ustanoviti 


i, rekao bih, nadahnjuje formu prema 
svojim potrebama, ona gospoduje njim, 
ona je prva što ide za njim u potragu, 
a kad ga ne može naći, gleda da ga pot- 
puno nadomjesti. U ovom zadnjem 
slučaju prikazuje Vam se D' Annunzijev 
prvizvod kao lijepo opremljena lutka bez 
života, kao neka finta, koju on hoće 
da Vam proda za živo biće. | 
Ovdje mi pada na um jedna od nje- 
govih čuvenih pjesama: LD'otre (mje- 
šina), koja bi imala da bude idila ili što 
takova. Njezin je ,krasno ispisani ru- 
kopis““ autor poklonio kao spomen-dar 
svome prijatelju De Amicisu, koji je 
ostao zadivljen neobičnim bogatstvom 
njena jezika i sjajem njenih slika i pjes- 
! ničkih ukrasa. Kad ju je ,Nuova An. 
tologia“ donijela naštampanu, čitala se 
kao neko čudovište poezije. Pa šta je 
zapravo njen sadržaj ? Prikazivanje jedne 
svakome poznate metamorfoze: Tu gle- 
date jarca, bradata jarca, kako brsti i 
kmekeće penjući se po strmim obroncima 

| brda. Jarca na to kolju, sadiru ga, od >: 
njegove kože prigotavljaju mijeh, mješčić, 
Mješčić nalijevaju ru: 
menikom vinom. Tim se vinom kite ljudi, 
dobre volje i poskakuju od radosti. Iz 
vina i radosti radja se pjesma: veselo 
nakićeni ljudi izdjelaju od trstike ili zove 
svirale, prišiju ih na mješčić pa ga 
ture pod pazuhu, napušu ga, pritisnu, 
stanu prebirati prstima preko svirala, 
i mješčić (onaj stari bradati jarac !) zaori 


. pjesmom preko dola i gora: drlili, dr- 
lili, drlili... 

Ovako ili slično postupa D' An- 
nunzio i kod ostaloga: njemu je samo 
do toga stalo, da iznenadi šarenilom i 
ekstravagancijom svoje mašte, da vas 
opčara melodioznošću i zvonkošću dik- 
cije, a nada sve bogatstvom i neobičnim 
blistavilom svoga jezika. U tome je on 
velik majstor, majstor jezika i stila. Neki 
hoće, da je on u tome genijalno stvara- 
lački duh, da je to, uzeto za sebe, jedno 


umijeće, njegova glavna besmrtna za- osobitosti velikosvjetske mode, sve laži 

Ova poredba biti će, a i jest, uve- 
ličena ; ali cijenim, da sam njome naj- 
bolje izrekao, što sam htio izreći i na. 
glasiti. Da provedem do kraja konsek. 
vencije svojih tvrdnja: D' Annunzio je, 
vele, esteta i verista, a fali mu iskre- 
nost; naturalista je, a nema ama baš 
ni mrve naravitosti. Cijela nje- 
gova literatura jest velika, majstorska 
finta. finta za lovljenje ćuka... Afek- 
tacija, neiskrenost, poza, ekstravagancija, 
maniranost i nadutost, u jednu riječ sve 


sluga, njegova velika poezija. Ja, 4 Ci-|i vanjske naprave rafinovana, aristokra- 


jenim da smijem kazati, i Vi, koji jezik 
držimo orudjem, bez kojega se doista ne 
može stvarati književno djelo, kao ni bez 
mlata i dlijeta kip, mi koji jezik i formu 
smatramo književnim ruhom, materijalom 
tehnike, mi,.velju, ne ćemo se zadovo- 
ljiti tim samim odlikama forme i jezika. 
To dvoje, bez nečega trećega, sebi ravna, 
ne sačiniše nikada besmrtna umotvora. 

Ne mogu da ovdje prešutim neki 
čudno neugodan dojam, što sam ga kat- 
kada osjetio u tom pogledu, čitajući ne- 
koja od D* Annunzijevih djela u prozi: 
Bilo mi je kao da slušam na kojoj ta- 
lijanskoj ,piaci“ glagoljanje prevejana 
šarlatana. Govori kao najrječitiji od- 
vjetnik ; ni cigle riječi da bi igdje po- 
novio ; ne zapinje, teče, leti glatko kao 
vijugasta šumna brzica s planine. Pravo 
čudo ljudskoga jezika i ljudske riječi ! 
Divim se spočetka i snebivam. Slušam, 
dalje ; al što dalje, postajem nemirnijim, 
osjećam neku prazninu u duši, neku po- 
. trebu : ne mogu da izdržim, htio bih već 
da začepim uši, jer ne čujem više nego 
šum, šum, halabuku ishitrenih ljudskih 
zvukova bez čuvstva, beziskrenosti. 
Šarlatan je napokon svršio. Tišina, prazna 
bezlična tišina ! Meni je pri srcu, kao da 
se negdje u blizini zaustavio orijaški mlin 
i stala silna vodena bujica, koja je taj 
mlin prije s klopotom okretala... 


skoga života postale su njegova druga 
narav, on je u njima velik, genijalan... 
Sve ovo sudim ja po svojim vlastitim, 
individualnim utiscima. A u tome cijenim 
da se ne varam : jer, zašto bih se ja mogao 
zanositi djelima drugih talijanskih ve- 
likana zaznih škola i smjerova, a kod D' 
Annunzia to ne bih mogao ? Vi ćete mi 
prigovoriti: ali to je nekakav Vaš im. 
presionizam u kritici. Pa neka bude! 
Osjećaj je najbolji pogadjač, dakako kod 
normalnih ljudi. A da ja ovdje nisam 
baš abnormalan, sudim po tome, što 
ovim svojim nazorima o D* Annunziu 
ne stojim osamljen. Ja ih možda i odviše 
izričem na svoj način, možda i ekstra- 
vagantno, ali iskreno. S ovakim svojim 
impresionizmom, ma da sam svakojako 
nastojao, ja se nikako nisam mogao spri- 
jateljiti s velikim majstorom : uvijek me 
je odbijao, nikada se moja čuvstva nisu 
mogla zagrijati za nj, ili kod njega naći 
onoga povjerljivoga saobraćaja, koji na- 
staje izmedju čitaoca i istinski velika 
pisca, nada sve pjesnika. 

S pravim pjesnikom mi plačemo i 
smijemo se, mi s njim i u njemu živimo, 
s njim se duhovno poistovjećujemo. Toga 
za mene kod D* Annunzia nije bilo. Ulazio 
sam svedj u njegov pjesnički hram kao 
u kakov otmjen aristokratski salon, 


) medju čeljad, koja je sami cvijet aristo- 

kratske ,lijepe duhovitosti“ sa svojim 
»»visokim*““ zahtjevima .vladanja, .s neu- 
mitnim zakonima svoje etikete: gdje se 


pazi, kako. se ulazi unutra i gdje se drži 


pri tome lijevd, a gdje desna ruka, i kolik 


mora da je ,kut naklona“ ; gdje se vođi , 


razgovor po osobitim ,,pravilima“ ; gdje 
ne smiješ mučati, da ne budeš ,,dosadan“, 
gdje ne smiješ govoriti, .a da nisi .,,du- 
hovit“;. gdje moraš izgovarati. stalne 
fraze. i stalne titule, a da nisi time pri- 
siljen očitovati svojih osjećaja ni svojih 








opet s jednoga našega razloga: da 
Vam na koncu kažem, kako su mi dragi 
oni rieki naši prosvjetitelji, koji hoće da 
kod nas budu drugi D' Annunzi, a ne 
maju njegova talenta. Da je barem toga, 
ni pO jada !. A ovako niču na književnoj 
našoj njivi kojekakve  grdesije. poput 
»Mirrhe“, cave stihovi i stihovi, koji 
sami ,pjevaju“, stihovi s originalnim 
malim početnim slovom, kritičari slavi- - 
telji D* Anunzijevi, koji krivo prevođe 
i sam naslov njegovih djuli, u kratko: 


misli. Tu kad se klanjaš, lažeš ; kad hvališ, ' pjesnici i pisci, koji boluju od ,,hipertro- 
lažeš ; kad se smiješ (jer.se u zgodan čas fije. talenta“, od preobilnosti mozga | Ne 
i smijati moraš, ma ne imao za to volje), | ću dalje, jer kakova su vremena slobode 


lažeš ; 
u zgodan čas !) suze na oči (jer i to kat- 
kada tu mora biti, pa rugao se .ti u onaj 
tren i sebi i drugima), da pokažeš. pri- 
sutnima nježne ili sućutne osjećaje svoga 
srca. Kako bi meni, siromahu demokratu, 
bilo pri tome, lako si možete pomi- 
sliti. Ja već zamjećujem, odmah pri svom 
ulazu, Vaš smijeh iza ledja, kad me ku- 


lažeš i onda,.kada ti navru (i opet | za.svakoga, .moglo .bi se još lako dogo- 


diti, da mi za ovo na ulici, usred bije- 
loga. dana, isprebijaju ledja. 
Stavljam punktum i 
svoj mladoturski selam, 
Vaš 
sa 5. VIII. 1908 Dr. V. Lozovina. 


"PP. S. Čitam u bihliografskom ovala 


šaljem Vam 


kavca gledate u ljutoj stisci, jer ne Znam, pr: talijanskog lista, da je F. F. Ma- 


kamo bih s ovima svojim neni 
rukima. 

I Vi velite na ovo: dosta je 1 Siro- 
maha _D' Anunzia, ako zbilja postoje 


zTinetti,. poznat sa svojih originalnih pje- 
sama, francuskih i talijanskih, i kao ured- 
nik internacijonalne revije ,Poesia“, 
izdao u Milanu knjigu pod naslovom : 


kakovi zakoni telepatije, mogla bi lako|,,Les dieux sen vont, D An. 


uSlijed ovih Vaših mrcvarenja udaritiinunzio 


kap skupa s njegovim sinom D* Annun- 
2inom. — I ja evo svršavam. Što sam 
ovako dugo myrcvario, ne učinih toga, 
vjerujte, jer je D*. Annunzio autor raz- 
glašene Na ve. Ima i drugih pisaca hr- 
vatofoba i slavofoba, čijem se talentu ja 
iskreno divim, jer ne miješam s politi- 
kom literature. Ako sam odužio, to je 


reste“ (,,Bogovi odlaze, a 
D' A. ostaje ; t. j. odlaze u nepovrat i 
zaborav Verdi, Carducci, De Amicis, a 
ostaje ,,Div granitne veličine“). Zagriž- 
ljivom satirom i finom dosjetkom raš- 
činja Marinetti  D* Annunzijevo donki- 
šorstvo, nazivlje ga i prikazuje kao dru- 
goga Casanovu i. Cagliostra — u knji- 
ževnosti. Prosit, Xeres !. V. L. 

Baš. pri svršetku redakcije ove knjige | (Die Litteraturen des Ostens in Einzel- 
»»Hrv. Kola“ stiže nam od nakladnika | darsteljungen. Bd. V. 2. Abt. : Geschichte 
djelo o jugoslavenskim | književnostima |der_ žlteren: siidslavischen  Litteraturen 

von Dr. M. Murko, 0. Prof. an derji Srbi pišu latinicom, .a izraziti su Hrvati 


Universitat Graz. Leipzig, C. F. Ame- 
langs Verlag. 1908, X. 248.), pa ne možemo 
na ino, a da bilo i na zadnjim stranicama 
ne spomenemo o njem barem nješto. 

Iz predgovora doznajemo, da se 
pisac nije odlučio za jednu knjigu 
o starijoj, jugoslavenskoj književnosti za 
volju nakladniku, ili za volju poznatoj 
teoriji, koja baš u najnovije vrieme 
oživljuje, nego naprotiv iz čvrstoga uvje- 
renja, da se književna povjest jugosla- 
venskih naroda može i mora u sa- 
vezu obradjivati. Zato pisac naziva nao- 
pakim postupak onih pisaca, koji pojedine 
dielove ovih književnosti .ili izostavljaju, 
ili (kao na pr. Šurmin) hrvatsku i srbsku 
književnost stave samo u istu knjigu u 
dvie nejednake polovine. 

Jugoslavenska književnost, i ako joj 
sadržaj nije interesantan, imasvjetsko 
značenje, kaže pisac (str..V.) posve pravo, 


. a mi se radujemo, što to jednom čitamo 


u njemačkom jeziku, premda je stvar 
na dlanu: cieli gotovo srednji viek sla- 
venski je jezik jedini živi knji- 
ževni jezik u Evropi, a osim njega 
pa grčkoga i latinskoga i nema u to doba 
kulturnoga jezika. 

Vrlo je zanimljivo prvo poglavlje 
ovoga djela (str. 1—19) o današnjim etno- 
grafijskim i kulturnim priiikama jugosla- 
venskih naroda, gdje pisac reda i poznate 
činjenice, ali u takvoj svezi i s takvom, 
rekao bih, publicističkom, otvorenošću, 
da djeluju kao nove te uvjerevaju. Iz- 
medju Hrvata i Srba nema razlike ; 
pokusi, da se pomoću dijalektičkih razlika 
konstruira posebni hrvatski ili posebni 
srbski jezik, jadno su se izjalovili (str. 
2—3); mjerenje lubanja, koje bi imalo 
pokazati tu razliku, upravo je smiešno, 
jer su na pr. Srbi u Dalmaciji antropo- 
logijski bliže tamošnjim Hrvatima, nego 
ugarskim Srbima. Ni pismo (latinsko i 
ćirilsko) ne dieli Hrvat& od Srba, jer danas 


od starine uz glagolicu upotrebljavali i 
Ćirilicu (napis od god. 1185. na otoku 
Braču, poljički statut od 1250. god.), da 
se i ne spominje ,,bosančica“, kojom su 
se Služili bosanski katolici, koji se danas 
poprieko osjećaju Hrvatima, a musli- 
mansko se plemstvo služi i danas. Jednako 
ne odlučuje ni .vjera. Srbi se na pr. ne 
odriču čisto katoličkoga Dubrovnika, a 
i Hrvati i Srbi otimaju se za bosansko- 
hercegovačke muslimane, koji se ne dadu 
ni uništiti (kao u Crnoj Gori), ni protjerati 


[ (kao u Srbiji, str. 4.). Ne odlučuje napokon 


ni državna pripadnost. Srbi u Hrvatskoj 
ostaju Srbi, a Hrvati u: Bosni (i to ne tek 
od okupacije ! str. 5.) ostaju Hrvati, pa 
tako ni ,bosanski jezik“. nije već od 
početka imao nikakvoga izgleda, nije se 
dapače ni muslimana primio, pa je na- 
pokon i službeno ukinut. 

»Čudni odnošaj Hrvat& prema Sr- 
bima tumači samo. povjestni raz 
voj“ ovoga od početka etnički i jezično 
jednoga naroda, koji je pao žrtvom 
velikoga crkvenoga i političkoga prieloma 
izmedju iztoka i zapada, no ne na jedanput 
i ne sasvim. Treba naime na umu držati, 
da je Stjepan Nemanja kršten kao ka. 
tolik, a. Stjepan Prvovjenčani dobio 
krunu (1217. god.) iz Rima, a tek se kasnije 
učvrstio bizantijski upliv. Sitnica je 
možda, ali Hrvata se ugodno doima, 
kad čita (str. 5.), kako si je hrvatski 
knez Tomislav oko 925. god. postavio 
na glavu kraljevsku krunu, ,,najstariju 
u habsburžkoj monarkiji.“ 

Absurdno je pozivati u ovoj stvari 
za svjedoka Porfyrogeneta — koji, što 
pisac uz put spominje, donosi viesti iz 
doba dubokoga pada hrvatske države — 
kad kasniji grčki pisci XI. i XII. stolj. 
pišu o ,,narodu Srb&, koji se zovu i Hr- 
vati“, io ,,Hrvatima, koji se zovu Srbi“. 
Oba su imena dobivala vriednost po 
hrvatskoj i srbskoj državi, kojoj se je 





obseg mienjao. Premda su Hrvati poslie | priegled odlučnom tvrdnjom, da je u 
izumrća narodne dinastije stupili u dr- | budućnosti moguća još i veća kulturna 
.žavnu zajednicu s Ugarskom, ipak su!uzajamnost medju južnim Slavenima. 


jedini od .svih jugoslavenskih naroda 
kroz sva stoljeća umjeli kontinuitet 
državne svoje individualnosti sačuvati i 
u. važnim zgodama (1301., 1527. i 1712.) 
čvrsto naglasiti. Uspomena na ovu hi- 
storijsku svezu  ,trojedne kraljevine“ 
igrala je vazda važnu ulogu, poimende 


u. XIX. stolj., kad je pripomogla stva- |- 
ranju jednoga književnoga jezika. Osobito . 


se to vidi kod Derkosa (Genius patriae, 
1832.), koji kaže, da sinove triju kraljev- 
stva veže njeka mistička ljubav, a da sa 
Kranjskom i Štajerskom nemaju ništa 
zajedničkoga. Ta je povjestna veza bila 
tako čvrsta, da Slovencima nikada nije 
na pamet palo, da hrvatske kajkavce 
reklamiraju .za sebe (str. 11 ). 

Pošto je pisac spomenuo, kako se 
pripadnici triju jugoslavenskih književ- 
nosti bez potežkoća mogu sporazumjeti, 
a da bi se mogli još bolje, da nema tudjih 
. (njem., tal., turskih) rieči i neskladnih 
kovanica, završuje taj: precizni i liepi 


e 


Dodavši još njekoliko rieči o terminu 
»Južni Slaveni“ prelazi na statistiku, po 
kojoj: Slovenaca ima oko 1 i pol milijuna 
(u Austriji 1.3 mil.), Hrvata sa Srbima 
preko _ 9 mil. (u St. Srbiji, Macedoniji i 
Albaniji preko pol mil., u Austro- Ug. 
67%), Bugara blizu 5 i pol mil. 
 Žaleći, što smo se morali za sada 
ograničiti na ovo jedino — za širi krug 
čitalaca doduše najzanimljivije — po- 
glavlje; ne možemo, a da i opet ne iztak- 
nemo, kako se Hrvata ugodno doima 
sve, gdjegod ugledni pisac o nama što 
kaže, jer kaže tako, kao — naš čovjek, 
pače nam je malo i advokat, bilo to i- 
u parentesi, kad ono tumači (str. 10.), 
zašto nas Hrvate kore s ,,austrijanštine“. 
Hrvatska će inteligencija liepo djelo gr -- 
dačkoga profesori Slovenca i našega. 
prijatelja zacielo ne samo rado i s ko-: 
rišću uzeti u ruke, neg) i s priznanjem 
i zahvalom pročitati. A. R. 

